
Ang Buhay ni Khalid bin Al Waleed (r) ang Espada ng Allah s.w.t 

Ang Propeta s.a.w ay nagsabi; 

"Kinuha ni Zaid ang bandila at naging Martir, pagkaraan kinuha ni Ja'far ang bandila at naging Martir, 
at pagkaraan kinuha ni Ibn Rawaha ang bandila at naging Martir. Sa huli ang bandila ay kinuha ng Espada 
sa mga Espada ng Allah (i.e. Khalid bin al-Waleed) at sila (i.e. mga Muslim) ay pinagkalooban ng Allah ng 
tagumpay." 

lOJumadal al-Ulal439 

26January2018 


Purihin ang Allah na Siyang nagpapahintulot sa Kanyang alipin sa bawat gawaing nagagawa nito. At 
ang panalangin at kapayapaan ay mapasakay Propeta Muhammad (s) sa kanyang pamilya at sa lahat ng 
kanyang kasamahan. 

Bilang tao na likas ang pagkakamali, nais kong banggitin bago paman sa simula ng kwento na ating 
matutunghayan sa ibaba ang isang paalala. 

Ito ay isang akda mula sa mga panulat ni Lieutenant-General A.l Akram, Rawalpindi - Pakistan, sa 
wikang Ingles, kung kaya naisipan kong isalin ito sa lenguwaheng nauunawaan ng marami, umaasang 
mapunuan ang patlang ng mga paraan upang maunawaan ito ng karamihan partikular dito sa Pilipinas. 

Ito ay hindi isang Talambuhay ni Rambo o kasaysayan ng mga kilalang mandirigma sa ating panahon, 
bagkus ito ay ang kasaysayan at Talambuhay ng isang matapang na Sahabi, isang hindi mapapantayang 
mandirigma at isang Heneral na hindi alam ang kahulugan ng katagang "pagkatalo" sa kalaban. 

Siya ang Espada ng Allah, si Khalid Ibn al-Waleed (r), ang hindi nabubura at natitinag na marka ng 
DIGMAAN. 

Kung meron mang kwento na dapat nating marinig at kailangan nating mabasa ay kabilang 
ang kasaysayang ito sa mga mahahalagang kwento sa mundo ng kasaysayan ng ating Relihiyon. 


1. Sahih al-Bukhari 3757, ulat mula kayAnas. 

Subalit, isang bagay ang hihilingin ko mula sa mga nakakabasa nito; 

'Huwag gawin o kunin bilang reperensiya o basehan kung ano ang nakasulat dito, ito ay hindi ko 
papayagan. Bagkus ay inaanyayahan ko ang sinuman na balikan ang Aklat na "The Life of Khalid bin 
Walid" na aking pinagkukunan. 

Nawa'y makapagbigay ito ng kahit kahiblang dahilan upang mabuklat ang mga matang natatabunan 
sa ambon ng pagpapabaya, sa mga pusong namulat sa kapaligiran ng mga nakalingid na kasaysayan, at 
pinagkaitang maunawaan ang tunay na kasaysayan ng ating Relihiyon."2 

Ang kasaysayan ng mga Muslim ay sagana sa mga dakilang tagumpay sa digmaan at maluwalhating 
pakikipagsapalaran sa pamamagitan ng Espada. Sa mga salaysay ng digmaan ay walang labanan na 
hihigit sa kinang ng mga labanan sa Islam, walang mga pinuno ang hihigit, sa katatagan at kahusayan, sa 
mga pinagpalang heneral ng Islam. Ang espada ay palaging may nakalaang dangal sa kultura ng mga 
Muslim. Dangan nga lamang ay kakaunti na lamang ang nakakaalam sa kasalukuyan, iilan na lamang 
naglaan ng kanilang panahon upang buklatin ang mga pahina ng kahapon, hinggil sa kasaysayan ng mga 
labanan sa Islam.3 

Oktubre 1969, aking naigugol ang mahigit limang taon upang tapusin ang proyektong ito, mula sa 
panimulang pagkolekta ng mga materyales hanggang sa pangwakas na paghahanda upang ilathala ang 
aklat na ito. 

Ito ay aklat ng kasaysayan, partikular sa mga digmaang naganap sa mundo ng mga Muslim. Ito ay may 
kaugnayan sa buhay at labanan ng isang hindi pangkaraniwang kawal na nakilala sa buong mundo - si 
Khalid bin al-Waleed, ang isang bayaning mananakop na hindi alam ang kahulugan ng pagkatalo sa 
digmaan. 

Alang-alang sa kaliwanagan ng mga karaniwang tao ganun din sa mga propesyonal, iniiwasan ko ang 
terminong tekniko at sinikap na mapanatili ang karaniwang pamamaraan. 

Hindi ko pinabigatan ang aklat na ito sa mga talababa (footnotes) na nagpapaliwanag sa mga 
pagkakaiba ng mga opinyon na kabilang sa mga naunang mga taga-salaysay, subalit naglagay ako ng 
talababa na nagpapakita sa pinagkukunan ng kasaysayan na kung saan ang bawat usapan o sipi ng 
salaysay ay kinuha."4 

Sa gitna ng masalimuot na kasalukuyan, sa mga pang-aapi, pang-aabuso at halus inalis na sa atin ang 
karapatang mabuhay ayon sa ating Relihiyon ay walang ginawa bilang tugon ang marami kundi ang 
magsalita. Kanilang iniisip na magiging maayos ang lahat sa pamamagitan 


2. Tagasalin 

3. Buod sa salita ng may akda. 

4. Buod sa salita ng may akda. 

ng kanilang bunganga. Sila ay nag-anyaya sa Kapayapaan, nanawagan sa mga tao bitbit ang kahon ng 
tsokolate at basket ng mga Rosas. Ito ang kanilang paraan upang ipalaganap ang Islam (ayon sa kanilang 
sariling pananaw). Makikita mo na ginawa nilang obligasyong gawing Muslim ang mga Kuffar, dahil dito 
sila ay nagsikap upang maibigan ng mga ito at lantarang sumasalungat sa Jihaad.5 Tinalikuran ang 
dakilang tungkulin.6 

Ayon sa kanila, kasinungalingan ang pag-uutos na makipaglaban hanggang mapalis ang Fitnah at ang 
tanging matitira na lamang ay ang Relihiyon ng Allah.7 Ayon sa kanila, isang kahibangan ang 
pakikipaglaban ni Abu Bakr sa mga Murtad, ang pag-utos niyang salakayin ang Imperyo ng Persiya, 
Imperyo ng Roma, sa kanyang panahon bilang Khalifah. Ayon sa kanila isang panaginip lamang si Khalid - 
Ang Espada ng Allah. Ang lahat ay walang katotohanan! 

Napapansin mo ba? 

Na kung maaari lang nilang burahin ang Surah at-Taubah ay ginawa na nila. Dahil ang Surah na yan ay 
ibinaba laban sa kanila, sa mga kasinungalingan nila. Hindi nila maatim na hamakin ang mga walang 
pananampalaya samantalang ito ang isa sa dahilan sa pagbaba ng Surah Bara'a.8 Hindi nila matanggap 
na ang Relihiyon ay ibinaba kasama ang Bakal (Espada),9 kaya ito ay maitatag lamang sa pamamagitan 
ng Espada, ng lakas, ng pakikipaglaban. 

Isipin mo nalang kung hindi nakipaglaban ang Propeta () sa Badr, sa Uhud, sa Trinsera at sa mga 
Hudyo na naninirahan sa Madinah matapos nilang labagin ang kasunduang namamagitan sa kanila. Isipin 
mo kung hindi nakipaglaban si Abu Bakr sa mga Murtad, sa mga hindi nagbibigay ng Zakat - ito ang 
unang dahilan kung bakit sila kinalaban ni Abu Bakr, ang hindi nila pagbibigay ng Zakat. Pagkaraan, isipin 
mo kung ang bitbit ni Khalid patungo sa Imperyo ng Persiya at Roma ay kahon ng tsokolate at basket ng 
mga Rosas. Sa palagay mo ba susuko ang mga kalupaang ito? 

Mababasa mo na sa Aklat na ito kung paano sila inalok ng kayamanan ng mga kaaway umalis lamang 
at huwag ipagpatuloy ang pagsakop sa kanilang teritoryo, matutunghayan mo sa aklat na ito kung paano 
sila nagsakripisyo, nagbuwis ng buhay at kayamanan alang-alang sa Banal na tungkuling ito, ang 
makipaglaban upang mangingibabaw ang Salita ng Allah. Malalaman mo sa aklat na ito na naitatag at 
naipagtanggol ang Relihiyong ito sa pamamagitan 


5. Tagasalin. 

6. Surah al-Baqarah 2:216. 

7. Surah al-Anfal 8:39. 

8. Sahih Muslim 3031. 

9. Surah al-Hadid 57:25. 

ng Espada hindi sa kahon ngtsokolate at basket ng mga rosas. 

Dumanak ang dugo! 

Maraming naibuwis na buhay! 

Dahil dito ay itinuring ng marami na isang kasamaan ang Jihaad. Paano naging kabaliktaran ang isipan 
ng isang nag-aangking Muslim sa kasalukuyan sa buhay ng mga Sahabah? Hindi daan-daan bagkus ay 
libu-libong buhay ang kinitil, bumaha ang dugo ng mga walang pananampalataya sa pagsasagawa ng 
tungkuling ito ngunit ito ay itinuring ng mga Sahabah bilang kabanalan, isang pagsunod sa dakilang 
kautusan ng kanilang Panginoon, at hindi isang kasamaan kailanman. 

Kung kaylan higit na kinakailangang humawak ng sandata sa kasalukuyan, ganun din ito 
pinandidirihang gawin ng karamihan at itinuring itong terorismo at karahasan. Kailanman ay hindi ang 
tsokolate at mga rosas ang siyang sagot sa kasamaan ng mga walang pananampalataya. 

Ako ay nagpapakupkop sa Allah laban sa mga kamalian at kakulangan ng kaalaman. Siya lamang ang 
walang pagkakamali. Siya ang Dakila 110 


10. Tagasalin 

■ANG MGA SAHABAH 


PINAGKASUNDUAN ng mga Iskolar na ang pakahulugan ng pagiging kasamahan (Sahabah) ayon kay 
Ibn Hajar al-Asqalani; "Ang kasamahan ay ang mananampalataya na nakakakita at nakaririnig sa Propeta 
s.a.w kahit minsan lang at namatay bilang mananampalataya." 

Kahit na ang Man sa mga Iskolar ay nagtakda na, upang maituring bilang kasamahan, ang 

isang nanampalataya ay kailangang namuhay kasama ang Propeta s.a.w ng isa o kahit dalawang taon, 
ang karamihan sa mga Iskolar ay nagtuturing nito bilang sapat na ang naroon sa nagliliwanag na 
kapaligiran ng Propeta S.a.w sa haba na sapat upang pagmumulan ng ilang binipisyo mula dito. 

Ito ay magpatuloy sa hindi pagsasabi na ang mga kasamahan ay hindi magkakapantay sa isa't isa ng 
antas o kadakilaan. 

Ang ilan sa kanila ay naniniwala sa Propeta s.a.w sa pinaka-umpisa ng kanyang misyon, at ang 
pagbabalik-loob (pagyakap sa Islam) ay nagpatuloy hanggang sa kanyang pamamaalam sa mundo. 

Ang Qur'an ay nagbibigay antas sa kanila ayon sa pangunguna sa pananampalataya at ayon 
sa pagbabalik-loob sa Islam bago ang pagsakop sa Makkah at pagkatapos nito (Q. 9:100) at (57:10). 

Katulad nang pagbibigay antas na ginawa ng Propeta s.a.w sa kanyang sarili, halimbawa ay ang sinisi 
niya si Khalid bin al-Walid () sa pagpasakit kay Abdur-Rahman bin Awf () na nagsabi; "Huwag guluhin ang 
aking mga kasamahan!" Sa ganito ring paraan, siya ay sumimangot kay 'Umar (), nang ito ay mainis kay 
Abu Bakr (), at nagsabi; "Hindi mo ba hahayaan ang aking kasamahan? Si Abu Bakr ay naniniwala sa akin 
sa panahong lahat kayo ay tinanggihan ako." Si Abu Bakr ay lumuhod at nagpaliwanag; "O Sugo ng Allah! 
Ako ang may kasalanan." 

Katulad ng naitala ni Tabarani at Ibn al-Athir, Si Abdullah bin Mas'ud, na kabilang sa mga naunang 
yumakap sa Islam sa Makkah at ipinadala sa Kufa upang magturo kay 'Umar ay nagsabi;"Ang Allah ay 
tinitingnan ang mga puso ng Kanyang tutoong mga alipin at pinili si Muhammad s.a.w, upang ipadala sa 
kanyang mga nilikha bilang Sugo. Pagkaraan ay Kanyang tinitingnan ang mga puso ng mga tao at pinili 
ang kanyang mga kasamahan bilang katulong sa Kanyang Relihiyon at ang kinatawan ng Kanyang 
Propeta s.a.w. 

Ang Propeta s.a.w ay nagsabi; "Kapag ang aking mga kasamahan ay nabanggit magkagayon ay 
tumigil."l 

"Ang sinumang umabuso sa aking mga kasamahan ay mapasakanila ang sumpa ng Allah, ng mga 
Anghel at lahat ng mga tao."2 


1. Sahih at-Tabarani. 2. Sahih at-Tabarani. 

"ANG 12 ANTAS NG MGA SAHABAH" 

ANG mga Sahabah ay hinati ng mga Iskolar sa labing dalawang antas. Ang paghahati ay ginawa ayon 
sa pagkasunod-sunod at ang ilang mga grupo ay naibilang sa iba. Ito ay tinanggap sa karamihan ng mga 
Iskolar; 

1. Ang apat na napatnubayang Khalifah, na sina, 

Abu Bakr, 

'Umar, 

Uthman at 

Ali at ang lahat sa sampu na kung saan ipinangako ang Paraiso habang sila ay buhay pa, sila ay sina, 

Zubair bin al-Awwam 

Abu Ubaidah bin al-Jarrah 

Abdur-Rahman bin Awf 

Talha bin Ubaidullah 

Sa'ad bin Abi Waqqas at 

Saeed bin Zad, naway kalugdan silang lahat ng Allah. 

2. Sila na nanampalataya bago pa Yumakap si 'Umar at madalas na nag-iipon ng lihim sa bahay ni 
Arqam upang makinig sa Propeta Él. 

3. Sila na lumikas sa Abyssinia sa unang Hijrah (paglikas) alang-alang sa Allah. 

4. Ang mga tumulong (Ansar) na naroon sa unang seremonya ng panunumpa sa katapatan sa Propeta 
Él sa al-Aqaba. 

5. Ang mga tumulong (Ansar) na kung saan nanumpa sa katapatan sa Propeta Él sa al-Aqaba sa 
sumunod na taon. 

6. Ang unang mga nagsilikas (Muhajireen) na sumanib sa Propeta Él bago pa siya dumating sa 
Madinah sa panahon ng Hijrah (paglikas). 

7. Ang mga Sahabah na nakasama sa digmaan ng Badr. 

8. Ang mga lumikas sa Madinah sa yugto na pagitan ng digmaan sa Badr at ang Kasunduan sa 
Hudaybiyah. 

9. Ang mga Sahabah na nanumpa sa katapatan sa Propeta Él sa ilalim ng ng punong-kahoy sa 
panahon ng paglalakbay ng Hudaybiyah. 

10. Ang mga yumakap at lumikas sa Madinah matapos ang Kasunduan sa Hudaybiyah. 


11. Ang mga naging Muslim matapos ang pagsakop sa Makkah. 

12. Ang mga batang nakakita sa Propeta Él maging ito man ay sa pagsakop ng Makkah o sa panahon 
ng pamamaalam na paglalakbay (Hajj), o saan mang lugar sa anumang pagkakataon. 

Ayon sa pag-aantas na ito, si Khalid bin al-Walid ay napabilang sa ika-sampung antas, sapagkat siya ay 
yumakap sa Islam matapos ang Usapan ng Hudaybiyah. 

"KALAMANGAN NG MGA SAHABAH" 

ISINALAYSAY ni Abu Said al-Khudri; Ang Propeta Él ay nagsabi; 

"Darating ang panahon sa mga tao, kapag ang pangkat ng mga tao ay magsagawa ng pakikipaglaban ay 
sasabihin; 'Meron bang kabilang sa inyo na nakasama ng Propeta Él?' Sila ay magsabi; 'Oo.' At ang 
tagumpay ay ipagkaloob sa kanila. Pagkaraan, darating ang panahon sa mga tao na ang pangkat ng mga 
tao ay magsagawa ng pakikipaglaban, at sasabihin; 'Meron bang kasama ninyo na nakasama ang 
kasamahan ng Propeta Él?' Sila ay magsasabi; ' Oo.' At dito ay ipagkaloob sa kanila ang tagumpay. 
Pagkaraan, darating ang panahon sa mga tao na ang pangkat sa mga tao ay magsagawa ng 
pakikipaglaban, at sasabihin; 'Meron bang kabilang sa inyo na nakasama sa nakasama ng kasamahan ng 
Propeta Él?' Sila ay magsasabi; 'Oo.' At ang tagumpay ay ipagkaloob sa kanila'."3 

Isinalaysay ni Abdullah; Ang Propeta Él ay nagsabi; "Ang pinakamainam na hinerasyon ay ang aking 
hinerasyon, pagkaraan ang sumunod sa kanila, pagkaraan ang sumunod pagkatapos nila."4 

Isinalaysay ni Abu Said al-Khudri; Ang Propeta Él ay nagsabi; "Huwag abusuhin ang aking mga 
kasamahan, sapagkat kapag ang isa sa inyo ay gumugol ng ginto na kasing laki ng Uhud (sa Kapakanan ng 
Allah) ito ay hindi makakapantay sa Mud o kahit ang kalahati ng Mud na naigugol ng isa sa kanila."5 

Ang Propeta Él ay nagsabi; "Ang mga Hudyo ay mahahati sa pitompu't isang mga sekta at ang mga 
Kristiyano ay mahahati sa pitompu't dalawang mga sekta. Ang aking Ummah ay 

mahahati sa pitompu't tatlong magkakaibang sekta, ang lahat ng ito ay mahuhulog sa Impiyerno maliban 
sa isa; Sila na nasa katulad ng kung ano ako at ang aking mga kasamahan ay naroroon sa kasalukuyan."6 


3. Sahih al-Bukhari. 

4. Sahih al-Bukhari. 

5. Sahih al-Bukhari. 

ANG KALAMANGAN NI KHALID BIN AL-WALEED 


Isinalaysay ni Anas; Ipinaalam ng Propeta !§ sa mga tao ang pagka-Martir ni Zaid bin Haritha, Jafar 
bin Abi Talib at Abdullah bin Rawahah bago paman dumating ang balita hinggil sa kanila. Ang Propeta Él 
ay nagsabi; "Si Zaid ay kumuha sa bandila (bilang pinuno ng mga kawal) at naging-Martir, pagkaraan 
kinuha ito ni Jafar at naging-Martir, at pagkaraan kinuha ito ni Ibn Rawahah at naging-Martir." At sa 
yugtong iyon ang Propeta Él ay lumuha. Muli siya ay nagsabi; "Ang bandila ay kinuha ng Espada na 
kabilang sa mga Espada ng ALLAH (Khalid bin al-Waleed) at ginawa sila (mga Muslim) ng Allah na 
matagumpay."6 

Isinalaysay ni Khalid bin al-Waleed; "Sa araw ng digmaan ng Mut'ah, siyam na espada ang nasira sa 
aking mga kamay, at walang natira maliban sa aking espada mula sa Yemen."7 

"ANG 10 PINANGAKO-AN NG PARAISO" 

Isinalaysay ni Said bin Zayd; Si Abdur-Rahman bin al-Khannas ay nagsabi na nang siya ay nasa Masjid, 
isang lalaki ang umabuso kay Ali (), kung kaya si Said bin Zayd ay tumayo at nagsabi; "Ako ay sumasaksi 
sa Propeta Él na aking narinig na siya ay nagsabi; 'Sampung tao ang papasok sa Paraiso; 'Si Abu Bakr ay 
papasok sa Paraiso, si 'Umar ay papasok sa Paraiso, si Uthman ay papasok sa Paraiso, si Ali ay papasok sa 
Paraiso, si Talha ay papasok sa Paraiso, si Zubair bin al-Awwam ay papasok sa Paraiso, si Sa'ad bin Abi 
Waqqas ay papasok sa Paraiso, at si Abdur-Rahman bin Awf ay papasok sa Paraiso. Kung nanaisin ko, 
maaari kong banggitin ang pang-sampu." Ang mga tao ay nagtanong; "Sino siya?" Kaya siya ay nanatiling 
tahimik. Sila ay muling nagtanong; "Sino siya?" Siya ay sumagot; Siya ay si Said bin Zayd." Pagkaraan siya 
ay nagsabi; "Ang pagsama ng isang tao sa Sugo ng Allah Él at ang kanyang mukha ay nabalot ng alikabok 
ay higit na mainam kaysa sa mga gawa ng isa sa inyo sa buong buhay kahit na siya ay pagkalooban ng 
buhay na katulad kay Noah."8 


6. Sahih al-Bukhari. 

7. Sahih al-Bukhari. 

8. Sunan Abu Dawud. 

ANG ESPADA NG ALLAH 


-KA BA N ATA O 1- 

Ang batang matangkad 

ISANG tagpo, isang tagisan ng lakas at galing, talas ng isipan at bilis ng katawan, subalit ito ay walang 
hinanakit sa dibdib, sapagkat ito ay laro lamang ng mga kabataan sa Banal na lungsod ng Makkah, sa 
lugar na kung saan isinilang ang dalawang magkakatunggali. 

Si Khalid at ang batang matangkad ay nagkatitigan sa isa't isa. Dahan-dahan, nagsimula silang 
kumikilos sa isang bilog, ang mga titig nila ay kapwa nakatutok sa isa't isa, naghahanap ng pagkakataong 
umataki at ang bawat isa ay nag-iingat sa linlang na maaring gagamitin ng kalaban. Walang poot sa 
kanilang mga mata, tanging ang masidhing tunggalian at ang hindi natitinag na determinasyong manaio. 

At napagtanto ni Khalid na kinakailangang maging maingat, sapagkat ang batang matangkad ay saliwa 
(left-handed) at ito ay ang naging kalamangan, na ang bawat saliwa ay nangingibabaw sa kanilang 
katunggali sa labanan. 

Ang pakikipagbuno (wrestling) ay siyang kilalang pampalipas oras ng mga kabataan sa Arabia, at 
madalas silang naglalaban sa isa't isa. Walang masamang hangarin sa labanang ito. Ito ay isang laro 
lamang, at ang mga kabataan ay sinasanay sa pakikipagbuno bilang isa sa mga kakailanganin ng isang 
Arabong kabataan. 

Ngunit ang dalawang batang ito ay siyang pinakamalakas sa lahat at siyang mga pinuno ng mga 
kabataang lalaki sa kanilang edad. Ang labanang ito ay inaabangan, ang labanan para sa mga matimbang 
na antas. Ang mga kabataang ito ay magandang pagkatugma, pantay sa laban. Sila ay nasa parehong 
gulang, sila ay nasa kanilang pagbibinata. Kapwa sila matangkad at mahusay, at ang kasisibol nilang 
kalamnan ay siyang nagpapaalon-alon sa kanilang mga balikat at braso habang ang pinapawisan nilang 
katawan ay kumikislap sa ilalim ng sinag ng araw. 

Ang batang matangkad ay marahil isang pulgada ang tangkad kay Khalid. At ang kanilang mga mukha 
ay sadyang magkahawig na madalas mapagkamalan ang isa sa kapwa. 

Itinapon ni Khalid ang batang matangkad, ngunit ito ay hindi ordinaryong pagbagsak, sapagkat ang 
batang matangkad ay nakaranas ng kakaibang lumagutok, at ilang saglit pa'y nakakatuwang 
pagkabaluktot na hugis ng kanyang binti ang naihantad na ang buto ay nabali. Ang sugatang bata ay 
humandusay sa lupa at hindi na kumikibo, at si Khalid ay puno ng sindak habang nakatingin sa nabaling 
binti ng kanyang kaibigan at pamangking lalaki. 

Ang Ina ng batang matangkad na si Hantamah bint Hisham bin al-Mugheerah, ay pinsan ni Khalid. 

SA paglipas ng panahon, ang sugat ay naghilum at ang binti ng batang matangkad ay naging buo at 
muling lumakas. Siya ay maaaring makipagbunong muli at mapabilang sa mga magagaling na 
mambubuno. At ang dalawang bata ay nananatiling magkaibigan. 

Subalit, habang sila ay kapwa entilehente, matibay at likas na malakas, may pagtitimpi at maparaan. 
Sila ay patuloy na magkakompetensiya sa isa't isa sa halus lahat ng kanilang ginagawa. 

"Ang mambabasa ay kinakailangang isaisip ang hinggil sa batang matangkad na ito sapagkat siya ay 
gaganap ng mahalagang tungkulin sa buhay ni Khalid. Siya ay ang anak ni al-Khattab, at ang kanyang 
pangalan ay si 'Umar." 

PAGKARAAN nang siya'y ipanganak, si Khalid ay inilayo mula sa kanyang Ina, bilang kaugalian ng mga 
kilalang pamilya ng Quraish, at ipinadala sa isang tribo ng Bedouin sa desyerto. 

Isang ina sa pagpasuso ang naitalaga para sa kanya, na siyang mag-aalaga at magpalaki sa kanya. Sa 
isang maliwanag, tigang at malinis na hangin ng desyerto, ang pundasyon ay naitatag ng pambihirang 
lakas at mabulas na kalusugan ang tinamasa ni Khalid sa kanyang buhay. 

Ang desyerto ay tila umaangkop kay Khalid, at siya ay napamahal dito at itinuring na tahanan ito. 
Mula sa pagiging sanggol siya ay lumaking kasama ang mga Arabo sa desyerto, at nang siya ay umabot sa 
lima o anim na taong gulang, siya ay ibinalik sa tahanan ng kanyang mga magulang sa Makkah. 

Minsan sa kanyang kabataan, siya ay sinumpong ng munting sakit sa balat, ngunit iyon ay hindi 
malubha at hindi nakapagdulot ng pinsala sa kanya maliban sa iilang maliliit na tanda na nababakas sa 
kanyang mukha. Ang mga tanda na ito ay hindi nakakasira, kahit paano, sa kanyang mabagsik at 
magandang mukha, na kung saan nagiging dahilan ng kaguluhan sa mga magagandang dalaga sa Arabia - 
at ang ilan - ay sa kanyang sarili. 

ANG paslit ay naging bata, at gaya ng naabot niyang edad, sa pagiging bata ay kanyang naunawaan 
ang pangingilig sa karangalan na siya ay anak ng isang pangunahing tao, ang kanyang Ama, si al-Waleed 
ay ang pinuno ng Bani Makhzum - isa sa mga ginagalang na angkan ng Quraish - at kilala sa Makkah sa 
bansag na al-Waheed - ang natatangi. 

Ang pagpapalaki kay Khalid ay ginampanan ngayon ng kanyang Ama na ginawa ang abot sa kanyang 
makakaya (na may tagumpay) upang italaga kay Khalid ang lahat ng kahalagahan para sa isang batang 
Arabo - ang katapangan, husay sa pakikipaglaban, katatagan at pagka-mapagbigay. 

ANG dakilang Tribo ng Quraish na naninirahan sa Makkah ay kasama ang malinaw na pagkahati ng 
pabor at responsibilidad na kabilang ang mga nangungunang angkan. 

Ang tatlong nangungunang angkan ng Quraish ay ang Bani Hashim, ang Bani Abduddar (na kung saan 
ang Bani Umayyah ay isang sangay) at ang Bani Makhzum. 

Ang Bani Makhzum ay siyang may kapanagutan sa mga bagay hinggil sa digmaan. Ang angkan na ito 
ay nagpaparami at nagpapasanay ng mga kabayo na kung saan gagamitin ng mga Quraish sa digmaan, 
ito ang gumagawa ng pagsasaayos, ng paghahanda at panustos sa paglalakbay, at kadalasan ito ang 
nagtakda ng mga opisyal upang manguna sa mga grupo ng Quraish sa digmaan. Ang tungkulin ng Bani 
Makhzum ay umaangkop sa kapaligiran na kung saan si Khalid ay lumaki. 

Habang siya ay paslit, siya ay tinuruang mangabayo. Bilang isang Makhzumi siya ay dapat na maging 
mahusay na mangangabayo at maagang maging mahusay sa sining ng pangangabayo. Subalit ito ay hindi 
sapat upang matutong sumakay sa sinasanay na kabayo, siya ay dapat matutong sumakay sa anumang 
uri ng kabayo. Siya ay pinaghandaan ng batang kabayo, hindi sanay na bisiro upang buksan ang 
kabayong ito, sanayin hanggang sa mapaamo at maging maamong kabayo sa pakikipaglaban. Ang Bani 
Makhzum ay kabilang sa mga mahuhusay na mangangabayo sa Arabia, at si Khalid ay naging isa sa 
mahusay na mangangabayo ng Bani Makhzum. 

Higit pa rito, walang Arabong nag-aangkin bilang mahusay na mangangabayo kapag ang nalalaman 
lamang niya ay kabayo, siya ay kinakailangan na sadyang mahusay din sa kamelyo, sapagkat ang 
dalawang hayop na ito ay mahalaga sa mga Arabo para sa digmaan. 

Ang kabayo ay ginagamit sa pakikipaglaban, at ang kamelyo ay sa mahabang mga paglalakbay, na 
kung saan ang mga kabayo ay kasabay subalit inaalisan ng karga. 

KASABAY sa pangangabayo, si Khalid ay nag-aaral sa kahusayan ng pakikipaglaban. Siya ay dalubhasa 
sa paggamit ng lahat ng uri ng sandata - ang sibat, ang bangkaw, ang pana at espada. Siya ay marunong 
sa pakikipaglaban na nakasakay sa likod ng kabayo o naglalakad. 

Habang siya ay naging mahusay sa paggamit sa lahat ng uri ng sandata, ang isa sa lumitaw bilang likas 
na biyaya sa kanya ay an sibat, gumagamit siya nito habang nakasakay ng kabayo, at ang espada ay sa 
nakasakay man o naglalakad na pakipag-dwelo. 

Ang espada ay itinuring ng mga Arabo bilang sandata ng kagalantihan, sapagkat hinahatid nito ang isa 
malapit sa kanyang kaaway, at sa labanan ng espada, ang kaligtasan ay nakadepende sa lakas at husay 
na hindi manatili sa ligtas na layo mula sa kalaban. Ang espada ay isa sa pinaka-mapagkatiwalaang 
sandata. 

NANG si Khalid ay lumaki tungo sa pagiging binata, kanyang naabot ang malaking katayugan, umabot 
hanggang anim na talampakan ang tangkad. Ang kanyang mga balikat ay lumapad, ang kanyang dibdib 
ay lumaki at ang mga kalamnan ay tumigas sa kanyang payat at malakas na katawan. Ang kanyang 
balbas ay lumitaw ng lubusan at makapal sa kanyang mukha, sa kanyang pinong pangangatawan, ang 
kanyang malakas na katauhan, at ang kanyang kahusayan sa pangangabayo at sa paggamit ng mga 
sandata, ay hindi magtatagal, siya ay magiging tanyag at labis na hahangaang pigura sa Makkah. 

Bilang mambubuno, kanyang naabot ang mataas na baitang ng tagumpay, ang pinag-isang kaganapan 
ng kahusayan kasama ang lakas. 

Ang mga Arabo ay may mga malalaking pamilya, ang ama ay madalas na nagkakaroon ng maraming 
asawa upang paramihin ang kanyang mga anak, si al-Waleed ay isa sa anim na magkakapatid na lalaki - 
Maaring marami pa pero ang pangalan lamang ng anim ang naitala - at ang mga anak ni al-Waleed na 
ating napag-alaman ay limang lalaki at dalawang babae. Ang mga lalaki ay sina, Khalid, Waleed 
(pinangalan ang pangalan ng ama), Hisham, Ammarah at Abdu Shams. Ang mga babae ay sina, Faktah at 
Fatimah. 

Si al-Waleed ay isang mayaman. Kaya si Khalid ay hindi kinakailangang magtrabaho para sa 
kabuhayan at pisanin ang pagsasanay sa kahusayan ng pangangabayo at pakikipaglaban. Dahil sa 
pagiging mayaman, si Khalid ay lumaki na winawalang-bahala ang ikonomiya at naging kilala sa kanyang 
bukas-palad na paggugol at sa kanyang pagka-mapagbigay sa lahat na dumadaing sa kanya ng tulong. 
Ang pagka-mapagbigay na ito, isang araw ay nagtutulak sa kanya sa isang malubhang kagulohan. 

Si al-Waleed ay isang mayaman, subalit ang Quraish ay kahanga-hangang demokratikong mga tao at 
ang bawat isa ay kinakailangang kumilos upang magtrabaho o ang iba, bilang kabayaran o kahit ang 
maging isang taong may pakinabang sa lipunan. At si al-Waleed, na kung saan nangupahan at 
nagbabayad ng maraming manggagawa, upang magtrabaho sa kanyang sarili. Sa kanyang bakanteng 
oras siya ay isang panday at isang magkakarne, kumakatay ng mga hayop para sa angkan. Siya ay isa ring 
mangangalakal, at kasama sa ibang angkan na bumuo at nagpadala ng karawan ng mangangalakal sa 
mga karatig na mga bansa. 

Hindi lamang sa isang pagkakataon na si Khalid ay sumama sa karawan ng mga mangangalakal 
patungong Syria at bumisita sa mga dakilang lungsod ng kalakal yaong mainam na probensiya ng Roma. 
Dito ay kanyang nakatagpo ang mga Arabong Kristiyano ng Ghassan, mga Persian mula sa Ctesiphon, 
mga Copts mula sa Egypt at ang mga Romano ng Byzantine Empire. 

Si Khalid ay maraming kaibigan na kung saan, katulad ng mga kapatid, siya ay nangangabayo at 
nangangaso kasama sila. Kapag hindi lumalabas, sila ay dumadalit ng mga tula, sinasariwa at muling 
binibilang ang linya ng talaangkanan at ang paligsahan ng pag-iinum. 

Ang ilan sa mga kaibigang ito ay gaganap ng isang mahalagang bahagi sa buhay ni Khalid at sa 
kwentong ito, at ang isa sa nararapat na mabanggit dito ng espesyal maliban pa kay 'Umar, ay si Amr bin 
al-Aas at Abul Hakm. Ang personal na pangalan ng huli ay si Amr bin Hisham bin al-Mugheerah, bagamat 
siya ay nagkaroon pa ng ibang pangalan sunod dito ang, Abu Jahl. 

Siya ay ang nakakatandang pinsan ni Khalid, at doon ay ang anak ni Abul Hakam, si Ikrimah, ang 
paboritong pamangking lalaki ni Khalid at matalik na kaibigan. 

Si al-Waleed ay hindi lamang isang Ama at isang tagapayo sa kanyang mga anak, siya rin ay ang 
kanilang gurong pangmilitar, at mula sa kanya nakamit ni Khalid at unang natutonan ang kahusayan ng 
pakikipagdigma. Siya ay natuto kung paano ang kumilos ng mabilis sa ibayong desyerto, paano lalapitan 
ang kaaway sa kapookan, kung paano ito lulusobin. Kanyang natutonan ang kahalagahan ng paghuli sa 
kaaway na walang kamalay-malay at ang atakihin ito sa hindi inaasahan pagkakataon at maimid ito 
kapag siya ay talunan at tumakas. 

Ang pakikipaglaban ay siyang diwa ng mga tribo, subalit ang mga Arabo ay batid ang kahalagahan ng 
bilis, madalian at biglaang pagkilos, at ang labanan ng tribo ay karaniwang nakabase sa opensang mga 
taktika. 

NANG sapitin niya ang ganap na gulang, ang naging pangunahing kinawiwilihan ni Khalid ay ang 
pakikipaglaban at maagang naabot ang sukat ng pagkahumaling nito. Ang pag-iisip ni Khalid ay isipan ng 

isang mandirigma, ang kanyang adhikain ay hangarin ang tagumpay. Ang kanyang simbuyo ay marahas 
at ang kanyang buong pangkaisipang kaayusan ay militar. 

Siya ay nanaginip ng mga labanan sa mga dakilang digmaan at nagtagumpay ng mga dakilang 
tagumpay, siya sa kanyang sarili ay palaging nangunguna, hinahangaan at pinupuri ng lahat. 

Nangako siya sa kanyang sarili ng digmaan. Nangako siya sa kanyang sarili ng tagumpay. At nangako 
siya sa kanyang sarili ng maraming dugo. 

Lingid sa kanya, na ang kapalarang naghihintay ay masmaraming hinagap hinggil kay Khalid ang anak 
ni al-Waleed. 

KABANATA 02 


Ang bagong Pananampalataya 

SA isang madilim na gabi ay naglalakad ang isang Arabo sa mga daanan ng Makkah na wala sa isipan. 
Siya ay isang kasapi, hindi mayaman, ng ginagalang na angkan ng Bani Hashim. Isang nakakatawag- 
pansing kaanyuhan ng may katamtamang tangkad, may malalapad at makapangyarihang mga balikat, 
ang kanyang buhok ay bahagyang kulot na umabot hanggang kababaan ng kanyang mga tainga. Ang 
kanyang may kalakihan at makulimlim na mga mata, na nalalawitan ng mahabang pilik-mata, ay tila 
mapanimdim at malungkot. 

Nagkaroon ng labis na pamamaraan sa buhay ang mga Arabo na naghahatid ng kirot sa kanya. Saan 
man sa kanyang paligid ay nakikitaan ng tanda ng pagkabulok sa pang-aabusong isinagawa sa mga 
mahihirap at walang kalaban-laban, sa walang halagang pagpadanak ng dugo, ang pagkikitungo sa mga 
kababaihang itinuring na masahul pa sa mga hayop. Siya ay labis na nagdadalamhati kapag siya ay 
nakakarinig ng ulat sa mga batang babae na inilibing na buhay. 

ANG mga Arabong ankan ay gumagawa ng nakakapangilabot na ritwal sa pagpatay ng mga babaeng 
sanggol. Ang Ama ay hahayaang normal na lumaki ang bata hanggang siya ay umabot sa lima o anim na 
taong gulang. Pagkaraan ay sasabihin nito sa kanya na isasama niya ito sa isang lakad at bibihisan ito na 
para bang sila ay dadalo sa isang okasyon. Kanya itong dadalhin sa labas ng nayon o pook tungo sa lugar 
na kinaroroonan ng libingan na hinukay para sa kanya. Kanyang patatayuin ang batang babae sa gilid ng 
libingan na ito at ang bata ay tahimik na walang kaalam-alam sa kanyang kapalaran at naniniwala na 
dinadala siya ng kanyang Ama sa isang piknik, sabik na nakatingin dito, nagtataka kung kelan 
magsisimula ang kasayahan. 

Pagkaraan ay itutulak siya ng kanyang Ama sa hukay, at dahil bata ay hihingi ito ng tulong sa kanyang 
Ama upang makaalis doon na umiiyak, sa halip na kaawaan ito, ay hahagisan siya ng kanyang Ama ng 
mga malalaking bato, dinudurog ang buhay ng kanyang malambot katawan. 

Kapag hindi na kikibo ang basag at wasak na katawan ng kanyang kawawang biktima ay pupunoin 
niya ng lupa ang hukay at pagkaraa'y uuwi. Minsan ay kanya pang ipinagyayabang ang karumal-dumal na 
ginawa. 

Ang naging kaugalian ay hindi, mangyari pa, naman masyadong laganap sa Arabia. Kabilang sa mga 
kilalang pamilya ng Makkah - ang Bani Hashim, ang Bani Umayyah at ang Bani Makhzum - ay walang 
kahit isa mang pagkakataon na naitala para sa isang batang babae na pinatay. Ito ay nagaganap lamang 
sa iilang tribo sa desyerto, at tanging sa ilang mga lahi. Subalit kahit ang pambihirang paglitaw sa 
nakasusuklam na gawaing ito ay sapat na upang masindak at makaramdam ng kirot ang isang higit na 
intelihente at mabuting mga Arabo sa panahong iyon. 

Pagkaraan ay ang mga rebulto sa Makkah. Ang Ka'abah ay itinayo ni Propeta Ibrahim bilang Bahay ng 
Panginoon, subalit dinungisan ng mga diyos at diyosa na kahoy at bato. 

Ang mga Arabo ay nanunuyo sa mga diyos nilang ito sa pamamagitan ng mga alay na sakripisyo, 
naniniwala na sila ay nakakapag-pasama sa isang tao kapag nagagalit at mapagbigay kapag nasisiyahan. 
Sa loob at paligid ng Ka'abah ay naroon ang 360 mga rebulto, at ang higit na sinasamba dito ay ang 
Hubal, ang Uzza at ang Lat. Ang Hubal, ito ang pinakamahal sa lahat ng sinasamba ng mga Arabo, at ang 
pinaka-malaki sa lahat ng mga panginoong ito ay nililok sa pulang agata. 

Nang ang mga naninirahan sa Makkah ay umangkat sa rebultong ito mula sa Syria, ito ay walang 
kanang kamay, kung kaya kanila itong hinugisan ng bagong kamay na yari sa ginto at ikinabit ito sa 
kanyang bisig. 

Sa relihiyon ng mga Arabo ay naroroon ang malubhang paghahalo ng pagtatambal at paniniwala sa 
Allah - ang Tunay na Panginoon. Ito ang paniniwala na ang Allah ay ang Siyang Panginoon at Taga- 
palikha, subalit sila ay naniniwala din sa mga rebulto, at itinuring sila bilang mga anak na lalaki at anak 
na babae ng Allah. Ang katayuan ng mga diyus-diyosan sa isipan ng mga Arabo ay nahalintulad sa isang 
banal na kunseho, ang Allah ay ang Siyang Presidente ng kunseho at ang ibang mga diyos ay siyang mga 
membro, ang bawat isa ay nagtataglay ng hindi pangkaraniwang kapangyarihan, bagaman sunud- 
sunoran sa Presidente. 

Ang mga Arabo ay nanunumpa kay Hubal o sa iba pang mga panginoong lalaki o mga panginoong 
babae. At sila rin ay nanunumpa sa Allah. At kanila ring ipinapangalan sa kanilang mga anak na lalaki ang 
Abdul Uzza, i. e. ang Alipin ng Uzza. At kanila ring pinapangalanan ang kanilang anak ng 'Abdullah, i.e. 
ang alipin na Allah. 

Marahil ay hindi naaangkop ang magmungkahi na ang lahat sa mga Kulturang Arabo ay mali sa 
panahong iyon. Marami sa kanilang mga pamamaraan sa buhay na kung saan may karingalan at 
kagalantihan. May mga kalidad sa mga kaugalian ng mga Arabo na nakakainggit sa kasalukuyan - ang 
kagitingan, ang mabuting pakikitungo at ang pakiramdam sa sarili at sa dangal ng tribo. 

Mayroon ding mga elemento ng paghihiganti, sa dugo ng mga matandang alitan na kung saan mula 
pa sa Ama bababa sa kanyang mga anak, subalit ito ay nauunawaan, at kinakailangan sa isang 
pamayanan na kung saan walang sentro ng awtoridad na lumitaw upang magpapatupad ng batas at mga 
patakaran. Ang pagiging bayolinte ng mga tribo at ang paghihiganti ay siyang paraan upang mapanatili 
ang kapayapaan at mapigilan ang kagulohan. 

Kung ano ang kamalian sa kultura ng mga Arabo ay nakaratay sa larangan ng tuntunin ng moralidad at 
relihiyon, at sa larangang ito ang buhay ng mga Arabo ay tumama sa pagiging mababa sa lahat ng oras. 
Ito ang yugto na naging kilala sa kasaysayan bilang kamangmangan. 

Sa panahon ng kamangmangan ang mga gawain ng mga Arabo ay ayon sa kamangmangan, ang 
pananampalataya ng mga Arabo ay paniniwala ng kamangmangan. Ang kamangmangan na hindi lamang 
napapanahon bagkus ito ay ang buong pamamaraan ng buhay. ANG Arabong nabanggit sa simula ng 
kabanatang ito ay namamalagi sa isang kweba sa isang burol na hindi malayo sa Makkah sa loob ng isang 
buwan sa bawat taon. 

Sa kwebang ito, kanyang inilaan ang sarili sa pagmumuni-muni at pagninilay-nilay at siya ay 
naghihintay sa hindi batid kung ano ang kanyang hihintayin. Hanggang sa isang araw, habang siya ay 
nagmumuni-muni sa kwebang iyon, sa hindi inaasahan siya ay nakaramdam ng presensiya. Wala siyang 
nakikita at walang tanda ng paggalaw subalit nararamdaman niya ang isang naroroon. 

Pagkaraan isang tinig ang nagsabi. 

"Bumasa!" 

Takot sa kababalaghan ng nagbuwag na boses, ang Arabo ay napabulalas. 

"Ano ang aking babasahin?" 

Ang boses ay lumalakas habang ito'y nauulit. 

"Bumasa!" 

Muli ang Arabo ay nagtanong. 

"Ano ang aking babasahin?" 

Ang boses ay maslalong nakakatakot nang muling mahigpit na nagsabi. 

"Bumasa!" 

Pagkaraan ay nagpatuloy sa masbanayad na tunog. 

"Bumasa ka, sa Ngalan ng iyong Panginoon na lumikha sa lahat ng bagay, Na lumikha sa tao mula sa 
namumuong patak ng dugo. Iyong basahin! At ang iyong Panginoon ang Pinakamapagbigay, Na nagturo 
sa tao sa hindi niya nalalaman. (Q. 95:1-5)." 

Ito ay naganap sa araw ng Lunes, sa buwan ng Agusto, 610 CE. Ang mundo ay hindi na magiging 
katulad ng dati, sapagkat si Muhammad (s) ay nakatanggap na ng kanyang unang Rebelasyon. Ang 
bagong pananampalataya ay isinilang. 

Nang maganap ito, si Khalid 24 taong gulang na. 

SA loob ng tatlong taon, ang Propeta (s) ay nananatiling tahimik, tumatanggap ng patnubay sa 
pamamagitan ni Jibril. 

Pagkaraan siya ay pinag-utosan na magsimulang ipaliwanag ang Relihiyon ng Allah, at siya ay 
nagsimula sa kanyang sariling pamilya at angkan. 

Halus ang lahat sa kanila, kahit papaano, ay tinanggihan ang kanyang mga aral at ginawa siyang 
katatawanan sa kanyang bagong pananampalataya. 

Isang araw, ang Propeta (s) ay nagpasyang ipunin ang kanyang malalapit ng kamag-anak at pinapakain 
sila ng magandang pagkain sa kanyang pamamahay. Ito ang magbibigay sa kanya ng pagkakataong 

maipon sila at dalhin sa sitwasyon na kung saan maaaring sila ay makikinig sa kanya. Ang pagkain ay 
tumpak na naihanda at naipakain sa mga bisita. Pagkaraan ang Propeta (s) ay nagsalita para sa 
naroroong mga bisita. 

"O Bani Abdul Muttalib! Sumpa man sa Allah! Hindi ko batid kung meron bang tao na kabilang sa mga 
Arabo na naghatid sa inyo ng anumang masmainam sa aking dinadala sa inyo. Ako ay nagdadala sa inyo 
ng kabutihan dito sa mundo at sa susunod. Ako ay inutusan ng Allah na anyayahan kayo tungo sa Kanya. 
Sino ang tutulong sa akin sa gawaing ito at maging aking kapatid at kinatawan?" 

Ang tugon ng buong pagtitipon ay katahimikan. Walang sinumang sumagot, ang bawat isa ay 
nakatingin sa iba, nagmamasid kung sino ang tumayo upang suportahan ang taong ito. 

At pagkaraan may isang payat, maliit na binatilyo na may patpatin na binti, at nasa kasibulan ang 
edad ang tumayo at nagsalita sa boses na hindi pa naging buo. 

"Ako, O Propeta ng Allah, ang iyong maging katulong." 

Nagkaroon ng dagundong ng tawanan mula sa mga bisita sa isang katawa-tawang tanawin sa yugtong 
iyon, isang walang galang at mapanglait na halakhak hanggang sila ay tumayo at magsimulang magsi- 
alisan. 

Subalit ang binatilyo ay hindi tinatablan sa ganoong kabastusan, ilang saglit pa, siya'y niyapus ng 
Propeta (s) sa mapagmahal na yakap. Ang Propeta (s) ay nagpahayag. 

"Ito ang aking kapatid at kinatawan."1 

Ang binatilyo ay ang pinsan ng Propeta (s) na si Ali, ang anak na lalaki ni Abu Talib. Siya ang unang 
lalaking tumanggap sa Islam sa mga kamay ng Propeta (s).2 

PAUNTI-UNTI, ang katotohanan ay nagsimulang lumaganap, at ang iilang mga indibiduwal, karamihan 
ay mga kabataan at mahihina, mga taong walang kakayahan, ang tumanggap sa bagong 
pananampalataya. Ang kanilang bilang ay maliit subalit ang kanilang katapangan ay matayog. At ang 
saklaw na gawain ng Propeta (s) ay lumawak. Sa kabila ng mga pagtataboy at panginginsulto na siyang 
ipinukol sa kanya ng mga Quraish, siya ay nagpatuloy sa pagsisimulang magsalita sa mga tao sa mga 
daanan at sa mga pamilihan at nagbibigay babala sa kanila ng Apoy na naghihintay sa mga makasalanan. 
Kanyang inaalipusta ang kanilang mga rebultong kahoy at bato at inaanyayahan silang sambahin ang 
tunay na Diyos. 


1. Ta bah; Vol. 2, p. 63; Ibn Sad; Vol. 1, p. 171. 

2. Ibn Hisham; Vol. 1, p. 245; Tabari; Vol. 2, p. 56. Masudi; Muruj; Vol. 2, p. 283 

Dahil sa ang kanyang gawain ay lumaki, ang pagsasalungat ng mga Quraish ay naging mabagsik at 
higit pang naging malubha. 

Ang pagsasalungat na ito ay nakadirekta mula sa unang apat na kalalakihan, si Abu Sufyan (na ang 
personal na pangalan ay si Sakhr bin Harb, at siyang pinuno ng Bani Umayyah), si al-Waleed (ang Ama ni 
Khalid), si Abu Lahab (ang tiyuhin ng Propeta (r) at si Abul Hakam. 

Sa simula at sa katapusan ating maririnig ang marami sa kanila sa kasaysayan. Si Abu Sufyan at al- 
Waleed ay mga tao ng dangal at iginagalang. 

Habang sila ang nangunguna sa katayuan ng pagsasalungat sa Propeta (s), sila ay hindi kumilos sa 
kanilang mga sarili sa pamamagitan ng karahasan o pang-aabuso. 

Ang unang naging reaksiyon ni al-Waleed ay magambala ang dangal. "Ang pagiging Propeta 

ay ipinagkaloob kay Muhammad." Bulalas niya. "Habang ako, ang pinakadakila sa Quraish at kanilang 
nakakatanda, ay walang mapapala? At nariyan si Abu Masud, ang pinuno ng Saqeef. Katiyakang siya at 
ako ay ang dakila sa dalawang lungsod."3 

Ang matandang lalaki na ito ay nabuhay sa kanyang sariling mundo na kung saan ang lahat ay 
nakasalalay sa kadakilaan ng pagkatao at antas. Siya ay, mangyari pa, hindi makatarungan sa Propeta (s), 
sapagkat ang hanay ni Muhammad ay magkasama sa kanyang anim na hinerasyon dati, at ang pamilya ni 
Muhammad ay walang masmababa sa taong maharlika kaysa sa kanyang sarili. 

Sa katunayan, sa mga naunang kasaysayan ang pamilya ng Propeta ay nagtamo ng dakilang 
katanyagan higit sa ibang pamilya sa Makkah. Ang Apo ng Propeta, si Abdul Muttalib, ay ang nagiging 
pinuno sa lahat ng mga Quaish sa Makkah. 

Ayon kay Ibn Hisham, ito ay may kaugnayan sa salita ni al-Waleed na ang Talata ng Qur'an ay 
ipinahayag; "At sila ay nagsabi; 'Bakit kaya ang Qur'an na ito ay hindi ipinanaog sa ilang dakilang lalaki ng 
dalawang bayan'." [Qur'an 43:31], 

Ang dalawang bayan ay ang Makkah at Taif. At isa pang Talata ang pinaniniwalaan na tumutukoy kay 
al-Waleed na kung saan, katulad ng ating nabanggit sa naunang kabanata, ay kilala sa bansag na al- 
Waheed (ang natatangi), ay nagsabi. 

"Hayaang Ako lamang (ang makitungo) sa kanya na nilikha Ko lamang na Waheed, Na Aking 
ginawaran ng lahat ng bagay ng kasaganaan, At mga anak na nasa kanyang tabi, At Aking iginawad ang 
buhay na maayos at maginhawa sa kanya, Sa lahat ng kanyang naisin, - Ako ay marapat pang magbigay 
ng higit, Hindi! Katotohanang nanatili siyang matigas ang ulo sa Aming Ayat, Siya ay Aking babalutin ng 
nakapapagod na kaparusahan. . . Kaya't siya ay nagmuni-muni, At siya ay kumunot at siya ay nayamot, 
At siya tumalikod at naging palalo, At siya ay nagturing; 


3. Ibn Hisham; Vol. 1, p. 361. Qur'an 95:1-5 

'Ito ay walang iba kundi salamangka, mula pa noong unang panahon!, Ito ay wala ng iba maliban sa salita 
lamang ng isangtao!', Hindi magtatagal, Aking ihahagis siya sa Apoy ng Impiyerno!" 

[Qur'an 74:11-17 at 21-26] 

Ang pinaka-uhaw sa dugo at mapaghigante sa mga pinunong ito ay si Abul Hakam - pinsan at kaibigan 
ni Khalid. Bilang resulta sa kanyang marahas na pagsalungat sa Islam siya ay binigyan ng mga Muslim 
ng kunya na Abu Jahl, ang isang mangmang, at dahil sa pangalan na ito, dito ay kinilala siya ng mga 
angkan. Isang maliit, matigas at parang kabli na tao na may duling, siya ay nailarawan ng kapanahon 
bilang, "ang taong may mukhang bakal, mukhang bakal at ang bakal na dila."4 

At hindi ito malilimutan ni Abu Jahl sa kanilang kabataan, sa isang mabagsik na labanan ng 

pakipagbuno, ay malubhang itinapon siya ni Muhammad, nilaslas ang kanyang tuhod, at ang piklat nito 
ay nanatili hanggang sa kanyang kamatayan.5 

ANG mga kilalang taong ito ng Quraish, at ang iba pa, ay kanilang napagtanto na mahirapan silang 
pigilan ang Propeta (s) sa pamamagitan man ng pananakot o pang-aakit, kaya sila ay nagpasyang lapitan 
ang matanda at kagalang-galang na Abu Talib, ang tiyuhin ng Propeta (s) at pinuno ng Bani Hashim.. 

Binalak nilang patayin ang Propeta (s) subalit dahil sa matibay na pagpapahalaga ng tribo at 
nagkakaisang pamilya na nagkanlong sa Propeta (s). Ang pagpatay sa kanya ay maaaring humantong sa 
isang marahas na pagdanak ng dugo kasama ang Bani Hashim, na kung saan walang alinlangang 
maghihiganti sa pagpatay sa pumaslang o sa kasapi ng pamilya sa pumaslang. 

Ngayon ang delegasyon ng Quraish ay lumapit kay Abu Talib na nagsabi. 

"O Abu Talib! Ikaw ang pinuno at ang mainam sa amin. Nakikita mo kung ano ang ginawa ng anak ng 
iyong kapatid sa aming relihiyon. Kanyang inaabuso ang aming mga diyos. Kanyang nilalait ang aming 
paniniwala at ang paniniwala ng aming mga ninuno. Ikaw ay kabilang namin sa pananampalataya. Pigilan 
si Muhammad sa kanyang mga gawain o pahintulotan kami na pakitungahan siya anumang nais 
namin. "6 

Si Abu Talib ay mahinahon na nagsalita sa kanila, sinabi na kanyang susuriin ang bagay na ito, at 
magalang silang pinapaalis. Ngunit, sa likod ng pagpapaalam sa Propeta () kung ano ang sinabi ng 
Quraish, wala siyang ginawang hakbang upang pigilan ito sa pagpapalaganap ng bagong 
pananampalataya. 


4 . Waqidi; Maghazi, p. 20; Ibn Rusta p. 223 

5. Tabari; Vol. 1, p. 265; Ibn Sad; p. 186 

6. Ibn Hisham; Vol. 1, p. 265; Ibn Sad; p. 186 

Si Abu Talib ay isang manunula. Kapag mayroon o anuman ang nagaganap, siya ay humahabi ng tula 
at binubuhos ang lahat ng bagabag sa pamamagitan nito. 

Sa pamamahay ni al-Waleed, ang gawain ng Propeta (s) ay naging madalas na paksa sa usapan. Sa 
gabi, si al-Waleed ay uupo sa kanyang mga anak at iba pang mga kamag-anak at binibilang ang mga 
gawain sa buong araw at ang lahat na ginawa ng Quraish upang salungatin ang mga galaw ng Propeta (s). 

Narinig ni Khalid at ng kanyang mga kapatid na lalaki ang paglalarawan ng kanilang Ama sa 
kabuohang nangyayari sa delegasyong pumunta kay Abu Talib. Sa susunod na ilang linggo, sila'y nakinig 
sa kanya na nagsalaysay hinggil sa pangalawang delegasyon tungo kay Abu Talib, na kung saan wala ring 
epekto kaysa nauna. Ang Propeta (s) ay nagpatuloy sa kanyang misyon. 

Pagkaraan, si al-Waleed ay gumawa ng dakilang hakbang. Siya ay nagpasyang ialok ang kanyang 
sariling anak na lalaki, si Ammarah, kay Abu Talib kapalit ang katauhan ni Muhammad. 

Si Ammarah ay isang mabuti, matangkad at malusog na binatilyong nakikitaan ng mga kalalakihan at 
kababaihan ng kabanalan at kagiliwan sa kabataan nito. 

Ang delegasyon ng Quraish ay lumapit kay Abu Talib kasama ang hinihilang si Ammarah. 

"O Abu Talib." Wika ng delegasyon. "Narito si Ammarah, ang anak ni al-Waleed. Siya ay ang 
pinakamainam sa mga kabataan na kabilang sa Quraish, at ang pinakamagandang lalaki at 
pinakamarangal sa lahat. Kunin niyo siya bilang iyong anak. Siya ay tutulong sa iyo at magiging iyo 
katulad ng isang tunay na anak. Bilang kapalit, ibigay mo sa amin ang anak ng iyong kapatid, ang isang 
sumalungat laban sa iyong pananampalataya at ang paniniwala ng iyong mga magulang at nagiging sanhi 
ng pag-aaway-away ng ating angkan. Amin siyang papatayin. Hindi ba ito makatarungan sa isang lalaki sa 
lalaki?" 

Si Abu Talib ay nabigla sa kanilang pag-aalok. "Hindi ko lubos maisip na ito ay makatarungan sa 
anupaman." Tugon niya. "Ibibigay niyo sa akin ang inyong anak upang buhayin at palakihin habang 
kailangan niyo ang akin upang patayin? Sumpa man sa Allah, ito ay hindi karapat-dapat."7 

Ang pakay ay muling nabigo. Hindi natin mabatid kung ano ang nagiging reaksiyon ni Ammarah sa 
kabiguan ng layunin, ang pagkadismaya o kaginhawaan.. 

Ngayon ay wala na silang makitang pag-asa upang mahikayat si Abu Talib na pigilan ang Propeta () at 
nawalan na ng interes upang hikayatin nila ito, ang Quraish ay nagpasyang gawing miserable ang buhay 
ni Muhammad at ang kanyang mga taga-sunod nang sa ganun sila ay mapilitang sumuko sa ninanais ng 
Quraish. Sila ay nagtakda ng mga taong bulakbol sa Makkah 

laban sa kanya. Ang mga bagamundong ito ay sisigaw at hahamakin ang Propeta () saan man siya 
mapadaan, magsasaboy ng alikabok sa kanyang mukha at maglagay ng mga tinik sa 


7 . Ibn Hisham; Vol. 1, p. 267; Ibn Sad; p. 186 


23 




kanyang daraanan. Sila ay maghahagis ng dumi sa kanyang pamamahay, at sa gawaing ito sila ay 
sinamahan ni Abu Lahab at Abu Jahl. 

Ang masamang pagtrato na ito ay nalalapit na sa maging masmarahas na bahagi. Nang ang 
pagpapahirap sa mga Muslim ay lumago, dumadami rin ang klase ng pamamaraan. 

Isang lalaki ang nakapag-isip ng mainam na paraan, kanyang sasaktan si Muhammad sa pamamagitan 
ng paghahamon nito ng pakikipagbuno, at nang sa ganun ito ay maliitin at hamakin sa harapan ng 
publikong paligsahan. 

Ang lalaking ito ay ang walang pananampalatayang tiyuhin ng Propeta () na nagngangalang 

Rukkana bin Abd Yazid, ang nangunguna sa pakipagbuno at nagyayabang sa kanyang lakas at kahusayan. 
Walang sinuman sa Makkah ang nakapag-pabagsak sa kanya. 

"O anak ng aking kapatid." Panimula niya sa Propeta. "Naniniwala ako na ikaw ay isang tunay na lalaki. 
At naniniwala ako na ikaw ay hindi sinungaling. Pumarito ka at makipagbuno sa akin. Kapag mapabagsak 
mo ako, kikilalanin kita bilang tunay na Propeta." 

Ang lalaki ay labis na natuwa sa kanyang sarili nang maisip ang kanyang pambihirang paraan upang 
hamakin ang lahi ni Muhammad sa mata ng mga taga Makkah. Si Muhammad ay maaaring tumanggi at 
manliit o tanggapin at maranasang maibagsak sa habang panahon. Subalit iyon ay kung ano lamang ang 
nasa isip niya. 

Ang kanyang hamon ay tinanggap, at sa kanilang paglalaban ay humantong sa naka-tatlong beses 
siyang maibagsak ng Propeta! Subalit ang taong tampalasan ay walang isang salita kailanman.8 

ang Propeta () sa kanyang sarili ay hinamon si Rukkana, ngunit ang aking isinalayaay ay ang bersiyon ni 
Ibn-ul-Asir (Vol. 2, pp. 27-28), na ang pangyayari ay maaring naganap sa ganitong paraan. 

Ang Propeta () sa kanyang sarili ay makatwirang ligtas mula sa pisikal na pinsala, sa isang parte dahil 
sa proteksiyon ng kanyang angkan at sa isang parte dahil siya ay nakapagbibigay ng higit pa kaysa sa 
kanyang pakikipaglaban. 

Subalit, may mga Muslim na nasa mahinang kalagayan - sila na walang ugnayan sa mga 
makapangyarihang pamilya o nagtataglay ng pisikal na kahinaan. Kabilang sa kanila ang mga aliping 
lalaki at mga aliping babae. 

May isang aliping babae na ang balita ng kanyang pagyakap ay nagpapasiklab ng galit kay 'Umar na 
pumalo sa kanya. Si 'Umar ay patuloy na pumalo sa kanya hanggang ito ay napagod ng labis na paluin pa 
siya. At si 'Umar ay isang malakas na lalaki. 


8. Ayon kay Ibn Hisham (Vol. 1, p. 390) 


24 




Marami sa mga kalalakihan at kababaihan ang pinahirapan ng mga Quraish, ang pinaka-kilala 

sa mga dumanas ng labis na pagdurusa, na kung saan ipinaabot ng kasaysayan ng makinang na panahon, 
ay si Bilal bin Hamamah - isang matangkad, hapis na aliping Abyssinian na pinapahirapan ng kanyang 
amo na, si Umayyah bin Khalaf. 

Sa tanghali, habang masidhi ang init ng tag-araw sa Arabia, nang ang araw ay tinutuyo at lulutoin nito 
ang anumang naihantad dito, si Bilal ay nakadipa sa nangangapoy na buhangin na may malaking bato sa 
kanyang dibdib at hinayaan sa mahapding awa ng araw. Maya't maya ang kanyang amo ay lalapit sa 
kanya, upang pagmasdan ang kanyang paghihirap, ang nagdurusang mukha, ang kanyang natutuyong 
mga labi at ang kanyang namamagang dila, at nagsabi. 

"Talikuran si Muhammad, bumalik ka sa pagsamba kay Lat at Uzza." 

Ngunit ang pananampalataya ni Bilal ay nananatiling hindi natitinag. Ang nalalaman ni Umayyah bin 
Khalaf ay kaunti lamang, habang kanyang pinapahirapan si Bilal, na siya at ang kanyang anak na lalaki ay 
magiging alipin sa isang araw sa digmaan ng Badr, at si Bilal ay ang makakapatay sa kanya at sa kanyang 
anak. 

Si Bilal at ang marami pang mga alipin, ang lahat na biktima ng pagpapahirap, ay binili ni Abu Bakr, na 
isang mayamang tao. 

Kapag may naririnig si Abu Bakr na isang aliping Muslim na pinapahirapan, kanya itong binibili at 
pinapalaya. Sa kabila ng lahat na mga pagpapahirap na ito, ang Propeta () ay nananatiling banayad at 
mahabagin sa kanyang mga kaaway, siya ay nananalangin. 

"O Panginoon! Palakasin mo ako sa pamamagitan ni 'Umar at Abul Hakam." 

Ang kanyang panalangin ay dininig hanggang sa ito ay maukol kay 'Umar, na nagiging pang-apat 
napung tao na yumakap sa Islam.9 

Subalit si Abu Jahl ay nananatiling isang walang pananampalataya at namatay sa kawalang paniniwala. 

TAONG 619, sampung taon matapos ang unang pagpapahayag, si Abu Talib ay namatay.10 

Ang katayuan ngayon ng Propeta () ay lalong naging maselan. Ang pagkapoot ng mga Quraish ay lumala, 
at ganun din ang panganib sa buhay ng mga Muslim. 


9. Ito ay ang ipinatong ni Ibn Qutaibah (p. 180). Tabari, ganun paman, si 'Umar ay kanyang inilagay sa 
pang 67 na Muslim (Vol. 3, page 270). 

10. Sampung taon na pagkwenta sa lunar na taon, na kung saan, at may pangkaraniwan 11 na araw na 
masmababa kaysa sa solar na taon. 

Ang Propeta () ay nananatiling napapalibutan ng kakaunti at matapat na mga kasamahan na kung saan 
siya ay nagpatuloy sa panawagan, at kabilang sa mga kasamahan ay ang 10 na malalapit sa kanya. 

Ang sampung tao na ito ay naging kilala bilang pinagpalang sampu, at nagtamo ngnatatanging 
pagpapahalaga at pagmamahal sa mga Muslim habang sila ay nabubuhay.11 

ANG Propeta () ay nanatili sa Makkah, nagtitiis laban sa kung ano ang maslalong naging mahirap. 
Pagkaraan, iilang mga tao sa Madinah (sa panahong iyon ay kilala bilang Yathrib) ang nakipagtagpo sa 
Propeta () at yumakap sa Islam. Batid ang panganib na naihantad ng Propeta (), kaya inaanyayahan nila 
itong lumikas sa kanilang pamayanan at doon na tumira kasama sila. Kasabay sa pag-anyayang ito ang 
pagdating ng kapahintulotan mula sa Allah para sa mga Muslim na lumikas, at ipinadala ng Propeta () 
ang karamihan sa kanila sa Madinah. 

Septyembre 622, ang taga Quraish ay nagbalak na paslangin si Muhammad. Sa gabi ng planong 
pagpatay, ang Propeta () ay umalis sa kanyang tahanan, at kasama si Abu Bakr, ang isang alipin at 
tagaakay, na lumikas patungong Yathrib. 

Sa kanyang ligtas na pagdating sa Yathrib, Madinah (ang tawag sa lugar na ito ngayon) ay nagiging 
lugar at sentro ng mga Muslim at ang kabisera ng bagong Estado ng Islam. 

Ang panahon ng pagmamalupit ay nagtatapos. 

TATLONG buwan matapos ang pag-alis ng Propeta () mula sa Makkah, tinawag ni al-Waleed ang 
kanyang mga anak sa kanyang huling oras, naisip niyang malapit na siyang mamatay. 

"O mga anak!" Wika niya. "May tatlong tungkulin na aking ipamana sa inyo. Sikapin na hindi ninyo ito 
bibiguing maisagawa. Ang una ay ang aking dugo na may alitan sa Khuza'a. Sikaping kayo ay 
makapaghiganti. Sumpa sa Allah, batid ko na sila ay walang kasalanan, subalit natatakot ako na kayo ay 
mananagot pagkatapos ng araw na ito. Ang pangalawa ay ang aking kayamanan, magparagdag ng tubo 
na nararapat sa akin, sa mga Saqeef, sikapin na makuha ninyo ito uli. Pangatlo, ako ay nararapat sa 
kabayaran o dugo ni Abu Uzeihar."12 

Ang masamang lalaking ito ay napangasawa ang anak na babae ni al-Waleed pagkaraan ay inilayo ito 
sa kanya at hindi na ibinalik sa pamamahay ng kanyang ama. 

Pagkatapos maisagawa ang mga pamana na ito, si al-Waleed ay namatay. Siya ay inilibing na may 
karangalan angkop sa kanyang pagiging dakilang pinuno at iginagalang na nakakatanda at maharlikang 
anak ng Quraish. 


11. Para sa mga pangalan ng sampung tao, tingnan ang pahina ng mga Sahabah o ang Note 1 sa 
Appendex B. 

12. Ibn Hisham; Vol. pp. 410-411 

Ang unang problema ay nalutas na hindi masyadong nahirapan, ang Khuza'a ay nagbayad ng 
kabayaran ng dugo, at ang hinggil dito ay natuldokan na walang karahasan. 

Ang pangalawang suliranin ay nanatiling nakabitin sa loob ng maraming taon, at ipinagpaliban bilang 
hindi nalulutas. 

Ang hinggil sa pangatlong suliranin, i.e. ang alitan sa anak na lalaki sa batas ni al-Waleed, ang kapatid 
ni Khalid na si Hisham ay nagpasya na sapat na ang dugo ni Abu Uzeihar. 

Siya ay naghihintay ng mahigit isang taon bago siya nakakita ng tsansa. Kanya itong napatay. Ang 
bagay ay nagampanan sa hindi magandang anggulo, at nagkaroon ng panganib sa patuloy na pagdanak 
ng dugo sa pagitan ng dalawang pamilya, ngunit si Abu Sufyan ay namagitan at nagkaroon ng 
kapayapaan. Walang dugo ang dumanak. 

Sa sumunod na mga taon ng pagkamatay ng kanyang Ama, si Khalid ay namuhay na 
mapayapa sa Makkah, nagtatamasa ng magandang buhay na naidulot ng kanyang kayamanan. 

Siya ay nagawang maglakbay patungong Syria kasama ang karawan ng mga mangangalakal sa isang 
malaking lungsod ng Busra, na kung saan kanyang mapupuntahan sa susunod na maraming taon bilang 
isa sa militaring layunin. 

Hindi natin napag-alaman kung ilan ang kanyang asawa o mga anak sa panahong ito, subalit may 
nalalaman tayong dalawang anak na lalaki, ang nakatanda ay tinawag na Sulaiman, at ang nakababata ay 
si Abdur-Rahman. 

Ang nahuli ay ipinanganak anim na taon bago ang kamatayan ni al-Waleed, at magkakamit ng 
karangalan sa susunod na mga dekada bilang pinuno ng Syria. Subalit, ayon sa kaugalian ng mga Arabo, 
ito ay si Sulaiman na ang pangalan ay naging kilala si Khalid. Kaya siya ay madalas tawagin ayon dito. 

Si Khalid, ang sariling pangalan, Ibn al-Waleed, i.e. ang anak ni al-Waleed, at Abu Sulaiman, i.e. ang 
ama ni Sulaiman. Halus lahat sa mga tao ay tinawag siya bilang Abu Sulaiman. 


27 



KABANATA 03 


Ang Digmaan sa Uhud 

"NAWALA sa akin ang aking anak na si Handhalah." Wika ni Abu Sufyan. "Ang pawis ng aking 
paghihigante ay walang masmababa kaysa sa inyo. Ako ang unang maghahanda at maglunsad ng 
makapangyarihang paglalakbay laban kay Muhammad."l 

Sa pagpupulong na ito silang lahat ay nanumpa ng paghihigante, sa pagkakataong ito, walang 
magsasabing manatili sa likuran. 

Isang paglalakbay na katulad ng paghahanda na hindi pa naiipon sa Makkah sa mga naunang panahon, 
at ang ibang mga tribo ay inaanyayahan upang sumama sa paglalakbay at sumali sa paglipol sa mga 
Muslim. 

Ang kabuohang kinita mula sa karawan ay naghahalaga hanggang 50,000 na dinnar, ito ay igugol 
upang tustosan ang paglalakbay - si Abu Sufyan ay pinagkaisahang itinalaga bilang pinuno ng mga kawal 
ng Quraish. 

Ngayon, si Abu Sufyan ay nagbigay ng dalawang pagpasya, ang una na kung saan tinanggap ng 
marami. Ito ay ang kalalabasan na kailangang walang iiyak at walang pagluluksa sa anumang uri para sa 
mga napaslang sa digmaan sa Badr. Ang hinagap sa likod ng pag-uutos na ito ay ang mga luha ay 
humuhugas sa pait ng kanilang mga puso, at ang pait na ito ay kailangang manatiling buhay hanggang 
sila ay makapaghigante laban sa mga Muslim. Ganun paman, ang sinumang labis na nabibigatan sa 
dinaramdam na pighati ay luluha ng lihim. 

Ang pangalawang pagpasya ay patungkol sa mga bihag na nasa kamay ng mga Muslim. Si Abu Sufyan 
ay nagbabawal sa lahat ng pagsisikap upang sila ay mapakawalan dahil sa takot na kapag ang pagsisikap 
na ito ay agad na maisagawa, ang mga Muslim ay maaring maglalagay ng mataas na halaga. 

Ang pasya na ito, ganun paman, ay hindi sinang-ayunan ng lahat. Sa loob ng dalawang araw, ang isang 
lalaki ay umalis sa Makkah ng lihim sa gabi upang tubusin ang kanyang Ama, at kapag nalaman ito ng iba, 
ang bagay na ito ay sinasarili nila at nagagawa na ang kanilang mga mahal sa buhay ay mapakawalan. 

Si Abu Sufyan ay walang pagpipilian kundi bawiin ang kanyang pasya. 


Ang halaga ng tubos ay nagbago. Ang pinaka mataas ay 4,000 na dirham at mayroong paghuling tawad 
hanggang 1,000 na dirham para sa mga walang kakayahang magbayad ng malaki. Ang ilan sa mga bihag na 
masyadong nahihirapang bumayad subalit may pinag-aralan, ay nakamit ang kanilang kalayaan sa 
pamamagitan ng pagtuturo sa nakatakdang dami ng mga kabataang Muslim upang turuang bumasa at 
sumu/at. Ang Hang mga dukha ay pinalaya ng Propeta () na walang tubos sa isang kondisyon na hindi na sila 
muling maghimagsik laban sa mga Muslim. 

Kabilang sa mga nakipagkasundo sa pagpapalaya ng mga bihag ay sina Ikrima, si Khalid (na hindi 
nakasama sa digmaan sa Badr dahil siya ay wala sa Hijaz) at ang kapatid ni Khalid, si Hisham. Inayos ni 
Khalid at Hisham ang kalayaan ng kanilang kapatid na si Waleed. Nang marinig ni Hisham na ang tubos 
ay 4,000 na dirham, siya ay nagsimulang makipagtawaran sa pinakamababang halaga subalit ito ay 
binawi ni Khalid. Ang halagang 4,000 ay nararapat na bayaran para mapalaya si Waleed, pagkaraan ang 
tatlong magkakapatid ay lumisan sa Madinah at nagkampo sa loob ng isang gabi sa lugar na tinatawag 
na Zhul Halifah, ilang milya ang layo sa Madinah. 

Dito, sa oras ng gabi, si Waleed ay tumalilis mula sa kampo, bumalik sa Madinah, lumapit sa Propeta () 
at naging Muslim. Siya, pagkaraan nito ay napatunayang matapat na Muslim at naging malapit sa 
Propeta (), at sa kabila ng kanyang kabaguhan sa pananampalataya, ang kanyang ugnayan kay Khalid ay 
nanatiling masigla parin. 

Habang ang pagpupulong ng Quraish, ang sentro ng tema sa paksa ay ang paghihigante, isa pang 
dahilan na nagtulak sa Quraish upang makipaglaban sa mga Muslim ay ang kaligtasan ng kabuhayan. Ang 
pinakasentrong ruta ng karawan ng mga Quraish patungong Syria at Palestine ay naratay sa may 
babaying daan na kung saan, pagkatapos sa digmaan sa Badr ay naisara na para sa kanila. 

BUWAN ng Nobyembre, si Safwan bin Umayyah ay nangangailangan ng karagdagang kalakalan, at 
nagpadala ng karawan patungong Syria sa ibang daraanan na inakala niyang siya ay ligtas. Ang karawan 
na ito ay umalis mula sa Makkah sa daanan patungong Iraq, at nang makapaglakbay ng kaunting layo, 
lumiko ito pahilagang-kanluran patungong Syria, hinahakdawan ang Madinah na kung saan inisip ni 
Safwan bilang ligtas na layo. 

Subalit, ang karawan na ito ay nalalaman ng Propeta () kung kaya ipinadala si Zaid bin Haritha kasama 
ang 100 ka tao upang hulihin ito, na kung saan naisagawa ni Zaid. 

Si Safwan, pagkaraan ay pumunta kay Abu Sufyan, at ang dalawang pinuno ay nagkasundo na dahil sa 
ang kabuhayan at kaunlaran ng Quraish ay nakabatay sa kanilang napakinabangang kalakalan sa Syria, 
ang pinakamadaling pagkadurog ng mga Muslim ay siyang mainam. Si Ikrimah ay nawawalan narin ng 
pasensiya at diniinan ang pagmamadali. 

Ganun paman, si Abu Sufyan bilang nakakatanda at marunong na pinuno, ay batid na ito ay 
nangangailangan ng panahon ng paghahanda para sa paglalakbay at bumili ng mga kamelyo, mga 
kabayo at mga sandata. Siya ay nangakong gagawin ang abot ng kanyang makakaya. 

Ngayon, ang paghahanda para sa paglalakbay ay nagsimula sa tamang pagkasigasig. Habang sila ay 
nasa pagpapatuloy, ang isang walang paniniwala sa kaugalian ng pag-aalinlangan ay lumapit kay Abu 
Sufyan dala ang isang mungkahi. Ang lalaking ito ay si Abu Amir ng Madinah. Taglay nito ang kataliwasan 
ng pagdating ng Propeta () sa Madinah at pinabilis kasama ang mga membro ng kanyang sariling angkan, 
ang Aws, ay nagsimulang magsiyakap sa Islam. Bilang resulta, siya ay umalis sa Madinah at nanumpang 
hindi babalik hanggang si Muhammad ay nanatili sa kapangyarihan. Sa Makkah, kanyang pinupukaw ang 
Quraish laban sa mga Muslim. 

Dati, si Abu Amir ay nakilala bilang isang Monghe, ngunit binigyan ito ng Propeta () ng palayaw na 
tuso! Dito ay nakilala siya ng mga Muslim bilang Abu Amir ang tuso.2 

"Mayroon akong 50 membro ng aking angkan na kasama ko." Sabi niya (Abu Amir) kay Abu Sufyan. 
"Malaki ang impluwensiya ko sa aking angkan, ang Aws. Aking imumungkahi na bago magsimula ang 
labanan, pahintulotan akong makapagsalita sa Aws na kabilang sa mga Muslim, at hindi ako nag- 
aalinlangan na silang lahat ay tatakas kay Muhammad at sumanib sa akin."3 

Masayang tinanggap ni Abu Sufyan ang ganoong kaayusan. Ang Aws ay isa sa dalawang pangunahing 
mga tribo sa Madinah at saklaw ang mahigit ikatlong bahagi sa kawal ng mga Muslim. 

Ang pagpupulong ay sinimulan ng mga kalapit na mga tribo, at ang matibay na pangkat ay nagmula sa 
Kinana at sa Thaqeef. 

MARSO 625, ang pagtitipon ng mga manlalakbay ay sinimulan sa Makkah. Sa pagkakataong ito, si 
Abbas ang Tiyuhin ng Propeta (), ay sumulat sa kanya mula sa Makkah upang ipabatid dito ang 
paghahanda na ginawa laban sa kanya. 

Sa ikalawang linggo ng Marso, ang Quraish ay nagsimulang kumilos mula sa Makkah kasama ang 
kawal na umabot sa 3,000 na kalalakihan, dito ay may 700 ang nakabaluti. Sila ay may 3,000 na mga 
kamelyo at 200 na mga kabayo. Kasama sa mga kawal ang 15 kababaihan ng Quraish na ang tungkulin ay 
ang magpaala-ala sa Quraish sa kanilang mga kasamahang kawal na napaslang sa Badr at upang 
palakasin ang kanilang kalooban. Kabilang sa mga kababaihang ito ay si Hind, na siyang kumilos bilang 
kanilang pinuno, at ang papel na iyon ay likas sa kanya. Ang ilan ay ang asawa ni Ikrimah, ang asawa ni 
Amr bin al-Aas at ang kapatid na babae ni Khalid. Ang isa sa mga babae, na maririnig natin ulit maya- 
maya, ay si Amarah bint Alqama, at naroon din ang iilang mga babaeng mang-aawit na dala-dala ang 
mga tamburin at mga tambol. 

Nang ang paglalakbay ay gumalaw sa dako ng Madinah, isa sa mga pinuno ng Quraish, si Jubair bin 
Mut'im, ay nagsabi sa kanyang alipin, na kilala bilang Savage-Wahshi bin Harb. "Kapag iyong mapatay si 
Hamza, ang Tiyuhin ni Muhammad bilang paghigante sa kanyang pagpatay sa aking tiyuhin sa Badr, ay 
palalayain kita."4 

Ang Savage (ganid) katulad ng inaasahan. Siya ay isang malaki, maitim na aliping Abyssinian na laging 
nakikipaglaban gamit ang dyabelin (sibat) mula sa kanyang katutubong Africa. Siya ay isang dalubhasa sa 
sandatang ito at hindi nabanggit na pumalya. 


2. Ibn Hisham; Vol. 2, p. 67. 

3. Waqidi; Maghazi , p. 161 

4. Ibn Hisham; Vol. 2, pp. 61-2 

Matapos makapaglakbay ng ilang layo, ang Savage ay nakapansin ng isang kamelyong lumalakad 
malapit sa kanya. Mula dito si Hind ay sumungaw at nakipag-usap sa Savage. 

"O ama ng pagkaitim!" Sabi nito sa kanya. "Lumunas, at hanapin ang iyong gantimpala."5 

Si Hind ay nangako sa kanya na kapag kanyang mapatay si Hamza bilang paghigante sa pagpatay sa 
ama nito, ay ibibigay sa kanya ang lahat ng mga alahas na suot nito. 

Ang Savage ay buong kasakimang nakatingin sa mga alahas nito, sa mga kwentas nito, sa mga 
pulseras nito, at sa mga singsing na nasa mga daliri nito. Ang lahat ng ito ay mamahalin at ang kanyang 
mga mata ay kumikislap sa pag-aasam na makamit ito. 

ANG Propeta () ay nabigyan na ng babala mula kay Abbas sa mga paghahanda ng Quraish bago paman 
sila umalis sa Makkah. Habang sila ay nasa daan, siya ay patuloy na nakakatanggap ng mga impormasyon 
mula sa kaibigang mga tribo. 

Marso 20, ang Quraish ay dumating malapit sa Madinah at nagkampo sa hindi kalayuang milya, sa 
isang makahoy na lugar sa kanlurang bahagi ng Bundok ng Uhud. Sa araw ding ito, ang Propeta () ay 
nagpadala ng dalawang tagamanman upang obserbahan ang Quraish, at ang tagamanman ay bumalik 
dala ang tumpak na dami nila. 

Sa Marso 21, ang Propeta () ay umalis sa Madinah kasama ang 1,000 na kalalakihan, na kung saan 100 
ang nakabaluti. Ang mga Muslim ay may dalawang kabayo, at ang isa dito ay sa Propeta (). Sila ay 
nagkampo sa isang gabi malapit sa isang maliit na burol at tinatawag na Shaikhan, kaunting layo ng isang 
milya sa hilaga ng Madinah. 

Ang sumunod na umaga, bago naipagpatuloy ang paglalakad, ang mga Munafiq na umabot sa bilang 
na 300 sa pamumuno ni Abdullah bin Ubayy ay umalis, iniwan ang Propeta () sa dahilang ang 
pakikipaglaban sa mga Quraish sa labas ng Madinah ay walang maaasahang tagumpay, at sila ay hindi 
sasali sa operasyon na kung saan para sa kanilang pananaw ay isang tiyak na kapahamakan at pagkabigo. 
Ang mga Munafiq ay bumalik sa Madinah. Ngayon, ang Propeta () ay may 700 na tauhan ang natira, at 
kasama ang pwersa na ito sila ay naglalakad mula sa kampo. 

Ang Propeta () ay hindi talaga nagbabalak na makipaglaban labas sa Madinah. Ninais lamang niya na 
hihintayin ng mga Muslim ang pagdating ng mga Quraish sa kanilang lupain at makipaglaban sa Madinah, 
subalit ang karamihan sa mga Muslim ay nagpupumilit na sila ay 

lalabas upang salubungin ang Quraish, at ang Propeta () ay nagkaloob sa kanilang kahilingan, lumabas 
upang kalabanin ang Quraish sa labas ng Madinah. 

Subalit, kahit na siya ay lumabas upang salubungin ang kanyang kaaway sa bukas na lugar, siya ay, 
gayun paman maaaring makipaglaban sa bakuran ng kanyang sariling pagpapasya. 


5. Ibid 

Siya ay kumilos tungo sa paanan ng Bundok ng Uhud at pumuwesto para sa labanan. 

ANG Uhud ay isang malaking bundok na nakahimlay apat na milya sa hilagang Madinah (ang 
reperensiya ay tumutukoy sa Madinah bilang Masjid ng Propeta) at nakatayo sa taas na 1,000 
talampakan mula pantay sa kapatagan. 

Ang kabuohang katangian ay 5 milya ang haba. Sa kanlurang bahagi ng Uhud, may isang malaking 
espuwela na matarik pababa sa lupa, at ang kanang bahagi nito ay nakikita mula sa direksiyon ng 
Madinah, ang isang lambak ay bahagyang mataas hanggang umabot ng 1,000 yarda mula sa paanan ng 
espuwela. 

Sa ibayo ng lubak na ito ay lumiit hanggang kawakaan na kanyang pinagsalubong ang pinakagilid ng 
gulod. At sa bunganga ng lambak na ito sa paanan ng espuwela, ay doon inilagay ng Propeta () ang 
kanyang mga kawal. 

Ang lambak ay nakatayo sa likod nila. Kanyang itinatag ang mga Muslim sa siksikang pormasyon na 
may harap na 1,000 yarda. Kanyang inilagay ang kanyang kanang bagwis sa paanan ng espuwela at ang 
kanyang kaliwang bagwis ay sa paanan ng isang mababang burol, na may 40 na talampakan ang tayog at 
500 na talampakan ang haba, tinawag na Ainain. 

Ang kanang bahagi ng mga Muslim ay ligtas, ngunit ang kanilang kaliwang bahagi ay mabaling mula sa 
kabila ng Ainain, kung kaya, upang salubungin ang panganib, ang Propeta () ay naglagay ng 50 na 
mamamana sa Ainain, na kung saan sila ay ang mamahala sa mga daang patungo sa mga Quraish na 
maaaring makapagmanyobra sa likuran ng mga Muslim. Ang mga mamamana na ito ay nasa pamumuno 
ni Abdullah bin Jubair, na binigyan ng tagubilin mula sa Propeta () ng mga sumusunod. 

"Gamitin ang inyong mga palaso laban sa mga kabalyera ng mga kaaway. Pigilan ang mga kabalyera sa 
aming likuran. Hanggat kayo ay nanatili sa inyong posisyon ang aming likuran ay ligtas. Walang dahilan 
na kayo ay aalis sa inyong posisyon. Kapag nakita niyo kami na nananalo, huwag kayong sumanib sa 
amin, kapag nakita niyo kaming natalo huwag lumapit sa amin upang tulungan kami."6 

Ang kautusan sa grupong ito ay maliwanag. Sapagkat ang Ainain ay isang mahalagang pantaktika na 
katangian at namamahala sa mga lugar na nakapalibot dito, kinakailangang sigurohin na huwag silang 
mahulog sa kamay ng mga Quraish. 

Sa likuran ng mga Muslim ay ang 14 na mga kababaihan na ang tungkulin ay ang magbigay ng tubig sa 
mga nauuhaw, upang dalhin ang mga sugatan palabas sa labanan at upang linisin ang mga sugat. 
Kabilang sa mga babaeng ito ay si Fatimah, ang anak na babae ng Propeta () at asawa ni Ali. 

Ang Propeta () sa kanyang sarili ay kinuha ang posisyon bilang kaliwang bagwis ng kanyang mga kawal. 


6. Ibn Hisham; Vol. 2, pp. 65-66; Waqidi; Maghazi, p. 175. 

Ang kalooban ng mga Muslim ay ang balaking pangunahan ang pangharapan na posisyong labanan at 
napag-isipan nilang mabuti. 

Binigyang binipisyo niya ang mga Muslim sa kabuohang paggamit sa kanilang sariling pinagkukunan 
ng lakas - katatagan at kahusayan sa pakikipaglaban. Kanya ring iniligtas sila mula sa panganib na 
ibinabanta ng Quraish sa kanilang lakas ng dami at sa mga kabalyera - ang napapakilos na manyobrang 
sandatahan na kung saan dito ay kapus ang mga Muslim. 

Nagiging angkop kay Abu Sufyan ang makipaglaban sa bukas na labanan na kung saan siya ay 
makapagmanyobra laban sa mga Muslim, sa gilid at likuran nito sa pamamagitan ng kanyang mga 
kabalyera at dalhin ang kanyang pinaka-lakas upang kayanin sila. 

Subalit pinapantayan ng Propeta () ang mga kalamangan ni Abu Sufyan, at pinilit itong makipaglaban 
sa isang limitadong labanan na kung saan ang kanyang pinaka-lakas at ang kanyang mga kabalyera ay 
naging limitado ang kabulohan. Hindi rin mahalaga kung ang mga Muslim ay talagang nakaharap sa 
Madinah at nakatalikod sa bundok ng Uhud, ang daan patungong Madinah ay naging bukas para sa 
Quraish. 

Ngayon ang Quraish ay gumalaw. Sila ay nagtatag ng kampo ng digmaan isang milya sa timog na 
bahagi ng espuwela at mula dito pinangunahan ni Abu Sufyan ang kanyang mga kawal pasulong at 
ginawa itong magkahanay na nakaharap sa mga Muslim. Kanya itong isinaayos sa isang pangunahing 
katawan ng hukbong lakad sa gitna nito kasama ang dalawang pinapakilos na mga bagwis. Sa kanang 
bahagi ay si Khalid at ang sa kaliwa si Ikrimah, sa bawat iskuwadra ng kabalyera ay may 100 malakas na 
kawal. 

Si Amr bin al-Aas ang inilagay bilang pangkabuohang namamahala sa mga kabalyera, subalit ang 
kanyang tungkulin ay nakatutok sa koordinasyon. Si Abu Sufyan ay naglagay ng 100 na mamamana na 
nauuna sa kanyang harapan para sa pangunahing sagupaan. 

Ang bandila ng Quraish ay dala-dala ni Talha bin Abi Talha, isa sa mga nakaligtas sa Badr. Samakatwid 
ang Quraish ay nakapwesto na ang nasa kanilang likuran ay ang Madinah at nakaharap sa Bundok ng 
Uhud. Sa katunayan sila ay nakatayo sa pagitan ng kawal ng mga Muslim at sa kanilang himpilan sa 
Madinah. 

Ang kanilang mga kababaihan ay nakatayo sa likuran ng pangunahing hanay ng hukbo ng Quraish. 
Bago nagsimula ang sagupaan, ang mga kababaihang ito, sa pangunguna ni Hind, ay nagmamartsa 
pumaroon at pumarito sa harapan ng Quraish, nagpapaalala sa kanila sa mga kasamahang napaslang sa 
Badr. 

Pagkaraan, bago paman bumalik ang mga babae sa kanilang kinalalagyan sa likuran ng mga kawal, 
ang isang malinaw, matatag na boses ni Hind ay pumailanlang nang siya ay umawit. 

"O kayong mga anak ni Abduddar! 

Ang tagapagtanggol ng ating mga tahanan! 

Kami ang mga anak na babae ng gabi, kami ay kumikilos kabilang sa mga unan. 


Kapag kayo ay sumulong yayakapin namin kayo. Kapag kayo ay uurong tatalikuran namin kayo sa 
walang pag-ibig na paghihiwalay."6 

UMAGA, araw ng sabado, Marso 22, 625 (lka-7 ng Shawwal, 3H) - ganap na isang taon at isang linggo 
matapos ang digmaan sa Badr.7 

Ang mga kawal ay nagkaharap sa bawa't isa na magkahanay ayon sa rangko, 700 na mga Muslim 
laban sa 3,000 na mga walang pananampalataya. Ito ang unang pagkakataon na si Abu Sufyan ay naging 
kumander sa larangan ng digmaan laban sa Propeta (), subalit siya ay may kakayahang Tenyente at 
nakaramdam ng tiyak na tagumpay. 

Ang mga Muslim ay inuulit sa kanilang sarili ang kataga sa Qur'an; "Ang Allah ay sapat na sa amin, at 
Siya ang Pinakamahusay sa Pag-aayos ng lahat ng pangyayari." [Q. 3:173] at sila ay naghinihintay lamang 
sa kapasyahan ng Allah. 

Ang unang pangyayari, matapos ang pagbabalangkas ng dalawang hukbo, ay ang pagtangka ng Tuso 
(si Abu Amir) upang pasamain ang Aws. Ang taong ito ay lumakad sa unahan ng harapan ng Quraish, 
kasama ang 50 na tagasunod at ang maraming bilang ng mga alipin ng Quraish. Kanyang hinarap ang 
Aws at tinawag ito; 

"O angkan ng Aws! Ako si Abu Amir. Kilala niyo ako!" 

Ang tugon mula sa Aws ay nagkakaisa. "Walang pagtanggap para sa iyo, O Tuso!" Ito ay sinundan ng 
pagpapaulan ng mga bato na may katuwaang inihagis ng Aws sa Tuso at sa mga kasamahan nito, dahilan 
upang dali-dali silang umatras pabalik sa hanay ng mga Quraish. 

Kapansin-pansin ang tingin ng pang-uuyam sa mga mukha ng Quraish, ang Tuso ay ginampanan ang 
pustora at nagsabi. "Pagkatapos ko ang aking mga tauhan ay magdurusa."8 

Subalit ang Quraish ay hindi na nakintal! 

Matapos ang nangyari sa Tuso, ang mga mamamana ay bumukas sa magkabilang panig. Ito ang isang 
uri ng duwelo ng artilerya sa pagitan ng 100 na mamamana ng Quraish at ang mamamana ng mga 
Muslim, na kung saan maaring nasa grupo o nagkakalat kasama sa hanay ng mga Muslim. Maraming 
pasalba ang pinakawalan. 


6. Ibn Hisham; Vol. 2, p. 68. Waqidi; Maghazi, p. 176. 

7. Ang ilan sa mga mananalaysay ay inilagay ang digmaan sa Uhud sa sumunod pang linggo, subalit 
ang masmaagang petsa ay malamang na higit na tukma. 

8. Ibn Hisham; Vol. 2, p. 67; Ibn Sad; p. 543 

Si Khalid kasama ang kanyang iskwadra ng mga mamamana ay sumulong upang atakihin ang kaliwang 
bagwis ng mga Muslim subalit sapilitan itong napaatras sa pamamagitan ng masigasig na target mula sa 
mga mamamana ng mga Muslim. Nang makalipas ang labanan ng 

mga mamamana, ang awit mula sa mga kababaihan ng Quraish ay muling pumailanlang sa lugar ng 
labanan. 

"Kami ay mga anak na babae ng gabi..." 

Ang sumunod na bahagi ay ang bahagi ng mga duwelo ng mga magagaling sa dalawang hukbo ng mga 
kawal. Si Talha, ang maydala ng bandila ng Quraish, ay humakbang palabas sa harapang hanay at 
sumigaw. 

"Ako si Talha, ang anak ni Abu Talha. Sino ang nais makipag-duwelo?"9 

Sa hamon na ito, si Ali ay sumaklang palabas at bago paman makapagbigay ng isang hampas si Talha, 
ay tinamaan na ito ni Ali sa kanyang espada at pinatumba ito. Si Talha ay nasugatan lamang kaya muling 
itinaas ni Ali ang kanyang espada, ngunit si Talha ay nagmamakaawa. Kung kaya si Ali ay maagap na 
lumayo. 

Maya-maya, habang ang kalahatang labanan ay nagpapatuloy, ang sugatang si Talha ay tinapos ng 
mga Muslim. Nang mapaslang si Talha, isa pang walang pananampalataya ang lumapit at kinuha ang 
bandila ng Quraish. Ang tao na ito ay napatay ni Hamza, nang mapatay ito ni Hamza, namataan siya ng 
Savage na nakatayo sa likod ng hanay ng Quraish. Panakaw na magsimulang kumilos ang Savage tungo 
sa kanan upang makalapit kay Hamza mula sa gilid. 

Si Hamza ay madaling makilala sa pamamagitan ng malaking pakpak ng ostrich na nakalagay sa 
kanyang turban. 

Sa pagkakataong ito ang duwelo ay naging pangkalahatan. Ang isa pagkatapos sa ibang kamag-anak ni 
Talha ang kumuha sa bandila, at bawat sumunod ay napapatay ng mga Muslim, ang pinakamaraming 
bilang ay napaslang sa pamamagitan ng espada ni Ali. 

Si Abu Sufyan ay sumabay sa pakipag-duwelo at hinarap ni Handhalah bin Abu Amir, na kung saan 
bumaba sa kabayo. Bago magamit ni Abu Sufyan ang kanyang sibat o mabunot ang kanyang espada, ay 
hinampas ni Handhalah ang mga paa ng kabayo at napabagsak ito. 

Si Abu Sufyan ay sumigaw ng saklulo at dinaluhan ng isa sa kanyang mga kasamahan, na lumaban at 
napatay si Handhalah. Nagmamadaling umatras si Abu Sufyan tungo sa ligtas na hanay ng Quraish. 

Maya-maya pa, pagkatapos ng mga duwelo, ang laban ay naging masidhi at kapwa ang dalawang 
hukbo ay nakatutok sa malupit na kamay sa kamay na labanan. 


9. Waqidi; Maghazi, p. 176. 


35 




Ang mga Muslim ay nangingibabaw sa kahusayan ng espada at katatagan, ngunit ang kalamangang ito 
ay kaluwagan ng kalamangan sa dami ng mga Quraish. 

Habang ang kabuohang labanan ay nagpapatuloy, si Khalid ay gumawa ng isa pang 

pagdaluhong tungo sa kaliwang bagwis ng mga Muslim, na kung saan doon nakatayo ang Propeta (), 
subalit muli itong pinapaatras ng mga mamamanang Muslim na nasa Ainain. Ang Propeta () sa kanyang 
sarili ay sumali sa pagkilos na ito sa pamamagitan ng pagpana sa kabuohang hukbo ng Quraish. Maliban 
sa kanya ay nakatayo si Sad bin Abi Waqqas, na isang taga-gawa ng palaso bilang hanapbuhay at 
napabilang sa mga magagaling na mamamana sa kanyang panahon. Ang Propeta () ay nagturo ng 
patamaan kay Sad, at si Sad ay walang paltos na tinatamaan ito. 

Si Hamza ay nakipaglaban malapit sa kaliwang gilid ng pwersa ng mga Muslim. At sa pagkakataong ito 
siya ay nakapatay ng dalawang lalaki at natagpuan ang isa pang papalapit sa kanya - ang lalaking 
nagngangalang Saba bin Abdul Uzza, na kilalang lubos ni Hamza. 

"Lumapit ka sa akin!" Sigaw ni Hamza. "O anak ng isang magbabalat!"10 (Ang ina ni Saba ay madalas 
na nagsasagawa ng pagtutuli sa Makkah.) 

Umahon ang galit sa mukha ni Saba habang binunot ang kanyang espada at nagmamadaling tinungo 
si Hamza. Habang ang dalawang ito ay nagsimulang magduwelo gamit ang espada at kalasag, ang Savage 
ay gumagapang sa likod ng mga bato at mga palumpong papalapit kay Hamza, hanggang sa kanyang 
maabot ang tamang layo sa pagsibat, ayon sa karanasang pagsukat gamit ang mga mata sa pagitan niya 
at sa kanyang biktima. Siya ay tumayo at iniangat ang kanyang dyabelin upang pakawalan. 

Isang matinding hampas sa leeg ni Saba ang pinakawalan ni Hamza, dahilan at bumagsak ito una ang 
ulo sa paanan ni Hamza. 

At sa yugtong ito, ang Savage ay pumukol sa kanyang dyabelin. Ang malupit na sandata, inihagis sa 
hindi nagkakamaling puntarya, ay tumama sa tiyan ni Hamza, napapihit sa kanan ang kanyang katawan. 

Si Hamza ay bumaling sa direksiyon ng Savage at umaatungal sa galit, lumakad ng ilang hakbang 
tungo sa kanya. Ang Savage ay nanginginig habang naghihintay sa likod ng malaking bato, subalit si 
Hamza ay nakapaghakbang lamang ng ilang lakad pagkaraan ito ay bumagsak. 

Ang Savage ay naghihintay hanggang nawalan na ng kibo ang katawan ni Hamza, at pagkaraan ay 
linapitan ang bangkay at hinila ang kanyang dyabelin. Pagkatapos ay pormal na umalis sa lugar ng 
labanan. Tapos na siya sa kanyang trabaho. 

Ang Savage ay nais makipaglaban ng marami pang labanan sa kanyang buhay, subalit wala nang 
digmaan para sa dakilang si Hamza - ang Liyon ng Allah at ng Kanyang Propeta."11 


10. Ibn Hisham; Vol. 2, p. 70. 11. Waqidi; Maghazi, p. 225 

Pagkaraan dito, ang mga kawal ng Quraish ay nagsimulang mangangatal at ang mga Muslim ay dumiin 
ng masmalakas sa kanilang pagsulong. Nang ang nagpapalitang maydala ng bandila 

ay sunod-sunod na napatay o nasugatan, ang kanilang bandila ay kinuha ng isang alipin at patuloy na 
nakikipaglaban kasama dito hanggang siya rin ay mapatay, at ang bandila ay muling bumagsak. 

Nang ito ay bumagsak, ang Quraish ay nawalan na ng kontrol at nagsitakas na wala sa ayos. 
Nagkaroon ng ganap na pagkakataranta sa hanay ng Quraish. Ang mga Muslim ay tumugis sa kanila, 
ngunit ang Quraish ay nalampasan sa pagtakbo ang mga tumutugis sa kanila. Ang mga kababaihan ay 
humagulgol nang makita ang nangyayari sa kanilang kalalakihan. Sila rin ay tumalilis, at itinaas ang 
kanilang mga damit upang makapagtakbo ng mabilis, nagbigay ng magandang tanawin ang kanilang 
kumikinang na mga binti para sa tuwang-tuwa na mga Muslim. 

Ang lahat ng kababaihan ay tumakbo maliban kay Amra, na nananatili kung saan siya'y nakatayo, 
malapit sa likuran ng orihinal na hanay ng Quraish. Tinungo ng mga Muslim ang kampo ng Quraish at 
kinuha ang mga naroon. Nagkaroon ng ganap na pagkakalito sa kampo kasama ang mga kababaihan at 
mga alipin na nagpaikut-ikot kahit saan, umaasa na huwag itong mapatay, habang ang mga Muslim ay 
hinalungkat ang lahat na kanilang natagpuan at sumigaw ng may kagalakan.. 

Nagkaroon ng walang pagsunod, walang disiplina, walang pagpipigil para sa mga Muslim na ang 
nasaisip ay naipanalo na ang digmaan. Ang unang bahagi ng labanan ay tapos na. Ang mga sugatan ay 
kakaunti lamang, ngunit ang Quraish ay naging malinaw na natalo. Ito ay ang nararapat na maging 
marka sa katapusan sa digmaan ng Uhud, subalit hindi ito naganap. 

Dahil sa pagtalikod ng Quraish at ang mga Muslim na sinundan ang kanilang mga dinaanan ay 
pumasok sa kampo ng Quraish, subalit ang dalawang kumikilos na bagwis ng Quraish ay nanatiling 
nakatayo ng matatag. Kapwa si Khalid at Ikrimah ay umatras ng kaunti mula sa kanilang dating posisyon 
subalit pinapanatili ang kanilang mga tauhan na kuntrolado, hindi pinahintulotan ang isa mang 
mangangabayo na umatras. At si Khalid ay nakamasid ngayon sa magulong sitwasyon, pinagmasdan ang 
mga tumatakbong Quraish, sa mga nangangamkam na mga Muslim, sa mga mamamana na nasa Ainain. 
Hindi nito halus mabatid kung ano ang gagawin, subalit siya ay may kapasidad ng mataas na antas ng 
pagtitimpi at paghihintay ng isang pagkakataon na maaaring magkaloob sa kanya ng parte ng labanan. 
Hindi magtatagal, ang kanyang pagtitiis ay magbubunga. NANG makita ng mga mamamana sa Ainain 
ang pagkatalo ng Quraish at ang pagpasok ng mga Muslim sa kampo ng mga ito, ay hindi na sila 
makapaghintay na huwag mapabilang sa mga nag-aagawan doon. Ang kampo ng Quraish ay labis na 
mapanukso. Lumingon sila sa kanilang pinuno, si Abudullah bin Jubair, at humingi ng pahintulot na 
sumama sa mga kasamahang kawal, subalit si Abdullah ay matatag na tumanggi. 

"Naging malinaw sa inyo ang ipinag-utos ng Propeta ()." Wika niya. "Tayo ay mananatili sa burol na ito 
hanggang tayo ay makatanggap ng kanyang utos na umalis dito." 

"Oo, subalit hindi ganyan ang ninanais ng Propeta ()." Tugon ng mga mamamana. "Manatili tayo sa 
burol na ito sa panahon ng labanan. Ngayon ang labanan ay tapos na, at wala ng dahilan ang ating 
pananatili dito." 

At sa kabila ng pagpipigil ng kanilang pinuno, ang karamihan sa mga mamamana ay umalis sa burol at 
patakbong tinungo ang kampo ng Quraish habang sumisigaw. "Ang ghanimah! Ang ghanimah!"12 

Naiwan si Abdullah kasama ang siyam na mamamana sa burol. Ang pagkilos na ito ay hindi nakaligtas 
sa matalas na mga mata ni Khalid, na matiyagang naghihintay hanggang umabot ang mga mamamana sa 
kampo ng Quraish. 

Pagkaraan si Khalid ay umaklas. Siya ay naglunsad ng kabalyerang atake laban sa iilang mamamana na 
naiwan sa burol, kasama ang hangaring agawin ang kanilang posisyon at lilikha ng daan sa kanyang sarili 
na makapagmanyobra, nakita ni Ikrimah ang kinikilos ni Khalid at 

kumabig sa ibayo ng kapatagan upang sumanib sa iskwadra ni Khalid. 

Nang marating ng iskuwadra ni Khalid ang burol, ang iskwardra ni Ikrimah ay nakasunod sa kanyang 
likuran habang si Ikrimah sa kanyang sarili ay dumating sa unahan at nagsimulang sumali sa pag-atake sa 
mga mamamanang Muslim. 

Ang mga tapat na mamamana na naiwan sa burol ay lumaban ng buong kagitingan. Ang iba ay 
napatay habang ang lahat na naiwan ay nasugatan at naitaboy paalis sa burol dulot ng atake ni Khalid. 

Si Abdullah bin Jubair ay nagtatanggol sa posisyong ipinagkatiwala ng Propeta () sa kanya, dumanas 
ng maraming sugat at pagakaraan ay napatay ni Ikrimah. 

Ngayon ang iskuwadra ni Khalid na sinusundan ng kay Ikrimah ay patuloy na winalis ang bawat 
naroroon hanggang marating ang likod ng hanay na kinatatayuan ng mga Muslim lumipas ang isang oras. 
Dito, ang dalawang iskuwadra ay umikot pakaliwa at sinalakay ang mga Muslim mula sa likuran. Si 
Ikrimah kasama ang bahagi ng kanyang iskuwadra ay lumusob sa grupo na nakatayo kasama ang Propeta 
()■■ 


Habang ang iskwadra ni Khalid at ang natira sa iskwadra ni Ikrimah ay umatake sa mga Muslim na 
nasa kampo ng mga Quraish. Si Khalid ay kumilos tungo sa likuran ng mga walang kamalay-malay na mga 
Muslim, naniniwala na kapag makuha niya sila na walang kamalayan ay magagawa na niyang durugin 
ang mga ito at magkapira-piraso. Subalit ang mga Muslim ay tumangging madurog at makapira-piraso. 

Nang marating ng kabalyera ng Quraish ang kampo, nagkaroon ng paghihiyawan sa hanay ng mga 
Muslim at ang ilan sa kanila ay nawalan ng ulo at tumakas. Ganun paman ang karamihan sa kanila, ay 
nananatili at lumaban. Hangga't nananatiling buhay ang Propeta (), ang mga taong ito ay hindi kumilala 
ng pagkatalo. Habang ang mga Muslim ay hinarap ang mga kabalyera ng Quraish, si Amra ay 
nagmamadaling tinungo ang bandila ng Quraish na nakalatag sa lupa. Kanya itong kinuha at 
iwinagayway sa ibabaw ng kanyang ulo sa pag-asang makita ito ng 

kabuohang hukbo ng Quraish. 


12. Waqidi; Maghazi, pp. 178-179; Ibn Sad; pp. 545, 551 

Sa pagkakataong ito, ay nanumbalik ang kontrol ni Abu Sufyan sa buong hukbo, kanyang nakita ang 
kinikilos ng mga kabalyera. Kanyang nakita ang bandila ng mga Quraish na iwinagayway sa mga kamay ni 
Amra at pinapabalik ang kanyang mga tauhan sa labanan. Batid niyang ang mga Muslim ay nakuha na ng 
mga kabalyera sa likuran, ang Quraish ay muling bumalik sa labanan, sumisigaw sa kanilang sigaw na 
panlaban. 

"O para kay Uzza! O para kay Hubal!"13 

Ang mga Muslim ngayon ay naipit sa pagitan ng dalawang umaataking hanay, ang kabalyera ng 
Quraish na lumusob mula sa likuran at ang karamihan sa Quraish na umatake mula sa 

harapan. Si Abu Sufyan sa kanyang sarili ay sumali sa labanan at nakapatay ng isang Muslim. Ang 
sitwasyon ay naging malubha para sa mga Muslim na nahahati sa maliliit na mga grupo, ang bawat isa ay 
nakipaglaban upang maitaboy ang atake ng kabalyera at ng buong hukbo. Ang pagkakalito ay lumala, at 
sa alikabok ang ilan sa mga Muslim ay halus magsimula nang maglaban sa isa't isa. 

Nagkaroon ng pangamba subalit walang pagkataranta. Ang pagkalagas ng mga kasamahan ay 
nagsimulang dumami para sa mga Muslim, subalit hindi natinag ang determinasyong lumaban hanggang 
sa huli. 

Sa pagkakataong ito, napatay ni Khalid ang una niyang biktima - si Abu Aseera - sa pamamagitan ng 
kanyang sibat at napatumba ang isa pang Muslim. Inaakala itong patay kaya si Khalid ay nagpatuloy sa 
unahan, ngunit ang pangalawa ay sugatan lamang kaya ito ay tumayo at muling lumaban. 

ANG labanan ay nahati sa dalawang magkahiwalay na kilos. Naroon ang pangunahing hukbo ng mga 
Muslim na lumaban sa pangunahing bahagi sa mga kawal ng Quraish. At naroon ang grupong kasama 
ang Propeta () na nakipaglaban sa bahagi ng iskwadra ni Ikrimah at ang ilan sa hanay ng Quraish na 
bumalik upang atakihin sila. 

Nang iwanan ng mga Muslim ang kanilang posisyon sa pagtugis sa Quraish, ang Propeta () ay nanatili 
sa lugar ng labanan. Dito ay kasama niya ang 30 sa kanyang mga kasamahan na dumikit sa kanya at 
tumangging matukso sa pagkakataong mangamkam. Kabilang sa 30 ay ang pinakamalapit sa kanyang 
mga tagasunod, kabilang sina; Ali, Abu Bakr, Sad bin Abi Waqqas, Talha bi Ubaidullah, Abu Ubaidah, 
Abdur-Rahman bin Auf, Abu Dujanah at Mus'ab bin Umair. Kasama sa grupo ay ang dalawang naroong 
mga babae na abala sa kanilang sarili sa paghatid ng tubig sa mga Muslim at ngayon ay sumapi sa 
Propeta (). 

Dahil sa naagaw ni Khalid ang posisyon ng mga mamamana at ang mga kabalyera ng Quraish ay 
nagsimulang imikot upang atakihin ang mga Muslim sa likuran, napagtanto ng Propeta () ang kabigatan 
ngsuliranin na kinasasadlakan ng mga Muslim. 


13. Waqidi; Maghazi, p. 188; Ibn Sad; p. 545. 

Wala siyang magagawa upang kuntrolahin at atasan ang kabuohang hukbo, sapagkat ito ay 
napakalayo, at batid niyang ang sariling hanay ang susunod na atakihin 

Ang kanyang kasalukuyang kalagayan ay ganap na hindi nababagay, kung kaya siya ay nagpasyang 
kumilos at tungohin agad ang paanan ng espuwela na nasa kanyang likuran (hindi ang espuwela sa 
paanan na kinaroroonan ng kanang bagwis ng mga Muslim), at sa hangaring ito, siya ay nagsimulang 
kumilos ng paatras. 

Subalit bago paman siya makalayo ng sangkapat ng isang milya kasama ang 30 na kasamahan nang si 
Ikrimah at ang mga kabalyera nito ay kumilos at humarang sa kanyang daraanan. Ang Propeta () ay 
determinadong tumayo at lumaban kung saan siya nakatayo, at hindi nagtagal ang grupo ng Quraish ay 
dumating rin upang atakihin ang Propeta (). 

Nakita ng grupo ng Propeta () na sila ay sinalakay sa harapan at likuran. Ang mga Muslim ay bumuo ng 
bilog upang palibutan ang Propeta () upang protektahan ito. 

Ang labanan ay lalong lumala ng pagkamasidhi. Ang Propeta () sa kanyang sarili ay ginamit ang pana 
hanggang sa ito ay masira. Pagkaraan kanyang ginamit ang kanyang mga palaso upang idagdag sa kay 
Sad, na isang napakahusay na mamamana at naghatid ng malaking hilalil sa Quraish. 

Ang bawat Muslim ay bumuo ng panghadlang na grupo na may tatlo o apat na tao at ito ay maaring 
matumba sa kanyang sarili o mapatumba ito. Ang unang Quraish na makalapit sa posisyon ng Propeta () 
ay si Ikrimah. Dahil si Ikrimah ang namuno sa grupo ng kanyang mga tauhan na sumulong, ang Propeta () 
ay bumaling kay Ali at itinuro ang grupo na nagsabi. 

"Salakayin ang mga taong iyon." Sumalakay si Ali at napaatras ito, napatay ang isa sa kanila. Ngayon 
ang isa pang grupo ng kabalyera ay lumapit sa posisyon. Muli ang Propeta () ay sinabi kay Ali. "Salakayin 
ang mga taong iyon."14 

Napaatras sila ni Ali at napatay ang isa pang Kafir. Palala ng palala ang labanan sa kanyang 
pagkamasidhi. 

Nagsimulang paulanan ng Quraish ang grupo ng Propeta () ng mga palaso at mga bato, ginagamit nila 
ito mula sa malayo at sa malapit ay nakipaglaban sila gamit ang espada, nakasakay man o naglalakad. 

Upang protektahan ang Propeta () mula sa mga nagsiliparang palaso, si Abu Dujanah ay tumayo sa 
kanyang harapan na ang kanyang likod ay sa hukbo ng Quraish, na kung saan 

nagmumula ang masmaraming palaso. Pagkaraan ng ilang sandali ang likod ni Dujana ay natamnan ng 
maraming palaso at siya ay nagmukhang porkyupayn (isang hayop na may mga malalaking tinik sa likod), 
ngunit patuloy niyang pinapasa ang kanyang mga palaso kay Sad. 

Si Talha ay tumayo din sa tabi ng Propeta (), sa isang pangyayari, nang ang isang palaso ay nakita 
niyang tila tatama sa mukha ng Propeta (), kanyang inilagay ang kanyang kamay sa tantiya ng dadaanan 

ng palaso at pinatama ito sa kanyang nakaharang na kamay. Si Talha ay nawalan ng daliri bilang resulta, 
ngunit nailigtas ang Propeta (). 

Laban sa pangunahing hukbo ng mga Muslim, si Khalid ay naglunsad ng atake kasunod ng isang atake 
kasama ang kanyang iskuwadra at nagsagawa ng pinakamalupit na pinsala. 

Sa pagkakataong ito, napatay niya ang kanyang pangalawang biktima - si Sabt bin Dahdaha - gamit 
ang kanyang sibat. Sa labanang ito, si Khalid ay madalas na umasa sa kanyang sibat, na sa pamamagitan 
nito siya ay tatakbo pababa upang tuhugin ang kanyang kalaban. Sa bawat taong kanyang pinabagsak, 
siya ay sisigaw ng. 

"Tanggapin mo ito! At ako ang Ama ni Sulaiman."15 

Ang unang sugod ng pangsalungat na atake ay lumipas at sinundan ng isang humpay sa panig ng 
Propeta (), dahil ang Quraish ay bahagyang umatras ng kaunting layo upang magpahinga bago 
ipagpatuloy ang kanilang atake. Sa pagkakataong ito, napansin ng isa sa mga Muslim ang Propeta () na 
maingat na nakatingin sa kanyang balikat. Ang lalaki ay nagtatanong kung ano ang dahilan, at ang 
Propeta () ay pormal na sumagot. 

"Inaasahan ko si Ubayy bin Khalaf. Maaaring lalapit siya mula sa aking likuran. Kapag makita mo 
siyang paparating, hayaan siyang makalapit sa akin." 

Para bagang sinabi niya ito nang ang isang lalaki ay humiwalay sa iskuwadra ni Ikrimah at dahan- 
dahang tumungo sa kinaroroonan ng Propeta () na sakay sa isang malaki at malakas na kabayo. 

Ang lalaki ay sumigaw. "O Muhammad! Andito na ako! Ito ay maaaring ikaw o ako!" 

Dahil dito, ilan sa mga kasamahan ang humingi ng pahintulot sa Propeta () upang harapin ang taong 
ito, ngunit ang Propeta () ay nagsabi. 

"Hayaan ninyo siya."16 

Ang mga kasamahan ay tumabi, at iniwang bukas ang daan para sa mangangabayo na makalapit. 

SA digmaan ng Badr, isang binatang lalaki na nagngangalang Abdullah bin Ubayy (hindi ang Abdullah 
bin Ubayy na pinuno ng mga Munafiq) ay nabihag ng mga Muslim. Ang kanyang Ama, si Ubayy bin Khalf 
ay dumating upang palayain ang kanyang anak at nagbayad ng 4,000 na dirham bilang tubos. Nang ang 
halaga ay nabayaran ang binata ay pinalaya habang nananatili sa Madinah, si Ubayy ay naging bastos sa 
Propeta (). Siya ay nagsabi. 

"O Muhammad! Mayroon akong kabayo na aking pinapalakas sa maraming kumpay, dahil sa susunod 
na labanan, ako ay darating sakay sa kabayong iyon at papatayin kita." 


14. Tabari; Vol. 2, p. 197. 15. Waqidi; Maghazi, p. 198. 16. Ibid; pp. 195-6; Ibn Hisham; Vol. 2, p. 84. 

Ang Propeta () ay tumugon. "Hindi, hindi mo ako papatayin. Subalit ako ang papatay sa iyo habang 
ikaw ay nakasakay sa kabayong iyon, sa Kapahintulotan ng Allah."17 

Ang lalaki ay puno ng pagmamataas na humalakhak habang umalis kasama ang kanyang anak. 

At ngayon si Ubayy bin Khalaf ay lumalapit sa Propeta () sakay sa kanyang kabayo. Nakita niya ang 
mga kasamahang nagbigay ng daan. Nakita niya ang Propeta () na naghihintay sa kanya, at labag sa 
kaloobang humanga siya sa taong kanyang binabalak na patayin. 

Ang Propeta () ay nakasuot ng dalawang kapa, suot ang kadenang helmet, na ang gilid na payagpag ay 
tumabon sa kanyang mga pisngi, ang espada ay nasa kanyang kaluban, nakasukbit sa isang sinturon na 
balat at ang kanang kamay ay humahawak sa kanyang sibat. 

Napupuna ni Ubayy ang makapangyarihan at malapad na mga balikat ng Propeta (), napansin ang 
malaki, matigas na mga kamay at may sapat na lakas upang putolin ang isang sibat sa dalawang piraso. 
Ang Propeta () ay tumingin sa isang maringal na tanaw. 

Napag-alaman ng iilang tao sa kasalukuyan na ang Propeta Muhammad () ay isa sa malalakas na 
Muslim sa kanyang panahon. Dagdag pa ang kanyang dakilang personal na lakas ang katunayan sa isang 
banal na paghirang, at ang sinuman ay maiisip kung gaano kahirap talunin ang kalaban na kanyang 
mapatunayan ninuman. Subalit si Ubayy ay malakas ang loob, siya ay nakapatay na ng Muslim, at ang 
kanyang diwa ay malakas. 

Habang ang Propeta () ay maaaring ipag-utos lamang sa kanyang mga kasamahan na patayin si Ubayy. 
Sila ay mag-uunahan dito upang tirisin siya hanggang magkapira-piraso. O di kaya'y ibigay kay Ali ang 
simpleng utos, "Patayin ang taong yan", at ang taong yan ay magiging katulad ng patay, sapagkat kapag 
si Ali ang kikilos upang patayin ang isang tao ay walang makapagligtas sa kanya. 

Subalit ang Propeta () ay nag-utos sa kanyang mga kasamahan na tumabi. Sa pagkakataong ito ay 
hindi niya kailangan ang tulong mula sa sinuman. Ito ay isang bagay hinggil sa personal na dangal - 
patungkol sa pagiging galante. Si Muhammad ay mag-isang makipaglaban bilang marangal na Arabo. 
Kanyang pinaglaanan ang kanyang pakipagtapo sa isang humahamon. 

Nang si Ubayy ay makalapit sa Propeta (), kanyang hinila ang kanyang kabayo. Siya ay hindi 
nagmamadali. Walang sandali na pag-alinlangan na si Muhammad ay maghihintay sa kanyang 
pagsalakay, ginugol ang kanyang oras sa pagbunot ng kanyang espada. At sa hindi inaasahan, ito ay huli 
na, sapagkat nai-angat na ng Propeta () ang kanyang sibat at hinampas sa ibabaw na bahagi ng dibdib ni 
Ubayy. Sinikap ni Ubayy na yumuko ngunit hindi sapat ang kanyang bilis. Ang sibat ay tumama sa 
kanyang kanang balikat, malapit sa puno ng kanyang leeg. Ito ay isang maliit na sugat, ngunit si Ubayy ay 
nahulog sa kanyang kabayo, at sa pagkahulog ay nabali ang kanyang tadyang. 


17. Ibn Sad; p. 549; Ibn Hisham; Vol. 2, p. 84. 

Bago paman muling mahampas ng Propeta (), si Ubayy ay bumangon at tumalikod na bahag ang 
buntot, tumatakbo tungo sa kanyang mga kasamahan. Kanila itong pinigilan at tinanong kung paano siya 
mapabuti, dito ay sumagot si Ubayy sa nanginginig na boses. 

"Sumpa man sa Allah, napatay ako ni Muhammad." 

Sinuri ng mga Quraish ang kanyang sugat, at pagkaraan ay sinabi sa kanya na huwag maging hangal 
dahil ito ay mababaw na sugat lamang at madaling gumaling. Ang boses ni Ubayy ay maslalong tumaas 
na nagsabi. 

"Mamamatay na ako." 

Nang sinubukan siyang aliwin, si Ubayy ay nawalan na nang pagpipigil sa kanyang sarili at sa isang 
galit na boses ay sumigaw. 

"Sinasabi ko sa inyo na mamamatay na ako! Si Muhammad ay nagsabing papatayin niya ako. Kahit na 
si Muhammad ay dumura lamang sa akin, ay mamamatay na ako!"18 

Si Ubayy ay nananatiling windang ang puso. Nang ang Quraish ay bumalik sa Makkah, siya ay sumama 
sa mga ito. Habang sila ay nagkampo sa isang lugar na tinawag nilang Saraf, hindi malayo sa Makkah, ang 
walang hiyang tao ay namatay. Ang dahilan ng kanyang pagkamatay ay tiyak na hindi pisikal na epekto 
ng isang sugat. At ang Allah ang higit na Nakakaalam! 

ANG sitwasyon ay unti-unting naging masgipit habang ang mga Muslim ay nanatiling matatag at 
nagpapakita ng walang tanda ng pagsuko. 

Si Abu Sufyan at Khalid ay kapwa nagbabalak ng mabilisang pasya, sapagkat ang labanan ay lumawig 
na ng sapat na panahon. Magkagayon, ang Quraish ay nagpasyang diinan ng masmalakas at kung maaari 
na makuha ang Propeta (), dahil ang kanyang kamatayan ay magbubunga ng pagtatapos ng labanan. 

Ang isang malakas na grupo ng Quraish samakatwid ay muling sumulong laban sa Propeta (). 

Ang mga tagapagtanggol na mga Muslim ay patuloy na lumaban, at marami na sa kanila ang 

nalagas. Tatlo sa mga Quraish ang nagkaroon ng pagkakataong makapasok sa kurdon at nakalapit sa 
Propeta () sa layo na isang hagis ng bato na lamang. Ang tatlong ito ay sina, Utbah bin Abi Waqqas, 
Abdullah bin Shahab at Ibn Qamiah. Silang tatlo ang nagsimulang maghagis ng mga bato sa Propeta (). 

Ang unang (isang kapatid ni Sad) pumukol ng apat na bato sa mukha ng Propeta (), dahilan at masira 
ang ngipin ng Propeta () at masugatan ang kanyang pang-ibabang labi. Si Abdullah ay naisagawa na 
mapatama ang isang bato at nahiwa ang noo ng Propeta (), habang si Ibn Qamiah ay isang bato na 
nakasugat sa pisngi ng Propeta () at nakapaglibing ng dalawang bahagi ng kadenang helmet sa buto ng 
kanyang pisngi. Ang Propeta () ay bumagsak sa lupa bilang resulta sa dagok na ito at dinaluhan ni Talha. 


18. Ibn Hisham; Vol. 2, p. 84. 

Sa yugtong ito, ang ilan sa mga Muslim sa kaliwa ng Propeta () ay malubhang nakipaglaban hanggang 
mapaatras ang Quraish. Ibinagsak ni Sad ang kanyang pana, binunot ang kanyang espada at 
nagmamadaling tinungo ang kanyang kapatid, ngunit ang huli ay masmabilis kaysa kanya at naikubli ang 
sarili sa gitna ng hanay ng Quraish. 

Pagkalipas, si Sad ay nagsabi na hindi niya nais pumatay ng tao sa pinakamasamang paraan katulad ng 
kung paano niya nais patayin ang kanyang kapatid, si Utbah, dahil sa kanyang 

sinugatan ang Propeta (). 

Nagkaroon ulit ng kaunting kaginhawaan na kung saan pinahiran ng Propeta () ang dugo na mula sa 
kanyang mukha. Habang ginagawa ito, siya ay nagsabi. 

"Paano magtatagumpay ang mga tao na kinulayan nila ng dugo ang mukha ng kanilang Propeta (), 
habang inaanyayahan sila nito tungo sa kanilang Panginoon!"19 

Si Abu Ubaidah, na may nalalaman sa pag-oopera ay sinikap na bunotin ang dalawang bahagi ng 
kadenang helmet na bumaon sa buto ng pisngi ng Propeta (). Hanggang sa kanyang ginamit ang mga 
ngipin upang mabunot ito palabas, at ang pagsagawa nito'y sumisira sa kanyang dalawang ngipin. 
Pagkalipas ay nakilala siyang kabilang sa mga Arabo bilang al-Asram, i.e. isang walang incisor (ngiping 
pang-alis). 

Nang makapagpahinga ay unti-unting nanumbalik ang lakas ng Propeta () at nakabawi sa pisikal na 
pagkabigla dulot ng kanyang mga sugat. Ang isang maitim na babae na nagngangalang Umm Eiman, na 
minsang nag-aalaga sa Propeta () noong siya ay bata, ay tumayo malapit sa kanya. 

Mula sa hanay ng Quraish isang tao na nagngangalang Haban bin al-Arqa ay dahan-dahang naglalakad 
dala ang pana, at naglagay ng palaso sa kanyang pana, at pumana sa dako na kinaroroonan ng babae na 
nakatayong nakatalikod sa kanya. Ang palaso ay tumama sa likod ni Umm Eiman. 

Si Haban ay labis na natatawa sa nakita at umungal ng halakhak habang tumalikod at bumalik sa 
hanay ng Quraish. 

Nakita ng Propeta () kung ano ang nangyari at labis na nagalit. Kumuha siya ng palaso mula sa talanga 
at ibinigay ito kay Sad. 

"Panain ang tao na yan." Utos nito.20 


19. Ibn Hisham; Vol. 2, p. 80; Waqidi; Maghazi, p. 191. 

20. Waqidi; Maghazi, p. 189. 

Inilagay ni Sad ang palaso ng Propeta () sa kanyang pana at maingat na pinuntarya ang naturang Kafir 
at tinamaan ito sa leeg. Sa pagkakataong ito ang Propeta () ay tumawa! 

Ang Quraish ay nagsimula sa kanilang huling mabangis at marahas na pagsalakay laban sa Propeta () 
sa lahat ng mga direksiyon. 

Ang kurdon na ginawa ng mga kasamahan ay wala nang kakayahang pumigil sa mga atake, halus sa 
lahat ng dako, ngunit sa isang bahagi ito ay nabutas, at si Ibn Qamiah ay muling nakapasok at sumalakay 
tungo sa Propeta (). Ang taong ito ay isa sa mga humagis ng bato sa 

Propeta () sa mga naunang pag-salakay. 

Malapit sa Propeta (), sa kanyang kanan ay nakatayo si Mus'ab bin Umair at ang babaeng 
nagngangalang si Umm Ammarah. Ang babaeng ito ay iniwan ang kanyang tungkuling magdadala ng 
tubig para sa mga sugatan, at kumuha ng espada at pana mula sa isang patay, at sumali sa kasalukoyang 
labanan. Siya ay nakapagtumba na ng isang kabayo at masugatan ang isang Kafir. 

Napagkamalan ni Ibn Qamiah si Mus'ab na ang Propeta at sinugod ito. Si Mus'ab ay naghihintay na 
hawak ang nailabas nang espada at sila ay nagsimulang magduwelo. Pagkaraan ng ilang sandali, 
nagkaroon ng pagkakataon si Ibn Qamiah kay Mus'ab, natamaan ito ng isang nakakamatay na hampas. 

Nang mapatay at bumagsak si Mus'ab, si Umm Ammarah ay sumugod kay Ibn Qamiah at hinampas ito 
sa may balikat gamit ang kanyang espada. Si Ibn Qamiah ay nakasuot ng baluti at dahil ang hampas ay 
kapus ng lakas mula sa mahinang katawan na nasa likod nito ay hindi nakapinsala. 

Humampas si Ibn Qamiah bilang ganti sa balikat ng babae gamit ang espada, ngunit ito ay madaliang 
hampas kaya hindi nakakapatay sa babae. Ito ay nakapagdulot lamang ng malalim na laslas sa kanyang 
balikat at ang babae ay bumagsak bilang resulta nito at hindi gaanong makagalaw minsan. 

NANG bumagsak si Umm Ammarah, nakita ng Kafir ang Propeta () na nakatayo at sumugod sa kanya. 
Itinaas niya ang kanyang espada at hinampas ng isang malupit na hampas ang ulo ng Propeta (). Ang 
espada ay pumutol ng ilang bahagi ng kadenang helmet na suot ng Propeta () subalit wala itong 
kakayahang makatagos dito. Pinalihis ng helmet kaya ang espada ay nagpatuloy na bumagsak sa kanang 
balikat ng Propeta (). Ang karahasan ng hampas ay totoo, at ang lakas na nasa likod nito ay matindi, na 
nagpabagsak sa Propeta () sa isang mababaw na kanal na nasa kanyang likuran. Mula dito, maya-maya 
pay iniahon siya ni Ali at Talha. 

Nang makita ni Ibn Qamiah ang Propeta () na bumagsak, siya ay tumalikod at nagmamadaling bumalik 
sa hanay ng Quraish na sumisigaw sa pinakamalakas niyang boses. "Napatay ko si Muhammad! Napatay 
ko si Muhammad!"21 


21. Ibn Hisham; Vol. 2, p. 78. 

Ang sigaw ay umaalingaw-ngaw sa lugar ng labanan at narinig ito ng Quraish at ganun din ng mga 
Muslim. Ito ay naghahatid ng panghihina sa mga Muslim, at ang karamihan sa kanila ay tumalikod at 
tumakas tungo sa bundok ng Uhud. 

Ganun paman, ang iilang Muslim ay nagpasya na kapag ang Propeta () ay napaslang, wala nang 
dahilan upang magpakabuhay. Sila ay sumugod sa mga kabalyera ng Quraish, buo ang pasyang ipagbili 
ang kanilang buhay hangga't maaari, ngunit sila'y nabawasan ni Khalid at 

Ikrimah. Dito si Khalid ay napatay ang kanyang pangatlong biktima - si Raf'ah bin Waqsh. 

Nang ang kabuuang hukbo ng mga Muslim ay tumakas tungo sa mga burol, ang karamihan sa mga 
Quraish ay binalingan at nakawan ang mga patay. Napansin ng mga Muslim na nakapalibot sa Propeta () 
na wala nang natirang Quraish na malapit sa kanila. Ang tukso ng pandarambong ay nagpapatunay na 
matimbang sa mga Quraish kaysa sa nangyari sa mga Muslim. 

Nang matiyak ang daraanan, ang Propeta () na napapalibutan ng mga nakaligtas sa kanyang grupo ay 
umatras tungo sa pagitan ng lambak. Sa pag-urong na ito ang ilan sa Quraish ay sumunod sa Propeta () 
ngunit hinarap ito ng mga kasamahan at ang isa o dalawa sa kanila ay napaslang. 

Nakita ni Khalid ang kinikilos ng grupo ng Propeta () na tumungo sa daraanan ng bundok, ngunit 
walang pagtangkang pigilan ito, sapagkat naging abala siyang tugisin ang kabuuang hukbo ng mga 
Muslim. 

Magkagayon, hindi nahihirapan ang Propeta () upang marating ang daraanan ng bundok, at ang grupo 
ay umakyat sa dalusdos ng espuwela, na binubuo ng mabatong talampas na may 400 talampakan ang 
taas, sa silangang gilid ng daraanan. Dito ang Propeta () ay huminto, sa isang siwang ng bato, upang 
suriin ang tanawin ng trahedya na humatak sa kanya. 

Sa 30 na lumaban sa grupo na kasama ang Propeta () sa nakalipas na labanan, 14 na lamang ang 
natira at ang karamihan sa mga ito ay sugatan, ang 16 sa kanila ay napaslang sa pagtatanggol sa Propeta 
() at sa Landas ng Allah. 

Samakatuwid, nilisan ng mga Muslim ang lugar ng labanan. Ang ilan ay natarantang tumakas palayo, 
ang ilan ay bumalik sa Madinah, ang ilan ay hindi nakabalik sa hukbo ng Propeta () hanggang dalawang 
araw. Ngunit ang mga umatras sa mga burol ay muling nabuo ng maliit na 

grupo, nakipaglaban sa mga kabalyerang humarang sa kanilang daan hanggang marating nila ang paanan 
ng bundok ng Uhud. Dito, sila ay naghiwa-hiwalay, ang ilan ay kumubli sa paanan ng mga burol, ang ilan 
ay umakyat hanggang sa galugod, ang ilan ay nagtatago sa kung saan. Hindi 

mabatid ng isa sa kanila kung ano ang susunod na gagawin. Ang Quraish ay nasa kompletong 
kapangyarihan sa lugar ng labanan. 

Nang marating ang daanan ng burol ay paminsan-minsang tiningnan ng Propeta () ang kanyang mga 
sugat. Andoon ang kanyang anak na babae, si Fatimah na sumama sa kanya. Nagdala ng tubig si Ali sa 

kanyang kalasag mula sa malapit na lawa at hinugasan ni Fatimah ang dugo mula sa mukha ng kanyang 
Ama habang umiiyak at nilinis ang mga sugat nito. 

Sa kanlungan ng mahirap na daanang iyon na kung saan ang Quraish ay hindi makapagsalakay gamit 
ang kanilang lakas, ay nakapagpahinga ang pagod na katawan ng Propeta (). 

At sa mga Muslim na kumanlong sa bundok ng Uhud, ang ilan ay kumikilos na walang layon, hindi 
mabatid kung saan ito tutungo at ano ang gagawin. Isa sa kanila, ang isang taong nagngangalang Kab bin 
Malik, ay napadako tungo sa daanan ng burol, nakita ang Propeta () at nakilala ito. Ang taong ito ay may 
malakas na boses, siya ay umakyat sa isang malaking bato at humarap sa direksiyon na kinaroroonan ng 
maraming Muslim at sumigaw. 

"Magalak, O mga Muslim! Ang Propeta () ay naririto!"22 

Habang siya ay sumisigaw kanyang itinuturo ang kinaroroonan ng Propeta (). Bilang resulta sa 
panawagang ito, na hindi narinig ng mga Quraish, maraming grupo ng mga Muslim ang tumungo sa 
kanilang kinaroroonan at sumanib sa Propeta (). Kabilang dito ay si 'Umar, na ang kasiyahan nang 
makitang muli ang Propeta () ay walang hanggan. 

Samantala, si Abu Sufyan ay hinahanap ang bangkay ng Propeta (). Siya ay gumagala sa buong lugar 
ng labanan at sinuri ang bawat mukha ng patay, umaasang matagpuan ang mukha ng kanyang kaaway. 
Maya't maya, siya'y nagtatanong sa kanyang mga tauhan. 

"Nasaan si Muhammad?" 

Habang siya ay lumilibot, kanyang nadaanan si Khalid at tinanong ito. Sinabi ni Khalid na kanyang 
nakita si Muhammad na napapalibutan ng kanyang mga kasamahan, na kumikilos patungo sa daanan ng 
burol. Itinuro ni Khalid ang mabatong talampas kay Abu Sufyan, at ang huli ay hiniling sa kanya na dalhin 
ang kanyang kabalyera upang salakayin ang posisyon. 

NAKATINGIN si Khalid sa isang naglalakihang bato ng lambak na patungo sa daraanan at sa matarik na 
dalusdos ng espuwela. Nagkaroon siya ng pangamba sa pagmanyobra, nababatid niya ang uri ng lupain 
na ito, ang kanyang kabalyera ay masadlak sa malubhang kalagayan. Subalit umaasa siyang ang ilang 
pagkakataon ay maaaring lilitaw sa kanyang sarili, katulad ng naganap matapos ang pansimulang 
pagkatalo ng Quraish. Si Khalid ay hindi mapigil na maasahin. Nagsimula siyang pakilusin ang kanyang 
iskuwadra tungo sa espuwela. 

Nakita ng Propeta () ang kilos na ito ni Khalid at nananalangin. "O Panginoon, huwag hayaan ang mga 
taong iyon na makarating dito."23 


22. Tabari; Vol. 2, p. 200; Waqidi; Maghazi, p. 185. 

23. Ibn Hisham; Vol. 2, p. 86 

Kapagdaka si 'Umar ay kumuha ng grupo ng mga Muslim at lumipat sa hindi kalayuan pababa sa 
dalusdos upang harapin ang kabalyera ng Quraish. 

Nang magsimulang paakyat si Khalid kasama ang kanyang iskuwadra, kanyang nakita si 'Umar at ang 
ibang Muslim na naghihintay sa kanila sa mataas na posisyon. 

Napagtanto ni Khalid ang kawalang pag-asa sa kanilang sitwasyon - hindi lang dahil nasa mabuting 
posisyon ang kalaban kundi kahit ang kanyang kabalyera ay hindi makapag-manyobra sa mahirap na 
kalagayang ito. 

Si Khalid ay umatras. At ito ang huling taktikang manyobra sa digmaan ng Uhud. 

Si Abu Sufyan, si Khalid, at ang kabilang sa mga naroroon ay nakamasid sa tanawing hindi nila 
makalimutan at ito ay hindi nila pahintulotan. Ang lugar ng labanan na kung saan ang mga martir na mga 
Muslim ay naroon at linapastangan ni Hind at ng mga kababaihang Quraish. Natagpuan ni Hind ang 
katawan ni Hamza, hawakang patalim sa kanyang kamay, na ibinagsak dito. 

Si Hind ay malaking babae at malakas ang katawan kaya wala itong kahirap-hirap na lurayin ang 
bangkay. Kanyang binuksan ang tiyan at inilabas ang atay ni Hamza. Pinagpipiraso ito at kumuha ng 
bahagi dito na inilagay sa kanyang bibig, at nilunok ito! Pagkaraan ay pinutol ang ilong at tainga ni 
Hamza, at ginawang gayahin ito ng mga kababaihan sa ibang mga bangkay na naroroon. 

Ngayon, ang Savage ay lumapit kay Hind. Humarap siya dito, inalis ang lahat ng kanyang mga alahas 
at ibinigay kay Savage. "At kapag dumating tayo sa Makkah." Sabi niya. "Magbibigay ako sa iyo ng 10 
Dinar."24 

Matapos maibigay ang kanyang mga alahas, gumawa siya ng kwentas at pulseras sa paa mula sa mga 
tainga at mga ilong ng mga martir na kanilang niluray, at isinuot ang karumal-dumal na mga burluloy na 
ito! Nang magawa ito, ang pambihirang babae na ito ay kumanta. 

"Pinapagbayad namin kayo para sa araw ng Badr - sa madugong araw pagkatapos ng isa. Hindi ko 
matatanggap ang pagkawala ni Utbah, sa aking tiyuhin, sa kapatid na lalaki at anak. Ngayon ang aking 
puso ay natahimik, ang aking panunumpa ay natupad, at pinalis ng Savage ang kirot ng aking puso. Ang 
Savage, hangga't ako'y buhay ikaw ay aking pasasalamatan, hanggang ang aking mga buto ay maging 
abo sa aking libingan.25 

Maya-maya pa, pagkatapos ng nakakasuklam na dramang naisagawa, si Bu Sufyan ay lumakad paitaas 
sa lambak. Patuloy siyang umaasang si Muhammad ay patay na, na si Khalid ay nagkamali. Siya ay 
umakyat sa isang malaking bato na di kalayuan sa kinaroroonan ng Propeta () at sumigaw. 

"Nariyan ba si Muhammad kasama ninyo?" 

Suminyas ang Propeta () sa kanyang mga kasamahan na manatiling tahimik. 


24. Waqidi; Maghazi, p. 222. 25. Ibn Hisham; Vol. 2, p. 91. 

Inulit ni Abu Sufyan ang tanong ng dalawang beses, ngunit walang tumugon. Sa ikatlong ulit si Abu 
Sufyan ay nagtanong. 

"Nariyan ba si Abu Bakr kasama ninyo?" At sa tatlong beses siya ay nagtanong. "Nariyan ba si 'Umar 
kasama ninyo?" 

Walang naroroon maliban sa katahimikan ng espuwela. 

Pagkaraan si Abu Sufyan ay humarap sa Quraish na nakatayo hindi kalayuan sa kanya at sumigaw. 
"Ang tatlong ito ay patay na. Hindi na nila kayo gugulohin." 

Dito, si 'Umar ay hindi nakapagtimpi sa kanyang sarili at umatungal kay Abu Sufyan. "Sinungaling ka, 
O kaaway ng Allah! Sila na iyong binabanggit ay buhay, at mayroon pang sapat sa amin upang parusahan 
ka ng mahigpit. 

Ang tugon ni Abu Sufyan ay malakas at mapanglait na halakhak, batid niya na ang mga Muslim wala 
na sa kalagayan sa pagkakataong ito upang magparusa sa sinuman. Ngunit kanyang tinawag si 'Umar. 

"Naway protektahan ka ng Allah, O anak ni al-Khattab! Totoo bang buhay si Muhammad?" 

"Sumpa man sa aking panginoon, Oo. At kahit sa ngayon ay kanyang naririnig ang iyong mga 
sinasabi." 

"Ikaw ay higit na makatotohanan kaysa kay Ibn Qamiah." Tugon ni Abu Sufyan. Pagkaraan ay 
nagsagawa ng huling pag-uusap sa pagitan ni Abu Sufyan at sa Propeta (). 

Hindi nakikipag-usap ng personal ang Propeta () sa kanyang kaaway, ngunit idinikta kay 'Umar ang 
sasabihin at si 'Umar ay pasigaw na sumasagot kay Abu Sufyan. 

Abu Sufyan. "Kaluwalhatian kay Huba! Kaluwahatian kay Uzza!"26 

Ang Propeta (). "Kaluwalhatian sa Allah ang Kataastaasan at Makapangyarihan." 

Abu Sufyan. "Kami ay mayroong Uzza at Hubal. Kayo ay walang Uzza at HubaL 

Ang Propeta (). "Mayroon kaming Allah bilang Panginoon. Kayo ay walang Panginoon." 

Abu Sufyan. "Ang gawain ay tapos na. Ito ang aming araw at ang inyo ay sa Badr. Ang patutungohan 
ng digmaan ay hindi namamalagi. Magkikita tayo sa Badr sa susunod na taon." 

Ang Propeta (). "Magkikita tayo sa Badr. Panghawakan mo ang aming salita." 

Abu Sufyan. "Makikita ninyo ang kabilang sa inyong mga patay na niluray. Hindi ko ito ipinag- 


26. Mga diyus-diyosan ng mga Arabo 

utos at hindi ako sumang-ayun dito. Huwag akong sisihin hinggil dito."27 Matapos sabihin ang mga 
salitang ito, si Abu Sufyan ay tumalikod at bumalik sa kanyang mga kawal. 

Ang Quraish ay umalis sa lugar ng labanan at nagtipon sa kanilang lumang kampo sa naunang araw. 
Nang sila ay makalayo, inutusan ng Propeta () si Ali upang magmanman kung paano sumakay ang 
Quraish - sumakay sa mga kamelyo o mga kabayo. Isinagawa ni Ali ang pagmamanman at bumalik sa 
Propeta () upang mag-ulat na ang Quraish ay sumakay sa mga kamelyo at pinangunahan ang kanilang 
mga kabayo. Ang Propeta () ay nagsabi. 

"Ang ibig sabihin na sila ay nagbabalak na bumalik sa Makkah at hindi sasalakay sa Madinah. Kung 
ninais nilang sumalakay sa Madinah, sila'y sasakay sa kanilang mga kabayo para sa digmaan. Kung 
magkataon, sumpa sa aking Panginoon, gagawin ko itong pinakamadali upang labanan silang muli."28 

Ang Quraish ay gumugol ng isang gabi sa Hamrat-ul-Asad, 10 milya mula sa Madinah.29 

Ang mga Muslim ay bumalik sa Madinah, maliban sa ilang naligaw na nakabalik lamang sa sumunod 
na araw at pagkatapos. 

Sa sumunod na umaga, ang Propeta () ay humanda at isinuot ang kanyang baluti. Ang kanyang mukha 
ay nakikitaan ng malinaw na tanda ng pinsala na dinanas sa digmaan. Ang kanyang pisngi, ang noo at 
labi na nasugatan ay nananitiling namamaga. Ang pagkawala ng kanyang ngipin ay nagdulot ng kirot sa 
kanya, at ang kanyang balikat ay lubhang sumasakit sa bahagi na kung saan ang espada ni Ibn Qamiah ay 
tumama. 

Ang balikat na ito ay naghahatid ng gambala sa kanya sa buong buwan. Kanyang tinawag si Bilal, ang 
kanyang Muadhdhin,30 at inutosan itong tawagin ang mga mananampalataya para sa pakikipaglaban. 

Ang pinapahintulotan lamang na sumama sa umagang paglalakbay na ito ay ang nakasama 

sa labanan kahapon. Ang dumadagundong na boses ni Bilal ay umaalingaw-ngaw sa mga daanan ng 
Madinah at naghahatid ng mensahe sa bawat nananampalataya sa kanilang tahanan. 

Ang mga Muslim ay bumangon sa kanilang mga banig nang kanilang marinig ang utos ng Propeta () na 
magtitipon para sa digmaan. Ang karamihan sa kanila ay sugatan, ang ilan ay masmalubha kaysa sa iba. 
Sila ay gumugol ng isang gabing hindi nakakatulog dahil sa kirot at 


27. Ibn Hisham; Vol. 2, pp. 93-4; Waqidi; Maghazi, pp. 229-30; Ibn Sad; pp. 551. 

28. Ibn Hisham; Vol. 2, p. 94. 

29. Ang lugar na ito ay malapit sa BirAli sa ksalukuyan, sa pangunahing daan patungong Makkah. 

30. Ang isang tumatawag ng Adhan - panawagan sa pagdarasal ng mga Muslim. 

paghihirap. Sa buong magdamag ang mga kababaihan ay naging abala sa pag-aalaga sa mga kawal, 
paghuhugas at paglilinis sa kanilang mga sugat. Hindi marami sa mga Muslim na nababagay ang 
kalagayan sa pakikipaglaban subalit sila ay bumangon mula sa kanilang mga banig. Nawala ang mga 
daing o hiyaw sa sa kit. 

Ang ilan ay napipilay, ang ilan ay gumamit ng panandaliang saklay, habang ang iba ay umakbay sa 
kanilang kasamahan upang maging alalay sa paglakad. Sila ay dumating na umiika at pasuray-suray, 
tungo sa Propeta (). Nang makalapit sila sa Propeta () sila ay pasigaw na nagsabi Labaik - Narito kami. At 
ang mga pagud at sugatang mga Muslim na ito, ay pinangungunahan ng sugatang Propeta, humanda 
upang lumaban sa mga walang pananampalataya. Umabot ang kanilang bilang hanggang 500. 

Habang nagtitipon ang mga Muslim para sa digmaan, isang marahas na pagtatalo ang naganap sa 
kampo ng Quraish. Si Ikrimah ay naging mapusok kaysa sa naganap kahapon, siya ay nagpupumilit na 
bumalik sa pakikipaglaban sa dahilang ang mga Muslim ay nasa malubhang kalagayan dulot ng nangyari, 
at ito ang panahon na hanapin silang muli at lubusang durugin bago paman sila makabawi sa pag-urong. 

"Sapat na ang naganap." Tugon ni Safwan bin Umayyah. "Nanalo tayo sa labanan, at ang tagumpay na 
ito ay sapat na sa atin. Kung ang mga Muslim ay nasa masamang kalagayan, tayo rin ay wala sa mabuting 
katayuan. Marami sa ating mga kabayo at halus ang ating mga tauhan ay sugatan. Sa susunod na laban, 
kapag lalaban tayo sa kasalukuyan nating lakas, maaaring hindi na tayo papalarin katulad ng nangyari 
kahapon."31 

Sa ngayon, narinig narin ng mga pinuno ng Quraish ang hinggil sa pagtalikod ng 300 na mapagkunwari. 
Ang takot na lumiligalig sa kanila ay ang posibilidad na pagbabalik ng 300 na ito upang magbalik-loob sa 
Propeta (), sapagkat ito ay magsilbing karagdagan ng lakas ng mga Muslim na pwersa. 

Habang ang pagtatalo na ito ay nagpatuloy, ang mga kawal ng Quraish ay nakahuli ng dalawang 
Muslim na nagmamanman na ipinadala ng Propeta () upang makakuha ng impormasyon mula sa Quraish. 
Ang dalawang ito ay agad na pinatay, subalit ang kanilang presensiya ay nagpapatunay sa takot ni 
Safwan at Abu Sufyan na ang mga Muslim ay mapusok na makipaglaban. Si Abu Sufyan ay maagap na 
nagbigay ng utos na kumilos patungong Makkah, at ang mga kawal ng Quraish ay umalis. 

Sa hapong iyon ang mga Muslim ay dumating sa Hamrat-ul-Asad at natagpuan itong wala nang tao. 
Sila ay nagtayo ng Kampo dito. Pagkalipas ng apat na gabi sa Hamrat-ul-Asad sila ay bumalik sa Madinah. 

ANG labanan sa Uhud ay tapos na. At ito ay naghatid sa mga Muslim ng 70 kasamahan na napaslang 
sa kabuohan.. 

Si Abu Sufyan ay nakapatay ng isa. Si Safwan bin Ummayya, si Khalid at Ikrimah ay may tigtatatlong 
napatay na mga Muslim. 


31. Ibn Hisham; Vol. 2, p. 104; Waqidi, pp. 231-2, 263 

Sa hanay ng Quraish ay may 22 na walang pananampalataya ang napatay kasama ang anim na 
napatay ni Ali at tatlo sa pamamagitan ni Hamza, ito ay pagkatalo ng mga Muslim subalit 

hindi ito ang panghuli. 

Ito ang pangalawang malaking labanan sa kasysayan ng Islam. Ito ang unang labanan na kung saan si 
Abu Sufyan ay namamahala ng isang hukbo ng kawal laban sa mga Muslim, at ang unang digmaan sa 
buhay ni Khalid. 

Ang Propeta () ay natalo sa digmaang ito, at kung meron mang dapat sisihin ay ang salawahang mga 
mamamana na hindi sumunod sa kautusan ng Propeta () at sa kanilang pinuno, sa katunayan, ang pag- 
iwan nila sa kanilang posisyon, ang mga mamamana na ito ay naging hindi mga Muslim at naging 
kabilang sa mga tribo ng Arabo na mga mandarambong. 

Maraming mga manunulat ang nagpalabas ng kanilang opinyon na ang mga Arabo sa panahong ito ay 
ignorante sa karaniwang labanan, sila ay wala maliban sa mga magagaling na mangangabayo at wala 
silang nalalaman sa karaniwang labanan. 

Ayon sa maraming tagasulat na ito na ang mga Arabo ay natuto sa kahusayan ng pakikipaglaban mula 
sa mga Romano at sa Persiya na kung saan sila ay nagkaroon ng kumunikasyong militar matapos 
pumanaw ang Propeta (). Ito ay walang katotohanan. 

Ating kinukonsidera na ang pag-aayos na pinagtibay ng Propeta () at ang mga mainam na militaring 
pag-iisip na pinagsasaligan sa kanyang pagpalawak. 

Dapat din natin pansinin dito na ang pagpili sa lugar ng labanan, ang Propeta () ay iniwan ang 
Madinah na bukas sa pagsalakay ng mga Quraish, ang Madinah ay siyang himpilan ng mga Muslim, 
subalit ang ruta tungo sa himpilan na iyon, na kung saan ay nasa timog na bahagi ng mga Muslim ay 
bukas para kay Abu Sufyan. 

Wala sa isipan ng mga Muslim na si Abu Sufyan ay magpasya na tumungo sa Madinah. Dito, ang 
Propeta () ay hindi nagkamali sa kanyang hinala na si Abu Sufyan ay hindi sasalakay sa Madinah 
sapagka't kapag gagawin niya ito ang kanyang mga kawal ay manganganib sa atake ng mga Muslim mula 
sa likuran. At ito nga ang nangyari. Si Abu Sufyan ay hindi tumungo sa Madinah dahil sa takot na ang 
mga Muslim ay tatayo gilid ng pagdaraanan. 

Ito ay isang klasikong halimbawa na paulit-ulit na nagaganap sa kasaysayan ng digmaan, na ang 
pwersa ay nagtatanggol sa kanyang himpilan na hindi sa pamamagitan ng pag-upo nito sa kanyang 
harapang pagkilos, bagkus ay sa pagbabanta mula sa gilid sa anumang kinikilos ng kaaway tungo sa 
himpilan. 

Habang si Abu Sufyan ay napilitang lumaban sa isang labanan na ang katayuan ay hindi pabor sa 
kanya, ang posisyon sa kanyang mga kawal ay mabuti, alinsunod sa likas na huwaran, katulad na 
ginagawian ng Romano at ang Persiyano na mayroon itong malaking hukbo ng kawal sa gitna at 
dalawang kumikilos na bagwis upang magmanyobra laban sa gilid at likod ng kaaway. 

Magkagayon, kung ang sitwasyon ng labanan ay may ganitong kalagayan, walang katiyakan kung 
walang Romano o Persiyanong heneral na namamahala sa pwersang ito ay maaaring kikilos ito ng 
magkakaiba at pinalaganap ang mga kawal nito sa ibang paraan kaysa ginawa ng Propeta () at Abu 
Sufyan. Katiyakang walang kritiko ang nag-alok sa atin ng mainam na sulosyon. 

Isa pang mahalagang katotohanan na hinahatid sa atin ng labanang ito ay ang pagpapasya at ang 
kahusayan ni Khalid. Nang ang pangunahing hukbo ng Quraish ay tumakbo, ang mga maliliit na 
iskuwadra ng mga kabalyera ay nanatiling matatag. Kadalasan kapag ang karamihan ng mga kawal ay 
tumakas ang mga bahagi nito ay hindi nananatili. Dito ay makikita natin ang hindi pangkaraniwang husay 
ni Khalid (at Ikrimah) na pinapanatili ang kanilang iskuwadra sa ilalim ng kanilang pamamahala. 

Nakikita natin ang tiyaga ni Khalid at ang kanyang pagtangging tanggapin ang pagkatalo. Tanging ang 
matalas na mga mata ni Khalid ang nagmamatyag sa mga mamamana ng kanilang iwanan ang kanilang 
posisyon. Nakasilip siya ng butas at maagap na nagpasya upang samantalahin ang pagkakataon kasama 
ang mabilis na pagkilos na maghahatid sa kanya sa likuran ng mga walang kalaban-labang mamamanang 
Muslim. Ito ay isang makinang na manyobra ni Khalid na naging dahilan na - ang nalalapit na sanang 
pagkapanalo ng mga Muslim ay nagiging pagkatalo. 

Nakikita rin natin ang determinasyon at ang kanyang pagiging mapilit sa walang hupang lakas at 
hangarin na mananatili laban sa mga Muslim hanggang sila ay tumakas. Ang kanyang pagkapatay ng 
tatlong tao ay nagpapakita ng personal na katatagan at kahusayan sa pakikipaglaban ng isang tao. 

Ang pagkakaroon ng katapangan at bahid ng kabataan, at ang pagtitiyaga at pasya ng edad, si Khalid 
ay nagpapakita ng isang pangako sa isang dakilang mailitaring tagumpay. 

Ito ang unang digmaan sa Islam na kung saan ang mainam na manyobra ay naisagawa. Simula ngayon 
ang manyobra at mga estratihiya ay makakamit ng higit na katanyagan sa mga digmaan ng mga Muslim. 

May ilang mga pangalan na nabanggit sa kabanatang ito na magkakamit ng walang humpay na 
karangalan sa susunod na dalawang dekada bilang matagumpay na mga mananakop. Kabilang sa kanila 
ay si Khalid, Amr bin al-Aas, Abu Ubaidah, Sa'd bin Abi Waqqas (kinalulugdan silang lahat ng Allah). 

Maaaring marami tayong inaasahang tagpo sa labanan ng Uhud na hindi nabanggit sa kabanatang ito. 
Marahil ito ay sa dahilang ang kwento ay nakatutok sa buhay ni Khalid Ibn al-Waleed.32 


32. Tagasalin. 


53 




KABANATA 0 4 


Ang Digmaan sa Trinsera 

"Katiyakang nasa inyo ang Sugo ng Allah (Muhammad) ang isang mahusay na halimbawa ng sinuman 
na umaasa (sa pakikipagtipan) sa Allah at sa Huling Araw, at (siya) na lagi nang nag-aala-ala sa Allah. 

At nang makita ng mga nananampalataya ang lipon ng magkakaanib na kaaway (pederasyon) sila ay 
nagsabi; 'Ito ang pangako sa atin ng Allah at ang Kanyang Sugo (Muhammad) ay nagsabi ng 
katotohanan.' At ito ay lalo pang nakapagdagdag sa kanilang pananampalataya at pagtanggap. 

Kabilang sa mga nananampalataya ay mga lalaki na naging tapat sa kanilang kasunduan sa Allah, ang 
iba sa kanila ay nakatupad sa kanilang mga tungkulin, at ang iba ay naghihintay pa rin (ng kanilang 
kamatayan). At hindi nila binago sa anupamang kaparaanan. 

Upang magantimpalaan ng Allah ang mga matatapat sa kanilang pagiging makatotohanan at 
parusahan (Niya) ang mga mapagkunwari kung ito ay Kanyang naisin o tanggapin ang kanilang pagsisisi. 
Katotohanang ang Allah ay Lagi nang Nagpapatawad, ang Pinakamaawain. 

At itinataboy ng Allah ang mga hindi sumasampalataya, (na nag-aapoy) sa galit (sila ay dali-daling 
umatras sa labanan), wala silang napalang kapakinabangan, at sapat na ang Allah (bilang tagapagtanggol) 
ng mga sumasampalataya upang makipaglaban. At ang Allah ay Tigib ng Lakas, ang Sukdol sa 
Kapangyarihan. 

At yaong mga tao na tumulong sa kanila na galing sa mga Tao ng Kasulatan ay kinupot ng Allah sa 
kanilang mga tanggulan, at naghasik Siya ng lagim sa kanilang puso (kaya't) ang isang pangkat ay inyong 
napatay, at ang ibang pangkat ay inyong naging bihag. 

At Kanyang ipinamana sa inyo ang kanilang lupain, kanilang mga tahanan at kanilang mga ari-arian, at 
maging ang lupa na hindi ninyo napapasyalan noon. At ang Allah ang may kapangyarihan sa lahat ng 
bagay. [Q. 33:21-27] 

Hang araw matapos ang pagbabalik sa Makkah, ang digmaan sa Uhud ay umuokopa sa isipan ni Khalid. 
Paulit-ulit niyang iniisip kung paano sumibol ang pagkakataon nang lisanin ng mga mamamana ang 
kanilang posisyon, at kung paano niya sinunggaban ang pagkakataong magmanyobra. Uulitin ni Khalid 
angganitong pamamaraan sa mga susunod na labanan sa kanyang karera. 

Subalit isang katotohanan ang nagpapabigat sa kanyang isipan, at mahirap ipaliwanag, ay ang lakas ng 
loob at katatagan ng mga Muslim. 

Tila hindi ito isang maliit na pwersa, bagamat ito'y kakaunti, ay umaatake mula sa lahat ng mga 
direksiyon, taglay ang tila bato na determinasyon at handang makipaglaban hanggang katapusan upang 
ipagtanggol ang kanilang pinuno at pananampalataya. Kahit na, ang mga Muslim ay iisang lahi katulad ng 
Quraish at ang ibang mga Arabo. Marahil ay hatid ng bagong pananampalataya kaya nila nagawa ang 
kanilang panunumpa na hindi kayang gampanan ng ibang pananampalataya. Marahil dahil sa taglay na 

pagkatao ni Muhammad na wala sa ibang tao. Ang mga ganitong isipin ang siyang umuokopa sa isipan ni 
Khalid, ngunit hanggang ngayon siya ay hindi nagkakahilig sa bagong pananampalataya. Sa katunayan, 
inaasahan niyang makaharap muli ang mga Muslim, ngunit walang pait at sama ng loob. Kanyang iniisip 
ang susunod na labanan katulad ng isang manlalaro na iniisip ang susunod na laro. At si Khalid ay 
patuloy na tinatamasa ang kabutihan ng buhay kasama ang kalakasan at sigasig na katangian ng isang 
lalaki. 

Sa sumunod na dalawang taon ay walang direktang labanan sa pagitan ng mga Muslim at Quraish. 
Nagkaroon man, kahit papaano ay ang isang insidente na kilala bilang ang insidente ng Rajee isang 
malupit at kalagim-lagim na pangyayari na kung saan lalong nagpapalayo sa ugnayan sa pagitan ng 
Makkah at Madinah. 

Ang insidente ay naganap sa Hulyo 625. Ang ilang Arabo ay pumunta sa Propeta () bilang delegasyon 
mula sa kanilang tribo, nagpapahayag ng kanilang pagnanais na yumakap sa Islam at hiniling sa kanya na 
magpadala ng ilang tao, na mahusay sa Qur'an at sa mga pamamaraan ng Islam, upang magtuturo sa 
kanila sa pananampalataya at sa mga tungkulin nito sa kanilang tribo. Ang Propeta () ay pumili ng anim 
sa kanyang mga kasamahan para sa gawaing ito, at ang anim na ito ay may karangalan upang ipalaganap 
ang tunay na pananampalataya, at sumama sa delegasyon, na walang kaaalam-alam sa patibong na 
naghihintay sa kanila. 

Nang ang mga taong ito kasama ang kanilang tagaakay ay umabot sa lugar na tinatawag na Rajee, 
hindi malayo sa Usfan, sila ay tinambangan ng 100 na mandirigma mula sa tribong nag-anyaya sa kanila. 
Ang mga Muslim ay bumunot sa kanilang mga sandata, subalit wala na silang pagkakataon, ang tatlo sa 
kanila ay napatay at ang tatlo ay nabihag. Ang mga nabihag ay dinala sa Makkah, sa daan ang isa sa 
kanila ay nagawang kalagin ang kanyang gapos at inatake ang humuli sa kanya, subalit ito rin ay napatay. 
Sa huli ang dalawang bihag na nadala sa Makkah ay si Khubaib bin Adi at Zaid bin al-Dasinna. Ang bawat 
isa sa kanila ay nakapatay ng walang pananampalataya sa digmaan, ngayon dinala sila ng mga nakahuli 
sa kanila sa Makkah at bininta ito sa mataas na halaga sa mga kamag-anak ng kanilang napatay, na sabik 
na bumili sa kanila kasama ang hangaring patayin ang mga ito bilang paghihigante sa kamag-anak na 
nawala. 

Sa ilang mga araw ay walang ginawa sa mga bihag, sapagkat ito ay ang Banal na buwan ng Safar. Nang 
matapos ang banal na buwan ang dalawang bihag ay dinala sa Tan'eem, isang lugar na nasa hilagang 
kanluran na gilid ng Makkah, dito ang kabuohang naninirahan sa lungsod ay naiipon, kasama ang mga 
alipin, mga kababaihan at kabataan. Doon ay ang posteng kahoy ang nai-untong sa lupa at ang dalawang 
bihag ay dinala dito. Sila ay humiling ng huling pagdarasal at sila ay pinayagan. Nang matapos ang 
pagdarasal, ang mga bihag ay itinali sa poste. 

Ngayon, ang bawat isa sa kanila ay binigyan ng pagpipilian na bumalik sa pagsamba sa mga rebulto ng 
mga Quraish o ang mamatay. Ang dalawang Muslim ay pinili ang kamatayan. Pagkaraan si Abu Sufyan ay 
lumapit sa dalawang bihag at nagsabi. 

"Hindi ba ninyo nanaisin na kayo ay maging ligtas sa inyong pamamahay at si Muhammad ay naririto 
sainyong lugar?" 

Ang bawat isa ay masidhing tinanggihan ang mungkahi at sinabi na walang katumbas na pagdurusa 
ang maglagay ng ganitong hinagap sa kanyang isipan. Nayayamot at galit, si Abu Sufyan ay tumalikod at 
sinabi sa kanyang mga kasamahan. 

"Wala pa akong nakikitang tao na nagmamahal sa kanilang pinuno, katulad ng mga tauhan ni 
Muhammad na nagmamahal kay Muhammad."l 

Ang unang namatay ay si Zaid, at ang kanyang kamatayan ay madali at magaan. Isang alipin ang 
lumapit sa kanya at isinaksak ang dala nitong sibat sa kanyang dibdib. Ang kasunod ay si Khubaib, at ito 
ay dapat masaksihan ng lahat. Ito ang pinuntahan ng mga tao sa Makkah, upang panoorin na may 
maligayang pag-aasam. 

Sa isang hudyat, ang 40 kalalakihang may mga dalang sibat ang sumugod sa poste na kung saan 
nakatali si Khubaib at nagsimulang tusokin siya sa kanilang mga sibat. Minsan sila ay lumalayo at 
susugod uli sa kanya dala ang nakaambang na sibat na tila papatayin na siya, subalit pipigilan nito ang 
pagsaksak kapag malapit na upang tusukin lamang ng kaunti, sapat nang masugatan at malagusan ang 
balat ngunit hindi ang pumatay. Ang ilan sa mga kalalakihan ay hindi sanay at nagdulot ng malalim na 
sugat kaysa sa iba, at hindi nagtagal ang katawan ni Khubaib ay napuno ng dugo na umagos mula sa 
isang daang mababaw na sugat. 

Sa bawat sibat na tumusok sa kanya siya ay napakislot, subalit walang tinig na nakatakas sa kanyang mga 
labi. At ang mga nanonood ay nangingilig sa tanawin na pagdurusa ni Khubaib. 

Nang makalipas, maya-maya pa, ay isang lalaki ang may dalang sibat ang lumapit kay Khubaib at 
hinawi ang mga kalalakihan. Marahil, sa mga sandaling ito sila ay pagod na sa katuwaan. Marahil ang 
mga manonood ay sawa na sa laro. Ngayon ang lalaking ito ay iniangat ang kanyang sibat at dinala sa 
puso ni Khubaib, tinuldokan nito ang paghihingalo. Ang dalawang katawan ay iniwanan upang mabulok 
sa poste. 

Ang taong nagsasaayos sa palabas na ito at siya ring naghanda sa mga kalalakihan sa bahagi na 
kanilang ginampanan ay walang iba maliban kay Ikrimah, ang anak ni Abu Jahl. Kakaunti ang nalalaman 
ni Ikrimah, na nang kanyang isaayos ang kasindak-sindak at madugong libangan na ito, na siya ay 
maaaring patatawarin sa kanyang mabangis na pagsasalungat sa Islam at sa dugo ng mga Muslim na 
dumanak sa Badr at Uhud, ngunit ito ay mahirap. 

Matatandaan na bago umalis mula sa labanan ng Uhud, si Abu Sufyan ay pumukol ng hamon na 
muling makipagtagpo sa mga Muslim sa Badr sa taong ito, at tinanggap ng Propeta () ang hamon. Ito ay 
nangangahulugan ng pagtatagpo sa Marso 626, ngunit nang ang oras ng pagtatagpo ay dumating, si Abu 
Sufyan ay nakaramdam ng kawalang gusto upang makipagtagpo sa mga Muslim. 

Ang ulan ng taglamig ay maslalong lumiliit kaysa sa nakasanayan, at nang makalipas ang taglamig 
nagkaroon ng hindi inaasahang pagtaas ng temperatura. Ang klima ay mainit at tuyo at ang taon na 


1. Ibn Hisham; Vol. 2, p. 172. 

pinangako ay kabilang sa isang hindi nakasanayang masama. Si Abu Sufyan ay nagpasya na ipagpaliban 
ang pagkilos at nagpadala ng isang kinatawan sa Madinah upang magpakalat ng bulung-bulongan na ang 
Quraish ay nag-ipon ng malaking pwersa, at sa mga oras na ito ay nagsimula nang maglakbay na mas 
malakas kaysa sa Uhud. Ang kanyang hangarin ay ang takutin ang mga Muslim na manatili sa Madinah, 
ngunit nang ito ay umabot sa Propeta (), siya ay nagdeklara. 

"Ipagpatuloy ko ang pakikipagtagpo sa mga walang pananampalataya kahit nag-iisa akong 
pumaroon."2 

Sa huling bahagi ng Marso, ang mga Muslim ay naglalakbay mula sa Madinah. Sila ay umabot ng 1,500 
ka tao, at dito ay may 50 ang may mga kabayo. Ang mga kawal ay dumating sa Badr noong Abril 4, 626 
(Unang araw sa Dhul Qada, 4H), subalit walang tanda ng mga Quraish. 

Nang mabalitaan ni Abu Sufyan ang kinkilos ng mga Muslim mula sa Madinah, inipon niya ang Quraish 
at tumungo palabas sa Makkah. Ang mga kawal ay umabot sa 2,000 ka tao at isandaang mga kabayo, at 
ang mga matatag katulad ni Khalid, Ikrimah at Safwan ay muling sumabay sa mga kawal. 

Nang marating ng Quraish ang Usfan, gayon paman, si Abu Sufyan ay nagpasyang wala siya sa 
kalagayan upang makipaglaban sa paglalakbay na ito. 

Si Abu Sufyan ay humarap sa kanyang nasasakupan at nagsabi. "Ito ay napakahirap na taon upang 
sumagupa sa digmaan. Mayroong tagtuyot sa kalupaan at bihira lang nating maranasan ang ganitong init. 
Ang ganitong kalagayan ay hindi angkop para sa labanan. Lalaban tayong muli sa taon ng kasaganaan."3 

Matapos maihayag ang mga rasong ito kung bakit hindi pinagpatuloy ang paglalakbay, siya ay nag- 
utos na bumalik sa Makkah. Si Safwan at Ikrimah ay masidhing tumutol laban sa pasyang ito subalit ang 
kanilang pagtutol ay walang silbi. Ang Quraish ay bumalik sa Makkah. 

Ang mga Muslim ay nananatili sa Badr sa loob ng walong araw. Pagkaraan, nang mabalitaan ang 
pagbabalik ni Abu Sufyan sa Makkah, sila ay umuwi sa Madinah. 

Matapos makabalik ang Quraish sa Makkah, ang kapayapaan ay nananatili sana sa pagitan ng mga 
Muslim at Quraish kung hindi lamang sa mga pakana ng ilang mga Hudyo. Upang maunawaan ang mga 
dahilan sa pangyayari babalikan natin ang mga araw na kung saan ang Propeta () ay dumating sa 
Madinah mula sa kanyang paglikas sa Makkah. 

Nang ang Propeta () ay pumunta sa Madinah, ito ay binilang pagkaraan na unang taon ng Hijrah, ang 
mga Muslim ay nabuo ng dalawang grupo, i.e Muhajireen (mga lumikas) sila na lumikas mula sa Makkah, 
at ang mga Ansar (tumulong) ang mga bagong yakap sa Islam sa Madinah na siyang nag-anyaya sa 


2. Ibn Sad; p. 563. 

3. Ibid. 

Propeta () na sumama sa mga ito at manirahan kasama sila. Ang pangatlong maliit na grupo na kabilang 
sa mga Muslim na kilala bilang Munafiq (mapagkunwari), at ito ay mga tao sa Madinah na tumanggap sa 
Propeta () at sa kanyang pananampalataya upang sa ganon ay umaalinsunod sa takbo ng mga 
pangyayari subalit hindi mga Muslim sa puso. Ang kanilang pinuno ay si Abudullah Bin Ubayy, ang taong 
pinamamahalaan ang posisyon ng katanyagan sa Madinah. 

Kanyang naramdaman na ang pagdating ng Propeta () sa Madinah ay nagpababa sa kanyangkatayuan 
at impluwensiya. Ang mga Munafiq na ito ay ang tumalikod sa mga kawal na Muslim sa Uhud. Sila ay 
patuloy na gumagawa ng mga hadlang sa landas ng Propeta (), at sa palihim na pagsalungat sa kanya o 
sa kanyang pananampalataya, ay gumagawa ng mga pagsisikap na papanghinain ang matatag na 
pananalig ng mga Muslim kapag sila ay tutungo sa labanan. 

Ang mahalagang bahagi sa mamayan ng Madinah ay nasalalay sa mga Hudyo, sumasaklaw sa tatlong 
tribo bilang Bani Qainuqa, ang Bani Nazir at ang Bani Quraizah. Nang ang Propeta () ay dumating sa 
Madinah, ang mga Hudyo na ito ay tumanggap sa kanya na walang pasubali at nakikitang walang 
posibleng pagbabanta sa kanilang kinatatayuan mula sa bagong pananampalataya. 

Ang bawat tribo ay pumasok sa isang kasunduan sa Propeta () na mailarawan bilang kasunduan o 
usapang walang labanan. Kasama sa kasunduan ang usapan na ang isang partido ay hindi tutulong sa 
anumang paraan sa kaaway ng ibang partido, sakaling ang ibang partido ay makasagupa ng labanan. 

Habang ang Propeta () ay nasa Makkah pa, ang mga kapahayagan ng Qur'an ay nakasentro hinggil sa 
espirituwal na mga bagay ng Relihiyon. Samakatuwid, ang katangian ng Islam ay talagang espirituwal at 
relihiyuso, ang pakikitungo sa tao at sa kanyang relasyon at sa Allah. Nang ang Propeta () ay lumikas sa 
Madinah, ang Islam ay gumanap sa pagbabago at mahalagang papel sa mga pangyayari sa buhay ng tao, 
ang pagpasok nito sa larangan ng lipunan, pulitika at pangkabuhayan. 

Nagsimula itong makitungo sa tao bilang kasapi ng lipunan at ang lipunan bilang instrumento sa 
pagkamit ng higit na kabutihan, higit na pag-unlad at higit na masaganang pamamaaran ng buhay para 
sa sangkatauhan. 

Ang bagong katangiang ito ng Islam ay nakatali upang maghatid ng pagkakasalungatan sa mga 
naunang pananampalataya. Ang labanan ay tiyak na mangyayari anumang oras, at ang lumang relihiyon 
na pinakamalapit sa pagkakasalungatan sa Islam ay ang Hudaismo. Ang mga Hudyo ay unang naging 
nakakapuna sa banta ng kanilang posisyon nang ang mga Muslim ay nanalo sa isang umaalingaw-ngaw 
na tagumpay ng digmaan sa Badr. 

Pagkaraan ang Banu Qainuqa ay sumira sa kanilang kasunduan at sumalungat sa mga Muslim ng 
lantaran. Sinalakay ng Propeta () ang tribo na ito sa kanilang kuta at sapilitang pinasuko. Bilang 
kaparusahan sa kanilang paglabag sa sumpaan, ang Banu Qainuqa ay pinalayas sa Madinah, at sila ay 
lumikas sa Syria. 

Ang sumunod na tribo ng Hudyo na sumira sa kasunduan ay ang Banu Nazir, ito ay naganap kasunod 
sa digmaan sa Uhud. Ang tribong ito ay tumanggap ng parehong kaparusahan mula sa mga Muslim. Ang 

ilan sa mga kasapi nito ay lumikas sa Syria, habang ang ilan ay naninirahan sa lugar ng Khaibar, hilaga ng 
Madinah. 

Sa mga operasyon laban sa dalawang tribong ito, si Abdullah bin Ubayy, ang pinuno ng mga Munafiq, 
sa una ay kumampi ito sa mga Hudyo, lihim na nag-uudyok sa kanila na lumaban at nangako ng tulong 
mula sa kanyang mga tagasunod. Pagkalipas, nang makita niya ang kapalaran ng digmaan ay naging 
pabor sa mga Muslim, kanyang pinabayaan ang mga Hudyo sa kanilang sinapit. 

Ang pangatlong tribo ng Hudyo ay ang Banu Quraizah, na nagpatuloy sa tahimik na pamumuhay sa 
Madinah. Ang kanilang ugnayan sa mga Muslim ay katamtaman at tahimik. 

Ang bawat panig ay binigay ang respeto at isinakatuparan ang kanilang kasunduan. Subalit ang mga 
Hudyo na naninirahan sa Khaibar ay nagtanim ng galit sa mga Muslim sa pagpapalayas na sinapit nila. 

Pagkatapos sa Uhud, nabalitaan nila ang pinag-ayunan sa pagitan ng mga Muslim at Quraish na 
muling maglalaban sa isa pang labanan, at sila ay matiyagang naghihintay, umaasa na sa labanang iyon 
ay mawawasak na ang mga Muslim. Ngunit nang makita nila ang paglipas ng isang taon na walang 
labanang naganap, sila ay nagpasyang kumilos ng tuwiran upang sumalakay laban sa mga Muslim. 

Sa pagtatapos ng tag-init ng taong 626, ang delegasyon ng mga Hudyo mula sa Khaibar ay tumungo sa 
Makkah. Ang kanilang pinuno ay si Huyaiy bin Akhtab, na siyang pinuno ng Banu Nazir sa Madinah. Sa 
kanilang pagdating sa Makkah ang delegasyong ito ay sumangguni kay Abu Sufyan, at nagtakda na 
bumuo ng paglalakbay laban sa Propeta (). Kinakailangan para kay Huyaiy na kikilos para sa takot at 
emosyon ng Quraish, at sinimulan niya ito sa pagbabalangkas sa mga panganib na haharapin ng Quraish 
mula sa paglaganap ng Islam sa Arabia. Kapag ang mga Muslim ay aabot sa Yamamah, ang ruta ng 
kalakalan ng Quraish tungo sa Iraq at Bahrain ay masasara. 

"Sabihin mo sa akin, O anak ni Akhtab." Wika ni Abu Sufyan. "Ikaw ay isa sa mga angkan ng Aklat. 
Opinyon mo ba na ang bagong Relihiyon ni Muhammad ay masmainam kaysa sa aming relihiyon?" 

Si Huyaiy ay agad na sumagot. "Bilang isa sa nakakaalam sa Aklat, masisiguro ko sa inyo na ang inyong 
relihiyon ay masmainam kaysa sa kay Muhammad. Kayo ang nasa tama."4 

Ito ay ikinagagalak ng Quraish ng walang katapusan, at sila ay pumayag na makipaglaban kay 
Muhammad kapag mayroong ibang Arabo ang sasanib sa kanila. 

Ang delegasyon ng mga Hudyo ay tumungo ang Ghaftan at sa Banu Asad na pareho ang pinag-usapan 
at nagkamit ng parehong resulta. Ang tribo na ito at ang iba pang maraming tribo ay sumang-ayon na 
sumanib sa malaking paglalakbay upang makipaglaban at wasakin ang mga Muslim. 

Pagkatapos ng Uhud, tinanggap ng Quraish ang pagkawala ng kalakalan sa Syria bilang hindi 
maiwasan. Simula ng magkaroon ng kapangyarihan ang mga Muslim sa Madinah, ang ruta sa may 


4. Ibn Hisham; Vol. 2, p. 214. 

baybayin patungong Syria ay hindi na magagamit ng taga-Makkah. Kung kaya ang Makkah ay 
nagpadagdag ng kanilang kalakalan sa Iraq, Bahrain at sa Yemen at nang sa gayon mapunan ang kawalan 
na kanilang dinanas ng paghinto ng kanilang kalakalan sa Syria. 

Bilang resulta sa pakipagpulong sa mga Hudyo na delegasyon, kahit papaano, si Abu Sufyan ay higit na 
nararamdaman ang panganib sa kalakalan ng Makkah sa patuloy na paglaganap ng Islam. Kapag ang mga 
Muslim ay aabot sa Yamamah, ang kalakalan ng Quraish ay maging limitado na lamang sa Yemen, 
sapagkat ang ruta tungo sa Iraq at Bahrain ay mahuhulog na sa kamay ng mga Muslim. At ang patuloy na 
pagbabawas na ito sa kanilang kalakalan ay magiging isang hampas ng kabuhayan na kung saan ang 
Quraish ay hindi makakaligtas. 

Sa kabilang banda, si Abu Sufyan ay humabi ng dakilang pagkakataon sa pamamagitan ni Safwan bin 
Umayyah dahil sa kakulangan niya ng tapang sa huling paglalakbay. Ang mga kadahilanang ito ay 
pinagsama upang maging desidido si Abu Sufyan at masigasig na gagawa ng isa pang paglalakbay sa 
Madinah. 

Ang paghahanda para sa paglalakbay ay sinimulan. Ang mga pangkat ng mga tribo ay nagsimulang 
magkatipon sa unang bahagi ng Pebrero 627. Ang Quraish ay nakapaghanda ng pinakamalaking pwersa, 
na may 4,000 kalalakihan, 300 na kabayo at 1,500 na kamelyo. 

Sumunod ay ang Ghaftan na may 2,000 na kalalakihan sa pamumuno ni Uyaina bin Hisn, habang ang 
Bani Sulaim ay nagpadala ng 700 na mandirigma. Ang Bani Asad ay nag-ambag ng hindi natitiyak na 
bilang, sa pamumuno ni Tulaiha bin Khuwalid. 

Habang ang Quraish at ang mga maliliit na tribo ay nag-iipon sa Makkah, ang Ghaftan, Bani Asad at 
Bani Sulaim ay nakatutok sa kanilang kasunduan sa hilaga, hilagang-silangan at silangan ng Madinah ng 
buong galang, buhat dito sila ay maglalakbay deritso sa Madinah. Ang kabuohang dami ng pwersa, 
kasama ang pinakamaliit na tribo na hindi na nabanggit, ay 10,000, at si Abu Sufyan ang tumayo bilang 
pinuno sa kabuohang paglalakbay. Ito ay nakilala bilang ang magkakaanib na mga tribo. 

Araw ng Lunes, Pebrero 24, 627 (Unang araw ng Shawwal, 5H), ang magkakaanib ay nagtatagpo mula 
sa kanilang hiwa-hiwalay na rehiyon, dumating malapit sa Madinah at nagtayo ng kanilang mga kampo. 
Ang Quraish ay nagtayo ng kampo sa lugar ng may salikop ng batis, timog ng mga kahoy, at kanluran ng 
Bundok ng Uhud. Ang Ghaftan at ang iba pang tribo ay nagtayo ng kampo sa Zanab Naqnia, may 2 milya 
silangan ng bundok ng Uhud. Nang makapagtayo ng kanilang kampo, ang magkaanib ay sumulong sa 
Madinah. 

Nagkaroon ng pagtutok sa mga magkaanib ay nagsimula nang ang isang kinatawan ay dinala ang 
balitang ito sa Madinah. Habang nadagdagan ang mga tribong naiipon, ang ulat ay maslalong umaalarma. 
Sa katapusan, ang Propeta () ay nakatanggap ng impormasyon na 10,000 na mandirigma ang nangakong 
wasakin ang mga Muslim ang naglalakbay patungong Madinah. Nagkaroon ng alarma at kawalang pag- 
asa sa panig ng mga Muslim nang ang masamang balita na ito ay matanggap. 

Ang mga Muslim, mangyari pa, ay palaging mababa kumpara sa bilang ng kanilang mga kaaway. Ang 
panumbasan tungkol sa dami ng Badr at Uhud ay isa para sa tatlo at isa para sa apat na kawal, at kahit 
na ang dami ng mga Muslim sa Madinah ay nadagdagan hanggang 3,000 na may kakayahang kalalakihan, 
marami sa kanila ang Munafiq na kung saan walang pagtitiwala na maaring maasahan. At ang 10,000 ay 
tila isang nakakasindak na anyo. Na hindi pa naririnig sa kasaysayan ng Hijaz na nagkaroon ng pagtitipon 
ngganoon kalaking kawal para sa digmaan. 

Pagkaraan, ang liwanag ay dumating sa anyo ng isang mungkahi ni Salman ang Persiano. Kanyang 
ipinaliwanag na kapag ang mga kawal ng Persia ay makikipaglaban ng pagtatanggol na digmaan laban sa 
kaaway na may malalaking kalamangan, sila ay kumakalot ng trinsera, isang malawak at malalim na di- 
magawang tawirin, sa daanan ng mga kaaway. Para sa mga Arabo ito ay hindi kilalang pamamaraan ng 
pakikipaglaban subalit nakita nila ang kabutihan at ang panukala ay tinanggap. 

Ipinag-utos ng Propeta () ang pagkalot ng trinsera. Marami sa mga Arabo ang hindi mauunawaan ang 
ganoong pamamaraan na tila mabigat sa loob na bumaba sa nakakapagod na trabaho ng pagkakalot, at 
ang mga Munafiq katulad ng nakasanayan ay tumungo upang himukin ang mga taong huwag nang 
tumulong sa gambalang ito. Subalit ang Propeta () ay bumaba upang kumalot gamit ang sariling mga 
kamay, at pagkatapos nito, walang Muslim na may respeto sa sarili ang lumayo sa gawain. Ang trinsera 
ay naipwesto at ang kanyang kabuohang haba ay hinati sa mga Muslim sa sukat na 40 kubits sa bawat 
grupo na may 10 ka tao. 

Habang ang mga Muslim ay pinapawisan sa nakakabali sa likod na gawain, si Hassan bin Thabit ay 
naglalakad habang dumadalit ng tula at nagpapalakas ng loob sa mga Muslim. Si Hassan ay isang 
manunula, at marahil ay siyang pinakamagaling na manunula sa kanyang panahon. 

Magagawa niyang balangkasin ang mga kataga sa anumang paksa at sa anumang okasyon, at gagawin 
itong mainam na ang kanyang tagapakinig ay mahirap makapaniwala na ang kanyang pagkatha ay hindi 
inihanda. Magagawa niyang dalhin ang mga tao sa sumisiklab na galit ng emosyon. Subalit kung si 
Hassan ay kabilang sa mga magagaling na manunula sa kanyang panahon, ito ay kung saan ang kanyang 
katalinuhan ay natatapos. Para sa panlalaking gawain katulad ng pakikipaglaban, si Hassan ay walang 
hilig, tulad ng ating malalaman mamaya. 

Ang trinsera ay tumakbo mula Shaikhan hanggang sa burol ng Zubab, at mula roon tungo sa Jabal 
Bani Ubaid. Ang lahat ng mga burol na ito ay kasama sa lugar na protektado ng trinsera, at sa kanluran, 
ang trinsera ay umikot tungo sa timog upang takpan ang kaliwang gilid ng kanlurang bahagi ng dalawang 
burol na kilala bilang Jabal Bani Ubaid. Sa silangan ng Shaikhan at timog kanluran ng Jabal Bani Ubaid ay 
may kahabaan at malawak na hindi pantay na lupa ang tumabon dito, at paglipas ng panahon, ay naging 
malalaki at maitim na mga bato, na hindi mararaanan ng pangunahing hukbo ng mga kawal. Sa bandang 
timog mula sa sentro ng trinsera ay nakatayo ang tanyag na burol ng Sil'a, na aabot ng 400 talampakan 
ang taas, isang milyang haba at kaunting ibayo, patakbo sa kabuohan sa hilaga at timog ngunit may 
espuwela na malapad sa lahat ng direksiyon. Sa katunayan ang munting burol ng Zubab ay nakalatag sa 
hilagang kanlurang espuwela ng Sil'a, bagaman hindi ito naipakita ng malinaw sa ating mapa. 


61 



Nang matapos ang trinsera, ang mga Muslim ay nagtayo ng kanilang kampo sa unahan lamang sa 
burol ng Sil'a. Ang kanilang kabuohang dami ay 3,000 kasama ang mga Munafiq na ang halaga ng 
kanilang pakikipaglaban at katapatan ay hindi tiyak. Ang binabalak ng Propeta () ay panatilihin ang 
karamihan sa kanyang mga kawal na hindi makapag-aklas saan mang dako na pinamahalaan ng kaaway 
upang maabot ang hawakan sa ibayo ng trinsera. Upang magbantay laban sa pagkabigla, ang trinsera ay 
bahagyang tinakpan ang haba ng kanyang sukat ng 200 na tao. 

Ang kumikilos na pwersa ng 500 na kaialakihan ang itinalaga upang magpatrolya sa maraming pook 
ng Madinah at ang makitungo sa nakalusot na maaaring nakapasok at hindi nakikita, at ang magbigay 
proteksiyon sa lugar na hindi nasakop ng trinsera. 

(Ang Madinah ay hindi paman naging siyudad subalit binubuo ito ng mga grupo ng pook tirahan at 
mga kuta. Ang sentro ng Madinah, pisikal at espirituwal, ay ang Masjid ng Propeta.) 

Ang mga kababaihan at at mga kabataan ay inilagay sa isang kuta at kabahayan na malayo sa 
pinakaharapan, na nakaharap sa hilaga at hilagang kanluran. 

Ang taglamig na dumadaan ay naging malubha. Ito rin ay nagpapatunay ng mahabang taglamig. 

Nang makita ng Quraish ang trinsera, sa simula sila ay nabagabag at pagkaraan ay nagngingitngit. Sila 
ay dumating sa ganoon karaming pwersa, na ang tagumpay ay tila naging malinaw. Si Abu Sufyan ay 
nagkaroon ng maligayang pag-aasam na lumaban para sa matagumpay na digmaan, at ngayon, narito 
ang pinagpalang trinsera sa daraanan! 

"Sumpa man sa Allah!" Bulalas ni Abu Sufyan. "Ang ganitong panlilinlang ay wala sa paraan ng mga 
Arabo."5 

Sa pangkaraniwang isipan ng isang Arabo ay walang espasyo ang ganitong taktika. Para sa marangal 
na Arabo ito ay katiyakang 'hindi kamaksi.' 

Ganun paman, ang magkaanib ay inilipat ang kanilang kampo, pinapwesto sa tabi ng trinsera sa may 
hilaga at hilagang kanluran at nananatili para sa paglusob na tatagal hanggang 23 araw. Sa araw ang 
magkaanib ay lalapit sa trinsera na kung saan ang mga Muslim ay bahagyang natakpan mula sa gilid ng 
tirahan. Nagkakaroon ng palitan ng palaso na tumatagal ng halus buong maghapon, at sa gabi, ang 
magkaanib ay bumabalik sa kanilang kampo. 

Kadalasan sa araw at minsan sa gabi, ang patrolya ng magkaanib ay umaakyat pababa sa trinsera 
sinusubukang makakita ng lugar na kung saan maaring tangkain sa pagtawid. Sa huli, sila ay nakatagpo 
ng ganoong lugar, malalaman natin mamaya. 

Sa 10 araw ang pagsalakay ay nagpapatuloy na walang nagpasya at walang sumuko sa dalawang panig. 
Ang moral ng dalawang panig ay nagmula sa malaking pinagmanahan, ngunit ito ay tumatatag kaysa sa 


5. Ibn Hisham; Vol. 2, p. 224. 

nanghihina. Ang mga Muslim ay nagsimulang maramdaman ang kirot ng gutom. Walang sapat na 
pagkain na nakahanda sa Madinah, at ang kanilang rasyon ay nangalahati na. Ang mga Munafiq ay 
maslalong naging maingay at naging lantaran ang kanilang pamimintas sa Propeta (). 

Habang kinakalot pa lamang ang trinsera, ang Propeta () ay nangako sa mga Muslim na sa ilang taon 
ay kanilang wawasakin ang kapangyarihan ng Roma at Persiya at mapasakanila ang kayamanan ng mga 
imperyong iyon. Ang mga Munafiq ngayon ay nagsimulang magsabi. 

"Si Muhammad ay nangako sa atin sa kayamanan ni Caesar at Chosroes, subalit hindi niya tayo 
maialis sa simpleng suliranin na ito!"6 

Ang mga tunay na nananampalataya, kahit papaano ay nananatiling matatag at ang kanilang 
pananampalataya sa kanilang pinuno ay hindi natitinag. 

Ang sitwasyon ay nagiging malubha narin para sa mga magkaanib, kung kaya walang isa mang nag- 
angat ng ulo sa kanilang hanay. Ang mga Arabo ay hindi sanay sa mahabang pagsalakay at masgusto ang 
mabilis, masiglang labanan kaysa sa ganitong anyo ng digmaan. Ang klima ay nananatiling hindi mainam 
at nagsimulang nagdudulot ng pighati sa magkaanib. Ang pagkain ay nauubos narin, sapagkat si Abu 
Sufyan ay hindi nakapaghanda ng pangangailangan upang isalba sila sa ganito kahabang panahon. 

Subalit dahil ang magkaanib ay hindi ang sinsalakay, ang ilang hakbang ay dali-daling iginugol upang 
mag-ipon ng mga pagkain mula sa malayong mga lugar. Ang mga tao ay nagsimulang magreklamo at si 
Abu Sufyan ay nahihirapang mag-isip ng paraan na makalampas sa hindi pagkakasundong ito. Sa huli, 
siya ay sumangguni kay Huyaiy ang Hudyo, at sa pagitan nila, sila ay nakaisip ng plano na nagpapakita ng 
pangako ng tagumpay. 

Sa gabi ng Biyernes, Marso 7, si Huyaiy ay nagmamadaling tumungo sa kinaroroonan ng Bani 
Quraizah. Siya ay kumatok sa pintuan ng kanilang pinuno, si Ka'b bin Asad, ngunit ang huli, ay nag-aakala 
na si Huyaiy ay dumating bilang Hudyo at marahil hinahangad na pukawin ang kanyang mga kapwa 
Hudyo laban sa Propeta () - kaya siya ay tumangging makipagkita sa kanya. Matapos ang ilang 
pagkasagutan, kahit papaano si Huyaiy ay pinayagang makapasok, at siya ay dahan-dahan at buong 
talino na tinatrabaho si Kab, ipinagdidiinan nitong sumama sa magkaanib sa pakikipaglaban sa mga 
Muslim. Sa simula si Kab ay tumanggi. 

"Pinanatili ni Muhammad ang kasunduan sa amin, at wala akong dahilan upang magreklamo." Wika ni 
Kab. "Sa anumang usapin, kayo ay walang katiyakang manaio. Kapag sasanib kami sa inyo, at ang 
labanan ay mabigo, ang iyong mga kaanib na sumasamba sa rebulto ay babalik sa kanilang lugar na 
mapayapa at kami ang papasan sa sidhi ng galit ni Muhammad."7 


6. Ibid; Vol. 2, p. 212. 

7. Ibn Hisham; Vol. 2, p. 221; Waqidi 

Ngunit ang bisita ay nagpatuloy na nagpupumilit, ngayon ay nagbabanta, nanunukso, humihingi at sa 
huli ay napapayag si Kab na makipagkasundo sa magkaanib. Ayon sa termino sa kasunduan ay mayroong 
sabay-sabay na atake ng magkaanib at ang Bani Quraizah. Ang paninirahan ng mga Hudyong ito at ang 
kanilang kuta ay dalawang milya sa timog silangan ng Madinah, at sila ay aatake mula sa direksiyong ito 
at hatakin ang ilang Muslim palayo sa trinsera habang ang magkaanib ay sasalakay sa harapan. 

Sa pagkakataong ang pagsalakay ay mabigo, ang magkaanib ay nag-iiwan ng matibay na sandalan sa 
mga kuta ng Hudyo upang protektahan ang mga ito laban sa mga Muslim na kung saan tiyak na babaling 
sa kanila upang maghiganti. Ang Bani Quraizah ay humingi ng 10 araw upang ihanda ang kanilang sarili 
bago simulan ang pagsalakay, sa yugtong ito ang magkaanib ay maaring magpatuloy sa paunti-unting 
atake mula sa hilaga. 

Sa gayon, ang huling mga Hudyo sa Madinah, ay sumunod sa yapak ng kanilang mga kapwa Hudyo na 
sumira sa kasunduan sa mga Muslim. Kaunti ang kanilang nalalaman kung gaano kalaki ang kanilang 
babayaran dahil sa kanilang kataksilan! 

Hindi nagtagal bago nalaman ng Propeta () ang hinggil sa kasunduang ito. Nakakuha siya ng 
impormasyon mula sa isang kinatawan na pumasok sa kampo ng mga kaanib at hindi nila nalalaman, 
naulinigan ang ganitong mga usapan. Pagkaraan ang bulong-bulongan hinggil sa kasunduan ay kumalat, 
at ang ulat ay pinatunayan sa isang insidente ni 'Safiyyah at ang Hudyo.' 

Si Saffiyah ay tiyahin ng Propeta (), at kasama ng ibang kababaihan at mga kabataan na naroon sa 
isang maliit na kuta sa timog-silangang bahagi ng Madinah. Kasamang nasa kuta si Hassan ang manunula, 
at siya ang nag-iisang lalaki doon! Isang araw, si Safiyyah ay nakakita sa kababaan ng kuta ng isang 
armadong Hudyo na kumikilos ng palihim sa gilid ng pader na tila naghahanap ng madaanan sa palibot 
ng kuta. Nahinuha ni Saffiyah na ito ay isang tagamanman ng Bani Quraizah na pinadala upang 
magmanman sa ruta na maaring gamitin ng mga Hudyo sa pagsalakay. Ang Hudyo na ito ay ang 
magsilbing taga-akay, pangunahan ang kanyang tribo tungo sa walang kalaban-labang likuran ng mga 
Muslim. 

Si Safiyyah ay lumapit kay Hassan at nagsabi. "O Hassan! May isang Hudyo na naghahanap ng 
madaanan na maaaring pangunahan niya ang Bani Quraizah upang salakayin ang kapookan mula sa 
likuran. Batid mo na ang Propeta () at ang lahat ng mga tauhan ay abala sa harapan at di maaaring 
magbawas ng pwersa upang protektahan tayo. Ang tao na ito ay kailangang mapatay. Puntahan mo siya 
at patayin ito ng antimano!" 

"Pagpalain ka ng Allah, O anak na babae ni Abdul Muttalib." Sagot ni Hassan. "Batid mo na ang 
ganyang gawain ay hindi para sa akin." 

Isang pag-upasalang tingin ang itinapon sa manunula na pinulot ni Safiyyah ang isang pamalo, tinali 
ang sinturon sa baywang at bumaba upang harapin ang Hudyo. Ang matapang na babae ay napatay ang 
Hudyo. Iniwan itong nakahandusay na wasak ang ulo at napalibutan sa dugong dumanak, bumalik sa 
kuta at sinabi kay Hassan. 

"Napatay ko na siya, O Hassan! Puntahan mo siya at kunin ang labing yaman sa katawan, sapagkat 
hindi nararapat sa isang babae na hubaran ang isang lalaki." 

"Pagpalain ka ng Allah, O anak na babae ni Abdul Muttalib." Tugon ni Hasan. "Hindi ko kailangan ang 
labing yaman na iyon."8 

Nang ang balita ay umabot sa mga Muslim, wala nang alinlangang naiwan sa kanilang isipan ang 
hinggil sa kataksilan ng Bani Quraizah. Ang sitwasyon ay naging masmalubha, at ang mga Munafiq ay 
lalong lumakas ang pagsasalita. Mula sa pangalahati ng rasyon ng mga Muslim ito ay bumaba sa 
isangkapat na rasyon. (Malapit na silang maubusan ng rasyon). Ang kanilang 

matatag na pananalig ay hindi natitinag, ngunit kung ang pagsalakay na ito ay magpatuloy ng 
masmahaba pa, ang labis na pagkagutom ay siyang magtutulak sa kanila na sumuko. At ang mga Muslim 
ay walang matatagpuang direktang sulosyong militar sa problema. 

Nagpasya ang Propeta () na gumamit ng diplomasya upang makamit ang resulta na hindi maaabot sa 
pamamagitan ng lakas ng sandata. Nagsimula siyang makipag-usap ng lihim kay Uyaina, ang pinuno ng 
pangkat na Ghaftan. (Si Uyaina ay isang matapang at karaniwang tao. Ang taong isa lang ang mata na 
nagtataglay ng maraming laman kaysa sa utak, kanyang nakuha ang palayaw mula sa Propeta () na 'ang 
nakahandang tanga').9 

Ang layunin sa pakikipag-usap ay ang lumikha ng pagtatalo sa pagitan ng dalawang pangunahing 
magkaanib, ang Ghaftan at ang Quraish - sa pamamagitan ng paghila ng Ghaftan palayo sa pagsalakay. 
Kapag ito ay naabot, ang ibang mga tribo ay maaari ding kumalas sa Quraish, ngunit kahit hindi man nila 
ito gagawin, ang pagkawala ng pangkat ng Ghaftan na 2,000 na mandirigma ay magbabawas sa lakas ng 
magkaanib tungo sa saklaw na mga bahagi, pagkatapos ng pagsagawa nito maaaring mapaatras ang 
magkaanib palayo sa Madinah. 

"Kapag ang Ghaftan ay tumiwalag sa magkaanib at bumalik sa kanilang mga tahanan, ibibigay sa 
kanila ang ikatlong bahagi ng datiles sa Madinah." siyang termino na inaalok ng Propeta (). Ang alok na 
ito ay tinanggap ni Uyaina na nawalan na ng pag-asa sa tagumpay na militar. Ang kasunduan ay 
naihanda na, ngunit bago paman ito malagdaan at masilyuhan, ang Propeta () ay nagpasyang banggitin 
ang bagay na ito sa ilang mga pinunong Muslim. Ang mga Muslim na ito ay masidhing tumutol. 

"Datiles!" Naibulalas nila. "Hayaan ang mga walang pananampalataya na walang mapapala sa atin 
maliban sa espada."10 


8. Ibn Hisham; Vol. 2, p. 228. 

9. Ibn Qutaiba; p. 303. 

10. Ibn Hisham; Vol. 2, p. 223. 

Ang pagtutol na ito ng mga Muslim ay pangkabuohan at matibay hanggat siya ay nagpasyang sumuko 
sa ninais ng mga Muslim, at ang usapan ay hininto. 

Ang mga mananampalatayang ito ay hindi batid ang kabigatan ng kanilang sitwasyon at ang 
masalimoot na diplomasya katulad ng ginawa ng Propeta (). Batid niya na ang tanging paraan sa 
problema ay nakasalalay sa diplomasyang manyobra, at ngayon ay nagsimula siyang mag-isip ng ibang 
paraan. Hindi nagtagal ang pagkakataon ay bumukas sa kanyang sarili. Kabilang sa Ghaftan ay ang isang 
tao na nagngangalang Nuaim bin Masud na naging Muslim ngunit pinapanatiling lihim ang kanyang 
pagyakap sa Islam. Isang tanyag na katauhan sa rehiyon, siya ay kilala sa tatlong pangunahing kasama ng 
magkaanib - ang Quraish, ang Gahftan, at ang mga 

Hudyo ng Bani Quraizah. At siya rin ay may kakayahan. 

Isang gabi si Nuaim ay umalis sa kampo ng Ghaftan at pumuslit sa Madinah. Siya ay lumapit sa 
Propeta (), ipinaliwanag ang kanyang katayuan at ipinahayag ang hangaring maglingkod sa mga Muslim. 

"Ipadala ako kahit saan ninyo ninais."11 

Ito ang pagkakataong dinadalangin ng Propeta (). Sa pakikipag-usap kay Nuaim ang Propeta () ay 
dumako sa kabuohang kalagayan at inilatag ang paraan ng pagkilos ayon sa isasagawa ni Nuaim. Sa gabi 
ring iyon si Nuaim ay tumungo sa pook ng Bani Quraizah at pinuntahan si Kab. Kanyang ipinaliwanag ang 
panganib ng sitwasyon na aplikado sa mga Hudyo. 

"Ang inyong kalagayan ay hindi katulad sa kalagayan ng Quraish at Ghaftan." Paliwanag niya. 
"Nandito ang inyong pamilya at mga tirahan, habang sila at ang kanilang pamilya ay nasa malayo at 
ligtas sa Madinah. Sila ay walang malaking naitaya sa labanan na ito. Kapag hindi sila magtagumpay 
upang talunin si Muhammad, sila ay babalik sa kanilang mga tahanan at iiwanan kayo upang harapin ang 
galit ng mga Muslim. 

"Kinakailangang huwag kayong kumilos ng pakikipagtulongan sa kanila hanggat sila ay magbibigay sa 
inyo ng garantiya (mga tao na) mula sa kanilang pamilya. Nang sa gayon, nagkakaroon kayo ng katiyakan 
sa kanilang mabuting pagtitiwala." 

Pagkaraan si Nuaim ay pumunta sa Quraish at kinausap si Abu Sufyan, na nakakilala sa kanya ng lubos 
at may respeto sa kanyang mga hatol. 

"Gumawa kayo ng kasunduan." Pambungad niya. "Sa mga taong taksil at hindi mapagkatiwalaan. 
Nabalitaan ko sa pamamagitan ng mga kaibigan sa Madinah na ang Bani Quraizah ay nagsisisi at 
pumasok sa bagong kasunduan kay Muhammad. Upang patunayan ang kanilang katapatan kay 
Muhammad, sila ay hihingi ng garantiya mula sa inyong pamilya, na kung saan kanilang maagap na 
ipagkaloob kay Muhammad na papatay sa kanila. Pagkatapos nito ang mga Hudyo ay lantarang lalabas 


11. Ibid; Vol. 2, p. 229. 

bilang kaanib ng mga Muslim at kapwa ang mga ito ay gagawa ng pagsalakay laban sa atin. Walang 
dahilan na kayo ay magbibigay ng garantiya sa mga Hudyo!" 

Pagkaraan siya ay pumunta sa Ghaftan at nagpahayag ng parehong pagkalarawan. Sa mga sandaling 
si Nuaim ay natapos, ang butil ng pag-aalinlangan at pagkasalungatan ay matatag na naitanim sa isipan 
ng magkaanib. 

Ang kawalang katiyakan ay nagsimulang nagsasabi kay Abu Sufyan na umaasa sa walang pag- 
alinlangan sa pakikipagalyado sa mga Hudyo. Siya ay nagpasyang madaliin ang paraan ng labanan at 
ilagay ang hangarin ng mga Hudyo sa pagsubok. 

Sa gabi ng Biyernes, Marso 14, kasunod sa pagbisita ni Nuaim, ay nagpadala siya ng 
delegasyon na pinamumunuan ni Ikrimah sa Bani Quraizah. 

"Ito ay nakakatakot na kalagayan." Paliwanag ni Ikrimah. "Ito ay hindi dapat hahayaang magpatuloy 
pa. Kami ay sasalakay bukas. Kayo ay may kasunduan sa amin laban kay Muhammad. Kailangang sasama 
kayo sa pagsalakay sa direksiyon ng inyong kapookan." 

Ang mga Hudyo ay natahimik ng ilang sandali, pagkaraan ay lumabas kasama ang kanilang termino. 

"Ang aming posisyon ay higit na maselan kaysa sa inyo. Kapag hindi kayo nagtagumpay ay maari ninyo 
kaming iwanan at pagkaraan kami ay mag-isang haharap sa galit ni Muhammad. Upang makasiguro na 
hindi ito mangyayari, magbigay kayo ng garantiya sa amin mula sa mainam ng inyong mga pamilya na 
mananatili sa amin sa kasalukuyang labanan hanggang ang digmaan ay matapos sa kasiya-siyang 
katapusan. Sa ibang banda, bukas ay Sabado at ang mga Hudyo ay pinagbawalang makipaglaban sa araw 
na ito. Ang mga sumuway sa Sabado ay ginawa ng ALLAH na mga baboy at unggoy." 

Si Ikrimah ay bumalik na walang napapala. Pagkaraan si Abu Sufyan ay muling nagpasya ng isa pang 
pagtangka na mahikayat ang mga Hudyo na sumama sa labanan bukas, at nagpadala ng isa pang 
delegasyon kay Kab, subalit ang panindigan ng dalawang panig ay nananatili. 

Quraish; Walang garantiya; Makipaglaban kayo bukas! 

Hudyo; Walang pakikipaglaban sa Sabado; Sa kabilang banda, garantiya muna! 

Ang tatlong grupo ngayon ay nagsabi. "Si Nuaim ay tama. Napakatalino niya sa kanyang payo sa 
atin!"12 


Si Nuaim ay isinagawa ang kanyang trabaho ng mabuti. Ang Bani Quraizah ay tumiwalag sa pagiging 
kaalyado ng magkaanib. 

Sa sumunod na umaga, Sabado, Marso 15, si Khalid at Ikrimah ay pagod na sa paghihintay at 
nakikitang wala nang pag-asa ang napagkasunduan ng magkaanib, kaya nagpasya ang dalawa na dalhin 


12. Ibn Hisham; Vol. 2, p. 230-231; \bn Sad; p. 574. 

ang bagay na ito sa kanilang sariling mga kamay at subukang pwersahin ang desisyon sa isang paraan o 
iba pa. Sila ay kumilos kasama ang iskuwadra ng kanilang kabalyera tungo sa lugar na kanluran ng Zubab, 
na ang trinsera ay hindi kasing lapad sa ibang mga lugar, dito ay magawang luksuhin lamang ng kabayo o 
tawirin ng tao. Ang lugar na ito ay siyang harapan ng kampo ng mga Muslim, na matatagpuan sa paanan 
ng Sil'a. 

Ang iskuwadra ni Ikrimah ang siyang unang sumalakay at ang maliit na grupo ay tumalon sa trinsera, 
ang mga kabayo ay lumapag ng maayos sa panig ng mga Muslim. May pitong tao ang isang grupo, 
kabilang si Ikrimah at ang malaking tao na pumipilit sa kanyang malaking kabayong mangunguna sa 
grupo at nagsimulang suriin ang mga Muslim na nabigla sa hindi inaasahang paglitaw ng Quraish. Ang 
yugto ay umabot ngayon sa isang hindi makakalimutang duwelo ng kasaysayan, dahil sa kanyang hindi 
pangkaraniwang paraan, narito at ilalarawan ang bawat detalye. 

Ang malaking tao na nagtataglay ng pambihirang tangkad at laki, at habang nakatayo sa kanyang mga 
paa siya ay namumukod sa kataasan sa kanyang mga kasamahan. Kapag nakaupo sa kanyang malaking 
kabayo, siya tila hindi makatotohanan. Malaki, malakas at walang kinatatakutan, siya ay nagtaglay ng 
kabangisan isang aspeto na nagpapakilig sa kanyang kasamahan at nakapagdismaya sa mga kaaway. 

Ito ay si Amr bin Abdu Wud. (Tatawagin natin siyang higante) Ang kabayo at ang nakasakay dito ay 
nakatayong hindi kumikibo nang pagalain ang kanyang mga mata sa panig ng mga 

Muslim. Sa hindi inaasahan, ang higante ay itinaas ang kanyang ulo at umatungal. 

"Ako si Amr bin Abdu Wud. Ako ang pinakadakilang mandirigma sa Arabia. Ako ay hindi malulupig. 
Ako . . . Ako. . ." Siya ay sadyang mataas ang opinyon sa kanyang sarili. "Meron ba sa inyo ang may 
tapang na harapin ako sa personal na laban?" 

Ang hamon ay tinanggap ng mga Muslim sa katahimikan. Sila ay nagkatinginan sa isa't-isa. Sila ay 
napatingin sa Propeta (). Ngunit walang kumikilos, sapagkat ang higante ay tanyag sa kanyang lakas at 
husay, at kahit na nasugatan ng maraming beses, hindi pa natatalo sa duwelo, o nagpapatawad sa 
kalaban. Nasabi na siya ay katumabas ng 500 na mangangabayo, na kanyang maiangat ang katawan ng 
kabayo at maihagis ito sa lupa. 

Na magagawa nito ang bitbitin ang isang baka sa kanyang kaliwa at gagamitin ito bilang kalasag sa 
laban, na siya ay . . . . Ang kwento ay walang katapusan. Ang masiglang imahenasyon ng mga Arabo ay 
gumawa ng kwento sa paligid ng nakakatakot na mandirigmang ito sa isang alamat ng isang hindi 
malulupig. 

Kung kaya ang mga Muslim ay nananatiling tahimik, at ang higante ay humalakhak na may panglalait - 
halakhak na sinabayan ng Quraish, sapagkat sila ay nakatayo malapit sa trinsera at hindi lahat na 
naririnig ang kaganapan. 

"Wala bang kabilang sa inyo na may tapang ng isang lalaki? At ano ang sa inyong Islam? At sa inyong 
Propeta?" 


68 



Sa kalapastangan na pang-uuyam na ito, si Ali ay umalis sa kanyang posisyon sa harapang hanay ng 
mga Muslim, lumapit sa Propeta () at humingi ng pahintulot na tanggapin ang hamon at patahimikin ang 
walang galang na dilang ito minsan at para sa lahat. Ang Propeta () ay sumagot. 

"Maupo ka. Ito ay si Amr!" 

Si Ali ay bumalik sa kanyang posisyon. 

Isa pang mapanglait na halakhak, isa pang pang-uuyam at isang hamon. 

Muli, si Ali ay tumayo at lumapit sa Propeta (). Muli ang Propeta () ay hindi pumayag. 

Maslumalalang tawanan, mga pang-uuyam. Muling nanghamon si Amr, at sa pagkakataong ito ay 
lalong nanghahamak kaysa sa una. 

"Saan ang inyong Paraiso?" Sigaw niya. "Na sinasabi ninyong ang masawi sa labanan ay papasok doon? 
Hindi ba kayo magpapadala ngtaong lalaban sa akin?" 

Sa ikatlong pagkakataon, si Ali ay lumapit sa Propeta (), ang huli ay nakikita sa mga mata ni Ali ang 
tanawing nababatid nito, at batid niyang si Ali ay hindi na mapipigilan. 

Tumingin siya kay Ali na puno ng pagmamahal, sapagkat si Ali ay pinakamamahal sa kanya higit sa 
sinumang tao. Inalis niya ang kanyang thurban at itinali sa ulo ni Ali. Pagkaraan ay hinubad ang kanyang 
espada at isininturon sa baywang ni Ali. At siya ay nanalangin. 

"O Panginoon! Tulungan siya.!"13 

Ang espada na binigay ng Propeta () kay Ali ay minsang pag-aari ng isang walang pananampalataya na 
nagngangalang Munabba bin Hajaj. Ang taong ito ay napatay sa digmaan ng Badr, at ang espada ay 
nakuha ng mga Muslim bilang labi sa digmaan. Kinuha ng Propeta () ang espada para sa kanyang sarili. 
Ngayon ay nasa kamay ni Ali at ito ay magiging isang pinakatanyag na espada sa Islam, pumatay ng 
maraming tao sa patas na laban higit sa alin mang espada sa kasaysayan. Ito ay ang Zulfiqar. 

Inipon ni Ali ang maliit na grupo ng mga Muslim at sumaklang sa dako ng mga walang 
pananampalataya. Ang grupo ay huminto ng ilang destansiya mula sa higante, at si Ali ay lumapit sa 
duwelong layo sa nanghahamon. Kilalang mabuti ng higante si Ali. Naging kaibigan nito ang ama ni Ali, si 
Abu Talib. Mapagparayang ngumiti siya kay Ali, tila isang lalaking ngumiti sa isang bata. 

"O Amr!" Tawag ni Ali. "Pinaniniwalaan na kapag ang sinuman sa Quraish ang mag-alok sa iyo ng mga 
panukala, tinatanggap mo kahit ang isa man lang sa mga ito." 

"Totoo." 


13. Ibn Sad; p. 572. 

"Magkagayon, mayroon akong dalawang panukala na iaalok sa iyo. Ang una ay tanggapin mo ang Allah 
at ang kanyang Propeta ng Islam." 

"Hindi ko sila kailangan." 

"Kung gayon, bumaba ka sa iyong kabayo at lumaban sa akin." 

"Bakit, O anak ng aking kapatid? Hindi ko ninanis na patayin ka." 

"Ngunit ako." Tugon ni Ali. "Ay may malaking hangaring patayin ka!"14 

Ang mukha ng higante at kumislap sa galit. Kasama ang sigaw ng galit siya ay umigkas sa kanyang 
kabayo, nagpapakita sa antas ng liksi ng isang dambuhalang halimaw. Kanyang pinilayan ang kanyang 
kabayo, binunot ang espada at sumalakay kay Ali. 

Ang labanan ay nagsimula. 

Hinampas ni Amr si Ali ng maraming beses, ngunit si Ali ay nananatiling walang pinsala. Siya ay 
nakakailag sa hampas ng kanyang espada o kalasag o mabilis siyang humakbang sa isang tabi upang 
palampasin ang espada ng higante. Sa huli, ang higante ay tumayo pabalik, humihingal at tumaranta. 
Nagtataka kung paano naging ganoon. Wala pang tao ang nakaligtas sa personal na duwelo laban sa 
kanya. At ngayon ang batang ito ay nakatingin sa kanya na tila nakikipaglaro lamang! 

Pagkaraan, napakabilis ang pangyayari na walang sinumang lubos na nakasubaybay sa pagkakasunod- 
sunod, hindi ang mga Muslim o ang Quraish, hindi ang higante sa kanyang sarili. Ibinaba ni Ali ang 
kanyang espada at sinanggalang ang lupa, ang kanyang katawan ay lumipad sa hangin katulad ng isang 
palaso at ang kanyang mga kamay ay dumakmal sa lalamunan ng higante, kasama ang sipa ng isang 
mambubuno kanyang pinatumba ang higanteng nawalan nang balanse, at ang higante ay bumagsak sa 
lupa - ang lahat ay sa loob lamang ng ilang segundo. 

Ngayon ang higante ay nakahandusay sa kanyang likod at si Ali ay pasaklang na nakaupo sa kanyang 
dibdib. 

Ang dalawang panig ay humihingal at nagbubulong-bulongan, pagkaraan ay pinigilan ang kanilang 
paghinga. 

Ang pagkakalitong nasa mukha ng higante ay naging matinding galit. Sa huli siya ay naipabagsak, at sa 
pamamagitan ng batang mapagmalaki na kulang kalahati sa kanyang laki! Ngunit ganun paman kahit na 
siya ay bumagsak, ay buhay pa siya. Siya ay maaari pang manaio sa laban at muling ibalik ang kanyang 
posisyon bilang dakilang mandirigma ng Arabia. Magagawa niyang itapon ang batang ito sa hangin 
katulad ng dahon na inilipad ng hangin. 

Ang mukha ng higante ay naging kulay-ube, ang mga ugat ay lumitid sa kanyang leeg at ang 


14. Ibn Hisham; Vol. 2, p. 225. 

kanyang malaking mga braso ay nanginginig ng siya ay pumuwersa. 

Ang higante ay bumangon. Ngunit hindi katanungan ang kanyang pagbabalik sa kanyang mga 
kasamahan na talunan. Siya ay mabuhay na matagumpay, o wala nalang. Naghahangad na magawa ang 
huling pagtangka sa tagumpay, pinulot ang kanyang espada at sumugod kay Ali. Marahil ay kanyang 
mahuli si Ali na walang kamalay-malay. Subalit nagkaroon ng sapat na panahon si Ali upang pulotin ang 
kanyang espada at kalasag at humanda sa bagong pagsalakay. Ang hampas na ginawa ng higante ngayon 
ay nanggagalit at siyang pinakamalupit na hampas ng engkwentro. Ang kanyang espada ay dumurog sa 
kalasag ni Ali, subalit ang pagsagawa ng ganun ay nawalan siya ng lakas at pwersa, at wala nang 
maidulot na higit sa pahirapan ang mababaw na sugat sa ulo ni Ali. Ang sugat ay napakaliit upang 
magbigay alalahanin. Bago paman muling maiangat ng higante ang kanyang espada, ang Zulfiqar ay 
kumislap sa sinag ng araw, at ang kanyang dulo ay lumaslas sa lalamunan ng higante. Ang dugo ng 
higante ay bumulwak katulad ng isang bukal. 

Hang sandaling nakatayo ang higanteng hindi kumikibo. Pagkaraan ang kanyang katawan ay 
nagsimulang gumiwang na tila isang lasing. At bumagsak ito sa kanyang mukha sa isang paglagpak at 
humandusay na di na kumikibo. 

Ang mundo ay hindi kumalog sa lakas ng pagbagsak ng malaking katawan. Ang mundo ay masyadong 
malaki, subalit ang burol ng Sil'a ay kumalog sa sigaw ng Allahu Akbar na dumagundong mula sa 2,000 
na lalamunan ng mga Muslim. Ang matagumpay na sigaw ay umaalingaw-ngaw sa kahabaan at 
kaluwangan ng lambak bago magmaliw sa katahimikan ng desyerto. 

Ang grupo ng mga Muslim ay sumugod sa anim na natirang Quraish. Sa labanan ng espada na 
naganap, isa pang Quraish ang napatay at isang Muslim ang nalagas. Hang sandali pa, ang Quraish ay 
nagmamadaling umatras sa ibayo ng trinsera. Si Ikrimah ay nailaglag ang kanyang sibat ng siya'y tumalon 
sa trinsera, dito si Hassan ang manunula ay sumulat ng maraming magaspang na mga talata. 

Isang lalaki ang kilala sa pangalang Nofal bin Abdullah, na pinsan ni Khalid ang hindi nagtagumpay sa 
pagtalon sa trinsera at nahulog dito. Bago paman siya makaahon, ang mga Muslim ay naghagis ng mga 
bato sa kanya mula sa pampang. Si Nofal ay nanangis. 

"O mga Arabo! Katunayan na ang kamatayan ay mainam kaysa sa dito!"15 

Dahil doon, pinilit ni Ali na makababa ang isang tao sa trinsera upang putulin ang ulo nito. 

Ngayon ang mga Muslim ay bumalik sa kampo, at nagtalaga ng malakas na bantay sa may tawiran. 

Hapon sa sumunod na araw, si Khalid ay kumilos kasama ang kanyang iskuwadra, nagbabalak na 
babawi kung saan natalo si Ikrimah. Sinubukan niyang tumawid sa trinsera, subalit sa pagkakataong ito 
ang mga Muslim na nakabantay sa may tawiran ay humarang sa kanyang pagtawid. 

Nagkaroon ng palitan ng maraming palaso na kung saan isang Muslim at isang Quraish ang napatay, 
ngunit si Khalid ay hindi parin makatawid. 

Dahil ang pagtutol sa yugtong ito ay naging malakas at mahirap madaig, nagpasya si Khalid na 
pahingahan ang pakana. Siya ay umatras kasama ang kanyang iskuwadra na tila susuko na sa kanyang 
hangaring tumawid sa trinsera, at dumistansiya mula dito. 

Kinuha ng mga Muslim ang pain, at naniwala na iniwan na ni Khalid ang balak na tumawid sa trinsera, 
ito ay umtras at nagpahinga, naghihintay sa isang tahimik na gabi. 

Sa hindi inaasahan si Khalid ay kumabig pabalik kasama ang kanyang iskuwadra, at bago paman 
makapwestong muli ang mga bantay na Muslim, ang ilan sa mga Quraish na pinangungunahan ni Khalid 
ay nakatawid sa trinsera. 

Subalit hindi sila nakakasulong mula sa trinsera ng ang mga Muslim ay muling mabuo at pumigil kay 
Khalid sa isang maliit na tulay na kanyang kinaroroonan. 

Pinilit ni Khalid na makapasok, ngunit ang depensa ng mga Muslim ay matatag, at siya ay hindi 
nagtagumpay. Nagkaroon ng labanan sa pagitan ng Quraish at sa grupo ng mga Muslim na kung saan si 
Khalid ay nakapatay ng isang Muslim. Ang Savage ay naroon din, at sa parehong sibat na kanyang 
ginamit laban kay Hamza sa Uhud, siya ay nakapatay ng Muslim sa kanyang biglang paglabas sa ibayo ng 
trinsera. Bago paman, habang pinagmasdan ang walang pag-asang sitwasyon, si Khalid ay umatras 
palayo sa trinsera. Ito ang huling pangunahing pagsugod na naganap sa labanan ng trinsera. 

Walang kaganapan sa sumunod na dalawang araw maliban sa iilang kalat-kalat na pamamana na 
hindi nakakapinsala sa magkabilang panig. Ang mga Muslim ay nauubusan na ng pagkain ngunit ang 
kanilang katapangan ay tumatatag at sila ay determinado na mamatay sa gutom kaysa ang sumuko sa 
kinasusuklamang mga walang pananampalataya. 

Sa kampo ng magkaalyado, ang pagkagalit ay umahon at ang lakas ng loob ay bumagsak. Batid ng 
lahat na ang paglalakbay na inaasahang maghahatid ng tagumpay ay nagtatapos sa isang ganap na 
kabiguan. Laganap ang bulung-bulungan, at ang nagpapalala sa sitwasyon ay ang katotohanan na walang 
makakapagsabi ng paraan upang makaiwas dito. 

Martes ng gabi, Marso 18, ang Madinah ay tinamaan ng bagyo. Ang malamig na hangin ay humagupit 
sa kampo ng magkaanib at umangal sa ibayong burol. Ang temperatura ay bumaba ng labis. Ang kampo 
ng magkaanib ay higit na nahantad kaysa sa kampo ng mga Muslim at ang bagyo ay tila humahampas sa 
magkaanib ng may paghigante. Pinatay nito ang mga apoy, 

hinulog ang mga kagamitan sa pagluluto, inilipad ang mga tulda. Ang magkaanib ay umupo na 
nagsiksikan sa ilalim ng kanilang mga kumot. 

Ang bagyo ay nanalanta na pumapalibot sa kanila, naghihintay ng katapusan na hindi darating. Hindi 
na nakatiis si Abu Sufyan. Siya ay lumundag sa kanyang mga paa, at pinalakas ang kanyang boses 


15. Tabari; Vol. 2, p. 240 

salungat sa bagyo, sumisigaw sa kanyang mga tauhan. 

"Walang katiyakang matitirahan para sa atin. Ang mga tao at hayop ay nagdurusa sa labis na 
pagkakahantad. Ang Bani Quraizah ay nagiging mga baboy at unggoy at nagtaksil sa atin sa ating 
pangangailangan. Ang bagyo ay sumalanta sa ating kampo, pinatay ang ating mga apoy, itinumba ang 
ating mga tolda. Babalik tayo sa Makkah. Pagmasdan, ako ay isa sa pumaroon!"16 


Matapos ang huli niyang talumpati, si Abu Sufyan ay tumalon sa kanyang kamelyo at lumakad kasama 
ang kanyang mga tauhan, umaasang makalayo sa malupit na bagyo. Ngunit ang mga demonyo ng bagyo 
ay sumunod sa kanya sa buong gabi. 

Napag-alaman na ngayon ng Ghaftan ang kinikilos ng Quraish at ganun din ang ibang tribo. Walang 
sandaling inaksaya ang mga ito, inimuntar ang kanilang kamelyo at umalis tungo sa kanilang kapookan at 
pastulan. 

Sa likuran ng mga kawal ng Quraish naroon si Khalid at Amr bin al-Aas kasama ang kanilang iskuwadra 
ng kabalyera na nagsilbing bantay sa likuran, kung sakaling ang mga Muslim ay lalabas sa Madinah at 
magtangkang hadlangin ang kinikilos ng Quraish. Ito ay ang mapait at masamang guni-guni na 
pagbabalik sa Makkah na pinamumunoan ni Abu Sufyan. Ang bigat ng kabiguan ay namamahay sa 
kanyang puso. 

Sa sumunod na umaga, natagpuan ng mga Muslim na wala na ang magkaanib at bumalik sa kanilang 
mga tirahan. Ito ang huling pagtangka ng Quraish na durugin ang mga Muslim, simula ngayon sila ay 
mananatiling nasa pagtatanggol. 

Ang digmaan sa trinsera ay tapos na. Ang bawat panig ay nawalan ng apat na tauhan. Ito ay tagumpay 
ng mga Muslim na kanilang nagampanang ipagtanggol ang kanilang sarili at ang 

kanilang tirahanan laban sa magkaanib, habang ang magkaanib ay bigo sa kanilang pagtangkang durugin 
ang mga Muslim. Sa katunayan, ang Quraish ay bigong magdulot ng anumang pinsala. 

Ang pagsalakay ay umabot hanggang 23 araw at ito ay nagpataw ng napakahirap na pinagdaanan sa 
bawat panig. Ito ay nagtatapos sa bagyo, ngunit ang bagyo ay hindi ang siyang 

dahilan ng pagtaas ng pagsalakay. Ito ay ang huling bahagi. 

Ating masasabi, ang ganitong operasyon ay isang pagsalakay at isang paghaharap kaysa sa labanan, 
sapagkat ang dalawang panig ay hindi umabot sa sunggaban. Ito ang unang halimbawa sa kasaysayan ng 
mga Muslim na gumamit ng deplomasya sa digmaan, at ito ay nagpapakita ng pagtutulongan ng 


16. Ibn Hisham; Vol. 2, p. 232. 

deplomasya at sandata sa pagkamit ng kabuohang layunin. Ang paggamit ng pwersa ng sandata ay isang 
aspeto ng digmaan - ang marahas at mapagwasak na aspeto - gagamitin kapag ang estado ay bigong 
maabot ang layunin sa pamamagitan ng deplomasya. 

Kapag ang labanan ay hindi mailagan, ang deplomasya bilang kasangkapan na ihahanda kasama ang 
pwersang sandatahan. Ito ay magtakda ng yugto, magpapahina sa mga kaaway, at magbabawas ng 
kanilang pwersa hanggang ang sandatahang lakas ay gumugol laban sa kanya sa pinakamataas na pag- 
aasam ng tagumpay. At ito ang ginawa ng Propeta (). Kanyang ginamit ang deplomasya upang 
paghiwalayin at papanghinain ang kaaway, hindi lamang ang kanilang dami kundi pati ang kanilang diwa. 
Karamihan sa mga Muslim ay hindi nauunawaan ang ganito, ngunit sila ay natuto mula sa kanilang 
pinuno. Ang salita ng Propeta (). 

"Ang digmaan ay panlilinlang."17 

Na dapat maalala at madalas na babanggitin hanggang sa huling mga Muslim na digmaan. 


17. Ibn Hisham; Vol. 2, p. 229; Waqidi; Maghazi, p. 295. 

-—KA BAN ATA 0 5 


Ang pagyakap ni Khalid 

"Katotohanang ikaw (O Muhammad) ay pinagkalooban Namin ng lantad na tagumpay. Upang ang Allah 
ay magpatawad sa iyong mga pagkakamali ng mga panahong nagdaan at sa panahong darating, at upang 
ganapin Niya ang Kanyang paglingap sa iyo at ikaw ay patnubayan Niya sa Matuwid na Landas. At upang 
ang Allah ay tumulong sa iyo ng isang lubusang pagtulong. Siya (Allah) ang naghahatid ng katahimikan sa 
puso ng mga sumasampalataya upang mapag-ibayo nila ang kanilang Pananalig, na kaalinsabay ng 
kanilang Pananalig sa ngayon. At ang Allah ang nag-aangkin ng mga hukbo sa kalangitan at kalupaan, at 
ang Allah ang may Ganap na Kaalaman, ang Puspos ng Karunungan." [Q. 48:1-4] 

Ang pansamantalang kapayapaan sa Hudaibiya ay nalagdaan sa mga unang araw ng Abril 628 (huling 
bahagi ng Dhul Qadha, 6H). Ang paglagda sa usapang iyon ay hindi ang hangarin ng Propeta () nang siya 
ay tumungo sa Makkah sa kalagitnaan ng Marso. Ang kanyang hangarin ay ang magsagawa ng 
peregrinasyon - ito ang yugto ng paglalakbay bilang Umrah - siya ay may kasamang 1,400 armadong mga 
Muslim at ang maraming hayop na pangsakripisyo. Ang Quraish, kahit papaano, ay natatakot na baka 
ang mga Muslim ay narito upang makipaglaban at ang lupigin ang Quraish sa kanilang sariling lugar, 
sapagka't ang pagpapasimuno ay dumaan na sa mga Muslim. Dahil dito, ang Quraish ay umalis sa 
Makkah at nananatili sa isang malapit na kampo, na mula dito si Khalid ay pinadala kasama ang 300 na 
mangangabayo sa daan tungong Madinah upang harangin ang mga Muslim. Hindi mabatid ni Khalid 
kung paano pigilin ang ganon kalaking pwersa sa pamamagitan lamang ng 300 na tauhan, ngunit siya ay 
nagpasyang gagawin ang anumang makakayanan upang maantala ang pagsalakay ng mga Muslim. Siya 
ay dumating sa Kura-ul-Ghameem, 15 milya mula sa Usfan, at gumawa ng pangharang na posisyon sa 
daraan ng pagtawid sa burol na bahagi.1 

Nang ang mga Muslim ay dumating sa Usfan, ang nasa unahan ay may nangungunang 20 na 
mangangabayo na pinadala bilang pampapamatyag. Namatyagan ng mga mangangabayong ito ang 
pwersa ni Khalid kaya kanilang ipinaalam sa Propeta () ang hinggil dito. Nagpasya ang Propeta () na hindi 
siya mag-aksaya ng panahon sa pakikipaglaban sa lugar na ito. Sa anumang kadahilan siya ay nagnais na 
iwasan ang pagdanak ng dugo, sapagkat ang kanyang hangarin ay ang peregrinasyon at hindi digmaan. 
Kanyang inutusan ang mga mangangabayo na manatiling nakatutok kay Khalid, at hilain ang atensiyon sa 
kanila, at kay Khalid nakatawag pansin, pinakilos ng Propeta () ang kanyang mga kawal mula sa kanan, 
naglakbay ng kaunti sa mga mahirap na daraanan sa maburol na lupain, na kanyang tinawid, hindi 
malayo sa baybayin sa pamamagitan ng lagusang tinatawag na Saniyat-ul-Marar.2 


1. Ang Kura-ul-Ghameem na ito ay nasa timog-silangan ng Usfan. 

2. Ang lagusang Ito ay tlnawag dln na Zat-ul-Hanzal (Abu Yusuf, p. 209) 

Ang paglalakbay ay nagpapakita ng kahirapan, ngunit ito ay matagumpay na nagampanan at ang 
pwersa ni Khalid ay nalampasan. Subalit hindi nakaligtas sa paningin ni Khalid ang kinikilos ng mga 
Muslim dahil sa alikabok na dulot nito sa malayo, at napagtanto kung ano ang mga nagaganap, siya ay 
nagmamadaling umtras sa Makkah. Ang mga Muslim ay patuloy sa paglalakbay hanggang sila ay 
dumating sa Hudaibiya, 13 milya sa kanluran ng Makkah, at nagtayo ng kampo. 

Sa Hudaibiya ang labanan ay tila nalalapit minsan sa kabila ng pagnanais ng Propeta () na umiwas sa 
pagdanak ng dugo. Hang maliliit na labanan ang naganap, ngunit walang nasugatan. Makalipas ang ilang 
araw, kahit papaano ay nauunawaan ng Quraish na ang mga Muslim ay pumunta para sa peregrinasyon 
at hindi sa digmaan. Pagkaraan ang mga mensahero ay naglakbay paroon at parito sa pagitan ng 
dalawang panig, at sa wakas ang pansamantalang kapayapaan ay napagkasunduan, na kilala bilang 
kasunduan ng Hudaibiya. 

Ang ibang mga tribo ay maaaring sumama sa kasunduan saan mang panig sila at itatakda dito ang 
parehong termino. 

Ang ilang Muslim ay nagagalit sa pangatlong takda, nakikitungo sa mga taong taksil, lalo na ang 
mainitin ang ulo na si 'Umar na siyang masidhing tumutol laban dito, subalit ang lahat ng pagtutol ay 
sinasaklawan ng Propeta (). Ang kasunduan ay nagbibigay ng isang malinaw na mahabang panahong 
termino at matibay na kapakinabangan sa mga Muslim, bagama't hindi ito ang panahong malinaw sa 
bawat isa. Ito ay kapakinabangan sa mga Muslim na maging mabuti sa kanilang mga termino, sapagkat 
ito ay magsilbing pabor para sa isipan ng mga Arabong tribo at magbibigay ng pagtitiwala na ang mga 
Muslim ay nalulugod sa kanilang pakikitungo sa mga walang pananampalataya. Higit pa dito, kapag ang 
ilang Muslim ay hindi papayagang umalis sa Makkah, sila ay magsilbing mata at tainga ng mga Muslim sa 
gitna ng mga kaaway, at maaaring sa anumang paraan makapaghikayat ng mga tao sa Makkah. Ang 
kanilang presensiya sa loob ng kampo ng Quraish ay maaaring maging pinagkukunan ng lakas para sa 
mga Muslim. 

"Ganun paman." Wika ng Propeta (). "Kapag ang sinuman ay nagnanais na sumanib sa amin, ang Allah 
ay maglalaan ng paraan sa kanya upang magawa ito."3 

Bilang resulta sa huling takda ng kasunduan, dalawang tribo na naninirahan sa loob at paligid ng 
Makkah ang sumama sa pangunahing kalahok, ang Khuza'a bilang kaanib ng mga Muslim, at ang Bani 
Bakr bilang kaanib ng Quraish. Ang dalawang tribo na ito ay kapwa magkakagalit at ito ay matandang 
alitan mula pa sa panahon ng kamangmangan. 

Matapos ang dalawang linggong pananatili sa Hudaibiya, ang mga Muslim ay bumalik sa Madinah. 

Sa sumunod na taon, Marso 629 (Dhul Qadha, 7H), ang mga Muslim na pinamumunuan ng Propeta () 


3. Waqidi; Maghazi, p. 310. 

ay nagsagawa ng peregrinasyon. Ang Quraish ay umalis sa Makkah at nananatili sa mga lugar ng paligid 
sa loob ng tatlong araw, at hindi bumalik sa kanilang mga tahanan hanggang ang mga Muslim ay bumalik 
patungong Madinah. 

Minsan, ang isang pagbabago ay pumapasok sa isipan ni Khalid. Ang una niyang naisip ay ang mga 
bagay-bagay hinggil sa digmaan at ang mga layunin dito. Nakikiramdam sa kanyang sariling kakayahan at 
katapangan, nararamdaman niya na sadyang karapat-dapat siyang magtagumpay, ngunit kahit papaano 
ang tagumpay ay palaging umiiwas sa kanya. Ang digmaan sa Uhud, sa kabila ng dalubhasa niyang 
manyobra, ay nagawang umiwas ang mga Muslim sa malaking pinsala. Hinangaan niya ang pamamaraan 
ng Propeta () na nagtulak sa pakikipaglaban ng Quraish na maging pabor sa kanya. At ang tagumpay ng 
Quraish ay muling umiiwas sa labanan sa Trinsera. Sila ay pumunta sa digmaan na may malaking 
paghahanda at pwersa na nagpapakita ng katiyakang tagumpay, subalit ang simpleng trinsera ay 
umagaw sa tagumpay na nasa kanilang mga kamay. Ang Quraish ay pumaroon na katulad ng liyon at 
bumalik na katulad ng daga. 

Sa paglalakbay sa Hudaibiya, nang tangkain niyang pigilan ang mga Muslim, ang Propeta () ay maayos 
na nauunahan siyang magmanyobra habang ang kanyang pansin ay nakatutok sa isang maliit na grupo 
sa kanyang harapan. Si Khalid ay naghahanap ng isang tao, at hindi niya maiwasang humanga kay 
Muhammad - sa kanyang pamumuno, sa kanyang kaugalian at ang kanyang pagkatao - katangian na 
hindi niya matatagpuan kaninuman. 

Sa kabila ng lahat si Khalid ay nangangarap laban sa digmaan at kaluwahatian ng tagumpay. Ang 
kanyang diwa sa digmaan ay kumaluskos ng pakikipagsapalarang militar, at kasama ang Quraish ay 
nagkaroon lang ng masamang kapalaran. Wala siyang nasilayang pag-asa ng tagumpay sa pakikipaglaban 
sa panig ng Quraish. Marahil siya ay nararapat na sasanib sa Propeta (), na sa pamamagitan dito ay 
naroroon ang walang hangganang pagkakataon ng tagumpay at kaluwalhatian. 

Nagkaroon ng maraming kilusang militar sa Madinah. Sunod-sunod ang mga pagsalakay na ipinadala 
laban sa mga walang pananampalatayang mga tribo, ito man ay ang paglusob sa labanan bago paman 
sila dumami o ang paghuli sa mga kamelyo at ibang mga kahayopan. 

Sa pagitan ng digmaan sa Uhud at peregrinasyon, ay may 28 na pagsalakay ang naisagawa ng mga 
Muslim, ang ilan ay pinamumunoan ng Propeta () sa kanyang sarili at ang iba ay sa pinuno na kanyang 
itinalaga. Maliban sa iilan, ang mga pagsalakay na ito ay nagtatapos ng tagumpay para sa mga Muslim. 
Ang pinakamalaki dito ay ang labanan sa Khaibar, na kung saan ang huling panlaban ng mga Hudyo ay 
nadurog. 

Ang pagsalakay na ito ay hindi lamang nagpapalawak sa hangganan ng kalupaan ng Islam, bagkus ito 
ay naghahatid rin ng karagdagang kayamanan. Kapag mayroong naiulat na tagumpay ng mga Muslim sa 
Makkah si Khalid ay sabik na iniisip ang kasayahan na tinataglay ng mga Muslim. Madalas na kanyang 
minimithi na siya ay nasa Madinah na kung saan nagaganap ang mga pangyayari. 

Pagkaraan ng peregrinasyon ng Propeta () isang malubhang pag-aalingan ang pumasok sa isipan ni 
Khalid hinggil sa kanyang pananampalataya. Hindi siya naging isang taimtim na relihiyuso at hindi 

masyadong nalunod tungo sa mga diyus-diyosan ng Ka'bah. Siya ay palaging may bukas na isipan. 
Ngayon ay nagsimula siyang magninilay-nilay ng malalim hinggil sa mga bagay sa relihiyon, ngunit ang 
isiping ito ay hindi niya ibinahagi sa sinuman. At hindi inaasahang sumagi sa kanyang isipan na ang Islam 
ay siyang tunay na pananampalataya. Ito ay naganap dalawang buwan ang nakalipas matapos ang 
peregrinasyon ng Propeta (). 

Habang nabubuo sa kanyang isipan ang hinggil sa Islam nakatagpo ni Khalid si Ikrimah at ang iba pa at 
nagsabi. 

"Ito ay malinaw para sa isang may matalas na pag-iisip na si Muhammad ay hindi isang manunula o 
mangkukulam, katulad ng dinadahilan ng Quraish. Ang kanyang mensahe ay tutoong banal. Isang 
tungkulin sa lahat ng matalinong tao ang sumunod sa kanya." 

Nalilito si Ikrimah sa mga kataga ni Khalid. "Tatalikuran mo na ba ang iyong pananampalataya?" Hindi 
makapaniwalang tanong niya. 

"Ako ay patungo sa pananampalataya sa totoong Allah." 

"Kataka-taka sa lahat ng Quraish sakaling iyong sasabihin." 

"Bakit?" 

"Dahil pinatay ng mga Muslim ang marami sa iyong mga mahal sa buhay sa digmaan. Ako ay hindi 
tatanggap kay Muhammad, o ang makipag-usap sa iyong muli hanggat tigilan mo ang walang 
katotohanang usapin na ito. Hindi mo ba nakikita na hinahanap ng Quraish ang dugo ni Muhammad?" 

"Ito ay mga bagay sa kamangmangan." Tugon ni Khalid. 

Nang marinig ni Abu Sufyan mula kay Ikrimah ang pagbabago sa puso ni Khalid, kanyang pinatawag 
ang dalawang tigas. "Totoo ba ang aking narinig?" Tinanong niya si Khalid. 

"At ano ang iyong narinig? 

"Na ninanais mong sumanib kay Muhammad." 

"Oo. At bakit hindi? Pagkatapos ng lahat si Muhammad ay kabilang sa atin. Siya ay kamag-anak." 

Tinangay ng puot si Abu Sufyan at binantaan si Khalid ng isang katakot-takot na kalalabasan, subalit 
pinigilan ito ni Ikrimah. 

"Maging mahinahon, O Abu Sufyan!" Wika ni Ikrimah. "Ang iyong galit ay maaaring maghahatid sa 
akin na sumanib kay Muhammad. Si Khalid ay malaya na sundin kung anuman ang relihiyong pipiliin 
niya."4 

Si Ikrimah, ang matalik na kaibigan at pamangkin, ay tumayo para kay Khalid sa kabila ng pagkakaiba 
nila ng relihiyon. Sa gabing iyon, kinuha ni Khalid ang kanyang baluti, ang kanyang mga sandata at 
kabayo at tumungo sa Madinah. Sa daan ay kanyang nakatagpo ang dalawa ring naglalakbay sa 

parehong patutungohan, si Amr bin al-Aas at Uthman bin Talha (Anak na lalaki ng tagadala ng bandila ng 
Quraish sa Uhud). 

At pareho silang namangha nang mapag-alamang pareho silang papunta sa Madinah sa iisang layunin, 
dahil bawat isa ay itinuturing ang dalawa bilang mapait na mga kaaway ng Islam! 

Marso 31, 629 (Unang araw ng Safar, 8H) nang ang tatlo ay dumating sa Madinah at pumunta sa 
bahay ng Propeta (). Si Khalid ang unang pumasok at isinagawa ang kanyang pagsuko. Sinundan siya ni 
Amr at pagkaraan ay si Uthman. Ang tatlo ay mainit na tinanggap ng Propeta (), ang kanilang nakaraang 
pagsasalungat ay pinatawad, upang sa ngayon sila ay muling makapagsimula. 

Si Khalid at Amr bin al-Aas ay siyang magagaling na kawal sa kanilang panahon at ang kanilang 
pagyakap sa Islam ay maghahatid ng maraming tagumpay para sa mga Muslim sa susunod na mga 
dekada. 

Sa yugtong iyon, si Khalid ay 43 at sa kasagsagan ng buhay, ay naging masaya na nasa Madinah. 
Kanyang nakatagpo ang mga dating kaibigan at natagpuan na siya ay mainit na tinanggap nilang lahat. 
Ang matandang alitan ay kinalimutan. May bagong diwa sa Madinah - diwa ng isang nangunguna. 
Mayroong kilusan, pag-asa, sigasig at ang kapaligirang ito ay pumasok sa puso ni Khalid. Humihinga siya 
sa malinis na hangin ng bagong pananampalataya at naging masaya. 

Kanya ring nakatagpo si 'Umar at sila ay naging magkaibigang muli. Sumungaw man ang matandang 
kompetensiya sa pagitan ng dalawa, ngunit ito ay lumitaw na tila anino na lamang at hindi na 
mahalagang damdamin o hangarin. Nauunawaan ngayon ni Khalid na ang kanyang kakompetensiya na si 
'Umar, siya ay nasa katalunan, dahil siya ay bagong yakap samantalang si 'Umar ay kasama sa mga 
lumikas na iniwan ang kanyang tahanan sa Makkah. Si 'Umar ay pang-apat napung tao na naging Muslim. 
Habang ang mga Muslim ay nasa Makkah ay wala siyang karangalan na maabot ang ganitong kalagayan, 
sapagkat ang mga Muslim ay kakaunti lamang, subalit ngayon ay libu-libo ang yumakap sa Islam. 

At sa malaking bilang na ito, ang maging ika-apat napu ay katumbas ang isang pagkakaroon ng 
mahalagang katayuan. Ngayon si Khalid ay nakipag-unahan laban sa taong hindi lamang katapat niya sa 
lakas, sa saloobin at kakayahan, ngunit pati narin sa Muslim na ika-40! 

Madalas na bumibisita si Khalid sa Propeta (). Nakikinig siya sa mga sinasabi ng Propeta () sa 
mahahabang oras. Siya ay umiinum sa bukal ng karunungan at kabanalan na si Muhammad, ang Sugo ng 
Allah. 

Isang araw, si Khalid at Fadhl bin Abbas (pinsan ng Propeta) ay bumisita sa kanya sa bahay ng kanyang 
asawa, si Maimuna, na tiyahin ni Khalid. Sa oras ding iyon isang kaibigang Bedouin ang nagpadala ng 
ulam bilang handog sa Propeta (), at ang kanyang nakaugalian, sinabi ng Propeta () sa dalawang 


4. Waqidi; Maghazi, p. 321. 

panauhin na manatili at makisalo sa pagkain. Isang alpombra ang inilatag sa lupa at umupo silang lahat 
sa palibot nito - ang Propeta (), ang kanyang asawa, at ang dalawang panauhin. 

Nang maiunat ng Propeta () ang kanyang kamay upang abutin ang ulam, si Maimuna ay nagtanong. 

"O Sugo ng Allah, alam mo ba kung ano ito?" 

"Hindi." 

"Ito ay inihaw na bayawak!" 

Iniurong ng Propeta () ang kanyang kamay. "Hindi ako kumakain sa karneng ito." Nasabi niya. 

"O Sugo ng Allah!" Tanong ni Khalid. "Ito ba ay ipinagbawal?" 

"Hindi." 

"Maari ba kaming kumain?" 

"Oo, gawin ninyo." 

Si Maimuna ay umiwas narin sa pagkain, ngunit si Khalid at Fadhl ay kumain at nabusog sa ulam. Ang 
litsong bayawak ay paboritong pagkain ng mga Arabo sa desyerto. At halatang paborito din ito ni Khalid, 
dahil kumain siya ng mabuti!5 


5. Ibn Sad; p. 381 

KABANATA 0 6 


Ang digmaan sa Mutah 


"Napakahusay na alipin ng Allah, si Khalid bin al-Waleed, isa sa mga Espada ng Allah, na pinakawalan 
laban sa mga walang pananampalataya." [Propeta Muhammad ()]1 

Tatlong buwan ang nakalipas sa kanyang pagdating sa Madinah, si Khalid ay nagkaroon ng 
pagkakataong maisagawa ang kanyang kakayahan bilang kawal at pinuno para sa pananampalataya na 
kanyang niyakap. Ang Propeta () ay nagpadala ng sugo Ghassan,2 sa pinaka-pinuno ng Busra, kasama 
ang liham na nag-anyaya sa kanila na yumakap sa Islam. Habang dumadaan sa Mutah, ang sugo ay 
hinarang at pinatay sa isang punong lungsod ng Ghassan na si Shurahbil bin Amr. Ito ay karumaldumal 
na krimen para sa mga Arabo, sapagkat ang mga sugo ay nakaugaliang ligtas sa atake gaano man kagalit 
ang kapangyarihang kanilang kinakatawan. Ang balita ng kalupitang ito ay nagpapainit sa Madinah. 

Ang paglalakbay ay agad na inihanda upang magsagawa ng pagpaparusa laban sa Ghassan, at 
itinalaga ng Propeta () si Zaid bin Haritha bilang pinuno ng pwersa. Kapag siya ay mapaslang, ang 
pamumuno ay ibibigay kay Jafar bin Abi Talib. Kapag siya ay mapaslang, ang pamumuno ay ililipat kay 
Abdullah bin Rawahah. Nang maitalaga ang mga pinunong ito sa pagkakasunod-sunod, ang Propeta () ay 
nagsabi. 

"Kapag ang tatlong ito ay mapaslang, hayaan ang mga tao na pumili ng pinuno para sa kanilang 
sarili."3 

Ang pwersa ay umabot sa 3,000 ka tao, isa na dito si Khalid, bahagi bilang kawal sa hanay. Ang misyon 
na binigay ng Propeta () kay Zaid ay ang hanapin at patayin ang taong may kagagawan sa pagpatay ng 
sugo, at ang anyayahan sa Islam ang mga tao sa Mutah. Kapag sila ay yumakap sa Islam sila ay hindi 
pinsalain. 

Sa pagkakataong ito, ang pwersang ipinadala ay walang nalalaman kung ano ang dami ng kalaban na 
kanilang pupuntahan. 

Ang diwa ay mataas nang sila'y magsimulang lumisan sa Madinah. Nang ang pwersa ay dumating sa 
Ma'an, ang unang ulat ay natanggap na si Heraclius, ang Emperor ng silangang Roma, ay nasa Jordan 
kasama ang 100,000 na mga Romano at sinaniban ng 100,000 na mga 


1. Tirmidhi atAhmad mula kay Abu Hurayrah, Sahih al-Jami' al-Saghir, no. 6776. 

2. Isang malaking tribo na naninirahan sa Syria at Jordan. 

3. Ibn Sad; p. 636 

Kristiyanong Arabo - kabuohan ay mula sa Ghassan. Ang mga Muslim ay nanatili sa Ma'an ng dalawang 
araw na nagbabalak sa susunod nilang kilos. Nagkaroon ng mga pag-aalinlangan at pagkatakot. Ang ilan 
ay nagmungkahi na dapat maipaalam sa Propeta () ang malaking bilang ng kaaway upang ito ay 
makapagbigay sa kanila ng bagong utos kung ano ang dapat nilang gagawin, ngunit si Abdullah bin 
Rawahah (ang pangatlong naitalagang mamuno) ay hindi sumang-ayon sa mungkahing ito dahil ito ay 
magdulot ng pagkaantala at nagbibigay tanda na ang mga Muslim ay natatakot. Siya ay dumalit ng ilang 
Talata at nagsagawa ng pampamukaw na talumpati upang pasiglahin ang diwa ng mga kawal. At siya ay 
nagtapos sa pagsabi. 

"Ang kalalakihan ay hindi nakikipaglaban sa pamamagitan ng lakas ng sandata bagkus ay sa 
pananampalataya. Ang pagpunta sa digmaan ay may dalawang kaluwalhatian lamang ang pagpipilian, 
ang tagumpay o ang maging Martir."4 

Ang mga kataga na ito ay nagtaboy sa lahat ng pag-aalinlangan sa isipan ng mga Muslim at sila ay 
maagap na nagpatuloy sa paglalakbay patungong Syria. 

Ang mga Muslim ay dumating sa lugar na malapit sa hangganan ng distrito ng Balqa-a sa silangan ng 
Jordan - dito ay kanilang nakatagpo ang malaking pwersa ng mga Kristiyanong Arabo. Nakikita nilang 
hindi angkop ang makipaglaban sa lugar na iyon, kaya ang pwersa ay umatras sa Mutah. Sinusundan sila 
ng mga Kristiyanong Arabo, at ang dalawang panig ay muling nagkatagpo sa Mutah. 

Ang magkabilang panig ay nagpasyang maglalaban. Iyon ay sa pangalawang linggo ng Setyembre 629 
(ikatlong linggo ng Jamadi-ul-Awwal, 8H). Pinapwesto ni Zaid ang kanyang tauhan sa nakasanayang 
pormasyon sa gitna at dalawang bagwis. Ang kanang bagwis ay pinamumoan ni Qutbah bin Qatadah at 
ang kaliwang bagwis ay si Ubaya bin Malik. Si Zaid sa kanyang sarili ang namuno sa gitna, pati narin si 
Khalid. Ang lugar ng labanan ay sa dakong silangan hanggang sa isang milyang layo sa kasalukuyang 
nayon ng Mutah. Ang kalupaan dito ay halus, bahagyang maburol at banayad na dahilig sa mababang 
galugod sa bandang likuran ng mga Muslim habang sila'y nakaharap sa mga Kristiyanong Arabo sa 
bandang hilaga.5 

Ang mga Kristiyanong Arabo na pinamumunoan ni Malik bin Zafila, ay bumuo sa kanilang sarili ng 
isang matinding pulutong na iniharap sa mga Muslim. Ang ibang mga tagasalaysay ay nagbigay ng 
kanilang dami na 100,000, habang ang iba ay may alinlangan dito. Ang tantiyang ito ay malinaw na mali, 
marahil ang kaaway ay nagkaroon lamang ng 10,000 hanggang 15,000 ka tao. Sa labanang ito ang mga 
Muslim ay bigo upang magtagumpay. Kapag ang kaaway ay doble lamang sa kanilang dami, walang 
alinlangang kanila itong aapakan, at ang kaaway ay nagkakaroon ng masmaraming bilang upang 
mahirapan ang pagtalo sa kanila. Ito ay malaki sa batayang ito na ang labis na kalkulasyon ng mga 
kaaway ay ginawa. 


4. Ibn Hisham; Vol. 2, p. 375. 5. Isang bagong Masjid ang itinayo ng Pamahalaang Jordan bilang tanda sa 
lugar ng digmaan. 

Ang digmaan ay nagsimula, at ang magkabilang panig ay mabilis na sinunggaban ang kaaway. Ito ay 
talagang labanan ng lakas ng loob at tibay kaysa sa kahusayan ng pagiging kawal. Ang pinuno sa kanyang 
sarili ay nakikipaglaban sa unahan ng kanyang mga tauhan dala ang kanyang bandila, at hindi nagtatagal 
si Zaid ay napaslang. Ang bandila ay bumagsak mula sa kanyang mga kamay, ang pangalawang naitalaga, 
si Jafar ang pumulot nito at pinagpatuloy ang pakikipaglaban bilang ulo ng mga kawal. Matapos na ang 
kanyang katawan ay napuno ng maraming sugat, si Jafar ay bumagsak narin, at ang bandila ay nalaglag 
sa ikalawang pagkakataon. Ito ay naghahatid ng pagkabahala sa mga Muslim, sapagkat si Jafar ay 
nagtataglay ng malaking halaga at pagmamahal bilang pinsan ng Propeta (). Ang tiyak na pagkakaligalig 
ay nasisilayan sa mukha ng mga Muslim, ngunit sumunod dito, ang pangatlong nakatalagang pinuno, si 
Abudullah bin Rawahah, ay pinulot ang bandila at pinagpatuloy ang kautusan. Ipinagpatuloy ang laban 
hanggang siya ay napaslang narin. 

Ngayon ay nawawala sa ayos ang panig ng mga Muslim. Ang ilan sa kanila ay tumalikod mula sa tagpo 
ng labanan, ngunit huminto sa hindi kalayuan sa lugar ng labanan. Ang iba ay nagpatuloy sa 
pagtatanggol na natataranta sa tigdalawahan, tatlo at malaking grupo. Sa kabutihang-palad ang kaaway 
ay hindi diniinan ang kanilang pagsalakay, kapag kanila itong ginawa ang mga Muslim, na walang pinuno 
ay madali lamang maitaboy. Marahil ay ang kagitingan ng pinuno ng mga Muslim at katapangan sa 
pakikipaglaban ang siyang naghatid sa mga kaaway na mag-ingat at mag-alinlangang gumawa ng 
malaking pagkilos. 

Nang si Abdullah ay bumagsak, ang bandila ay pinulot ni Thabit bin Arqam, na nagtaas sa kanyang 
boses at sumigaw. 

"O mga Muslim, magkasundo kayo sa isang tao mula sa inyo upang gawing pinuno." Pagkaraan ay 
kanyang namataan si Khalid, na nakatayo sunod sa kanya. Kanyang binigay dito ang bandila. 

Batid ni Khalid na siya ay baguhan lamang sa Islam at hindi naabot ang mataas na katayuang kabilang 
sa mga Muslim at si Thabit bin Arqam ay naging Muslim na sa mahabang panahon. Ang pagsasaalang- 
alang na ito ay mahalaga. Kanyang tinanggihan ang alok ni Thabit na nagsabi. 

"Ikaw ay higit na karapat-dapat kaysa sa akin." 

"Hindi ako." Tugon ni Thabit. "At walang iba kundi ikaw."6 

Ito ay tunay na inaasahan para sa mga Muslim, sapagkat nababatid nila ang personal na tapang at 
kakayahan ni Khalid. Silang lahat ay umaayon sa pagpili sa kanya, kung kaya kinuha ni Khalid ang bandila 
at ginampanan ang pamumuno. 

Ang kalagayan ay naging masmalubha at nasa binggit na ng pagiging malala, tungo sa 


6. Ibn Sad; p. 638. 

mabilis na pagkatalo ng mga Muslim. Ang mga pinuno na nauna kay Khalid ay nagpapakita ng lakas ng 
loob kaysa sa pasyang makipaglaban sa digmaang ito. Napabalik ni Khalid ang dominasyon sa kanyang 
maliit na hukbo at buohin ito sa isang pwersang maayos na pagkahanay. Kaharap niya ang tatlong 
pagpipilian. Ang una ay ang umatras at isalba ang mga Muslim sa pagkawasak, subalit ito ay maituring na 
pagkatalo at siya ang maaaring sisihin sa kahihiyan ng mga Muslim. Ang pangalawa ay manatili sa 
pagtatanggol na posisyon at patuloy na makipaglaban, sa kalagayang ito ang malaking pwersa ng mga 
kaaway ay magsasabi na ang labanan ay magtatapos sa pagkatalo. Ang pangatlo ay ang sumugod at 
itaboy ang kaaway sa pagkawalang balanse, kailangan ang pagkakaroon ng mahabang oras na pag-aralan 
ang sitwasyon at planuhin ang paraan ng pagkilos. Ang huling pagpipilian ang siyang pinakamalapit sa 
kalikasan ni Khalid, at ito ang paraan na kanyang pinili. 

Ang mga Muslim ay masidhing sumugod sa tungo sa kabuohang hanay sa harapan. Sila ay 
dumaluyong sa pangunguna ni Khalid. Ang halimbawa ni Khalid ay naghatid ng bagong tapang para sa 
mga Muslim. 

Ang labanan ay lalong naging marahas. Ang paminsan-minsang duwelo ay nagpapatuloy, pagkaraan si 
Qutba, ang namuno sa kanang bagwis ay sumugod hanggang mapatay nito ang pinuno ng mga 
Kristiyano na si Malik, sa isang duwelo. Ito ay nagdudulot ng pag-urong ng kaaway at naghatid sa kanila 
na malaking pagkataranta. Ngayon ang mga Kristiyanong Arabo ay nananatiling lumalaban, naghahanap 
ng pagkakataon na mabuong muli ang posisyon. Sa mga pagkakataong ito, hawak ni Khalid ang ika- 
sampung espada sa kanyang kamay, matapos masira ang siyam sa matinding labanan. 

Dahil ang mga Kristiyanong Arabo ay umatras, pinigilan ni Khalid ang mga Muslim at pinahinto ang 
pakikipagharap, hinila ang kanyang pwersa pabalik ng ilang layo. Ngayon ang dalawang panig ay 
nagkaharap sa layong abot ng pana, kapwa naghahanap ng pahinga at magbuong muli. Ang huling 
yugtong ito ng labanan ay nagtatapos na pabor sa mga Muslim na kung saan 12 lamang ang nalagas sa 
kanila. Walang nakatala hinggil sa mga nasawi sa kaaway ngunit sila ay masmarami, sapagkat ang bawat 
pinuno ng mga Muslim na nauna kay Khalid ay mga matatapang at mahuhusay na mandirigma at ang 
siyam na espadang nasira ni Khalid ay nasira iyon sa katawan ng mga Kristiyanong Arabo. Ang kalagayan, 
kahit papaano, ay naglalahad ng walang pagkakataong manaio. Si Khalid ay umiiwas sa nakakahiya at 
madugong pagkatalo at isinalba ang mga Muslim mula sa kahihiyan at kapahamakan, siya ay wala nang 
magagawa. 

Sa gabi na iyon, iniurong ni Khalid ang kanyang mga kawal mula sa Mutah at nagsimulang maglakbay 
pabalik sa Madinah. 

Ang balita ng pagbabalik ng mga naglalakbay ay nauna na sa Madinah, kaya ang Propeta () at ang mga 
Muslim na naiwan sa Madinah ay humanda upang salubungin ang bumabalik na mga kawal. 

Masama ang kalooban ng mga Muslim, sapagkat hindi pa nangyari simula noong digmaan sa Uhud na 
ang mga Muslim ay umurong at tumigil sa pagkipagharap sa kaaway at iniwan itong nasa posisyon ng 
labanan. Nang sila ay dumating sa mga Muslim, sinimulan nilang sabuyan ng alikabok ang mukha ng mga 
kawal. 

O kayong mga tumakas!" Sigaw nila. "Kayo ay tumakas sa Landas ng Allah. 


Pinigilan sila ng Propeta () na nagsabi. "Sila ay hindi tumakas. Sila ay babalik upang lumaban, sa 
kapahintulotan ng Allah."7 

Pagkaaraan ay itinaas ng Propeta () ang kanyang tinig at sumigaw. "Si Khalid ay ang Espada ng Allah."8 

Pagkalipas, ang sama ng loob laban kay Khalid ay napalis, at naunawaan ng mga Muslim ang dunong, 
ang kapasyahan at katapangan na kanyang pinakita sa digmaan ng Mutah. At ang pangalan ay dumikit 
kay Khalid. Siya ngayon ay naging kilala bilang Saifullah i.e. Espada ng Allah. Nang maibigay ito bilang 
titulo kay Khalid siya ay katotohanang pinangakuan na magtatagumpay sa mga susunod pang mga 
labanan. 

Ang ilang mga tagasalaysay ay naglarawan sa digmaan ng Mutah bilang tagumpay ng mga Muslim ang 
iba ay tinawag itong pagkatalo. Ngunit ang katotohanan ito ay wala sa dalawa. Ito ay patas na labanan, 
ngunit nakabiting pabor sa mga Kristiyano, sapagkat ang mga Muslim ay umurong mula sa lugar ng 
digmaan at iniwan ang posisyon ng kanilang mga kaaway. Ito ay hindi malaking labanan, ito ay hindi 
gaanong mahalaga. Subalit ito ay nagbibigay kay Khalid ng pagkakataong maisagawa ang kanyang 
kahusayan bilang malayang pinuno, at dito ay kanyang nakamit ang titulo na Espada ng Allah. 


7. Ibn Hisham; Vol. 2, p. 382. 

8. Waqidi; Maghazi, p. 322. 

-—KA BAN ATA 0 7 


Ang pagsakop sa Makkah 


"Kapag dumatal (sa iyo, O Muhammad) ang kalinga ng Allah at tagumpay . .[Q. 110:1] 

Una na nating nabanggit ang hinggil sa dalawang tribo sa Makkah na pumasok sa kasunduan ng 
Hudaybiya, ang Khuza'a sa panig ng mga Muslim at ang Bani Bakr sa panig ng Quraish. 

Ang dalawang tribo na ito ay may matandang alitan noon pa sa kapanahunan ng kamangmangan 
(wala pa ang Islam), na kung saan natatabunan sa mga lumipas na mga taon, at maaaring inaasahan na 
ngayon ay sumama sila sa kasunduan na ang kapayapaan ay mananatili sa pagitan nila. Ngunit hindi 
ganito ang nangyari. Pinukaw ng Bani Bakr ang natutulog na alitan. Sila ay nagsagawa ng gabing 
pagsalakay sa Khuza'a na kung saan sila ay lihim na sinuportahan ng Quraish, na nagbigay sa kanila ng 
hindi lamang mga sandata kundi kasama ang ilang mga mandirigma, kasama sa kanila si Ikrimah at 
Safwan bin Umayyah. Sa pagsalakay, dalawampu sa Khuza'a ang napaslang. 

Isang delegasyon ng Khuza'a ang pumunta sa Madinah upang ipaalam sa Propeta () ang garapal na 
pagsira sa kasunduan. Ang panauhin ay nakiusap sa kaalyado sa pagitan ng kanilang tribo at sa mga 
Muslim at humingi ngtulong. 

Hindi kagyat na nag-alala si Abu Sufyan sa tulong na binigay ng Quraish sa pagsalakay na ito. Ngunit 
siya ay labis na natatakot ngayon sapagkat hindi niya hangarin na sirain ang kasunduan, at dahil sa 
pangambang gumanti ang mga Muslim, siya ay naglakbay tungo sa Madinah upang makipag-areglo ng 
bagong kasunduan. Sa kanyang pagdating sa Madinah, una siyang nakipagkita sa kanyang anak na babae, 
si Umm Habiba, ang asawa ng Propeta () ngunit pinapakitaan siya nito ng malamig na trato. Pagkaraan 
siya ay pumunta sa Propeta () at nakipag-usap dito, naghahain ng bagong kasunduan, ngunit ang 
Propeta () ay nanatiling tahimik at ito ay sumindak sa kanya at gumambala sa kanyang mapayapang 
isipan higit sa anupamang banta na nangyari. 

Hindi malalaman kung saan siya nakatayo kasama ang Propeta (), kung kaya siya ay nagpasyang 
magpatulong sa mga mahalagang kasamahan. Siya ay lumapit kay Abu Bakr at hiniling na kausapin ang 
Propeta () upang baguhin ang kasunduan, ngunit si Abu Bakr ay tumanggi. Pagkaraan siya ay pumunta 
kay 'Umar na kung saan, palaging gerero, na sumagot. 

"Sumpa man sa Allah, kung ako ay wala higit sa kawal ng mga langgam, ako ay magsagawa ng 
pakikipagdigma laban sa iyo." 

Si Abu Sufyan pagkaraan ay pumunta sa bahay ni Ali, at unang kinausap si Fatimah pagkatapos ay si 
Ali. 


"Kapag ang Propeta () ay nakapagdisisyon." Paliwanag ni Ali. "Walang makakapigil sa kanya mula sa 
kanyang hangarin." 

"Ngayon ano ang iyong maipapayo?" Tanong ni Abu Sufyan. 

"Ikaw ang pinuno ng Quraish, O Abu Sufyan! Panatilihin ang kapayapaan sa mga tao."l 

Ang payo na ito ay maraming pakahulugan, ngunit kahit papaano ito ay nagbibigay kay Abu Sufyan ng 
kasiyahan kaysa kanyang nakuha sa iba. Hindi malaman kung ano ang susunod na gagawin, siya ay 
bumalik sa Makkah. Siya ay walang napapala. 

Pagkaraan nang si Abu Sufyan ay makaalis, ang Propeta () ay nag-utos ng madaliang paghahanda para 
sa malaking operasyon. Ang kanyang layunin ay ang ipunin at kumilos ng mabilis at magmasid ng lihim, 
na hindi mapag-alaman ng Quraish ang pagdating ng mga Muslim hanggang sila ay kakatok na lamang sa 
kanilang mga pintuan. Sa gayon, ay wala nang panahon ang Quraish na magtatag ng iba pang kaanib sa 
mga nalalapit na tribo upang harapin ang mga Muslim. Habang ang pag-iipon ng pwersa ay isinagawa, 
napag-alaman ng Propeta () na may isang babaeng naglalakbay patungo sa Makkah dala ang sulat na 
nagbibigay babala sa Quraish sa paghahanda na ginawa ng mga Muslim laban sa kanila. Kanyang 
pinadala si Ali at Zubair, at nahuli ng dalawang tigas na ito ang babae. 

Nagsimulang kumilos ang mga Muslim mula sa Madinah, Enero 1, 630 (ika-sampu ng Ramadhan, 8H). 
Maraming pangkat mula sa mga tribong Muslim ang sumama sa Propeta () sa Madinah, at ang ibang 
grupo ay sumanib habang sila ay nasa daan. Kaya ang mga Muslim ay dumami sa mataas na bilang ng 
10,000 na mandirigma. Kasama ang pwersang ito, ang Propeta () ay dumating sa Marr-uz-Zahran, 10 
milya hilagang-kanluran ng Makkah, at ang Quraish ay walang kaalam-alam sa kinikilos na ito.2 Ito ang 
pinakamabilis na pagkilos na nagawa ng mga kawal na Muslim. 

Si Abbas, ang Tiyuhin ng Propeta (), ay nakapagpasyang sumanib sa mga Muslim at yakapin ang 
totoong pananampalataya. Habang ang mga Muslim ay nasa Juhfa, nakatagpo ni Abbas at ang kanyang 
pamilya sa kanilang daan patungong Madinah. Ang pagyakap ni Abbas ay may kagalakang tinanggap ng 
Propeta (), na para dito ang ugnayan ni Abbas ay palaging matapat. 

Habang ang mga Muslim ay nasa Marr-uz-Zahran, si Abbas ay masyadong nag-alala hinggil sa 
kapalaran ng taga-Makkah. Natatakot siyang kapag sakupin ng mga Muslim ang Makkah sa 
pamamagitan ng lakas, ang operasyon ay magbubunga ng pagkawasak ng Quraish. Dahil dito, siya ay 
umalis sakay sa mola ng Propeta () kasama ang pahintulot nito upang bigyang babala ang Quraish sa 
malubhang kalalabasan ng paglalaban at himukin silang magpadala ng sugo ng pangkapayapaan sa mga 
Muslim. At sa mga sandaling ito si Abu Sufyan ay lumabas sa Makkah upang magsagawa ng sariling 
pagmamatyag at tiningnan kung meron siyang masilayang 

Muslim. Si Abbas at Abu Sufyan ay nagkatagpo habang ang una ay nasa kalagitnaan patungong Makkah. 


1. Ibn Hisham; Vol. 2, pp. 396-97. 

2. Ang Marr-uz-Zahran ay maliit na lambak na ang kababaang bahagi ay naging Wadi Fatimah at tumawid 
sa daan ng kasalukuyang Jeddah-Makkah na may 20 milya mula sa Makkah. 

"Ano ang dala mong balita, O Ama ni Fadhl?" Tanong ni Abu Sufyan. 

"Ang Sugo ng Allah." Tugon ni Abbas. "Ay paparating kasama ang kawal na 10,000 kalalakihan." 

"Magkagayon ano ang maipapayo mong gagawin namin?" 

"Kapag masakop ng mga Muslim ang Makkah sa pamamagitan ng labanan, katiyakang pupugotan ka 
nila ng ulo. Sumama ka sa akin tungo sa Propeta (), at hihilingin kong patawarin ang iyong buhay." 

Sumakay sa mola si Abu Sufyan sa likuran ni Abbas, at sila ay tumungo sa kampo ng mga Muslim, 
takipsilim nang sila ay dumating. Nagkataon na sa gabing ito, si 'Umar ang siyang pinuno ng mga bantay 
at kasalukuyang naglilibot sa kampo upang tingnan ang mga bantay ay gising. Siya ang unang nakakita at 
nakakilala sa dalawang panauhin at bumulalas. 

"Ah! Abu Sufyan, kaaway ng Allah! Purihin ang Allah na ikaw ay pumunta sa aming kampo na walang 
ligtas na asal." 

Pagkaraan ay tumakbo si 'Umar tungo sa tolda ng Propeta (), at nahihinuha ni Abbas ang pakay ni 
'Umar, pinilit ang mola na umabante. 

Ang tatlo ay dumating sa tolda ng Propeta () nang sabay-sabay, at ang mainit na pagtatalo ay umahon 
sa pagitan ni 'Umar at Abbas. Humingi ng pahintulot si 'Umar na pugutan ng ulo ang pangunahing 
kaaway, habang ginigiit ni Abbas na siya ay nagbibigay proteksiyon kay Abu Sufyan, kung kaya hindi ito 
maaring hamakin hanggang siya ay mapakinggan. 

Ang tatlo ay pinapalabas ng Propeta () at sinabing babalik sa umaga. Dinala ni Abbas si Abu Sufyan sa 
kanyang tolda na ginugol ang buong gabing hindi nakatulog, nag-alala sa kanyang magiging kapalaran. 

Sa umaga, nang si Abbas at Abu Sufyan ay papunta sa tolda ng Propeta (), ang huli ay nakikita silang 
paparating at nagsabi. 

"May isang dumating na naghahangad na maging Muslim ngunit hindi isang Muslim sa puso." 

Nang sila ay makarating sa tolda, ang Propeta () ay nagtanong. "O Abu Sufyan! Alam mo bang walang 
diyos maliban sa Allah?" 

"Nauunawaan ko na ito ngayon. Kung ang ibang mga diyos na aking pinaniniwalaan ay totoo, 
disensana'y tinulongan nila ako." 

"At nalalaman mo ba na ako ang Sugo ng Allah?" 

Ito ang napakahirap na sandali para kay Abu Sufyan. Siya ay isang mapagmataas na pinuno ng Quraish, 
isa sa mga banal na tao ng tribo, ang inaapo ni Umayyah. Palagi niyang tinuturing ang kanyang sarili 
bilang pangalawa sa wala, at tunay na pinuno sa mga taga-Makkah, ang isang tao na may tangan sa lahat 
ng respeto at paggalang. 

Ngayon siya ay nakatayo katulad ng isang nagpakumbaba at nagsusumamo sa harapan ng tao na 
kanyang inuusig at kinakalaban sa loob ng ilang taon, at ang pagkawasak nito ay pinipilit ng kanyang 
bawat kalamnan. 

"Sa puntong ito." Tugon ni Abu Sufyan. "May pag-alinlangan sa aking isipan." 

Si Abbas ay naging mabalasik kay Abu Sufyan. "Kasawian sa iyo, O Abu Sufyan!" Bumuntong hininga. 
"Sumuko, o mapugutan ka ng ulo." 

"Ako ay sumasaksi." Dali-daling wika ni Abu Sufyan. "Na si Muhammad ay Sugo ng Allah!" 

Pagkaraan ay may sinasabi si Abbas sa Propeta () na hindi naririnig ni Abu Sufyan. "O Sugo ng Allah." 
Bulong niya. "Si Abu Sufyan ay isang mapagmataas na tao. Siya ay may dangal at respeto sa sarili. Hindi 
ba maaaring pagbigyan niyo siya at pagkalooban ng natatanging pagpapahalaga?"3 

Dito ang Propeta () ay nagsabi. "Ang sinumang pumasok sa bahay ni Abu Sufyan ay ligtas." 

Ang mukha ni Abu Sufyan ay lumiwanag. Siya ay binigyan ng karangalan ni Muhammad. 

Ang Propeta () ay nagpatuloy. "Ang sinumang isinara ang kanyang pintuan ay ligtas. Ang sinumang 
manatili sa Masjid ay ligtas." 

Ngayon si Abu Sufyan ay bumalik sa Makkah na kung saan ang mga tao ay naipon, naghihintay sa 
balita ng kanilang kapalaran. Si Abu Sufyan ay nagsalita sa gitna ng mga tao. 

"O Quraish! Si Muhammad ay dumating dala ang kapangyarihang hindi mo matumbasan. Sumuko sa 
kanya at maging ligtas. Ang sinumang pumasok sa aking pamamahay ay ligtas." 

Ito ay naghatid ng hiyaw sa maraming tao. "At ilan ang iniisip mong kakasya sa iyong pamamahay?" 
May pang-uuyam na tanong ng mga tao. 

Si Abu Sufyan ay nagpatuloy. "Sinumang manatili sa kanyang tahanan at sinara ang kanyang pintuan 
ay ligtas. Ang sinumang manatili sa Masjid ay ligtas." 

Ito ay nagpapahupa sa mga tao ngunit hindi sa kanyang asawa, si Hind. Ito ay umigkas sa kanya 
katulad ng ligaw na pusa, sinampal ang kanyang mukha at hinawakan ito sa kanyang bigote. 

"Patayin ang matabang hangal na matanda." Sigaw niya sa maraming tao. "Siya ay tumalikod sa atin." 

Dahil si Hind ay matigas na babae, ang karanasan ay naging masakit kay Abu Sufyan. Ganun paman, 
kanya itong napatigil at dinala sa kanyang pamamahay. 


3. Ibn Hisham; Vol. 2, pp. 402-5; Ibn Sad; p. 644; Waqidi; Maghazi, pp. 327-31. 

Ang mga Muslim ay umaasa na magkakaroon ng ilang pagtutol sa kanilang pagpasok sa Makkah. Hindi 
nila maipalagay na ito ay lubusang mapayapa na operasyon, ganun paman ang Propeta () ay umaasa na 
hindi dadanak ang dugo. Hinggil sa matitigas na kumakalaban sa mga Muslim katulad ni Ikrimah at 
Safwan ay hindi tayo makapagsabi. 

Samakatwid ang plano ng Propeta () ay sakupin ang Makkah bilang operasyong militar. Ang Makkah 
ay nasa lambak ni Ibrahim at ito ay napapalibutan at dominado ng itim at baku-bako na mga burol na 
nakatayong may 1,000 talampakan sa ibabaw ng palapag ng lambak. 

Ang lungsod ay may apat na daan papasok, ang bawat isa ay dumadaan sa mga burol. Ang mga rutang 
ito ay mula sa hilagang-kanluran (lamang sa hilaga), ang timog-kanluran, ang timog at ang hilagang- 
silangan. Hinati ng Propeta () ang kanyang mga kawal sa apat na grupo, ang isa ay dadaan sa bawat ruta. 
Ang pangunahing grupo, na pinamumunoan ni Abu Ubaidah at dito ang Propeta () ay personal na 
naglalakbay, ay papasok sa Makkah na dadaan sa pangunahing ruta ng Madinah, mula sa hilagang- 
kanluran, sa pamamagitan ng Azakhir. Ang pangalawang grupo, na pinamumunoan ni Zubair, ay papasok 
mula sa timog-kanluran, sa pamamagitan ng lagusan sa kanluran, sa burol ng Kuda. Ang pangatlong 
grupo, na pinamumunoan ni Ali ay papasok mula sa timog, sa pamamagitan ng Kudai, at ang pang-apat 
na grupo, sa pamumuno ni Khalid, ay papasok mula sa hilagang-silangan, sa pamamagitan ng Lait at 
Khandama. 

Ang pagsulong ay bubuo ng pagtatagpo sa pagpasok ng sapilitan sa iisang nilalayon na maghahatid ng 
pagpipiraso sa mga kaaway tungo sa maliit ng bahagi at ganun din ang pwersahing maikalat sila, upang 
ang mga ito ay mawalan ng kakayahang tumutok sa labanan sa sinumang grupo na sumulong. Higit pa 
rito, kahit na ang kaaway ay magtagumpay sa pagtanggol sa ilang daraanan, ang mga sumasalakay ay 
mayroong ibang maging lagusan na kung saan ay wawasak sa pamamagitan nito at magtamasa sa 
inaasam-asam na tagumpay. Ang lahat ng pumasok ay nangangailangang maabot ang ganitong taktika. 
Ginawa rin ito upang pigilan ang pagtakas ng Quraish, ngunit maya-maya pa, nang ang pagbabantay ay 
naging maluwag, ang ilang indibiduwal ay nakalayo. 

Ang Propeta () ay nagbibigay-diin na kailangang walang makipaglaban maliban kung may pagtutol sa 
pamamagitan ng sandata mula sa mga Quraish. 

Ipinag-utos din ng Propeta () na walang sugatang papatayin, walang pagtugis sa mga tumakas at 
walang papataying bihag. 

Ang pagpasok sa Makkah ay naganap noong Enero 11, 630 (ika-20 ng Ramadhan 8H). Ito ay 
napatunayang mapayapa at walang pagdanak ng dugong operasyon maliban sa bahagi ni Khalid. Si 
Ikrimah at Safwan ay kasama ang pangkat ng mga tumutol mula sa Quraish at iba pang tribo at 
nagpasyang magsagawa ng pakikipaglaban sa mga Muslim para sa tagumpay. Kanilang nakatagpo ang 
grupo ni Khalid sa Khandama, at ito ay bago at kakaiba kay Khalid. Ang dalawang pinuno ng kaaway na 
humahadlang ngayon sa kanya ay minsan niyang naging malalapit na mga kaibigan si Ikrimah at Safwan, 
at ang huli ay asawa ng kapatid na babae ni Khalid, si Faktah. Ganun paman, inaalis ng Islam ang lahat ng 
mga relasyon at pagkakaibigan sa panahon ng kamangmangan, at walang sinumang hindi Muslim ang 
may karapatang mag-hahabol sa isang Muslim alang-alang sa nakaraan. 

Binuksan ng Quraish ang kanilang mga pana at binunot ang kanilang mga espada, at ito ang tanging 
hinihintay ni Khalid. Kanyang inatake ang kinalalagyan ng Quraish, at pagkatapos ng maikling labanan, 
ang Quraish ay napaatras. Labing dalawang Quraish ang napatay at dalawang Muslim ang nalagas. Si 
Ikrimah at Safwan ay tumakas sa tagpo ng labanan. 

Nang malaman ng Propeta () ang pangyayari at ang bilang ng mga walang pananampalataya na 
napatay, sumama ang loob niya kay Khalid. Ninanais niyang iwasan ang pagdanak ng dugo, at sa nakikita 
niyang likas na karahasan ni Khalid natatakot siya na ito ay maghahatid ng kumpromisong militar. Si 
Khalid ay nararapat na papuntahin at hilingin ang paliwanag sa kanyang ginawa. Pagkaraan ng kanyang 
paliwanag, kahit papaano ay tinanggap ng Propeta (), at sumang-ayon na ang ginawa ni Khalid ay tama. 

Pagkatapos ng lahat, siya ay wala ng ipaghigante. Likas kay Khalid na kapag siya ay humampas, ay 
hampas na malakas. Walang kahinahunan sa kaugalian ng isang tao. 

Nang ang Makkah ay maukopa ng mga Muslim, ang Propeta () ay pumunta sa Ka'bah at naglibot dito 
ng pitong beses. Ito ay dakilang yugto sa buhay ni Muhammad. Mahigit pitong taon mula nang siya ay 
lumikas mula sa Makkah kasama ang Quraish sa kaniyang mga sakong na uhaw sa kanyang dugo. Si 
Muhammad ay hindi na isang takas. Siya ay hindi na isang tinig na umiiyak sa kawalan. Si Muhammad ay 
bumalik, at siya ay narito bilang pinuno ng Makkah sa kanyang mga paa. Ang Quraish ay nanginginig 
habang sila ay naghihitay sa Masjid, sapagkat batid nila ang likas na kalupitan ng paghihigante ng mga 
Arabo. 

Ang Propeta () ay bumaling at tumingin sa Quraish. Nagkaroon ng katahimikan habang ang maraming 
mga tao ay tumitig sa kanya, gustong malaman ang kanilang kapalaran. 

"O Quraish!" Wika ng Propeta (). "Ano ang palagay niyong gagawin ko sa inyo?" 

"Kabaitan, O banal na kapatid, at anak ng banal na kapatid!" Tugon ng maraming tao. 

"Magkagayon humayo kayo! Kayo ay pinatawad."4 

Ngayon ang Propeta () ay pumasok sa Ka'bah at nakita ang mga rebultong nakahanay sa kanyang 

dingding - mga rebulto ng mga hugis at laki. Sa loob at labas ng Ka'bah ay mayroong 360 na rebultong 

nililok sa kahoy o bato, kasama ang imahen ni Ibrahim na humawak ng banal na mga palaso. Ang 
Propeta () ay may malaking tungkod sa kanyang kamay, at kanyang sinira ang mga rebultong ito 
hanggang magkapira-piraso. 

Nang matapos ang gawain, ang Propeta () ay nakaramdam ng tila mabigat na dalahin na inalis sa 
kanyang mga balikat. Ang Ka'bah ay naging malinis sa mga huwad na diyos, ngayon 

tanging ang tunay na Diyos ang sasambahin sa bahay ng Allah. Ang sigaw ng kaligayahan ng Propeta (). 


4. Ibn Hisham; Vol. 2, p. 412. 

"Ang katotohanan ay dumatal na at ang kabulaanan ay napawi na!"5 

Ang sumunod na ilang araw ay ginugol sa pagpapatatag at pagbubuong-muli. Ang karamihan sa mga 
tao sa Makkah ay yumakap sa Islam at sumumpa sa katapatan sa Propeta (). 

Bago paman siya pumasok sa Makkah, ang Propeta () ay nagpahayag sa mga pangalan ng 10 tao - 
anim na lalaki at apat na babae - na dapat patayin sa harapan ng karamihan, kahit na sila ay kumanlong 
sa loob ng Ka'bah. Ang 10 na ito ay tinatawag natin sa kasalukuyan bilang 'mga kriminal sa digmaan'. Sila 
ay maaring tumalikod o direktang nagpapahirap o nagtaksil sa mga Muslim. At ang nangunguna sa 
listahan ay si Ikrimah, at si Hind ay kabilang sa kanila. 

Nang siya ay umatras sa labanan kay Khalid, si Ikrimah ay nagtago sa lungsod, at dahil ang mga Muslim 
ay naging maluwag sa pagbabantay, siya ay tumalilis at tumakas sa Yemen kasama ang hangaring 
sasakay ng bangka tungo sa Abyssinia. Ganun paman, ang asawa ni Ikrimah ay naging Muslim at 
ipinakiusap ang kaso ng kanyang asawa sa Propeta () na pumayag na patawarin ang kanyang buhay. Ang 
babaeng ito ay nagmamadaling naglakbay patungong Yemen, na kung saan natagpuan ang kanyang 
asawa at dinala ito pabalik. Nang dumating sa Makkah, dumeritso si Ikrimah sa Propeta () at nagsabi. 

"Ako ay kabilang sa mga nagkakamali at ngayon ay nagbabalik-loob. Patawarin."6 
Tinanggap ng Propeta () ang kanyang pagsuko, at si Ikrimah ay naging kabilang sa mga Muslim. 

Si Safwan bin Umayyah, kahit na hindi siya kasama sa listahan ng mga kriminal, ay nangangamba sa 
kanyang buhay at tumakas tungong Jeddah kasama ang hangaring tatawid sa Pulang Dagat at 
magpapakupkop sa Abyssinia. Isa sa kanyang kaibigan, kahit papaano, ay hiniling sa Propeta () na 
patawarin ang kanyang buhay at tanggapin ang kanyang pagsuko. Sa anumang dahilan ay walang balak 
ang Propeta () na patayin si Safwan at hayaang malaman na siya ay nagagalak na tanggapin ang 
pagbabalik nito. Pagkaraan ang kaibigan ni Safwan ay tumungo sa Jeddah at dinala si Safwan pabalik. 
Ang lalaki ay sumuko sa Propeta (), ngunit ito ay pansariling pagsuko. Tungkol sa Islam, hiniling niya sa 
Propeta () na bigyan siya ng dalawang buwan upang pag-isipan ito. Ang Propeta () ay nagbigay sa kanya 
ng apat na buwan. 

Hinggil sa mga kriminal sa digmaan, ay tatlong lalaki lamang at dalawang babae ang napatay. Ang 
natira ay pinatawad, kasama si Hind, na naging Muslim. 

Habang nawasak ang mga rebulto sa Ka'bah, nagpadala ang Propeta () ng mga kawal sa mga nalalapit 
na mga pook na napag-alamang may mga rebulto sa mga pampook na templo. Si Khalid ay pinadala sa 
Nakhla upang wasakin ang Uzza, ang pinakamahalaga sa mga diyus-diyosan. Naghanda ito ng 30 
mangangabayo. 


5. Ibid; Vol. 2, p. 417. (Q. 17:81) 

6. Waqidi; Maghazi, p. 322. 

Lumitaw na may dalawang Uzza, ang tunay na Uzza at ang peke. Unang natagpuan ni Khalid ang peke 
at winasak ito, pagkaraan ay bumalik sa Propeta () upang ibalita ang kaganapan ng tungkulin. 

"Wala ka bang nakitang bagay na hindi pangkaraniwan?" Tanong ng Propeta (). 

"Wala." 

"Magkagayon hindi mo nawasak ang Uzza." Wika ng Propeta (). "Ikaw ay bumalik." 

Nayayamot sa kamaliang nagawa, si Khalid ay bumalik sa Nakhla, at sa pagkakataong ito kanyang 
natagpuan ang tunay na Uzza. 

Ang katiwala sa templo ng Uzza ay iniligtas ang kanyang buhay, ngunit bago iniwan ang kanyang 
diyosa isinabit niya ang espada sa leeg nito sa pag-asang maipagtanggol nito ang kanyang sarili. Sa 
pagpasok ni Khalid sa templo, kanyang nakaharap ang itim na babaeng nakahubad na tumayo sa 
kanyang daraanan at tumangis. Hindi huminto si Khalid sa pagpasyang ito ay maaring naroon upang 
tuksuin siya o ang protektahan ang rebulto, ngunit binunot ang kanyang espada at sa isang 
makapangyarihang hampas, nahati ang babae sa dalawa. Pagkaraan kanyang binasag ang rebulto at 
bumalik sa Makkah, nagbibigay paliwanag sa Propeta () kung ano ang kanyang nakita at nagawa. 

"Oo." Wika ng Propeta (). "lyon ang Uzza, at hindi na siya ulit sasambahin sa inyong kalupaan."7 

Enero 630, matapos maganap ang pagkawasak ng mga rebulto ay nangyari ang isang malungkot na 
insidente ng Bani Jazima. Ang Propeta () ay nagpadala ng mga kawal sa maraming mga tribo na 
naninirahan malapit sa Makkah upang anyayahan sila sa Islam, at itinagubilin sa mga pinuno ng mga 
kawal na huwag makipaglaban sa mga tumanggap ng paanyaya. Muli, dito ay walang hangarin ang 
Propeta () na magpadanak ng dugo. 

Ang grupo na pinadala sa lugar ng Tihama, timog ng Makkah ay pinamumunoan ni Khalid. Ito ay may 
350 na mangangabayo mula sa ibat-ibang pangkat, ang pinakamaraming bilang ay ang mula sa Bani 
Sulaim, at kabilang ang iilang Ansar at Muhajireen. Ang nilalayon ng pwersang ito ay ang Yalamlam, na 
may 50 milya mula sa Makkah. 

Nang si Khalid ay dumating sa al-Ghumaisa, may 15 milya mula sa Makkah sa kanyang daan tungong 
Yalamlam, kanyang nakatagpo ang tribo ng Bani Jazima. Nakita ng tribo ang mga Muslim at kinuha ang 
kanilang mga sandata, habang sumisigaw. 

"Kami ay sumuko. Kami ay magsasagawa ng pagdarasal at magtatayo ng Masjid." 

"Ngunit para saan ang mga sandata?" Tanong ni Khalid. 

"Kami ay may matandang alitan sa ilang mga tribong Arabo at kailangan naming ipagtanggol ang 
aming sarili laban sa kanila." 


7. Ibn Sad; p. 657. 

"Ibaba ang inyong mga sandata." Utos ni Khalid. "Ang lahat ng mga tao ay naging Muslim at hindi na 
kailangan sa inyo na magdala ng sandata." 

Isang lalaki mula sa Bani Jazima ang sumigaw sa kanyang mga kasamahan. "Ito ay si Khalid, ang anak 
ni al-Waleed. Mag-ingat kayo sa kanya! Matapos maibaba ang mga sandata ay gagapusin ang mga 
kamay, at matapos ang paggapos ng mga kamay ay mayroong pamumugot sa mga ulo."8 

Mayroong matandang alitan sa pagitan ng angkan ni Khalid at ang Bani Jazima. 

Sa panahong wala pa ang Islam, isang maliit na karawan ng Quraish ang bumalik mula sa Yemen nang 
ito ay tambangan ng Bani Jazima na kung saan dinarambong ang karawan at pinatay ang dalawang 
mahalagang tao - si Auf, ama ni Abdur-Rahman bin Auf, at Fakiha, ang anak na lalaki ni al-Mughira na 
tiyuhin ni Khalid. Hindi nagtagal napatay ni Abdur-Rahman ang pumatay sa kanyang ama bilang ganti sa 
dugo na kanyang ama, ngunit ang kamatayan ni Fakiha ay hindi naiganti. 

Ang lahat ng ito, kahit papaano, ay nangyari sa kapanahunan ng kamangmangan. Ang tauhan ngayon 
ng Bani Jazima ay nagsimulang makipagtalo sa lalaking nagbibigay babala sa kanila laban kay Kahlid. 

"Ninais mo bang kami ay mapatay?" Tanong nila. "Ang lahat ng tribo ay ibinaba ang kanilang mga 
sandata at naging mga Muslim. Ang digmaan ay tapos na."9 

Matapos ang maikling pagtatalo, ibinaba ng tribo ang kanilang mga sandata. 

Ang dahilan ng sumunod na pangyayari ay hindi malinaw. Marahil si Khalid ay bahagyang nagbalik sa 
paghihiganti ng tribo sa panahon ng kamangmangan. (Siya ay nagiging Muslim sa ilang buwan pa 
lamang). Sa isang banda, marahil nagkaroon ng kalabisan ng Islamikong sigasig sa sarili ni Khalid at nag- 
aalinlangan sa deklarasyon ng pagsuko ng tribo. Nang ibaba ng tribo ang kanilang mga sandata, inutosan 
ni Khalid ang kanyang mga tauhan na talian ang kanilang mga kamay sa likod. Pagkaraan siya ay nag-utos 
na ang lahat ng mga bihag ay patayin. Tanging ang Bani Sulaim ang sumunod sa utos at pinagpapatay 
ang mga bihag sa kanilang mga kamay, na ang bilang ay hindi naitala. Ang ibang pangkat ng tribo ay 
tumangging sundin ang utos. Masidhing tumutol si Abdullah, ang anak na lalaki ni 'Umar, at si Abu 
Qatadah, ngunit binaliwala 

ni Khalid ang pagtutol. Agad-agad, si Abu Qatadah ay bumalik sa Makkah at ipina-alam sa Propeta () 
kung ano ang ginawa ni Khalid. 

Ang Propeta () ay kinikilabutan. Itinaas ang kanyang mga kamay sa langit at bumulalas. "O Panginoon! 
Wala akong pananagutan sa kung ano ang ginawa ni Khalid."10 


8. Ibn Sad; p. 659-60; Ibn Hisham; p. 429. 

9. Ibid. 

Pagkaraan, kanyang pinadala si Ali kasama ang mabuting pakikipag-usap sa pamamagitan ng pera 
upang aliwin ang damdamin ng Bani Jazima at binayaran ang pinsala para sa dugo na dumanak. 
Naisagawa ni Ali ang misyon sa kabutihang-loob at hindi bumalik hanggang hindi lubos na nasiyahan ang 
tribo. 

Ngayon, si Khalid ay pinatawag ng Propeta () at hiningi ang pagpapaliwanag nito hinggil sa kanyang 
ginawa. Sinabi ni Khalid na hindi siya naniniwala na sila ay totoong yumakap, na siya ay may sapantaha 
na siya ay kanilang nililinlang, at siya ay naniniwala na siya ay pumapatay sa Landas ng Allah. 

Kasama ng Propeta () na naroon si Abdur-Rahman bin Auf. Nang kanyang marinig ang paliwanag ni 
Khalid, siya ay nagsabi. "Ikaw ay nagsagawa ng gawaing kamangmangan sa panahon ng Islam." 

Ngayon inisip ni Khalid na siya ay nakakita ng daan palabas sa maselan na suliranin, at siya ay 
sumagot. "Ngunit ipinaghihiganti ko ang pagpatay sa iyong ama." 

"Sinungaling ka!" Sakmal ni Abdur-Rahman. "Matagal ko nang napatay ang pumaslang sa aking ama 
at naitaguyod ang dangal ng aking pamilya. Ipinag-utos mong patayin ang Bani Jazima bilang 
paghihiganti sa pagkamatay ng iyong tiyuhin na si Fakiha." 

Ito ay naghahatid sa mainit na pagtatalo sa pagitan ng dalawa. At ito ang mali sa bahagi ni Khalid, 
sapagkat si Abdur-Rahman ay kabilang sa pinagpalang sampu at ito ang katayuang iilan 

lamang ang gumanap. Bago lumala ang pagtatalo, kahit papaano, ay pumagitan ang Propeta () at 
mahigpit na nagsabi. 

"Hayaan ang aking kasamahang mag-isa, O Khalid! Kapag ikaw ay nagtataglay ng bundok na ginto at 
igugol ito sa Landas ng Allah, ay hindi mo matamo ang katayuan ng aking mga kasamahan."ll 

Siya ay tumutukoy sa kanyang naunang mga kasamahan, mangyari pa, sapagkat si Khalid ay 
kasamahan din. Kung kaya si Khalid ay lumugar kung saan siya dapat. 

Siya ay pinatawad, ngunit natutunan niya ang isang mahalagang aral na siya, bilang huling yumakap, 
ay hindi taglay ang katulad ng katayuan ng mga naunang kasamahan, lalo na ang pinagpalang sampu. 

Kailangan niyang tandaan ang aral na ito sa susunod pang mga pangyayari. 


10. Ibid. 11. Ibn Sad; Vol. 2, p. 431. 

-—KA BAN ATA 0 8 


Ang digmaan sa Hunain 

"Katotohanan, ang Allah ay naggawad sa inyo ng tagumpay sa maraming labanan, at sa Araw ng 
labanan sa Hunain nang kayo ay nagbubunyi sa marami ninyong bilang, datapuwa't kayo ay walang 
napakinabang na anuman, at ang lupain sa kanyang ganap na kalawakan ay makitid para sa inyo, at 
makaraan, kayo ay nagsiurong na tumalilis. 

At pagkaraan nito ay ipinanaog ng Allah ang Kanyang Sakina sa (Kanyang) Sugo (Muhammad) at sa 
mga sumasampalataya, at nagpapanaog Siya ng pwersa (mga anghel) na hindi ninyo nakikita. Ito ang 
kabayaran ng mga hindi sumasampalataya. 

At pagkaraan nito, ang Allah ay tatanggap ng pagtitika ng sinuman na Kanyang mapusuan. At ang 
Allah ay Lagi nang Nagpapatawad, ang Pinakamaawain. [Q. 9:25-27] 

Ang mga tao sa Makkah ay nanumpa sa katapatan sa Propeta () at ang buhay sa lungsod ay bumalik sa 
karaniwan, nang ang masamang hangin ay nagsimulang umihip mula sa silangan. Ang makapangyarihang 
tribo na Hawazin at ang Thaqeef ay nasa landas ng digmaan. 

Ang Hawazin ay naninirahan sa bahagi ng hilagang-silangan ng Makkah at ang Thaqeef ay sa lugar ng 
Taif. Sila ay magkalapit na tribo, na ngayon ay nangangamba na ang mga Muslim, na sumakop sa 
Makkah, ay sasalakay at hulihin sila't paalisin sa kanilang mga tirahan at kapookan. Upang maiwasan na 
maging talunan, sila ay nagpasyang magsagawa ng opensiba sa kanilang sarili, umaasang makakakuha ng 
binipisyo sa kanilang pagkukusa. Ang dalawang tribo ay nagtitipon sa Autas, malapit sa Hunain, dito ay 
nagsasanib ang mga pangkat mula sa ibat-ibang mga tribo. Muli ito ay isang pagsasanib katulad ng 
naganap na pagsasanib sa digmaan ng trinsera. Ang kabuohang pwersa na naipong mga tribo ay may 
12,000 kalalakihan, at ang pangkabuohang pinuno ay isang mainitin ang ulo, ang 30 taong gulang na si 
Malik bin Auf. 

Ang batang heneral na ito ay nagpasyang makikipaglaban ang kanyang mga tauhan sa sitwasyong 
malubha at mapanganib, na sila ay makipaglaban ng buong tapang at walang pagkatakot. Kanyang 
ipinag-utos sa mga pamilya na ang mga kawan ng mga tribo ay isama sa mga kalalakihan. 

Ang isa pang pinuno sa pagsasanib ay ang kagalang-galang na si Duraid bin as-Simma. Matanda na sa 
edad, ang taong ito ay nawalan na ng lakas at kasiglahan upang mamuno sa labanan, ngunit siya ay isang 
pantas na matalas ang isipan na sumasama sa kanyang mga tauhan kahit saan, at dahil siya ay 
beteranong may karanasan, ang kanyang payo hinggil sa mga bagay sa digmaan ay maluwag na 
tinatanggap. Ang kanyang karunungan sa militar ay walang duda. 

Sa Autas, ang matandang si Duraid ay nakarinig ng ingay na kadalasang lilitaw kapag ang mga pamilya 
at mga kahayupan ay natipon. Nagpadala siya ng tao para kay Malik at nagtanong. "Bakit nakakarinig 
ako ng mga tawag ng kamelyo, ungal ng mga asno, umuungang mga kambing, mga sigaw ng mga 
kababaihan at iyak ng mga bata?" 

Si Malik ay sumagot. "Ipinag-utos ko sa mga pamilya at mga kawan na umipon sa mga kawal. Ang 
bawat tao ay lalaban kasama ang kanyang pamilya at ang kanyang kayamanan na nasa kanyang likuran 
at dito sila ay lalaban ng buong tapang." 

"Ang kalalakihan ay makikipaglaban sa pamamagitan ng kanyang espada at sibat, hindi sa kanyang 
mga kababaihan at mga bata." Wika ni Duraid. "Ilagay ang mga pamilya at kawan sa ligtas na layo mula 
sa lugar ng labanan. Kung tayo ay manaio, sila ay maaring sumama sa atin. Kung tayo ay matalo, kahit 
papaano sila ay ligtas." 

Tinuring ito ni Malik bilang hamon sa kanyang pagpapasya at kakayahan sa pamumuno sa kawal. 
"Hindi ko sila ilalayo." Pinamulahan ito. "Ikaw ay tumanda na at ang iyong utak ay mahina na." 

Dito, si Duraid ay lumayo sa pakikipagtalo at nagpasyang pabayaan si Malik sa paraan nito. 

Pagkaraan si Malik ay bumalik sa kanyang mga opisyal at nagsabi. "Kapag kayo ay aatake, umatake 
kayo bilang iisang tao. Kapag magsimula na ang pagsalakay, basagin ang lahat ng kaluban."l Ang 
pagbasag sa mga kaluban ay kaugalian ng mga Arabo bilang tanda ng saloobing magpapakamatay. 
Tanging sa Hawazin lamang nangyari na dinala ang pamilya at mga kawan sa kanilang kampo. Hindi ito 
ginawa ng ibang tribo. 

Ang Propeta () ay hindi nangangailangan na dumanak pa ang dugo, ngunit walang pagpipilian kundi 
ang humanda at harapin ang bagong kaaway. Wala siyang balak na maghintay sa iba pang magkaanib na 
mabuo laban sa kanya at salakayin siya katulad ng nangyari tatlong taon na ang lumipas, ang digmaan sa 
trinsera. Higit pa rito, kapag siya ay maghihintay na magtatanggol sa Makkah at ang kaaway ay 
manatiling nakatayo ng matatag sa Autas, ang sitwasyon ay hahantong sa walang magagawa na tatagal 
ng mga buwan, at ang Propeta () ay hindi nag-aksaya ng panahon. Kailangan niyang daluhan ang 
pansamahang mga bagay at magtakda hinggil sa pagyakap ng mga tribo ng Arabia habang ang 
pangkaisipang epekto ng pagkasakop sa Makkah ay nanatiling sariwa sa isipan ng mga Arabo. Kasama 
ang malaking pagtutok sa kalaban sa Autas, hindi niya makakayanang dalhin ang mga gawaing ito. Sa 
anupaman, ang malakas na kaaway ay humamon sa kanyang awtoridad, sa antas na ito ay magpababa 
sa epekto sa pagsakop ng Muslim sa Makkah na nasa isipan ng mga Arabo. 

Ang hamon ay kailangang harapin. Ang mga sumasalungat na ito ay kailangang durugin. Ang pasya ng 
Propeta () na sumulong mula sa Makkah ay lumikha ng hindi pangkaraniwang kalagayan sa magkabilang 
panig na kumikilos tungo sa pakikipaglaban sa isang opensibang labanan. 

Enero 27, 630 (ika-anim ng Shawwal, 8H) ang mga Muslim ay umalis mula sa Makkah. 

Ang mga kawal ay umabot hanggang 10,000 kalalakihan na sumakop sa Makkah, karagdagan ang 
2,000 na mga bagong yakap na taga-Makkah. Ang bagong mga Muslim na ito ay walang katiyakan ang 
halaga, dahilang ang Islam ay hindi pa pumasok sa kanilang mga puso, sila ay sumama dahil iniisip nilang 


1. Ibn Hisham; Vol. 2, p. 438-9. 

ito ang tamang gawin. Kabilang sa kanila ay si Abu Sufyan at Safwan bin Umayyah. Ang huli ay binigyan 
ng apat na buwan upang pag-isipan ang hinggil sa bagong pananampalataya, ngunit ngayon ay 
maypagsang-ayong sumandal sa Propeta () at hanggang sa ngayon ay nagpahiram ng 100 baluti sa mga 
Muslim para sa nalalapit na digmaan. 

Ang mga Muslim na sumugod mula sa Makkah ay pinangungunahan ng isang pangkat ng 700 na 
kalalakihan mula sa Bani Sulaim, na kumikilos sa pamumuno ni Khalid. Sa gabi ng Enero 31, ang mga 
Muslim ay dumating sa lambak ng Hunain at nagatayo ng kampo. 

Ang Hunain ay isang lambak na patakbo mula sa Shara'i-ul-Mujahid (bago), na may 11 milya 
silangang-hilaga silangan ng Makkah, tungo sa Shara'i Nakhla (luma) na may karagdagang 7 milya pa 
silangan. Ang lambak ay nagpatuloy sa dakong silangan na may 7 milya at pagkaraan ay lumiko sa hilaga 
patungong Zaima. (ang mga lugar na ito ay wala na.) Sa pagitan ng Shara'i ang lambak ay malawak, na 
may 2 milya ang kabuohang lugar, ngunit ang ibayo ng lumang Shara'i ay naging makitid pababa sa 
pagitan ng sangkapat at kalahating milya, at ang palapit sa Zaima ito ay kumikitid. Ito ay ang 
pangalawang bahagi ng lambak ng Hunain na kung saan makipot malapit sa Zaima. Sa ibayo ng Zaima ay 
ang ruta ng Taif na kumurba tungo sa Wadi Nakhlat-ul-Yamania. 

Habang ang mga Muslim ay kumikilos tungo sa Hunain, ang bawat panig ay nagpadala ng 
tagamanman upang kumuha ng impormasyon sa kabilang panig. Ang bawat panig ay napag-alamang 
mabuti ang dami ng kalaban, ang kinaroroonan at mga kinikilos. Isang kinatawan ang pinadala ng 
Propeta () na humalo sa Hawazin sa Autas, ang kumuha sa tukmang lakas ng magkaanib at pumuslit 
nang hindi napapansin upang dalhin sa Propeta () ang impormasyon. Nang siya ay maghatid ng kanyang 
ulat, si 'Umar ay naroroon, at sa ilang dahilan ay hindi ito naniniwala sa kaalaman na pinarating ng 
kinatawan. Kanya itong tinawag na sinungaling, dahil dito ang kinatawan ay nagsabi. 

"Kapag tinawag mo akong sinungaling, tinawag mo ang katotohanan bilang kasinungalingan. At 
tinawag mong sinungaling ang higit na mainam kaysa sa akin." Ang lalaki ay nagpapahiwatig sa panahon 
na si 'Umar, bago pa ito yumakap, ay isang marahas na kaaway ng Propeta (). 

Biglang bumaling si 'Umar sa Propeta () at nagsabi. "Narinig mo iyon?" 

"Huminahon, O 'Umar!" Tugon ng Propeta (). "Minsan kang naligaw, at pinatnubayan ka ng Allah."2 

Hindi na nagsalita si 'Umar. 

Nang ang mga Muslim ay dumating sa kanilang bagong kampo sa lambak ng Hunain, ang balita ng 
kanilang pagdating ay naiparating kay Malik bin Auf sa pamamagitan ng kanyang mga kinatawan. 
Nahuhulaan niyang nalalaman ng mga Muslim na ang kanyang mga kawal ay nasa Autas at inaasahang 
makipaglaban sa kanya dito o malapit sa Autas. At kanyang inilagay sa epekto ang kanyang plano na 
linlangin ang mga Muslim. 


2. Ibn Hisham; Vol. 2, p. 440. 

Bago ang madaling araw ng Pebrero 1, 630 (ika-11 ng Shawwal, 8H) ang mga Muslim ay bumuo ng 
paglalakad upang sumulong sa Autas na kung saan kanilang inaasahang makatagpo ang kalaban. 
Hangarin nila na tumungo sa pamamagitan ng lagusan ng Hunain bago paman mapag-alaman ng kaaway 
ang kanilang kinikilos. 

Muli, ang pang-unang hanay ng hukbo ay ang Bani Sulaim sa pamumuno ni Khalid, sa likod nito ay ang 
naglalakad na ibat-ibang pangkat ng mga Muslim, kasama ang grupo ng 2,000 na taga-Makkah. Ang 
kampo ay nanatiling nakatayo bilang himpilan ng operasyon. 

Nang ang unang pamumula ng madaling araw ay lumitaw sa silangang bahagi ng kalangitan, ang 
pang-unang hanay ay pumasok sa lagusan (may 2 milya bago ang Zaima.) Sabik na umaasam sa 
masiglang labanan sa nabiglang kaaway ng Autas, pinabilis ni Khalid ang kanyang paglalakad. At 
pagkaraan ay nabasag ang silakbo! 

Si Khalid ang unang nakatanggap ng pagkabigla ng pagtambang. Ang katahimikan ng madaling araw 
ay nawasak sa libu-libong naglalagusang hiyaw, at ang mga palaso ay lumipad hindi sampu-sampo 
bagkus ay daan-daan. Sila ay dumating tulad ng mga yelu, sumisipol at sumasagitsit, hinahampas ang 
mga kabayo at mga tao. Ang Bani Sulaim ay hindi huminto upang kumilos laban sa kaaway. Hindi sila 
huminto upang mag-isip o kumubli. Sila ay uminog bilang isang tao at tumakas. Ang sigaw ni Khalid sa 
kanyang mga tauhan na tumayo ay napalis sa ingay at pagkalito. Siya sa kanyang sarili ay malubhang 
sugatan at naipalayo kasama sa dagsa ng mga tumatakbong kalalakihan at mga kabayo, ngunit matapos 
makalayo ng ilang distansiya siya ay nahulog sa kanyang kabayo at nakaratay na walang kibo, hindi 
makagalaw dahil sa kanyang mga sugat. Dahil sa ang Bani Sulaim ay natataranta at tumakbo, sila ay 
lumusot sa ibang mga pangkat na nakapwesto sa makitid na daanan, na nababatid ngayon ang 
nakakasindak na nangyari. Ang mga bagong yakap na taga-Makkah ay sumama sa pagtakas, na sinundan 
ng ilang mga pangkat ng mga Muslim. Ang ilan sa mga Muslim ay tumungo sa kampo, ngunit ang 
karamihan sa kanila ay nagkakahiwa-walay at kumubli sa ilang layo sa tagpo ng pagtambang doon sa 
kabilang bahagi ng daan. Walang nakakaalam sa tunay na kaganapan. 

Ang pagkakalito ay lumalala nang ang mga kamelyo, mga kabayo at mga tao ay kanya-kanyang 
nagsitakbuhan sa hindi malalamang pagpupumilit na makalayo. 

Si Malik bin Auf ay sinurpresa ang kanyang mga taga-surpresa. Sa gabi ay pinakilos ang kanyang mga 
kawal sa isang lagusan ng Hunain na haharang sa anumang manyobra. Ang kanyang mga tauhan ay 
pumuwesto sa magkabilang panig ng daan at nagkubli sa likod ng mga malalaking bato at sa hindi patag 
na lupa na magdulot ng mabuting lukuban. Ang nasa harapan ay ang Hawazin, kasama ang maliit na 
grupo ng Thaqeef. At mula sa Thaqeef at sa likuran ay ang mga grupo ng mga tribo. Si Malik ay nag-iisip 
ng dalubhasang plano. Kanyang inaantala ang kanyang pagkilos hanggang sa pagsapit ng takip-silim, 
nang sa ganun ang mga Muslim ay patuloy na maniniwala na ang kanyang mga kawal ay nasa Autas, at 
pagkaraan kanyang inilagay sa pagtambang na posisyon sa lagusan ng Hunain kasama ang hangaring 
lipulin ang mga Muslim o itulak ito pabalik sa Makkah at sa labas. Sa likod ng lugar na inambangan ay 
ang makitid na daanan na maaari niyang maatrasan kung sakaling ang labanan ay hindi magaganap ayon 


99 



sa kanyang plano. Hangga't ang daanan na ito ay ligtas, ay hindi magagawa ng mga Muslim na 
sumalakay sa Autas, ang himpilan ni Malik. 

Karamihan sa mga bagong yakap sa Makkah ay natutuwa sa pag-atras na ito para sa mga Muslim. Si 
Abu Sufyan ay nagsalita. 

"Ang pag-urong na ito ay hindi hihinto hanggang sila ay umabot sa dagat!" Kasama nito si Safwan bin 
Umayyah na kanyang kalahating kapatid na lalaki. "Ngayon, ang salamangka ni Muhammad ay 
nailantad." 

"Tumigil ka!" Sakmal ni Safwan sa kanya. "Naway basagin ng Allah ang iyong bibig! Maspipiliin kong 
makita ang isang lalaki sa Quraish na mamuno sa atin kaysa sa taong mula sa Hawazin!"3 

Ang Propeta () ay naiwang nakatayo sa daan kasama ang siyam sa kanyang mga kasamahan, kabilang 
si Ali, Abu Bakr, 'Umar at Abbas. Dahil ang mga Muslim ay mabilis na tumakbo, siya ay sumigaw sa kanila. 

"O mga Muslim! Ako ay narito! Ako ang Sugo ng Allah! Ako si Muhammad, anak na lalaki ni 
Abudullah!"4 Ngunit ang sigaw na ito ay walang pakinabang. 

Ang nangungunang bahagi ng mga Hawazin ay tumungo sa lugar na kinaroroonan ng Propeta (), at 
dito naipabagsak ni Ali ang unang walang pananampalataya sa Hunain - isang lalaking sumakay sa pulang 
kamelyo, dala ang mahabang sibat na sa dulo nito ay may nakalagay ang isang sagisag. Ang taong ito ay 
nanghahabol sa mga Muslim nang sila ay tumakbo. Tinugis ni Ali ang taong ito kasama ang mga 
kasamahang Muslim, hinuli ito at pinutol ang litid sa mga paa ng kamelyo sa pamamagitan ng kanyang 
espada. Ang walang pananampalataya ay bumagsak kasama ang kanyang kamelyo, at pinugotan ito ng 
ulo ng ibang Muslim. 

Ngayon ang Propeta () ay kumilos sa kanang bahagi kasama ang kanyang grupo at kumanlong sa isang 
mabatong espuwela. Ang ilang kawal ng Thaqeef ay tumungo sa grupo ng Propeta (), subalit pinaatras 
ito ng mga kasamahan. 

Nagawa ni Malik bin Auf sa mga Muslim ang wala pang nakagawa noon. Para sa mga Muslim ito ang 
una, at mapait na karanasan ng isang pagtambang, at marami sa kanila ang nawalan ng ulo at tumakas 
sa tagpo ng labanan. Sa ganitong sitwasyon, kahit papaano, ang mga matatapang ay hindi natataranta. 

Isang mainam na hampas ang naisagawa ni Malik, ngunit kasawiang palad para sa kanya, ang kanyang 
mga tauhan ay hindi kumilos sa kung ano ang kanyang inaasahan sa kanila. Hindi nila hinintay hanggang 
ang pangunahing katawan ng mga Muslim ay pumasok sa bitag, bagkus ay sinunggaban ito habang ang 
pang-unang hanay pa lamang ang nakapasok sa kanilang lugar ng pagtambang. 


3. Ibn Hisham; Vol. 2, pp. 443-5. 4. Ibid. 

Ang kasiyahang naramdaman ni Malik sa kanyang nagawa ay isang pagkakamali, sa kabila ng 
pagsulong sa kaunting daang milya, siya ay hindi nagpatuloy upang tugisin ang mga Muslim. Kapag kanya 
itong ginawa, ang kwento sa digmaang ito ay maaaring magiging iba ang pagkasalaysay. 

Higit pa dito, ang mga mamamana ng Hawazin ay kapus ng labis. Habang ang maraming Muslim at 
ang kanilang mga kabayo ay sugatan, ay walang namamatay sa kanila sa pagtambang. 

Ang Propeta () ay nagmasid sa tagpo sa kanyang harapan, at ang kaganapan ay may malaking pag-asa. 
Nagpasya siyang huwag hayaan si Malik na makalayo sa ganun kadaling tagumpay. 

Bumaling siya kay Abbas at inutusan itong tawagin ang mga Muslim na magtipon malapit sa kanya. Si 
Abbas ay isang malaking tao na may malakas na boses, na kung saan, ayon sa ibang salaysay ay naririnig 
sa milyang layo. 

Ngayon siya ay sumigaw sa pinakamalakas niyang boses. "O mga Muslim! Lumapit kayo sa Sugo ng 
Allah! O mga Ansar! O mga kasamahan . . ." kanyang tinawag ang bawat tribo na lumapit sa 
kinaroroonan ng Propeta (). 

Ang pagtawag ay narinig ng halus lahat ng mga Muslim at sila ay nagsimulang kumilos tungo sa 
kinaroroonan ng Propeta (). Nang ang 100 ka tao ay naipon sa tabi ng Propeta (), siya ay nag-utos ng 
pagsalungat na atake. Sinalakay ng mga taong ito ang mga Hawazin na malapit sa Propeta () at itinaboy 
ito palayo. 

Maya-maya pa ay dumami ang natipong mga Muslim hanggang umabot ng libo sa kanila ang muling 
sumanib sa Propeta (). Nang maramdaman ng Propeta () ang sapat na lakas na naipon sa kanyang paligid, 
siya ay nag-utos ng malaking pag-atake. 

Sa pagkakataong ito, si Malik ang nasurpresa. Kanina lang ay inakala niyang siya ay nagtagumpay, 
ngunit ngayon ay natagpuan niya na ang kanyang mga tauhan ay kasalukuyang inaatake. Ang kamay sa 
kamay na labanan ay nagiging malubha, at ito ay ang hinihintay ng mga Muslim, sapagkat sa ganitong uri 
ng labanan ang kanilang kalamangan sa paggamit ng espada ay naghahatid ng kahigtang pabor sa kanila. 
Sa malapitang labanan ang mga Muslim ay walang kapantay. 

Ang Hawazin ay paunti-unting napaatras ng sapilitan at nakikita ng Propeta () ang kanilang mga kawal 
na bumagsak sa mabangis na pagsalakay ng mga Muslim siya ay nagsabi. 

"Katotohanan, Ako ang Propeta, Ako ang anak ni Abdul Muttalib." Pagkaraan siya ay bumaling sa mga 
kasamahang malapit sa kanya at nagwika. "Ngayon ang hurno ay umiinit."5 

Si Malik ay nagpasya, na siya ay nasa mahirap na bahagi ng labanan at kailangang isagawa ang 
planong pag-atras. 

Ang Thaqeef ay nauna nang naka pwesto sa ilang layo sa likuran ng Hawazin. Iniwan ang Thaqeef 
bilang bantay sa likuran, kanyang pinaatras ang Hawazin upang dalhin sa ligtas na lugar. 

Ang mga Muslim ay sumulong at sinagupa ang Thaqeef, na ngayon ay nagsimulang magtamo ng 
malubhang kaparusahan mula sa mga nananampalataya. Kasunod, pagkatapos ng sagupaan, ang 
Thaqeef ay tumalikod at tumalilis, na sinundan ng ibang mga pangkat ng tribo, ang ilan sa kanila ay hindi 
na sumali sa labanan. 

Sa pagkakataong ito, nailigtas ni Malik ang Hawazin sa isang lagusan, at dito ay kanyang pinapuwesto 
ang mga tauhan sa depensibang posisyon habang hinihintay ang mga nahuli upang makahabol. Habang 
siya ay nasa lagusan na ito, ang mga pamilya at mga kawan ng Hawazin ay ligtas. 

Ang mga Muslim ay hindi lamang nakabawi mula sa pagkabigla sa pagtambang bagkus ay nagsagawa 
ng salungat na atake, muling nakuha ang kanilang posisyon at naitaboy ang mga kaaway mula sa tagpo 
ng labanan. Ito ay isang pantaktikang tagumpay, at marami pa ang darating. 

Habang ang mga Muslim ay kinakalagan ang mga patay ng Thaqeef sa kanilang mga sandata at mga 
kasuotan, isang nakawiwiling ensidente na sangkot ang dalawang Muslim ang naganap. Ang isa ay isang 
Ansar mula sa Madinah at ang isa ay si Mugheerah bin Shu'ba na kabilang sa tribong Thaqeef. Kabilang 
sa mga bangkay ng Thaqeef ay ang isang Kristiyanong alipin na namatay katabi ng kanyang amo. Nang 
kalagan ng Ansar ang bangkay ng alipin, kanyang napuna na ang patay ay hindi natuli. Nagtataka sa 
natuklasang ito, sapagkat ang pagtutuli ay pagkalahatang kaugalian ng mga Arabo, tinawag niya ng 
malakas ang mga kasamahang malapit sa kanya. 

"O mga Arabo! Alam ba ninyo na ang Thaqeef ay hindi natuli?" 

Si Mugheerah, na nakatayo sa likuran ng Ansar ay kinilabutan nang marinig ito, sapagkat ang 

pagkalat nang ganoong salaysay ay kahihiyan para sa Thaqeef. Alam niya ang patay ay alipin at hindi 
maintindihan kung paano umahon ang hindi pagkakaunawaan. 

"Huwag mong sabihin ang ganyan." Sinabi niya sa Ansar. "Ang taong ito ay Kristiyanong alipin." 

"Hindi, hindi siya ganon." Giit ng Ansar. "Sigurado ako na siya ay kabilang sa Thaqeef." 

At nanatili itong hindi nakumbinsi hanggang hinubaran ni Mugheerah ang ilang katawan ng Thaqeef 
at itinuro ang kilalang tanda.6 

Ang mga kawal na Muslim ay lubusang nabuong muli, maliban sa iilang tumakas, ang Propeta () ay 
nagpasyang diinan ang kanyang kalamangan. 

Kanyang isinaayos ang grupo ng malakas na kabalyera at pinadala ito upang linisin ang lambak bago 
paman muling makapwesto at makabawi ang Hawazin. Ang grupong ito ay nagtaglay ng ibat-ibang 
pangkat, kasama ang Bani Sulaim, sa pamumuno ni Khalid na nanumbalik ang dominasyon. Wala si 
Khalid nang magsagawa ng pagsalungat na atake ang mga Muslim. Siya ay napahandusay kung saan siya 


5. Ibn Sad; p. 665. 

nahulog nang tumakas ang Bani Sulaim hanggang ang salungat na atake ay natapos. Pagkaraan ang 
Propeta () ay lumapit sa kanya at hinihipan ang kanyang mga sugat, sa gayon si Khalid ay bumangon, 
nakaramdam ng lakas at bagay ng makipaglaban ulit.7 

Mabilis niyang naipon ang Bani Sulaim ng sama-sama. Ang kabuohang grupo ay nakalagay sa 
pamumuno ni Zubair bin al-Awwam, na ngayon ay sumulong sa tabi ng lambak at nakasagupa si Malik sa 
daraanan. Matapos ang maikli at masiglang sagupaan, si Malik ay naitaboy paalis sa daraanan. Ang 
buong lambak ngayon ay hawak ng mga Muslim. Iniwan ng Propeta () ang mga mangangabayong grupo 
ni Zubair sa daraanan, upang hawakan ito bilang matibay na himpilan at bantayan ito laban sa posibleng 
pagbabalik ng Hawazin, at nagpadala ng ibang grupo sa pamumuno ni Abu Amir sa Autas. Ito ay ang 
kampo ng Hawazin, na naitaboy sa daraanan at pumuwesto palibot sa kampo upang protektahan ang 
kanilang mga pamilya at mga kawan. Nang dumating ang mga Muslim, ang masidhing labanan ay 
naganap sa Autas. Si Abu Amir ay nakapatay ng siyam ka tao sa personal na labanan at napatay ng 
kanyang pangsampung kalaban, sa gayon ang pamumuno sa grupo ng mga Muslim ay naipasa sa 
kanyang pinsan, si Abu Musa, na nagpatuloy sa pagsalakay sa Autas hanggang ang Hawazin ay mawasak 
at tumakas. 

Ang kampo ng Hawazin ay napasakamay ng mga Muslim at dito ay sumanib ang mga kabalyerang 
grupo ni Zubair kasama si Khalid. 

Ang nagsasanib na kaaway ay lubusang nabuwag. Ang Hawazin at ang ibang mga tribo ay naghiwa- 
hiwalay sa kanilang ibat-ibang mga pook habang ang Thaqeef, na pinamunoan ni Malik ay nagmamadali 
tungo sa Taif na nagpasyang lumaban hanggang sa mapait na katapusan. 

Ang digmaan sa Hunain ay natapos. Ang mga nasawi sa mga Muslim sa labanan ay maliit lamang, 
dulot ng mga walang kwentang mamamana ng Hawazin. Habang marami sa mga Muslim ang sugatan, 
tanging apat lamang ang napaslang. Ang dahilan sa pagkaratay na ito ng higit na kahusayan at tapang ng 
mga Muslim, na kung saan nagagawa ng kanilang mga magagaling upang kumuha ng tatlo o apat na 
kalaban sa isang pagkakataon, at isa-isang 

.patayin ang mga ito. Pitumpo sa mga walang pananampalataya ang napaslang sa lambak, at sa 
daraanan at sa Autas, at ito ay kasama sa dunong, si Duraid na nagbigay ng mainam na payo ay nabigo. 

Sa kampo ng mga kaaway sa Autas, ang mga Muslim ay nakabihag ng 6,000 na kababaihan, kabataan 
at mga alipin, at libu-libong mga kamelyo, at mga karnero.8 

Ito ang unang pagkakataon na ang mga Muslim ay tinambangan sa isang malaking sukat ng operasyon 
sa kanilang mga kaaway. Ito ang pangalawang pagkakataon ng pagtambang sa kabuohang kawal sa 
pamamagitan ng buong kawal (ang una ay ang pagtambang ng mga Romano sa pamamagitan ng 


6. Ibn Hisham; Vol. 2, p. 450. 

7. Isfahani; Vol. 15, p. 11 

Hannibal sa lawa ng Trasimene noong 217 B.C.). 

Si Malik ay nakapagsagawa ng mainam at walang depektong plano upang ubusin ang mga Muslim, 
ngunit dahil sa kakulangan sa pagkilos ng kanyang mga tauhan ay hindi naitagumpay ang misyon na 
kanyang inihanda sa kanyang sarili. 

Sa kabila ng kakulangan ng pagsasagawa, kahit papaano, siya ay nananalo ng isang umuugong na 
tagumpay kapag ang kanyang mga kaaway ay hindi mga Muslim. 

Isang determinasyon ng Propeta () na hindi tumatanggap ng pagkatalo, at ang kapalaran ng mga 
Muslim ay nasa kanilang pinuno, na ang pagkatalo ay ginawang panaio para sa kanila. 

Hindi katulad kay Malik, ang Propeta () ay hindi kontento sa limitadong nakakamit at diniinan ang 
kanyang kalamangan upang puksain ang kaaway at hulihin ang kabuohang kampo kasama ang lahat ng 
labing yaman. 

Ito ang unang pagkakataon na si Khalid ay nabigla. Siya ay palaging nababatid ang halaga ng surpresa, 
ngunit sa pagkakataong ito siya ay nasa pagtanggap ng katapusan nito. Nakita niya kung paano 
natataranta ang kanyang mga matatapang mga tauhan sa biglaang paglitaw ng kaaway sa isang hindi 
inaasahang panahon at hindi inaasahang lugar. 

Kanyang itinanim sa kanyang isipan na hindi na mauulit ang mahuli ng pagkawalang malay. At hindi 
na nangyari sa kanya. 

8. Sa kasalukuyan ay walang makapagturo sa kinaroroonan ng Autas, subalit ito ay maaaring nasa 
nararapat na lambak bilang kampo ng 6,000 ka tao (hindi kasama ang mga kawal) at ang libong mga 
kamelyo, karnero, kambing ay hindi maitatag sa tabi ng burol o sa Hang munting Wadi. Aking inilagay ito sa 
kaunting ibayo ng Zaima. Ngunit ito ay maaaring sa ibang dako. 


104 




KABANATA 0 9 


Ang paglusob sa Taif 

Sinabi ng mga kasamahan. "O Sugo ng Allah! Humiling sa Allah laban sa Thaqif (ng Taif)." 

Siya ay nagsabi. "O Allah! Gabayan ang Thaqif at dalhin sila (sa amin)."l 

Pinapadaan ng Propeta () ang mga kaaway sa Hunain at inihatid ito mula sa Autas. Ngayon siya ay 
nagpasya na huwag bigyan ng pagkakataon si Malik na makabawi sa kanyang hininga at makabuo ng 
karagdagang panlaban. 

Sa gayon, kanyang pinadala ang mga bihag at mga kawan na nakuha sa Autas kasama ang bantay 
tungo sa Jirana, upang bantayan doon hanggang makabalik ang mga kawal, at sa sumunod na araw siya 
ay nagtakdang tumungo sa Taif, na kung saan ang malaking pwersa ay kanilang sasagupain. Ngunit ang 
kilos ay maingat, dahil sa hindi magandang karanasan ng pagtambang sa Hunain, siya ay walang 
hangarin na hayaan ang mga kawal na dumaan sa isa pang bitag. 

Ang pook ay maburol, may mga matarik na galugod paakyat sa talampas na kinaroroonan ng Taif, at 
sa lupaing ito ang tusong pinuno na katulad ni Malik ay maaring makapagsagawa ng pagtambang kahit 
saan. Sa pag-alis sa Autas, ang Propeta () ay lumakad sa pamamagitan ng lambak ng Nakhla at lumiko 
sa timog tungo sa Wadi-ul-Muleih. Mula sa lambak na ito siya ay tumawid tungo sa Wadi-ul-Qarn, at 
sinunod ang wadi na ito hanggang sa talampas 7 milya hilagang-silangan ng Taif. Dito ang mga Muslim ay 
walang nakasagupang kaaway at ang mga tagamanman ay nag-ulat na walang tanda ng Thaqeef sa labas 
ng Taif, ngunit umaasang masurpresa si Malik, inilipat ng Propeta () ang kanyang daanan. Pinutol ito 
patawid sa mahirap na kalupaan sa hilaga ng Taif, umabot siya sa hindi masyadong maburol na bahagi sa 
dakong silangan ng lungsod, sa pagitan ng Nikhb at Sadaira.2 

Mula dito, siya ay naglakad patungong Taif, na nagmumula sa likuran. Sa kabuohang paglalakad na ito, 
si Khalid ang muling namumuno sa mga kawal kasama ang Bani Sulaim bilang pang-unang bantay. 

Subalit si Malik bin Auf, sa kabila ng kabataan, ay ang taong hindi nagpapahuling walang kamalay- 
malay. Dahil sa kahirapang dinanas niya mula sa pakikipaglaban mga Muslim sa Hunain at Autas, 


1. Mukhtasar Sirat al-Rasul sa lal la hu 'alalhi wasa Ham, ni Shlekh Muhammad bin Abdui-Wahhab. 

2. Ang Wadi-ul-Muleih ay nasa pagitan ng kasalukuyang Airport ng Taif at Seii-ui-Kabeer. Ang Wadi- 
ul-Qarn, sa kanyang ibabaw ay umabot patawid sa kasalukuyang daan ng Taif-Makkah 7 milya mula sa 
Taif. Ang Sadaira ay 25 milya silangan ng Taif sa daan ng Turaba, at ang Nikhb ay nasa 3 milya 
silangang-timog ng Taif. Ang Wadi-ul-Nikhb ay kilala sa sinaunang panahon, ayon sa lokal na tradisyon, 
bilang ang Wadi-un-Naml ang lambak ng mga langgam, dito si Solomon ay naglalakad tungong Yemen 
para sa kanyang pakikipagsagupa sa Queen ng Sheba. Ang kwento ni Solomon ay naisalaysay sa Qur'an 
(27:16-44). 

determinado siyang huwag nang makipaglaban sa mga Muslim muli sa bukas na lugar, siya ay 
makipaglaban sa kanila ayon sa kanyang sariling panahon. 

Dahil dito, pinapanatili niya ang kanyang mga kawal sa napapaderang lungsod ng Taif at 
nagmamadaling nag-ipon ng sapat na makakain upang matustosan ang mahabang pagsalakay. 

Dito, ang Thaqif, sa pamumuno ng kanilang matapang at batang heneral, ay naghihintay sa pagdating 
ng mga Muslim. 

Pebrero 5, 630 (ika-15 ng Shawwal, 8H) ang mga Muslim ay tumungo sa Taif at sinimulan ang 
pagsalakay na umabot hanggang 18 araw. 

Sa kanilang pagdating sa Taif, ang kampo ay itinayo malapit lamang sa pader ng lungsod at ang 
pagkakamaling ito ay pinarusahan ng mga mamamana ng Thaqif, na nagpaulan ng mga palaso sa kampo. 
Ang ilan sa mga Muslim ay napatay bago paman maialis doon palayo ang kampo at itinatag ito sa lugar 
na kung saan nakatayo ang Masjid ni Ibn Abbas sa kasalukuyan. 

Ang mga grupo ng mga Muslim ay pumuwesto ngayon sa palibot ng kuta upang pigilan ang pagpasok 
at ang pagtakas, at si Abu Bakr ang responsable para sa paglusob. 

Kadalasan, ang labanan sa pagitan ng dalawang panig ay sa palitan ng mga palaso. Ang mga Muslim 
ay lumalapit sa lungsod at sinubukang pumitas mula sa mga mamamana ng Thaqif na nasa pader, ngunit 
ang Thaqif ay may kahigtan pabor sa kanila sapagkat meron silang panakip. 

Kaya nahihirapan ang mga Muslim sa sagupaang ito at marami sa kanila ang nasugatan kabilang si 
Abdullah, ang anak na lalaki ni Abu Bakr, na namatay dahil sa kanyang mga sugat. 

Bago paman, ilang araw ang lumipas. Matapos bumagsak ang Makkah, ang Propeta () ay nagpadala ng 
dalawang Muslim tungo sa Jurash, sa Yemen, upang mag-aral hinggil sa paglusob na labanan. Ang 
dalawang taong ito ay hindi nakabalik hanggang matapos ang paglusob sa Taif, kaya wala itong naging 
bahagi sa pagsalakay. 

Subalit, si Salman ang Persiano ay muling naroon upang maging tulong sa mga Muslim katulad ng 
kanyang ginawa sa digmaan ng trinsera. Bilang Persiano ay meron siyang nalalaman hinggil sa 
kamunduhan ng digmaan. Sa ilalim ng kanyang gabay, ang mga Muslim ay nagtayo ng isang (malaking) 
tirador at ginamit ito upang maghagis ng mga bato sa lungsod, subalit ang mga Muslim ay baguhan sa 
ganitong pamamaraan kaya ang tirador ay hindi nagdulot ng makabuluhang epekto. 

Pagkaraan si Salman ay nagpasyang gumamit ng testudo. (ang testudo ay isang malaking panangga o 
kalasag na madalas ginawa mula sa kahoy o balat, sa ilalim nito ay ang grupo ng mga kawal na maaring 
lumusob sa tarangkahan ng kuta, na ligtas sa mga palaso, at maaaring basagin ang tarangkahan gamit ito 
o sunugin.) 

Sa ilalim ng pagtuturo ni Salman, ang mga Muslim ay gumawa ng testudo gamit ang balat ng baka, at 
ang grupo mula sa kanila ay sumugod sa pamamagitan ng proteksiyon nito upang maglagay ng apoy sa 

tarangkahang kahoy ng Taif. Nang sila ay dumating sa tarangkahan, si Malik at ang kanyang mga tauhan 
ay bumuhos ng nagbabagang pira-pirasong bakal sa testudo. Ang mga pirasong ito ay sumunog sa 
testudo at naghatid ng sindak sa mga nasa ilalim nito, kaya dali-dali nilang binitawan ang hindi 
nakasanayang kagamitan at tumakbo pabalik. 

Sa kanilang pagtakbo, angThaqif ay nagpaulan ng palaso sa kanila at nakapatay ng isang kasamahan. 

Dalawang linggo ang lumipas at ang katapusan ay hindi nasisilayan. Ang Thaqif ay hindi lumabas 
upang makipaglaban, at ang mga Muslim ay hindi makapasok upang lumaban. Sa bawat paglapit nila sa 
lungsod, sila ay pinapaatras ng mga palaso. Isang araw si Abu Sufyan ay sumama sa pagdaluhong tungo 
sa lungsod at napahinto nang ang palaso ay tumama sa kanyang mata. Pagkaraan nito siya ay namuhay 
bilang lalaking isa ang mata.3 

Ang Pebrero ay isang malamig sa pook ng Taif, at ang klima sa kasagsagan ng pagsalakay ay hindi 
mainam. Sinubukan ng mga Muslim na pwersahin ang Thaqif upang lumabas at lumaban sa 
pamamagitan ng pagsira sa mga taniman ng ubas malapit sa Taif, subalit ang Thaqif ay tumangging 
iwanan ang kaligtasan ng kanilang kuta. Si Malik ay ang heneral na labis ang katusohan upang ilagay sa 
panganib ang labanan sa kalagayang pabor sa kanyang kalaban. 

Sa huli ay tinawag ng Propeta () ang kunseho ng digmaan at hiningi ang opinyon ng kanyang mga 
opisyal. Ang isa sa kanila ay nagsabi. 

"Kapag napikot ang isang soro sa kanyang lungga, kapag ikaw ay manatili sa mahabang panahon ay 
mahuhuli mo ang soro. Ngunit kung iyong hayaan ang soro sa kanyang lungga ay hindi ito makapagdulot 
sa iyo ng kasamaan."4 

Si Abu Bakr ay nagmungkahi ng pagbabalik sa Makkah, at si 'Umar ay sumang-ayon sa kanya. 

Ang Propeta () ay hindi makakapaghintay ng walang katiyakan para sa pagbagsak ng Taif sapagakat 
maraming mga mahahalagang bagay ang dapat niyang isagawa. Siya ay nagmungkahi na ang pagsalakay 
ay iangat at ang mga kawal ay babalik sa Makkah, subalit ang ilang Muslim na mainit ang ulo ay tumutol 
dito at nagpumilit na sila ay makipaglaban hanggang makamit ang tagumpay. 

"Kung gayon, kayo ay maaring umatake bukas." Wika ng Propeta ().5 

Sa sumunod na araw, ang Man sa mga sabik sa labanang ito ay muling lumapit sa kuta sa hangaring 
sakupin ito, ngunit sila ay malubhang pinarusahan ng mga mamamanang Thaqif. Sila ay bumalik at 
sumang-ayon sa Propeta () na masmainam ang hayaan ang soro sa kanyang lungga. 


3. Ayon sa ibang tagapagsalaysay, si Abu Sufyan ay nabulag sa Yarmuk hindi sa Taif. 

4. Ibn Sad; Vol. 2, p. 675 

Pebrero 23, 630 (ika-4 ng Dhul Qaida, 8H) ang pagsalakay ay iniangat. Ang mga Muslim ay nawalan ng 
12 ka tao at marami ang sugatan. Ang Thaqif ay nananatiling mapanlaban. Sa paglipas ng sampung 
buwan, kahit papaano, ang tribong ito ay yumakap sa Islam at pinatunayan ang katapatan ng kanilang 
pananampalataya. 

Ang mga Muslim ay dumating sa Jirana Pebrero 26, at dito ipinamahagi ng Propeta () ang labi ng 
digmaan na nakuha sa Autas. Upang ipakita sa mga bagong yakap sa Makkah na walang pagtatangi laban 
sa kanila dahil sila ay huling yumakap sa bagong pananampalataya, binigyan din sila ng bahagi sa labi ng 
digmaan. Subalit, bahagya na naipamahagi sa mga Muslim ang mga kababaihan, mga bata at mga hayop 
nang ang delegasyon ng Hawazin ay dumating sa Propeta () at nagpahayag na ang tribo ay yayakap sa 
Islam. 

"Hindi niyo ba ibabalik sa amin ang inyong nakamkam mula sa amin sa digmaan?" Pakiusap ng 
delegasyon. 

Sa katunayan, wala na silang karapatang maghabol na ibalik ang anumang nawala sa kanila, sapagkat 
nawala ito sa kanila bilang walang mga pananampalataya at hindi mga Muslim, subalit ang Propeta () ay 
sadyang mapagbigay. 

"Ang mga babae at mga bata ba ang matimbang sa inyo o ang inyong mga ari-arian? Tanong nito sa 
kanila. 

"Ibalik sa amin ang aming mga kababaihan at mga bata at sa inyo na ang natira." Tugon nila.6 

Ngayon ang Propeta () ay nag-apela sa kanyang mga kawal na ibalik ang mga kababaihan at mga bata 
ng Hawazin. Ang bawat kawal ay tumugon sa hiling ng Propeta () at ibinalik ang mga bihag sa kanilang 
mga kamay, maliban kay Safwan bin Umayyah, na tumaggi sa parte ng isang babae na naibigay sa kanya 
bilang bahagi ng labi ng digmaan. Ang babae ay sadyang maganda! 

Hang araw ang lumipas si Malik ay pumuslit palabas sa Taif at tumungo sa kampo ng mga Muslim. Siya 
ay naging Muslim at lubos na binigyang-pala ng Propeta (). Ito ay isang nakakaawa na ang isang 
makinang na batang kawal ay hindi napagkalooban ng mahalagang tungkulin sa mga sumunod na 
labanan ng mga Muslim, sapagkat siya ay nagtataglay ng katangian ng isang mahusay na heneral. 

Ang Propeta () at ang mga kawal ng Islam ngayon ay bumalik sa Madinah, dumating sila doon sa mga 
huling bahagi ng Marso 630. Ito ay pagtatapos ng ikawalong taon ng Hijrah. Ang taon na susunod ay ang 
naging kilala bilang taon ng delegasyon, dahil sa taong ito ang karamihan sa mga tribo ng Arabia ay 
nagpadala ng mga delegasyon sa Madinah at sumuko sa Propeta (). 


6. Ibn Hisham; Vol. 2, p. 489 
5. Ibid. 

Hindi lahat ng delegasyon, o ang mga pinuno ng tribo na nagpadala sa kanila, ay nag-udyok ng 
hangarin para sa totoong Relihiyon, katulad ng ating makikita mamaya. 

Habang ang iba ay taimtim na naghahanap ng katotohanan, ang iba ay dumating sa politikal na 
dahiian. Ang iba ay sa lubos na kaosyosohan, at ang ilan ay talagang mga taong tampalasan. 

KABANATA 10 


Ang pakikipagsapalaran sa Daumat-ul-Jandal 

"At iyong napagmamasdan ang mga tao na nagsipasok sa Relihiyon ng Allah nang maramihan. Kaya't 
ipagbunyi mo ang mga Papuri sa iyong Panginoon at manalangin na igawad Niya ang Kanyang 
Kapatawaran. Katotohanan, Siya ang Tumatanggap ng pagsisisi at nagpapatawad." [Q. 110:2-3] 

Sa ika-siyam na taon ng Hijrah isang malaking operasyon lamang ang naisagawa ng mga Muslim - ang 
paglalakbay sa Tabuk na pinamumunoan ng Propeta (). Ito ay humantong sa mapayapang paglalakbay, 
ngunit gaano man kapayapa, ang ibang mga tao ay nagsasagawa sa kanilang tungkulin, si Khalid ay 
patuloy na nangasiwa upang makatagpo ng pakikipagsapalaran sa buhay. 

Sa mahabang tag-init na iyon ng 630, dumating ang ulat sa Madinah na ang mga Romano ay nag-ipon 
ng malaking pwersa sa Syria, at nagtulak sa kanyang mga kawal tungo sa Jordan. Si Heraclius, ang 
Emperor ng Byzantine ay nasa Emessa. 

Sa kalagitnaan ng Oktobre 630, ang Propeta () ay nag-utos sa mga Muslim upang humanda para sa 
digmaan sa mga Romano. Ang layunin ng paglalakbay ay hindi lamang upang makipaglaban sa mga 
Romano, sapagkat ito ay maaring magaganap mamaya kapag ang klima ay lumala. Ninais ng Propeta () 
na subukan ang pananampalataya ng mga Muslim sa pamamagitan ng paglalakad sa ilalim ng masidhing 
init ng tag-araw. Sa ganitong kalagayan, tanging ang mga tunay na mananampalataya lamang ang 
tumugon. 

At ginawa ito ng mga tunay na nanampalataya. Ang pinakamaraming bilang ng mga Muslim ay may 
kagalakang tumugon sa panawagan at nagsimulang magsihanda para sa paglalakbay, ngunit ang ilan ay 
walang awa sa tawag ng sandata. Ang Oktobre sa taong ito ay nakasanayang mainit na buwan, at ang 
malalamig na lilim ng mga halamanan ay nagpapakita ng labis na tukso para sa mga Muslim na ito. Ang 
mga kalalakihan ay walang nanaising higit pa sa makapaghinga sa lilim hanggang ang kasamaan ng init ay 
humupa. 

Ang mga munafiq, tulad ng nakasanayan, ay hinihimok ang mga Muslim na huwag sumama sa 
paglalakbay at nagdulot ng sapat na abala, ngunit sa pangyayaring ito kahit ang ilang napatunayang 
Muslim ay nag-atubili. 

Sa huling bahagi ng Oktobre 630 (kalagitnaan ng Rajab, 9H) ang mga Muslim ay nagtakda para sa 
Tabuk. Ito ang pinakamalaking kawal na natipon sa ilalim ng pamantayan ng Propeta (). Ito ay nasalalay 
sa mga tauhan ng Madinah, ng mula sa Makkah at sa halus lahat ng mga tribo na yumakap sa Islam. Sa 
isang pinagkukunan ay naglagay sa dami ng kanyang mga kawal sa 30,000 na mandirigma, kasama ang 
10,000 na kabalyera, ngunit ito ay maaaring higit pa. 

Sa pagdating ng mga kawal sa Tabuk, nalalaman ng mga Muslim na ang mga kawal ng Romano sa 
Jordan ay umatras sa Damascus. Hindi na kailangan maglakbay ng malayo. Ngunit ang Propeta () ay 
nagpasyang pasukuin ang mga tribong naninirahan sa pook na ito at dalhin sila sa politikal na 
pamamahala ng Islam. Ang mahalagang lugar sa rehiyon ay ang Eila (malapit sa kasalukuyang Aqaba), 

ang Jarba, ang Azruh at Maqna-all na nakahimlay sa tabi ng Gulpo ng Aqaba. Ang kasunduan ay 
isinagawa sa mga tribong ito at silang lahat ay umayong mabayad ng Jizyah.1 

Ang isang pook na nais pasukuin ng Propeta () ay ang nasa unahang kaunti ng Tabuk. Ito ay ang 
Daumat-ul-Jandal (sa kasalukuyan ay al-Jauf), na pinamumunoan ni Ukaidar bin Malik, isang Kristiyanong 
prinsipe mula sa tribo ng Kinda na kilala sa pagkakahilig ng pangangaso. 

Upang pasukuin ang pook na ito, ipinadala ng Propeta () si Khalid kasama ang 400 na mangangabayo 
at ang tagubilin ay hulihin si Ukaidar. 

"Malamang na matatagpuan mo siyang nangangaso ng mailap na toro." Wika ng Propeta ().2 

Dumating si Khalid sa napapaderang lungsod ng Daumat-ul-Jandal sa gabing naliliwanagan ng buwan, sa 
huling bahagi ng Nobyembre, 630 (kalagitnaan ng Sha'ban, 9H). Bahagya niyang pinapuwesto ang 
kanyang pwersa malapit sa lungsod nang bumukas ang tarangkahan at lumabas si Ukaidar kasama ang 
kanyang ilang mga kaibigan na nakasakay sa kabayo at armado sa sandata ng pangangaso. 

Marahil sa mainit ang araw si Ukaidar ay nagpasyang mangaso sa malamig na gabi, at ang maliwanag 
na buwan ay nangako ng mabuting pangangaso. 

Kinuha ni Khalid ang ilan sa kanyang mga tauhan at sinugod ang grupo ng mangangaso. Habang si 
Khalid sa kanyang sarili ay sinunggaban si Ukaidar at pinabagsak ito mula sa kanyang kabayo, sinalakay 
ng kanyang mga tauhan ang kasama ng grupo. Ang kapatid ni Ukaidar na lalaki ay lumaban at napatay, at 
ang naiwan ay kumabig pabalik sa kuta at nang makapasok ay isinara ang tarangkahan. 

Bumalik si Khalid sa Tabuk dala ang kanyang bantog na bihag. Si Ukaidar ay pumasok sa kasunduan 
kasama ang Propeta (), nagbayad ng malaking tubos sa kanyang sarili at pumayag na magbigay ng Jizya. 

Pagkatapos ng insidente, ang mga Muslim ay umalis sa Tabuk at bumalik sa Madinah. Dumating sila 
sa kalagitnaan ng Desyembre, 630, na sa pagkakataong iyon ang klima ay naging mainam. 

Pagkaraan sa Tabuk, walang malaking kilusang militar sa panahon ng Propeta (). Ang mga delegasyon 
ay nagmula sa lahat ng mga tribo ng Arabia, sumumpa ng katapatan sa Propeta (), yumakap sa Islam at 
pumayag na magbayad ngtiyak na buwis. Sa bawat tribo, ang Propeta () 

ay nagtalaga ng pinuno mula sa mga yumakap na membro ng mga tribo. Ang Propeta () ay nanatiling 
abala sa kapakanan ng Estado, pisanin ang mga natamo ng Islam at palakasin ang pundasyon ng bagong 
Estado. 


1. Uri ng buwis na kinuha mula sa mga hindi Muslim, para sa proteksiyon mula sa estado ng Islam 
2. Ibn Hisham; Vol. 2, p. 526. 

May ibat-ibang mga maliliit na paglalakbay ang ipinadala ng Propeta () sa ibat-ibang lugar ng Arabia. 
Ang misyong binigay sa kanila ay ang anyayahan ang mga tribo na yumakap sa Islam, ngunit kapag ito ay 
tumanggi gamit ang sandata, ang tribo ay kakalabanin at pasukuin. 

Hulyo 631 (Rabi'ul Akhir, 10H), ang Propeta () ay nagpadala ng militaring paglalakbay sa pamumuno ni 
Khalid tungo sa tribo ng Bani Harithah bin Kab sa Naj'ran, na nasa hilagang bahagi ng Yemen. Ang 
tagubilin kay Khalid ay, "Anyayahan sila sa Islam. Kapag sila ay tumugon ng may pagsang-ayon, huwag 
silang pasamain. Kapag sila ay tumanggi, kalabanin sila."3 

Kasama ni Khalid ang 400 na mangangabayong mga mandirigma. Si Khalid ay dumating sa Najran at 
nakatagpo ang Bani Harithah. Kanya itong inanyayahan na sumuko sa Islam, at kanilang tinanggap ang 
kanyang paanyaya. Walang dugong dumanak. 

Si Khalid ay nananatili sa tribo sa loob ng ilang buwan, tinuturuan sila sa mga pamamaraan ng Islam, 
at nang siya ay masiyahan na sila ay naging mabuting Muslim, siya ay sumulat sa Propeta () at ipinaalam 
dito ang kinahihinatnan ng kanyang misyon. Bilang tugon, nagpadala ang Propeta () ng sulat pasasalamat 
at itinagubilin dito na bumalik sa Madinah at dalhin ang delegasyon ng Bani Harithah kasama niya. 

Bumalik si Khalid kasama ang delegasyon Enero 632 (Shawwal, 10H). Tinanggap ng Propeta () ang 
delegasyon na may karaniwang pagtanggap katulad sa kanyang pinakita sa ibang delegasyon. Ang mga 
termino ng pagsuko ay ipinaliwanag sa mga delegasyon, ang pinuno ay itinalaga sa tribo at ang 
delegasyon pagkaraan ay bumalik sa Naj'ran. Ito ang huling misyon na naisagawa ni Khalid sa 
kapanahunan ng Propeta (). 


3. Ibn Hisham; Vol. 2, p. 592. 

KABANATA 11 


Ang pagkakatipon ng unos 

Hinihintay ni Azad hanggang ang bantay ay lumiko sa kanto ng pasilyo, pagkaraan ay nagmamadaling 
tinungo ang silid. Kanyang nakita si Fairoz na nakatayo sa tabi ng higaan, naghihitay ng pagkakataon sa 
muling paghampas, habang ang impostor ay namilipit sa kanyang higaan, ikinakampay ang kanyang 
sandata sa palibot. 

Ang dalawa ngayon ay nagsama. Ang babae ay nagmamadali sa bandang ulunan ng higaan, nahuli ang 
buhok ni Aswad sa dalawa nitong kamay at hinawakan ang ulo nito pababa. Binunot ni Fairoz ang 
kanyang patalim at sa ilang mabilis na atake ay napaghiwalay ang maitim na ulo sa malaking katawan. 

Sa gayon nagtapos ang huwad na propeta, si Abhala bin Kab, na may bansag na ang isang maitim, ang 
asno - Walah, ang lasing. Ang kanyang kasamaan ay umabot ng tatlong buwan at nagtatapos sa kanyang 
kamatayan, anim na araw bago pumanaw ang Propeta (). 

Sa pagkamatay ni Aswad ang kanyang kilusan ay gumuho. Ang pagtutol ng mga Muslim na binuo ni 
Qais sa San'a ay naging malupit na naghihigante laban sa mga tagsunod ni Aswad, marami sa mga ito 
ang napatay. Ngunit marami ang nakatakas upang lumikha ng kaguluhan para sa mga pinunong Muslim 
sa susunod na yugto. Marami ang muling naging Muslim, at sa mga ito ang ilan ay tumalikod. Si Fairoz ay 
naitalagang Gobernador ng San'a. 

Ang mensaherong nagdadala ng mabuting balita sa Madinah ay dumating doon kaagad matapos 
pumanaw ang Propeta (). Ang ulat ng pagkawasak sa kasamaan ni Aswad al-Ansi ay nagdulot ng ilang 
kaginhawaan sa mga pusong nasasaktan, ng mga Muslim. 

Ang Madinah sa ngayon ay nakakaranas ng isang panahon ng kagipitan na ito ay minsang 
madamdamin, espirituwal at sa kapakanan ng kabuohan. Ang pagkawala ng Mahal na Propeta () ay nag- 
iwan sa mga Muslim ng pagkasira. Sa lumipas na 10 taon ang Propeta () ay siyang lahat sa kanila - ang 
kumander, ang pinuno, ang hukom, ang guro, ang gabay, at ang kaibigan. Walang aspeto sa buhay na 
hindi siya kasali. 

Dinadala ang lahat ng kanilang problema sa kanya, at kanya itong inaayos, pinagpasyahan, 
pinamahalaan, at binigyang kaginhawaan. Sa mainit na liwanag ng kanyang presensya sila ay 
nakakaramdam ng kaligtasan sa gulo at kasamaang-palad. Ngayon ang liwanag ay napalis. Ang mga 
Muslim ay nakaramdam ng pag-iisa at takot - ulat ng kasaysayan. 

"Katulad ng tupa sa isang malamig, at umuulang gabi."l 
Ang krisis ay lumalalim nang maiulat ang laganap na paghihimagsik ng buong Arabia ay 


1. Tabari; Vol. 2, p. 461. 

nagsimulang dumating. Ang lahat ng mga tribo sa Arabia, maliban sa mga nasa Makkah, Madinah at ang 
Thaqeef sa Taif, ay umalsa laban sa pamamahala at awtoridad ng Relihiyon ng Madinah at sinira ang 
kanilang panunumpa sa katapatan. 

Ang mga huwad na propeta ay lumitaw sa kalupaan at nag-aangkin at nakibahagi sa pagka Propeta ni 
Muhammad. Nakikita lamang ng mga impostor na ang pagmamahal at paggalang na inialay ng mga tao 
sa Propeta (), at hindi iniisip ang mga pagsubok at paghihirap na kanyang dinanas bago paman nagbunga 
ang kanyang mga pagsisikap, sila ay nag-aakalang ang pagiging propeta ay mabuting bagay at kailangang 
sila ay magkakamit din ng binipisyo mula dito. Maliban kay Aswad, ay nagkaroon ng dalawang impostor 
na lalaki (maaaring tatlo) at isang babae. Nagkaroon ng iba pang mga pinuno at nakakatanda, na hindi 
nag-aangkin bilang propeta, ngunit nakikiisa sa mga huwad na propeta sa kanilang kataksilang paraan 
upang apulahin ang liwanag ng Islam at babalik sa kasarinlan ng mga tribo tungo sa kamangmangan. 

Ang init ng pagtalikod sa Islam ay nag-uunahan katulad ng ligaw na apoy na dumaan sa Arabia, 
nagbabanta na sakmalin ang Makkah at Madinah - ang sentro ng espirituwal at pamamahala ng musmos 
pang Estado ng Islam. 

Ang pangunahing dahilan ng pagtalikod sa Islam ay ang kakulangan ng tutoong pananampalaya. Ang 
karamihan sa mga tribo ay nagbalik-loob sa ika-siyam at ika-sampung taon ng Hijrah, pumasok sa Islam 
para sa politikal na dahilan. 

Kanilang natagpuan na ito ay napapanahon. Kanilang nakita na si Muhammad bilang 
makapangyarihang pinuno kaysa sa pagiging Propeta na nagtaglay ng bagong mensahe. 

Masasabing, ang mga tunay na Muslim ay ang mga Muslim sa Makkah at Madinah, lalo na ang mga 
nauna na nakasama ang Propeta () sa loob ng mga taon at nakainum sa malalim na bukal ng 
katotohanan na ipinahayag ng Propeta (). Ang mga malalayong mga tribo ay hindi nakakaranas ng 
ganitong espirituwal na karanasan. Sa maraming pangyayari, kapag ang pinuno ay naging Muslim ang 
tribo ay susunod sa kanyang halimbawa alang-alang sa katapatan sa tribo kaysa sa paniniwala sa 
Relihiyon. Nang pumanaw ang Propeta (), ang mga tribo ay naging malayang sirain ang kanilang 
panunumpa, na kung saan, katulad ng kanilang nasaksihan, ito ay isinagawa para sa isang tao at hindi sa 
Madinah o sa Islam. 

Si Muhammad ay wala na, at ngayon magagawa na nilang itapon ang pamatok ng disiplina na 
ipinapataw ng bagong pananampalataya na naglilimita sa bilang ng asawa na maaring pangasawahin, 
ang pagkolekta ng buwis para sa binipisyo ng kumunidad, ang pagpapatupad ng pagdarasal at pag- 
aayuno. Ang mga malalakas na pinuno na nangunguna sa pag-alsa ay pinili ang maging malaya upang 
samantalahin ang mga mahihina alang-alang sa kanilang sariling kapakanan, hindi napipigilan ng mga 
pagbabawal na itinalaga ng Islam sa kanila. 

Ang pangamba ng mga Muslim ay lumala ng si Abu Bakr ay naging unang Khalifah sa Islam. Si Abu 
Bakr ay hindi nakilala ng anumang kadakilaan ng pamumuno, ipalagay na mag-isa sa kakayahan upang 
akayin ang kapakanan ng Estado sa gitna ng naiipong unos sa bawat sulok at nagbabanta sa pag-iral ng 

Islam. Ang kinakailangan sa mapanganib na mga sandaling ganito ay ang malakas, mabulas at may 
kakayahang pinuno. 

At ano ang imahe ni Abu Bakr? Isang maliit, payat, maputlang tao, siya ay may malalim na mga mata, 
at pinong mga kilay. Sa ngayon siya ay mapagkumbabang nagsalita na kung saan nagpadagdag sa bakas 
ng edad at katandaan, sa kabila ng katotohanang siya ay nagtina ng kanyang balbas. Ang isang 
malumanay, banayad at taong malambot ang puso, siya ay madali lamang mapaluha. 

Nang ang mga Muslim ay naipon upang manumpa sa katapatan, si Abu Bakr ay nagsagawa ng unang 
talumpati sa kanyang pagka-Khalifah - ang salaysay na maslalong nagbibigay-diin ng kanyang 
pagkamabanayad at kababaang-loob at nabibigay ng walang katiyakang lakas. 

Kanyang sinabi. "Purihin ang Allah! Ako ngayon ang may awtoridad sa inyo, ngunit hindi ako ang 
pinakamainam sa inyo. Kapag ako ay kumilos ng may kabanalan, tulungan niyo ako. Kapag ako ay 
kumilos sa kamalian, itama niyo ako. Ang katotohanan ay katapatan, ang kamalian ay pagtataksil. Ang 
mahina kabilang sa inyo ay siyang malakas sa aking pananaw, hanggang maibigay ko sa kanila ang 
nararapat sa kanila, kapag pahintulotan ng Allah. Walang sinuman sa inyo ang magtakwil sa 
pakikipaglaban sa Landas ng Allah, sapagkat walang mga tao na gagawa dito maliban sa hahampasin sila 
ng Allah ng kapahamakan. At walang mga tao na kabilang sa inyo ang gagawa ng kasamaan na naging 
laganap, maliban sa pahihirapan sila ng Allah ng nakakasindak na kaparusahan. Sundin ako habang ako 
ay sumusunod sa Allah at sa Kanyang Sugo, at kapag ako ay hindi sumunod sa Allah at sa Kanyang Sugo, 
hindi ninyo tungkulin na sumunod sa akin. Huwag kaligtaan ang inyong mga pagdarasal. Sumasainyo ang 
Habag ng Allah."2 

Ang kabutihan ni Abu Bakr at ang namumukod na paglilingkod sa Islam ay naging tanyag. Ang 
kanyang sariling katapangan, ang kanyang debosyon sa Propeta (), na nagbigay sa kanya ng titulong Ang 
Matapat. 

Ang kanyang matayog na paninindigan at ang kanyang pananampalataya bilang isa sa mga matatapat 
sa mga nananampalataya ay walang pag-alinlangan. Bilang pangatlong lalaki na yumakap sa Islam ang 
kanyang katayuan na kabilang sa pinagpalang sampu ay tunay na mataas.3 

Subalit, dahilan ba upang maging pinuno ang mga kabutihang ito sa magulong sitwasyon? At 
pagkaraan ay naroon ang pag-alis sa kawal ni Usamah, na lalong nagpasanganib sa Madinah at 
nagpadagdag ng pangamba sa mga Muslim. 

Hinggil dito, sa kalagitnaan ng Mayo 632, ang Propeta (), na ngayon ay may sakit, ay nag-utos 


2. Tabari; Vol. 2, p. 450. 

3. Ang una ay si AU, ang pangalawa ay si Zaid bin Harithah. 

na humanda ng malaking paglalakbay para sa pagsalakay sa Jordan. Ang bawat isa ay kailangang sasama 
dito. Bilang pinuno sa paglalakbay, kanyang itinalaga si Usamah - ang batang lalaki na may dalawamput 
dalawang taong gulang. Si Usamah ay anak na lalaki ni Zaid 

bin Harithah, ang taong pinalaya ng Propeta (), na siyang unang kumander ng mga Muslim na nasawi sa 
digmaan ng Mutah. Bagaman si Usama ay karaniwan - ipinanganak at nabuhay na walang pamilyang 
tumatayo kabilang sa Quraish, siya ay inilagay ng Propeta () upang mamahala sa kabuohan, sa mga 
nakakatanda at sa mga bantog na mandirigma mula sa mga mabuting angkan. Ang mga mandirigma ay 
nagtitipon sa lugar ng kanilang kinakampuhan, sa kanluran ng Uhud, at ang pwersang naipon ay naging 
kilala bilang kawal ni Usamah. Ito ang huling paglalakbay na naipag-utos ng Propeta (), at ito ay 
nangangahulugang pakikipag-digma sa mga Romano. 

Itinagubilin kay Usamah ang lugar ng Jordan sa Mutah bilang heograpikong layunin. "Puntahan mo 
ang lugar na kung saan ang iyong ama ay napaslang." Utos ng Propeta (). "Salakayin ang mga teritoryong 
iyon. Maging mabilis, kumuha ng tagaakay na kasama mo at magpadala ng tagamanman at kinatawan 
na nauuna sa iyo."4 

Nang malapit nang pumanaw ang Propeta () siya ay nagsabi. "Huwag kalimutang ipadala ang kawal ni 
Usamah!"5 

Lunes, Hunyo 5, 632 (ika-12 ng Rabi-ul-Awwal, 11) ang Popeta () ay pumanaw. Pagkaraan, si Abu Bakr 
ang anak ni Abu Quhafa ang naging Khalifah. Sa sumunod na mga araw si Abu Bakr ay nagpalabas ng 
tagubilin para sa kawal ni Usamah na maghanda upang ipagpatuloy ang paglalakbay. Ang lahat ng mga 
kilalang kasamahan na magagamit sa labanan ay naipadala upang sumama sa mga kawal at maglingkod 
sa ilalim ng pamumuno ng kasibulang si Usamah. 

Kahit si 'Umar, ang isa sa mga malapit na kaibigan ni Abu Bakr, ay pinadala sa kampo. Sa paglipas ng 
mga araw ang paghahanda ay nagpatuloy sa kabila ng mga ulat ng mabilis na paglaganap ng pagtalikod 
sa Islam. Pagkaraan, ang grupo ng mga kilalang Muslim ay lumapit sa Khalifah. 

"Ipapadala mo ba ang mga kawal ni Usamah habang ang karamihan sa mga Arabo ay naghihimagsik, 
at ang pagkabuwag ay umahon kahit saan?" Pagtutol nila. "Ang mga Muslim ay kakaunti. Ang mga 
walang pananampalataya ay marami. Ang mga kawal ay dapat huwag ipadala." 

Si Abu Bakr ay matatag. "Kahit na ang mga ligaw na aso ay umaaligid sa mga paa ng mga asawa ng 
Propeta ()." Tugon niya. "Ipagpatuloy ko ang pagpadala sa kawal ni Usamah katulad ng ipinag-utos ng 
Propeta ()."6 

Lumipas ang ilang araw. Ang ulat mula sa mga paligid na pook ay naging nakakabahala. 

Pagkaraan, isang araw si Usamah, na nangangamba para sa Madinah at para sa Islam ay kinausap si 
'Umar. 


4. Ibn Sad; p.707. 5. Ibid; p. 709. 6. Tabari; Vol. 2, p. 461. 

"Pumunta ka sa Khalifah." Sabi niya. "Hilingin sa kanya na payagan ang mga kawal na manatili sa 
Madinah. Ang lahat ng pinuno sa kumunidad ay sang-ayon sa akin. Kapag kami ay magpatuloy, walang 
matitira upang pigilan ang mga walang pananampalataya na punitin ang Madinah at makapira-piraso." 

Pumayag si 'Umar na kausapin ang Khalifah. Nang siya ay aalis na sa kampo, kanyang nakatagpo ang 
grupo ng mga pinuno na nagmungkahi ng parehong suhestiyon at sinabi. 

"Kapag hindi siya papayag na manatili kami sa Madinah at kami ay magpatuloy, hilinging sa kanya na 
kahit palitan man lang niya ng masmatanda kay Usamah ang pinuno ng mga kawal."7 Si 'Umar ay 
pumayag na kanya ring ipapaabot ito. 

Sa Madinah, si Abu Bakr ay nakaupo sa sahig ng kanyang bahay, nakaramdam ng kabigatan sa 
napakalaking dalahin para sa kapakanan ng pagiging Khalifah sa panahon ng unos na nakasalalay sa 
kanyang mga balikat. Ang hirap ay dumudurog sa kanyang kalamnan ngunit hindi sa kanyang 
pananampalataya. Si 'Umar ay pumasok. Si 'Umar ay kalmado at maytiwala, sapagkat siya ay nakikipag- 
usap kay Abu Bakr bilang matatag, taong may kalakasan na tumutukoy sa isang mabanayad at 
mapagkumbabang minahal na kasama. 

Naghihintay si Abu Bakr hanggang maisalaysay ni 'Umar ang mensahe at nagpahayag ng kanyang 
sariling opinyon hinggil sa mungkahi na magpalit ng pamumuno. 

Siya ay tumayo at malakas ang boses na sinabi kay 'Umar. "O anak ni al-Khattab! Ang Propeta () ay 
siyang nagtalaga kay Usamah bilang pinuno. At ninais mong alisin ko siya sa pamumuno?"8 

Nagmamadaling umalis si 'Umar sa bahay ni Abu Bakr. Siya ay bumalik sa kampo na kung saan naroon 
ang mga nakakatanda na naghihintay kung ano ang balitang dala niya. Si 'Umar ay tunay nalulungkot sa 
kanila 19 

Hunyo 24, 632 (unang araw ng Rabiul-ul-Akhir, 11H), ang mga kawal ni Usamah ay umalis sa kampo at 
nagpatuloy sa paglalakbay. Lumakad ng ilang layo si Abu Bakr malapit sa nakasakay na si Usamah at 
tumanggi na ang batang kumander ay bumaba sa kanyang kabayo. 

"Ang bawat hakbang ng isang mandirigmang Muslim sa Landas ng Allah." Wika niya kay Usamah. "Ay 
naghahatid sa kanya ng 700 na mabuting gawa at ang kapatawaran ng 700 na mga kasalanan."10 

Pagkaraan ay nagtanong si Abu Bakr kung panatilihin ba niya si 'Umar bilang tagapayo, dito si Usamah 
ay kaagad na umayon. Pagkaraan, ibinigay ang kanyang huling tagubilin sa pinuno ng mga kawal. 


7. Tabari; Vol. 2, p. 462. 

8. Ibid; Vol. 2, p. 362 

9. Ibid. 

"Isagawa ang iyong tungkulin. Simulan ang operasyon sa pagsalakay laban sa Quza'a. Huwag hayaang 
may hahadlang sa iyo upang isakatuparan ang misyong binigay sa iyo ng Propeta ()."11 Pagkaraan ang 
mga kawal ni Usamah ay nagsimulang maglakbay. 

Sinasabing ang pagpadala sa kawal ni Usamah ay isang kamalian sa kalagayan na lumitaw simula ng 
pumanaw ang Propeta ().12 Ang ilang mga manunulat na Muslim ay nagsasabing ito ay isang matalinong 
pagkilos sa bahagi ni Abu Bakr, dahil ito ay nagpapakita ng lakas sa mga naghihimagsik at sa mga 
sumasalungat sa kanila 

upang hadlangan sila sa malaking karahasan. 

Sa katunayan, hindi ito ang usapin. Kahit paman isinagawa ni Usamah ang misyon na ito sa husay at 
bilis, ang kanyang operasyon ay walang kinalaman anuman ang pangunahing kinikilos ng mga tumalikod 
sa Islam na kakalabanin sa hilagang sentro ng Arabia. Ang pagpapadala sa kawal ni Usamah ay isang kilos 
ng pananampalataya na nagpapakita ng isang lubusang pagsuko sa utos ng lumisang Propeta (), subalit 
bilang manyobrang militar at deplomasyang taktika, ito ay isang makatarungan. 

Ito ay pinapatunayan din sa katotohanan na ang lahat ng mga pinunong Muslim ay sumalungat sa 
pagkilos na ito - mga pinunong gumawa nito at sa mga susunod na dekada, ang ilan sa kanila ay mga 
mabubuting heneral ng kasaysayan. 

Si Abu Bakr ay kumikilos sa pagpasya na walang iba kundi ang pagnanais na isakatuparan ang huling 
hangarin ng Propeta (). Ito ay hindi nangangahulugang kakulangan ng estratihiyang pagpasya na siyang 
nagtulak sa kanya upang ipadala ang mga kawal ni Usamah, sapagkat si Abu Bakr ay may sapat na 
kakayahang militar, katulad ng kanyang patutunayan pagkatapos ng kanyang direksiyon at 
pangangasiwa sa digmaan laban sa mga tumalikod sa Islam at sa pagsalakay sa Iraq at Syria. 

Ang kawal ni Usamah ay umalis na. Ang mga ulat ng mabilis na pag-alsa at ang pagtitipon ng kalabang 
tribo ay naging malubha sa bawat dumaraang araw. Ang bagabag ng mga Muslim ay lumala. Sa 
kabaliktaran, ang mga tumalikod sa Islam ay nasiyahan sa balitang si Abu Bakr ang nailagay bilang 
Khalifah at sa pag-alis ng mga kawal. Dahil si Abu Bakr ang siyang may timon sa kapakanan ng mga 
Muslim, iniisip nila, na ang kanilang layuning durugin ang bagong Estado ng mga Muslim ay magiging 
madali na maabot. Ang mga rebelde ay nakaramdam ng kaginhawaan na sila ay hindi makikitungo sa 
mainit ang ulo na si 'Umar o ang walang kaparis na si Ali. Sila ay makikitungo lamang isang magaling na 
matandang lalaki! 

Subalit ang mga Muslim ay nasa iilang kaaya-ayang surpresa at ang mga tumalikod sa Islam dahil sa 
marahas na pagkabigla sa kamay ng isang 'magaling na matandang lalaki' - dahil sa pagkabiglang ito, ay 
isang pinuno ng mga rebelde ang tumakbo mula sa hanay ni Abu Bakr, at sumisigaw sa takot. 

"Kasawian sa mga Arabo mula sa anak ni Abu Quhafa!"13 


10. Ibid. 

11. Ibid; Vol. 2, p. 463. 


12. Tanging ang dalisay na pananaw lamang ang magtuturing nito bilang kamalian, at ganun paman, sa 
salaysay na ito ay mahirap ipagtanggol ng may katiyakan. Madali lamang maipangatwiran na ang kahanga- 
hangang mga tagumpay laban sa mga tumalikodmga Persiyano at Romano sa maikling kapanahunan ni 
Abu Bakr bilang Khalifah ay kabilang mula sa pagpapala ng kanyang pasya na ipagpatuloy ang bagay na 
sinimulan ng Propeta (), ang isa sa pangunahing kapasyahan na nagawa ni Abu Bakr bilang Khalifah. 

13. Balazuri; p. 104. 

KABANATA 12 


Paghampas ni Abu Bakr 

"Kapag ang pananampalataya ni Abu Bakr ay timbangin kumpara sa pananampalataya ng lahat ng tao 
sa mundo, ang kanyang pananampalataya ay masmabigat kaysa sa kanila." ['Umar Ibn al-Khattab] 

"Si Abu Bakr ay siyang pinakamatapang sa mga tao." [Ali bin Abi Talib] 1 

Ang pagtalikod sa Islam ay naging pangkabuohan na nakakaapekto sa bawat tribo ng Arabia maliban 
lamang sa mga tao sa Makkah at Madinah at sa tribo ng Thaqeef sa Taif. Sa ilang kalagayan ang buong 
tribo ay tumatikod sa Islam. Sa ibang kalagayan ang bahagi ng tribo ay tumalikod sa Islam habang ang 
ibang bahagi ay patuloy na sumusunod sa totoong pananampalataya, at kabilang sa kanila na 
nananatiling mga Muslim, marami sa kanila ang nagbuwis ng kanilang buhay kasama ang kanilang 
pananampalataya. Ang apoy ng kawalang pananampalataya ay pinapaalab ng dalawang huwad na 
propeta, si Tulaiha bin Khuwalid at Musailima bin Habib, at ang huwad na propetang babae na si Sajah 
bint al-Harith. Si Musailima ay naging impostor kamakailan lang, habang si Tulaiha ay nag-aangkin bilang 
propeta nang magkakasakit ang Propeta (). Ang pinakaunang banta sa Madinah ay mula kay Tulaiha at 
ang tribo ng sentrong-kanluran at sentrong-hilaga ng Arabia na sumunod sa kanya. Ang tribong ito ay 
ang Ghaftan, ang Tayy, ang Hawazin, ang Bani Asad at ang Bani Sulaim. 

Ang nagkakatipon na mga tumalikod sa Islam na malapit sa Madinah ay matatagpuan sa dalawang 
lugar, ang Abraq, 70 milya hilagang-silangan ng Madinah, at ang Zhu Qissa, 24 milya silangang 
Madinah.2 

Ang kabilang sa mga naipong ito ay ang Ghaftan, ang Hawazin, at ang Tayy. Isang linggo o dalawa 
nang umalis ang kawal ni Usama, ang mga tumalikod sa Zhu Qissa ay nagpadala ng delegasyon kay Abu 
Bakr. 

"Ipagpatuloy namin ang mga pagdarasal." Wika ng delegasyon. "Ngunit hindi na kami magbabayad ng 
anumang buwis (Zakah)." 

Hindi nagugustohan ni Abu Bakr ang mga ito. "Sumpa man Allah." Tugon niya. "Kapag ayaw ninyong 
ibigay ang kahit katiting na dapat ninyong bayaran, ako ay makikipaglaban sa inyo. Bibigyan ko kayo ng 
isang araw upang magbigay ng inyong tugon."3 


1. Tarikh al-Khulafah as-Suyuti. 

2. Ang Abraq sa kasalukuyan ay tanging mabatong kapatagan (nangangahulagang espuwela o 
talampas) 5 milya hilagang Hanakiya. Ang Zhu Qissa ay hindi na lumitaw, ang kanyang lokasyon ay 
malalaman lamang sa termino ng kanyang layo mula sa Madinah (Ibn Sad; p. 590), at ito ay nasa daan 
patungong Rabaza, na may 20 milya hilagang-silangan ng Hanakiya. Ang huli ay ang lumang Batn Bakhl. 

Ang delegasyon ay bumalik na may determinasyon at kumpiyansa sa bagong Khalifah na tila hindi 
batid ang kabuohang kahinaan ng kanyang kalagayan. At siya ay nagbigay lamang ng isang araw! 

Ang sumunod na umaga, bago matapos ang isang araw na binigay, ang delegasyon ay pumuslit sa 
Madinah, nangangahulugan ng pagtakwil sa hiling ni Abu Bakr. Sa madaling panahon pagkatapos ng 
kanilang pag-alis, si Abu Bakr ay nagpadala ng mga sugo sa lahat ng mga tribong tumalikod sa Islam, nag- 
anyaya sa kanila na manatiling tapat sa Islam at ipagpatuloy ang pagbayad ng buwis. Ngunit ang mga 
tumalikod na sugo mula sa Zhu Qissa, bago paman umalis sa Madinah ay napansin ang magandang 
tanawin sa lugar, at napuna ng matalim nilang mga mata na doon ay walang mandirigma. Sa kanilang 
pagbabalik sa Zhu Qissa sinabi nila sa kanilang mga kasamahan ang hinggil sa naging usapan kay Abu 
Bakr at ang mahinang kalagayan ng Madinah. 

Samantalang si Tulaiha, na ngayon ay nasa Samira, ay pinalakas ang mga tumalikod sa Islam sa Zhu 
Qissa kasama ang pangkat sa pamumuno ng kanyang kapatid na lalaki, si Hibal - ang tuso at maparaan 
na heneral. 

Nang marinig ng mga tumalikod ang ulat ng mga sugo, ang tukso ay nagpapatunay ng labis sa kanila, 
sila ay nagpasyang magsagawa ng paghaginit sa Madinah habang ito ay nasa kawalang depensa. Dahil 
dito, ang pwersa sa Zhu Qissa ay kumilos mula Zhu Hussa,4 mula dito, matapos bumuo ng himpilan, ang 
bahagi ng pwersa ay umuuna malapit sa Madinah at nagtayo ng kampo. Ikatlong linggo ng Hulyo 632 
(huling bahagi ng Rabi-ul-Akhir, 11H). Si Abu Bakr ay nakatanggap ng ulat hinggil sa kinikilos ng mga 
rebelde at minsan pang isinagawa ang pagsasaayos ng pagtatanggol sa Madinah. Ang kabuohang kawal 
ay naglakbay sa pamumuno ni Usama, subalit ang Madinah ay hindi nawalan ng pagtatanggol katulad ng 
iniisip ng mga rebelde. Sadyang naroon parin ang iilang mga mandirigma, lalo na ang angkan ng Bani 
Hashim (ang angkan ng Propeta) na nagpapaiwan upang ipagluksa ang lumisan nilang kamag-anak. Mula 
sa labing ito si Abu Bakr ay bumuo ng isang pwersa. Ang tiwala ni Abu Bakr ay hindi natinag, ito ay 
pinapalakas sa isipang kasama niya ang mga titigas na sina Ali, Zubair bin al-Awwam at Talha bin 
Ubaidullah. Ang bawat isa sa mga ito ay itinalaga na mamuno sa ikatlong bahagi ng nabuong pwersa. 

Sa loob ng tatlong araw ay walang nangyari. Ang mga tumalikod, ay hindi tiyak kung paano nila 
simulan ang kanilang gawain, nanatiling walang ginagawa. 

Pagkaraan, sa utos mula kay Abu Bakr, ang mga Muslim ay lumabas sa Madinah. Sila ay nagsagawa ng 
dagliang pagsalakay sa nangungunang kampo ng mga tumalikod sa Islam at itinulak ang mga ito pabalik. 
Ang mga tumalikod ay umatras sa Zhu Hussa. Ipinaalam ng mga Muslim kay Abu Bakr ang kanilang 
tagumpay, at ang Khalifah ay nag-utos na manatili sila sa kinaroroonan at hintayin ang kanyang tagubilin. 

Sa sumunod na araw si Abu Bakr ay umalis mula sa Madinah na may mahabang tali ng kawan ng mga 
kamelyo, sapagkat ang mga nasasakyang kamelyo ay naroon kay Usamah at ang mahinang mga kamelyo 


3. Tabari; Vol. 2, p. 487; Balazuri; p. 103. 

4. Ang kinalalagyan ng Zhu Hussa ay hindi napag-alaman. 

na ito ay ang tanging nakalap ni Abu Bakr para sa paglalakbay. Dahil iniwan ng eskolta ang kampo ng 
mga tumalikod sa Islam, ang mga Muslim na nagtataboy sa kanila ay sumakay sa mga kamelyong ito at 
ang pwersang umuna tungo sa Zhu Hussa - himpilan ng mga tumalikod. 

Dito ang mga kaaway ay naghihintay, at si Hibal, ang kapatid ni Tulaiha, ay nagpapakita ng kanyang 
katusohan sa militar. Kanyang pinapanatili ang kanyang mga tauhan sa likod ng galugod ng libis, ilang 
layong nauuna sa kanilang kampo sa dako ng kinaroroonan ng mga Muslim. 

Ang mga Muslim ay nakasakay sa kanilang mga mahihinang kamelyo, dumadaan sa libis na hindi alam 
na ang kaaway ay naghihintay sa likod lamang ng galugod. Nang makalapit ang walang kaalam-alam na 
mga Muslim sa galugod, ang mga rebelde ay tumayo at pumukol ng maraming sisidlan na puno ng tubig. 
Nang ang mga sisidlang ito ay gumulong pababa sa galugod tungo sa mga Muslim, ang malakas na ingay 
ay nagmula sa hanay ng mga rebelde nang kanilang pukpokin ang kanilang mga tambol at sumigaw ng 
pinakamalakas. Ang mga kamelyo, na hindi pa nagamit sa digmaan at hindi sanay sa biglaang malakas na 
ingay o ang makakita ng hindi nakasanayang gumugulong na bagay tungo sa kanila ng maraming bilang, 
ay umikot at tumakas. Ginawa ng mga Muslim ang abot ng kanilang kakayahan upang pigilan ang 
kanilang natatarantang hayop ngunit hindi nila nagawa, at hindi nagtagal ang buong pwersa ng mga 
Muslim ay umuwi sa Madinah. 

Si Hibal ay may dahilan upang makaramdam ng kasiyahan sa kanyang sarili. Kanyang nakuha ang 
isang pinakamabilis sa mga Muslim at naitaboy sila pabalik sa Madinah na walang masabi, walang tudla. 

Sa pananaw ng ganitong panlilinlang na ginawa ni Hibal, hindi malayo na ang nauunang pag-atras ng 
mga rebelde ay isang pagkukunwari, isang plano ni Hibal, upang dalhin ang mga Muslim sa kawalang 
siguridad sa kanilang lungsod tungo sa Zhu Hussa. Hindi natin alam. Subalit si Hibal ay nagkamali sa 
ngayon sa pag-aakalang ang mga Muslim ay natatakot, at ang kanilang mabilis na pagbalik sa Madinah 
ay tanda ng kahinaan. Hindi niya alam na ang mga Muslim ay nakasakay sa mahinang kamelyo, at na ang 
mga hayop na ito ay siyang nataranta hindi ang mga taong nakasakay dito. 

Ipinaalam sa bahagi ng pwersa na nanatili sa Zhu Qissa ang tagumpay na ito at sila ay pinatawag. Sa 
gabi ding iyon ang buong pwersa ng mga tumalikod sa Islam ay sumulong at muling nagtayo ng kampo 
malapit sa Madinah, na kung saan sila ay umatras dito sa nakaraang araw. Ang diwa ng mga rebelde ay 
mataas. 

Sa kabilang banda, ang mga Muslim ay galit na galit, at ang bawat isa ay nagpasya at nagtakda ng 
lakas upang bumalik sa sagupaan. Nababatid ni Abu Bakr na ang mga rebelde ay bumalik sa kanilang 
kampo malapit sa Madinah, at nagpasyang salakayin sila bago paman makompleto ang kanilang 
paghahanda sa labanan. Sa ilalim ng kanyang mga pag-uutos, inilaan ng mga Muslim ang gabing iyon 
upang muling buohin ang maliit na kawal at humanda sa labanan. 

Sa huling bahagi ng gabi, pinangunahan ni Abu Bakr ang kanyang mga kawal na lumabas sa Madinah 
at nagsagawa ng pagsalakay. Kanyang pinapuwesto ang mga kawal na may sentro at dalawang bagwis at 

likurang bantay. Pinanatili ang sentro sa ilalim ng kanyang direktang utos, inilagay niya ang kanang 
bagwis sa pamumuno ni Nu'man, at ang kaliwang bagwis sa pamumuno ni Abdullah at ang likurang 
bantay sa pamumuno ni Suwaid - lahat ng tatlong ito ay mga anak ni Muqaran. 

Bago ang madaling araw ang mga kawal ay handa na upang kumilos tungo sa kampo ng kaaway na 
kung saan ang mga rebelde ay kumpiyansa sa kanilang inaasahang tagumpay bukas, natutulog ng 
mahimbing. 

Sa pagkakatong ito, si Hibal ang siyang nasupresa. Ang unang pamumula ng madaling araw ay hindi 
pa lumitaw nang ang nagngangalit, sumisigaw na pulutong ng mga Muslim ay sumalakay sa kampo. Ang 
mga rebelde ay hindi makaahon sa kanilang naging kalagayan. Marami sa kanila ang napatay, ngunit ang 
marami sa kanila ay nakaligtas sa pagtakas, at hindi huminto hanggang umabot sa Zhu Qissa, na kung 
saan sila ay huminto at muling binuo ang grupo. 

Ang kanilang kasiglahan ay humupa na. Ang yugtong ito ay naipanalo ni Abu Bakr, at ang sa kanya ay 
hindi isang basyong tagumpay. Ito ay madugong taktika na kung saan ang kaaway ay itinaboy sa 
pamamagitan ng espada hindi lamang sa panlilinlang. Si Abu Bakr ay nagpasyang hulihin ang kaaway na 
walang kamalay-malay at dito ay kanyang nakukuha ang binipisyo ng pagkasurpresa upang pagaanin ang 
kanyang kahinaan sa bilang, at siya ay nagtagumpay. Siya ay nangangailangan ng mabilis na taktikang 
tagumpay at kanya itong naabot. 

Hinggil sa kabutihan nito ay dapat malaman na ito ang unang halimbawa sa kasaysayan ng mga 
Muslim ng pag-atake sa gabi - ang taktikang pamamaraan na hindi naabot ang pagiging tanyag hanggang 
sa unang digmaang pandaigdig. 

Ang pagkapanalo sa pagkakataong ito, si Abu Bakr ay nagpasyang huwag bigyang pahinga ang 
kanyang kaaway. Nais niyang hulihin ang mga ito bago mapalis ang epekto ng pagkabigla at habang ang 
pangamba at pagkakalito ay nagdudulot sa kanila ng pagkawatak-watak. Sa pagsikat ng araw, siya ay 
sumulong tungo sa Zhu Qissa. 

Nang dumating sa Zhu Qissa, kanyang binuo ang mga kawal katulad ng ginawa sa gabi ng pagsalakay, 
at naglunsad ng pag-atake. Ang mga rebelde ay tumayo at lumaban, subalit ang kanilang kasiglahan ay 
mahina at matapos ang maikling pagtatanggol sila ay nagkakawatak-watak at umatras tungo sa Abraq na 
kinaroroonan ng maraming kasapi sa angkan ng Ghaftan, ng Hawazin at ng Tayy ang naipon. 

Nang makuha ni Abu Bakr ang Zhu Qissa, siya ay nagpadala ng maliit na pwersa sa pamumuno ni 
Talha bin Ubaidullah upang pasukuin ang kaaway. Si Talha ay sumulong ng ilang layo at napatay ang 
ilang gumagala-gala, ngunit ang maliit na bilang ng kanyang grupo ay pumigil upang maghatid ng 
malaking pinsala sa mga tumakas na rebelde. 

Ang pagkakuha ng Zhu Qissa ay naganap noong Hulyo 30, 632 (ika-8 ng Jamadi-ul-Awwal, 11H). 

Iniwan ni Abu Bakr si Nu'man bin Muqaran sa Zhu Qissa upang tumangan dito, at kasama ang naiwang 
pwersa sila ay bumalik sa Madinah. 

Agusto 2, ang kawal ni Usama ay bumalik sa Madinah, ang kabisera ng Islam ay naging ligtas na sa 
panganib. 

Sa pag-alis sa Madinah, si Usama ay sumulong patungong Tabuk. Karamihan sa mga tribo sa rehiyon 
na ito ay lubhang kumontra sa kanya, ngunit si Usama, na may kasigasigan at lakas ng kabataan, ay 
winalis ang ibayong kalupaan sa pamamagitan ng apoy at espada. Kanyang sinalakay ang malapit at 
malawak na mga rehiyon sa hilagang Arabia, simula sa Quza'a, na nagkawatak-watak sa ilalim ng hampas 
ng kanyang hanay at pagkaraan binaybay ang kanyang daan patungong Daumat-ul-Jandal (na kung saan 
nahuli ni Khalid si Ukaidar dalawang taon ang lumipas). Napatay ni Usama ang lahat na nakikipaglaban 
sa kanya at sinunog ang mga taniman at mga nayon, iniwan ang kanyang bakas 'ang bagyo ng usok'.5 

Bilang resulta ng kanyang operasyon, maraming mga tribo ang muling sumuko sa Madinah at 
nanumbalik sa Islam. Subalit ang Quza'a ay nanatiling mapaghimagsik at hindi nagbabalik-loob, at 
kailangang pakitungohang muli ng ilang saglit sa pamamagitan ni Amr bin al-Aas. 

Ang sunod na pagsulong ni Usama ay sa Mutah, siya ay nakikipaglaban sa mga Kristiyanong Arabo sa 
tribo ng Kalb at Ghasan at gumanti sa pagkamatay sa kanyang ama. Kahit papaano ay walang malaking 
labanan. Pagkaraan siya ay bumalik sa Madinah, dala ang maraming bihag at malaking halaga ng 
kayamanan, ang bahagi nito ay labi ng digmaan at ang iba ay buwis na binayad ng mga nagbabalik-loob 
na tribo. 

Ang kawal ni Usama ay mainit na sinalubong ni Abu Bakr at ng mga tao sa Madinah, na ang kanilang 
pagbabalik ay naghahatid ng kaginhawaan at kaligtasan. Ito ay lumayo sa loob ng 40 araw. 

Matapos magapi ang mga rebelde ng Zhu Qissa, ilang mga tribong tumalikod sa Islam ang nagkaroon 
ng malisya sa kanilang mga membro na nananatiling Muslim at pinagpapatay ang mga ito. Ang 
pagpaslang ay isinagawang may kalupitan, ang ilang mga Muslim ay sinunog na buhay at ang iba ay 
itinapon mula sa tutok ng talampas. Si Abu Bakr na nakarinig sa mga malupit na balitang ito ay may 
malamig na galit, at nanumpa na kanyang patayin ang bawat walang pananampalataya na pumaslang ng 
isang Muslim at maghatid ng apoy at espada sa bawat tribong tumalikod sa Islam. 

Ang mga bagay ngayon ay nakatutok sa mga Muslim. Ang mga naunang tagumpay ni Abu Bakr, 
bagama't ito ay walang alinlangan, ay nagpapataas ng diwa. Ang ilang mga tribong tumalikod na malapit 
sa Madinah ay nagbabalik-loob, muling sumanib sa pananampalataya at nagbayad ng kanilang buwis at 
marami pa. Ang kawal ni Usama ay bumalik kasama ang mga bihag at kayamanan. Ang kaban ng Estado 
ng mga Muslim ay muling napuno, nagbibigay ng mainam na panustos para sa pangkabuohang 
pakikipagdigma laban sa mga kaaway ng Islam. 

Si Abu Bakr ay nagpasya na kailangan niya ng karagdagang panahon bago maglunsad ng 


5. Ibn Sad; p. 709. 

pangkalahatang opensiba nang sa ganun ay makapagpahinga at muling mabigyan ng kagamitan ang 
kawal ni Usama. Dahil dito kanyang ipinag-utos kay Usama na pagpahingahin ang kanyang mga tauhan 
sa Madinah at habang ginagawa ito kanya ring tiniyak ang kaligtasan ng kabisera. Ang kanyang sariling 
pinagtagpi-tagping maliit na pwersa ngayon ay naging hukbo, at nagpasyang gamitin ang mga hukbo na 
ito, habang ang kawal ni Usama ay nagpahinga, upang makipaglaban sa isang opensibang pagsalakay 
laban sa mga rebeldeng nagtipon sa Abraq. Ngayon si Abu Bakr ay naghanda para sa digmaan, hindi 
lamang upang parusahan ang mga tribo sa kanilang karumaldumal na nagawang krimen, ang pagtalikod 
sa Islam, bagkus ay upang ipaghigante ang dugo ng mga Muslim na kanilang pinagpapatay. 

Nang ipahayag ni Abu Bakr ang kanyang hangarin na mamumuno sa mga kawal tungo sa Abraq, ay 
sinubukan siyang pigilan ng mga nakakatandang Muslim. 

"Nawa'y pagpalain ka ng Allah, O Khalifah ng Sugo ng Allah!" Wika nila. "Huwag mong ilagay sa 
panganib ang iyong sarili na pamunuan mismo ang mga kawal. Kapag ikaw ay mapaslang, ito ay 
pagkakabahala sa maging kalagayan. Ang iyong katauhan ay naghahatid ng pagkahilahil sa mga walang 
pananampalataya." Pinapahiwatig nila na magtalaga ng iba para kay Abu Bakr para sa panandaliang 
katayuan upang ilagay ang malawak na pasanin sa balikat ng mga Muslim, kapwa ang mga pinuno at 
mga tauhan. Siya ay humihiling sa kanila na gawin ang pagsisikap na hindi pa niya nagawa noon at 
harapin ang panganib na nakakapanlumo sa mga mandirigma. Wala siyang maisip bilang mainam na 
paraan upang sila ay umaangat tungo sa kanyang inaasahan kaysa sa ang umpisahan ito sa kanyang sarili. 

"Hindi, Sumpa man sa Allah!" Tugon niya. "Gagawin ko ito. Hindi ko gambalahin ang iba sa aking 
pasanin."6 

Sa pamumuno ni Abu Bakr ang maliit na hukbo ay sumulong tungo sa Zhu Qissa, na kung saan si 
Nu'man ay naghihintay sa kanya. (Ang Nu'man na ito ay magkakamit ng katanyagan bilang matagumpay 
sa Nihawand ng Persia.) 

Dito ay inilagay ni Abu Bakr si Nu'man at ang kanyang mga kapatid sa pamumuno ng dalawang bagwis 
at likurang bantay, katulad ng kanyang ginawa sa gabing pagsalakay, at nagpatuloy sa Abraq. Ito ay 
pangalawang linggo ng Agusto (pangatlong linggo ng Jamadi-ul-Awwal). 

Nang ang mga Muslim ay dumating sa Abraq, kanilang natagpuan na ang mga kaaway nakahanda na, 
sila ay bumuo ng ayos sa labanan. Walang sinayang na oras, pinapuwesto ni Abu Bakr ang mga kawal at 
inatake ang mga rebelde. 

Ngayon, ang diwa ng mga rebelde ay hindi katulad noon, dalawang linggo ang lumipas. Ang mga 
natalong kawal na tumakas sa Zhu Qissa ay sumanib sa mga tumalikod sa Islam sa Abraq, at sa 
nakasanayan, sa mga ganitong pangyayari, ang kanilang pagdating ay may hatid na kahirapan sa iba. 

Sa ibang pagkakataon ang mga rebelde, na masmarami sa bilang, ay nilabanan ang atake ng mga 


6. Tabari; Vol. 2, p. 476. 

Muslim, pagkaraan ay tumalikod at tumakas. Naipanalo ni Abu Bakr ang isa pang tagumpay. 

Ang mga natira sa mga rebelde na tumakas sa Abraq, at ang iilang mga angkan mula sa rehiyong ito 
ay naglakbay patungong Buzakha, si Tulaiha, ang impostor ay lumipat sa Samira. Ngunit ang ilang mga 
angkan na naninirahan sa lugar na ito ay sumuko sa mga grupong ipinadala ni Abu Bakr matapos 
makuha ang Abraq upang pasukuin ang mga kabukirang bahagi. Ngayon, masmaraming buwis ang 
naipon, na dito ay may mga karagdagang handog ang mga nagbabalik-loob at masaya itong tinanggap. 

Sa sumunod na araw ang Khalifah ay umalis sa Abraq upang bumalik sa Madinah. Nang dumating sa 
Madinah, siya ay naglaan ng ilang araw upang asikasuhin ang mga bagay hinggil sa Estado, pagkaraan 
siya ay tumungo sa Zhu Qissa kasama ang kawal ni Usama. Ngunit hindi na ito ngayon bilang kawal ni 
Usama, sapagkat si Usama ay naisagawa na ang kanyang tungkulin at ang kanyang kawal ay mga kawal 
na ngayon ng Islam - upang gagamitin sa pangangailangan ng Khalifah at Estado. Ang panahon ng 
panunungkolan ni Usama ay tapos na. 

Sa Zhu Qissa, si Abu Bakr ay bumuo ng mga grupo ng mga kawal upang makitungo sa ibat-ibang mga 
kaaway na umuokupa sa kalupaan ng Arabia maliban sa maliit na lugar na hawak ng mga Muslim. Ito ang 
unang pagkakataon na ang mga kawal ng mga Muslim ay binuo sa magkakahiwalay na pangkat, at sa 
bawat pangkat ay may sariling pinuno, para sa sariling mga 

misyon sa ilalim ng pangkabuohang pamamahala ng Khalifah. 

Ang mga Muslim na kumander, hanggang ngayon ay talagang mga taktiko, na mula dito ay pumasok 
sa mataas na antas ng estratehiya at nagpakadalubhasa sa antas na ito na may tiyak na katatagan at 
kariwasaan na nakakapagpamangha sa buong mundo. 

Sa Zhu Qissa, sa ikaapat na linggo ng Agusto 632 (unang bahagi ng Jamadi-ul-Akhir, 11H) si Abu Bakr 
ay nagbalak ng estratehiyang kompanya laban sa mga tumalikod sa Islam. Ang mga labanan na kanyang 
nagawa laban sa mga rebelde na nakatutok sa Zhu Qissa at Abraq ay likas sa madaliang kilos upang 
protektahan ang Madinah at sikaping pigilin ang sunod pang mga opensa ng kaaway, nang sa gayon 
maabot ang panahon para sa paghahanda at paglunsad sa kanyang pangunahing pwersa. 

Ang pagkilos na ito ay mailalarawan bilang ataking magpalayaw, kanilang binigyang pasya si Abu Bakr 
na iligtas sa panganib ang himpilan na mula dito siya ay maaring makipaglaban sa malaking kilusan na 
maglagay kay Abu Bakr sa walang guni-guni hinggil sa gawaing nakaharap sa kanya. 

Siya ay makikipaglaban hindi lamang sa iisa bagkus ay sa iba-ibang mga kaaway - si Tulaiha ang 
impostor sa Buzakha, si Malik bin Nuwaira sa Butah, si Musailima ang sinungaling sa Yamamah. 
Kailangan niyang harapin ang lumalaganap na pagtalikod sa Islam sa silanganin at katimugang bahagi ng 
Arabia - sa Bahrain, sa Oman, sa Mahra, sa Hadhramaut, at sa Yemen. Nagkaroon ng pagtalikod sa Islam 
sa rehiyon ng timog at silangan ng Makkah, at hilagang Arabia, ang Quza'a ay kumasundo ng pagbabalik 
pagkatapos bumalik ang kawal ni Usama. 

Ang naging kalagayan ng mga Muslim ay maihahambing sa isang maliit na Isla ng pananampalataya sa 
malawak na karagatan ng kawalang pananampalataya, isang lamparang lumiliwanag sa kadiliman na 

nagtaglay sa bawat kaugalian ng panganib para sa mga nanampalataya. Hindi lamang dapat na 
panatilihin ni Abu Bakr na buhay ang ilaw, bagkus ay ang itaboy ang kadiliman at wasakin ang pwersa ng 
kasamaan na naglikum ng pagbabanta sa lahat ng dako. 

Kung sa bilang ng lakas ang mga rebelde ay napakalaki ang kalamangan sa mga Muslim, kahit na sila 
ay hindi nagkakaisa. Ang kawal ni Abu Bakr ay nakasalalay sa kanyang pagtataglay, ng kabilang sa mga 
Muslim, na mga magagaling na mandirigmang kalalakihan sa panahong iyon. At nasa kanya ang 
nakakasindak na sandata - si Khalid bin al-Waleed, ang Espada ng Allah. 

Binalak ni Abu Bakr ang kanyang estratehiya ng pagka-alinsunod. Siya ay bumuo ng mga kawal sa iba- 
ibang pulutong. Ang pinakamalakas na pulutong, at ito ang pangunahing suntok ng mga Muslim, ay ang 
pulutong ni Khalid. Ito ay ang gagamitin upang makipaglaban sa pinakamalakas na pwersa ng mga 
rebelde, upang basagin ang malaking ulo. Ang ibang mga pulutong ay binigyan ng mga lugar na may 
pangalawang kabigatan, ang hindi masyadong mapanganib na mga tumalikod na tribo na kanilang iniisip, 
matapos mawasak ang pangunahing sumasalungat na kaaway. 

Dalawang pulutong ang nanatili bilang pandagdag-lakas sa mga pulutong ni Khalid o saan mang 
pulutong ang mangangailangan ng alalay. Ang unang pulutong na kumilos ay ang pulutong ni Khalid, at 
ang panahon ng pagpadala ng ibang pulutong ay nakasalalay sa operasyon ni Khalid, na binigyang 
tungkulin na makipaglaban sa pinakamalakas na pwersa ng kaaway na may pagkasunod-sunod. Ang 
balak ni Abu Bakr ay unang linisin ang dako ng kanlurang sentro ng Arabia (ang lugar na pinakamalapit sa 
Madinah), pagkaraan ang paghuli kay Malik bin Nuwaira, at ang huli ay ang pagtutok laban sa pinaka- 
mapanganib na kaaway ng pulutong - si Musailima ang sinungaling. Sa gayon, ay maabot ni Abu Bakr ang 
pagpipisan ng pwersa, sa pamamagitan ng pagharap sa pangunahing kawal ng kaaway na magkahiwalay 
at maging pagpapatuloy ng pagkakasunod-sunod mula sa malapit hanggang sa mga malalayong mga 
rehiyon. 

Ang Khalifah ay bumuo ng 11 pulutong, ang bawat isa ay pinamahalaan ng sariling pinuno. 

Ang Bandila ay binigay sa bawat pulutong. Ang magagamit na lakas ay binahagi sa mga pulutong na 
ito at habang ang ibang mga pinuno ay binigyan ng pangunahing mga misyon, ang iba ay may misyon na 
kanilang ilulunsad kinamamayaan. 

Itinatagubilin sa mga pinuno na pumili ng matapang na tao sa daan habang sila ay naglalakad para sa 
isang layunin. Ang 11 na pinuno ng mga pulutong at ang itinakdang layunin ay ang mga sumusunod. 

1. Si Khalid. Una ay si Tulaiha sa Buzakha, pagkatapos si Malik bin Nuwaira, sa Butah. 

2. Si Ikrimah bin Abi Jahl. Puntahan si Musailima sa Yamama ngunit huwag makipagsagupa dito 
hanggang ang maraming pwersa ay mabuo. 

3. Si Amr bin al-Aas. Ang mga tumalikod na tribo sa Quza'a at Wadi'a sa lugar ng Tabuk at Daumat-ul- 
Jandal. 

4. Si Shurahbil bin Hasanah. Sundan si Ikrimah at hintayin angtagubilin ng Khalifah. 

5. Si Khalid bin Saeed. Ang mga tumalikod na mga tribo sa duluhan ng Syria. 

6. Si Turaifa bin Hajiz. Ang mga tribong tumalikod sa Hawazin at Bani Sulaim sa lugar ng silangang 
Madinah at Makkah. 

7. Si Ala bin al-Hadhrami. Ang mga tumalikod sa Bahrain. 

8. Si Hudhayfah bin Mihsan. Ang mga tumalikod sa Oman. 

9. Si Arfaja bin Harsama. Ang mga tumalikod sa Mahra. 

10. Si Muhajir bin Abi Umayyah. Ang mga tumalikod sa Yemen, pagkaraan ay ang Kinda sa 
Hadhramaut. 

11. Si Suwaid bin Muqaran. Ang mga tumalikod sa baybayin ng hilagang Yemen. 

Nang matapos ang pagsasaayos ng mga pulutong, si Khalid ay nagsimulang lumakad, na susundan 
maya-maya ni Ikrimah at Amr bin al-Aas. 

Ang ibang mga pulutong ay pinaiwan ng Khalifah at ipapadala sa sunod na linggo o buwan ang lilipas. 
Ang kanilang pagkilos ay nakaayon sa kalagayan ng operasyon ni Khalid laban sa matigas na ubod ng 
kaaway. 

Bago umalis ang ibat-ibang pulutong sa Zhu Qissa, ang mga sugo ay ipinadala ni Abu Bakr sa mga 
tumalikod na tribo bilang paghuling tangka ng paghikayat sa kanila upang tingnan ang kadahilanan. Ang 
mga sugo na ito ay binigyan ng parehong tagubilin. Kanilang anyayahan ang mga tribo na bumalik sa 
Islam at ibigay ang lubusang pagsuko, para sa mga tribong susuko ay magkakaroon ng kapatawaran at 
kapayapaan, para sa mga tribong tumutol ay kakalabanin hanggang wala ng pagsalungat ang matitira at 
ang kanilang kababaihan at mga bata ay gagawing alipin, laban sa anumang tribo, ang pwersa ng mga 
Muslim ay tatawag ng Adhan (panawagan sa pagdarasal), at kapag ang tribo ay tumugon sa Adhan ito ay 
ituturing na sila ay sumuko. 

Ganun din ang mga pinuno ng pulutong, ang Khalifah ay nagbigay ng parehong mga tagubilin, maliban 
sa kanilang partikular na layunin. Ang mga tagubilin na ito ay ang mga sumusunod. 

a. Hanapin ang tribo na inyong layunin. 

b. Tumawag ng Adhan. 

c. Kapag ang tribo ay tumugon sa Adhan, huwag sumalakay. Pagkatapos ng Adhan, hilingin sa tribo na 
tiyakin ang kanilang pagsuko, kasama ang pagbayad ng buwis. Kapag naging malinaw ito, huwag 
umatake. 

d. Sila na mga sumuko ay hindi gugulohin. 

e. Sila na hindi tumugon sa Adhan, o pagkatapos ng Adhan ay hindi nilinaw ang lubusang pagsuko, ay 
pakitutunguhan sa pamamagitan ng apoy at espada. 

f. Ang lahat ng tumalikod sa Islam na pumatay ng Muslim ay papatayin, sila na sumunog ng Muslim na 
buhay ay susunuging buhay.7 

Sa mga tagubiling ito ni Abu Bakr, hindi na maamo, sa sumukong kasamahan, ay naglunsad sa pwersa 
ng Islam laban sa mga tumalikod sa Islam. 


7. Tabari; Vol. 2, p. 482. 

KABANATA 13 


Si Tulaiha ang Impostor 

Si Ibn Abbas ay nagsalaysay na ang Propeta () ay nagsabi. "Ang mga pamayanan ay ipinakita sa akin. 
Nakita ko ang Propeta na kasama ang pangkat ng mga tao, ang Propeta na kasama ang isa o dalawang 
tao, ang Propeta na walang sinumang kasama sa kanya. Pagkaraan ang isang malaking bilang ng mga tao 
ay ipinakita sa akin, kaya aking naisip na sila ay ang aking pamayanan, subalit sinabi sa akin, 'Ito si Musa 
at ang kanyang pamayanan, tumingin ka sa kagiliran.' Pagmasdan! Ang isang malaking pangkat ng mga 
tao! At sinabi sa akin, 'Tumingin ka sa kagiliran.' Pagmasdan! Isang malaking pangkat ng mga tao! Sinabi 
sa akin. 'Ito ang iyong pamayanan, at kabilang sa kanila ay ang pitumpung libo na papasok sa Halamanan 
na walang pagtutuos o kaparusahan'." 

Siya ay tumayo at pumasok sa kanyang pamamahay, at ang mga tao ay nagsimulang magmumuni- 
muni hinggil sa pinagpalang mga mananampalataya na iyon. Ang ilan sa kanila ay nagsabi. "Marahil sila 
ay ang nakasama sa Sugo ng Allah." Ang iba ay nagsabi. "Marahil sila ay ang ipinanganak sa Islam at hindi 
nakagawa ng pagtatambal sa Allah kailanman." Ang ilan ay nagsabi ng iba-ibang bagay. Pagkaraan ang 
Propeta ng Allah () ay lumabas sa kanila at kanilang pinaalam sa kanya ang pinagtatalunan, kung kaya 
siya ay nagsabi. "Sila ay ang sinumang hindi naghahanap ng espirituwal na panggagamot para sa pisikal 
na karamdaman, sila na hindi nagsasagawa ng pagpaso, at sila na hindi gumuhit ng pangitain, subalit 
inilagay ang kanilang lubos na pagtitiwala sa kanilang Panginoon." Kung kaya si 'Ukkashah bin Mihsan ay 
tumayo at nagsabi. "Hilingin sa Allah na ako ay mapabilang sa kanila." Siya ay nagsabi. "Ikaw ay kabilang 
sa kanila." Isa pang lalaki ang tumayo at nagsabi. "Hilingin sa Allah na gawin akong kasama sa kanila." 
Siya ay sumagot. "Ikaw ay tinalo ni 'Ukkashah dito."l 

Mula sa huwad na mga propetang nanatili matapos ang kamatayan ni Aswad, ang unang kakalabanin 
ng mga Muslim ay si Tulaiha bin Khuwalid. 

Siya ay ang pinuno ng tribong Bani Asad, at sumasalungat sa Propeta () sa loob ng maraming taon. 

Ang unang pagpakita ni Tulaiha sa kanyang pagkakalaban sa Islam ay tatlong buwan matapos ang 
digmaan sa Uhud. Inaakala niyang ang mga Muslim ay labis na napasama sa labanan, kasama ang 
kanyang angkan na may hangaring salakayin ang Madinah at samantalahin ang pagkakataon na inisip 
niyang mabuti, subalit nalalaman ng Propeta () ang pagtitipon ng angkan at nagpadala ng pulutong ng 
150 na mangangabayo para sa kanya. Ang mga walang pananampalataya ay nagkawatak-watak na 
walang naganap na labanan, at nakuha ng mga Muslim ang kawan ng angkan, at dinala sa Madinah 
bilang Ghanima. Ang pag-urong na 


1. Bukhari, Muslim at Ahmad. Sahih al-Saghir bilang 3999, at Kitab at Tawhid ni Shiekh Muhammad bin 
Abdul-Wahhab, Chapter3 

ito ay isang kahihiyan kay Tulaiha sa mata ng kanyang tribo na siya ay bumagsak ng bahagya. 

Pagkaraan siya ay sumali sa digmaan ng trinsera. Sabik na tinugunan ang pag-anyaya ng mga Hudyo 
na umalsa laban sa mga Muslim, siya ay kasama ang grupo mula sa Bani Asad at pinamahalaan ito sa 
magkaanib na lumusob sa Madinah. Nang si Abu Sufyan ay umatras mula sa Madinah, ang Bani Asad ay 
bumalik sa kanilang nayon. Muli si Tulaiha ay walang matutungohan. 

Ang sumunod na pangyayari na pagsalungat niya sa mga Muslim ay ang kanilang kompanya laban sa 
mga Hudyo ng Khaibar noong 628 (7H). Ang Bani Asad, na kumikilos sa pamumuno ni Tulaiha ay 
kumampi sa mga Hudyo. Habang kumikilos ang mga kawal na Muslim patungo sa Khaibar, si Tulaiha ay 
nakipaglaban sa maraming mga maliliit na sagupaan laban sa mga Muslim subalit napasama sa bawat 
pagkakataon. Kung kaya kanyang pinaatras ang kanyang pwersa at tinalikuran ang mga Hudyo. 

Dalawang taon ang lumipas, sa 'Taon ng mga Delegasyon', ang Bani Asad ay nagpadala ng delegasyon 
sa Madinah at naglahad ng pagsuko sa Propeta (). Ang buong tribo ay yumakap sa Islam, ngunit katulad 
ng iba pang mga tribo sa Arabia ang kanilang pagyakap ay pampolitakal na kaluwagan hindi ang tunay na 
pananampalataya. Sa panlabas, ay yumakap din sa Islam si Tulaiha. Siya man ay walang 
pananampalataya o Muslim si Tulaiha ay patuloy na nagtatamasa sa malaking impluwensiya sa kanyang 
tribo bilang pinuno at manghuhula. Kanyang hinuhulaan ang darating, magwilig sa kahulaan at 
dumadalit ng tula. 

Nang magkasakit ang Propeta (), sa ilang araw na lang ng kanyang paglisan, si Tulaiha ay gumawa ng 
tawad para sa kalayaan. Kanyang ipinahayag ang kanyang sarili bilang propeta! Kanyang inaanyayahan 
ang mga tao na sumunod sa kanya, at marami ang gumawa nito. Nang makarating ang balita sa 
pagpanaw ng Propeta (), kanyang pinatindi ang kanyang pagsisikap upang maitatag ang kanyang sarili 
bilang bagong propeta, at sa pagkalat ng pagtalikod sa Islam sa Arabia, ang buong tribo ng Bani Asad ay 
sumilong sa kanyang bandila, tinanggap siya bilang pinuno at propeta. Upang markahan ang pagkaputol 
ng ugnayan sa Madinah, ay kanyang pinalayas ang taga-kolekta ng buwis sa kanyang lugar - ang isang 
magiting na lalaki na nagngangalang Barar bin al-Azwar, na ang kanyang kabuluhan sa kampanya sa Syria 
ay mahabang kwento. 

Sa pagdeklara sa kanyang sarili bilang propeta, si Tulaiha ay nakaramdam na kailangan niyang 
gumawa ng isang bagay hinggil sa relihiyon upang patunayan na siya ay tunay ngang propeta. Wala 
siyang naisip na mabuting paraan upang gawing nakagilalas ang epekto maliban sa baguhin ang paraan 
ng pagdarasal. Kanyang inalis ang pagpapatirapa, na siyang mahalagang bahagi ng pagdarasal ng mga 
Muslim. 

"Hindi ninais ng Allah na itaub ang ating mga mukha." Pahayag ni Tulaiha. "At iyuko ang ating mga 
likod sa hindi magandang pustura. Magdarasal na nakatayo!"2 At ang Bani Asad ay nagdarasal na walang 
pagpapatirapa sa likod ng kanilang impostor. 


2. Ibn-ul-Aseer; Vol. 2, p. 131. 

Kasabay sa paglaganap ng pagtalikod sa Islam ang hanay ng kanyang mga tagasunod ay dumarami. 
Siya ay nakakatanggap ng mga alok ng suporta mula sa mga malalaking tribo ng hilagang sentro ng 
Arabia, ang pinakamatapat dito ay ang Ghaftan, sinundan ng Tayy, na kapwa ang mga ito ay may dati ng 
may matibay na alyansa sa Bani Asad. Mayroon ding suporta mula sa Hawazin at ang Bani Sulaim, ngunit 
ito ay malamig. Kahit na ang dalawang malaking tribo na ito ay tumalikod sa Islam at nakikipaglaban sa 
mga Muslim, sila ay hindi sumanib kay Tulaiha, at hindi nakipaglaban sa ilalim ng kanyang bandila. 

Ang isa sa makapangyarihang tagasuporta ni Tulaiha ay si Uyaina bin Hisn, ang pinuno ng Bani Fazara 
na iisa ang mata - ang makapangyarihang tribo ng Ghaftan. Ito ang tao na nag-uutos sa grupo ng Ghaftan 
sa digmaan ng trinsera at ang binigyan ng Propeta () ng palayaw na ang Sabik na Tanga. Ngayon siya ay 
namuhay sa pangalan na ito sa pamamagitan ng pagsunod kay Tulaiha. Ngunit hindi siya taus-pusong 
naniniwala sa impostor, ayon sa kanyang sinabi. 

"Pipiliin kong sumunod sa propeta mula sa kaanib na tribo kaysa sa isang taga-Quraish. Gayon pa man, 
si Muhammad ay patay na at si Tulaiha ay buhay."3 

Ang kanyang suporta ay nagpapakita ng kahalagahan, dahil dinala niya ang buong tribo ng Ghaftan sa 
ilalim ng kapangyarihan ni Tulaiha. Inipon ni Tulaiha ang Bani Asad sa Samira. Ang Ghaftan ay nakatira sa 
kalapit-lugar ng Bani Asad at hindi magtagal ang mga ito ay sasanib sa kanya. 

Tinanggap din siya ng Tayy bilang pinuno sa mga pinuno at propeta, ngunit sila ay nananatili sa 
kanilang rehiyon sa hilaga at hilagang-silangan ng Khaibar, maliban sa isang maliit na grupo, na sumanib 
sa kanya sa Samira. Dito, si Tulaiha ay nagsimulang maghanda upang labanan ang kapangyarihan ng 
Islam. 

Nang kanyang marinig ang pagtitipon ng mga angkan sa Abraq at Zhu Qissa, siya ay nagpadala ng 
pangkat mula sa kanyang tribo upang alalayan sila sa pamumuno ng kanyang kapatid na lalaki, si Hibal. 
Ang kaganapan ng mga Muslim sa Zhu Qissa at Abraq ay atin nang nailarawan. 

Habang ang operasyon na ito ay nagpatuloy, si Tulaiha ay kumilos kasama ang kanyang mga kawal 
tungo sa Buzakha, na siya ay sinaniban ng ilang mga natitira sa mga rebelde na naitaboy mula sa Abraq. 

Sa Buzakha, si Tulaiha ay minamadali ang paghahanda. Nagpadala siya ng mga sugo sa maraming 
angkan, nag-anyaya sa kanila na sumanib sa kanya, at maraming angkan ang tumugon sa panawagan. Si 
Uyaina ay nagdala ng 700 na madirigma mula sa Bani Fazara. 

Ang pinakamalaking grupo ay ang mula sa Bani Asad at Ghaftan. Naroon din ang pangkat 

mula sa Tayy, ngunit ang pangunahing bahagi ng Tayy ay hindi pumunta sa Buzakha. Handa na sa 
labanan si Tulaiha nang si Khalid ay umalis sa Zhu Qissa. 

Bago naglunsad ng pagsalakay si Khalid laban kay Tulaiha, si Abu Bakr ay humanap ng paraan at 
dahilan upang mabawasan ang lakas ng huling hukbo, upang ang digmaan ay maganap na may 


3. Tabari; Vol. 2, p. 487. 

pinakamataas na pag-asang manaio. Wala ng magagawa sa tribo ng Bani Asad at Ghaftan na tumayo ng 
matibay sa likod ni Tulaiha, ngunit ang Tayy ay ibang bagay. 

Sila ay hindi gaanong tapat sa kanilang suporta sa impostor, at ang kanilang pinuno na si Adi bin 
Hatim, ay isang relihiyosong Muslim. (ang tao na nabubuhay ng 120 taon, si Adi ay napakataas na kapag 
siya ay uupo sa kanyang kabayo, ang kanyang mga paa ay aabot sa lupa.4) Nang subukan ni Adi na 
pigilan ang pagtalikod ng Tayy, siya ay kanilang itinatakwil, at ang naging bunga ay tinalikuran niya ang 
tribo kasama ang grupo ng kanyang taimtim na tagasuporta at sumanib sa Khalifah. 

Ngayon, ay nagpasya si Abu Bakr na subukang maihiwalay ang Tayy mula kay Tulaiha. At kung hindi 
sila mahikayat na iwanan ang impostor, sila ay kakalabanin at durugin sa kanilang kinaroroonan sa 
kasalukuyan bago paman sila sumanib sa kanya sa Buzakha. Sa ganito si Tulaiha ay tatanggihan sa 
suporta ng Tayy. 

Ipinadala ni Abu Bakr ang pinuno ng Tayy upang asikasuhin ang kanyang tribo. Kasama niya ay si 
Khalid na may pulutong na 4,000 tauhan. 

"Kapag ang pagsisikap ni Adi ay hindi magtagumpay." Tagubilin ni Abu Bakr kay Khalid. "Kalabanin ang 
Tayy sa kanilang kasalukuyang lokasyon."4 Matapos ang misyon ni Khalid sa Tayy, siya ay tutuloy sa 
Buzakha. 

Ang pag-alis mula sa Zhu Qissa, si Khalid ay lumakad sa hilagang direksiyon, tungo sa Buzakha. Nang 
makalapit na sa Buzakha, siya ay lumiko sa kaliwa at dumaan patungo sa lugar na timog ng kabundukan 
ng Aja, na kung saan ang tribo ng Tayy ay naipon. Dito, si Adi ay pumaroon sa harapan at tinawag ang 
tribo, siya ay nagsalita hinggil sa Allah at sa Kanyang Sugo, sa Apoy ng Impiyerno, ang pagkawalang- 
saysay sa pagtutol, ngunit sa kabila ng kanyang mahusay na pananalita siya ay hindi nakagawa ng pag- 
usad. Siya ay tinanggihan ng mga nakakatanda sa tribo, at dito si Adi ay nagbigay babala sa kanila. 

"Magkagayon, paghandaan niyo ang mga kawal na darating upang wasakin kayo at bihagin ang 
inyong kababaihan. Gawin niyo kung ano ang gusto niyo." 

Ang babala ay umaasa ng epekto. Ito ay bahagyang nasisilayan sa mga nakakatanda at pagkaraan ay 
nagsabi. "Panatilihin ang mga kawal na ito malayo sa amin hanggat mapakawalan 

namin ang aming mga kapatid na kasama ni Tulaiha. May kasunduan kami sa kanya. Kapag sisirain namin 
ito, maaari niyang patayin ang aming mga kapatid o gagawin itong bihag. Kailangang mailayo namin sila 
kay Tulaiha bago kami lantarang magtakwil sa kanya." 

Si Adi ay bumalik sa kampo ng mga Muslim at ipinaliwanag ang kalagayan kay Khalid, ngunit si Khalid 
ay wala sa kalagayan upang mag-aksaya ng panahon para sa pakikipag-usap. Matatag niyang 


4. Ibn Qutaiba; p. 313. 

5. Tabari; Vol. 2, p. 483. 

pinanindigan ang pananaw hinggil sa tumalikod sa Islam at hindi nakasandal sa pagiging mabuti sa kanila 
na naging walang pananampalataya matapos manampalataya. 

"Tatlong araw, O Khalid!" Pakiusap ni Adi. "Tatlong araw lang! At makukuha ko para sa iyo ang 500 na 
mandirigma mula sa aking tribo upang makipaglaban kasama mo. Yan ay masmainam kaysa sa ang 
ipadala sila sa Apoy."6 Si Khalid ay pumayag na maghintay. 

Ang mga nakakatanda ng Tayy ay nagpadala ng mga mangangabayo kay Tulaiha, kunwaring dagdag 
pwersa sa kanilang grupo. At doon ay nagsimula silang kumilos ng lihim upang kunin ang grupo ng Tayy 
palayo kay Tulaiha bago paman dumating si Khalid sa Buzakha. Dito sila ay nagtagumpay. Kung meron 
mang kasapi ng Tayy na naiwan kay Tulaiha, marahil ay iilan lamang, at sila ay hindi sumali sa 
pakikipaglaban sa digmaan ng Buzakha. Si Khalid ay pumayag na huwag salakayin ang Tayy. Siya ay 
nagpasyang tunguhin ang ibang tumalikod na tribo na naninirahan sa malapit - ang Jadila. 

Ang Khalifah ay walang binanggit hinggil sa Jadila, subalit si Khalid ay hindi na nangangailangang 
imbitahin upang lumaban. Nang kanyang ipahayag ang layuning salakayin ang Jadila, muli, si Adi ay 
pumaroon dala ang alok na hikayatin ang tribo na sumuko at walang dugong dadanak. Si Khalid ay hindi 
ang taong inaalala ang hinggil sa pagdanak ng dugo, subalit sa pananaw na may posibilidad ng pagpalaki 
ng kanyang sariling lakas sa pamamagitan ng pagdagdag ng marami pang mandirigma, siya ay sumang- 
ayon sa mungkahi ni Adi. Ang mahusay na pananalita ni Adi ay nagbunga. Ang Jadila ay sumuko, at ang 
1,000 mandirigma ay sumanib kay Khalid. Kasama ang dami ng kanyang pulutong na nadagdagan ng 500 
na mangangabayo mula sa Tayy at ang 1,000 mula sa Jadila, si Khalid ay masmalakas kaysa sa kanyang 
pag-alis sa Zhu Qissa, sa paglalakbay patungong Buzakha. Sa kanyang daan, siya ay makakuha pa ng 
maraming mandirigma. 

Sa araw ng pagpatuloy sa Buzakha, si Khalid ay nagpadala ng dalawang tagamanman para 

sa isang pagpamanman sa kilos ng kaaway. Kapwa ang dalawang ito ay mga Ansar, ang isa sa kanila ay 
kilala sa pangalang Ukasha bin Mihsan. Ang mga tagamanman na ito ay nakasagupa ang dalawang 
tumalikod sa Islam na nagsagawa ng parehong misyon para sa kaaway, ang isa sa kanila ay si Hibal, ang 
kapatid na lalaki ni Tulaiha. Si Hibal ay napatay, ngunit ang isa ay nakatakas upang dalhin ang malungkot 
na balita sa impostor. 

Si Tulaiha ay umaapoy sa galit dahil sa balitang pagkamatay sa kanyang kapatid, siya ay pumaroon 
kasama ang isa pang kapatid na lalaki, si Salma. Ang dalawang magkasama ay nagkatagpo. Dalawang 
paris ng duwelo. Si Tulaiha at si Ukhasha ay mahusay sa espada at patuloy na naglalaban ng matagal 
matapos mapatay ni Salma ang isang Muslim. Ngunit sa huli, si Ukasha ay bumagsak sa harapan ni 
Tulaiha. Ang bangkay ng dalawang Muslim ay nanatili kung saan sila natumba hanggang madatnan ito ng 
mga kasamahang Muslim at inilibing. 


6. Tabari; Vol. 2, p. 483. 

Ang pagkawala ng dalawang Muslim ay ikinalumbay ng labis, sapagkat sila ay mga mahuhusay na 
mandirigma at minahal na kasamahan. 

Nang si Khalid ay dumating sa timog na bahagi ng kapatagan ng Buzakha, siya ay nagtayo ng kampo 
na hindi gaanong malayo mula sa kinakampuhan ng mga tumalikod sa Islam. Mula sa pagitan ng 
dalawang kampo na ito ang dalawang magkakalabang hukbo ay magtatagpo upang maglalaban. 

Ang lugar ng labanan ay taglay ang kapatagan ng Buzakha - ang pantay, bukas na kapatagan na may 
iilang maliliit at mabatong burol sa kanyang kanluran at hilagang dulo. Ang mga maliliit na burol na ito ay 
karugtong ng timog-silangang mga mababang burol na saklaw ng Aja.7 

Angyugto sa labanan ng Buzakha ay naitakda na. Ang mga Muslim ay humanda para bukas, ganun din 
ang mga rebelde. 

Si Khalid ang Espada ng Allah na may 6,000 na tauhan, ay hinarap si Tulaiha ang impostor, ang dami 
ng kanyang mga kawal ay hindi naitala subalit pinaniniwalaang masmarami kaysa mga Muslim. Nasa 
kalagitnaan ng Septyembre, 632 (huling bahagi ng Jamadi-ul-Akhir, 11H). 

Kinaumagahan mula nang dumating si Khalid, ang dalawang hukbo ay humanay para sa labanan sa 
kapatagan ng Buzakha. Pinamahalaan ni Khalid ang mga Muslim sa kanyang sarili at tumayo sa unahan 
ng kanyang hukbo. Habang si Tulaiha ay itinalaga si Uyaina upang pamunuan ang kanyang kawal, sa 
gitna na kinatatayuan ng 700 na Bani Fazara (ang angkan ni Uyaina). Ang impostor ay nakaupo sa isang 
tolda na hindi kalayuan sa likuran ng kanyang mga kawal, ang kanyang ulo ay binalot ng isang bandana 
at ang balabal ay lumaylay sa kanyang mga balikat. Siya ay gumanap sa isang mapagnilay-nilay na hitsura 
at hayaang malaman na siya ay tumatanggap ng patnubay mula kay Jibril, para sa kilos ng labanan. 

Hindi nagtagal, nang ang dalawang hukbo ay umayos para sa labanan, si Khalid ay naglunsad ng atake 
kasama ang buong kawal sa harapan. Sa ilang pagkakataon ang mga rebelde ay matigas na lumaban, lalo 
na ang Bani Fazara, subalit ilang sandali ang lumipas ang 

pamumuwersa ng mga Muslim ay nagsimulang tumindi at ang pagkayupi ay nakikita sa harapang kawal 
ng mga rebelde. Naalarma si Uyaina sa masidhing atake ng mga Muslim, siya ay tumungo sa tolda ni 
Tulaiha, umaasa na ang banal na patnubay ay dumating upang tulongan sila. 

"Dumating na ba si Jibril sa iyo?" Tanong niya. 

"Hindi pa." Tugon ng impostor na may mataimtim na pagpapahayag. Si Uyaina ay bumalik sa labanan. 

Ilang sandali pa ang lumipas. Makakaya ni Khalid na sumiksik sa gitna ng mga kaaway ngunit 
nanatiling napipigilan, at ang labanan ay maslalong naging malubha sa bawat pulgada ng lupa ay mainit 
na nakipagtunggali. 


7. Waia nang natira sa Buzakha, ngunit ang kapatagan na siyang may kinalaman sa kanyang pangalan, ay 
nagsimula 25 milya timog-kanluran ng kasalukuyang Hail ay tumakbo sa timog-kanlurang bahagi. 

Muli ay tumungo si Uyaina kay Tulaiha at muling nagtanong. "Dumating na ba sa iyo si Jibril?" 

"Wala pa, sumpa man sa Allah!" Tugon mg impostor. Muli si Uyaina ay bumalik sa labanan. 

Nangangamoy na ang tagumpay, ngayon ang mga Muslim ay umatake ng masmasidhi at nakamit ang 
karagdagang lugar. Ang lahat ng rebelde ay nagsikap na mapigilan ang pagkalagot ng kanilang posisyon. 
Ang nakitang sitwasyon ay naghatid kay Uyaina ng kawalang pag-asa na sa pangatlong ulit ay tinungo si 
Tulaiha. Nagkaraoon ng hindi mapipigilang kaba sa kanyang boses nang siya ay magsalita ng parehong 
tanong. 

"Dumating naba si Jibril sa iyo?" 

Ang impostor ay sumagot. "Oo." 

"Ano ang kanyang sinabi?" Tanong ni Uyaina. 

Marahang sumagot si Tulaiha. "Siya ay nagsabi, 'Ikaw ay may gilingan na katulad lamang nito, at ito 
ang araw na hindi mo makakalimutan'." 

"Sumpa man sa Allah!" Bulalas ni Uyaina na wari bang ang mga kaliskis ay nahulog mula sa kanyang 
mga mata. "Ang araw na ito ay katotohanang hindi mo makakalimutan." Pagkaraan ay nagmadaling 
tinungo ang kanyang angkan. "O Bani Fazara!" Sigaw niya. "Ang taong ito ay isang impostor. Lumayo 
kayo sa labanan."8 

Ang Bani Fazara, ang pinaka-lakas sa pwersa ni Tulaiha, ay tumalikod at lumayo. Sa kanilang pag-alis 
ang pagtanggi ng mga tumalikod sa Islam ay gumuho. Ang grupo ng mga walang pananampalataya ay 
nag-uunahang tumalilis mula sa tagpo ng labanan tungo sa lahat ng direksiyon. Ang matagumpay na 
mga Muslim ay pinagtataga ang sinumang tumanggi. Ang ilan sa mga tumakas ay nagmamadaling 
tumungo kay Tulaiha at nagtanong. 

"Ano ang iyong ipag-uutos?" 

Si Tulaiha ay aumagot. "Hayaan ang may kakayahan, gawin ang aking gagawin at iligtas ang kanilang 
mga sarili at pamilya."9 

Pagkaraan ng huling tagubilin na ito, inilagay ni Tulaiha ang kanyang asawa sa mabilis na kamelyo na 
kanyang inihanda para sa mga ganitong pangyayari. Siya sa kanyang sarili ay umigkas sa kanyang kabayo, 
at ang lalaki at ang kanyang asawa ay naglaho sa mala-ulap na alikabok. 

Ang digmaan sa Buzakha ay natapos. Si Khalid ay naging matagumpay. Ang pangalawang 
makapangyarihang kaaway ng Islam ay natalo at ang kanyang mga kawal ay nagkakahiwa-hiwalay. 


8. Tabari; Vol. 2, p. 485) 

9. Ibid. 

Si Tulaiha ay tumakas tungo sa hangganan ng Syria, at nanirahan doon kasama ang Kalb. Ang mga 
araw ng kanyang pagiging impostor ay nagwakas na. Ngunit, hindi pa man siya tumagal sa tribong ito ay 
kanyang nabalitaan na ang Bani Asad ay muling yumakap sa Islam. Dahil dito siya ay naging Muslim narin 
at muling sumanib sa kanyang tribo. Siya ay bumisita na rin sa Makkah para sa peregrinasyon sa 
kapanahunan ni Abu Bakr, ngunit ang Khalifah, kahit na batid ang pagdalaw, ay hindi siya napansin. 

Pagkalipas ng dalawang taon siya ay bumisita sa Madinah at pumaroon upang makita si 'Umar, na 
hindi madaling magpatawad. Nang makita si Tulaiha, si 'Umar ay nagsabi sa kanya. 

"Pinatay mo ang dalawang marangal na Muslim, kasama si Ukasha bin Mihsan. Sumpa sa Allah hindi 
kita magugustohan." 

Si Tulaiha ay may katalasang isip. Siya ay tumugon. "Sila ay pinagpala ng Allah ng Paraiso sa 
pamamagitan ng aking mga kamay, habang hindi ako makikinabang sa kanila. Ako ay humihingi ng 
kapatawaran sa Allah." 

Si 'Umar na hindi natitinag, ay muling nagsabi. "Sinungaling ka sa pagsabing walang masamang 
mangyayari sa iyo." 

"Doon." Tugon ni Tulaiha. "Sa pagsibol mula sa kamalian ng kawalang pananampalataya na 
winasak ng Allah. Hindi ako ang masisisi dito." 

Nakikita ni 'Umar na ito ay hindi na hahaba pa sa pagpapalitan at sinabi ang huling tangka. "O 
manlilinlang! Ano ang naiwan sa iyong kahulaan?" 

"Wala maliban sa silagbo o dalawa mula sa palahaw."10 

Hindi magpapatawa ang siyang paksa ni 'Umar, at hindi niya lubos maisip ang angkop na 
sagot sa sagot, siya ay umalis. 

Si Tulaiha ay bumalik sa kanyang tribo at namumuhay kasama sila hanggang sa pangatlong pagsalakay 
sa Iraq. Pagkaraan siya ay nagprisintang maglingkod sa Iraq bilang kawal na Muslim at pinuno. Siya ay 
nagsilbi na may pagtatangi, nagsagawa ng kagila-gilalas na bagay ng katapangan at kahusayan, at siya ay 
sumama sa malalaking digmaan ng Qadissiyah at Nihawand, na kung saan siya ay napaslang. Kaya ang 
pagkatubos ay nakamit ni Tulaiha. 

Nang ang digmaan ay nagwakas, si Khalid ay nagpadala ng mga pangkat upang tugisin ang mga 
tumakas na rebelde at pasukuin ang mga nalalapit na tribo. Isa sa mga grupo ang nakahuli ng ilang 
rebelde sa maburol na bahagi ng Ruman, 30 milya timog - timog silangan ng Buzakha, ngunit sila ay 
sumuko na hindi lumaban at muling naging Muslim. 


10. Tabari; Vol. 2, p. 489; Balazuri; pp. 105-6. 

Isang mabilis na grupo ang pinamunuan ni Khalid upang tugisin si Uyaina, na tumakas tungo sa timog- 
silangan kasama ang kanyang ankan ang Bani Fazara at ilang mga kawal ng Bani Asad. 

Si Uyaina ay hindi gaanong nakalayo sa Ghamra, 60 milya,ll nang abutan siya ni Khalid. Muli, si 
Uyaina ay lumaban, kahit na siya ay lubusan nang nagbago hinggil kay Tulaiha, siya ay nananatiling 
matigas ang ulo at hindi nagbabalik-loob. Nagkaroon ng matalim na labanan na dito ang ilan sa mga 
rebelde ay napatay at ang naiwan ay tumalilis. Si Uyaina ay nabihag. 

Ang ama ni Uyaina ay isang tanyag at iginagalang na pinuno ng Ghaftan, bilang resulta nito si Uyaina 
ay itinuring ang sarili bilang nangunguna sa antas. Ngunit ang palalong supling na ito sa mahabang pila 
ng mga pinuno, na kung saan sinubukang kausapin ng Propeta () sa kanyang sarili sa digmaan ng trinsera, 
ngayon ay isang nakatanikala na humantong sa mapagkumbabang bihag at dinala sa Madinah. 

Nang siya ay makapasok sa Madinah, ang mga bata, nang makilala siya at ang naging kalagayan, 
nagtipon palibot sa kanya. 

Sila ay nagsimulang sundutin siya ng matulis na patpat, at nagsasabi. 

"O kaaway ng Allah! Ikaw ay hindi sumampalataya pagkatapos mong manampalataya." 

Si Uyaina ay nakakaawang tumutol. "Sumpa man sa Allah, hindi ako naging isang mananampalataya." 
Sa ibang salita, dahil siya ay hindi naging isang Muslim (katulad ng kanyang maling pag-aangkin), siya ay 
hindi maaakusahan ng pagtalikod sa Islam. 

Siya ay nakikiusap kay Abu Bakr, na nagpatawad sa kanya, at kaya si Uyaina ay muling naging Muslim 
at namumuhay ng mapayapa na kasama ang kanyang tribo sa mahabang mga taon. 

Sa kapanahunan ni Khalifah Uthman, si Uyaina, sa panahong ito ay matanda na, ay bumisita sa 
Madinah at tumungo sa Khalifah. lyon ay ganap na pagkatapos ng paglubog ng araw. 

Si Uthman, na palaging mabait sa kanyang bisita, ay humiling sa kanya na manatili para sa hapunan at 
hindi naituloy nang si Uyaina ay tumanggi sa paanyaya dahil nag-aayuno ito.12 

Matapos ang labanan sa Ghamra, si Khalid ay nagpatuloy sa Naqra na doon ay nagtitipon ang angkan 
ng Bani Sulaim at patuloy na kumakalaban sa Islam. Ang pinuno sa grupo ng Bani Sulaim ay ang mapusok 
na puno na nagngangalang Amr bin Abdul Uzza, ngunit kilala sa pangalang Abu Shajra. Ang taong ito ay 
walang natutonang aral sa pagkatalo ni Tulaiha at upang palakasin ang loob ng kanyang mga tauhan at 


11. Ang Ghamra ay nakahimlay sa 15 milya hilaga - hilagang silangan ng Samira at ang burol na nakikita 
sa kasalukuyang nayon ay tinatawag din na Ghamra. Ang lugar na ito ay tinawag na Ghamr ni Ibn Sad na 
naglagay nito sa dalawang yugto mula sa Feid (p. 590). Ito ay 30 milya mula sa Feid katulad ng paglipad ng 
uwak , at may kaunting layo sa ruta ng karawan. 

12. Ibn Qutaiba; p. 304. 

manatiling matatag sa kanilang pagsuway sa pamahalaan ng mga Muslim, siya ay humabi at dumalit ng 
mga talata. 


"Ang aking sibat ay nakikipaglaro ng pagkawasak sa mga tauhan ni Khalid. At ako ay nananalig na 
pagkatapos nito, ito rin ang wawasak kay 'Umar.13 

Sa kanyang pagdating sa Naqra, si Khalid ay agad na naglunsad ng marahas na atake sa Bani Sulaim. 
Talagang siya ay may nakakawiling alaala sa Bani Sulaim. Sila ay nagsilbi sa kanya noong masakop ang 
Makkah at sa digmaan sa Hunain at ang paglusob sa Taif. Maliban sa kanilang pagtalilis nang sila ay 
tambangan sa Hunain (nang ang halus lahat ng tropa ay gumawa nito), sila ay naglingkod sa kanya ng 
mabuti. Ngunit ngayon sila ay tumalikod sa Islam at hindi karapatdapat sa awa. Sa pakikipaglaban sa 
kanilang dating pinuno, ang Bani Sulaim ay masidhing lumaban sa ilang pagkakataon at nakapatay ng 
iilang Muslim, ngunit kanila ring nakatagpo ang makapangyarihang hampas ni Khalid na mahirap 
hadlangan. 

Ang malaking bilang sa kanila ay nakatay bago ang naiwan ay nakaligtas sa pagtakas. Ang kanilang 
pinuno, si Abu Shajra ang manunulang kawal, ay naging bihag at pinadala sa Madinah, na ito rin ay 
nakiusap kay Abu Bakr at pinatawad. Siya ay muling yumakap sa Islam. 

Sa mga sumunod na taon si Abu Shajra ay dumanas ng masamang kapalaran, siya ay namumulubi. 
Umaasa na makatanggap ng tulong mula sa Madinah, tumungo siya doon, itinali ang kanyang kamelyo 
sa labas ng lungsod at pumasok sa loob. Hindi nagtagal lumapit siya kay 'Umar na nakatayong 
napapalibutan ng mga mahihirap na binibigyan ng kawanggawa. 

Siya ay pumasok sa maraming tao, at siya ay nagsabi. "Ako rin ay nangangailangan." 

Si 'Umar ay lumingon at tumingin sa kanya ngunit hindi siya nakilala. Ang kanyang hitsura ay malaki 
ang pinagbago simula noong mga araw ng kanyang pagtalikod sa Islam. "Sino ka?" Tanong ni 'Umar. 

"Ako si Abu Shajra." 

Kagyat na sumagi ang mga alaala ng lumipas sa isipan ni 'Umar at kanyang naalala ang buong kwento 
ng isang manunulang kawal. 

"O kaaway ng Allah!" Atungal ni 'Umar. "Hindi ba at ikaw ang dumalit nito, 'Ang aking sibat ay 
nakikipaglaro ng pagkawasak sa mga tauhan ni Khalid. At ako ay nananalig na pagkatapos nito, ito rin 
ang wawasak kay 'Umar. .." Hindi na hinintay ni 'Umar ang tugon. Itinaas ang kanyang pamalo, na kung 
wala ito siya ay hindi umaalis sa kanyang pamamahay, at pinaio ang lalaki. Si Abu Shajra ay itinaas ang 
mga kamay upang protektahan ang kanyang ulo at siya ay nakiusap. 

"Ang aking pagsuko sa Islam ay nag-aalis sa lahat ng ito."14 At ang pangalawang hampas ay bumagsak. 


13. Ta bah; Vol. 2, p. 494. 

Nauunawaan ni Abu Shajra na walang halaga ang pakiusap na pipigil sa pamalo ni 'Umar, na nasa 
kalagayan upang humampas muna at magtatanong mamaya. 

Siya ay tumalikod at tumakbo ng pinaka-mabilis sa abot ng makakayanan ng kanyang mga paa, na 
sinusundan sa mainit na pagtugis ni 'Umar na nagwawasiwas sa kanyang pamalo. Ngunit hindi siya 
naabotan ni 'Umar, tinungo ang kanyang kamelyo, tumalon sa likod nito at mabilis na lumayo. At si Abu 
Shajra ay hindi nagpakitang muli sa Madinah. 

Habang ang digmaan sa Buzakha ay nagpapatuloy, ilang mga tribo ang tumabing nakatayo sa isang 
tabi at nanood. Ito ay ang tribo ng Bani Amir at iilang angkan ng Hawazin at Bani Sulaim. Kahit na sila ay 
sumandal kay Tulaiha, sila ay maingat na tumanggi sa pakikipaglaban at minabuting umupo sa bakuran 
hanggang ang kalalabasan ng labanan ay malalaman. 

Ang kalalabasan ay sadyang malapit ng mapag-alaman. Ang kapayapaan at katahimikan ay mahirap 
na maibalik sa Buzakha nang ang mga tribong ito ay lumapit kay Khalid at sumuko. 

"Kami ay papasok muli kung saan kami ay lumabas." Pahayag nila. "Kami ay naniniwala sa Allah at sa 
Kanyang Sugo. Kami ay tatalima sa Kanyang mga kautosan kasama ang aming pamilya at kayaman."15 

Hindi nagtagal, ang ibang mga pangkat na nagbabalik-loob na mga Arabo ang magsimulang bumuhos 
sa Buzakha. "Kami ay sumuko!" Ang sigaw ng karamihan. Ngunit naalala ni Khalid ang tagubilin ng 
Khalifah na patayin ang sinumang pumatay sa mga Muslim. Kanyang tinanggihan ang kanilang pagsuko 
(na nangangahulogan na sila ay atakihin, patayin at gawing alipin) hanggang hindi nila maisuko ang 
bawat pumatay ng isang Muslim sa kanilang tribo. At dito ang mga tribo ay sumang-ayon. 

At ang mga kriminal ay pinahanay. Ang hustisya ni Khalid mabilis. Kanyang pinatay ang 
bawat nakapaslang ayon sa paraan ng pagpatay nito sa kanyang Muslim na biktima. 

Ang ilan ay pinugotan ng ulo, ang ilan ay sinunog na buhay, at ang ilan ay binabato hanggang 
mamatay. Ang ilan ay itinapon mula sa tuktok ng talampas, habang ang iba ay pinagpapana hanggang 
mamatay. Ang ilan ay hinulog sa mga balon.16 Mata sa mata. 

Nang maisagawa ang gawaing ito, si Khalid ay sumulat kay Abu Bakr at binigay ang kompletong 
paliwanag sa lahat ng kaganapan. Ang Khalifah ay tumugon ng sulat pagbati, bumabati sa kanyang 
tagumpay, sumang-ayon sa kanyang kinikilos at nagdadalangin para sa kanyang patuloy na tagumpay. 

Matapos ang kanyang pakikipaglaban sa Bani Sulaim sa Naqra, si Khalid ay nanatili sa Buzakha sa loob 
ng tatlong linggo, tumatanggap sa pagsuko ng mga tribo at nagpaparusa sa mga nakakapatay. Pagkaraan, 
siya ay humakbang patungong Zafar, nandoon ang babae na nangangailangan ng kanyang panahon. Siya 
ay sabik na minimithi ang kanilang pagtatagpo, at ang babae ay abot ang hiningang umaasa na 


14. Balazuri; p. 107. 

15. Tabari; Vol. 2 p. 306. 

naghihintay sa kanya. Si Salma, alyas Um Zhiml, ay pinsang buo ni Uyaina. Ang kanyang kapatid na lalaki 
ay isa ring pinuno, si Malik bin Hudaifa, ng Ghaftan. Hindi lamang ang kanyang ama ang kilala bilang 
pinuno ngunit maging ang kanyang ina na si Um Qirfa, ay isa ring kahanga-hangang babae, na 
pinapahalagahan at pinamimitagan ng tribo. 

Sa kapanahunan ng Propeta (), ang kanyang ina ay nakikipaglaban sa mga Muslim at nabihag sa 
labanan at napatay, ngunit mga alaala ng pagiging pinuno ay nanatiling buhay para sa Ghaftan. Si Salma 
ay nagiging bihag at dinala sa Madinah, at ginawa siya ng Propeta () bilang alipin ng kanyang asawa, si 
Aisha. Subalit si Salma ay hindi masaya, kaya siya ay pinalaya ni Aisha, at siya ay bumalik sa kanyang 
tribo. Matapos mamatay ang kanyang mga magulang, si Salma ay tumindig ng matayog hanggang siya ay 
nagsimulang mamahala na may pagturing at pagmamahal sa kanyang tribo katulad ng tinamasa ng 
kanyang ina. 

Siya ay naging pinuno - ito ay hindi karaniwan para sa mga Arabo - sa kanyang sariling karapatan. Ang 
kanyang ina ay mayroong kahanga-hangang kamelyo na ngayon ay namana ni Salma, at dahil ang anak 
na babae ay nagiging kamukha ng kanyang ina, kahit saan siya tumungo sakay sa kanyang kamelyo ay 
kanyang ipinapaalala sa kanyang mga tauhan ang iginagalang na ginang. 

Si Salma ay naging isa sa mga pinuno ng mga rebelde at isang walang awang kaaway ng Islam. 
Matapos ang labanan sa Buzakha at ang kaganapan sa Ghamra, ang ilan sa mga natalo ni Khalid, kasama 
ang maraming matatapat mula sa Hawazin at Bani Sulaim ay nagmamadali tungo sa Zafar, sa kanlurang 
gilid ng pastulan ng Salma, at sumanib sa kawal ni Salma.17 

Sila ay walang awa niyang sinisisi sa kanilang pagkatalo at sa kanilang pagtalikod kay Uyaina, at ito ay 
ang isa sa pitagan ng babae na ito, na ito ay kanilang tinanggap na walang reklamo. 

Sa pamamagitan ng kanyang malakas na kamay ay kanyang pinagpapalo ang koleksiyon ng halu- 
halong bagay sa isang anyo katulad ng malapit - mangunot, ang kawal na naitatag ng mabuti, at sa loob 
ng ilang araw siya ay naging banta sa pamahalaan ng Islam. Batid niya na si Khalid, na tapos na sa gawain 
sa Buzakha, ay darating upang atupagin siya, at siya ay sabik na hinihintay ang digmaan laban sa Espada 
ng Allah. 

Si Khalid ay lumakad kasama ang kanyang mga kawal mula sa Buzkha patungong Zafar na kung saan 
ang mga kawal ng Islam ay muling dumating at harapin ang mga kawal ng walang pananampalataya. 


16. Tabari; Vol. 2, p. 490. 

17. Habang ang pangunahing lokasyon ng Zafar ay mapanatili, ang kanyang tukmang kinalalagyan ay 
hindi tiyak. Si Tabari ay nagbigay na ang Zafar ay bilang tagpo ng labanan at kanya ring binanggit ang Ark 
bilang lungsod ng pinunong babae na si Salma. Ang Ark sa kasalukuyan ay isang nayong tinatawag na Rakk, 
35 milya mula sa Haii, nakahiga sa paanan ng hilagang espuwela sa pastulan ng Sa/ma. Labing dalawang 
milya sa timog ng Rakk ay naroon ang buroi na tinatawag na Zafar, sa kanlurang bahagi ng dalusdos, at 
aking tinutukoy na ito ang Zafar na kung saan naganap ang digmaan. 

Muli, si Khalid ay gumawa ng inisiyatiba at pagsalakay. Ngunit ito ay nagpapakita ng mahirap na 
labanan. Habang magagawa ni Khalid na kabigin pabalik ang mga bagwis, siya ay hindi nakakagawa ng 
pagsulong laban sa sentro ng mga rebelde. Ang sentro ay nakatayo ng matatag. Naroon si Salma na 
isang nakabaluting kamilya at nakasakay sa kilalang kamelyo ng kanyang ina, at mula sa kinaroroonan 
niyang ito siya sa kanyang sarili ay nagbigay ng utos para sa labanan. Nakapalibot sa kanya ang 
pinakamatatapang sa kanyang mandirigma, determinadong iaalay ang buhay upang ipagtanggol ang 
kahanga-hangang hayop at ang ginagalang na nakasakay dito. 

Naunawaan ni Khalid na ang lakas ng pwersa ng kaaway ay nakasalalay sa katauhan ni Salma, at 
hanggat ito ay ligtas sa kanyang kinalalagyang kamilya ang labanan ay magpatuloy at babaha ang dugo. 
Kailangang siya ay maalis. Dahil dito, kanyang pinangungunahan ang piniling 

grupo ng mga mandirigma, siya ay nagsagawa ng malakas na pagtulak tungo sa kamelyo, at pagkaraan 
ng ilang masidhing labanan ng espada ay nagawa niyang makalapit sa hayop. Sa ilang paglaslas ang 
kamelyo ay bumagsak at kasama nito ang pagkahulog ng pinahalagahang kamilya. Si Salma ay agad na 
pinatay. Sa paligid niya ay nagkalat ang 100 bangkay ng kanyang mga tagasunod na nakikipaglaban 
hanggang wakas upang ipagtanggol ang kanilang pinuno. Sa pagkamatay ni Salma, ang buong lakas ay 
gumuho at ang mga rebelde ay nagsitakbuhan sa lahat ng direksiyon. 

Binigyan ni Salma ng mahirap na labanan si Khalid matapos kay Tulaiha. 

Ang pastulan ni Salma - isang pastulan ng maitim, baku-bakong mga burol na nakatayo sa may 40 
milya timog-silangan ng lungsod ng Hail - ay pinaniniwalaang ipinapangalan kay Salma, si Urn Zhiml, ang 
angkop na pagkilala sa isang malaki at magandang babae na may tapang upang tumayo at lumaban sa 
pinakadakilang kawal sa panahong iyon, at ang matumba sa pakikipaglaban. 

Ang digmaan sa Zafar ay naganap sa huling bahagi ng Oktubre 632 (huling bahagi ng Rajab, 11H). Si 
ilang araw ay pinapahinga ni Khalid ang kanyang mga tauhan. Pagkaraan binigyan siya ng utos na 
tumungo sa Butah, upang makipaglaban kay Malik bin Nuwaira. 

Ang unang bahagi ng kompanya laban sa mga tumalikod sa Islam ay natatapos sa pagkamatay ni 
Salma. Ang mga pangunahing tribo ng hilagang sentro ng Arabia na naghimagsik laban sa Islam bilang 
tagasunod ni Tulaiha ngayon ay natalo na at napasuko, at ang kanilang mga pinuno ay napatay, o 
nabihag, o naitaboy palayo. Wala nang pinunong rebelde ang muling nag-angat sa kanilang ulo sa 
rehiyong ito. 

Subalit isang tao ang naiwan, higit na isang pinunong tulisan kaysa sa pinuno ng tribo, na nanatiling 
nagdudulot ng ligalig sa mga Muslim. Ang taong ito ay nagngangalang Ayas bin Abd Yalil, ngunit siya ay 
kilala bilang al-Faja'a. Siya ay isang mahilig makipagsapalaran. 


Sa panahong si Khalid ay nagpipisan sa kanyang mga natamo sa Buzakha, si al-Faja'a ay pumunta kay 
Abu Bakr. 

"Ako ay isang Muslim." Wika niya. "Bigyan mo ako ng mga sandata at ako ay makipaglaban sa mga 
walang pananampalataya."18 

Si Abu Bakr ay nasiyahan sa kanyang narinig na alok at binigyan ito ng mga sandata. Ang taong ito ay 
tumakas mula sa Madinah, bumuo ng pangkat ng mga tulisan at nagsimulang magtambang sa mga 
manlalakbay, marami sa mga ito ang napatay. Ang pangkat ay kumikilos sa rehiyon ng silangan ng 
Makkah at Madinah at kapwa ang mga Muslim at walang paniniwala ay dumanas ng kahirapan sa kamay 
ni al-Faja'a. 

Nang marinig ni Abu Bakr ang pagnanakaw ni al-Faja'a, siya ay nagpasyang gumawa ng halimbawa 
para sa kanyang ginawa na panlilinlang sa Khalifah. 

Siya ay nagpadala ng pangkat upang hulihin ang taong iyon na buhay, at ilang araw ang lumipas ang 
tulisan ay dinala sa Madinah na naka-tanikala. 

Si Abu Bakr ay nag-utos ng malaking tambak ng pangningas na inilagay sa harapan ng Masjid. Nang 
maihanda, ang tambak ay sinindihan. Nang ang kahoy ay kumaluskos at ang apoy ay lumaki, si al-Faja'a, 
na nanatiling naka-tanikala, ay itinapon sa Apoy! 

Nang si Abu Bakr ay naghihingalo, pagkalipas ng dalawang taon, kanyang ipinalabas ang ilang bagay 
na kanyang pinagsisihan. Mayroong tatlong bagay, wika niya, na kanyang nagawa at sana ay hindi niya 
ito ginawa, at ang tatlong bagay na hindi niya nagawa at sana ay kanya itong ginawa. Ang isa dito ay 
patungkol kay al-Faja'a. 

"Sana." Wika ni Abu Bakr. "Pinatay ko nalang si al-Faja'a ng walang pagpipigil at hindi ko sinunog na 
buhay."19 


18. Ta bah; Vol. 2, p. 492. 

19. Ibid; Vol. 2, p. 619; Balazuri; p. 112; Masudi; Muruj, Vol. 2, p. 308. 

KABANATA 14 


Huwad na mga propeta 

"Ang Oras ay hindi itatayo hanggat lumitaw ang tatlumpong impostor, at sinungaling, ang bawat isa 
ay mag-aangkin na siya ay sugo ng Allah, at isang propeta, ngunit ako ang silyo ng mga Propeta, wala 
nang propeta pagkatapos ko." [Propeta Muhammad ()]1 

Si Malik bin Nuwaira ay isang pinuno ng Bani Yarbu', ang isang malaking bahagi ng makapangyarihang 
tribo ng Bani Tamim na naninirahan sa silangang rehiyon ng Arabia, lalo sa Bahrain. Dahil malapit sa 
Persiya, ang ilang membro ng Bani Tamim ay yumakap sa Zoroastrianismo, ngunit ang masmarami sa 
tribo ay Pagano hanggang ang Islam ay dumating sa Arabia. Ang sentro sa angkan ni Malik ay ang 
Butah.2 

Si Malik ay isang pinuno na may marangal na pamilya. Kilala sa kanyang pagkamapagbigay at 
mabuting pakikitungo, siya ay naglalagay ng ilaw sa labas ng kanyang tahanan sa buong gabi upang ang 
mga manlalakbay ay makakatagpo ng matutuloyan at pagkain. Siya ay gumigising sa gabi upang siyasatin 
ang ilaw. Isang kapansin-pansin na magandang lalaki, na may makapal na buhok at ang kanyang mukha, 
ang kapanahon ay nagsabi. "Kasing ganda ng buwan."3 

Siya ay mahusay sa paggamit ng mga sandata at kilala sa kanyang katapangan at kagalantihan, at siya 
ay isang ganap na manunula. Samakatwid taglay ni Malik ang lahat ng katangian na hinahanap sa isang 
Arabo bilang perpektong lalaki. Taglay niya ang lahat! 

Si Laila ay anak na babae ni al-Minhal at hindi nagtagal ito ay tinawag na Umm Tamim. Isang 
nakakasilaw na kagandahan, siya ay isa sa mga magagandang babae sa Arabia, ang katanyagan ng 
nakakatulig na pagmasdan ay kumalat sa malayo at malawak. Siya ay kilala sa kanyang napakarikit na 
mga mata at napakagandang mga binti. Nasa kanya narin ang lahat!4 

Nang si Laila ay nasa tamang gulang na siya ay sinunsundan ng bawat manliligaw sa rehiyon ngunit 
kanyang tinanggihan ang mga panunuyo nilang lahat. Pagkaraan ay kanyang nakatagpo si Malik, na dito 
siya ay nakatakdang pumasok sa mga pahina ng kasaysayan. Pinakasalan ni Malik si Laila. Sa gayon, ito 
ay nagpadagdag kay Malik sa lahat ng kanyang nakakainggit na 


1. Bukhari, Muslim, Abu Dawud, at-Tirmidhi, Ahmad, Hakim. Sahih al-Jami' al-Saghir bilang 7417-8. 

2. Ang Butah sa kaaalukuyan ay hindi hihigit sa isang maliit na pook ng mga Bedouin 14 milya timog, 
timog-kanluran ng kasalukuyang Ras. Ito ay nagpapakita ng tanda sa pagiging malaking lugar minsan. 

3. Balazuri; p. 108. 

4. Isfahani; Vol. 14, p. 65. "Nasabi na wala nang mga binting nasilayan na hihigit sa kagandahan kaysa sa 
kanya. 


144 






katangian, ang magkaroon ng asawa na pinakamagandang babae sa kanyang panahon. 

Si Malik bin Nuwaira ay tiyak na taglay na ang lahat. Ang lahat, na maliban sa pananampalataya. Sa 
Taon ng Delegasyon, nang ang tribo ng Bani Tamim ay yumakap sa Islam, si Malik ay kumilos sa 
nakasanayang kalakaran at naging Muslim. Sa pananaw ng kanyang natatanging kalagayan sa tribo at sa 
walang alinlangang mga talinto, siya ay itinalaga ng Propeta () bilang opisyal sa kanyang angkan, ang 
Bani Handhalah. Ang kanyang pangunahing resposibilidad ay ang mangulekta ng buwis at ang maghatid 
nito sa Madinah. 

Ginampanan ni Malik ang tungkuling ito ng may katapatan at kahusayan sa ibang pagkakataon. 
Pagkaraan ang Propeta () ay pumanaw. Nang ang balita ng kanyang pagpanaw ay umabot sa Butah, si 
Malik ay nangolekta lamang ng mabuting parte sa buwis, nauuna sa kanyang paghatid sa Madinah. 
Nakaligtaan ang kanyang panunumpa sa katapatan, minsan kanyang binuksan ang kaban at ibinalik ang 
pera sa mga nagbabayad ng buwis. 

"O Bani Handhalah!" Pahayag niya. "Ngayon ang inyong kayamanan, ay napasa atin na."5 Si Malik ay 
tumalikod sa Islam. 

SI Sajjah ay anak na babae ni al-Harith. Ipinanganak sa pamilya ng mga pinuno, siya ay may katangian 
ng pamumuno, sa personalidad at katalinuhan na kung saan iilan lamang sa mga babae ang nagkaroon 
ng ganito. Siya ay isang manghuhula, na hinuhulaan ang darating na pangyayari, at isang manunulang 
maraming nalalaman na halus ang lahat na kanyang sinasabi ay nasa taludtod. Kapag ang mga tao ay 
nangungusap sa kanya, siya tumugon sa kanila sa pamamagitan ng tula. 

Pagkaraan siya ay nakilala bilang Urn Sadira, siya ay kabilang din, sa panig ng kanyng ama, sa Bani 
Yarbu' at dahil dito siya ay kamag-anak ni Malik bin Nuwaira. Sa panig ng kanyang ina, siya ay kabilang sa 
Taghlib, isa sa mga tribo sa malaking grupo na kilala bilang Rabi'a na naninirahan sa Iraq. Si Sajjah ay 
madalas na naninirahan kabilang sa Taghlib na sumunod sa paniniwalang Kristiyano, at dahil narin sa 
impluwensiya ng kanyang ina, si Sajjah ay naging Kristiyano, ngunit ang Kristiyanismo ay hindi gaanong 
matimbang sa kanya, ganun din sa maraming kasapi ng Taghlib, katulad ng ating makikita. 

Nang ang pagtalikod sa Islam ay lumaganap, umabot kay Sajjah na si Tulaiha at Musailima ay 
nagpahayag ng kanilang pagka-propeta. Ang kanyang mayabong na imahinasyon ay naintiriga sa mga 
posibilidad na ang maling mga pag-aangkin na ito ay lumaganap. Bakit mga lalaki lamang ba ang naging 
propeta? Bakit hindi papasok ang isang babae sa banal na bakuran ng pagiging propeta? Ang isang 
pakikipagsapalaran sa puso, ito ay kanyang ibinigay sa 

panunukso. 

"Ako ay isang propetang babae!" Kanyang ipinahayag, at ipinaliwanag ito sa pamamagitan ng iilang 
mga angkop na mga taludtod. 


5. Balazuri; p. 107. 

Kataka-taka, ang karamihan sa angkan ng kanyang ina ay tumanggap sa kanya bilang 


propetang babae, at sumumpa na susunod sa kanya. Sila ay naging Kristiyano! Siya ay nag-ipon ng mga 
tagasunod na mga kawal at bumaba sa Rabia, na kung saan ang tribo ng kanyang ama ay sumilong sa 
kanyang bandila. Walang alinlangang marami ang sumunod sa kanya, ang mga nakakatanda at mga 
kasapi ng angkan, ay dinala sa tukso ng pandarambong at pagnanasa na lutasin ang mga lumang marka 
sa ilang mga tribo sa hilagang silangang Arabia sa kanilang lumang alitan sa mga ito. 

Siya ay nagagalak sa tagumpay ng pagtitipon ng kanyang mga tagasunod, siya ay dumating sa al-Hazm 
na may katamtamang dami ng pwersa at nakipagpalitan ng mga mensahero sa kanyang kamag-anak na 
si Malik bin Nuwaira.6 Siya ay nagmungkahi ng kasunduan, na sila ay sama-samang kikilos laban sa mga 
tribo na sila ay may mga kapwa alitan at pagkaraan ay makipaglaban sa pamahalaan ng mga Muslim sa 
Madinah. Upang tiyakin kay Malik na siya ay walang mapusok na layunin sa kalupaan ng Bani Yarbu', siya 
ay nagpahayag. 

"Ako ay isang babae lamang ng Bani Yarbu'. Ang kalupaan ay mapapasa iyo."7 

Tinanggap ni Malik ang mungkahi ni Sajjah at pumasok sa kasunduan kasama siya. Gayon paman, 
kanyang pinalamig ang pandigmang alab nito ng kaunti, at hinimok itong huwag gawin ang 
pakikipaglaban sa mga Muslim. 

Ito ay naganap noong Hunyo 632. Ang pinag-samang pwersa ni Malik at Sajjah ay hinarap ngayon ang 
sawing-palad na mga tribo na nagpasakit sa Bani Tamim at ng Taghlib. Walang kinalaman ang Relihiyon 
sa digmaang ito, ang pinagbabatayang motibo ay paghihiganti at ang kasakiman sa pagnanakaw. Ang 
lahat ng mga tribong tumanggi ay kinakalaban, pinasuko at ninakawan. Si Malik ay sumanib sa babaeng 
impostor sa kasunduan na ang kanyang tagasunod ay makipaglaban kasama niya sa kanyang mga 
pagsalakay. Lumilitaw, kahit papaano, na siya ay hindi personal na sumama sa mga pandarambong na 
ito. 

Pagkaraan si Sajjah ay pumunta sa Nibbaj at sinimulang nakawan ang mga kalapit na lugar.8 

Ang mga angkan ay tinulak ng kanilang takot sa nakakasindak na babae, sila ay nagkakaisa sa pagtutol 
sa kanya at ang pagtanggi na ito ay nagbunga ng labanan. Ito ay hindi sa anumang dahilan ng isang 


6. Ang lokasyon ng Hazm ay hindi tiyak, ngunit ayon sa lokal na impormasyon sa Hail, ito ay parehong 
lugar ng Hazm na nakahimlay sa pagitan ng Samira at Butah. Ito ay tila angkop sa salita ni Yaqut (Vol. 1, p. 
661) na ito ay malapit sa Butah. 

7. Tabari; Vol. 2, p. 496. 

8. Ang Nabbaj ay ang kasalukuyang Nabqiya (ito ay tinawag ding Nabjiya sa mga naninirahan dito) 25 
milya hilagang-silangan ng Buraida. Ngayon ito ay isang nayon, pagakaraan ito ay isang may kalakihang 
lungsod.At dito siya ay dumanas ng malubhang pag-urong. 

walang alinlangang labanan, ngunit siya ay nagkamit ng masamang bahagi dito, ang ilan sa kanyang mga 
mahalagang opisyal ay nabihag ng mga kaaway, na tumangging 

palayain ang mga ito hanggang siya ay manumpa na lumayo sa kanilang lugar. Dito siya ay pumayag. Ang 
mga nakakatanda sa tribo na sumunod sa kanya, ngayon ay nagtipon sa palibot ng kanilang babaeng 
impostor. 

"Saan tayo ngayon?" Tanong nila. 

"Sa Yamamah." Tugon niya. 

"Ngunit ang mga tao sa Yamamah ay malalakas." Pagtutukoy nila. "At ang pinuno, na si Musailima, ay 
isang makapangyarihang tao." 

"Sa Yamamah." Muling wika ni Sajjah at pagkaraan ay dumalit ng ilang taludtod. "Pasulong tungo sa 
Yamamah! Kasama sa pagtakas ng sumasalimbay na mga kalapati, Na ang labanan ay ang 
pinakamalubha, At walang panunumbat na darating sa iyo. Pasulong sa Yamamah!"9 

Si Musailima ang sinungaling ay ang isang mabigat sa mga kaaway ng Islam na umahon upang 
magbanta sa paglitaw ng bagong Estado. 

Siya ay anak na lalaki ni Habib, sa Bani Hanifa, na isa sa mga malalaking tribo ng Arabia at naninirahan 
sa rehiyon ng Yamamah. 

Si Musailima ay unang sumakay sa yugto ng kasaysayan noong huling bahagi ng ika-9 ng Hijrah, ang 
Taon ng mga Delegasyon, nang siya ay sumama sa delegasyon ng Bani Hanifa tungo sa Madinah. Ang 
kabilang sa delegasyon ay ang dalawang tanyag na tao na kung saan siyang nagsagawa ng malalim na 
impluwensiya kay Musailima at sa kanyang tribo - isa dito ay ang pagtulong kay Musailima sa pag-angat 
sa kapangyarihan at ang iba ay ang pagligtas sa tribo mula sa kapahamakan. 

Ang dalawang ito ay sina, Nahar ar-Rajjal bin Unfuwa,10 at Muja'a bin Marara. Ang delegasyon ay 
dumating sa Madinah. Ang mga kamelyo ay itinali sa kampo ng mga manlalakbay, at si Musailima ay 
nananatili doon upang magbantay para sa kanila habang ang ibang kinatawan ay pumasok sa loob. Sila 
ay nakikipag-usap sa Propeta (), sumuko sa kanya at yumakap sa Islam. Bilang kanyang kaugalian, ang 
Propeta () ay nagbigay ng handog sa mga delegado, at nang matanggap nila ang kanilang handog ang isa 
sa kanila ay nagpapahiwatig. 

"Iniwan namin ang isa sa aming kasamahan sa kampo upang bantayan ang aming mga sasakyang 
kabayo." 


9. Tabari; Vol. 2, p. 498. 

10. Ang ilang mga naunang tagasalysay ay nagbigay sa pangalan ng taong ito bilang Rahhal. 

Ang Propeta () ay nagbigay sa kanila ng handog para narin sa kanya, at nagsabi. "Siya ay hindi ang 
pinakamababa na kabilang sa inyo upang siya ay magpaiwan upang bantayan ang ari-arian ng kanyang 
mga kasamahan."ll 

Ang mga salitang ito ay siyang ginamit ni Musailima pagkaraan, para sa kanyang sariling kapakanan. 

Sa kanilang pagbabalik, ipinaabot ng delegasyong ito ang mensahe ng Islam at nagtayo ng bagong 
pananampalataya na kabilang sa Bani Hanifa. Ang buong tribo ay yumakap sa Islam. Sila ay nagtayo ng 
Masjid sa Yamamah at nagsimulang magsagawa ng araw-araw na pagdarasal. 

Sa ilang buwang lumipas. Si Musailima ay tumalikod sa kanyang paniniwala at ipinahayag ang kanyang 
pagiging propeta. Kanyang tinipon ang mga tao na tinutukoy si Muhammad, siya ay nagsabi sa kanila. 

"Ako ay binigyan ng bahagi mula sa kanya hinggil sa bagay na ito. Hindi ba at sinabi niya sa ating 
delegasyon na hindi ako ang pinakamababa na kabilang sa kanila? Ito ay nangangahulugan lamang na 
nababatid niya na ako ay may bahagi sa kanya hinggil sa bagay na ito."12 (Ang bagay na ito ay ang 
pagiging propeta.) Pagkaraan ay sinisilaw niya ang maraming tao sa kanyang mga panlilinlang. Siya ay 
isang mahusay na salamangkero at magagawa ang anumang hindi pa naisagawa ng sinuman noon. 

Magagawa niyang ipasok ang itlog sa isang bote, magagawa niyang putolan ng balahibo ang isang 
ibon at pagkaraan ay ididikit ito uli kaya ang ibon ay muling makalipad, at gagamitin niya ang husay 
niyang ito upang hikayatin ang mga tao na siya ay totoong may banal na pagpapala. Sa mga pagtitipon 
siya ay nag-aangkin bilang sugo ng Allah, at humahabi ng mga talata at binibigay sa kanila bilang mga 
talata ng Qur'an. Karamihan sa kanyang mga talata ay nagpapakilala sa kalamangan sa kanyang tribo, 
ang Bani Hanifa, na higit sa Quraish. Ang ilan, kahit papaano, ay nakakatawang banggitin, katulad ng 
sumusunod. 

"Pinagpala ng Allah ang aking karunungan. Ito ay malakas katulad ng silagbo na umiihip mula sa 
pagitan ng tiyan at ng bituka."13 

At ang mga tao ay humahanga sa kanyang karunungan at magkalupon sa kanya. Ang 

nakapagtataka, sila ay hindi man lang nag-aalinlangan o nagtatalo sa kabanalan ng misyon ni 
Muhammad. Kanilang tinatanggap si Muhammad bilang Sugo ng Allah. Subalit tinatanggap din nila si 
Musailima bilang kasamang propeta na siyang pag-aangkin ni Musailima. 

Paunti-unti, ang impluwensiya ni Musailima ay lumalala. Pagkaraan, isang araw sa huling bahagi ng 
ika-10 taon ng Hijrah, siya ay sumulat sa Propeta (). 


11. Ibn Hisham; Vol. 2, pp. 576-77. 

12. Ibid. 

13. Ibid. 

"Mula kay Musailima, sugo ng Allah, para kay Muhammad, ang Sugo ng Allah. Pagbati sa iyo. Ako ay 
pinagkalooban ng bahagi na kasama mo hinggil sa bagay na ito. Ang kalahati ng mundo ay para sa atin at 
ang kalahati ay para sa Quraish. Ngunit ang Quraish ay ang mga tao na sumuway." 

Bilang tugon, ang Propeta () ay sumulat kay Musailima. 

"Sa Ngalan ng Allah, ang Mapagpala, ang Mahabagin. Mula kay Muhammad, ang Sugo ng Allah, para 
kay Musailima ang sinungaling. Pagbati sa sinumang sumunod sa patnubay. Pagmasdan! Ang mundo ay 
pag-aari ng Allah. Kanyang pinagkalooban ang sinumang Kanyang ninais na kabilang sa Kanyang mga 
alipin. At ang Kabilang Buhay ay para sa mga banal."14 

Simula noon ang impostor ay nakilala bilang Musailima ang sinungaling! 

Ngayon, si Nahar ar-Rajjal, na nabanggit sa unahan bilang kasapi sa delegasyon ng Bani Hanifa, ay 
kumilos. Ang taong ito ay nananatili sa Madinah nang ang lahat ng delegasyon ay umuwi, at dumikit sa 
Propeta (), na dito siya ay nagkamit ng malaking kaalaman hinggil sa Islam. Kanyang natutunan ang 
Qur'an at naabot ang kalagayan ng pagiging malapit at iginagalang na kasamahan ng Propeta (). Sa ilang 
buwan siya ay bumuo ng nakakainggit na karangalan bilang isang matapat at may kabanalang Muslim, at 
kaya siya ay nakilala halus sa buong Arabia. 

Nang ang balita na kumalat hinggil sa kasamaan ni Musailima ay nagdulot ng ligalig, ang Propeta () ay 
nagsimulang magturing ng mga paraan at kadahilanan upang salungatin ang impluwensiya ng 
sinungaling. 

Ang Yamamah ay masyadong malayo sa isang operasyong militar, kaya siya ay nagpasyang magpadala 
ng tao upang kumilos laban kay Musailima na kabilang sa kanyang tribo. At sino ang mashigit na karapat- 
dapat sa gawaing ito maliban kay Rajjal? Siya ay pinuno ng Bani Hanifa, may nalalaman sa Qur'an, siya ay 
nagkamit ng karunungan at pagpapala sa paanan ng Propeta (). Kaya si Rajjal ay ipinadala ng Propeta () 
upang wakasan ang kasamaan na pinanday ni Musailima sa Yamama. 

Sa kanyang pagdating sa Yamamah, ang tampalasang ito ay nagpahayag na si Musailima ay tunay na 
propeta. "Aking narinig na si Muhammad ay nagsabi ng ganito." Siya ay nagsinungaling,15 at sino ang 
mag-alinlangan sa salita ng isang iginagalang na kasamahan! 

Ang pagdating ng taksil na Rajjal ay naghahatid ng kapalarang hindi inaasan para kay Musailima, at 
ang Bani Hanifa ay dumating sa malaking bilang upang manumpa ng katapatan 

kay Musailima, propeta ng Allah! 

Ngayon si Musailima at si Rajjal ay bumuo ng masama at isinumpang samahan. Si Rajjal ay naging 
kanang kamay ni Musailima, at ang impostor ay hindi gumagawa ng pasya maliban sa isinangguni ito sa 
kanya. 


14. Ibn Hisham; Vol. 2, pp. 600-01. 15. Tabari; Vol. 2, p. 505 

Sa pagpanaw ng Propeta (), hinawakan ni Musailima ang buong Bani Hanifa. Ang mga tao ay 
nagkulupon sa kanya, at si Musailima ay nagsimulang humabi ng kanyang sariling patakaran 

hinggil sa mga bagay-bagay, moral at pang-relihiyong pamamahala. Kanyang ginawang pinahintulotan 
ang alak. Siya ay nag-utos din na kapag ang lalaki ay naging ama ng isang anak na lalaki, siya ay 
mamumuhay sa pagkasoltero hanggang ang kanyang anak ay mamatay, magkagayon ang babae ay 
pinahintulotan sa kanya hanggang siya ay magkaroon ng ibang anak na lalaki. 

Ang kanyang mga tauhan ay nagsimulang maniwala na si Musailima ay nagtaglay ng 
makababalaghang kapangyarihan, at si Rajjal ay tumulong upang paunlarin ang kanyang imahe. Minsan 
si Rajjal ay nagmungkahi na siya ay hahagud sa ulo ng bawat bagong ipinanganak na sanggol, katulad ng 
ginawa ng Propeta Muhammad () bilang panalangin. Ang utos ay naipatupad agad-agad. Pagkaraan ang 
bawat ipinanganak na sanggol ay dinala kay Musailima upang isagawa ang paghagod nito. 

Ang mga tagasalaysay sa kasaysayan ay nagsabi na kapag ang sanggol ay lumaki hanggang maging 
binata o dalagita, sila ay walang kahit isang buhok sa ulo! Subalit ito ay hindi nalalaman hanggang sa 
pagkamatay ni Musailima. Maraming patunay kay Musailima sa paggaya ng mga gawain ng Propeta () na 
may kabaliktaran at nakakapinsalang resulta. 

Kahit na ang lahat ng Bani Hanifa ay sumunod sa kanya, hindi ang lahat ay naniniwala sa kanyang 
banal na misyon, tiyak na hindi ang mga may matalas na pag-iisip. Ang ilan ay tumanggap sa kanya para 
sa politikal na kaluwagan o sa isang personal na pagsulong habang ang marami ay udyok lamang ng 
maka-tribong damdamin. Isang araw si Musailima ay nagtalaga ng tao bilang bagong Muazzin, upang 
manawagan sa pagdarasal. 

Ang taong ito na si Jubair bin Umair, ay nag-aalinlangan. Sa halip na banggitin niya ang kataga na. "Ako 
ay sumasaksi na si Muhammad ay Sugo ng Allah." Na dito ay ipapalit ang pangalan ni Musailima sa 
pangalan ni Muhammad, ang bagong Muadhdhinlö na ito ay nanawagan sa 

pinakamalakas niyang boses. "Ako ay sumasaksi na si Musailima ay 'nag-aakalang' siya ay sugo ng 
Allah."17 

Minsan, isang lalaki - taong kalbo - na hindi pa nakakakita kay Musailima noon, ang bumisita sa 
impostor. Nang siya ay dumating sa pintuan ng bahay ni Musailima, tinanong niya ang bantay. 

"Saan si Musailima?" 

"Tahimik." Tugon ng bantay. "Siya ay propeta ng Allah." 

"Hindi ko siya tatanggapin bilang ganyan hangga't hindi ko siya makikita." Pagpupumilit ng bisita na 
ang pangalan ay si Talha. 


16. Ang isang tagatawag ng Adhan, panawagan ng pagdarasal. 
17. Balazuri; p. 100 18. Tabari; Vol. 2, p. 508. 

Pagkaraan, nakadaupang kamay ng bisita ang impostor. 

"Ikaw ba si Musailima?" Tanong niya. 

"Oo." 

"Sino ang dumarating sa iyo?" 

"Rahman." (i.e. ang mahabagin). 

"Sa liwanag o sa kadiliman?" 

"Sa kadiliman." 

"Ako ay sumasaksi." Pahayag ni Talha. "Na ikaw ay impostor at si Muhammad ay siyang tunay. Ngunit 
ang impostor na mula sa aming tribo ay kanais-nais kaysa isang tunay na mula sa Quraish."18 Ang taong 
ito, pagkaraan ay nakipaglaban at napatay sa tabi ni Musailima. 

Sa hitsura, si Musailima ay nakakatakot. Ang isang mababang lalaki, bagaman malaki at malakas, siya 
ay may dilaw na kulay ng balat, maliliit na mga mata at pango na ilong. Siya ay labis sa kapangitan. 
Ngunit, kadalasang nangyari sa isang pangit at masamang tao, siya ay nagtaglay ng hindi mapaglabanang 
pang-aakit sa mga babae. 

Sila ay hindi makapagsabing "Hindi!" siya ay sadyang matalino at walang prinsipyong tao na walang 
isa man sa mga babaeng makakatanggi sa kanyang pagsugod o makakatakas sa kanyang masamang 
gayuma. 

Subalit si Sajjah, ang babaeng impostor ay walang kaalam-alam sa tapyas na ito ni Musailima ang 
maraming katangiang ito nang siya ay maglakbay patungong Yamamah. Hindi magtatagal kanya itong 
malalaman! 

Si Sajjah ay naglalakbay kasama ang kanyang mga kawal tungong Yamamah. Nababatid ni Musailima 
ang kinikilos na ito at naging balisa, sapagkat hindi niya alam kung ang hangarin nito, ang pakikipaglaban 
o pakikipagkaibigan. Hindi niya magagawang talunin ang pwersa nito sa labanan, at si Ikrimah kasama 
ang kanyang grupo ay nagkampo sa ilang layo sa dakong kanluran, at si Musailima ay naghihintay sa 
ilang linggo sa pagsalakay ng mga Muslim. Kapag si Ikrimah ay kikilos sa panahon na kanyang 
makasagupa ang mga kawal ni Sajjah, siya ay 

malalagay sa pinaka-abang kalagayan. Ito ay mangangahulugan ng magkakasabay na labanan sa 
dalawang hukbo, si Sajjah at ang mga Muslim. Si Musailima ay nagpasyang hikayatin si Sajjah at huwag 
itong gawing kalaban. Batid niya kung paano pakikitungohan ito. Gagawin niya dito ang ginawa niya sa 
ibang mga babae, ang sining na kung saan siya ay mahusay. 

Nagpadala siya ng liham kay Sajjah na huwag dalhin ang kanyang mga mandirigma, sapagkat walang 
trabaho para sa mga ito sa Yamamah. Siya ay pupuntang mag-isa para sa isang pakikipag-usap. Dahil dito, 

iniwan ni Sajjah ang kanyang hukbo sa isang kampo at umalis kasama ang 40 sa kanyang kawal upang 
makipagkita kay Musailima ang sinungaling. 

Dumating siya sa Yamamah at dinatnan ang tarangkahan ng kuta na nakasarado, at nakatanggap siya 
ng tagubilin mula kay Musailima na iwanan ang kanyang mga kawal sa labas at pumasok na mag-isa. Si 
Sajjah ay pumayag, at iniwan ang 40 kawal na naghintay sa kanilang kampo, at pumasok sa kuta. 

Si Musailima ay may malaking tolda na itinayo para kay Sajjah sa bakuran ng kanyang bahay. Dahil 
ang panahon ay malamig, siya ay may toldang nasa ayos at naiinitan upang ang kanyang panauhin ay 
maging komportable. At siya ay may isang sinusunog na insenso sa loob ng tolda na maaring aapekto sa 
isipan ni Sajjah sa paraan na kanyang ninanais. Ito ay magdudulot ng pagkalaglag ng kanyang pagpipigil. 

Si Sajjah ay pumasok sa tolda. Lumipas ang ilang sandali ay pumasok din si Musailima. Sila lamang 
dalawa. Ang impostor ay nagsimulang magsalita, humahabi ng orasyon para sa isang babae. Siya ay 
nagsalita sa Allah at sa politika, sa mga kaguluhan ng nangyayari kasama ang Quraish na ang dami ay 
katulad ng 'kaliskis ng isang isda'. 

Pagkaraan ng mga pambungad na ito, siya ay nagsabi. "Sabihin sa akin ang mga ipinahayag sa atin." 

"Ang babae ay hindi ang siyang magsimula." Tugon ni Sajjah. "Sabihin muna sa akin kung ano ang 
ipinahayag sa iyo." Siya ay nangingiming nakatitig kay Musailima nang siya ay pahinain, na tila dumadalit 
ng mga Talata sa Qur'an. 

"Hindi mo ba nakikita ang iyong panginoon? Kung paano niya tinatrato ang babaeng buntis? Siya ay 
kumatas ng isang may buhay mula sa pagitan ng tiyan at sa mga bituka." 

"At ano pang iba?" Sabik niyang tanong. 

"Siya ay nagpahayag sa akin." Patuloy ni Musailima. "Na kanyang nilikha ng babae bilang sisidlan at 
nilikha ang lalaki bilang kanyang kasama, upang pumasok sa kanya at mag-iwan sa kanya ng kasiyahan. 
At pagkaraan ang munting tupa ay dinala pasulong!" 

Si Sajjah ay nabighani. "Ikaw ay totoong propeta!" Wika niya. 

Si Musailima ay unti-unting napalapit. "Nararamdaman mo ba na nais mong maging asawa ako?" 
Tanong ni Musailima. "Pagkaraan, magkasama ang aking tribo at ang sa iyo, kakainin natin ang mga 
Arabo." 

"Oo." Tugon ni Sajjah.19 

Si Musailima ay muling nagtagumpay. 

Si Sajjah ay nananatili sa kanya sa loob ng tatlong araw, pagkaraan siya ay ipinadala ni Musailima 
pabalik kasama ang kanyang mga kawal. Sa pagdating sa kanyang kampo, kanyang tinipon ang mga 
nakakatanda sa tribo. 

"Natagpuan ko na ang katotohanan." Pahayag niya. "Tinanggap ko siya bilang propeta at nagpakasal 
sa kanya." 

Ang mga nakakatanda ay hindi maliit ang pagkabigla. "Nagbigay ba siya sa iyo ng handog sa kasal?" 
Tanong nila. 

Ipinagtapat ni Sajjah na wala siyang natanggap na handog sa kasal. 

Batid ng mga nakakatanda ang kaunti hinggil kay Musailima kaysa nalalaman ni Sajjah, at 
nangangamba na ang babae ay ginagamit lamang. "Kung ganon bumalik ka sa kanya." Pamimilit nila. "At 
huwag kang bumalik hangga't walang handog sa kasal." 

Muli si Sajjah ay pumaroon sa Yamamah kasama ang 40 na kawal. Nakikita ni Musailima ang kanilang 
pagdating at isinara ang tarangkahan ng kuta. 

"Ano ang problema?" Galit nitong tanong mula sa loob. 

"Bigyan mo ako ng handog sa kasal." Pakikiusap niya mula sa labas. 

Si Musailima ay bahagyang nag-isip, at pagkaraan ay tumugon. "Bibigyan kita ng handog sa kasal para 
sa lahat ng iyong mga tauhan. Ipaabot sa iyong mga tagasunod na ako si Musailima bin Habib, ang 
propeta ng Allah, ay magpadala ng dalawa sa mga pagdarasal na ipinag-utos ni Muhammad - ang 
pagdarasal sa madaling araw at ang pagdarasal sa gabi."20 

Dala ang handog sa kasal na ito si Sajjah ay bumalik sa kanyang mga kawal. 

Hang araw ang lumipas, sa pagnanais na makapagtatag ng masmatibay na ugnayan sa mga tauhan ni 
Sajjah na higit sa naganap sa loob ng kanyang tolda sa kanyang bakuran, si Musailima ay nagpadala ng 
sugo kay Sajjah. Siya ay nag-alok dito ng politikal at pangkabuhayang samahan, si Sajjah ay magkakamit 
ng kalahati sa butil ng Yamamah. Si Sajjah ay tumanggi. 

Ngunit muling nagpadala si Musailima ng sugo upang igiit na tanggapin nito ang kahit ikaapat na 
bahagi lamang ng butil. Tinanggap ito ni Sajjah at umalis patungong Iraq. 

Ito ay naganap sa huling bahagi ng Oktubre 632 (huling bahagi ng Rajab, 11H), bago nagkasagupaan si 
Ikrimah at Musailima. 

Si Musailima ay tapos na kay Sajjah. At siya ay natapos sa pamamagitan ng politika at pagka-propeta. 

Si Sajjah ay naninirahan kabilang sa tribo ng kanyang ina at namumuhay sa karimlan sa mga 
pagkakataongiyon. 

Pagkalipas, siya ay yumakap sa Islam at pinaniniwalaan na siya ay kabilang sa mga relihiyusa at may 
kabanalang Muslim. 

Sa kapanahunan ng Khalifah Muawiyah siya ay lumipat sa Kufa, na kung saan doon siya namatay hatid 
ng katandaan. 

SA mga susunod na kabanata ay ating matutunghayan ang masmarami pang mga digmaan na 
naganap sa madugong paglalakbay ng Espada ng Allah, si Khalid bin al-Waleed.21 


19. Tabari; Vol. 2, p. 499. 

20. Ibid. 

21. Tagasalin. 

KABANATA 15 


Si Malik bin Nuwairah 

"Kami ay katulad ng magkaparehang-umiinum sa Jadhimah ng isang pagkakataon, hanggang nasabi 
na kami ay hindi magkakahiwalay. Aming ginugol ang pinaka-mainam na mga araw sa aming buhay, 
ngunit bago sa amin ang kamatayan ay nagwasak sa mga pamayanan ng Kisra at Tubba'. Nang kami ay 
magkahiwalay, bagaman si Malik at ako, sa kabila ng mahabang samahan, ay tila hindi nagkasama kahit 
sa isang gabi man lamang." [Mga panaghoy ni Mutammim bin Nuwairah, sa pagkamatay ng kanyang 
kapatid na si Malik.]l 

Nang matapos ni Khalid si Salma at ang kanyang mga tagasunod, siya ay nagbigay ng utos na tumuloy 
sa Butah laban kay Malik bin Nuwairah, siya ay may hinala na ang ilan sa kanyang sariling mga tauhan ay 
sasalungat sa kanyang binabalak. Isinagawa ang paghahanda para sa kanilang pagkilos katulad ng ipinag- 
utos, ngunit nang dumating ang yugto ng paglalakbay, ang malaking grupo sa kanyang mga tauhan ay 
tumangging kumilos. Ito ay ang mga Ansar. Ang kanilang mga nakakatanda ay lumapit kay Khalid at 
sinabi na sila ay hindi tutungo sa Butah. 

"Ang iyong binabalak ngayon." Giit nila. "Ay hindi kasama sa tagubilin ng Khalifah. Ang kanyang utos 
ay makipaglaban sa Buzakha at palayain ang rehiyong ito sa pagtalikod sa Islam. Pagkaraan tayo ay 
maghihintay sa kanyang mga tagubilin." 

Si Khalid ay nabigla sa kanilang sinasabi. Wala siyang hangarin na magpapaalam sa grupo na ito, kahit 
ito ay ang ginagalang na pangkat ng mga kasamahan, na humadlang sa kanya mula sapagsasagawa ng 
operasyon na angkop para sa kanya. 

"Marahil, yan ang mga tagubilin ng Khalifah sa inyo." Tugon niya. "Ngunit ang kanyang tagubilin sa 
akin ay ang mamahala laban sa mga walang paniniwala. Para sa akin, ako ang pinuno sa pwersang ito. 
Ako ay ang higit na nakakaalam sa sitwasyon kaysa sa inyo. Kapag ako ay nakakita ng isang pagkakataon 
na dito ay wala akong utos na natanggap, katiyakang hindi ko ito palalampasin." 

"Kapag tayo ay nakaharap sa isang hamon na dito ay walang tagubilin mula sa Khalifah, hindi ba natin 
tatanggapin? Si Malik bin Nuwairah ay nariyan, at ako ay pupunta upang makipaglaban sa kanya. Hayaan 
ang mga lumikas (Muhajireen) at ang mga nagnanais na sumama sa akin. Ang iba ay hindi ko pipilitin."2 


1. Ibn Kathir, al-Bidaya wan-Nihayah, Dar Abi Hayyan, Cairo, lst ed. 1416/1996, Vol. 6, p. 394. 2. 

Tabari; Vol. 2, p. 501. Mula sa palitang ito, lumilitaw na ang pagpasya ni Khalid upang tumungo sa Butah ay 
mula sa kanyang sarili at hindi bahagi ng kabuohang plano ng Khalifah, ngunit muli, ayon kay Tabari (Vol. 2, 
pp. 480-483) ang tagubilin ni Abu Bakr kay Khalid ay katiyakang kasama si Malik bin Nuwairah sa Butah 
bilang susunod na layunin matapos si Tulaiha ay talunin. Marahil, ang mga tauhan ni Khalid ay hindi alam na 
ang Khalifah ay nagbigay ng tungkuling ito sa kanilang kumander 

Si Khalid ay lumakad na wala ang mga Ansar. Halus mag-isang oras ang lumipas nang maunawaan ng 
mga Ansar ang kabigatan ng kanilang pagkakamali sa pagtangging sumama sa kabuohang hukbo. 

"Kapag kanilang makamit ang tagumpay, tayo ay maiiwanan dito." Wika ng isa. "At kapag sila ay 
umabot sa pighati, walang sinuman ang kakausap sa ating muli." Dugtong ng isa pa. 

Ang kanilang isipan ay agad na nagbago. Sila ay nagpadala ng mabilis na mangangabayo tungo kay 
Khalid upang sabihing. "Maghintay! Kami ay darating." Si Khalid ay naghintay hanggang sila ay 
makasanib sa kanya at pagkaraan ay ipinagpatuloy ang paglalakbay tungo sa Butah. 

Sa unang linggo ng Nobyembre 632 (kalagitnaan ng Sha'ban, 11H) si Khalid ay dumating sa Butah, ang 
lahat ay nakahanda para sa digmaan. Ngunit ang Butah ay walang maiaalay na pagsalungat. Wala ni isa 
mang mandirigma ang nasisilayan. 

Nang si Sajjah ang babaeng impostor ay umalis sa Arabia patungong Iraq, si Malik bin Nuwairah ay 
nagsimulang magkaroon ng agam-agam hinggil sa bahagi na siya ay nakagawa ng pakikipagsabwatan 
laban sa Islam. Siya ay nakatanggap ng mga balita kung paano winasak ng Espada ng Allah ang kawal ni 
Tulaiha, at ang mabilis at masidhing pagpaparusa na inigawad ni Khalid sa mga pumatay ng mga Muslim. 
Si Malik ay natatakot, na sa pag-alis ni Sajjah, siya ay nawalan ng malakas na kaalyado, at siya ay 
nakakaramdam bilang tinalikuran at pinagtaksilan. 

Unti-unti niyang nauunawaan ang kabigatan ng kanyang ginawa, ang makipagkasundo sa impostor na 
babae. Ang kanyang pagkakasala sa pagtalikod sa Islam ay isang malinaw at hindi maitatanggi. Dagdag 
pa ang balita ng pagtalo ni Khalid kay Salma at ngayon ay naglalakbay sa direksiyon ng Butah. Si Malik ay 
isang matapang na lalaki, ngunit hindi niya ramdam ang makipaglaban kay Khalid. 

Nakakaramdam siya ng kawalang magagawa at tinalikdan, si Malik ay nagpasyang iligtas ang 
anumang meron siya sa pagkawasak. Nagsisisi siya para sa kanyang mga kawal sa pamamagitan ng 
pagbabalik-loob at pagsuko, na isa ring pangangailangang politikal, sapagkat wala na siyang magagawa 
pa. Kanyang tinipon ang angkan ng Bani Yarbu' at nagsalita sa kanila. 

"O Bani Yarbu'! Tayo ay sumuway sa ating mga pinuno nang tayo ay kanilang tinawag upang 
mananatiling matatag sa pananampalataya. At hinahadlangan natin ang iba upang sundin sila. Tayo ay 
narito sa walang kabutihan." 

"Aking pinag-aralan ang sitwasyon. Nakikita ko na ang kalagayan ay pumapabor sa kanila habang wala 
tayong kakayahan dito. Iwasan ang pakikipaglaban sa kanila! Humawi kayo sa inyong mga tahanan at 
lumikha ng kapayapaan sa kanila."3 

Sa ilalim ng utos na ito ang kanyang mga kawal ay nagsi-alis. Pagkaraan si Malik ay pumunta sa 
kanyang tahanan na hindi malayo sa Butah, upang mag-aliw sa kaakit-akit na Laila. 

Sa isa pang pakunwari upang ipakita ang pagbago ng kanyang puso, kinolekta ni Malik ang buwis na 
para sa Madinah at ipinadala kay Khalid, na kasalukuyang naglalakad patungong Butah nang ang sugo na 
dala ang buwis ay kanyang nakatagpo. 

Kinuha ni Khalid ang buwis, ngunit hindi ito tinanggap bilang sapat na pagsisisi, sapagkat ang buwis ay 
ibang usapin na nakatakdang bayaran bilang isang tungkulin. 

"Ano ang dahilan ng inyong pakikipagkasundo kay Sajjah?" Tinanong ni Khalid ang mga sugo. 

"Walang ibang dahilan." Tugon ng mga ito. "Maliban sa tribong pagnanais upang makaganti laban sa 
aming mga nakaalitang kaaway."4 

Hindi na muling nagtanong si Khalid sa mga sugo, ngunit pinanatili ang kanyang mga hinala. Ito ay 
maaaring linlang upang kumalma siya sa isang maling kaligtasan at hatakin siya sa pagtitiwala tungo sa 
isang pagtambang. 

Simula nang maganap ang pagtambang sa Hunain, si Khalid ay hindi na naging maluwag sa kanyang 
pag-iingat. Kanyang ipinagpatuloy ang pagsulong bilang operasyong militar laban sa mga armadong 
kaaway. Natagpuan ni Khalid ang Butah na walang pagtatanggol at inalisan ng tao. Walang kawal na 
kakalabanin - kahit ang manaka-nakang grupo ng mga kawal. Kanyang 

inukopa ang Butah at nagpadala ng mga mangangabayo upang galugarin ang mga gilid ng rehiyon at 
makitungo sa mga tumalikod na angkan ng tribo ng Bani Tamim. Para sa mga pinuno ng mga grupong ito, 
kanyang inulit ang tagubilin ng Khalifah - sa paglapit sa sinumang angkan, sila ay tatawag ng Adhan, 
kapag ang angkan ay tumugon sa Adhan, sila ay hahayaan, kapag hindi, sila ay salakayin. 

Sa sumunod na araw, isang grupo na pinamumunoan ni Dhiraar bin al-Azwar ang pumunta sa bahay 
ni Malik bin Nuwairah, doon ay sinunggaban si Malik at Laila at ang ilang kalalakihan ng Bani Yarbu'. Ang 
ibang mga grupo ay walang gulo, sapagkat ang lahat ng mga angkan ay sumuko na walang pagtutol. Si 
Malik at Laila ay inihatid sa harapan ni Khalid, si Malik ay humaharap bilang isang rebelde at pinunong 
tumalikod sa Islam na nasa paglilitis hinggil sa mga kasalanan laban sa Estado ng Islam. 

Siya ay mukhang mapanlaban, tunay sa likas na mapagmalaki, ipinanganak bilang pinunong marangal 
na humaharap sa pagsubok ng buhay kasama ang dignidad. Siya ay hindi naging mapagkumbaba. Si 
Khalid ay nagsimulang magsalita. Kanyang binanggit ang mga krimen na nagawa ni Malik at ang 
kasamaan na kanyang naidulot laban sa Islam. Pagkaraan si Khalid ay nagtanong ng ilang katanungan. Sa 
kanyang tugon, si Malik ay tumutukoy sa Propeta () bilang "lyong Maestro". Si Khalid ay nagalit sa 
walang pagbabalik-loob at mapagmataas na ugali ng akusado. 

Siya ay nagsabi. "Hindi mo ba siya itinuring bilang iyong Maestro?"5 

Si Khalid ay napapaniwala na si Malik ay makasalanan, na siya ay nanatiling walang pananampalataya. 
Nagbigay siya ng utos upang pugutan ito ng ulo. Kinuha ni Dhiraar si Malik palayo at isinagawa sa 
kanyang sarili ang hatol. At ito ang katapusan ni Malik bin Nuwaira. 


3. Ta bah; Vol. 2, pp. 501-02. 

4. Ibid. 

Si Laila ay naging isang balo ngunit hindi nagtatagal. Sa gabi ding iyon pinakasalan siya ni Khalid! Siya 
ay bahagya pang nagluluksa sa pagkawala ng kanyang asawa nang siya ay naging asawa ulit, sa 
pagkakataong ito, sa Espada ng Allah! 

Nang ipahayag ni Khalid ang kanyang hangaring pakasalan si Laila, Man sa mga Muslim ay hindi 
minabuti ang pagpapahayag. Ang ilan ay nagmungkahi na marahil si Malik ay hindi tunay na walang 
paniniwala bagkus bumalik sa pananampalataya, na marahil ipinag-utos ni Khalid ang hatol upang 
maangkin si Laila para sa kanyang sarili. 

Isang lalaking naiiba, si Abu Qatadah, ang isang kasamahan na may mataas na katayuan, ay 
sumalansang kay Khalid, ngunit inilagay siya ni Khalid sa kanyang lugar sa pamamagitan ng ilang piling 
kataga. Nakaramdam ng pagmamaliit at galit sa kung ano ang kanyang pagturing bilang pagmamataas ni 
Khalid, sa sumunod na araw si Abu Qatadah ay sumakay sa kanyang kabayo at tumakas patungong 
Madinah. 

Sa kanyang pagdating sa Kabisera, siya ay dumiretso kay Abu Bakr at isinalaysay dito na si Malik bin 
Nuwaira ay isang Muslim at pinatay ito ni Khalid upang mapangasawa ang magandang si Laila. Ang Abu 
Qatadah na ito ay parehong tao na sa isang kaganapan, pagkatapos masakop ang Makkah ay siyang 
tumungo sa Propeta () at nagreklamo na walang awang pinagpapatay ni Khalid ang Bani Jazima sa kabila 
ng kanilang pagsuko. Ang kanyang pagtutol kay Khalid ay hindi bago. 

Ganun paman, si Abu Bakr ay hindi nasisiyahan na makita si Abu Qatadah, lalo na sa kanyang pag-alis 
sa hukbo na walang pahintulot sa kanyang pinuno. 

"Bumalik ka agad-agad sa iyong kampo." Utos ng Khalifah, at si Abu Qatadah ay bumalik sa Butah.6 

Ngunit kahit nagkaganun, ang kanyang salita ay agad na kumalat sa Madinah. Ito ay umabot kay 
'Umar na tumalon sa kanyang mga paa at nagmadaling tinungo si Abu Bakr. 

"Ikaw ay nagtalaga ng isang tao sa pamumuno." Wika niya. "Na pumatay ng mga Muslim at sumunog 
ng mga tao na buhay."7 

Si Abu Bakr ay hindi nakintal. Siya ay may malinaw na ibedensiya sa ginawa ni Malik sa buwis nang 
marinig ang pagpanaw ng Propeta () at ang kanyang pakikipagkasundo kay Sajjah. 

Walang alinlangan sa kanyang pagtalikod sa Islam. 


5. Ibid; Vol. 2, p. 504. 

6. Tabari; pp. 105-2. 

7. Balazuri; p. 107. 

At hinggil sa pagsunog sa mga tao na buhay, ang Khalifah sa kanyang sarili ay ang nag-utos nito na ang 
sinumang tumalikod sa Islam na sumunog ng buhay ay pakikitungohan siya ng katulad ng kanyang 
ginawa.8 

Si Khalid ay walang ibang sinunog. 

Si 'Umar ay nagpatuloy. "May kalupitan sa espada ni Khalid. Siya ay dapat na pauwiin na may tanikala 
sa mga paa. Despatsahin ang taong iyan!" 

Batid ni Abu Bakr na ang pagitan sa dalawang dakilang tao na ito ay kinakapus ng pagmamahal. "O 
'Umar." Matatag niyang tugon. "Pigilan ang iyong dila laban kay Khalid. Hindi ko ibabalik sa kaluban ang 
espada na inilabas ng Allah laban sa mga walang pananampalataya." Sa pagkakataong ito si Khalid ay 
nakasanayang tukoyin bilang Espada ng Allah. 

Si 'Umar ay nagpumilit. "Subalit ang kaaway ng Allah na ito ay pumatay ng isang Muslim at kinuha ang 
asawa nito."9 

Pumayag si Abu Bakr na pagtuonan ang bagay na ito. Kanyang pinasundo si Khalid. 

Sa ngayon ay napag-alaman ni Khalid ang hinanakit na sa kanyang mga gawa ay napukaw. Siya ay kibit 
balikat na nagsabi. "Kapag ang Allah ay nagpasya sa isang bagay, ito ay tapos na."10 

Sa isang banda, ang munting pamumuna ay hindi nagpaligalig kay Khalid. Pagkaraan siya ay pinatawag 
ng Khalifah upang ipakita ang kanyang sarili sa Madinah. Nahihinuha ni Khalid na ito ay may kaugnayan 
sa mga aligasyon laban sa kanya, at ngayon siya ay nakadama ng mas maliit na pag-alala 

Sa kanyang pagdating sa Madinah, si Khalid ay dumiretso sa Masjid. Sa mga araw na iyon ang Masjid 
ay hindi lamang isang pook dasalan. Ito ay isa naring pook ng pagpupulong, ng pagtitipon, isang paaralan, 
ang lugar ng pahinga, at ang sentro ng gawaing para sa bayan. Suot ni Khalid ang palaso sa kanyang 
thurban bilang dekorasyon, at siya ay nagmukhang taong pinakamainam, sapagkat ang halus lahat ng 
mga Muslim ay masgusto ang kasimplihan sa kanilang mga damit at iniwasan ang lahat ng anyo ng 
pagpapasikat. Si 'Umar ay nasa loob ng Masjid at nakita si Khalid. Nangingitim sa galit, ito ay lumapit kay 
Khalid, hinablot ang palaso mula sa thurban nito at pinutol ito sa dalawang piraso. 

"Ikaw ay pumatay ng isang Muslim at inagaw ang kanyang asawa." Pasigaw na wika ni 'Umar. "Ikaw 
ay dapat na batohin hanggang mamatay."ll 

Batid ni Khalid na malaki ang impluwensiya ni 'Umar kay Abu Bakr, at nangamba na ang Khalifah ay 
may parehong opinyon, siya ay tahimik na tumalikod. 


8. Tabari; Vol. 2, p. 482. 

9. Ibid; Vol. pp. 503-4 

10. Balazuri; p. 107. 11. Tabari; Vol. 2, p. 502. 

Pagkaraan siya ay pumunta kay Abu Bakr, na humihingi ng pagpapaliwanag. Isinalaysay ni Khalid sa 
kanya ang buong pangyayari. Matapos marinig ang lahat, at sa pagsasaalang-alang, ang Khalifah ay 
nagpasyang si Khalid ay walang kasalanan. 

Ginawa niya, kahit papaano, na pagsalitaan ang kanyang heneral sa pagpangasawa kay Laila at 
iniwang bukas ang kanyang sarili sa mga pamimintas, sapagkat naroon ang ilang posibilidad ng 
pagkakamali, dahil may mga tao na naniniwalang si Malik ay isang Muslim, si Abu Bakr ay nag-utos na 
magbayad sa mga tagapagmana ni Malik. 

Lumabas si Khalid sa bahay ni Abu Bakr. Ang kanyang mga hakbang ay magaan at ang kanyang 
kinikilos ay walang inaalala nang siya ay lumakad patungong Masjid na kung saan si 'Umar ay naroon, 
nakaupong nakikipag-usap sa ilang mga kaibigan. Sa pagkakataong ito, natitiyak ni Khalid ang kanyang 
kalagayan at may kakayahang bayaran ang pagbati. 

Kanyang tinawag si 'Umar. "Halika dito, O isang saliwa!"12 

Nahuhulaan ni 'Umar na ang Khalifah ay pinawalang sala si Khalid. Siya ay tahimik na tumayo at 
lumakad patungo sa kanyang pamamahay. 

Ang bagay na ito hinggil kay Malik at Laila ay nagiging paksa ng pagtatalo sa kasaysayan ng mga 
Muslim. Ang iilan ay sumipi ng pinagkukunan katulad sa sinabi ni Abu Qatadah na ang pamilya ni Malik 
ay tumugon sa Adhan, at na si Malik ay bumalik sa pananampalataya bago paman siya naging bihag. 

Ang ilan ay nagsabi na si Khalid ay hindi nag-utos na patayin si Malik. 

Na ang panahon ay malamig at si Khalid ay nagsabing, "Painitin ang inyong mga bihag", na may mga 
wika na parehong ginagamit upang ipakahulugan na ang "painitin" at "patayin" kaya si Dhiraar ay 
nagkamali ng pagkaunawa sa utos ni Khalid at pinatay si Malik. 

Ang mga salaysay na ito, sa lahat ng bagay na maaaring maganap, ay hindi totoo. Ang mga ito ay isang 
pagtatangka ng ilang pangkat - upang ipaliwanag ang pagkapoot ni 'Umar kay Khalid at ang iba ay upang 
liwanagin ang posibilidad na si Khalid ay nagkasala sa pagpatay ng isang Muslim. 

Walang alinlangan ang hinggil sa pagtalikod sa Islam at sedisyon na ginawa ni Malik bin Nuwaira, ang 
kanyang pagbabahagi sa pera mula sa buwis, ang kanyang pakikipagkasundo kay Sajjah, at ang pagsanib 
ng kanyang mga kawal, sa kanyang pag-uutos, sa pandarambong ni Sajjah. 

Ang lahat ng tagapag-ulat ng kasaysayan ay nagkaroon, ng walang kataliwasan, ay nagsalaysay ng 
mga pangyayaring ito bilang makatotohanan. 

At wala ring alinlangan, sa isipan ng taga-sulat na ito, na si Khalid ay nag-utos sa pagpatay kay Malik 
at ginawa ito na may katapatan at dalisay na paghatol, na si Malik ay isang tumalikod sa Islam at taksil. 
Subalit ang hinala ay patuloy na kumubli sa isipan ng ilang mga Arabo, at katiyakan sa isipan ni 'Umar, na 
ito ay isang krimeng simbuyo ng damdamin. Si 'Umar ay patuloy na hinihimok sa paniniwala na ito sa 

pamamagitan ng kapatid ni Malik, na nakipagkita sa kanya at nagsalaysay kung gaano kabuting tao si 
Malik at kung ano ang trahedya nang siya ay nahulog bilang biktima sa pagnanasa ni Khalid. 

Ang kahabaan at kababaan ng kabuohang pangyayari, na si Malik ay napatay at ang magandang si 
Laila na may maririkit na mga mata at napakagandang binti ay naging asawa ni Khalid bin al-Waleed. 

Muli, upang alisin ang mga pag-aalinlangan at agam-agam hinggil sa kaso ni Khalid at Malik ay 
nararapat lamang na ibalik natin sa katiyakan, sa nagiging hatol ng Khalifah, si Khalid ay pinawalang sala. 
At ang Allah ang higit na Nakakaalam.13 


12. Ta bah; Vol. 2, p. 504. 

13. Tagasalin. 

KABANATA 16 


Digmaan sa Yamamah 

"Musailima! Magsisisi - huwag makontento, sapagkat sa pagiging propeta ikaw ay walang bahagi. 
Ikaw ay nagsisinungaling hinggil sa Allah at sa Kanyang Rebelasyon at ang iyong mga pagnanasa ay ang 
kapritso ng isang hangal. Ang iyong mga tauhan ay pinagsasawa ka sa halip na pigilan ka, ngunit kapag si 
Khalid ay dumating sa kanila ikaw ay tatalikuran. Magkagayon, ikaw ay walang hagdanan paakyat sa 
langit at walang landas upang lakbayin dito sa lupa." [Thumama bin Uthal, ang isang kasamahan mula sa 
tribo ni Musailima]l 

Nang maihanda ni Abu Bakr ang pwersa ng mga Muslim sa 11 grupo sa Zhu Qisaa, kanyang itinalaga si 
Ikrimah, ang anak na lalaki ni Abu Jahl, bilang pinuno ng isa sa kanila. Ang utos kay Ikrimah ay ang 
umuna at dumikit sa pwersa ni Musailima ang sinungaling sa Yamamah, ngunit hindi ang sagupain ito sa 
labanan. Higit na nababatid ni Abu Bakr kaysa karamihan sa kanyang mga heneral ang kapangyarihan at 
kakayahan ni Musailima, at hindi niya ninais na ipagbabakasakali ito sa pakikipaglaban kay Musailima na 
kulang sa kakayahang pwersa. Dahil si Khalid ang kanyang unang heneral, ay nagbago ang isipan ni Abu 
Bakr na gamitin ito upang makitungo kay Musailima pagkaraan niyang matapos ang ibang mga kaaway 
ng Islam. 

Ang hangarin ni Abu Bakr sa misyon na ibinigay kay Ikrimah ay ang itali si Musailima sa Yamamah. 
Habang si Ikrimah ay nasa kagiliran, ang Sinungaling ay mananatiling umaasa sa atake ng mga Muslim at 
hindi nito magawang iwanan ang kanyang himpilan. Dahil kay Musailima kaya naisagawa na malaya ni 
Khalid ang makitungo sa mga tumalikod sa Islam na tribo sa hilagang-sentro ng Arabia na hindi 
nanghihimasok mula sa Yamamah. Ang pagpili kay Ikrimah sa tunggkuling ito si Abu Bakr ay nakapili ng 
isang magiting na tao. Higit pa doon, si Ikrimah ay isang sabik na patunayan ang kanyang malasakit sa 
Islam at pagsisisi sa kanyang karahanasan sa Propeta () bago paman siya pumasok sa bagong 
pananampalataya. 

Si Ikrimah ay umuna kasama ang kanyang grupo at nagtayo ng kampo sa isang lugar sa rehiyon ng 
Yamamah. Ang lokasyon ng kanyang kampo ay hindi naitala. Mula sa himpilang ito, kanyang pinanatili 
ang pwersa ng Bani Hanifa sa kanyang pagmamatyag habang naghihintay sa tagubilin mula sa Khalifah, 
at ang presensiya ni Ikrimah ay hangad na makapagdulot kay Musailima upang mananatili sa Yamamah. 
Ganun paman, meron man o wala siyang hangaring umalis sa Yamamah hindi natin alam. 

Nang makatanggap si Ikrimah ng ulat sa pagtalo ni Khalid kay Tulaiha, siya ay nagsimulang mawalan 
ng pagtitiis upang lumaban. Ang paghihintay ay nagpapayamot sa kanyang mainiting ulo. Si Ikrimah ay 
walang takot na tao at isang malakas na heneral, ngunit siya ay kapus sa mahinahong pagpasya at 
mapagtimping katangian ni Khalid na siyang nagbubukod sa isang matapang na pinuno at ang mapusok. 


1. Mukhtasar Sirat ar-Rasul (), ni Muhammad bi Abdul-Wahhab. 

Ang sunod na pagsulong na narinig ni Ikrimah, na si Shurahbil bin Hasanah ay naglalakbay upang 
sumanib sa kanya. Si Shurahbil ay binigyan din ng isang grupo ng Khalifah kasama ang utos na sumunod 
kay Ikrimah, at maghintay sa sumunod na mga tagubilin. Sa ilang araw si Shurahbil ay makasama na niya. 

Pagkaraan ay dumating ang balita kung paano magruta si Khalid sa pwersa ni Salma, ang pinunong 
babae ng mga kalalakihan. Si Ikrimah ay hindi na makakapaghintay ng matagal. 

Bakit hinayaang panalunin ni Khalid ang lahat ngtagumpay? 

Bakit maghihintay kay Shurahbil? 

Bakit hindi niya babasagin si Musailima sa kanyang sarili? 

Kapag matalo niya si Musailima nang mag-isa, siya ay magkamit ng tagumpay at kabantugan at mag- 
aapula sa mga tagumpay na nakamit ng iba. At gaano kalugudlugod na surpresa para sa Khalifah! 
Inihanda ni Ikrimah ang kanyang grupo upang kumilos. Ito ay naganap sa katapusan ng Oktubre 632 
(katapusan ng Rajab, 11H). 

Hang araw ang dumaan siya ay bumalik sa kanyang kampo, na nagtamo ng mahigpit na panghahaplit 
mula kay Musailima. Nagdurusa at nagsisisi, siya ay sumulat kay Abu Bakr at isinalaysay dito ang 
klompletong kaganapan sa kanyang kinikilos, kasama ang nakakahiyang kinalalabasan. Narinig din ni 
Shurahbil ang masamang balita at huminto sa ilang layo sa kampo ni Ikrimah. 

Si Abu Bakr ay galit at nasasaktan sa kapusokan ni Ikrimah at ang kanyang pagsuway sa mga tagubilin 
na binigay sa kanya. Hindi niya tinangkang pigilan ang kanyang galit sa sulat na kanyang pinadala kay 
Ikrimah. 

"O anak ng ina ni Ikrimah!" Kanyang panimula. (ito ang magalang na paraan upang ipalabas ang 
alinlangan hinggil sa pagkakakilanlan sa ama ng isang tao!) "Huwag mo akong hayaan na makita ang 
iyong mukha. Ang iyong pagbabalik sa ilalim ng ganitong kalagayan ay magpupukaw lamang sa 
kapasyahan ng mga tao. Dalhin ang iyong pwersa sa Oman upang alalayan si Hudhaifah. Kapag 
magampanan ni Hudhaifah ang kanyang tungkulin, pumunta ka sa Mahra upang tulungan si Arfaja at 
pagkaraan pumunta ka sa Yemen upang tulungan si Mahajir. Hindi kita kakausapin hanggat 
mapatunayan mo ang iyong sarili sa karagdagan pang pagsubok."2 Ang tatlong tao na pinatutulongan ay 
kasama sa 11 grupo na mga pinuno. 

Kumikirot sa ilalim ng kahihiyan sa kanyang kalait-lait na pagpapaurong sa mga kamay ni 

Musailima at ang masakit na salita ng Khalifah, kinuha ni Ikrimah ang kanyang grupo at nilisan ang 
Yamamah, lumakad tungong Oman. 


2. Tabari; Vol. 2, pp. 504, 509. 

Si Shurahbil ay nananatili sa rehiyon ng Yamamah. Upang masigurong siya ay hindi mahulog sa 
pagkakamaling nagawa ni Ikrimah si Abu Bakr ay sumulat sa kanya. "Manatili kung nasaan ka at hintayin 
ang karagdagang tagubilin."3 

Kasama ang utos na bayaran ang mga tagapagmana ni Malik bin Nuwaira, ang Khalifah ay nagpadala 
para kay Khalid at binigyan ito ng misyon na wasakin ang pwersa ni Musalima ang Sinungaling sa 
Yamamah. Bilang karagdagan sa kanyang sariling grupo, mapasailalim sa pamumuno ni Khalid ang grupo 
ni Shurahbil. 

Isa pang pangkat ng mga Ansar at Muhajireen ang binuo ni Abu Bakr sa Madinah, at ang mga ito ay 
ipapadala din sa Butah upang sumanib sa pwersa ni Khalid. Dito si Khalid ay mamumuno sa pangunahing 
kawal ng Islam. 

Si Khalid ay tumungo sa Butah na kung saan ang kanyang unang grupo ay naghihintay sa kanya. 
Habang ang Khalifah ay sumulat kay Shurahbil. 

"Ikaw ay mapasailalim sa pamumuno ni Khalid kapag siya ay sasanib sa iyo. Kapag ang problema sa 
Yamamah ay malutas, pumunta ka kasama ang iyong mga tauhan upang sumanib kay Amr bin al-Aas at 
kumilos laban sa Quza'a."4 

Ito ay ang tumalikod na tribo na pinarusahan ni Usama ngunit hindi nasakop malapit sa dulohan ng 
Syria. 

Si Khalid ay naghihintay sa Butah hanggang sa pagdating ng mga Ansar at Muhajireen mula sa 
Madinah, pagkaraan ay naglakbay patungong Yamamah. Siya ay masayang nag-iisip na ang bagong 
grupo ni Shurahbil ay magiging kasama niya. Sila ay mapasailalim sa kanyang pamumuno, ngunit hindi 
lahat sila ay bago. 

Hang araw bago dumating si Khalid, si Shurahbil ay nakaranas ng parehong tukso kay Ikrimah, 
naghahangad ng tagumpay, siya ay umuna at nakipaglaban kay Musailima. Ngunit nakakaramdam ng 
pagsisisi sa buong pangyayari, kanyang ipinalabas ang kanyang pagsisisi kay Khalid, na mahigpit na 
nagsasalita sa kanya. 

Si Khalid ay nasa kalayuan pa sa Yamamah nang ang kanyang tagamanman ay naghatid ng balita na si 
Musailima ay nagkampo sa kapatagan ng Aqraba, sa hilagang pampang ng Wadi Hanifa na dito ay 
naroon ang daan patungong Yamamah. Walang hangad na lapitan ang kanyang kaaway sa lambak, si 
Khalid ay umiwas sa daan ng ilang milya sa kanluran ng Aqraba, kumilos mula sa timog at lumabas sa 
isang mataas na bahagi ng kalupaan na umangat ng isang milya sa timog ng Wadi na tapat ng lungsod ng 


3. Tabari; Vol. 2, p. 552. 

4. Ibid; Vol. 2, p. 509. 

Jubaila.5 


Mula sa mataas na lugar na ito makikita ni Khalid ang kabuohang kapatagan ng Aqraba, sa isang 
unahang gilid sa kahabaan tungo sa kampo ng Bani Hanifa. Si Khalid ay nagtayo ng kampo sa mataas na 
lugar. Ang dami ng kanyang pwersa ay umaabot sa 13,000 na kalalakihan. 

Si Khalid ay hindi pa nakaalis mula sa Butah nang ang tagamanman ni Musailima ay nagparating sa 
kanya hinggil sa paglakbay ng mga Muslim at ang katotohanan na ito ay ang pangunahing kawal ng Islam. 
Ang ruta mula Butah tungong Yamamah ay dumaan sa Wadi Hanifa, at sa hilagang pampang ng Wadi na 
ito, sa likod ng Jubaila, ay naroroon ang kapatagan ng Aqraba na nagbibigay tanda sa panlabas ng 
hangganan ng mayabong na rehiyon at sa kalawakan mula sa Aqraba tungong Yamamah at susunod ang 
timog-silangan. 

Ito ay isang rehiyon ng sakahan at halamanan at sinasakang kalupaan. Ang Yamamah sa kanyang sarili, 
ay higit na tumpak, ito ay isang Probinsiya kaysa sa isang lugar, kasama ang kanyang kabisera sa Hijr, na 
ito rin ay pangkabuohang tinawag na Yamamah. Ang lumang Hijr ay nakatayo sa kinatayuan ng Riyadh sa 
kasalukuyan.6 

Si Musailima ay walang balak na hahayaan ang mga Muslim na wasakin ang mga lungsod at nayon ng 
mga tao. Dahil dito, kinuha niya ang kanyang mga kawal at tumungo sa Jubaila, 25 milya hilagang- 
kanluran ng Yamamah, at nagtayo ng kanyang kampo malapit sa Jubaila, kung saan ang kapatagan ng 
Aqraba ay nagsimula. Mula sa lokasyon na ito, si Musailima ay hindi lamang maipagtanggol ang 
mayabong na kapatagan ng Yamamah bagkus ay nagbabanta sa paunang ruta ni Khalid, nang sa ganon si 
Khalid ay magkakamali sa pamamagitan ng Wadi Hanifa, ang Bani Hanifa ay babagsak sa kanyang 
kaliwang bagwis. At hindi maiiwasan ni Khalid ang labanan dito at magpatuloy sa Yamamah, sapagkat si 
Musailima, pagkaraan ay hahampas sa kanyang likuran. (ang panuntunan dito ay katulad ng ginawa ng 
Propeta () sa Uhud). 

Si Musailima ay handa na sa labanan sa kapatagan ng Aqraba kasama ang kawal na 40,000 
mandirigma, lahat ay sabik sa digmaan. Ang dalawang matagumpay na labanan ay sila ang gumanap 
laban kay Ikrimah at Shurahbil, kapwa ang dalawang ito ay napaurong mula sa mga hampas ni Musailima 
na siyang nagpapadagdag ng tiwala sa kanilang mga sarili at lumikha ng imahe ng walang pagkatalo sa 
palibot ng Sinungaling. Ngayon ang kanyang mga tauhan ay handa na para isakripisyo ang kanilang 
sariling buhay upang ipagtanggol ang kanilang pinuno at ang landas nito. At si Musailima ay walang 
alinlangan na kaya niyang pahirapan ng parehong kaparusahan si Khalid katulad ng kanyang ginawa sa 
dalawang sinusundan nito. 


5. Ang Jubaila sa ngayon ay isang maliit na nayon. Ayon sa lokal na tradisyon, pagkaraan ito ay naging 
malaking lungsod. 

6. Ang nayon ng Yamamah na lumitaw sa 50 milya timog-silangan ng Riyadh, malapit sa Kharj, ay hindi 
ang Yamamah ng kasaysayan, hindi ang Yamamah sa digmaang ito. 

Hang araw pa, bago dumating si Khalid, si Musailima ay nawalan ng isa sa kanyang malakas na 
kumander - ang pinuno, si Muja'a bin Marara, na nabanggit bilang isa sa mahalagang kasapi ng 
delegasyon ng Bani Hanifa na pumunta sa Propeta (). Ang taong ito ay naghanda ng 40 na 
mangangabayo upang salakayin ang malapit na angkan, na dito, siya ay may lumang alitan. 

Sa kanyang daan pabalik mula sa pagsalakay, ang grupo ay huminto ng isang gabi sa isang lagusang 
tinawag na Saniyat-ul-Yamamah, isang araw na paglalakbay mula sa Aqraba. Ang mga tauhan ni Muja'a 
ay natutulog na mahimbing, ngunit ito ang huli nilang pagtulog, dahil sa kinaumagahan ang buong grupo 
ay nabihag sa isa sa mga nangungunang mangangabayo na mga kawal ni Khalid. Ang mga tumalikod ay 
dinala sa harapan ng Espada ng Allah. 

Tinanong sila ni Khalid hinggil sa kanilang pananamapalataya. Na sila ba ay naniniwala kay 
Muhammad o kay Musailima? Walang kataliwasan sila ay nananatiling hindi nagbabalik-loob. Sinubukan 
ng iba na makasundo si Khalid sa kalahating paraan sa pagsabi. 

"Hayaang magkaroon ng Propeta sa kabilang ninyo at ang propeta sa kabilang namin!"5 

Hindi aaksayahin ni Khalid ang kanyang oras sa ganitong kalukuhan, sila ay kanyang ipinag-utos na 
pugutan ng ulo maliban sa kanilang pinuno, si Muja'a na nanatiling nakatanikala bilang bihag. Siya ay 
tanyag na pinuno at maaaring may kahalagahan bilang bihag. Kasama na hinihila ang bihag na pinuno na 
ito nang ang mga Muslim ay dumating sa Aqraba at nagtayo ng kampo katulad ng nailarawan. Kapwa 
ang dalawang hukbo ay handa na sa labanan. 

Ang kasalukuyang lambak ng Wadi Hanifa ay siyang marka sa harapan ng labanan. Sa hilagang bahagi 
ang pampang ay umangat hanggang 100 talampakan, bahagyang pumaitaas sa ibang lugar, at matarik sa 
iba, at napakatarik naman sa ibang bahagi. Sa timog na bahagi ay umangat ng paunti-unti at nagpatuloy 
na tumaas hanggang 200 talampakan, isang milya mula sa lambak at sa kanlurang gilid ng lungsod ang 
isang kanal na tumakbo pababa sa Wadi. Ang harapan ng mga Muslim ay nasa tabi ng timog na pampang 
sa haba ng 3 milya, sa hilagang pampang nakatayo ang mga kaaway. Ang lungsod at ang kanal ay siyang 
marka sa sentro ng kawal ni Musailima. 

Sa likuran ng mga rebelde ay ang malawak na kapatagan ng Aqraba, at sa patag na ito, may 2 milya 
mula sa wadi ay nakatayo ang malawak na napapaderang halamanan na kilala bilang Abaz. Bilang resulta 
sa digmaan na ito, ito ay nakilala bilang "Ang Hardin ng Kamatayan."6 

Sa sumunod na umaga ang dalawang hukbo ay lumawak para sa labanan. Binuo ni Musailima ang 
kanyang 40,000 na tauhan sa isang sentro, sa kaliwang bagwis at kanang bagwis. Ang kaliwa ay sa 
pamumuno ni Rajjal, ang taksil, sa kanan ay sa pamumuno ni Muhakim bin Tufail, at ang sa gitna ay 
direkta sa pamumuno ng Sinungaling. 


5. Tabari; Vol. 2, p. 510. 6. Ang tukmang lokasyon ng Hardin ng Kamatayan ay hindi naitala. Sa aking 

palagay ito ay tumutukoy tagpo ng labanan. 

Upang palakasin ang determinasyon ng mga tauhan, ang anak na lalaki ni Musailima, na 
nagngangalan ding Shurahbil, ay pumagitna sa harapan ng hukbo na nagpapayo sa kanila na lumaban ng 
may katapangan. 

"O Bani Hanifa!" Wika niya. "Makipaglaban sa araw na ito para sa inyong dangal. Kapag kayo ay 
matalo ang inyong mga kababaihan ay magiging alipin at sasaklutin ng kaaway. Lumaban upang 
ipagtanggol ang inyong kababaihan!"7 

Si Musailima ay nagpasyang hintayin ang pag-atake ni Khalid. Siya makipaglaban bilang depensiba sa 
simula, at magsagawa ng opensiba kapag kanyang mapanghina ang atake ng kanyang katunggali at 
itatapon ito sa pagkawalang balansi. 

Ginugol ng mga Muslim ang kanilang gabi sa pagdarasal. Ito ay ang pinaka-malaki at pinaka- 
panatikong pwersa ng kaaway na kanilang nakaharap at ang kanilang pinuno na isang pinaka-mabisyo at 
pinaka-tuso sa mga tao. Pagkatapos ng pagdarasal sa madaling araw ipinalabas ni Khalid ang kanyang 
13,000 na tauhan para sa digmaan sa timog ng pampang, at binuo ang kanyang hukbo ng isang sentro at 
dalawang bagwis. Ang kaliwa ay pinamumunuan ni Abu Hudhaifa, ang kanan ay pinamumunuan ni Zaid 
(nakakatandang kapatid ni 'Umar), habang ang gitna ay direktang pinamumunuan ni Khalid. 

Para sa digmaang ito, binuo ni Khalid ang kanyang mga tauhan hindi sa grupo ng tribo, katulad ng 
nakagawian noong una, bagkus ay sa rehimyento at bagwis katulad ng kinakailangan sa labanan, na ang 
grupo ng mga tribo ay nagkahalu-halo. Ang plano ni Khalid, katulad ng nakasanayan na niya, ay umataki 
sa pinakasimula, itapon ang kanyang katunggali sa depensiba at pinapanatili ito sa ganitong paraan. Sa 
ganito si Musailima ay nanakawan sa kalayaan ng kanyang manyobra at walang magagawa higit sa 
walang kakayahang gumanti sa malakas na tulak ng mga umaatake. Ngunit si Khalid ay walang mga 
ilusyon hinggil sa pagsubok na hinaharap ng mga Muslim. Ito ay hahantong bilang mapait at madugong 
labanan na hindi pa naganap noon una sa pwersa ng Islam. Ang mga rebelde ay makapangyarihan, ang 
dami ng tatlo sa isa at pinangungunahan ng isang matapang na heneral. Ngunit si Khalid ay may tiwalang 
magtagumpay. Siya ay may tiwala sa kanyang sarili at sa kahusayan at tapang ng kanyang mga opisyal at 
mga tauhan. 

Nang siya ay pumagitna sa harapan ng kanyang mga kawal, siya ay nakatinging may dangal at 
kaluguran sa kanyang mga matitigas na kawal. Naroon ang mga tanyag na madirigma sa mga kawal na 
ito, at ang ilan ay sisibol sa katanyagan sa mga sumunod na taon. Naroon si Zaid, ang kapatid na lalaki ni 
'Umar, at si Abdullah ang anak na lalaki ni 'Umar, naroon si Abu Dujanah, na sumanggalang sa Propeta () 
sa Uhud mula sa mga palaso ng kaaway sa pamamagitan ng kanyang katawan. 

Naroon ang anak na lalaki ng Khalifah, si Abdur-Rahman. Naroon si Muawiyah, ang anak na lalaki ni 
Abu Sufyan, na magiging unang Khalifah ng Umayyad Dynasty. Naroon si Urn Ammarah, ang babaeng 


7. Tabari; Vol. 2, p. 509. 


167 




nakikipaglaban sa tabi ng Propeta () sa Uhud kasama ang kanyang anak na lalaki. at naroon ang Savage 
kasama ang kanyang nakakamatay na diyabelin. 

Ang mga opisyal sa kawal ng mga Muslim ay humakbang sa harapan ng hukbo, dumadalit ng mga 
Talata sa Qur'an. Sila ay nagpapaalala sa mga mananampalataya sa pangakong Paraiso para sa mga 
Martir at ang banta na Impiyerno para sa mga duwag. 

Kinaumagahan, sa isang malamig na umaga ikatlong linggo ng Disyembre 632 (simula ng Shawwal, 
11H), ay nagsimula ang digmaan sa Yamamah. Si Khalid ay nag-utos ng isang malawakang pag-atake, at 
ang buong kawal ng mga Muslim sa unahan ay dumaluyong katulad ng malaking alon na sumulong 
kasabay ang sigaw ng Allahu Akbar. Pinangunahan ni Khalid ang pagsalakay sa gitna habang si Abu 
Hudhaifa at Zaid ay pinangunahan ang atake sa mga bagwis. 

Ang dalawang hukbo ay nagkasagupaan at ang hangin ay inuukopa ng mga sigaw at mga hiyaw nang 
ang mga malalakas na kalalakihan ay tinagpas at sinaksak ang isat-isa. Pinuputol ni Khalid ang bawat 
taong humarang sa kanyang daraanan. Ang mga magagaling na Muslim ay nagsagawa ng kagila-gilas na 
bagay ng kagitingan at nararamdaman ni Khalid na hindi magtatagal ang kanyang mga mandirigma ay 
dudurog sa mga kawal ng walang pananampalataya. 

Ngunit ang kawal ng kaaway ay nakatayo katulad ng bato. Marami ang nalagas sa pagsalakay ng mga 
mananampalataya ngunit walang pagkabasag sa unahan ng mga ito. Ang mga tumalikod ay panatikong 
lumaban, minabuti ang kamatayan na huwag umatras ng pulgada sa lupa, at ang mga Muslim ay 
nakakaramdam ang ilang pagkamangha na sila ay kumikilos na walang pag-usad. Matapos ang ilang 
pagkakataong ginugol sa mahirap na mga paghampas, ang bahagyang pagkawala sa ayos ay lumitaw sa 
hanay ng mga Muslim bilang resulta ng kanilang pagsulong at pagtangkang makatagus sa harapan ng 
mga rebelde. Subalit ito ay hindi napapansin. Hanggat sila ay manatili sa opensiba at ang kaaway ay nasa 
depensiba, ang kaunting pagkawala sa ayos ay hindi problema. 

Pagkaraan, napagtanto ni Musailima na kapag manatili siya sa depensibang posisyon, habang 
tumatagal ang pagkakataon ng mga Muslim na makapasok ay lumaki, siya ay nag-utos ng 
pangkabuohang salungat na atake sa harapan. 

Ang mga rebelde ay umabante katulad ng dambuhalang alon, at nakatagpo ng mga Muslim ngayon 
ang dagok nang sila ay itinulak pabalik. 

Ang labanan ay maslalong naging mabangis nang sila ay mapanganib na nagpupumilit upang ang 
atake ay sugpuin, siya ay umuna sa mga kaaway, na malubhang nagbabayad sa dugo ng bawat yarda ng 
lupa na kanilang naabot, ngunit pinapalakas ng kanilang paniniwala sa pangako ng Sinungaling na ang 
Paraiso ay naghihintay sa mga nalagas, sila ay walang hupang dumiin. 

Ang bahagyang kawalang pagkakaisa ay nararamdaman ngayon ng mga grupo ng mga Muslim dahil sa 
pagkahalu-halo ng tribo ng mga pangkat na hindi pa nila nakasanayan upang lumaban ng sabayan. 

Unti-unti, na ang kalamangan sa dami ng mga tumalikod ay nagsimulang magsalita. Ang makipaglaban 
sa kumpol, at siksik na katawan laban sa manipis na hukbo ng mga Muslim, sila ay nagdagdag ng 
kanilang paghihirap. 

Ang mga Muslim ay nagpatuloy na napaatras. Pagkaraan ang hakbang ng pag-urong ay naging mabilis. 

Ang atake ng mga rebelde ay maslalong lumakas. At ang pag-atras ng mga Muslim ay naging 
nakakalitong pag-urong. Ang ilang grupo ay tumalikod at tumakas, ang ilan ay sumunod sa kanila, 
naghahatid na kabuohang pag-aalisan mula sa tagpo ng labanan. 

Ang mga opisyal ay walang kakayahang pigilan ang pag-urong at natangay ang mga ito paatras sa kilos 
ng kanilang mga tauhan. Ang mga kawal na Muslim ay lumampas sa kanilang kampo at tumungo sa ilang 
layo sa unahan nito bago huminto. 

Dahil iniwan ng mga Muslim ang kapatagan ng Aqraba, ang mga rebelde ay sumunod na may mainit 
na pagtugis. 

Ito ay manyobrang wala sa plano, maliban sa isang kalikasang kilos, katulad ng epekto ng mga Muslim 
sa pagtalilis ng Quraish sa unang bahagi sa digmaan ng Uhud. At katulad ng mga Muslim, ang mga 
rebelde ay huminto sa kampo ng kanilang katunggali at nagsimulang mandambong dito. Muli, katulad ng 
sa Uhud, ang pag-ukupa ng kaaway sa kampo upang dambungin ito ay nagbibigay ng panahon kay Khalid 
upang makahanda at maglunsad ng kapalit na hampas. Ngunit higit pa riyan mamaya. 

Sa kampo ng mga Muslim nakatayo ang tolda ni Khalid at sa tolda na ito ay nakaupo ang kanyang 
pinakabagong asawa, si Laila at ang bihag na pinuno, si Muja'a na nakatanikala parin. Ang ilang mga 
walang pananampalataya ay tagumpay na nakalusot at sabik na iniisip ng kawalang-habas ang 
pandarambong na naghihintay sa kanila, at pumasok sa tolda ni Khalid. Nakita at nakilala nila si Muja'a. 
Nakita nila si Laila at nais nilang patayin ito, ngunit pinigilan ng pinuno. 

"Ako ang kanyang tagapagtanggol." Babala niya sa mga ito. "Puntahan ninyo ang mga kalalakihan."8 

Sa kanilang pagmamadali na mapasakanilang mga kamay ang labi ng digmaan, ang mga 
rebelding ito ay hindi nag-aksaya ng panahon upang kalagan ang kanilang pinuno. 

Sa ilang pagkakataon ang pagkawasak ng kampo ay nagpatuloy sa kasuklam-suklam na kalagayan na 
kinuha ng mga rebelde ang kaya nilang dalhin at basagin ang naiiwan. Kanilang pinutol ang tolda upang 
maggutay. Pagkaraan, kasing bilis kung paano ito nagsimula, ang pandarambong ay tumigil. Ang mga 
rebelde ay nagmamadaling bumalik sa kapatagan ng Aqraba, sapagkat nakita nila sa timog na bahagi ang 
mga Muslim na bumuo ng ganap na posisyon at may matibay na hanay, muling sumulong. 


8. Tabari; Vol 2, p. 511. 9. Tabari; Vol. 2, p. 513. 

Nakakamangha, nang sila ay huminto upang mapanumbalik ang kanilang hininga at iniisip kong ano 
ang nagaganap, ang mga Muslim ay walang takot sa puso. 

Tanging galit ang naroon dahil sa kanilang sariling pagkawatak-watak at ang naging pag-atras. Paano ito 
nangyari? Bakit ito nangyari? Sila ay tiyak na nakapagdulot ng malaking pinsala sa kaaway kaysa sa 
dinadanas ng kanilang sarili. 

Ang kanilang tapang ay nanatiling matatag, ngunit sila ay nakaramdam din ng pagkataranta. Ang 
kanilang bigong galit ay nakasilip ng butas sa palitan ng sagot na paratang sa pagkatribo-tribo - tribo 
laban sa tribo, angkan laban sa angkan, lungsod laban sa desyerto. Kanilang sinisisi ang isat-isa sa 
nangyari. 

"Higit kaming nakakaalam sa digmaan kaysa sa inyo." Wika ng naninirahan sa lungsod. 

"Hindi." Tugong na mga Arabo sa desyerto. "Higit kaming nakakaalam." 

Ang hiyawan ay lumakas. "Tayo ay maghihiwalay tungo sa ating mga grupo ng tribo. Pagkaraan 
tingnan natin kung sino ang mapanindigan ang kanyang dangal."9 

Nakikita ni Khalid kung saan ang nagawang mali. Ang unahang hanay ng mga rebelde ay hindi bibigay 
sa pamamagitan ng matinding pagsalakay ng mga Muslim, ang lahat ng pangunahing hanay ay ganito 
ang ginawa bago paman dito. 

Isa pa, ang mga rebelde ay nagsagawa ng salungat na atake habang ang mga Muslim ay bahagyang 
nawala sa ayos. Nawalan ng balanse ang mga Muslim at napailalim sa kagipitan ng salungat na atake na 
walang kakayahang makabawi. Doon ay nagkaroon ng walang kakulangan ng tapang. 

Nakita ni Khalid na ang pagbuo ng grupo na hinahalo ang pangkat ng mga tribo ay isang kamalian, 
sapagkat ang damdamin ng angkan ay nanatiling malakas kabilang sa mga Arabo. Dagdag pa ang ibang 
haligi ng lakas para sa tatak Islamiko at ang tapang ng bawat isa at kahusayan na nagbubuklod sa mga 
kawal ng mga Muslim. Sa harapan ng tatlo sa isang labanan, ang kahigitan ng mga kaaway at ang bulag, 
at panatikong determinasyon ng mga taga-sunod ni Musailima, ang pagkawala ng katapatan sa tribo ay 
nagbubunga ng panghihina ng pagkakaisa sa grupo ng mga Muslim. 

Itinama ni Khalid ang pagkakamaling ito at muling binuo ang kanyang mga kawal. Kanya itong ibinalik 
sa parehong pormasyon ng labanan sa ganun ding mga kumander, ngunit ang mga kawal sa ngayon ay 
binubuo ng bawat angkan at pangkat ng tribo. Dito ang bawat tao ay lalaban hindi lamang para sa Islam 
bagkus ay para narin sa dangal ng kanyang angkan. Nagkaroon ng malusog na paligsahan sa mga angkan. 

Nang ang muling pagbuo ay natapos, si Khalid at ang kanyang mga naunang mga kumander ay 
lumapit sa bawat pangkat ng mga kawal. Kinausap ang mga ito at pinalakas ang kanilang paninindigan 
upang parusahan si Musailima sa kahihiyan na kanilang dinanas. Ang mga kawal ay nanumpa na kung 
kinakailangan sila ay lalaban sa pamamagitan ng kanilang mga ngipin. 

Bumuo rin si Khalid ng maliit na grupo ng mandirigma at ginawa itong personal na bantay. Kanyang 
binabalak na gawing halimbawa ang kanyang sarili sa pamamagitan ng pagtapon nito sa makapal na 
kumpol ng labanan. Ang mga bantay na ito ay nagpapakita ng kahalagahan. "Manatiling nakadikit sa 
akin." Wika niya sa mga tauhan. 

Magkagayon, nang muling mabuo at mailagay sa ayos ng pagkasunod-sunod na antas, ang mga 
Muslim ay muling sumulong sa kapatagan ng Aqraba. Sila ay bumalik sa tagpo ng labanan hindi katulad 
ng mga liyon, kundi mga gutom na liyon! 

Samantala, si Musailima ang Sinungaling ay muling pinakalat ang kanyang mga kawal sa parehong 
posisyon. Kanyang hinihintay ang pangalawang hampas ng Espada ng Allah, nagtitiwalang muli niyang 
dadalhin ang mga Muslim na ulakin mula sa labanan. 

Sa pag-uutos ni Khalid, ang mga Muslim ay muling nagwalis pasulong kasama ang pagsigaw ng Allahu 
Akbar at ang sigaw na paglaban sa digmaang ito na. "Ya Muhammad!"10 

Ang maliit na hukbo ay muling sinagupa ang nakakahigit sa kalamangang dami na pwersa ng mga 
tumalikod sa Islam. Ang bagwis ay nakipaglaban sa bagwis, at ang gitna sa gitna. Ang kumander sa kanan 
ng mga Muslim, si Zaid, ay hinarap si Rajjal ang taksil na namumuno sa kaliwa ng mga kaaway. 

Sa pagnanais na mailigtas sa Apoy ng Impiyerno, si Zaid ay tumawag. "O Rajjal! Ikaw ay tumalikod sa 
totoong pananampalataya. Bumalik ka dito. Ito ay higit na may kabanalan at kabutihan."ll 

Ang taksil ay tumanggi, at sa masidhing duwelo na sumunod, ipinadala ni Zaid si Rajjal sa Impiyerno. 

Ang mga Muslim ay naglunsad ng marahas na atake sa lahat ng hanay, at ang mga walang 
pananampalataya ay nahihirapang hawakan ang kanilang kinatatayuan, ngunit ginawa nila ito. Ang 
kanilang hanay ay hindi nawawasak. 

Ang mga walang pananampalataya ay nawalan na ng daan-daan, at ang sugatan sa mga Muslim ay 
dumarami narin. Ang mga walang pananampalataya na nakakahigit sa bilang at ang mga Muslim na 
nakakahigit sa kahusayan at tapang sa pakikipaglaban, ang dalawang hukbo ay halus magkapantay 
lamang. 

Ang bahagi sa dalawang hanay, ay nakatutok sa mahirap na labanan, naghagis paroon at parito. Ang 
alikabok mula sa libu-libong dumadabok na mga paa ay naipon at tumaas katulad ng malaking ulap sa 


10. Ito ay isang hindi mauunawaan. Ang tunay na pamansag, na naitala ni Ibn Kathir sa al-Bidayah wan- 
Nihayah, Vol. 6, p. 397, ay 'Ya Muhammad! (O para kay Muhammadi), sa kabiia ng 'Ya Muhammad! (O 
Muhammadi); ito ay katulad ng pamansag na 'Ya Islamah! (O para sa Islam!)'. Ang "Ya" dito ay para sa 
pagbulalas hindi para sa pagdarasal, katulad ng salita ng Propeta (). 'Ya tuba lil-Sham! (O pagpalala para sa 
Syrial), at ito ay kinumpirma sa hulapi na "Ah." Ang mga Sahabah ay malawak na nauunawaan ang Islam, 
ganun din ang dalangin para sa Propeta ()! 

11. Tabari; Vol. 2, p. 511. 

ibabaw ng ulo ng labanan. 


Ang mga nasirang mga espada at mga sibat ay nagkalat sa wadi at ang kapatagan na katulad ng luray- 
luray at mga bangkay ay pumuno sa tambakan ng tigmak sa dugong lupa. Ang nakakakilabot na tanawin 
ay ang dugo na dumaloy sa isang maliit na sapa pababa sa wadi. Bilang resulta ang lugar na ito ay 
tinawag na Shueib-ud-Dam at ito ay nanatiling kilala sa pangalang ito. 

Ngunit ang labanan ay nakabitin sa pagkakapantay at walang maibigay na kapasyahan. 

Napagtanto ni Khalid na dulot ng kanilang panatikong paniniwala sa kanilang huwad na propeta ang 
mga walang pananampalataya ay hindi bibigay. Malinaw na tanging ang kamatayan ni Musailima ang 
lulusaw sa diwa ng mga rebelde, ito ay maging moral na pag-urong, na maghahatid sa mabilis na 
pagkatalong pisikal. Ngunit si Musailima ay hindi nakikipag-dwelo kay Khalid. Kailangang siya ay 
palalabasin sa ligtas na hanay ng mga rebelde na napapalibutan ng kanyang taimtim na mga tagasunod. 

Nang ang unang silakbo ng digmaan ay napagod sa kanyang sarili, ang mga mandirigma ay tumigil 
upang manumbalik ang kanilang hininga. Nagkaroon ng paghupa. Pagkaraan si Khalid ay lumabas sa 
dako ng sentro ng kaaway at pumukol ng hamon ng dwelo. 

"Ako ang anak na lalaki ni al-Waleed! Sino ang nais makipagduwelo?" 

Hang mga magagaling ang lumabas mula sa hanay ng mga tumalikod sa Islam upang 
tanggapin ang hamon ni Khalid at isa-isa itong lumapit sa kanya. 

Si Khalid ay gumugol ng marahil isang minuto upang itapon ang kanyang bawat katunggali. 
Pagkatapos ng bawat dwelo, kanyang dinadalit ang sarili niyang berso. 

"Ako ay ang anak na lalaki ng maraming pinuno. Ang aking espada ay matalas at nakakasindak. Ito ang 
pinaka-makapangyarihan sa mga bagay. Kapag ang palayok ng digmaan ay kumukulo ng malubha."12 

Dahan-dahan ngunit nananatili na sumulong si Khalid sa dako ni Musailima, pinatay ang magaling 
kasunod sa magaling. Pagkaraan ay wala nang natirang matapang na lumalapit laban sa kanya. At sa 
ngayon siya ay may sapat nang layo kay Musailima upang kausapin itong hindi sumisigaw. Ang 
Sinungaling, ganun paman, ito ay napapalibutan ng kanyang mga bantay, at hindi ito malapitan ni Khalid. 

Si Khalid ay nagmungkahi ng pag-uusap. Si Musailima ay pumayag. Siya ay lumakad pasulong na puno 
ng pag-iingat at huminto sa layo ng duwelo kay Khalid. 

"Kapag tayo ay magkasundo sa isang kasunduan, anong kasunduan ang iyong tatanggapin."13 Tanong 
ni Khalid. 


12. Tabari; Vol. 2, p. 513. 

Inihilig ni Musailima ang kanyang ulo sa isang bahagi na tila nakikinig sa isang taong hindi nakikita na 
nakatayo sa kanyang tabi at kumakausap sa kanya. Sa kaugaliang ito siya ay 'tumatanggap ng 
rebelasyon'! 

Ang pagmasdan siya ay nagpapaalala kay Khalid sa salita ng Propeta () na nagsabing si Musailima ay 
hindi nag-iisa, na siya ay palaging kasama si Satanas sa kanyang tabi, na siya ay hindi sumusuway kay 
Satanas. Si Satanas ay nagbabawal kay Musailima na tumanggap ng kasunduan, at ibinaling ng 
Sinungaling kay Khalid ang kanyang mukha at umiling. 

Napagpasyahan na ni Khalid na patayin si Musailima. Ang mga pangungusap ay isang pain lamang 
upang siya ay makalapit ng sapat. Kailangan na niyang kumilos bago paman makaatras si Musailima na 
ligtas sa kanyang mga bantay. Si Khalid ay muling nagtanong ng isang tanong. Muli ay ibinaling ni 
Musailima ang kanyang ulo sa isang bahagi, sinasadyang nakikinig sa 

'isang tinig'. At sa sandaling iyon si Khalid ay umigkas sa kanya. Si Khalid ay mabilis. Ngunit masmabilis si 
Musailima. Sa isang iglap siya ay tumalikod sa pagtakbo at nawala. 

Si Musailima ay muling naging ligtas sa kamay ng kanyang mga bantay. Ngunit sa pagkakataon ng 
kanilang pagtalilis ay may kung anong makahulugang nagaganap sa diwa ng dalawang hukbo, ang 
naghihirap sa kabila at nagbubunyi sa iba. Ang pagtalilis ng kanilang 'propeta' at pinuno mula kay Khalid 
ay isang nakakahiyang tanawin sa mata ng mga tumalikod sa Islam, at ang mga Muslim ay nagagalak. 
Ang pagsamantala sa pangkaisipang pagkakataon na ngayon ay nag-aalok sa kanyang sarili, si Khalid ay 
agad-agad na nag-utos ng panibagong pagsalakay. 

Kasabay sa pagsigaw ng Allahu Akbar ang mga Muslim ay muling naglunsad ng pag-atake. 

Sila ay lumalaban na may panibagong kalakasan at bilis, at sa wakas ang tagumpay ay kumakaway. Ang 
mga rebelde ay nagsimulang umatras habang ang mga Muslim ay humampas ng espada at punyal. Ang 
kilos ng pag-urong ng mga tumalikod sa Islam ay nag-ipon ng lakas. Ang diwa ng mga Muslim ay umahon 
at ang doble ng kanilang pagsisikap. Ang harapang hanay ng mga rebelde ay nawasak sa pagkapira- 
piraso. 

Wala nang magawa si Musailima. Ang kanyang mataas na kumander, si Rajjal, ay patay na. Tanging 
ang kumander ng kanyang kanang bagwis, si Muhakim, na dumating upang sumaklulo sa mga tumalikod 
sa Islam. 

"Bani Hanifa!" Sigaw niya. "Ang hardin! Ang hardin! Pumasok kayo sa hardin at protektahan ko ang 
inyong likuran." 

Ngunit ang pagkahiwa-hiwalay ng mga rebelde ay malala na upang huminto. Ang karamihan sa mga 
kawal ay nagkawatak-watak at tumakas, kumalat sa lahat ng direksiyon. Tanging ang ikaapat na bahagi 
sa kawal ni Musailima ang nananatili sa anyo na lumaban, at sa bahaging ito ay nagmamadali tungo sa 
napapaderang hardin habang si Muhakim ay nakaprotekta sa kanilang pag-atras sa pamamagitan ng 
maliit na bantay sa likuran. Hindi magtatagal ang likurang bantay na ito ay magkapira-piraso sa kamay ng 
mga Muslim, at si Muhakim ay mahulog sa palaso ng anak na lalaki ng Khalifah, si Abdur-Rahman. 

Tinugis ng mga Muslim ang tumatakbong mga walang pananampalataya patawid sa kapatagan ng 
Aqraba, hinahampas ang mga napaligaw sa kaliwa't kanan. Hanggang sila ay dumating sa napapaderang 
hardin na kung saan naroon ang mahigit 7,000 na tumalikod sa Islam, at si Musailima na kasama nilang 
kumanlong dito. Isinara ng mga walang pananampalataya ang tarangkahan, at sa pagtingin nila sa 
mataas na pader na nakapalibot sa malaking hardin, nakaramdam sila ng kaligtasan at siguridad. Kaunti 
ang kanilang nalalaman! 

Ang pangunahing bahagi sa mga kawal ng mga Muslim ay nagtitipon sa paligid ng Hardin ng 
Kamatayan. 

Dapit hapon, at ang mga Muslim ay sabik na makapasok sa hardin at tapusin ang trabaho na kanilang 
sinimulan kaninang umaga, bago sasapit ang takipsilim. Ngunit walang madadaanan papasok sa hardin. 
Ang pader ay nakapalibot sa lahat ng dako ng hardin, ang hindi mapapasok na harang, na may 
tarangkahang matibay na nakasara. Walang kagamitang pansalakay, at wala nang oras upang gugulin 
dito. 

Habang nag-iisip si Khalid ng paraan, isang matandang mandirigma na nagngangalang Baraa bin Malik, 
ang tumayo sa grupo na nakaharap sa tarangkahan, at sinabi sa kanyang mga kasamahan. 

"Itapon niyo ako sa ibabaw ng pader ng hardin."14 

Ang kanyang mga kasamahan ay tumanggi, sapagkat si Baraa ay isang natatangi at ginagalang na 
Sahabah, at sila ay nag-aatubiling gumawa ng anumang magdudulot dito ng kamatayan. Ngunit si Baraa 
ay nagpumilit. Sa wakas ang kanyang mga kasamahan ay pumayag sa kanyang kahilingan at itinaas siya 
sa kanilang mga balikat malapit sa tarangkahan. Naabot ng kanyang mga kamay ang dulo ng pader, 
iniunday ang kanyang sarili pataas at tumalon sa hardin. Makalipas ang ilang sandali o matapos niyang 
mapatay ang dalawa o tatlong walang 

pananampalataya na tumayo sa pagitan niya at sa tarangkahan, at bago paman siya abutan ng iba, ay 
natanggal na niya ang matibay na kandado. Ang tarangkahan ay bumukas at ang bumabahang mga 
Muslim ay umaatungal dito katulad ng dumadagungdong sa pagkawasak ng prinsa. Ang huli at pinaka- 
madugong labanan sa Yamamah ay nagsimula. 

Sa simula, ang mga walang pananampalataya ay nakakayanang pigilin ang pagsalakay ng mga Muslim, 
na nakakulong sa isang makipot na bunganga ng tarangkahan. Ngunit patuloy na binubotas ng mga ito 
ang kanilang daan tungo sa mga kaaway, na nagsimulang magtambak sa ilalim ng mga hampas ng 
sumasalakay. Ang mga tumalikod sa Islam ay umatras ng ang mga Muslim ay bumuhos sa hardin ng 
masmaraming bilang. 

Ang labanan ay lalong naging mapanira. Dahil walang lugar upang magmanyobra, ang kapwa 
dalawang hukbo ay nagkasagupa sa harap-harapang labanan. Paunti-unti ang hanay ng mga tumalikod 
sa Islam ay lumiit dahil sa dami ng napaslang sa labanan. Ngunit si Musailima ay patuloy na lumalaban, 


14. Tabari; Vol. 2, p. 514. 

wala siyang balak na sumuko. Sa paglapit ng hanay sa kanya, binunot ang kanyang espada at sumanib sa 
labanan, namangha ang mga Muslim sa kanyang pinakitang lakas at kahusayan ng kamay. Ang 
masamang heneral ay isa ring matapang at mahusay na mandirigma. Siya ay nagsimula sa bula sa bibig, 
tungo sa pagkawalang taros at naging pangit na impostor tungo sa isang nakakasindak na demonyo. 

Ang huling bahagi ng digmaan ay pumasok sa rurok nito. Diniinan ng mga kawal na Muslim ang mga 
rebelde saan mang dako at ito ay pagsusumakit ni Musailima na hinahadlangan ang kabuohang pagguho. 
Pinagpuputol ng mga Muslim, hinahampas at sinasaksak na may mabangis na lakas. Ang napinsala at 
mga sugatang katawan ay nagkalat sa lupa. Ang mga natumba ay dumanas ng masakit na kamatayan sa 
ilalim ng mga yumapak na paa ng mga hindi nagpapatalo. Ang kalagayan ay nakakasindak at ang 
alikabok sa lupa ay nagiging mapulang putik. 

Maraming mga tumalikod ang tumakbo, sa kawalang pag-asa, kay Musailima. "Nasaan ang tagumpay 
na iyong ipinangako?" Tanong nila. 

"Patuloy na lumaban, O Bani Hanifa!" Tugon ng impostor. "Patuloy na lumaban hanggang 
katapusan."15 

Batid ni Musailima na wala siyang lugar kay Khalid, na siya ay napapahamak, at siya ay napakasamang 
henyo, siya ay nagpasyang ipunin ang kanyang tribo na kasama niya. Ang dugo ng ilang mga Muslim ay 
tumutulo mula sa kanyang espada at sa kanyang mga bantay, bilang panatikong kailanman, ay lumaban 
sa gilid niya. 

Pagkaraan siya ay napasailalim sa tila matang-lawin na paningin ng Savage. Ang Savage ay isa sa mga 
'kriminal ng digmaan' na ang pangalan ay ipinahayag ng Propeta () sa gabi ng pagsakop sa Makkah. Dahil 
sa takot na mapasama, siya ay tumakas sa Makkah patungong Taif, at 

naninirahan doon kasama sa Thaqeef ng maikling panahon. Sa ika-9 ng Hijrah, nang ang Thaqeef ay 
sumuko sa Propeta (), siya rin ay yumakap sa Islam at personal na pumunta upang manumpa ng 
katapatan sa Propeta (). 

Ang Propeta () ay hindi nakakita sa kanya sa loob ng maraming taon, at hindi tiyak kung siya nga ito. 
"Ikaw ba ang Savage?" Tanong ng Propeta (). 

"Oo, O Sugo ng Allah!" 

"Sabihin sa akin kung paano mo pinatay si Hamza."16 

Isinalaysay ng Savage ang buong kwento mula sa simula hanggang wakas. Hindi sumagi sa kanya na 
mayroong wastong angulo para sa bahaging ito, na kanyang napatay ang isa sa marangal at matapang sa 
mga nananampalataya. Kanyang isinalaysay ang kwento bilang isang marangal na beteranong umaaliw 


15. Tabari; Vol. 2, p. 514. 16. Ibn Hisham; Vol. 2, p. 72. 17. Ibid 

sa mga tagapakinig sa kwento ng kanyang kapangahasan. At ang makapatay sa isang walang katapat na 
mandirigma na katulad ni Hamza ay walang alinlangang tagumpay na militar. Ang Savage ay nangunguna 
sa kanyang sarili bilang tagapagsalaysay ng kwento. 

Ngunit walang papuring naroon. Sa mukha ng Propeta () ay ang imahe ng malalim na kalungkotan 
nang siya ay magsabi. "Huwag mong hayaang makita pa kitang muli."17 

May kung anong nasa kalooban nito na nagbigay babala sa Savage na ang kanyang pananatili sa 
Madinah, na kung saan ang alaala ni Hamza ay malalim na ipakatangi, ay maaaring hindi maganda para 
sa kanya. Siya ay umalis muli. Sa sumunod na dalawang taon siya ay naninirahan sa ibat-ibang pook sa 
paligid ng Taif, hinahanap ang kawalang katanyagan at umiiwas sa mga manlalakbay. Siya ay ginugulo ng 
kanyang konsensiya at natatakot para sa kanyang buhay. Ito ay isang sawing-palad na buhay. At 
dumating ang panahon ng pagtalikod sa Islam. 

. Ngunit ang Savage ay nananatiling tapat sa kanyang bagong pananampalataya at napiling 
makipaglaban para sa Islam laban sa mga walang pananampalataya. 

Ngayon, siya ay naglilingkod sa ilalim ng bandila ng Espada ng Allah. Hinigpitan ng Savage ang 
pagkahawak sa kanyang diyabelin nang kanyang masilayan si Musailima - ang diyabelin (sibat) na 
nagpadala ng maraming tao sa kanilang kamatayan. Ang Sinungaling ay mabagsik na lumalaban. Sa 
pagsasalungat sa atake ng mga Muslim na nagsumikap upang makalapit sa kanya, siya ngayon ay 
nakipaglaban sa harapan ng kanyang mga bantay, ngayon ay kabilang sa kanila. May mga pagkakataong 
natatabunan siya ng kanyang mga bantay, ngunit hindi siya nawawaglit sa hindi kumukurap na paningin 
ng maitim na mamatay tao. Napili ng Savage ang kanyang susunod na biktima - ang isang tao na 
maaaring ang kamatayan ay magpapaluwag sa ngumangatngat na kirot sa kanyang puso. 

Mula sa kanyang kinaroroonan na nasa likuran na hanay ng mga Muslim, ang Savage ay palihim na 
kumikilos pasulong upang maabot ang tukmang layo na abot ng kanyang diyabelin. Ang kakapalan ng 
nagtutungayaw, pinagpapawisan, at puno ng dugong mga mandirigma na nakapalibot kay Musailima ay 
tila napalis sa kanyang paningin. Sa nakakakilabot na isipan ng Savage tanging ang kanyang magiging 
biktima lamang ang nakikita. 

Nakita ng Savage si Urn Ammarah, ang maringal na babae sa Uhud (sa mga sandaling ito ay wala nang 
babaeng katulad ng kanyang hitsura at kilos), na nagsumikap makalapit kay Musailima. Siya ay 
nakikipag-duwelo sa isang walang pananampalataya na humahadlang sa kanya. Sa hindi inaasahang 
hampas mula sa kaaway ang kamay ng babae ay naputol. Ang kanyang anak na lalaki, na nakatayo sa 
kanyang likuran ay pinatumba ang kaaway sa pamamagitan ng malakas na hampas at tinulungan ang 
kanyang ina palayo. Siya ay labis na nasaktan sa pagkawalang kakahayang makalapit kay Musailima. 

Ang Savage ay kumilos nang masmalapit. Sa kanyang isipan ay sumagi ang banal na martir sa Uhud, si 
Hamza, na ang pagpatay dito ay naghahatid sa kanya ng lahat ng pagkabagabag. Naiilarawan niya ng 
malinaw, ang malakas, mabuting katangian ni Hamza. Kanyang sinisikap na alisin ang masakit na 
alaalang iyon mula sa kanyang isipan at muling tumingin kay Musailima. Siya ay nabigla sa pagkakaiba. 

Ang pangit, dilaw, at pango na mukha ng impostor, ay lalong pinapasama ng galit at puot, na may 
bula na namumusyaw sa kanyang bibig, ay nakakatakot pagmasdan. Ang lahat ng kasamaan sa mala- 
demonyong tao na ito ay tila lumalabas sa kanyang mukha. Sa pamamagitan ng matalas na mga mata 
ng Savage, kanyang kinalkula ang distansiya. Ang layo ay tumpak. Sa kanyang akmang pagpukol at 
pagpuntirya ng kanyang diyabelin, kanyang napansin si Abu Dujana (ang lalaking nagsanggalang sa 
Propeta () sa Uhud) na humahampas sa kanyang espada upang makalapit kay Musailima. Si Abu Dujanah 
ay isang mahusay na eskrimador at malapit na niyang maabot ang kanyang layunin. Kasama ang pag- 
ingit ipinukol ng Savage ang kanyang sandata. 

Ang diyabelin ay tumama sa tiyan ni Musailima. Ang huwad na propeta ay bumagsak, ang kanyang 
mukha ay pumilipit sa sakit, ang kanyang mga kamay ay gumagapang sa katawan ng sibat. Sa sumunod 
na pagkakataon, si Abu Dujanah ay nakalapit sa kanya. Sa pamamagitan ng kumikislap na hampas sa 
kanyang espada, pinugot nito ang masamang ulo ng Sinungaling. Nang si Abu Dujanah ay tumayo upang 
ipahayag ang mabuting balita, isang hampas ng walang pananampalataya ang nagpapatumba sa kanya. 
Isang tumalikod sa Islam ang nakatingin sa Sinungaling ang sumigaw. 

"Ang aliping itim ang pumatay sa kanya." 

Ang sigaw ay narinig ng mga Muslim at walang pananampalataya na agad tumungo sa hardin. "Si 
Musailima ay patay na!"18 

Ang Savage, pagkaraan ay sumama sa kampanya sa Syria sa pamumuno ni Khalid. Nang masakop nila 
ang Syria at maitatag bilang probinsiya ng Estado ng Islam, ang Savage ay naninirahan sa Emessa at 
namuhay sa kanyang katandaan. Ngunit ginugol ang ilan sa kanyang panahon sa pagkalango sa alak. Siya 
ay naparusahan ng 80 na palo mula kay 'Umar dahil sa pag-inum ng alak (siya ang unang Muslim na 
naparusahan sa salang ito sa Syria),19 ngunit tumangging lumayo sa bote. Si 'Umar ay sumuko na 
nagsabi. 

"Marahil ang sumpa ng Allah ay nananatili sa Savage dahil sa dugo ni Hamza."20 

Sa Emessa, sa ibang mga pagkakataon, ang Savage ay naging tanyag na pigura at ang nakakatawag 
pansin sa mga manlalakbay. Ang mga bumisita ay pupunta sa kanyang pamamahay, umaasa na 
madatnan siyang hindi lasing, at tinatanong siya hinggil kay Hamza at Musailima. Kapag siya ay lasing, 
kanyang unang babanggitin ang detalye sa pagpatay kay Hamza at pagkaraan ang pagpatay kay 
Musailima. Pagdating sa katapusan ng kanyang kwento, itataas niya ang kanyang diyabelin na may 
matinding karangalan at magsabi. 


18. Ibn Hisham; Vol. 2, p. 73. 

19. Ibn Qutaiba; p. 330. 

20. Ibn Hisham; Vol. 2, p. 73. 

"Sa pamamagitan ng diyabelin na ito, sa mga araw ng kawalang pananampalataya, pumatay ako ng 
dakilang tao, at sa mga araw ng pananampalataya, pinatay ko pinakamasama."21 

Ang balita sa pagkamatay ni Musailima ay naghahatid ng sunod-sunod na pagguho sa mga tumalikod sa 
Islam. Ang ilan ay nawalan ng pag-asa tungo sa malaking karahasan, ngunit sila ay nagpapahaba lamang 
ng kanilang matinding paghihirap, hindi nailigtas ang kanilang buhay. Ang karamihan sa mga tumalikod 
sa Islam ay tumigil sa pakikibaka, at sa labis na desperasyon ay naghihintay na lamang sa espada ng 
Muslim na tatapos sa kanyang pagdurusa. 

Ang huling di-pangkaraniwang pagsisikap ng mga Muslim ay sinagupa ang mga nalilito, walang 
kalaban-labang lipon ng mga tumalikod sa Islam, at sa pamamagitan ng kanilang mga espada ay 
naisakatuparan ang pangakong galit ng Allah laban sa mga walang pananampalataya. Ngayon ay hindi na 
isang labanan, ito ay malinaw na pagkakatay. 

Sa paglubog ng araw, ang kapayapaan at katahimikan ay muling bumalik sa Hardin ng Kamatayan. 
Ang mga Muslim ay labis ang pagkapagod na hindi na mai-angat ang kanilang mga espada. At wala nang 
natira upang patayin. 

Sa gabi, ang mga Muslim ay humimlay sa kung saan sila nakatayo, at tumakas sa masamang pangitain 
ng labanan tungo sa pagtulog ng isang matagumpay. 

Sa sumunod na umaga, si Khalid ay naglalakad sa tagpo ng digmaan. Kahit saan ay kanyang nakikita 
ang sinira ng labanan. Ang wasak, baluktot na mga katawan na nakahandusay sa nakakatakot na hitsura, 
na nagkalat sa wadi at sa kapatagan ng Aqraba at sa Hardin ng Kamatayan. Sa mga lugar siya ay pumili 
ng kanyang daan sa ibabaw ng lupang nakababad sa dugo. 

Ang lahat ng mahalagang pinuno sa pagtalikod sa Islam ng Yamamah ay pinatay - lahat maliban sa 
bihag na si Muja'a na nanatiling nakatanikala, na hinila ang kanyang mga paa katabi ng matagumpay. 
Siya ay dinala ni Khalid upang kilalanin ang mga patay na pinuno at maramdaman nito ang buong epekto 
sa pagkatalo ng Bani Hanifa. 

Ang katayuan ng mga Muslim ay nakakapanlumo rin. Ang digmaan ay kumuha ng mabigat na 
kabayaran, at sa mga panahong ito sila ay walang kakayahan kahit ang ipagtanggol ang kanilang mga 
sarili, paano pa kaya ang lumaban sa digmaan. Sumaid at pagud, sila ay naratay kung saan sila bumagsak 
sa gabing nagdaan, pinapahinga ang kanilang mga paa. Ngunit si Khalid ay may dahilan upang masiyahan 
sa naging kinalabasan ng labanan, si Musailima ay patay na at ang kanyang mga kawal ay nagkakapira- 
piraso. Isang mamula-mulang kagalakan ang nagpapainit sa puso ni Khalid. Ngunit hindi nagtatagal, ito 
ay pinalis ni Muja'a. 

"Oo, inyong naabot ang tagumpay." Pag-aamin nito. "Ngunit dapat mong malaman na kayo ay 
nakipaglaban lamang sa maliit na bahagi ng Bani Hanifa - lahat na natipon ni Musailima sa pagmamadali. 
Ang pinakamalaking bahagi ay nananatili sa kuta ng Yamamah." 


21. Ibid. 

Si Khalid ay walang tiwalang nakatitig sa kanya. "Naway sumpain ka ng Allah! Ano ang iyong 
pinagsasabi?" 

"Oo, ito ay totoo." Patuloy ni Muja'a. "Ako ay magmungkahi na tanggapin ninyo ang mapayapang 
pagsuko. Kapag inyong ipahayag ang inyong termino, ako ay pupunta sa kuta at subukang hikayatin ang 
mga kawal na ibaba ang kanilang mga sandata." 

Hindi na kailangan para kay Khalid ang mahabang pag-iisip upang maunawaan ang pagkaimposible sa 
labanan gamit ang pagod na mga tauhan, sa isang masmalaking kawal na kanyang sinunggaban. 

"Oo." Tugon niya, tinanggap ang mungkahi ni Muja'a. "Bigyan puwang ang kapayapaan." Ang 
termino ng pagsuko ay isasagawa ng dalawang pinuno. 

Kukunin ng mga Muslim ang lahat ng ginto, mga sandata, mga baluti at ang mga kabayo sa Yamamah, 
ngunit ang kalahati lamang sa mamamayan nito ang gagawing alipin. Si Muja'a ay kinalagan sa kanyang 
tanikala at nagbigay ng kanyang pangakong bumalik, hinayaan siyang magpatuloy sa pinatibay na 
siyudad. Pagkaraan ng ilang pagkakataon siya ay bumalik, malungkot na umiiling ang ulo. 

"Sila ay hindi pumayag. Silang lahat ay humanda para makipaglaban. Sa katotohanan ako ay kanilang 
kinalaban. Maaari kayong umatake kung nais ninyo." Nagpasya si Khalid na tingnan ang siyudad sa 
kanyang sarili. Iniwan ang kumpol ng kanyang mga kawal upang maglibing sa mga martir at kulektahin 
ang labi sa digmaan, siya ay kumuha ng mga mangangabayo at tumungo sa Yamamah, kasama si Muja'a. 
Nang siya ay makalapit sa hilagang bahagi ng pader ng pinagtibay na siyudad siya ay namanghang 
huminto, sapagkat ang lugar ay puno ng mga mandirigma na ang mga baluti at mga sandata ay 
nagbabantang kumikislap sa sinag ng araw. Paano, sa isipan niya, pakikitungohan ang bagong mga kawal 
na ito sa hindi maigugupong kuta? Ang kanyang mga tauhan ay wala sa kalagayang makipaglaban, sila ay 
walang kinakailangan maliban sa ang magpahinga. Ang boses ni Muja'a ay bumasag sa katahimikan. 
"Maaaring isusuko nila ang kuta kung wala kayong aalipinin isa man sa kanila. Maaari ninyong kunin ang 
lahat ng ginto, ang mga espada, ang mga baluti ang mga kabayo." 

"Sila ba ay pumayag dito?" Tanong ni Khalid. 

"Naipaliwanag ko ang hinggil dito, ngunit sila ay hindi nagbigay ng pasya." 

Si Khalid ay handa upang magpatuloy at wala nang karagdagan. Mabagsik niyang tinitigan si Muja'a. 
"Bibigyan kita ng tatlong araw." Wika niya. "Kapag ang mga tarangkahan ay hindi bubuksan sa 
kundisyong ito, ako ay sasalakay. At wala nang anumang magiging kundisyon." 

Muli si Muaja'a ay tumungo sa kuta. Sa pagkakataong ito siya ay bumalik na nakangiti. "Sila ay 
pumayag."22 Pahayag niya. Ang kasunduan ay agad na naipalabas. Ito ay nilagdaan sa ngalan ng mga 
Muslim, ni Khalid at sa ngalan ng Bani Hanifa sa pamamagitan ni Muja'a bin Marara.23 


22. Tabari; Vol. 2, pp. 515-17; Balazuri; pp. 99-100. 

23. May kaibahan sa mga opinyon ng mga naunang tagapagsalaysay hinggil sa paglalarawan sa mga 
kundisyon ng kasunduan, subalit ang mga detalye ay hindi mahalaga. 

Nang ang kasunduan ay malagdaan, si Muja'a ay bumalik sa kuta, at kasunod ang pagbukas ng mga 
tarangkahan. Si Khalid kasama ang kanyang mangangabayong mandirigma at si Muja'a, ay pumasok sa 
siyudad, umaasa na makita ang sangkawan ng armadong mga mandirigma, ngunit kahit saan siya 
tumingin, siya ay walang nakikita maliban sa mga kababaihan, matatanda at mga bata. Siya ay bumaling 
ng pagtataka kay Muja'a. 

"Saan ang mga mandirigma na aking nakita?" 

Itinuro ni Muja'a ang mga kababaihan. "Sila ang mga mandirigmang iyong nakita." Paliwanag niya. 
"Nang ako ay pumunta sa kuta, pinasuot ko ang mga kababaihang ito ng baluti, binigyan sila ng mga 
sandata, at sila ay pinaparada. Walang mandirigma!" 

Nanggagalit dahil nalinlang, si Khalid ay sumumpa. "Nilinlang mo ako, O Muja'a." 

Si Muja'a ay kibit-balikat. "Sila ay aking mga tauhan. Wala na akong magagawa." 

Ngunit ang hinggil sa kasunduan, gustong punitin ni Khalid si Muja'a ng dalawang bahagi gamit ang 
kanyang mga kamay. Ganun paman, ang kasunduan ay nalagdaan na at ang mga kundisyon dito ay 
kailangang igagalang. 

Ang Bani Hanifa, sila na nasa loob ng siyudad, ay ligtas. Malapit na silang makalabas sa kanilang 
lungsod at gagala ng malaya sa mga nalalapit na lugar. 

Lumipas ang isa o dalawang araw, isang mensahe ang dumating mula sa Khalifah, na hindi pa alam 
ang kinahihinatnan ng digmaan sa Yamamah, na nag-uutos kay Khalid na patayin ang lahat ng mga 
tumalikod sa Islam sa Bani Hanifa. Sumulat si Khalid bilang tugon at nagpapaliwanag na ang utos ng 
Khalifah ay hindi na maipapatupad sapagkat ang kasunduan ay nalagdaan na. Si Abu Bakr ay sumang- 
ayon na igalang ang mga kundisyon ng kasunduan. 

Ngunit ang kasunduan ay ipapatupad lamang sa kanila na nasa kuta. Ang malaking bilang ng tribo ng 
Bani Hanifa - sampung libong tao mahigit na naninirahan sa rehiyong nakapalibot sa Yamamah - ay hindi 
kasali sa kasunduan. Ang higit na mahalagang kasapi ng Bani Hanifa ngayon ay ang mga natira sa mga 
kawal ni Musailima na tumakas mula sa kapatagan ng Aqraba. Ang mga mandirigmang iyon ay 
tinatantiyang hihigit sa 20,000 ka tao, na kinabibilangan ng mga angkan at mga tribo. Matapos ang 
pagkamatay ni Musailima sila ay umanyong walang maidulot na malaking panganib sa Islam, ngunit sila 
ay gayun paman, naging dahilan ng maraming kasamaan. Kailangan silang madurog. Sa ilalim ng 
marahas na batas ng digmaan, sila ay walang pag-aangkin ng kaligtasan mula sa atake hanggang sila ay 
lubusang sumuko. 

Determinado si Khalid na linisin ang lahat ng pagtutol kabilang sa Bani Hanifa upang ang kapayapaan 
ay manatili sa rehiyon. Kanyang pinahintulotan ang kanyang mga kawal na magpahinga ng dalawang 
araw, pagkaraan ay kanyang hinati ito ng maraming pulutong na kanyang pinadala upang pasukoin ang 

rehiyon na nakapalibot sa Yamamah at ang patayin o bihagin ang sinumang tumutol. Ang mga pulutong 
na ito ay kumalat sa mga kabukiran. 


Ang mga tumakas ay hahanapin saan man sila nagpapakupkop. Libu-libo ang nananatiling hindi 
nagbalik-loob at mapanlaban, ito ay aatakihin at lilinisin at ang kanilang mga kababaihan at kabataan ay 
gagawing bihag. Ngunit ang ilang libo ay sumuko at pinatawad. Sa huli, ang lahat ng nakaligtas ay muling 
yumakap sa Islam. 

Si Khalid ay nagtayo ng kanyang himpilan malapit sa Yamamah, na siya ay nanatili dito sa loob ng 
dalawang buwan bago makatanggap ng susunod na tungkuling militar mula sa Khalifah. 

Ang matagumpay na palagay sa digmaan ng Yamamah, ang halus kabuohan ng Arabia ay naging 
malaya sa kasamaan ng pagtalikod sa Islam. 

Ang iba sa mga ito ay nananatili sa mga palawit ng peninsula, ngunit ang grupo na ito ay walang 
masamang banta. Ang ilang mga labanan ay kailangang harapin, ngunit ito ay mga maliliit na sagupaan 
lamang kumpara sa dakilang labanan na nailarawan sa nauunang mga kabanata. 

Ang digmaan sa Yamamah ay siyang pinaka-matindi at madugong labanan na naganap sa kasaysayan 
ng Islam. Hindi pa naranasan ng mga Muslim na makaharap ang ganoon kalaking pwersa, at sila ay 
maluwalhating tumayo sa pangyayari sa ilalim ng pamumuno ng Espada ng Allah. Sa kanilang pagdurog 
sa napakalaki at makapangyarihang pwersa ng Bani Hanifa na pinamumunuan isang kinatatakutan na 
Musailima, ay pinatutunayan ng mga Muslim sa kanilang mga sarili ang maging taong bakal. 

Sa isang kalahating siglo, ang mga matandang kalalakihan ay magsalaysay sa digmaang ito sa 
masiglang pagkalarawan sa kanilang mga apo at sa pagtatapos nito, siya ay puno ng karangalang 
magsasabi. "Ito ay sa Yamamah!" 

Ang mga nasawi ay umabot, sa mga tumalikod sa Islam ay 21,000 ang napatay - 7,000 sa kapatagan ng 
Aqraba, 7,000 sa Hardin ng Kamatayan, at 7,000 sa mga paglilinis na operasyon ng mga pulutong na 
ipinadala ni Khalid. 

Ang mga Muslim ay dumanas ng masmagaan kumpara sa mga tumalikod sa Islam, ngunit kung 
titingnan sa kanilang mga naunang labanan, ang kanilang mga nasawi ay marami. Labindalawang daang 
Muslim ang napaslang bilang martir - karamihan sa kanila ay malapit sa wadi.24 Kalahati sa mga 
nasawing ito ay dinanas ng mga Ansar at Muhajireen - ang pinakamalapit at iginagalang na mga Sahabah 
ng Propeta (). Nabanggit din na ang mga napaslang ay kinabibilangan ng 300 na mga nakapagsaulo sa 
buong Qur'an sa kanilang puso. 


24. Ang panauhin ng Jubaila sa kasalukuyan ay makikita ang libingan sa may timog na pampang ng wadi 
na dito ang mga Muslim na Martir ay nailibing, at sa may hilagang pampang ay nakikita ang mababang 
punso sa pagitan ng nayon at kanal, na doon namatay ang mga tumalikod sa Islam at nailibing. 

Hang mga mahuhusay sa mga Muslim ang nasawi sa labanang ito - si Abu Dujanah, si Abu Hudaifah (ang 
pinuno ng kaliwang bagwis), si Zaid (ang kapatid ni 'Umar at pinuno ng kanang bagwis). Habang si Zaid 
ay nasawi, ang anak ni 'Umar, na si Abdullah ay nakaligtas. Nang si Abdullah ay makabalik sa Madinah, 
bilang paggalang, siya ay pumunta sa kanyang ama, ngunit walang pagbati na nasisilayan sa mga mata ni 
'Umar nang siya ay tumingin sa kanyang anak. 

"Bakit hindi ka napaslang sa tabi ni Zaid? Si Zaid ay naging Martir at ikaw ay buhay! Huwag mo nang 
ipakitang muli sa akin ang iyong pagmumukha!" 

"Ama." Pakiusap ng matapang na binata. "Ang aking tiyuhin ay humiling sa Allah na maging Martir at 
pinarangalan siya ng Allah sa pamamagitan nito. Pinapangarap ko rin ang maging Martir ngunit hindi ko 
ito natamo."25 

Sa digmaan ng Yamamah, ang kampanya ni Abu Bakr laban sa mga tumalikod sa Islam ay umabot sa 
kanyang marka. Ito ang kanyang sukdulan. Ang paggamit ni Abu Bakr kay Khalid bilang kanyang kanang 
kamay upang makipaglaban sa mga pangunahing pinuno ng mga 

tumalikod nang sunod-sunod, mula sa malapit tungo sa malayong layunin, ay naabot ang kapuri-puring 
tagumpay. Simula ngayon, ang mga bagay-bagay ay madali na lamang. 

Isa sa mga bahagi ng kwento ang naiwang hindi natin nabanggit bago paman matapos ang digmaan sa 
Yamamah. Sa araw na ang siyudad ng Yamamah ay bumukas sa kanyang mga tarangkahan, si Khalid ay 
nakaupo sa labas ng kanyang tolda sa gabing iyon. Sa kanyang tabi ay naroon si Muja'a. Sila lamang 
dalawa. 

Sa hindi inaasahan, si Khalid ay bumaling kay Muja'a. "Nais kong mapangasawa ang iyong anak na 
babae!" 

Napatitig ng may panggilalas si Muja'a kay Khalid. Siya ay maaring hindi nakarinig ng maayos! 

Muli, si Khalid sa tunong nagpupumilit. "Nais kong mapangasawa ang iyong anak na babae!" 

Ngayon ay napagtanto ni Muja'a na si Khalid ay nasa matinong pag-iisip, na alam nito ang kanyang 
ninanais. Ngunit, sa nagiging tanawin ng pagkakataon, ang buong hinagap ay tila isang nakakatawa. 

"Maging mahinahon, O Khalid!" Tugon ni Muja'a. "Nais mo bang basagin ng Khalifah ang iyong likod 
at ganun din ako?" 

"Nais kong mapangasawa ang iyong anak na babae." Muling sabi ni Khalid. At sa gabi ding iyon, 
kanyang pinakasalan ang magandang anak na babae ni Muja'a bin Marara. 


25. Tabari; Vol. 2, pp. 512-13. 

26. Tabari; Vol. 2, p. 519. 

Hang araw ang lumipas, si Khalid ay nakatanggap ng galit na sulat mula kay Abu Bakr. "O anak ng ina ni 
Khalid!" Wika ng Khalifah. "May oras kang mangasawa habang ang nasa iyong bakuran ay ang dugo ng 
1,200 na Muslim na hindi pa natuyo!" 

Nang mabasa ang mensaheng ito si Khalid ay bumubulong sa sarili. "Kagagawan na naman ito ng 
isang saliwa (tinutukoy niya si 'Umar)!"26 

Ganun paman, patuloy niyang tinatamasa ang yugto ng bagong kasal. At tila kanya nang isinantabi 
ang mapanggayumang balo ni Malik bin Nuwaira. Hindi natin alam kung ano na ang 

nangyari sa babae na iyon, sapagka't ang kasaysayan ay wala ng binanggit hinggil sa magandang si Laila 
na may marikit na mga mata at napakagandang mga binti. 

"Walang ipinanganak na kabilang sa angkan ni Adam na masmainam kay Abu Bakr, pagkatapos ng 
mga Propeta at mga Sugo. Siya ay tumayo sa mga Araw ng pagtalikod sa Islam na katulad ng pagtayo ng 
isa sa mga Propeta." [Abu Husain]27 

Kung ano ang natitira sa pagtalikod sa Islam sa mga maliliit na lugar ng Arabia ay nilipol ng mga 
Muslim sa sunod-sunod na mga kampanya sa loob ng limang buwan. 

Si Amr bin al-Aas ay pinadala kasama ang kanyang grupo sa gilid ng Syria upang pasukuin ang mga 
tumalikod sa rehiyon na iyon. Ang pinakamahalagang tribo na nangangailangan ng parusa ay ang Quza'a 
at ang Wadi'a, ang huli ay naging bahagi ng malaking tribo ng Kalb. Habang si Khalid ay nakikipaglaban sa 
gitnang Arabia, si Amr ay umatake sa mga tumalikod sa hilaga, ngunit nagkamit lamang ng limitadong 
tagumpay. 

Hindi niya nagawang talunin ang mga tribo upang pasukuin ito. Nang matapos ang labanan sa 
Yamamah, si Shurahbil bin Hasanah ay nagpatuloy kasama ang kanyang grupo, sa utos ng Khalifah, 
upang sumanib kay Amr, at ang dalawang kumander ay kumilos sa pagkaisa upang lupigin ang mga tribo 
sa hilaga. 

Halus lahat sa mga tumalikod sa Islam ay nanatili sa rehiyon ng Tabuk at Daumat-ul-Jandal, at dito ay 
isinagawa ni Amr at Shurahbil ang pinakamalakas nilang hampas. Sa ilang linggo ang mga rebelde ay 
nawasak at ang mga tribo ay muling yumakap sa Islam. 

Ang pangunahing tribo na naninirahan sa Oman ay ang Azd. Ang kanilang pinuno ay si Laqeet bin 
Malik, na kilala sa karamihan bilang Dhul Taj, ang Nakoronahan. Ang mga Arabong ito, na ang kanilang 
pagtalikod sa Islam ay katulad ng nilarawan sa kabanatang ito, ay yumakap sa Islam sa kapanahunan ng 
Propeta () at sumang-ayon na mamuhay sa terminong inpinatupad ng Estado ng mga Muslim. 


27. Tarikh al-Khulafaa as-Suyuti. 

28. Tabari; Vol. 2, p. 529. 

Nang marinig ang paglisan ng Propeta (), ang pangkat ng Azd, na pinamunuan ni Dhul Taj, ay 
naghihimagsik at tumalikod sa Islam. Hindi tiyak na ang taong ito ay isang impostor. Sa mababang 
komento ni Tabari na siya ay "nag-aangkin kung ano ang pag-aangkin ng propeta."28 maipalagay natin 
na siya ay napatunayang gumawa ng ilang pag-aangkin sa pagka-propeta. Habang si Abu Bakr ay abalang 
pakikitungohan ang biglaang banta sa Madinah, si Dhul Taj ay nagdeklara sa kanyang sarili bilang hari sa 
Oman at nagtatag sa kanyang sarili bilang tunay na pinuno sa kanyang himpilan sa Daba. 

Matapos umalis si Khalid sa Zhu Qissa upang hanapin si Tulaiha, ang Khalifah ay nagpadala kay 
Hudhaifa bin Mihsan (isa sa mga pinuno ng grupo) upang harapin ang mga pagtalikod sa Islam sa Oman. 

Si Hudhaifa ay pumasok sa probinsiya ng Oman, subalit hindi sapat ang kanyang pwersa upang 
kalabanin si Dhul Taj, siya ay nagpasyang hintayin ang dagdag pwersa. Agad siyang sumulat sa Khalifah, 
na kung saan, katulad sa atin nang nabanggit, na nag-utos kay Ikrimah na maglakbay mula sa Yamamah 
upang tulungan si Hudhaifa. Sa kanyang pagdating, ay pinag-isa ng dalawang heneral ang kanilang 
pwersa at nagsagawa ng pakikipaglaban kay Dhul Taj sa Daba. 

Ang digmaan sa Daba ay naganap sa katapusang bahagi ng Nobyembre 632 (simula ng Ramadhan, 
11H). Sa unang bahagi ng labanan ay naging mahirap para sa mga Muslim, ngunit sa isang mapanganib 
na yugto, isang pwersa ng mga Muslim sa lugar, na kumapit sa kanilang pananampalataya at hindi 
sumunod kay Dhul Taj, ay dumating sa labanan upang suportahan ang kanilang mga kapatid sa Relihiyon. 
Kasama ang bagong karagdagan sa kanilang pwersa ang mga Muslim ay nagkaroon ng kakayahang 
talunin ang mga kawal ng kaaway. Si Dhul Taj ay napatay sa labanan. Bilang nakatalagang Gobernador 
sa Oman, ay muling itinatag ni Hudhaifa ang Batas at mga alituntunin. 

Si Ikrimah, na walang tungkulin ng pamamahala, ay ginamit ang kanyang grupo upang pasukuin ang 
mga kalapit-lugar ng Daba, at sa maraming maliliit na pagkilos, siya ay nagtagumpay na wasakin ang mga 
pagtutol sa Azd na nagpapatuloy sa paglabag sa awtoridad ng Islam. Pagkatapos ng lahat, ang Azd ay 
muling naging mapayapa, at naging masunuring mga Muslim at hindi na nagbigay ng kaguluhan sa 
Madinah. 

"Muli ay bahagya nating naaninag ang buhay ng mga Sahabah, ang kahirapang dinanas nila, ang 
panganib at sakripisyong hindi nila pinalampas bagkus ay buong pusong niyakap ito alang-alang sa 
Landas ng Allah. 

Ang mga mumunting kapilyohan ni Khalid na maaring hindi maiwasan bilang anak ni Adam, ang 
nagiging reaksiyon ng Khalifah hinggil dito, ang lahat na nababasa natin sa kabanatang ito ay tiyak na 
naghahatid sa atin ng malaking aral. 

Nawa'y sa pamamagitan ng mga naipong salaysay na ito ay magkakaroon ng dahilan ang bawat 
nakabasa upang lubos na maunawaan at makilala ang Mukha ng Islam ayon sa bakas na iniwan ng mga 
Sahabah. Ameen."29 


29. Tagasalin. 

KABANATA 17 


Ang pagguho ng mga tumalikod sa Islam 

Si Ash'as at ang kanyang mga tauhan ay bumalik sa kuta. At sa nakasunduang oras, kanyang binuksan 
ang isa sa mga tarangkahan, at ang mga Muslim ay bumuhos sa kuta. Nagkaroon ng katakut-takot na 
pagpatay, at ito ay nagpatuloy hanggang ang bawat isa sa kuta ay naibaba ang kanilang mga sandata. Si 
Ash'as at ang grupo ng mga tao at pamilya na nanatili malapit sa kanya ay natatakot. 

Ang kuta ng Nujair ngayon ay bumagsak. Nang suriin ni Muhajir ang listahang inihanda ni Ash'as, 
kanyang napuna na ang pangalan ni Ash'as ay wala dito. Siya ay natuwa. 

"O kaaway ng Allah!" Wika niya kay Ash'as. "Ngayon ay nagkaroon ako ng pagkakataong parusahan 
ka."l 

Nais niyang patayin si Ash'as ngunit pinigilan siya ni Ikrimah at nagpumilit na si Ash'as ay ipapadala sa 
Madinah, upang si Abu Bakr ang magpasya sa kanyang kapalaran. Dahil dito si Ash'as ay itinalikala. 

Sa loob ng kuta, ang mga Muslim ay nakakuha ng maraming bihag na ipapadala sa Madinah bilang 
mga alipin, at kasama dito ang malaking bilang ng nakakaakit na mga kababaihan. Sila ay iginiya palabas 
sa kuta at napadaan kay Ash'as, na ang kataksilan ay siyang naghatid sa kanila, ngayon ay nalalaman. Sa 
kanilang dahan-dahang paghilera na dumaan sa kanya, ang mga babaeng bihag ay tumingin sa kanya na 
may paninisi at nanangis. 

"Ikaw ay taksil! Ikaw ay taksil!"2 

Upang dagdagan ang kanyang kabiguan, si Ash'as ay ipinadala kasama ang parehong grupo ng mga 
bihag tungo sa Madinah. Ito ay nagiging hindi mainam na paglalakbay! 

Si Ash'as ay hindi estranghero sa Madinah. Siya ay bumisita sa lugar noong taon ng mga delegasyon, 
nang ang Kinda ay sumuko sa Propeta () at yumakap sa Islam. Sa panahon ng pagbisita, kanyang 
napangasawa si Urn Farwa, ang kapatid na babae ni Abu Bakr, ngunit nang siya ay umalis sa Madinah, si 
Um Farwa ay kanyang iniwan kay Abu Bakr, kasama ang pangakong kukunin niya ito sa susunod na 
pagbisita. 

Ang sunod na pagbisita ng ito ay nagiging iba at hindi kawili-wiling kalagayan. 

Si Ash'as ay pinapanagot ng Khalifah sa lahat ng kanyang pagkakasala laban sa Islam at sa Estado. 
Kanyang pinalabas ang mababang opinyon hinggil sa kataksilan ni Ash'as sa kanyang sariling tribo. 
Meron pa bang ibang dahilan kung bakit hindi pupugotan ng ulo ang akusado? 

Ang pamimitagan ay inilabas sa pinong dila ni Ash'as. Sa pagkakataong ito kanyang dinaig ang sarili. 
Hindi lamang na siya ay pinatawad, siya rin ay nahikayat si Abu Bakr na ibalik sa kanya ang kanyang 
asawa! Siya ay nananatili sa Madinah, kahit na mabigat ang loob na bumalik sa kanyang sariling tribo. 

Sa sumunod na mga taon, siya ay nakipaglaban na may pagtatangi, sa Syria, Iraq at Persia, at sa 
kapanahunan ni Uthman siya ay naging gobernador sa Azerbaijan. 

Subalit ang kanyang kataksilan ay hindi nawala sa kanya. Maraming mga tao, kasama si Abu Bakr, na 
nagnanais na siya ay hindi na pinatawad pagkaraan ng kanyang pagtalikod sa Islam. 

Katunayan, nang si Abu Bakr ay naghihingalo at nagsabi sa kanyang mga kasamahan hinggil 
panghihinayang sa mga bagay na hindi niya nagawa at nais na gawin, siya ay nagsabi. 

"Sana ay pinugotan ko ng ulo sa Ash'as."3 

Ang mga mag-aaral sa kasaysayan na mga Muslim ay muling naaalala ang asawa ni Imam Hassan na 
lumason sa kanya4 sa panunulsol ng Khalifa Muawiyah, na kung saan sa serbisyong ito siya ay binayaran 
ng 100,000 dirham, ay ang anak na babae ni Ash'as.5 

Sa pagkatalo ng Kinda sa Nujair ang huling malaking kilusan ng mga tumalikod sa Islam ay gumuho. Ang 
Arabia ay naging ligtas para sa Islam. Ang masamang apoy ng galit sa kalupaan ngayon ay patay na. Ang 
Arabia ay maaaring makaranas ng paghihimagsik at mga labanan ng maraming ulit sa kanyang 
mabagyong kasaysayan, ngunit hindi na masisilayan ang pagtalikod sa Islam. 

Ang kompanya laban sa mga tumalikod sa Islam ay naganap at natapos sa ika-labing isang taon ng 
Hijrah. Ang ika 12-taon ng Hijrah ay mamitak Marso 18, 633, kasama ang Arabia na nagkakaisa sa ilalim 
ng sentrong awtoridad ng Khalifah sa Madinah. 

Ang kompanya ay siyang pinakamalaking politikal at militar na tagumpay. Bagama't ang Khalifah ay 
nais na maglunsad ng malaking pakikipagsapalaran sa mga pagsakop sa Iraq at Syria, ito ay sa 
pamamagitan ng kanyang kakayahan at matagumpay na pangagasiwa sa kompanya laban sa mga 
tumalikod sa Islam na kanyang naialay ang dakilang paglilingkod sa Islam. At ito ay hindi magiging 
posible kung wala ang mga kamay ng Espada ng Allah. 

Karugtong sa talababa bilang; 4. Si Qadi Abu Bakr Ibn al-'Arabi ay nagsabi sa al-'Awasim min al- 
Alqawasin (al-Maktabah al-'llmiyyah, Beirut, pp. 213-14). 

"Kung sinabi na si Muawiya ang may pakana laban kay al-Hassan upang ito ay lasunin. Kami ay 
tutugon na ito ay imposible dahil sa dalawang dahilan. Ang isa dito, na si Muawiyah ay hindi 
nangangamba sa anumang kapangyarihan mula kay al-Hassan sapagkat ang huli ay isinuko ang 
awtoridad (sa kanya). Ang pangalawa, na ito ay hindi malinaw na bagay na kung saan ang Allah ang higit 
na nakakaalam. Paano ninyo sinasabi ang ganito na walang patunay at inaakusahan ang Kanyang 
nilalang sa napakalayong agwat na panahon habang wala tayong anumang mapanaligang salaysay 
hinggil dito? 

Higit pa dito, ito ay nagaganap sa presensiya na mga tauhan ng mga sekta na nasa kalagayan ng 
sedisyon at pagkaparti-partido. Ang bawat isa sa kanila ay idinadahilan ang anumang nais niyang 
ibintang sa kanyang kasamahan. Tanging dalisay ang matatanggap mula dito. Tanging ang may 
panindigan at mabuting tao ang dapat pakinggan hinggil dito." 

Si Muhibb al-Din al-Khatib ay nagbigay komento sa nabanggit sa itaas na nagsabi. "Sa Minhaj as- 
Sunnah (2:225), si Ibn Taymiyyah ay bumanggit hinggil sa mga Shi'ah na nag-aangking si Muawiyah ay 
ang naglason kay al-Hassan, 'Ito ay hindi naitatag sa pamamagitan ng mga katibayan sa Shari'ah o sa 
pamamagitan ng anumang kapani-paniwalang salaysay o sa pamamagitan ng malinaw na salaysay. Ito ay 
bahagi sa kung ano ang walang posibilidad na malalaman. Sa katunayan ang salitang ito ay isang salaysay 
ng walang kaalaman. 

Sa ating panahon, makikita natin ang mga taong kabilang sa mga Turks at iba pa na nagsabi na siya ay 
nilason at namatay sa lason. Ang mga tao ay hindi sumang-ayon dito at kahit ang lugar na kung saan siya 
ay namatay at ang kuta na kung saan siya ay namatay. lyong matatagpuan na sila ay nagsasalaysay ng 
kakaiba mula sa sinasabi ng mga tao.' 

Matapos mabanggit ni Ibn Taymiyyah na si al-Hassan ay namatay sa Madinah habang si Muawiyah ay 
nasa Syria, kanyang binanggit ang mga posibilidad ng mga ulat, sa pag-aakalang ito ay may katotohanan. 

Isa sa mga ito, na si al-Hassan ay diborsiyado at hindi kapiling ang kanyang asawa." (Tingnan ang al- 
Muntaqa, [al-Dhahabi's abridgement of the Minhaj], p. 266)." Tingnan din ang 'Defence against Disaster, 
Madinah Press, 1416/1995, pp. 203-4. 

Ang ulat na nabanggit ni as-Suyuti sa 'Tarikh al-Khulafaa' ay nagsabi na si Yazid bin Muawiyah ay 
sumuhol sa asawa ni al-Hassan upang lasunin siya kapalit ang alok na pakasalan niya ang babaeng ito. Ito 
ay naglalarawan ng hindi pagkatugma at pagkakasalungatan ng ulat na ito, na kung saan malinaw na 
halus gawa-gawa ng mga Shi'ah. 

Si Ibn Hajr al-Asqalani ay nagsabi lamang sa biograpiya ni al-Hassan sa al-lsabah. 

"Nasabi na siya ay nalason at namatay." 

May mga bagay na kailangan nating mabasa, ngunit hindi lahat ay dapat nating iparating sa iba 
hangga't ito ay hindi naging malinaw na katotohanan sa ating isipan sa pamamagitan ng mga patunay at 
ibedensiya o mga mapanaligang salaysay mula sa mapanaligang mga pinagkukunan. 

Ang madalas na maging panghuling pasya ng mga Maalam ay ang pagsabi. 

"Ang Allah ang Higit na Nakakaalam!"6 


1. Tabari; Vol. 2, p. 548. 

2. Ibid. 

3. Tabari; Vol. 2, p. 619; Masudi; Muruj, Vol. 2, p. 308; Balazuri; p. 112. 

4. Si Qadi Abu Bakr Ibn al-'Arabi ay nagsabi sa al-'Awasim min al-Alqawasin (al-Maktabah al-'llmiyyah, 
Beirut; pp. 213-14). Sundan sa sunod na talababa sa pahina 249, kasunod dito ang kanyang salaysay. 

5. Ibn Quraiba; p. 212; Masudi; Muruj, Vol. 3, p. 5. Ang pigura na ito ni Masudi. Ang Hang tagasalaysay ng 
kasaysayan ay nagbigay ng halaga bilang 150,000 dirham. 

6. Tagasalin 

KABANATA 18 


Ang Labanan sa Persiya 

"Ipagbadya sa mga Bedouin; 'Kayo ay ipatatawag upang makipaglaban sa mga tao na ibinigay sa 
makabuluhang labanan, kaya't kayo ay makikipaglaban sa kanila, o sila ay sumuko. Ngayon, kung kayo ay 
magpapakita ng pagtalima, ang Allah ay magkakaloob sa inyo nang makatarungang gantimpala, 
datapuwa't kung kayo ay magsitalikod ng kagaya ng ginawa ninyong pagtalikod noong una, ay Kanyang 
paparusahan kayo nang Kasakit-sakit na Kaparusahan'." [Q. 48:16] 

Ang kuta ng Nujair, ay siyang huling matibay na tanggulan ng pagtalikod sa Islam, ay bumagsak sa 
kamay ng mga Muslim sa may kalagitnaan ng Pebrero 633. Kasunod nang si Abu Bakr ay sumulat kay 
Khalid, na nanatili nasa Yamamah. 

"Magpatuloy sa Iraq. Simulan ang operasyon sa rehiyon ng Uballa. Makipaglaban sa mga Persiyano at 
sa mga tao na naninirahan sa kanilang kalupaan. Ang iyong layunin ay ang Hira."l lyon ay malaking 
kautusan. Kukunin ni Abu Bakr ang makapangyarihang Imperyo sa panahong iyon, bago paman ang 
mundo ay yumayanig sa mahigit isang libong mga taon. 

Ang Imperyo ng Persiya ay natatangi sa maraming paraan. Ito ay ang unang malaking Imperyo ng 
kasaysayan, hanggang sa panahon ng naunang Achaemenians, mula sa hilagang Greece, sa kanluran 
tungo sa Punjab, sa silangan. Ito rin ay natatangi sa kahabaan ng panahon na ito ay yumabong - mula sa 
ika-anim na siglo BC hanggang sa ika-pitong siglo AD, maliban sa pagitan dulot ng pagsakop ng Greek.2 

Walang ibang Imperyo sa kasaysayan ang umabot sa mahabang panahon, ang lahat ng kanyang 
kadakilaan bilang isang pwersa ng kultura at sibilisasyon at bilang militaring kapangyarihan. 

Ito ay batid sa pagkabaliktad, ngunit pagkatapos ng kanyang pagbaliktad ito ay muling lumitaw sa 
kanyang nakaugaliang luwalhati at kinang. 

Ang mga gintong yugto ng Persiya ay naganap sa ika-anim na siglo AD nang si Anushirwan, ang 
Makatarungan ay ibinalik sa dati ang Imperyo sa kanyang naunang antas ng kadakilaan. Si Anushirwan ay 
namamahala sa loob ng 48 taon at siyang kapanahon ng Justinian. 

Kanyang inagaw ang Syria mula sa mga Romano, ang Yemen mula sa Abyssinia, at ang malaking 
bahagi ng Asia mula sa mga Turks at ang ibang ligaw na mga tribo ng mga Steppes. 


1. Tabari; Vol. 2, pp. 553-54. 

2. Ang mga Parthians, na lumupig sa kapangyarihan ng Seleucid, bagaman ay hindi Persiyano, gayunman 
mga Iranian. Kaya ang intermisyon ng Greek ay humaba ng dalawang siglo hanggang sa matapos sa mga 
kamay ng mga Parthians sa kalagitnaan ng Pangalawang Siglo BC, ang Persiyanong Sasanids ay nakuha ang 
kapangyarihan sa 220 AD. 

Ang kahanga-hangang emperor na ito ay namatay noong 579, siyam na taon matapos ipanganak ang 
Propeta (). 

Bilang kaugalian, kapag ang isang dakilang pinuno ay namatay, si Anushirwan ay sinusundan ng 
maraming mababang mga tao at ang kaluwalhatian at pag-unlad ng Imperyo ay nagsimulang mapalis. 
Ang labanan sa mga bayan ay nakakatawag pansin na nagpapahina sa lakas ng estado. 

Ang pagtanggi ay umabot sa kanyang sukdulan sa kapanahunan ni Shiruya (Ciroes) ang dakilang apo 
ni Anushirwan, na unang nabilanggo at pagkaraan ay pumatay sa kanyang ama, si Chosreos Parwez. 
Hindi pa nakuntento sa karumaldumal niyang krimen, siya ay naging masama at puno ng kalupitan. Nang 
sa ganun walang maaring makipagtalo sa kanyang karapatan sa truno o ang mag-anyo ng hamon sa 
kanyang awtoridad, ang lahat ng membro na lalaki sa kanyang pamilya ay pinatay maliban sa kanyang 
anak na lalaki na si Ardshir. Ang tantiya sa mga nasa pamamahay ni Anushirwan na napaslang dulot sa 
kabaliwan ni Shiruya, bata at matanda ay umabot hanggang 15 hanggang 18. 

At si Shiruya ay namamahala lamang sa loob ng pitong buwan bago siya ay mamatay na rin. Sa 
kanyang pagkamatay ang pagkakagulo ay naging malubha. At may mga pagkakalito sa mga paliwanag ng 
mga naunang tagapag-salaysay ng kasaysayan hinggil sa utos, at ang ibat-ibang mga emperor na 
sumunod kay Shiruya at ang haba na kanilang kanya-kanyang pamamahala. 

Ang lahat na tiyak at walang pagkakasalungatang tinanggap ay ang posisyon ni Yazdjurd bin Shahryar 
bin Perwez, na kahit papaano ay nakaligtas sa pamamaslang ni Shiruya at naging huling Emperor ng 
Persia sa hanay ni Sasan. Ang walang swerte na binatang ito ay siyang nakasaksi sa huling pagkapira- 
piraso ng dakilang Imperyo ng Chosroes. 

Sa pagitan ni Shiruya at Yazdjurd ay nagkaroon ng umabot sa walong pinuno sa tagal ng apat o limang 
taon, at kabilang dito ang dalawang babae - si Buran at Azarmidukht, kapwa anak na babae ni Chosroes 
Parwez. Ang una dito ay si Buran, napatunayang matalino at malinis na reyna ngunit kapus sa lakas ng 
mga kamay na kinakailangan sa pagdakip sa mga tumanggi sa kapakanan ng Imperyo. 

Siya ay kinuronahan sa kapanahunan ng Propeta (), na, nang kanya itong marinig ay binanggit ang 
bantog niyang salita. "Ang pamayanang ipinagkatiwala sa isang babae ay hindi magtatagumpay."3 

Hindi tayo dadako sa paglalarawan sa lahat ng mga bansa na sumasaklaw sa heograpikong lupain ng 
Imperyo ng Persiya, ngunit tutukan natin ang Iraq. Ang Iraq ay hindi dakilang estado, ito ay may 
kakayahang mababa pa dito. Ito ay hindi lamang probinsiya, ito ay itinuring na higit 

pa dito. Ang Iraq ay isang kalupaan - kabilang sa kalupaan ng Imperyo ng Persiya, at ang kanyang 
kanluran at katimogang bahagi ay ang kalupaan ng mga Arabo. 


3. Masudi; Tanbeeh, p. 90: Ibn Qutaiba; 666. 


190 




Ang mga Arabo ay nakilala sa Iraq simula ng mga araw ni Bukht Nassar,4 ngunit hindi nakaranas ng 
kapangyarihan sa lupa. Ito ay hindi nakamit hanggang sa unang bahagi ng panahon ng mga Kristiyano, 
nang ang bagong pandarayuhan ng mga tribong Arabo ay dumating sa Iraq mula sa Yemen, na sila ay 
nagsimulang mamahala ng awtoridad at impluwensiya. 

Isa sa mga dakilang pinuno sa mga nandarayuhang Arabo na ito ay ang isang tao na nagngangalang 
Malik bin Fahm, kanyang itinanghal ang sarili bilang hari at nagsimulang pamahalaan ang kanluraning 
bahagi ng Iraq. Dalawang hinerasyon pagkatapos niya ang truno ay naipasa kay Amr bin Adi, sa tribo ng 
Lakhm, na siyang nagsimula sa Lakhmid Dynasty na sa panahon ding iyon ay tinawag itong ang Bahay ni 
Munzir. Ang mga hari sa mga dinastyang ito ay namamahala sa maraming hinerasyon bilang 
nasasakupan ng Emperor ng Persiya. 

Ang huli sa Bahay ni Munzir ay si Numan bin Mundhir, na nakagawa ng kataksilan laban kay Chosroes 
Parwez na kung saan siya ay hinatulan ng kamatayan. Ang hatol ay isinagawa na may estilo - siya ay 
pinatapakan sa elepante hanggang mamatay! 

Ito ay naghahatid ng paghimagsik ng mga Arabo sa Iraq, at ang bigong paghihimagsik na ito ay 
nagtatapos sa Bahay ni Munzir. 

Si Chosroes ay nagtalaga ng bagong hari, si lyas bin Qubaisa sa tribo ng Tayy, upang mamahala sa Iraq. 
Sa ilang mga taon, ang bagong hari ay nagtamasa sa makatwirang antas ng pagsasarili. Pagkatapos ang 
halus lahat ng kanyang awtoridad ay kinuha at ang mga Persiyanong heneral at administrador, kinuha 
ang kabuuang pamamahala sa kalupaan. Si lyas ay nanatili na kinikilalang hari. 

Isang kalupaan ng kultura, kayamanan at kasaganaan, ang Iraq ay ang pinakamahalagang posisyon ng 
Imperyo ng Persiya. Para sa mga Arabo na mula sa tigang na kaparangan ng Arabia, ito ay isang berdeng 
hiyas, ang lupang dinadaluyan ng gatas at pulot putyokan. Ang kanyang dalawang malalaking ilog, ang 
Euphrates at ang Tigris, ay ang dakila na nakilalang ilog sa panahong iyon - sa kanluran ng Indus at hilaga 
ng Nile. Ngunit ang mga ilog na ito ay hindi dumadaloy katulad ng pagdadaloy nito ngayon, o ang mga 
siyudad ng Iraq katulad ng siyudad sa ngayon. 

Ang Kufa at Basra ay hindi pa lumitaw (ang mga ito ay nadiskubre sa ika-17 ng Hijrah). Ang Baghdad 
ay isang maliit na pamilihan ngunit madalas na binibisita ng mga tao sa lungsod, sa kanlurang pampang 
ng Tigris. At ang maluwalhating siyudad ng Ctesiphon at Hira, na sa ngayon ay naging alikabok. Ang 
Ctesiphon ay ang kabisera - ang makapangyarihang punong-lungsod at ang upuan ng kaluwalhatian ng 
Imperyong Persiya. Naiulat na itinayo ni Ardsheer bin Babak 

(kilala rin bilang Ardsheer Babakan at Artaxerxes, ang tagapagtatag ng Sasanid Dynasty) ito ay nakahilata 
sa dalawang panig ng Tigris at kilala sa mga Muslim bilang Madain, leteral ang mga Siyudad, sapagkat ito 
ay nagtataglay ng iba-ibang siyudad na pinag-isa.5 


4. Nebuchadnezzar, ikapito o ikaanim na dekada BC. 

Ang Hira ay ang kabisera ng Arabong Lakhmid Dynasty. Nakahimlay sa kanlurang pampang ng 
Euphrates, ito ay isang kumikinang, at timitibok na siyudad na may maraming kuta.6 

At naroon ang Uballa, ang pangunahing daungan ng Imperyong Persiyano na binibisita ng mga barko 
mula sa India at China at iba pang bansa na nasa tabing dagat mula sa silangan. Ang Uballa ay siya ring 
kabisera ng distritong militar ng Dast Meisan.7 

Ang Euprates at ang Tigris ay napag-alaman na nagbago sa kanilang daan higit sa isang beses buhat sa 
kapanahunan ng Babylon. Ang mga mapa sa aklat na ito ay magtuturo sa kung saan dumaan ng mga ilog 
na ito sa mga unang araw ng Islam. 

Ang pangunahing kaibahan sa ngayon, ay nasa pinagdaraanan ng Tigris. Sa panahong wala pa ang 
Islam, ito ay dumaloy sa kanyang kasalukuyang paagusan, na kilala bilang Dijlat-ul-Aura (ang Tigris na isa 
ang mata), ngunit pagkaraan, tumigil siya sa paagusan na ito at kumuha ng ibang daanan mula sa Kut 
pababa, sa tabi ng Dujaila (ang maliit na Tigris) at ang Akhzar, kapag papasok sa rehiyon ng mga lawa at 
mga lati na sumasaklaw sa isang lugar na 100 milya kuwadrado, sa hilagang-kanluran ng Uballa. Ang 
matandang daluyan ng ilog ay natuyo, at mabuhangin. Ang mga lati ay lumawak sa masmalayo sa 
bandang hilaga kaysa makikita ngayon, at ang Tigris ay dumaloy sa pamamagitan ng mga lati na ito 
upang muling magkasanib sa dinadaanan ng Tigris na isa ang Mata sa rehiyon ng Mazar (sa kasalukuyan 
ay Azeir), kung saan dumadaloy sa timog at timog-silangan tungo sa Golpo ng Persiya.8 

Ngunit ang Tigris ay muling nagbago ng kanyang daraanan sa ika-labing anim na Siglo at bumalik sa 
kanyang lumang paagusan. Kahit paano, ito ay hindi ang pinakamalaking sanga ng Tigris, sapagkat ang 
Gharraf, na kumuha mula sa Kut at pinagsanib sa Euphrates at Nasiriya, ay higit na malaki. Ang Dujaila, 
na kung saan sa mga unang araw ng Islam ay siyang pangunahing daluyan, ngayon ay naging 
katamtamang ilog - ang pangatlong pinakamalaking sanga ng Tigris, pagkatapos sa Gharraf at ng Tigris 
na isa ang Mata. 

Ang Euphrates ay bumaybay sa isang malinaw na paagusan pababa sa kasalukuyang Hindiya, na kung 
saan dito ay naghiwalay sa dalawang pangunahing paagusan katulad ng nangyari sa ngayon - kapwa 
malalaking mga ilog, ang sanga ng Hilla at ang pangunahing Euphrates. 


5. Ayon sa Hang pinagkukunan, ang Ctesiphon ay lumitaw bago paman si Ardsheer at ginamit ng mga 
Parthians bilang tahanan sa taglamig. 

6. Ang lokasyon ng Hira ay 12 milya timog-silangan ng Nejef at kalahating milya timog sa kasalukuyang 
Abu Sukheir. Wala nang natitira sa matandang siyudad maliban sa iilang bakas ng isang Puting Palasyo na 
nakatayo sa hilagang dulo ng Hira. Ayon kay Gibbon (Vol. 5, p. 299), ang Hira ay naitatag noong 190 AD. 

7. Ang Uballa ay nakatayo sa bahagi ng modernong Basra na kilala bilang Ashar na nakatayo ngayon. 

8. Si Ibn Ruta; pp. 94-5. Sa mazar (Azeir) sa kasalukuyan ay tanging ang isang maliit na ilog ang dumaloy 
tungo sa Tigris mula sa kanluran - katiyakang napakaliit upang bumuo ng daluyan sa lumang Tigris. Ang 
lumang paagusan ay napatunayang nabanlikan at hindi nakikita. 

Ang pangunahing sanga (ang nasa kanluran) ay muling naghiwalay, dumaloy sa kabuohan sa isang 
malaki at iba-ibang mga sangang paagusan, na kung saan, sa mga dekadang dumaan ito ay nagbago ng 
kanyang daraanan ng maraming ulit, bagkus ay hindi kalabisan katulad ng Tigris. Ang dalawang 
pangunahing sanga ay muling nagsanib sa Samawa, na kung saan dumaloy ang Euphrates tungo sa dako 
ng mga lawa at lati. Habang ang ilang bahagi ng ilog ay sumipsip sa kanyang sarili sa mga lati, isang 
malinaw na paagusang makikita sa mapa ngayon katulad ng Euphrates na pinapanatili sa kanyang pook 
na pagkakilanlan sa kanyang pagdaloy pasilangan upang sumanib sa Tigris at Quma. 

Ang mga lati ay pinatuyo sa isang malaking ilog na kilala bilang Maqil, na sumaid sa Tigris may ilang 
hilaga ng Basra, at mula sa salikop na ito, ang lahat ng tubig na ito ay dumaloy tungo sa Golpo ng Persiya 
bilang isang malaking ilog, kilala sa ngayon bilang Shatt-ul-Arab. Maraming mga pagbabago ang naganap 
sa pagliko at pag-iikot ng mga ilog na ito. Hindi ko na inilagay ang mga detalyeng ito sa mapa sapagkat 
walang paraan upang malalaman kung paano sila lumitaw. Dahil dito, tanging ang mga pangunahing 
sanga sa mga ilog na ito ang naipakita sa ating mapa, kung wala ang lahat ng mga pagliko at pag-iikot, na 
walang alinlangang ito ay lilitaw. 

Pagkaraan, dito ay kung saan ang Iraq ay tumayo sa politikal at geograpiko, nang ang Khalifah ay 
maglunsad kay Khalid para dito. Ito ay kalupaan na ukopado ng mga Persiyano at mga Arabo, at 
pinamamahalaan ng Persiyanong korte. Ang Imperyo ay nagsimula sa pampolitikal na pagbaba, ngunit 
mali ang isiping ito ay bumaba sa pangmilitar. Ang bisa ng militar sa isang Imperyo ay maaring nananatili 
sa mataas na antas sa mga dekadang dumaan matapos ang kanyang politikal na pagkahiwa-hiwalay. At 
ito ay kasama ang mga Persiyano sa taon 633. 

Ang mga kawal ng Persiya kasama ang kanyang karagdagang tulong na mga Arabo, ay siyang 
pinakamabigat at may kakayahang hukbo ng militar sa kanyang panahon. 

Pinangungunahan ng may karanasan at dedikadong mga beterano, ito ay maipagmamalaki, sanay sa 
kamunduhan at subok na pwersa na naging matagumpay sa kanyang mga nagawa sa nakaraan at sa 
kanyang kasalukuyang kapangyarihan. 

Ang mga kawal ng Persiya ay siyang nagtaglay ng pinakamainam na kagamitang mga mandirigma sa 
kanyang panahon. Siya ay nakasuot na baluti o isang plaka sa dibdib, sa kanyang ulo ay may helmet na 
maaring (yari sa) kadena o gawa sa bakal, ang kanyang mga bisig ay natatakpan ng manggas na bakal, at 
ang kanyang mga binti ay protektado ng gribs (proteksiyon sa binti na tumatakip sa harapang bahagi ng 
binti). Siya ay may dalang isang sibat, bangkaw o diyabelin, isang espada, ito man ay palakol o isang 
tungkod na bakal (ang huli ay siyang paborito at kinatatakutang sandata ng mga Persiyano). Siya ay may 
dalang isa o dalawang pana na may 30 na palaso at dalawang nakalaang tali ng pana na nakabitin sa 
kanyang helmet.9 Samakatwid, ang makapangyarihan sa kagamitan at sandata ay ang mga kawal ng 
Persiya. Subalit, at ito ay walang mintis, siya kapus sa madaliang pagkilos. 


9. Dinawari; p. 73. 

Sa kabuohan, sa ayus ng bahagi ng digmaan siya ay kumikilala ng walang kapantay, at dito siya ay 
tama, hanggang ang kapus sa sandata at mabilis na mangangabayong mga tauhan ni Khalid ay dumating. 

Ang lahat ay nagsimula kay Muthanna bin Harithah. Ang taong tigre na mamaya ay mamamatay dahil 
sa mga sugat na dinanas sa pakikipaglaban sa mga Persiyano. Si Muthanna ay ang pinuno ng Bani Bakr, 
na naninirahan sa hilagang-silangan na bahagi sa Tangway ng Arabia at katimogang Iraq. Hindi tiyak kung 
si Muthanna ay naging Muslim sa kapanahunan ng Propeta (). Marahil, siya ay ganun, sapagkat ang 
delegasyon mula sa Bani Bakr ay naglakbay patungong Madinah sa taon ng mga delegasyon at yumakap 
sa Islam sa kamay ng Propeta (). Ngunit walang malinaw na ulat sa pagyakap ni Muthanna. 

Hindi nagtagal pagkatapos ng Digmaan sa Yamamah, itinuon ni Muthanna ang kanyang atensiyon sa 
Iraq. Nakikipagsapalaran at nagpalayaw, na hinihimok sa mga kaguluhan na lumitaw sa kapakanang 
politika ng Imperyong Persiya, kasama ang pangkat ng kanyang tagasunod, si Muthanna ay nagsimulang 
sumalakay sa Iraq. 

Sa simula, siya ay nanatili sa paligid ng desyerto upang siya ay madaling makaatras ng ligtas sa 
mabuhanging kaparangan, ngunit unti-unti ang kanyang pagpasok sa lugar ng kaaway ay naging 
mapangahas. Kanyang binago ang kanyang layunin, ang pag-atake na dati ay sa silangan, ngayon ay sa 
kanluran. Ang karamihan sa kanyang pagsalakay ay sa rehiyon ng Uballa, at siya ay bumalik mula sa 
pagsalakay na ito dala ang labing yaman upang silawin ang gutom na mga Arabo sa desyerto. Ang mga 
Persiyano ay walang kalaban-laban sa mga ala-multong mangangabayo ni Muthanna, na mabilis na 
nawawala katulad ng bilis ng kanilang pag-atake. 

Nagkakalakas ng loob dahil sa kanyang mga tagumpay, si Muthanna ay lumapit kay Abu Bakr. Ito ay sa 
unang bahagi ng Pebrero 633 (huling bahagi ng Dhul Qaidah, 11H). 

Kanyang iginuhit ang makinang na larawan - ang kawalang kalaban-laban na katayuan ng Iraq, ang 
kayamanang naghihintay sa pandarambong, ang mahabang krisis ng politika na naghatid ng pagkaligalig 
sa korte ng Persiya, ang kawalang kakayahan ng mga kawal ng Persiya upang lumaban sa gumagalaw at 
mabilisang sagupaan. 

"Italaga ako bilang pinuno sa aking mga tauhan." Wika ni Muthanna. "At sasalakay ako sa mga 
Persiyano. Upang sa ganon, maprotektahan ko rin ang aming rehiyon mula sa kanila."10 

Ang Khalifah ay pumayag at binigyan siya ng liham ng awtoridad na nagtalaga sa kanya bilang 
kumander sa kabuohang Muslim sa Bani Bakr. Taglay ang liham ng awtoridad na ito, si Muthanna ay 
bumalik sa hilagang-silangang Arabia. Dito kanyang pinababalik-loob ang maraming kasamahan sa tribo 
sa Islam, nag-ipon ng maliit na hukbo na may 2,000 katao at pinagpatuloy ang kanyang pagsalakay na 
may masmalaking sigasig at karahasan. 


10. Ta bah; Vol. 2, p. 552. 

Si Muthanna ay nakaalis na sa Madinah, ngunit ang kanyang salita ay patuloy na umaalingaw-ngaw sa 
pandinig ng Khalifah. Siya ay nagpunla ng butil sa isipan ni Abu Bakr na nagpasibol ng isang pasya 
pagkalipas ng ilang araw, na kunin ang Iraq. Hindi siya makikipaglaban sa buong Imperyo ng Persiya, 
sapagkat ito ay masyadong malaking layunin sa kaslukuyang kalagayan. Kukunin lang niya ang Iraq sa 
mga Arabo, ito ay ang rehiyon ng kanlurang Tigris. Nang sa gayon, kanyang mapalaki ang hangganan ng 
Islam at mapalawak ang bagong pananampalataya. 

Sa sariling lugar ay nagkaroon ng kapayapaan, sa pagkatalo ng Kinda sa kuta ng Nujair, ang Islam ay 
muling naitatag sa kalupaan ng Arabia. Ang Islam ay Relihiyon ng kapayapaan, ngunit ang kapayapaan ng 
katarungan at lakas. 

"At makipaglaban kayo alang-alang sa Landas ng Allah." Sinabi sa Qur'an. "Sa kanila na nakikipaglaban 
sa inyo, datapuwa't huwag ninyong labagin ang hangganan." [Q. 2:190] 

"At inyong labanan sila hanggang sa mapawi ang Fitnah, at pananampalataya ay maging tangi lamang 
sa Allah." [Q. 8:39] At ito ay ang digmaan laban sa mga sumasamba sa apoy na mga Persiyano. 

Nagbago ang isipan ni Abu Bakr na salakayin ang Iraq, subalit siya magpatuloy ng may malaking pag- 
iingat, sapagkat ang Arabo ay natatakot sa mga Persiyano - na malalim, pagkawalang-taros na takot na 
dumadaloy sa diwa ng tribo bilang panlahing hugnayan at naging bunga ng daang taon na kapangyarihan 
at kaluwahatian ng Persiya. Bilang kapalit ang Persiya ay nagturing sa mga Arabo ng may paghamak. 
Mahalaga ang huwag dumanas ng pagkatalo, sapagkat ito ay magpatotoo at magpapalakas sa 
katutubong takot na ito. 

Upang gawing tiyak ang tagumpay, si Abu Bakr ay nagpasya ng dalawang hakbang. 

(a) . Ang sasalakay na kawal ay kailangang nagtataglay ng lahat nang mga bulontaryo. 

(b) . Na si Khalid ang kumander ng mga kawal. 

Sa pananaw na ito, ang Khalifah ay nagpadala ng utos kay Khalid na salakayin ang Iraq at 
makipaglaban sa mga Persiyano. Siya ay nag-uutos din kay Khalid na anyayahan na sumama ang mga 
nakipaglaban sa tumalikod sa Islam at manatili sa katatagan ng kanilang pananampalataya pagkaraan ng 
paglisan ng Propeta (), at huwag isali sa paglalakbay ang mga tumalikod sa Islam. Sa katapusan, siya ay 
nagsabi (tumutukoy sa mga kawal). "Ang sinumang nagnanais na bumalik sa kanilang mga tahanan ay 
gawin niya ito."11 

Nang maipahayag ni Khalid sa kanyang tropa na ang Khalifah ay nagbigay ng pahintulot sa kanila na 
umuwi kung nanaisin nila, siya ay namangha sa naging resulta, libu-libo ang umalis sa kanyang mga 
kawal at bumalik sa Madinah at ang iba ay sa mga lugar kung saan ito nanggaling. Samantala, sa 
digmaan ng Yamamah siya ay namumuno ng 13,000 na kawal, ngayon ay 2,000 na lamang ang naiwan sa 
kanya. Si Khalid ay agad na sumulat sa Khalifah, pinapaalam dito ang nakakabahalang kalagayan at 


11. Ibid; Vol. 2, p. 553. 

humingi ng dagdag pwersa. Nang ang sulat ay dumating kay Abu Bakr, siya ay nakaupo kasama sa 
kanyang mga kaibigan at mga tagapayo. Kanyang binasa ng malakas ang mensahe upang marinig ng 
lahat ang nilalaman nito. Pagkaraan ay kanyang pinatawag ang isang batang tigas na nagngangalang 
Qa'qa' bin Amr. 

Si Qa'qa' ay dumating sa harapan ng Khalifah, armado at dala ang kagamitan sa paglalakbay. Ang 
Khalifah ay nag-utos sa kanya na tumungo kaagad sa Yamamah bilang dagdag pwersa sa kawal ni Khalid. 
Ang mga Kasamahan ay nakatingin ng may paghanga sa Khalifah. 

"Magpadala ka ba ng dagdag pwersa sa isang iniwan ng kanyang mga kawal, sa pamamagitan ng isang 
tao?" Tanong nila.12 

Pinagmasdan ni Abu Bakr si Qa'qa' ng ilang saglit. "Walang kawal na matatalo kapag ang kanyang 
hanay ay nagtataglay sa katulad ng taong ito."13 

At si Qa'qa' bin Amr ay naglakbay upang dagdagan ang pwersa ni Khalid! 

Ngunit hindi lamang ito ang ginawa ni Abu Bakr upang patatagin ang pwersa ni Khalid. Siya ay 
sumulat kay Muthanna at Mazhur bin Adi (isang mahalagang pinuno sa hilagang-kanluran ng Arabia), 
nagtagubilin sa kanila na ipunin ang kanilang mga mandirigma at isaalang-alang ang kanilang mga sarili 
at mga tauhan na sumailalim sa pamumuno ni Khalid upang salakayin ang Iraq. 

Nang maipalabas ang mga tagubilin, si Abu Bakr ay umuwi at nagpahinga. Kanyang ibinigay kay Khalid 
ang kanyang misyon na salakayin ang Iraq at makipaglaban sa mga Persiyano, kanyang ibinaba ang 
pangunahing bahagi ng kampanya, ang rehiyon ng Uballa, ibinigay niya kay Khalid ang layunin - Hira, at 
kanyang inilagay sa pamumuno ni Khalid ang anumang pwersa na kanyang maipon. Wala na siyang 
magagawa. Nasa kay Khalid kung tapusin nito ang kanyang 

misyon. At ngayon si Khalid ay nasa kanyang ika-apatnapu't walong taong gulang na sa kanyang buhay, 
ay nagsimulang kumilos upang salakayin ang Iraq.14 

Abangan ang mga susunod na maraming labanan sa pagpapasok ni Khalid sa kalupaan ng mga walang 
pananampalataya.15 


12. Tabari; Vol. 2, pp. 443-4. 

13. Ibid. 

14. Mayroong dalawang pangunahing bersiyon sa kampanya ng Iraq, ang una ay kay Ibn Ishaq at Waqidi, 
ang pangalawa ay kay Saif bin Umar. Pinili ni Tabari ang huling bersiyon, at ito ang ginamit natin dito sa 
paglasakay ni Khalid sa Iraq. Dito ay mayroon ding dalawang bersiyon ng plano ni Abu Bakr para sa 
pagsalakay. 

15. Tagasalin. 

KABANATA 19 


Ang Digmaan ng Kadena 

"Aming tatapakan si Hormuz na may kabangisang pinipigilan . . [al-Qa'qa' bin Amr, kumander ng 
mga kawal ni Khalid] 1 

Sa pagkatanggap ng mga utos ng Khalifah, si Khalid ay minsan pang naghahanda upang magtatag ng 
bagong mga kawal. Ang kanyang mga mangangabayo ay umabot sa malayo at malawak sa rehiyon ng 
Yamamah at sa Sentro at Hilagang Arabia, nanawagan sa mga matatapang na sumama para sa 
pagsalakay sa Iraq. At ang mga magigiting ay naipon ng libu-libo, marami sa kanila ay ang dati niyang 
kasamahan sa kampanya laban sa mga tumalikod sa Islam, na bumisita sa kanilang mga tahanan, at 
nagpasyang bumalik sa kanyang bandila para sa panibagong pakipagsapalaran at kaluwalhatian. Sa 
ngayon, ang pangalan ni Khalid ay naging batubalani na humatak ng mga mandirigma tungo sa kanya. 
Ang makipaglaban sa pamumuno ni Khalid ay hindi lamang tagumpay sa Landas ng Allah, ngunit ito rin 
ay labi ng digmaan at mga alipin, katunayan, na siyang mainam sa dalawang mundo! 

Sa loob ng ilang linggo, ang kawal na 10,000 ay handa na upang maglakbay kasama ni Khalid.2 

May apat na mahalagang pinunong Muslim na may malaking tagasunod sa hilagang-silangan ng 
Arabia, si Muthanna bin Harithah, si Manzur bin Adi, si Harmala at si Sulma. Ang unang dalawa sa kanila 
ay atin nang nabanggit sa naunang kabanata. Ang Khalifah ay sumulat sa kanila na mag-ipon ng mga 
mandirigma at kumilos sa ilalim ng pamumuno ni Khalid. Ngayon si 

Khalid ay sumulat sa apat na ito, ipinabatid sa kanila ang kanyang katungkulan bilang kumander sa kawal 
ng mga Muslim at sa misyon na kanyang natanggap mula sa Khalifah. Inutusan niya sila na magbigay-ulat 
sa kanya, kasama ang kanilang mga tauhan sa rehiyon ng Uballa. Pinaniniwalaan na si Muthanna, na 
nasa Khaffan sa pagkakataong iyon (ang lugar na may 20 milya sa timog ng Hira)3 ay hindi nasisiyahan sa 
naging kaayusan. 

Siya ay umaasa na ang Khalifah ay magbibigay sa kanya ng malaki at malayang pamamahala sa Iraq, 
na tiyak ay para sa kanya, ngunit umabot sa kanya ang pag-uutos, at inilagay ang kanyang sarili at ang 
kanyang mga tauhan sa ilalim ng pamumuno ni Khalid. Kanyang patutunayan ang isang mabuting 
nagpailalim na kumander. 

Ang bawat isa sa apat na pinuno ay dala ang 2,000 na tauhan. Kaya pumasok si Khalid sa 


1. Ibn Kathir, al-Bidayah wan-Nihayah, Dar Abi Hayyan, Cairo, lsted. 1416/1996, Vol. 5, p. 425. 

2. Tabari; Vol. 2, p. 554. 

3. Musil (p. 284) ang lugar ng Khaffan 20 kilometro timog-silangan ng Qadissiyah. Ito ay nasa o malapit sa 
kasalukuyang Qawan na may anim na milya kanluran ng Shinafiya. 

Iraq kasama ang 18,000 na mandirigma4 - ang pinakamalaking hukbo na naipon para sa digmaan. 

Sa ikatlong linggo ng Marso 633 (simula ng Muharram, 12H), si Khalid ay umalis mula sa Yamamah. 
Ngunit bago pa niya ito isinagawa siya ay sumulat kay Hormuz, ang Persiyanong gobernador ng duluhan, 
sa distrito ng Dast Meisan. 

"Sumuko sa Islam at maging ligtas o ang pumayag na magbayad ng Jizya, at ikaw at ang iyong mga 
tauhan ay mapasailalim sa aming proteksiyon, kung hindi, ikaw sa iyong sarili ang sisisihin sa mga 
kahihinatnan, sapagkat dala ko ang mga tao na ninanais ang kamatayan na masigasig katulad ng inyong 
pagnanais mabuhay."5 

Binabasa ni Hormuz ang liham na may pinaghalong galit at pag-upasala, at ipinarating sa Persiyanong 
Imperor na si Ardsheer ang banta ni Khalid. Nabuo sa kanyang isipan na turuan ang magaspang na mga 
Arabong ito ng aral na hindi nila makakalimutan. 

Sinimulan ni Khalid ang kanyang pagsulong mula sa Yamamah kasama ang kanyang mga kawal na 
hinati sa tatlong grupo. Ginawa niya ang utos na ito hindi upang pagurin ang kanyang mga tauhan o 
mag-aksaya ng panahon sa pagkakaroon ng maraming grupo sa iisang hanay na paglalakbay. Ang bawat 
grupo ay may isang araw na pagitan. Kaya ang bawat pangkat ay may isang araw na naglakbay mula sa 
susunod, sapat na layo sa maluwag na pagkilos, at ganun din, sapat upang madaling magkatipon sa 
labanan kung kinakailangan. Si Khalid sa kanyang sarili ay kasama sa pangatlong grupo sa ikatlong araw. 
Ang buong hukbo ay magtitipong muli malapit sa Hufair, at bago umalis sa Yamamah siya ay nangako sa 
kanyang mga tauhan ng malaking digmaan laban kay Hormuz.6 

Si Hormuz ay ang militaring gobernador ng Dast Meisan. Isang may karanasang beterano at ang 
pinagkatiwalaang tagapaglingkod ng Imperyo. Si Hormuz ay binigyan ng distrito upang mamahala at 
protektahan dahil sa kahalagahan nito, na ito ay kapwa politika at ekonomiya. Ito ay ang nasa 
hangganang distrito na kamakailan-lang ay magkakaroon ng mabuting pakikitungo sa kagulohan sa mga 
Arabong mangangabayo ni Muthanna. 

Ito rin ay isang mayamang distrito sa kalikasang pangangailangan at kalakal. Ang kanyang punong 
siyudad, ang Uballa, ay ang pangunahing daungan ng Imperyo ng Persiya at sa gayon ito ay 
napakahalaga sa kanyang pangkalakal na kaunlaran. Ang Uballa ay isa ring pinagsangahan ng maraming 
ruta - mula sa Bahrain, mula sa Arabia, mula sa Kanluran at Gitnang Iraq, mula sa kabuohan ng Persiya, 
na nagbibigay ng kanyang pangwakas na estratihiyang kahalagahan. Ito ay siyang daanan, na kung saan 
ang trabaho ni Hormuz ay ang pamahalaan bilang administrador at magtanggol bilang heneral. Ang 
pamayanan ng Persiya sa panahong iyon ay mayroong imperyal at maharlikang katangian. Ito ay hindi 
maiwasan sa ganitong lipunan, ito ay may detalyadong sistema ng mga ranko upang ipahiwatig ang 


4. Tabari; Vol. 2, p. 554. 

5. Ibid; Vol. 2, p. 554. 6. Ibid; Vol. 2, p. 555 

sosyal at opisyal na katayuan ng isang tao sa hukuman. Ang panlabas na simbolo ng ranko ay ang gora, 
kapag ang isang tao ay tumaas ang ranko, ang kanyang gora ay masmahal. Ang pinakamataas na ranko 
na mababa sa Imperor ay may gora na nagkahalagang 100,000 na dirham, na tinamnan ng mga 
diyamante at mga perlas at iba pang mga mahalagang bato. Si Hormuz ay isang 100,000 na tao!7 

Ang tunay na imperyalista, siya ay isa sa mga may mapagmataas at aroganteng kalikasan at 
pinanghawakan ng may panghahamak sa mga mamayang Arabo, na dito ay wala siyang ginawang 
paglihim. Siya ay marahas at mapagmataas sa kanyang pakikitungo sa mga Arabo, na bilang kapalit ay 
nasuklam at nagalit sa kanya. Sa katunayan ang kanyang mabigat na mga kamay ay naging dahilan ng 
pagkaroon ng kasabihang kabilang sa mga Arabo. "Labis na pagkakasuklam kaysa kay Hormuz.8 

Kasunod, sa pagkatanggap ng liham na kanyang nalalamang mula kay Khalid sa Yamamah, ipinabatid 
ni Hormuz sa Imperor ang nalalapit na pagsalakay ni Khalid sa Iraq at ang kanyang paghahanda upang 
labanan ang walang galang at mayabang na ito! Inipon niya ang kanyang mga tauhan at nagsimulang 
kumilos mula sa Uballa, na pinangunahan ng kabalyera. 

Ang direktang ruta mula sa Yamamah patungong Uballa ay sa pamamagitan ng Kazima (sa ngayon ay 
Kuwait) at ito ang direksiyon ni Hormuz, inaasahang si Khalid ay dadaan sa ruta na ito. 

Sa kanyang pagdating sa Kazima, pinalawak ang kanyang mga kawal na nakaharap sa timog-kanluran, 
na may sentro at dalawang bagwis, at nag-uutos na ang mga tauhan ay kailangang magkakadugtong ng 
sama-sama na may kadena. Sa ganoon, siya ay naghihintay sa pagdating ni Khalid. Ngunit walang tanda 
kay Khalid. 

Sa sumunod na umaga ang kanyang mga tagamanman ay naghatid ng ulat na si Khalid ay hindi 
dumako sa Kazima, siya ay kumilos tungong Hufair.9 

Sa mga Persiyanong kawal na buo sa Uballa, si Khalid ay hindi na mapalayo. Ang direksiyon Bago 
paman umalis sa Yamamah si Khalid, ay naabot na sa kanyang pagkakaintindi kung paano niya 
pakikitunguhan ang kawal ni Hormuz. 


7. Tabari; Vol. 2, p. 556 8. Ibid; Vol. 2, p. 555 

9. Ang Kazima ay nasa hilagang baybayin sa look ng Kuwait, tulad ng makikita sa mapa, 5 milya mula sa 
kasalukuyang Basra - Kuwait na daan. Ito ay may katamtamang laki na siyudad, na nasa isang milya ang 
dyametro, na wala nang natitira sa kasalukuyan maliban sa iilang katulad ng kastilyong wasak sa isang dila 
ng lupa na umusli sa dagat. Ang mga bakas ng wasak na ito ay maaring, kahit papaano, ay masmalapit na 
yugto kaysa kay Khalid. Walang bakas na naiwan sa Hufair, maging anumang alamat ng pook hinggil sa 
kanyang lokasyon. Ayon kay Ibn Rusta (p. 180) ito ay 18 milya mula sa Basra sa daan tungong Madinah. 
Sapagkat ang lumang milya ng Arabo ay masmahaba ng kaunti kaysa sa kasalukuyang milya, Aking inilagay 
ito sa kasalukuyang Rumaila, na may 21 milya mula sa lumang Busra. (Ilan sa mga huling tagasulat ng 
kasyasayan ay nalilito sa Hufair at Hafar-ul-Batin, na nasa Arabia, 120 milya timog-kanluran ng Kazima.) 

Siya ay binigyan ng misyon na makipaglaban sa mga Persiyano, at ang pagkatalo ng mga kawal ng 
Persiya ay mahalaga kapag ang pagsalakay sa Iraq ay magpatuloy ayon sa binabalak ng Khalifah. 

na ibinigay sa kanya mula sa Khalifah, i.e. Uballa, ay tiyak na dadalhin nito sa kanyang sarili ang mga 
Persiyano sa digmaan, sapagkat walang Persiyanong heneral ang papayag na gumuho ang Uballa. 

Batid ni Khalid ang mainam na kagalingan at ang bilang ng dami ng mga Persiyanong kawal at ang 
kagitingan, kahusayan at mga kagamitang pandirigma ng mga Persiyanong mandirigma. 

Armado sa kompletong kagamitang pandigma, siya ay perpektong tao para sa nakatakdang piraso sa 
harapang sagupaan. Ang tanging kahinaan ng mga Persiyanong kawal at mandirigma ay ang kakulangan 
ng pagkilos, ang mga Persiyano ay walang kakayahan na kumilos ng mabilis, at ang anumang mahabang 
pagkilos ay nakapagpapahina sa kanya. 

Sa kabilang banda, ang tropa ni Khalid ay kumikilos, nakasakay sa mga kamelyo at mga kabayo na 
handa para sa kabalyerang pagsalakay, at sila ay hindi lamang matatapang at mahuhusay na madirigma, 
bagkus ay sanay sa mabilis na pagkilos sa ibayo ng anumang lupain, lalo na sa desyerto. 

Higit pa dito, libu-libo sa kanila ay mga beterano sa kampanya laban sa mga tumalikod sa Islam. 

Si Khalid ay nagpasyang gamitin ang kanyang sariling kabalyera upang samatalahin ang kakulangan ng 
mga Persiyanong kawal. Kanyang pipilitin ang mga Persiyanong kawal na 

magsagawa ng paglalakad at pagsalungat na pagsulong hanggang sila ay kanyang mapapagod. 
Pagkaraan ay kanyang hahampasin ang mga Persiyano kapag sila ay pagod na. 

Ang heograpya ay makakatulong sa kanya. Mayroong dalawang ruta tungo sa Uballa, sa pamamagitan 
ng Kazima at Hufair, na ang paglitaw nito ay magpapagaan sa kanyang manyobra. 

Nang sulatan si Hormuz mula sa Yamamah, batid ni Khalid na inaasahan siya ng mga Persiyanong 
kawal na dumaan sa direktang ruta mula sa Yamamah tungo sa Uballa, sa pamamagitan ng Kazima, at 
agad na magsagawa ng planong depensa. Si Khalid ay nagpasyang huwag dumaan sa ruta na iyon, 
bagkus ay ang tumungo sa Uballa mula sa timog-kanluran upang siya ay malayang makapag-manyobra 
sa dalawang lagusan - ang lagusan ng Kazima at lagusan sa Hufair - sa gayon ito ay lumikha ng mabigat 
na problema para sa mahinang kilos ng mga Persiyano. Kasama ang desinyong ito sa kanyang isipan, siya 
ay lumakad tungo sa Nibbaj, hinati ang kanyang hukbo ng tatlong grupo katulad ng atin nang 
naipaliwanag, at kinuha sa ilalim ng pamamahala ang 2,000 na mandirigma ni Muthanna, na kasama ang 
kanilang matapang na pinuno, na naghihintay kay Khalid sa Nabbaj.10 

Mula sa Nabbaj, siya ay nagpatuloy sa direksiyon ng Hufair, dinaanan ang iba pang tatlong pinuno 
upang makasanib, at lumapit sa Hufair kasama ang 18,000 na tauhan. 

Si Khalid ay hindi nag-alala hinggil sa presensiya ng mga kawal ng Persiya sa Kazima. Si Hormuz sa 
Kazima ay nag-anyo ng walang banta kay Khalid, sapagkat ang mga Persiyano ay hindi makipagsapalaran 
sa desyerto upang sirain ang kanyang daanan, sa kabila ng katotohanan na ang kumikilos na pwersa 

katulad ni Khalid na gumagalaw sa desyerto ay hindi nagpapakita ng lubusang pagkawalang kakayahang 
hanay ng kumunikasyon. Si Khalid ay walang pagtangka na magmadali sa pamamagitan ng Hufair at 
gawin para sa Uballa, sapagkat ang malaking hukbo ni Hormuz sa kanyang bagwis, ang kanyang kilos na 
pagsulong sa labas ng Hufair ay maaring magbaybay ng malubhang kaguluhan. Si Hormuz ay maaring 
bumagsak sa kanyang likuran at putulin ang kanyang hanay ng pag-urong. Walang Arabo ang tatanggap 
ng panghihimasok, o maging ang banta ng panghihimasok, sa kanyang ruta pabalik sa isang magiliw, 
ligtas na desyerto na siya ay nag-iisang bihasa. 

Kaya si Khalid ay naghintay sa harapan ng Hufair, habang ang maliit na grupo ng kanyang kabalyera ay 
pinanatili si Hormuz sa kanyang pagmamasid. Batid niya na ang kanyang presensiya malapit sa Hufair ay 
maghahatid ng munting pagkataranta sa isipan ni Hormuz. At ito ang siyang nangyari. 

Sa mga sandaling natanggap ni Hormuz ang ulat hinggil sa kinikilos ni Khalid tungo sa Hufair, kanyang 
napagtanto ang malubhang panganib sa kinalalagyan ng kanyang hukbo. Ang mga Arabo ay hindi ganun 
kasimple pagkatapos ng lahat! Bilang may karanasan sa estratihiya, batid niya na ang kanyang himpilan 
ay nanganganib. Agad-agad siyang nag-utos ng pagsulong tungo sa Hufair, 50 milyang layo, at ang 
kanyang hukbo, ay umusad dala ang mabibigat na kagamitan, 

lumakad sa mahabang daan. Ang dalawang araw na paglalakad ay nakakapagod, ngunit ang matatag at 
disiplinadong mga kawal ng Persiya ay tinanggap ang pagsubok na ito na walang reklamo. Sa pagdating 
sa Hufair, kahit papaano, walang bakas ni Khalid ang natagpuan ni Hormuz. Umaasa sa nalalapit na 
pagdating ng mga Muslim, kanyang pinalawak ang mga tauhan katulad ng kanyang ginawa sa Kazima, 
nakakadena ang lahat, ngunit bahagya nang nakapwesto ang kanyang mga tauhan nang ang kanyang 
tagamanman ay dumating na nagmamadali upang ipaalam sa kanya na si Khalid ay sumulong tungo sa 
Kazima! 

At si Khalid ay totoong sumulong tungo sa Kazima. Siya ay naghintay malapit sa Hufair, hanggang 
kanyang narinig ang nagmamadaling paglapit ni Hormuz. Pagkaraan siya ay umatras sa kaunting layo at 
siniumulan ang pagkilos ng sagupaang paglalakad sa pamamagitan ng 

desyerto tungo sa Kazima upang hindi maging lantad sa mga Persiyanong tagamanman. Si Khalid ay 
hindi nagmamadali. Ang kanyang mga tauhan ay mga mahusay na mangangabayo, at kanyang ginugol 
ang kanyang panahon. Siya ay walang pagnanasa na unang puntahan ang Kazima at ukopahin ito, kung 
magkataon siya ay pupwesto sa kanyang sarili para sa labanan at ang kanyang kalaban ay maging 
malayang makapag-manyobra. Kaya pinili ni Khalid na manatili ang mga Persiyano sa kanilang posisyon, 
habang siya ay patuloy na malaya sa lumapit at umatake hanggat nais niya, habang ang desyerto ay nasa 
kanyang likuan. 

Ang mga Persiyano ay muling kinuha ang kanilang mga bibigat na gamit at humanda para sa Kazima, 
sapagkat hindi iiwanan ni Hormuz sa mga Muslim ang ruta ng Kazima. Si Hormuz ay maaaring 


10. Tabari; Vol. 2, p. 206. 

makipaglaban sa depensang labanan malapit sa Uballa, ngunit ang dumanas ng katakot-takot na 
kaguluhan na pinanday ni Muthanna sa kanyang distrito, siya ay wala sa kalagayang hahayaan si Khalid 
na makalapit, na sapat para sa kanyang kabalyera na makapasok sa mayabong na rehiyon ng Uballa. Siya 
ay determinadong lumaban at wasakin si Khalid sa ligtas na layo, mula sa distrito na kanyang tungkulin 
upang protektahan, at siya ay nasiyahan sa isang tanawin ng isang bahagi ng digmaan laban sa mga 
Arabo ng desyerto. Higit pa rito, ang mga kawal ay kikilos bilang batobalani, inaakit nito ang bawat isa. 

Minsan ang isang lugar na hindi gaanong mahalaga sa estratihiya ay naging lubha sa presensiya ng 
mga galit na mga kawal. Ngayon si Hormuz ay inilabas tungo sa Kazima hindi lamang dahil sa 
kahalagahang pang-estratihiya sa lugar na iyon bagkus ay dahil na rin sa kawal ni Khalid. 

Sa pagkakataong ito ang sapilitang paglalakad ay hindi masyadong nagpababa sa mga Persiyano 
ngunit nagkaroon ng bulung-bulongan, lalo na sa mga Arabong tumulong sa pamumuno ni Hormuz, na 
isinumpa ang mga Persiyano sa lahat ng kaguluhang kanilang dinanas dahil sa kanila. 

Ang mga Persiyano ay dumating sa Kazima sa kalagayang pagod na pagod. Si Hormuz, ang 
propesyonal at karaniwang kawal ay hindi nag-aksaya ng panahon sa minsan pang pagpalawak sa 
kanyang mga kawal para sa labanan sa karaniwang pormasyon ng sentro at dalawang bagwis. Ang mga 
heneral na namamahala sa kanyang mga bagwis ay sina, Qubaz at Anushjan. Ang mga kawal ay muling 
pinagdugtong-dugtong ang kanilang mga kadena. 

Ang kadena ay madalas na ginagamit ng Persiyanong kawal upang pagdugtong-dugtongin ang 
kanilang mga tauhan sa labanan. Sila ay karaniwang may apat na mga haba, upang ikawing ang tatlo, 
lima, pito o sampung tao,ll at ito ay ipagpalagay na kilos bilang pinagkukunang lakas ng mga kawal. 

Maaring hindi tamang sabihin, na ilan sa mga kritiko ay nagmungkahi na, ang kadena ay ginagamit ng 
mga opisyal dahil sa takot na ang kanilang mga tauhan ay tatakbo. Ang kadena ay ginagamit bilang 
pagpapakita ng katapangan sa pagpakamatay, pinagtibay ng mga kawal ang pagpapayag na mamatay sa 
labanan kaysa sa ang maging ligtas sa pagtakas. 

Kanila ring pinapaikli ang panganib ng pagkabuwag sa pamamagitan ng kabalyera ng kaaway, dahil 
ang mga kawal ay magkadugtong-dugtong sa kadena, hindi maging madali para sa grupo ng kabalyera na 
ipabagsak ang mga kawal upang lumikha ng butas sa pagpasok. At dahil ang kawal ng Persiya ay matatag 
at sinanay sa ganitong labanan, ang taktikang ito ay naghatid ng kakayahan sa kanilang tumayo katulad 
ng bato sa harapan ng atake ng kaaway. 

Ngunit ang kadena ay isang pangunahing sagabal, kapag sila ay natalo, ang mga tauhan ay walang 
kakayahan para umatras, sapagkat ang kadena ay magiging pataw sa paa. Ang mga tauhan ay 
nakakadena sa kanilang kasamang napaslang, nawalan ng kakayahang kumilos at nagiging kaawa-awang 
biktima ng kaaway. 


11. Tabari; Vol. 2, p. 206. Ayon kay Abu Yusuf (p. 33), ang haba ng kadena ay lima, pito, walo o 10 
katao. 

Ang paggamit ng kadena sa labanang ito ay siyang binigay na pangalan, Ang Digmaan ng Kadena. Ang 
mga tumulong na Arabo, kahit papaano ay hindi sumang-ayon sa kadenang ito at hindi 
nangangailangang gumamit nito. Nang kadenahan ng mga Persiyano ang kanilang sarili, ang mga Arabo 
ay nagsabi. 

"Iginapos ninyo ang inyong mga sarili sa kaaway. Mag-ingat sa paggamit ng ganito." 

Dito, ang mga Persiyano ay tumugon. "Nakikita namin na ninais ninyong maging malaya sa 
pagtakbo!"12 

Ngayon si Khalid ay lumabas sa desyerto at lumapit sa mga Persiyano. Nagbago ang kanyang isipan na 
makipaglaban dito at ngayon, bago paman makabawi sa pagkahapo ang mga Persiyanong kawal. 

Ngunit ang mga kawal na Muslim ay walang tubig, at ito ay naging dahilan ng pagkaalarma ng iba na 
pinarating kay Khalid ang kanilang pangamba. 

"Bumaba at alisan ng karga ang mga kamelyo." Utos ni Khalid. "Sa pamamagitan ng aking 

pananampalataya, ang tubig ay darating sa sinumang kawal na higit matatag at higit na karapat- 
dapat."13 

Ang tiwala nila sa kanilang pinuno ay hindi natitinag, ang mga Muslim ay humanda para sa labanan. 
Maya-maya pa, mula dito ay nagsimulang umulan, at umuulan ng sapat para sa mga Muslim upang 
makainum at lagyang muli ang kanilang mga lalagyan ng tubig. 

Pinalawak ni Hormuz ang kanyang mga kawal pasulong sa kanlurang dulo ng Kazima, pinanatiling 
matakpan ang siyudad sa kanyang pag-aayos. Sa harapan ng mga Persiyano ay ang kalawakan ng 
mabuhangin, kapatagang natatabunan ng palumpong, sa lawak na 3 milya. Sa ibayo ng kapatagan ay 
lumitaw ang hugnayan ng mababang tigang na burol na may 200 hangang 300 talampakan ang taas. Ang 
kalupaang ito ay bahagi ng desyerto, ang lahat ng ito ay 

daan patungo sa Hufair, at sa ibabaw ng kalupaang ito si Khalid ay dumaan tungo sa Kazima. Lumitaw 
buhat sa mga burol na ito, dinala ni Khalid ang kanyang hukbo sa mabuhanging kapatagan, at pinanatili 
sa kanyang likuran ang mga burol at desyerto, pumuwesto sa labanan sa nakasanayang sentro at 
dalawang bagwis. Bilang kumander sa dalawang bagwis, kanyang itinalaga si Asim bin Amr (kapatid ni 
Qa'qa bin Amr) at Adi bin Hatim (ang matangkad na pinuno ng Tayy, na atin ng nabanggit sa mga 
naunang kabanata). 

Sa ilang yugto ng unang bahagi ng Abril 633 (pangatlong linggo ng Muharram, 12H) ay nagsimula ang 
Digmaan ng Kadena. Ang labanan ay nagsimula sa maringal na estilo na may duwelo sa pagitan ng 
dalawang kumander. 


12. Ibid; Vol. 2, p. 555. 13. Ibid. 

Si Hormuz ay malakas na mandirigma, bantog sa Imperyo bilang isang kampeon na kung saan iilan 
lamang ang nangahas na kalabanin ito sa pang-isahang labanan. (Sa mga galanteng araw na iyon ay 
walang naging heneral na hindi mahusay at matapang na mandirigma). 

Kinabig ang kanyang kabayo pasulong at huminto sa bukas na lugar sa pagitan ng dalawang hukbo, 
ngunit malapit sa kanyang sariling hanay. Pagkaraan ay nag-anyaya. "Lalaki sa lalaki! Saan si Khalid?"14 

Mula sa hanay ng mga Muslim si Khalid ay lumabas at huminto ng ilang layo kay Hormuz. Ang 
dalawang hukbo ay tahimik na nanunood sa dalawang kinatatakutang kampeong ito na nagkaharap 
upang maglaban. Si Hormuz ay bumaba at suminyas kay Khalid na gawin din ito. Si Khalid ay bumaba. 

Ito ay ang matapang na si Hormuz, para sa nakapaang duwelo ay nag-iwan ng kaunting tsansa upang 
makatakas, ngunit sa pagkakataong ito si Hormuz ay hindi ang galante katulad ng guni-guni ng iba. Bago 
paman siya lumabas sa hanay ng mga Persiyano, si Hormuz ay kumuha ng ilang tigas at inilagay ang mga 
ito sa harapan ng hanay malapit sa piniling lugar na sila ay magduwelo. Siya ay nagbigay ng mga 
tagubilin. 

Siya ay lalaban kay Khalid sa pang-isahang laban, at sa angkop na panahon kanyang tatawagin ang 
mga tauhan, pagkaraan sila ay sumugod, palibutan at patayin si Khalid habang pipigilan ito ni Hormuz. 
Ang mga piniling mandirigma ay sadyang nagmamasid nang ang 

dalawang heneral ay bumaba. Kanilang natitiyak na si Khalid ay hindi makakaalpas. 

Ang dalawang heneral ay nagsimulang maglaban gamit ang espada at kalasag. Ang bawat isa ay 
humampas sa kanyang katunggali ng maraming beses, ngunit wala sa mga hampas na ito ang lumikha ng 
anumang impresyon. Ang bawat isa ay namangha sa kahusayan ng katunggali. Ngayon si Hormuz ay 
nagmungkahi na ibaba ang kanilang mga espada at magbuno. Si Khalid na walang malay sa plano, ay 
ibinaba ang kanyang sandata nang ibaba ni Hormuz ang sa kanya. Sila ay nagsimulang magbuno. 
Pagkaraan, nang sila ay nakakandado sa malalakas na pagkayapos, si Hormuz ay sumigaw sa kanyang 
mga tauhan na nagmamadaling sumugod. 

Bago paman mapagtanto ni Khalid kung ano ang nagaganap, kanyang natagpuang siya at si Hormuz ay 
napapalibutan ng iba-ibang mabangis na hitsura ng mga Persiayno. 

Ngayon ay nababatid ni Khalid. Siya na walang sandata at kalasag, at si Hormuz ay hindi lumuwag sa 
kanyang malakas na pagkapit. Dito ay tila wala nang daan palabas sa masamang kalagayan, ngunit 
pagkaraan, bilang masmalakas na lalaki kaysa kay Hormuz, sinimulan ni Khalid na painugin ang kanyang 
katunggali paikot-ikot, kaya naging imposible para sa mga Persiyano na hampasin siya. 

Ang bagyo ng ingay ay dumagundong sa tagpo ng labanan, nang ang dalawang hukbo ay sumigaw - 
ang isa ay natuwa at ang isa ay nadismaya. Sa ingay na ito, ang kanilang pansin ay napako sa mga 


14. Ta bah; Vol. 2, p. 555. 

nagbubuno, hindi narinig ng mga Persiyano ang mga umiiskapeng mga paa na lumalapit sa kanila. Hindi 
nila nalalaman kung ano ang tumama sa kanila. Dalawa o tatlo sa kanila ang nakabulagta sa lupa katulad 
ng walang ulong mga puno, bago maunawaan ng iba na ang bilang ng panlaban sa labu-labong ito ay 
nadagdagan ng isa pa. Ang karagdagan ay si Qa'qa bin Amr - ang isang taong dagdag pwersa na pinadala 
ni Abu Bakr. 

Nakita ni Qa'qa ang mga Persiyano na sumugod tungo sa dalawang heneral, at sa isang iglap ay 
naunawaan ang kataksilan ng kaaway na heneral at ang pilegro na hinaharap ni Khalid. Wala nang oras 
upang banggitin ito kaninuman, wala nang panahon na ipaliwanag o mag-ipon ng kasamahan na 
susuporta sa kanya. Pina-aklas niya ang kanyang kabayo sa isang galit na pagkabig, at dumating sa gatla 
ng panahon, siya ay tumakbo sa mga Persiyano kasama ang kanyang espada. Silang lahat ay napatay ni 
Qa'qa!15 

Si Khalid ay nakaligtas sa panganib sa linlang ng mga Persiyano, ibinaling ang buong atensiyon kay 
Hormuz. Pagkaraan ng ilang sandali, si Hormuz ay bumagsak sa lupa na hindi na kumikibo, at si Khalid ay 
umahon mula sa kanyang dibdib na may pumapatak sa dugong punyal sa kanyang mga kamay. 

Ngayon si Khalid ay nag-utos ng pangkabuohang atake, at ang mga Muslim, na galit sa mapanlinlang 
na plano ng pinuno ng mga kaaway, ay tumungo sa labanan na may paghihiganti. Winalis ng sentro at ng 
mga bagwis ang kapatagan upang salakayin ang hukbo ng Persiya. Ang mga Persiyano ay dumanas ng 
moral na pag-urong sa pagkamatay ng kanilang pinunong heneral, ngunit sila ay masmarami kaysa sa 
mga Muslim at ang kanilang bakal na desiplina ang pumigil sa kanila ng sama-sama. Sila ay mahigpit na 
nakipaglaban. Sa ilang pagkakataon ang labanan ay nakabitin sa pagkapantay kasama ang mabilis sa 
pagkilos na mga Muslim na lumulusob sa harapan at sa hindi gumagalaw na pinagdugtong-dugtong sa 
kadenang mga kawal ng Persiyanong impanterya, na pumipigil sa bawat paglusob. Ngunit hindi nagtagal, 
ang kalamangan ng husay at tapang ng mga Muslim at ang pagkapagod ng mga Persiyano ay 
nagsimulang magsalita, at pagkaraan ng ilang pagtangka ng mga Muslim ay nagtagumpay na wasakin 
ang harapang hanay ng mga Persiyano sa maraming lugar. 

Nakakaramdam ng pagkatalo, ang mga Persiyanong heneral ay nag-utos sa mga bagwis - si Qubaz at 
Anushjan - na umurong at simulan ang pagpaatras sa kanilang mga tauhan. Ito ay humantong sa 
kabuohang pag-atras, at dahil ang atake ng mga Muslim ay nananatiling masidhi, ang pag-atras ay 
nagiging pagkakapuksa. Karamihan sa mga Persiyano na hindi nakakadena ay nagawa ang pagtakas, 
ngunit sila na nakakadena ay nakatagpo ang kanilang tanikala bilang isang bitag ng kamatayan. Hindi 
magawa ang kumilos ng mabilis, sila ay bumagsak sa kamay ng matagumpay na mga Muslim at 
pinagpapatay ng libu-libo bago paman dumating ang kadiliman upang bigyang katapusan ang 
pagpamatay. Si Qubas at Anushjan ay nagawang tumakas at nagtagumpay na pakawalan ang malaking 
bahagi ng mga kawal mula sa tagpo ng digmaan. 

Ang unang digmaan sa kapangyarihan ng Persiya ay nagwawakas. Ito ay natatapos sa isang 
napakalaking tagumpay para sa mga Muslim. 

Ang sumunod na araw ay iginugol sa pag-asikaso sa mga sugatan at pagkolekta sa labi ng digmaan, 
mga sandata, baluti, panustos, mga mamahaling kasuotan, mga kabayo, mga bihag - na ipinamahagi ni 

Khalid sa kanyang mga tauhan. Ang bahagi ng bawat kabalyera ay umabot sa isang libong dirham, 
habang ang bahagi ng impanterya ay ikatlong bahagi dito. Ang panumbasan ay ang tradisyon ng Propeta 
(). Ang kabalyerang kawal ay bibigyan ng tatlong bahagi sapagkat siya ay kailangan pang tumustos sa 
kanyang kabayo at ganun din, higit na mahalaga para sa pagkilos, sa mabilisang mga operasyon na 
minahal ng mga Arabo. 

Ang ikalimang bahagi ng labi sa digmaan ay ipinadala sa Khalifah bilang bahagi ng Estado, at dito ay 
kasama ang may halagang 100,000 dirham na gora ni Hormuz. Sa karapatan, ito ay para kay Khalid, 
sapagkat sa isang duwelo, ang lahat ng pag-aari ng nadaig ay kukunin ng nagtagumpay, at dahil dito, 
ibinalik ni Abu Bakr kay Khalid ang gora, na pinili ang salapi, ay bininta ito! 


15. Walang tukmang bilang na nakatala sa mga Persiyanong kabilang sa planong ito na napatay ni Qa'ga. 

-—KA BAN ATA 2 0 


Ang Digmaan sa llog 

Nailathala na ang mga Muslim ay nakakuha din ng elepante sa Digmaan ng Kadena, at ang hayop na 
ito ay pinadala sa Madinah kasama sa mga labi ng digmaan. Ang siyudad ng Propeta () ay hindi pa 
nakakita ng elepante noon paman at nagkaroon ng napakalaking kagalakan sa kabisera nang ito ay 
dumating. Ang mga tao ay namangha sa malaking hayop sa lupa, ngunit si Abu Bakr ay walang maisip na 
maaring kagamitan sa hindi nakasanayang hayop at ibinalik kay Khalid. Kung ano ang nangyari 
pagkatapos nito ay hindi natin nalalaman. 

Habang ang mga pamilya ng mga Persiyano at mga Arabong Iraqi na sumuporta sa kanila ay naging 
bihag, ang natirang mamamayan sa distrito ay naiwang hindi naabala. Ang mamamayang ito ay 
nagtataglay ng karamihan ay mga magsasaka, mga negosyante at mga pastol, at silang lahat ay pumayag 
na magbigay ng Jizya at sumailalim sa proteksiyon ng mga Muslim. Sa ilang araw si Khalid ay naging 
abala sa pangsamahang mga bagay. 

Pagkaraan ay itinakda ang kanyang hukbo sa dakong hilaga. Upang mangunguna sa pangunahing 
katawan ng hukbo, kanyang pinadala si Muthanna at ang kanyang 2,000 na mangangabayo upang 
magmatyag sa bansa at patayin ang sinumang mga ligaw na kabilang sa mga tumakas na Persiyano. 

Si Muthanna ay dumating sa maliit na ilog na hilaga lamang kung saan ang Zubair ay nakatayo ngayon, 
sa pampang nito ay nakatayo ang isang kuta na kilala bilang Hisnul-Mar'at, i.e. ang Kuta ng Babae, 
binansagan ng ganito sapagkat babae ang namamahala dito.1 

Si Muthanna ay naglunsad ng pagsalakay sa kuta, ngunit upang maiwasan ang pagkaantala sa 
kanyang pagsulong, iniwan niya ang kanyang kapatid na lalaki, si Mu'anna, na mamahala sa operasyong 
pagsalakay kasama ang ilang daang tauhan at siya sa kanyang sarili ay nagpatuloy sa hilaga kasama ang 
natira sa kanyang pangkat. 

Dalawa o tatlong araw ng operasyong pagsalakay ay sapat na upang makumbinsi ang babae sa kuta 
ng pagkawalang-saysay sa pagtatanggol. 

Ang mga Persiyanong hukbo sa Uballa ay natalo na at siya ay wala nang maaasahang tulong saan 
mang panig. Si Mu'anna ay nag-alok ng mapayapang pagsuko na walang dugong dadanak, na walang 
pandarambong, walang pang-aalipin. Ang babae ay sumang-ayon, ang mga nagtatanggol ay sumuko. Si 
Mu'anna at ang babae sa kuta ay nagpakita ng pagkaroon ng kasiyahan sa kanilang pagtatagpo sa bawat 
isa. Una ang babae ay naging Muslim, at pagkaraan sa walang pagkaantala, pinakasalan ito ni Mu'anna. 

Samantala, si Khalid ay nagpatuloy sa hilagang bahagi mula sa Kazima kasama ang pangunahing 
katawan ng kanyang hukbo. 


1. Ang ilog ay nanatiling naroroon at ito ay kilala bilang llog ng isang Babae, ngunit wala nang bakas ng 
kuta. 

. . Aming winasak ang dalawang tambuli ng Qarin sa Taniyy, na may pinakawalang karahasan." [al- 
Qa'qa bin Amr, kumander sa mga kawal ni Khalid]2 

Nang matanggap ng Emperor ng Persiya ang mensahe ni Hormuz hinggil sa mga Muslim na 
sumulong mula sa Yamamah, siya ay nagtakda ng bagong mga kawal sa Ctesiphon at inilagay ito sa ilalim 
ng pamumuno ng isang nangungunang heneral na nagngangalang Qarin bin Qaryana. 

Si Qarin ay isa ring 100,000 na tao. Ang Emperor ay nag-utos sa kanya na magpatuloy sa Uballa 
kasama ang mga bagong kawal upang dagdagan ang pwersa ni Hormuz, at dala ang misyong ito, si Qarin 
ay nagsimulang maglakbay mula sa Ctesiphon. Naglalakad sa tabi ng kaliwang pampang ng tigris, 
narating ni Qarin ang Mazar, siya ay tumawid sa Tigris at tumungo sa timog katabi ng kanang pampang 
hanggang ang ilog ng Maqil ay kanilang narating. Siya ay tumawid sa ilog na ito at isa pang ilog sa 
bahagyang timog ng Maqil. Malapit na niya itong marating nang siya ay makatanggap ng mensahe sa 
naganap na kapahamakan ng Kazima. 

Ang ulat na ito ay sinundan ng mga natitirang kawal ng Persiya na nakaligtas sa digmaan ng Kazima at 
ngayon ay dumating na anod sa kampo ni Qarin kasama ang dalawang heneral, si Qubaz at Anushjan. 
Kasama ng mga nakaligtas ang libu-libong tumulong na mga Arabo, at katulad ng nakasanayan sa 
ganitong pangyayari, ang dalawang magkasamang Persiyano at Arabo ay nagsimulang magsisihan sa 
isat-isa sa kanilang pagkatalo. Ang kanilang diwa ay hindi mataas katulad ng sa Kazima, ngunit sila ay 
matatapang, at nagpakita ng higit pang galit kaysa sa takot sa kabaliktaran ng kanilang dinanas. 

Si Qubaz at Anushjan ay sabik sa muling labanan. Sila at si Qarin ay hindi makapaniwala na ang 
karaniwang mga kawal ng Imperyo ay matatalo sa labanan, sa pwersa ng mga malayo sa kabihasnan at 
walang muwang na mga Arabo mula sa desyerto. Hindi nila napagtanto na ang Digmaan sa Kazima ay 
hindi isang labanan ng mga hindi sibilisadong pwersa bagkus ay isang magagaling na mga kawal na 
Muslim, dalisay at pinapalakas ng bagong pananampalataya. Ganun paman, si Qarin ay may sapat na 
pag-iingat upang huwag sumulong sa ibayong timog ng pampang. Dito ay makikipaglaban siya na ang 
kanyang likuran ay ang ilog at sa gayon masiguro ang kaligtasan ng kanyang likuran. Dahil limitado ang 
mga posibilidad ng manyobra, siya ay makipaglaban sa unahang bahagi ng labanan na kinagigiliwan ng 
mga Persiyano at dito rin sila sinasanay na ang desiplina ay angkop sa isipan. 

Ang mga natitira sa mga kawal ng Persiya sa Uballa ay sinusundan ng maliit na kabalyera ni Muthanna, 
at kapag ang sagupaan ay masimulan laban sa mga Persiyano, ang mga mangangabayong mga Muslim 
ay saliksikin ang kabukiran para sa panustos habang si Muthanna ay pinapanatili ang mga Persiyanong 
abala at magsagawa ng pamamatyag. Ang mga Persiyano ay hindi nagtangkang lumabas sa kanilang 
kampo. Si Muthanna ay nagpadala ng mensahero kay Khalid upang ipaalam dito na siya ay nagsagawa 
ng pagdikit sa pwersa ng makapangyarihang kaaway sa Sinny.3 


2. Ibn Kathir, al-Bidayah wan-Nihayah, Dar Abi Hayyan, Cairo, lst ed. 1416/1996, Vol. 6, p. 425. 

3. Mahirap bigkasin ang salitang ito sa English. Sa Arabic ito ay naitala bilang (Yagut; Vol. 1, p. 

Ang katagang Sinny ay ginamit ng mga Arabo upang tukoyin ang isang ilog. Dinikitan ni Muthanna ang 
mga Persiyano sa timog na pampang ng ilog, at dahil dito ang labanan ay nailarawan ngayon bilang 
Digmaan sa Ilog. 

Sa pag-alis sa Kazima, si Khalid ay naglakad sa hilaga hanggang siya ay umabot sa ilang wasak na lugar 
sa paligid ng kasalukuyang Zubair, may 10 milya timog-kanluran ng Uballa. Dati na niyang 
napagpasyahan na hindi dadaan tungo sa Uballa, na doon ay walang natitirang kaaway upang kalabanin. 
Nang ang mensahero ni Muthanna ay dumating dala ang balita hinggil sa pagtitipon ng hukbo ni Qarin at 
ang mga nakaligtas sa Kazima, si Khalid ay sabik na makasagupa at wasakin ang bagong hukbo ng mga 
Persiyano habang ang epekto sa Kazima ay sariwa pa sa isipan ng mga Persiyano. 

Dahil dito, habang siya ay nagpadala kay Maqal bin Muqarrin kasama ang pangkat upang pumasok sa 
Uballa at ipunin ang mga labi ng digmaan (na siyang ginawa ni Maqal), si Khalid ay sumulong tungo sa 
ilog kasama ang pangunahing katawan ng kanyang hukbo. Nakasanib niya si Muthanna sa pangatlong 
linggo ng Abril 633 (unang bahagi ng Safar, 12H). 

Pagkaraan si Khalid ay nagsagawa sa kanyang sariling pagmamanman sa posisyon ng mga Persiyano. 
Dahil sa ang likuran ng mga Persiyano ay nakaharap sa ilog, walang posibilidad ng paglilinlang sa kanila, 
at si Khalid ay dati ng iniisip na walang paraan ng pagmanyobra sa mga Persiyano palayo mula sa 
kanilang posisyon katulad ng kanyang ginawa kay Hormuz. Si Khalid ay agad-agad na nagpasya na 
makipaglaban sa pangunahing takdang bahagi ng labanan, sa estilo ng mga Persiyano. Ito ay hindi 
maiwasan, sapagkat ang kinikilos si Qarin at matatag, na si Khalid ay maaaring tumawid sa ilog upang 
pasukin ang Iraq o ang magpatuloy sa kanluraning bahagi tungo sa Hira. 

Ang dalawang hukbo ay humanay sa digmaan. Si Qubaz at Anushjan ay siyang namahala sa dalawang 
bagwis ng Persiyanong hukbo habang si Qarin ay pinapanatili ang sentro sa kanyang direktang 
pamamahala at tumayo sa harapan nito. Ang mga grupo ng tumutulong na mga Arabo ay humalo sa iba- 
ibang bahagi ng mga kawal. Si Qarin ay isang matapang at matalinong heneral. Siya ay pumuwesto na 
ang ilog ay nasa kanyang likuran, at makikita dito ang plota ng mga bangka na nakahanda malapit sa 
pampang, kung sakali! 

Ganun din, pinalawak ni Khalid ang kanyang hukbo sa isang sentro at dalawang bagwis, muli ay 
itinalaga si Asim bin Amr at Adi bin Atim bilang mga kumander ng dalawang bagwis. Ang digmaan ay 
nagsimula sa tatlong duwelo. Ang unang humakbang pasulong at tumawag ng hamon ay si Qarin. Nang 
kabigin ni Khalid pasulong ang kanyang kabayo, isa pang Muslim, na nagngangalang Maqal bin al-Ashi, 
ang lumabas sa harapang hanay ng mga Muslim at lumapit kay Qarin. Si Maqal ay unang nakalapit kay 
Qarin kaysa kay Khalid, at dahil siya ay isang magaling na eskrimador at may kakayahang makipaglaban 
sa mga matataas na kampeon, hindi ito pinabalik ni Khalid. Sila ay naglaban, at napatay ni Maqal ang 
kanyang kalaban. Si Qarin ay ang huling 100,000 dirham na tao na humarap kay Khalid sa labanan. 

Nang ang pinuno ng mga Persiyano ay bumagsak sa espada ni Maqal, ang dalawang Persiyanong 
heneral, si Qubaz at Anushjan, ay lumabas sa hanay at naghamon ng pang-isahang laban. Ang hamon ay 
tinanggap ng mga kumander ng dalawang bagwis, si Asim at Adi. Napatay ni Asim si Anushjan at napatay 

ni Adi si Qubaz. Nang ang mga Persiyanong heneral ay bumagsak, si Khalid ay nag-uutos ng kabuohang 
atake, at ang mga Muslim ay nagmamadaling sumugod upang salakayin ang makapal na hukbo ng 
Persiya. 

Sa mga araw na iyon ang pansariling pagganap ng isang kumander ay lubusang napakahalaga bilang 
impluwensiya sa labanan. Ang kanyang pinakitang tagumpay sa laban ay nagpapalakas ng loob sa 
kanyang nga tauhan, habang ang kanyang kamatayan o pagtakas ay nagpapahina ng loob at 
pagkawatak-watak. 

Ang mga Persiyano dito, ngayon ay nawalan ng kanilang tatlong pangunahing heneral, ngunit ang 
mga kawal ay lumaban sa katapangan at nagawang pigilan ang atake ng mga Muslim sa ilang sandali. 
Subalit, dahil sa pagkawala ng kanilang mga heneral, ang pagkakagulo at pagkalito ay naging malinaw sa 
hanay ng mga Persiyano. Dahil dito, sa ilalim ng marahas na atake ng mga Muslim, ang mga Persiyanong 
kawal ay tuloyan nang nawalan ng pagkakaisa, tumalikod at kumilos tungo sa pampang ng ilog. 

Ang pagkakawatak-watak na pag-atras ay humantong sa kapahamakan. Ang kulang sa sandatang mga 
Muslim ay masmabilis na kumilos kaysa sa armadong mga Persiyano at nahuli ang kanilang mga 
tumatakas na katunggali. Sa pampang ng ilog, ang pagkakalito ay nagiging lubusan nang ang mga 
Persiyano ay nag-aagawan sa mga banka sa bulag na sapilitang makalayo mula sa sindak na sumusunod 
sa kanila. Libu-libo sa kanila ang napaslang at ang ilang libo ay gumaod palayo na ligtas. 

Ang mga nakaligtas ay utang ang kanilang buhay sa pag-iingat ni Qarin, na may katalinuhang 
naghanda sa mga bangka sa may pampang. Ngunit kung wala ang mga bangkang ito walang isa mang 
Persiyano ang makalayo. Ang mga Muslim ay walang balak na tumawid sa ilog, sila ay walang 
kakayahang sundan ang mga tumakas. 

Ayon kay Tabari, 30,000 na Persiyano ang napatay sa labanang ito.4 Ang labi ng digmaan ay 
masmarami kaysa sa nakuha sa Kazima, muli ito ay maagap na ipinamahagi sa mga kawal habang ang 
ikalimang bahagi ay pinadala sa Madinah. 

Ngayon, si Khalid ay naging mas mataimtim sa pamamahala sa mga distritong nasakop ng mga 
Muslim at naglagay sa pamamahalang ito sa isang palagiang kalagayan. 

Bilang pagsuko kay Khalid, ang lahat ng mamamayan sa mga lungsod ay sumang-ayon na magbayad 
ng Jizya at sumailalim sa proteksiyon ng mga Muslim. Sila ay naiwang hindi nagambala. Si Khalid ay 
nagtakda ng isang grupo ng mga opisyal upang magkolekta ng buwis at inilagay si Suwaid bin Muqarrin 
sa pamamahala nggrupong ito kasama ang kanyang himpilan sa Hufair. 

Ngunit, habang abala si Khalid sa mga bagay ng pamamahala, ang kanyang mga kinatawan ay lihim na 
pinadala patawid sa Euphrates upang hulihin ang mga nalupig na kawal ni Qarin. Habang ang ibang 
kinatawan ay kumikilos sa gilid ng Euphrates tungo sa Hira upang tuklasin ang karagdagang kilos at 
pananatili ng Imperyong kawal ng Chosroes.5 

-4. Tabari; Vol. 2, p. 558. 5. Si Tabari ay tumawag din sa labanang ito na Digmaan ng Mazar, na 

para sa akin ay hindi angkop. Para sa paliwanag tingnan ang Note 5 sa Appendix B. 

KABANATA 21 


Ang Impiyerno ng Walaja 

Ang balita hinggil sa naganap sa ilog ay nagpapaalab sa Ctesiphon. Ang pangalawang bukbo ng Persiya 
ay dinurog ng bago at hindi inaasahang pwersa na lumitaw mula sa tigang na kaparangan ng Arabia. 

Ang bawat isa sa dalawang kumander ng Persiyanong kawal ay mga bantog na pigura ng Imperyo, ang 
isang 100,000 dirham na tao. At hindi lang ang dalawang ito, ngunit ang dalawa pang heneral ay 
napaslang ng mga kaaway. 

Ito ay hindi kapani-paniwala! Kung isaalang-alang na ang bagong kaaway na ito ay hindi nakilala sa 
anumang pagsulong ng samahang militar, ang dalawang pagkatalo na ito ay tila isang nakakatakot na 
bangungot ngunit hindi totoo. 

Si Emperor Ardsheer ay nagpasya na huwag magbigay ng pagkakataon. Siya ay nag-utos ng pagtitipon 
ng dalawang iba pang hukbo, at binigyan ng kautusan sa araw na ito, sa araw na Ang labanan sa Ilog ay 
naganap. 

Maaaring ito ay makapagpapabigla sa mambabasa, sapagkat ang tagpo ng labanan ay 300 milya mula 
sa Ctesiphon sa pamamagitan ng daanan. Subalit ang mga Persiyano ay may hindi pangkaraniwang 
sistema ng kumuniskasyong militar. 

Bago ang digmaan, sila ay gumawa ng estasyon ng isang hanay ng mga tao, pinili sa kanilang 
malalakas na boses sa isang pasigaw na distansiya mula sa isa tungo sa kabila, sa lahat mula sa tagpo ng 
labanan tungo sa kabisera. Daan-daang tao ang gagamitin upang gumawa ng hanay. Ang bawat 
kaganapan ay isisigaw pamamagitan ng A sa B, at B sa C, C sa D, at hanggang sa huli.1 Kaya ang bawat 
kinikilos sa labanan ay naipaalam sa Emperor sa loob na ilang oras. 

Bilang pagsunod sa utos ng Emperor, ang kawal ng Persiya ay nag-iipon sa kabisera ng Imperyo. Sila 
ay nagmula sa lahat ng mga lungsod at mga kuta maliban sa kanila na pinapatakbo sa kanlurang 
hangganan kasama ang silangang Imperyo ng Roma. Sa ilang araw ang unang hukbo ay handa na. 

Ang mga Persiyano ay umasa na ang mga Muslim ay magpatuloy sa tabi ng Euphrates tungo sa 
hilagang-kanluran ng Iraq. Napagtanto ng mga Persiyano na ang isipan ng mga Arabo ay sapat nang 
malalaman na walang pwersang Arabo ang kikilos palayo sa desyerto hanggat mayroong pwersang 
kumakalaban na umaatake sa kanyang likuran at sa kanyang ruta tungo sa desyerto. Dahil inaasahang 
ang mga kawal na Muslim ay kikilos tungong kanluran, si Ardsheer 


1. Tabari; Vol. 3, p. 43. 

ay pinili ang Walaja bilang ang lugar na kung saan hihinto si Khalid at wasakin ang kanyang kawal.2 

Ang una sa bagong kawal ng Persiya na nag-ipon sa Ctesiphon ay inilagay sa pamamahala ni 
Andarzaghar, na kung saan kailan lang ay naging gobernador militar sa probinsiya ng Khurasan at 
nagtaglay ng mataas na pagpapahalaga ng mga Persiyano at Arabo ng Iraq. Siya ay lumaki kabilang sa 
mga Arabo at hindi tulad ng mga Persiyano sa kanyang uri, na tunay na kanilang kinagigiliwan. 

Si Andarzaghar ay pinag-utusang dalhin ang kanyang hukbo sa Walaja, na doon ay hindi magtatagal 
na sasaniban ng pangalawang hukbo. Siya ay tumungo sa Ctesiphon, kumilos sa gilid ng silangang 
pampang ng Tigris, tumawid sa Tigris sa Kaskar,3 tinungo ang timog-kanluran ng Euphrates, malapit sa 
Walaja, tumawid sa Euphrates at nagtayo ng kampo sa Walaja. Bago lumabas sa kabisera siya ay nag- 
utos ng tagadala sa maraming tribong Arabo na nababatid niya, at sa kanyang daan siya pumili ng libu- 
libong Arabo na handang makipaglaban sa ilalim ng kanyang bandila. 

Kanya ring nakatagpo at napasailalim sa kanyang pamumuno ang mga natira sa kawal ni Qarin. Nang 
siya ay dumating sa Walaja siya ay nasiyahan sa lakas ng kanyang hukbo. Matiyaga siyang naghinintay 
kay Bahman na sasanib sa kanya sa ilang araw. 

Si Bahman ay ang kumander ng pangalawang hukbo. Isa sa mga nangungunang tauhan ng 
Persiyanong militar na herarkiya, siya rin ay isang 100,000 dirham na tao. Siya ay inutusan ng Emperor 
na kunin ang pangalawang hukbo, kapag handa na, ay dalhin sa Walaja na kung saan si Andarzaghar ay 
naghihintay sa kanya. Si Bahman ay ang maging kabuohang mamahala sa dalawang hukbo, at sa 
pamamagitan ng kakila-kilabot na lakas na ito ay makipaglaban at wasakin ang kawal ng mga Muslim sa 
isang dakilang labanan. 

Si Bahman ay kumilos sa hiwalay na ruta kay Andarzaghar. Mula sa Ctesiphon siya ay naglakad sa 
timog, sa pagitan ng dalawang ilog, ginawang direkta sa Walaja. Ngunit umalis siya sa Ctesiphon ilang 
araw pagkatapos ng unang hukbo, at ang kanyang kilos ay dahan-dahan. 

Ang digmaan sa ilog ay isang maluwalhating tagumpay. Kasama ang kaunting napaslang sa kanilang 
sarili, ang mga Muslim ay nakawasak ng malaking hukbo ng Persiya at nakakuha ng malaking halaga ng 
labing yaman. Ngunit ang labanan ay nag-iiwan kay Khalid sa isang malaking palaisipang kalagayan, at 


2. Wala nang bakas na natitira sa Walaja. Ayon kay Yaqut (Vol. 4, p. 939), ito ay silangan ng Kufa-Makkah 
na daan, at may mainam na patubigang rehiyon na lumawak sa pagitan nito at Hira. Si Musil (p. 293) ay 
naglagay dito malapit sa Ain Zahik, na nanatiling kilala sa pangalan na ito sa mga mamamayan ng rehiyon, 
ay minarkahan sa mapa bilang ang Ain-ul-Muhari at ang 5 milya sa timog timog-kanluran ng Shinafiya. 
Ngayon ang lugar ng Walaja, ay lubusan ng tigang, pagkaraan naging mayabong. 

3. Ito ang lugar na ang Wasit ay natagpuan noong 83 Hijri. Sa katunayan ang Kaskar ay naging kanlurang 
bahagi ng Wasit.digmaan sa dalawang magkahiwalay na Persiyanong hukbo at walang awa silang itinulak 
palayo sa tagpo ng labanan, ngunit siya ay nananatili lamang sa palawit ng Imperyo. 

ngayon lamang siya nagsimulang humanga sa kalawakan ng mga pinagkukunan ng Persiyanong Imperyo. 
Siya ay nakipaglaban sa dalawang madugong 

Ang mga Persiyano ay magagawang bumuo ng maraming hukbo katulad ng kanyang nakalaban sa 
Kazima at sa ilog. Ito ay nakakapanghinang iisipin. At si Khalid ay nakatayo sa kanyang sarili. Siya ang 
pinaka-unang kumander na sumalakay at sumakop sa mga banyagang kalupaan. Siya ay hindi lamang 
isang militaring kumander bagkus ay isa ring politikal na pinuno at may kakayahang mamahala, sa ngalan 
ng Khalifah sa Madinah, sa lahat ng teritoryong nasakop ng Islam. 

Walang nakakahigit na maaari niyang pagkatiwalaan para sa gabay hinggil sa mga bagay ng 
pamamahala. Higit pa dito, ang kanyang mga tauhan ay hindi kasing sariwa katulad noong gabi ng 
Kazima. Sila ay lumakad sa malayo, mabilis at matinding nakipaglaban, at ngayon ay nakakaramdam ng 
higit na pagkapagod. Pinapahinga ni Khalid ang kanyang mga kawal ng ilang araw. 

Sa pagkakataong ito, si Khalid ay nagtakda ng isang sanay na grupo ng kaalamang kinatawan. Ang mga 
kinatawan ay mga mamamayang mga Arabo sa lungsod na lubusang nagkamit ng kabutihang loob na 
pagtrato na mga mamayan mula kay Khalid, kung ihahambing ang karahasan at kapalaluan ng 
Imperyong Persiya. Dahil dito, ipinukol nila ang kanilang kalagayan sa mga Muslim at pinanatili ang 
pagbibigay-alam kay Khalid sa mga kaganapan ng Persiya at ang kinikilos ng Persiyanong pwersa. 

Ngayon ang mga kinatawang ito ay nagbibigay alam sa kanya sa pagkilos ni Andarzaghar mula sa 
Ctesiphon, kasama ang isang malaking pangkat ng mga Arabo na sumanib sa kanya, ang kanyang 
pagtitipon sa mga nakaligtas na kawal ni Qarin, ang kanyang pagkilos tungo sa Walaja. 

Sila ay nagsalaysay din sa mga kinikilos tungo sa Walaja. Kanila ring sinabi ang paglakbay ng 
pangalawang hukbo na pinamumunoan ni Bahman mula sa Ctesiphon at sa kanyang kilos sa katimogang 
direksiyon. Dahil sa mga impormasyong natanggap, napagtanto ni Khalid na ang dalawang hukbo ng 
kawal ng Persiya ay magkakatagpo at maaaring humadlang sa kanyang daan sa timog ng Euphrates o 
ang sumulong upang kalabanin siya sa rehiyon ng Uballa. 

Ang mga Persiyano ay nasa napakalaking dami na walang posibilidad sa kanyang pakipagsagupa ng 
isang matagumpay na labanan. Si Khalid ay tutungo sa Hira, at ang Walaja ay tumpak sa kanyang ruta. 

Isa pang bagay na inaalala ni Khalid ay ang maraming Persiyano na tumakas sa isang labanan upang 
makipaglaban sa ibang araw. 

Ang mga nakaligtas sa Kazima ay sumanib kay Qarin at nakipaglaban sa may ilog. Ang nakaligtas sa 
Ilog ay sumanib kay Andarzaghar at ngayon ay kumikilos tungo sa Walaja. Kapag siya ay magkaroon ng 
pagkakataon na talunin ang lahat ng kawal na humarap sa kanya, kailangan niyang tiyakin na walang 
makakalayo sa labanan upang sumanib sa isa pang hukbo na naghahanda sa susunod. 

Sa ngayon, dalawang suliranin ang hinaharap ni Khalid. Ang una ay estratihiya, dalawang Persiyanong 
hukbo ang nakatakdang magsanib upang kalabanin siya. Sa suliraning ito, natagpuan niya ang 
estratihiyang kalutasan, i.e. ang sumulong ng mabilisan at makipaglaban at alisin ang isang hukbo (ni 
Andarzaghar) bago dumating ang isang hukbo (ni Bahman) sa tagpo ng labanan. 

Ang pangalawang suliranin ay estratihiya, kung paano pigilan ang kaaway na mandirigma sa pagtakas 
mula sa isang labanan upang makipaglaban sa isa pa. Dito ay kanyang natagpuan ang sulosyong taktika 
na tanging isang henyo ang makakaisip at tanging ang magagaling ang makapagsagawa - higit pa dito 
mamaya. 

Si Khalid ay nagbigay ng tagubilin kay Suwaid bin Muqarrin na tingnan ang administrasyon ng mga 
nasakop na distrito kasama ang kanyang grupo ng mga opisyal, at naglagay ng kaunting pangkat upang 
magbantay sa kababaang Tigris laban sa posibleng pagtawid ng kaaway sa hilaga at silangan at ang 
magbigay babala sa sariwang hukbong pwersa na mula sa mga direksiyong ito. Kasama ang natira sa 
mga kawal na umabot sa 15,000 na kalalakihan ay nagtakda sa direksiyon ng Hira, kumikilos sa isang 
mabilis at matuling lakad sa tabi ng timog na gilid ng isang malaking lati. 

Kung si Andarzaghar ay binigyan ng pagpipilian, siya ay walang alinlangang gustuhin na maghintay sa 
pagdating ni Bahman bago makipaglaban ng pangwakas na labanan sa mga Muslim. Ngunit si 
Andarzaghar ay hindi nabigyan ng pagpipilian. 

Hang araw bago si Bahman ay inaasahang dumating, ang kawal ng mga Muslim ay lumitaw sa 
silangang kagiliran at nagtayo ng kampo kaunting layo sa Walaja. Kahit papaano, si Andarzaghar ay hindi 
nag-alala. Siya ay may malaking hukbo ng Persiyano at Arabong mga kawal, at nakaramdam ng 
katiyakang tagumpay. Hindi siya kahit ang mag-abalang umatras sa pampang ng ilog, isang milyang layo, 
upang magamit ang ilog at magsilbing bantay sa kanyang likuran. Siya ay humanda ng labanan sa Walaja. 

Sa sumunod na araw, ang dalawang hukbo ay nananatili sa kanilang kanya-kanyang mga kampo, 
kapwa pinanatili sa ilalim ng kanilang pagmamasid ang isat-isa, habang ang mga kumander at ang ibang 
opisyal ay nagsagawa ng pagmamanman at naghahanda para bukas. 

Sa sumunod na umaga, ang mga kawal ay pumuwesto para sa labanan, ang bawat isa ay may sentro 
at mga bagwis. Ang kawal ng mga Muslim ay muling pinamumunoan ni Asim bin Amr at Adi bin Hatim. 

Ang lugar ng labanan ay nagtataglay ng bahagyang kapatagan na lumawak sa pagitan ng dalawang 
mababa, pantay na galugod na may 2 milya ang layo at may 20 hanggang 30 talampakan ang taas. Ang 
hilagang-silangang bahagi ng kapatagan ay patungo sa tigang na desyerto. Hang layo sa ibayo ng 
hilagang-silangang galugod ay dinaluyan ng sanga ng ilog Euphrates, na ngayon ay kilala bilang ilog ng 
Khasif. 

Ang mga Persiyano ay pumuwesto sa gitna ng kapatagang ito, nakaharap sa timog-silangan, na may 
kanlurang galugod sa kanilang likuan at ang kanilang kaliwa ay nakahimlay sa hilagang-silangan ng 
galugod. 

Binuo ni Khalid ang kanyang hukbo pasulong sa hilagang-silangan ng galugod, na nakaharap sa mga 
Persiyano. Ang sentro ng tagpo ng labanan, i.e. gitnang bahagi sa pagitan ng dalawang hukbo, ay may 2 
milya timog-silangan ng kasalukuyang Ain-ul-Muhani at 6 milya timog ng kasalukuyang Shinafiya. 

Si Andarzaghar ay nasupresa sa bilang ng mga kawal na Muslim. Ito ay umabot lamang ng 10,000 
tantiya niya. Ayon sa kanyang narinig, si Andarzaghar ay umaasa na ang kawal ni Khalid ay masmarami. 

At nasaan ang mga kinatatakutang kabalyera ng mga Muslim? Karamihan sa mga taong ito ay naglalakad! 
Marahil ang mga Persiyanong nakaligtas sa Kazima at sa llog ay nilalabisan ang bilang ng mga kaaway, 
bilang mga kawal na talunan ay walang magagawa. O di kaya'y ang mga kabalyera ay nakikipaglaban na 
hindi sumasakay. 

Hindi alam ni Andarzaghar na ang mga Muslim na kanyang nakaharap ay nasurpresa rin sa kanilang 
bilang, sapagkat sila ay hindi kasing dami katulad nong nakaraang araw. Ngunit ang bagay na ito ay hindi 
nagbigay alalahanin sa kanila. Ang Espada ng Allah ang nakakaalam! 

Ang kalagayan ay naghahatid kay Andarzaghar sa mataas na diwa. Siya ay gagawa ng palaman mula sa 
maliit na pwersang ito at linisin ang kalupaan ng Iraq sa mga walang galang na mga taga-desyertong ito. 
Una ay kanyang hihintayin ang mga Muslim na umatake. Kanyang pipigilan ang atake at papagurin ang 
mga Muslim, pagkaraan siya ay maglunsad ng salungat na atake at durugin ang kaaway. 

Nang si Khalid ay sumugod sa kabuohang pagsalakay, si Andarzaghar ay nasisiyahan. Ito ang kanyang 
hinihintay. Ang dalawang hukbo ay nagkatagpo sa labanan ng bakal, at ang mga tauhan ay nawalan lahat 
ng pagbibilang sa panahon nang ang pagsusumikap ay lumala sa pakikipaglaban. 

Sa ilang pagkakataon ang labanan ay nanalanta ng hindi humuhupang kabangisan. Ang mabilis, 
mahusay na mga Muslim ay humampas sa mabigat sa armas na mga Persiyano, ngunit ang mga 
Persiyano ay matatag sa kanilang kinatatayuan, pumipigil sa lahat ng atake. Pagkaraan ng isang oras ang 
magkabilang panig ay nagsimulang makaramdam ng pagod - higit ang mga Muslim dahil sila ay 
masmaliit ang bilang at ang bawat isa sa kanila ay humarap sa iba-ibang Persiyano sa laban. Ang mga 
Persiyano ay may reserba na ipapalit sa kanilang mga tauhan sa unahang hanay. 

Kahit papaano, ang halimbawa ni Khalid ay nagpapanatili sa diwa na manatiling malakas. Siya ay 
nakikipaglaban sa unahang hanay. 

Sa partikular, sa unang bahagi ng labanan, ang mga Muslim ay nagkamit ng karagdagang pagtitiwala 
mula sa nakapagpangatal na tanawin sa pakikipagduwelo ni Khalid sa isang Persiyanong kampeon na 
isang napakalaking katapat na kilala bilang Hazar Mard, na sinasabing katumbas ang isang libong 
mandirigma.4 Ang mala-higanteng tao na ito ay humakbang pasulong at nagpaabot ng pangunahing 
hamon na tinanggap ni Khalid. Pagkalipas ng ilang sandali ng pagdu-duwelo, si Khalid ay nakatagpo ng 
isang pagkakataon at pinatumba ang kaaway sa kanyang espada. Nang ang katawan ng Persiyano ay 
mabuwal, si Khalid ay umupo sa kanyang malaking dibdib at tinawag ang kanyang alipin upang dalhan 
siya ng pagkain. Pagkaraan, umupo sa karumal-dumal na bangko na ito, si Khalid ay kumain ng matapat 
na tanghalian.5 

Ang unang bahagi ay natapos. Ang pangalawang bahagi ng labanan ay nagsimula sa isang salungat na 
atake ng mga Persiyano. Ang may karanasang mga mata ni Andarzaghar ay nakikita ang malinaw na 
tanda ng pagkapagod sa mukha ng mga Muslim. Siya ay nagpasyang ito ang tamang pagkakataon sa 
kanyang salungat na hampas, at dito, siya ay tama. Sa pag-uutos na ito ang mga Persiyano ay 
dumaluyong pasulong at umatake sa mga Muslim. Ang mga Muslim ay nakakayanang pigilan sila sa ilang 
pagkakataon, ngunit ang napakabigat na pagsisikap na kanilang tinatawag para dito upang palitan ang 


217 



halus hindi na makakayanang hirap ng kanilang mga kalamnan at mga paa. Dahan-dahan, sila ay 
napaatras, nang may kaayusan. Ang mga Persiyano ay naglunsad ng nanggagalit na mga pagsalakay, at 
ang mga Muslim ay tumingin kay Khalid para sa anumang tanda ng pagbabago ng plano o anumang 
makakapagpahupa ng tensiyon. Ngunit wala silang nakitang tanda mula kay Khalid. Siya ay 
nakikipaglaban katulad ng liyon at hinimok ang kanyang mga tauhan na gawin din ito. At ang kanyang 
mga tauhan ay ginawa din ito. 

Ang mga Persiyano ay nagbabayad ng malaki sa kanilang pagsulong, ngunit sila ay nagpakasaya sa 
tagumpay na kanilang nakukuha. Si Andarzaghar ay nasisiyahan sa kanyang sarili. Ang tagumpay ay 
nariyan lang sa tabi-tabi. Hindi niya naabot ang mataas na baitang ng Persiyanong militaring hagdanan, 
ngunit ngayon ay kanyang nakikita ang tanawin ng isang 100,000 dirham na gora. 

Ang mga Muslim ay patuloy na lumalaban sa walang taros na mga ligaw na hayop sa look. Halus 
umaapaw na ang salop ng kanilang pagtitiis, ang ilan ay halus nagsimula ng magtaka kung nakatagpo na 
ni Khalid ang kanyang huling katapat. 

Hang saglit pa, ang pangunahing hanay ay nawasak at nagkapira-piraso. Pagkaraan si Khalid ay 
nagbigay ng hudyat. Hindi natin alam kung ano ang hudyat na ito, ngunit ito ay tinanggap sa kung ano 
ang ibig ipahiwatig nito. 

Ang sumunod na yugto, sa ibabaw na galugod ng tagaytay sa kahabaang likuran ng mga Persiyanong 
kawal ay lumitaw ang dalawang maitim na hanay ng mangangabayong mandirigma - isa mula sa 
kaliwang likuran ng mga Persiyano, ang isa ay mula sa kanang likuran. At ang sigaw na Allahu Akbar ay 
umukopa sa himpapawid nang ang mga kabalyerang Muslim ay pakabig na sumalakay, at ang kapatagan 
ng Walaja ay yumayanig sa ilalim ng dumadagundong na mga paa ng Arabong mga kabayo. 

Ang kasiyahan ng mga Persiyano ay nagiging sindak. Hang sandali pa lamang na sila ay sumisigaw na 
may katuwaan, ngayon sila ay humihiyaw ng pagkataranta, nang ang mga kabalyerang Muslim ay 
bumundol sa likuran ng Persiyanong hukbo. 

Ang pangunahing katawan ng mga Muslim na pinamunuan ni Khalid ay nanariwa at nanumbalik ang 
lakas sa kanilang natanaw, kanilang ipinagpatuloy ang atake sa unahang hanay ng mga Persiyano, at 
kasabay ang pagpalawak sa kanyang mga bagwis upang sumanib sa mga kabalyera at lubusang palibutan 
ang mga Persiyano. Ang hukbo ni Andarzaghar ay nahulog sa bitag na walang kaligtasan. Sa isang saglit 
ang desiplinadong mga Persiyano ay binalot ng pagkakataranta at pagkakagulo. 

Nang ang mga pangkat ng Persiyanong kawal ay bumaling sa likuran sila ay pinaglagusan ng mga sibat 
o pinatumba ng mga espada. Kapag sila ay pumihit sa harapan sila ay nahahampas ng mga espada at 


4 . Sa Persiya, ang Hazar Mard ay nangangahulugang isang libong tao, at ito ang pangalang binibigay lalo na sa 
isang mahirap taluning mandirigma bilang pagkilala sa kanyang lakas at katapangan. 

5. Tabari; Vol. 2, p. 560; Abu Yusuf; p. 142. 

punyal. Napaurong ng bigla mula sa mga atake na nagmula sa lahat ng direksiyon, sila ay naipon sa isang 
napakahirap na pagkilos, walang kakayahang gamitin ang kanilang mga sandata o ang iwasan ang mga 
hampas ng kanilang tagasalakay. 

Ang sinumang nais lumaban ay hindi alam kung sino ang kakalabanin. Ang sinumang nais tumakas ay 
hindi alam kung saan siya pupunta. Sa bangaw ng pagpumilit upang makaalis mula sa pagkakasindak sila 
ay nag-aapakan sa isat-isa at naglalaban-laban sa kanilang mga sarili. Ang tagpo ng labanan sa Walaja ay 
nagiging Impiyerno para sa hukbo ni Andarzaghar. 

Ang singsing na bakal ay naging masikip nang ang mabangis na atake ng mga Muslim ay nagpatuloy. 
Ang mga walang kalaban-laban na mga Persiyano ay nag-anyaya sa mga Muslim sa isang masmalaking 
karahasan, at sila ay sumumpa na hindi nila hahayaan ang mga Persiyano at Arabong Iraqi na makatakas 
sa pagkakataong ito. Dito ang mga Muslim ay nagtatagumpay. 

Ang iilang libong Imperyong mandirigma ay nakalayo, sapagkat walang hukbo ang lubusang mawasak 
na walang mandirigmang nakakaligtas, ngunit ang kabuohang hukbo ay hindi na lumitaw. Ito ay katulad 
ng isang malalim na bangin na bumukas sa ilalim nito at lumamon dito. Habang ang hukbo ni Hormuz at 
Qarin ay dumanas ng pagkadurog na pagkatalo, ang hukbo ni Andarzaghar ay nalipol. Ang hukbo ni 
Andarzaghar ay lubusang nang napalis. 

Si Andarzaghar sa kanyang sarili, kahit papaano, ay nakapagsagawa ng pagtakas. Ngunit ang 
direksiyon ng kanyang pagtakas ay patungong desyerto bagkus na sa Euphrates, at siya ay walang 
hinahangad maliban sa marating ang malayong agwat na pagitan, hanggat maaari, mula sa kanya at sa 
Impiyerno ng Walaja, siya ay tumungo sa kalaliman ng desyerto. 

Sa desyerto, ang taong kapus sa kapalaran ay nailigaw ang kanyang sarili at namatay sa uhaw. 

Pagkatapos ng labanan, inipon ni Khalid ang kanyang pagod na mga tauhan. Kanyang napagtanto na 
ang labanang ito ay nagpataw ng nakakasindak na kahirapan sa kanila. Ito ang pinakamasidhi sa tatlong 
mabangis na labanan na kanilang naranasan sa Iraq, at ninais niyang gawing malinaw, na ang kanilang 
diwa ay hindi pinapalamig sa mga alaala ng pagsubok, sapagkat masmarami pang pagsubok ang 
naghihintay sa kanila. 

Siya ay nagsalita sa mga tauhan. Siya ay nagsimula sa pagpupuri sa Allah at ang panalangin sa 
pagpapala sa Kanyang Sugo. Pagkaraan siya ay nagpatuloy. 

"Hindi niyo ba nakikita ang kayamanan sa kalupaan ng mga Persiyano? Hindi niyo ba naalala ang 
kahirapan sa kalupaan ng mga Arabo? Hindi niyo ba nakikita ang mga halamanan sa kalupaang ito na 
tumabon dito? Kung hindi man ipinag-utos ng Allah ang makipaglaban, tayo ay patuloy na pupunta at 
sakupin ang mayamang lupa at papalitan ang gutom ng ating desyerto sa isang masaganang pagkain na 
ngayon ay napapasaatin."6 


6. Tabari; Vol. 2, p. 559. 

Ang mga tauhan ni Khalid ay nanatiling buhay ang loob at pinanatili ang mga sariling handa sa 
masmarami pang darating sa kanilang madugong mga araw sa mayamang lugar ng Iraq. 

Sa araw bago paman ang labanan sa Walaja, si Khalid ay nagpadala sa kanyang dalawang opisyal, si 
Busr bin Abi Rahman at Saeed bin Marra.7 Kanyang ginawang kumander ang mga ito sa isang kumikilos 
na pwersa na may 2,000 na kabalyera at itinatagubilin sa kanila ang ganito. 

a. Dadalhin ang kanilang kabalyera palabas sa pagsapit ng gabi at kumilos ng malawak palibot sa 
timog na bahaging kampo ng mga Persiyano. 

b. Kapag sila ay dumating sa malayong gilid ng galugod sa dakong likuran ng Persiyanong kampo, 
kanilang itatago ang kanilang mga tauhan ngunit panatilihing handa sa pagkilos sa isang maikling abiso. 

c. Kapag ang labanan ay magsimula sa umaga, panatilihin nila ang mga tauhang nakasakay, sa likod ng 
galugod ng tagaytay at ang tagahintay ng hudyat ni Khalid. 

d. Kapag makapagbigay si Khalid ng hudyat, ang dalawang kabalyerang pwersa ay susugod sa mga 
Persiyanong kawal sa likuran, ang bawat grupo ay masmataas ng kaunti sa isang hanay. 

Ang kinakailangang utos ay naibigay mula kay Khalid sa kanila na dapat makakaalam ng plano, upang 
sa ganun ang pagtakda at ang paghahanda sa kumikilos ng pwersa ay maisagawa na walang sagabal, 
ngunit ang sukdulan ng lihim ay pinanatili at ang mga hanay ng Muslim ay walang nalalaman sa planong 
manyobra. 

Sa umaga, ang kabalyerang binuo ng mga kumikilos na pwersang ito ay hindi na nasisilayan, at 
inihanda ni Khalid ang naiwang mga kawal, may 10,000 tauhan ang nasa harapan ng mga Persiyano. 
Ito ang naging plano sa digmaan ng Walaja, na naganap sa unang bahagi ng Mayo 633 (pangatlong 
linggo ng Safar, 12H). Ito ay isang pangharapang pagpipigil na atake at kasama ang makapangyarihang 
pagpaligid. Ang operasyon ay bumaba sa pinakamaliit na detalye, katulad ng pinaplano ni Khalid. 
Tanging ang mahuhusay ang makapagsasagawa nito. 

Ito ay hindi ang unang pagkakataon sa kasaysayan na ang makinang na manyobrang ito ay naisagawa. 
Ito ay naisagawa na noon. Ang pinakabantog na halimbawa sa ganitong uri na manyobra ay ang digmaan 
sa Cannae noong 216 BC, na dito ang Hannibal ay ginawa ito sa mga Romano. Matapos ang digmaan ng 
Hannibal, ang ganitong uri ng manyobra ay nakilala bilang isang Cannae. Ngunit hindi narinig ni Khalid 
ang hinggil sa Hannibal. Para kay Khalid ito ay isang orihinal na pagkakaintindi.8 Ang huwaran ng 
labanan ay magkapareho. 


8. May kaibahan sa pagitan ng Walaja at Cannae, dito ay ang Hannibal na kabalyera ay lumabas sa kapwa 
bagwis, at itinulak ang kabalyera ng mga Romano, at pagkaraan, sa angkop na panahon, ay bumagsak sa likuran 
ng mga Romano, habang ang kabalyera ni Khalid ay kumilos (katulad ng ating pagkatarawan ng digmaan) umikot 
na isang hanay. Ngunit ito ay isang bagay na kinikilos depende sa katayuan ng labanan. 7 . Tabari; Vol. 2, p. 559. 

KABANATA 2 2 


Ang llog ng Dugo 

"Pinatubigan ng Allah ang mga patay sa walang hupang Euphrates, at ang iba sa gitnang mga lugar ng 
Najaf." [al-Qa'qa bin Amr, kumander ng kawal ni Khalld] 1 

Ang pangatlong dakilang pakipaglaban sa mga Persiyano ay naipanalo, at si Khalid ay malapit na sa 
kanyang tunay na layunin - ang Hira. Ngunit nanatiling siya ay malayo pa ang lalakbayin at walang guni- 
guni hinggil sa paglalakbay. Ito ay isang walang katiyakan na ang mga palalong Persiyano ay aatras sa 
kanyang daraanan. Marami pang dugo ang kailangang dadanak. 

Sa kabila ng kanyang mahusay na manyobra at sa kanyang mainam na mga pagsisikap, ang iilang 
libong mga kaaway na mandirigma ay nakapagsagawang tumakas mula sa labanan ng Walaja. Sila ay 
halus mga Kristiyanong Arabo mula sa tribo ng Bani Bakr (ang tribo ni Muthanna - na hindi pa yumakap 
sa bagong pananampalataya at nananatili sa Kristiyanismo). Karamihan sa mga tribong ito ay 
naninirahan sa Iraq, bilang mga tauhan ng Persiya. Sila ay tumugon sa panawagan ni Andarzaghar at 
kasama ito sila ay nakipaglaban at dumanas ng paghihirap sa Walaja. 

Ang mga Arabong nakaligtas na ito sa Walaja, na tumalilis mula sa tagpo ng labanan, ay tumawid sa 
llog ng Khaseef at nagpatuloy sa pagitan nito at ng Euphrates (ang dalawang ilog ay may 3 milya ang 
pagitan, ang nauna ay bilang sanga ng Euphrates). Ang kanilang pagtakas ay nagtapos sa Ulais, may 10 
milya mula sa Walaja. 

Dito, sila ay nakaramdam ng may katwirang kaligtasan, dahil ang lugar ay nasa kanang pampang ng 
Euphrates, at ang nasa kabilang panig ng Ulais ay umagos sa Khaseef, na kung saan kinuha mula sa 
Euphrates sa ibabaw lamang ng Ulais. Ang Ulais ay malalapitan lamang sa harapan, i.e. mula sa timog- 
silangan.2 

Sa ilang araw ay pinapahinga ni Khalid ang kanyang pagod na mga tauhan at siya sa kanyang sarili ay 
nanatiling abala sa pagbabahagi ng labing yaman at paghahanda sa darating na paglalakbay. Ang 
kaalaman ng paglitaw ng hukbo ni Bahman, umaasa siyang isa na namang madugong labanan ang 
maganap bago siya pupunta sa Hira. Sapagkat ang sentrong bigat ng kampanya sa Iraq ngayon ay 
nailipat mula sa Tigris tungo sa Euphrates, muli niyang tinawag 


1. Ibn Kathir, al-Bidayah wan-Nihaya, Dar Abi Hayyan, Cairo, lst ed. 1416/1996, Vol. 6, p. 425. 

2. Ayon kay Tabari (Vol. 2, p. 560), ang Ulais ay nasa salikop ng Euphrates. Si Musil (p. 193) ay inilagay 
ito sa ash-Shasi, na ngayon ay kilala bilang al-Asi at ito ay may 4 na milya kanlurang-hilaga kanluran ng 
Shinafiya. Kahit ngayon ang lugar ay malalapitan lamang mula sa pagitan ng dalawang ilog, maliban 
kung gagamit ng bangka upang tawirin ang isa sa mga ito. 

ang mga pangkat ng Muslim na kanyang iniwan sa kababaan ng Tigris. 

Nalalaman ni Khalid sa pamamagitan ng kanyang kinatawan ang presensiya ng mga galit na Arabo sa 
Ulais, ngunit, dahil sila ay ang mga nakaligtas lamang sa Walaja, ito ay hindi niya itinuring bilang 
militaring suliranin. Sa anumang dahilan, hindi niya ninais na pwersahin ng labis ang kanyang mga 
tauhan sa pagmamadali sa kanila sa susunod na labanan bago paman sila makabawi sa malaking 
pagsubok ng kanilang lakas sa hukbo ni Andarzaghar. 

Ngunit, 10 araw ang nakalipas ipinaalam sa kanya ang pagdating ng karagdagang pwersa ng mga 
Arabo sa Ulais, ito ay naging patunay na kailangan niyang makitungo sa kompleto at halus bagong mga 
kawal. Ang kalaban na nagtitipon ay sapat na ang laki upang mangako ng malaking digmaan. Sa sandali 
na ang mga pangkat mula sa kababaan ng Tigris ay napasanib sa kanya, si Khalid ay sumulong sa Walaja 
kasama ang kawal na ang dami ay katulad ng kanilang pagpasok sa Iraq, na 18,000 mga kawal.3 

Dahil walang daan tungo sa Ulais mula sa tagiliran dahil sa dalawang ilog, si Khalid ay walang 
pagpipilian kundi tawirin ang Khaseef at lapitan ang layunin sa harapan. 

Ang paglipol sa hukbo ni Andarzaghar, sumunod malapit sa takungan ng Kazima at sa Ilog, ay kumalog 
sa Imperyo ni Chosroes hanggang sa pundasyon nito. 

May lumitaw na hindi makamundong kalidad sa mga kawal na ito ng Islam na lumabas katulad ng 
isang hindi mapaglabanang pwersa mula sa desyerto. Ang sinumang Persiyanong hukbo ang sumalungat 
sa kanyang walang hupang paglalakad ay napalis. Para sa mapagmataas na hukuman ng Persiya, bihasa 
sa pagtrato sa mga naninirahan sa desyerto na may panghahamak, ito ay isang mapait na pilduras upang 
lunukin. Hindi pa nangyari sa mahabang kasaysayan na ang Imperyo ay dumanas ng ganitong militaring 
pagkatalo, sa ganitong bilis na pagkasunod-sunod, sa mga kamay ng pwersa na masyadong maliit kaysa 
sa sariling hukbo, na malapit sa kanyang upuan ng kapangyarihan at kaluwalhatian. 

Sa unang pagkakataon natagpuan ng mga Persiyano na kinakailangan nilang rebisahin ang kanilang 
mga opinyon hinggil sa mga Arabo. Malinaw na may kung anong meron sa Islam na nagpapabago sa mga 
paurong, magulo at hindi mapipigilang lahi na ito sa pagiging makapangyarihan, at disiplinadong pwersa 
ng pananakop. 

At malinaw din na may kung anong meron sa taong ito, si Khalid na ang pangalan ngayon ay 
ibinubulong na may takot sa tahanan ng mga Persiyano - na nagdaragdag ng dampi ng isang henyo sa 
mga operasyon ng kanyang hukbo. Ngunit ang isang matandang Imperyo ng 12 siglo ay hindi nakagat sa 
tatlong labanan. Ang mga Persiyano ay isang lahi ng mga mananakop at mga pinuno na nasawi sa 
labanan noon at muling tumayo. 


3. Tabari; Vol. 2, p. 562. Walang naitala hinggil sa dagdag pwersa, ngunit ang mga napaslang sa mga 
Muslim ay maaring napunan ng dagdag pwersa mula sa Arabia o mga mamamayang nagboluntaryo 
mula sa Iraq. 

Ang katayuan ng pagkadismaya na sumunggab sa Ctesiphon sa unang balita ng Walaja ay lumipas, at 
napalitan ng isang iisipin at determinasyon na durugin ang nanghihimasok na mga kawal at ihahagis ito 
pabalik sa desyerto kung saan ito nanggaling. Pinili ng Persiya ang kanyang sarili, dinumihan ang kanyang 
sarili, at humanda sa susunod na laban. 

Samantala, ang mga mensahero mula sa mga natirang Arabong Kristiyano ng Bani Bakr ay dumating 
sa Ctesiphon at ipinaalam sa Emperor ang kanilang kalagayan. 

Sila ay naghahangad ng tulong sa kanilang mga kapwa Arabo na naninirahan sa rehiyon, sa pagitan ng 
Ulais at Hira, bilang tugon, libu-libong Arabo ang sa ngayon ay naglalakad upang sumanib sa Bani Bakr na 
nasa Ulais na kung saan sila ay makipaglaban hanggang kamatayan kay Khalid. Magpapadala ba ang 
Emperor ng tulong sa pamamagitan ng pagpapadala ng mga kawal ng Persiya upang sumanib sa kanyang 
mga tapat na mga Arabong tauhan at iligtas ang Imperyo? 

Ang Emperor ay gagawin ito. Siya ay nagpadala ng utos kay Bahman na nanatiling nasa hilaga ng 
Euphrates. Nang marinig ang naganap sa Walaja, si Bahman ay huminto sa kanyang daan at nagpasyang 
huwag kumilos hanggang makatanggap ng karagdagang mga tagubilin. Ngayon ay natanggap niya ang 
utos ng Emperor na magpatuloy kasama ang kanyang hukbo sa Ulais, dalhin sa ilalim ng kanyang 
pamumuno ang mga Arabong grupo na nagtitipon doon, at harangin si Khalid sa kanyang daan 
patungong Hira. 

Ngunit si Bahman sa kanyang sarili ay hindi pumunta sa Ulais. Siya ay nagpadala ng mga kawal sa 
ilalim ng kanyang sumunod na nakakataas na heneral, si Jaban, dito kanyang ipinasa ang tagubilin ng 
Emperor. At si Bahman ay nagdagdag. 

"Iwasan ang labanan hanggang ako ay makasanib sa inyo, maliban kung ikaw ay napipilitan."4 

Sa pag-alis ni Jaban kasama ang mga kawal, si Bahman ay bumalik sa Ctesiphon. Hindi natin alam ang 
dahilan ng kanyang paglakbay tungo sa kabisera, ang alam lang natin ay may bagay siyang nais talakayin 
sa Emperor. Siya ay dumating sa Ctesiphon at natagpuan si Emperor Ardsheer na malubhang may 
karamdaman at nananatili sa pagdalo sa kanyang pinuno. 

Si Jaban ay kumilos kasama ang kanyang hukbo tungo sa Ulais at natagpuan ang malaking pagtitipon 
ng mga Arabong Kristiyano na dumating mula sa rehiyon ng Hira at Amghishiya. Ang lahat ay napagtanto 
na ang misyon ni Khalid ay ang kunin ang Hira, at nararamdaman na ang tagumpay ni Khalid ay 
nangangahulugan ng masmaraming dugo na dadanak at pangangalipin. 

Upang pigilan ito, sila ay narito upang makipaglaban kay Khalid at kung kinakailangan, mamatay na 
lumalaban. 


4. Tabari; Vol. 2, p. 560. 

Ginampanan ni Jaban ang pamamahala sa buong hukbo, kabilang ang mga Arabong Kristiyano na 
pinamumunuan ng isang Abdul-Aswad na nawalan ng dalawang anak na lalaki sa Walaja at umaapoy sa 
paghihigante. Ang mga Persiyano at Arabo ay magkabilaang nagtayo ng kampo na ang Euphrates ay nasa 
kanilang kaliwa, ang Khaseef sa kanilang kanan at ang salikop ng ilog ay nasa kanilang likuran. 

Ayon sa mga naunang tagapagsalaysay ay may isang ilog dito na kung saan naging bantog bilang 
resulta sa kilos na naisagawa sa katapusan ng digmaan ng Ulais, katulad ng bahagya nating makikita sa 
kasalukuyan. Ang ilog na ito ay maaring dati ay isang bambang, sapagkat ito ay isang saplad sa salikop ng 
Euphrates sa ibabaw lamang ng Ulais, ngunit sa panahon ng labanan ang ilog ay walang tubig, o halus 
tigang, sapagkat ang saplad ay sarado. Ang mga Muslim ay tumutukoy sa ilog na ito bilang isang ilog 
lamang. Inilagay ko ang ilog na ito bilang ang Khaseef (na ngayon ay isang katamtaman sa laking ilog), 
sapagkat walang lugar sa Ulais para sa isa pang ilog o bambang. Yamang sa panahong iyon, ang 
pangalang Khaseef, marahil ay hindi pa ginagamit, pagkaraan nito ay tinutukoy bilang Ang Ilog. 

Bago paman dumating si Jaban at ang mga Persiyano, si Muthanna at ang kanyang munting kabalyera 
ay lumitaw sa Ulais at nagsagawa ng pagdikit sa mga Arabong Kristiyano. Ipinabatid ni Muthanna kay 
Khalid ang posisyon ng kaaway, ang kanilang dami at malinaw na hangaring makipaglaban. Pinabilis ni 
Khalid ang kanyang paglalakad, umaasa na maabutan ang mga Arabong Kristiyano bago sila 
makapagdagdag pwersa sa ibang pwersa ng mga Persiyano. Ngunit naunahan siya ni Jaban sa Ulais, 
marahil ay Hang oras, at minsan pa, si Khalid ay humarap sa isang napakabigat na hukbo. Muli ay 
determinado siyang pumatay ng maraming kaaway na mandirigma sa abot ng kanyang makakaya, upang 
kakaunti na lamang ang lilitaw laban sa kanya sa susunod na labanan. Siya ay nagpasyang makipaglaban 
mismo sa parehong araw na iyon, sapagkat kapag ang labanan ay naantala ng matagal, masmahaba ang 
panahon ng mga Persiyanong magtatag at maisaayos ang kanilang plano. Iyon ay sa kalagitnaan ng Mayo 
633 (katapusan ngSafar, 12H). 

Huminto si Khalid sa paglalakad sa tagal na sapat lamang upang isaayos ang kanyang hukbo sa 
pormasyon ng labanan, itinalaga si Adi Bin Hatim at Asim bin Amr na muling mamuno sa dalawang 
bagwis, bago paman siya nagsimulang sumulong tungo sa Ulais. Sa pagkakataong ito walang panlinlang 
na maaring maisagawa, at siya ay umasa sa tagumpay sa pamamagitan ng bilis at karahasan ng kanyang 
pagsalakay bagkus na sa mga manyobra. Ang pagsulong ng mga Muslim sa labanan ay nagpatuloy sa 
ilang pagkakataon bago paman malalaman ni Jaban na siya ay nakatakdang aatakihin. 

Ang impormasyon ay umabot kay Jaban ilang sandali lamang bago magtanghali, at iyon ay oras ng 
pagkain ng mga Persiyano. Ang mga tagaluto ay naghanda ng pagkain, at ang mga kawal ng Persiya, 
katulad ng mga kawal sa lahat ng lahi at sa lahat ng panahon, ay masgusto ang mainit na pagkain kaysa 
sa isang malamig at nag-aatubiling lumaban kapag walang laman ang sikmura. Ang mga tumutulong na 
mga Arabo, kahit papaano ay handa na sa labanan. 

Si Jaban ay nakatingin sa kanyang mga kawal at sa nanunuksong mga kaldero ng pagkain na dinala 
mula sa lutuan. Pagkaraan ay tumingin siya sa direksiyon na kung saan ang mga Muslim ay mabilis na 
lumalapit sa tagpo ng labanan. Nakita din ng mga kawal ang mga papalapit na mga Muslim. Silay ay mga 
matatapang na kawal, ngunit sila rin ay gutum na kalalakihan. 

"Kumain na tayo ngayon." Wika nila kay Jaban. "Lalaban tayo mamaya." 

"Natatakot ako." Tugon ni Jaban. "Na hindi kayo hahayaan ng kaaway na kumain ng mapayapa."5 

"Hindi." Wika ng mga kawal, hindi sinunod ang kanilang kumander. "Kain ngayon, laban mamaya." 
Ang alpombra ay nailatag sa lupa at ang sumisingaw na mga pinggan ay inilatag sa kanila. 

Ang mga kawal ay umupo upang kumain. Inaakala nilang sila ay may panahon pa. Samantala, ang mga 
Arabong tumutulong, na sanay na sa kanilang kaugalian sa pagkain, ay bumuo upang kumilos. 

Ang mga Persiyano ay kumakain, ngunit sa isa o dalawang subo nang maging malinaw ang atake ng 
mga Muslim. Kapag kanilang inaantala ng matagal ang pakipaglaban, ang kanilang busog na tiyan ay 
walang pakinabang sa kanila, sapagkat sila ay kakatayin anupaman. 

Mabilis nilang iniwan ang kanilang mga plato, at mabilis ding silang pinakalat ni Jaban sa tagpo ng 
labanan sa tabi ng mga Arabo. Siya ay hindi isang minutong napakadali lamang. Kanyang ginamit ang 
mga Arabong Kristiyano upang bumuo ng bagwis sa kanyang hukbo, sa ilalim ng mga pinuno, si Abdul- 
Aswad at Abjar, at ang marami sa kanyang Persiyanong tropa ay sa gitna. 

Ang tagpo ng digmaan ay lumawak sa timog-silangan ng Ulais sa pagitan ng Euphrates at Ang Ilog. 
Ang kawal ng Persiya ay nakapwesto na ang likuran ay ang Ulais, habang ang harapan nito ay nakahanay 
sa harap ng mga Muslim. Ang hilagang hanay ng dalawang hukbo ay nakahimlay sa Euphrates at ang 
kanilang timog na hanay ay sa Nog. Ang harapan ng digmaan ay may 2 milya mula sa Nog tungo sa Nog. 
Ito ay sadyang mahirap na labanan. Ang labanan sa Walaja ay siyang pinakamalupit na digmaan sa 
kampanya hanggang ngayon, ngunit ito ay masidhi rin. Ito ay naging labanan na hindi malilimutan ni 
Khalid. 

Hindi natin nalalaman ang mga detalye sa mga manyobra at iba pang kilos na naganap sa labanang ito. 
Napag-alaman nating napatay ni Khalid ang Arabong kumander, si Abdul-Aswad, sa pang-isahang 
labanan. Napag-alaman natin na ang mga kawal ng Imperyo, kahit na nawalan ng maraming tauhan, ay 
hindi nagpadaig sa mga atake ng mga Muslim. Kung may isang hukbo na nagnais na lumaban hanggang 
sa katapusan, iyon ay ang mga kawal ng Imperyo sa Ulais. Ang mga Arabong tumutulong ay 
nakipaglaban na lumaban o mamatay, dahil kapag ang labanang ito ay matalo, wala nang sasagip sa Hira. 
Ang mga Persiyano ay nakipalaban upang ipananggalang ang dangal ng Persiyanong hukbo. 

Sa loob ng dalawang oras ang palitan ng mga hampas ay nagpatuloy. Ang labanan ay naging masidhi 
sa pampang ng Nog, na kung saan ang maraming bilang ng mga Persiyano ay pinatumba ng labanan. Ang 
mga Muslim - na pagod, galit, at bigo - ay walang makikitang butas, walang panghihina sa pagpipigil ng 
mga Persiyano at Arabo. Itinaas ni Khalid ang kanyang mga kamay sa panalangin. 


5. Tabari; Vol. 2, p. 561) 

"O Panginoon! Kapag ipagkaloob Mo sa amin ang tagumpay, aking nakikita na walang kaaway na 
mandirigma ang matitirang buhay hanggang ang ilog ay dadaloy sa pamamagitan ng kanilang dugo."6 

Pinanibago ng mga Muslim ang kanilang pagsalakay na may matinding pagngangalit, at ang Allah ay 
nagkaloob sa kanila ng tagumpay. Sa simulang bahagi ng hapon, ang hukbo ng Imperyo ay nadurog at 
ang kanyang mga kawal ay tumakas mula sa tagpo ng labanan. Libu-libo ang nakahandusay na bangkay, 
lalo na, sa tabing-ilog na ang mabuhanging lupa ay naging pulang putik sa kanilang dugo. 

Dahil sa ang hukbo ng Persiya ay tumakas mula sa tagpo ng labanan, inilunsad ni Khalid ang kanyang 
kabalyera, pagkatapos nito. "Huwag silang patayin." Utos niya sa kabalyera. "Dalhin sila pabalik na 
buhay."7 

Ang lupa sa tabing-ilog ay nababad ng dugo, ngunit ang ilog ay hindi "dumadaloy sa pamamagitan ng 
dugo" tulad ng sumpa ni Khalid. 

Ang mga kabalyerang Muslim ay naghiwa-hiwalay sa maraming grupo at kumabig sa pagtugis ng mga 
natitirang kaaway na tumawid sa Khaseef at tumakas tungo sa direksiyon ng Hira. Hang pangkat ng mga 
nawawalang pag-asa na mga Persiyano at Arabo ang humiwalay mula sa iba, ang napalibutan, nadadaig, 
at inalisan ng sandata at dinala pabalik sa tagpo ng labanan katulad ng kawan ng mga karnero. Nang 
madala pabalik ang bawat pangkat, ito ay tinipon sa gilid ng ilog, at ang bawat tao ay pinugutan ng ulo sa 
lupa ng ilog o sa tabing-ilog na kung saan ang kanilang dugo ay dumaloy tungo sa ilog. 

Ang pagtugis ng kabalyera ng mga Muslim, ang paghuli at paghatid sa mga Persiyano at Arabong 
mandirigma, at ang pagpatay sa kanila ay nagpatuloy hanggang sa matapos ang araw na iyon at sa 
kabuohang gabi at sa buong araw na sumunod at sa bahagi ng sumunod pang araw.8 Ang bawat nalupig 
na mandirigma na nahulog sa kamay ng mga nagtagumpay ay pinugutan ng ulo. Iniingatan ni Khalid ang 
kanyang panunumpa! Hindi hanggang sa ilang bahagi sa pangatlong araw, ang huling tao ay pinatay. 
Kapag ang pagpatay ay nahinto, ang grupo ng mga opisyal ay pumapalibot kay Khalid sa tabing-ilog. Sila 
ay nakatingin sa isang madugong tanawin. 

Si Qa'qa ay bumaling kay Khalid at nagsabi. "Kung papatayin mo ang lahat ng tao sa mundo ang 
kanilang dugo ay hindi dadaloy hanggang ang ilog ay mayroong saplad. Hindi sisipsipin ng lupa ang lahat 
ng dugo. Hayaang ang tubig ay dadaloy sa ilog. Sa gayon iyong maipagpatuloy ang iyong panunumpa."9 

Ang iba ay nagsabi. "Narinig namin na kapag ang lupa ay sumipsip ng ilang dugo sa mga anak ni Adam, 
ito ay hindi na tatanggap ng karagdagan pa."10 


6. Tabari; Vol. 2, p. 561. 

7. Ibid. 8. Tabari; Vol. 2, p. 561. 

9. Ibid; Vol. 2, pp. 561-2. 

10. Ibid. 


227 




Ipinag-utos ni Khalid na ang saplad ay buksan. Nang ito ay mabuksan ang tubig ay bumaha at ang 
dugo na nakahilata sa mga lawa nito ay dumaloy kasabay sa tubig. Ang ilog na ito ay nakilala bilang Ang 
llog ng Dugo. 

Dumating ang gabi, pagkalipas ng araw ng labanan, habang ang mga mga kabalyerang Muslim ay 
dinadala ang mga nakatakas, ang kawal ni Khalid ay umupo upang kainin ang pagkain ng mga Persiyano. 
Ang mga Arabo sa desyerto ay namangha sa mainam na pagkain para sa mga kawal ng Persiya. 

Ang digmaan sa Ulais ay nagwakas. Isang malaking halaga ng labi sa digmaan ang napasakamay sa 
mga Muslim kasama ang pamilya ng mga nagaping mandirigma ng Imperyo. 

Ayon kay Tabari, 70,000 na Persiyano, at Arabong Kristiyano ang napaslang ng mga Muslim kasama 
ang mga pinugutan ng ulo sa ilog.11 

Ngunit si Jaban ay nakatakas. 

Sa sumunod na araw, si Khalid ay pumasok sa kasunduan kasama ang mga mamayan ng distrito. Sila 
ay magbabayad ng Jizya at sumailalim sa proteksiyon ng mga Muslim, ngunit sa pagkakataong ito may 
idinagdag sa kasunduan, ang mga mamayan ay magsilbing mga spya at taga-akay ng mga Muslim. 

Ang tagpo sa llog ng Dugo ay binabaluktot at pinapalabisan ng walang limitasyon sa iilang mga 
manunulat na walang kakayahan upang pigilan ang tukso na dulugan ang pagkakagulat. Ito ay naghatid 
ng ilang maling pagkaunawa at kinakailangang maitama. 

Ang mga manunulat na ito ay nagsasabi sa atin na ang ilog ay talagang dumadaloy ng dugo, na may 
isang gilingan sa ibaba ng agos sa tagpo ng labanan na pinapaandar sa pamamagitan ng tubig mula sa 
ilog na ito, na subrang dami ang dugong dumaloy sa ilog at sa loob ng tatlong araw ang gilingan ay 
gumigiling hindi sa pamamagitan ng tubig bagkus ay sa dugo! 

Ito ay isang nakakabigla at walang katotohanan. Si Balazuri ay walang binanggit na anumang gilingan. 
Si Tabari, sa huling bahagi ng kanyang salaysay hinggil sa digmaang ito ay bumanggit ng gilingan. ". . . 
mula sa salaysay ni Shuaib, na narinig ito mula kay Saif, na narinig ito mula kay Talha, na narinig ito mula 
kay Mugheerah." Ayon kay Mugheerah, may isang gilingan sa kababaan ng agos, na pinapaandar sa 
pamamagitan ng tubig sa ilog na ito, ang gilingan na ito ay ginagamit upang gumiling ng mais para sa 
kawal ni Khalid sa loob ng tatlong araw, at ang tubig ay pula.12 

Maaaring ang ulat na ito ay siyang tama, ito ay hindi parin nagsasabi na ang gilingan ay pinapaandar 
sa pamamagitan ng dugo. At wala nang iba pang nabanggit sa mga naunang salaysay hinggil sa gilingan. 
Ang totoo ay kung ano ang naisalaysay sa itaas. Nang ang saplad ay binuksan, sa payo ni Qa'qa', ang 
tubig ay nagiging pula at nanatili sa ganito sa ilang pagkakataon. 


11. Ibid. 

Subalit ang paandarin ang gilingan sa pamamagitan ng dugo sa loob ng tatlong araw ay 
nangangailangan ng milyong buhay ng tao. Ang kwento hinggil sa ilog na dumadaloy sa pamamagitan ng 
dugo sa loob ng tatlong araw ay matatanggap bilang isang bagay na mula sa mga Gabi ng Arabia, ito ay 
hindi kasaysayan. 

Higit pa dito, ang naganap at tinatawag na "pagpatay sa mga bihag" ay isang labis na pagpagaan. 
Isang karaniwan lamang na sila ay mapatay sa pagtugis, katulad ng nangyari noong una at mangyayari 
ulit, na walang pagtatanong. Sa digmaan na ito si Khalid ay nanumpa na gawin ang ilog na dadaloy ng 
dugo, magkagayon ang libu-libong tao, sa halip na patayin nang sila ay mahuli ay dinala sa ilog at doon 
pinatay. At ito ang kung ano ang meron sa bahaging tagpo sa Ilog ng Dugo. 

Sa mga labanan na kanyang dinaanan sa panahon ng Propeta (), ang Digmaan sa Mutah ay mayroong 
espesyal na espasyo sa alaala ni Khalid. Wala saan man na siya ay namamahala sa isang kapinsa- 
pinsalang kalagayan at iligtas ang mga Muslim mula sa mga kuko ng kamatayan. Sa mga labanan sa Iraq, 
ang Digmaan sa Ulais ay ang tumatak sa kanyang alaala. 

Isang araw, pagkaraan na ang kampanya ay naipanalo, si Khalid ay umupo at kausap ang ilan 

sa kanyang mga kaibigan. Siya ay nagsabi. "Sa Mutah, nasira ang siyam na espada sa aking mga kamay. 
Ngunit hindi pa ako nakatagpo ng kaaway na katulad ng mga Persiyano. At kabilang sa mga Persiyano, 
hindi pa ako nakatagpo ng kaaway na katulad ng mga kawal sa Ulais."13 

Mula sa isang lalaking katulad ni Khalid, ay wala nang mainam na papuri sa kagitingan ng mga 
Persiyanong kawal. Si Ardsheer ay naratay sa panghihingalo, at ang Imperyo ay wala nang maipadalang 
hukbo upang harapin ang Espada ng Allah. Ang Ulais ay ang panghuling pagganap ni Ardsheer, ang 
dakilang apo ni Anushirwan, ang Makatarungan. 


12. Tabari; Vol. 2, p. 562. 

13. Tabari; Vol. 2, p. 569. 

KABANATA 23 


Ang Pagsakop sa Hira 

"At sa araw na aming pinapalibutan ang mga kuta, isa pagkatapos sa iba, sa tahimik na Hira. Sapilitan 
namin silang pinababa sa kanilang mga truno, na kung saan sila ay kumilos bilang mga duwag na 
kalaban." [al-Qa'qa' bin Amr, kumander sa mga kawal ni Khalid] 1 

Sa kalagitnaan ng Mayo 633 (unang bahagi ng Rabi'ul Awwal, 12H), si Khalid ay naglakbay mula sa 
Ulais patungong Amghishiya. Ang lugar na ito ay malapit lamang sa Ulais, sa katunayan ito ay nagsilbing 
guwardiya ng Amghishiya!2 Sa umaga ding iyon ang hukbo ay dumating sa Amghishiya, at natagpuan 
itong tahimik na siyudad. 

Ang Amghishiya ay isa sa mga malalaking siyudad ng Iraq - ang kaagaw ng Hira sa pagiging mayaman 
sa laki, sa impluwensiya ng kanyang mga naninirahan at ang karangyaan ng kanyang mga pamilihan. Ang 
mga Muslim ay dumating sa siyudad na walang bawas, at ang kanyang pamilihan at mga gusali ay 
masagana sa kayamanan at mga paninda sa lahat ng uri, ngunit walang tanda ng mga tao. Ang bulaklak 
sa kabataan ng Amghishiya ay bumagsak sa Ulais. Ang mga natitira - karamihan ay kababaihan at mga 
bata at ang mga matatanda - ay nagmamadaling umalis sa siyudad nang marinig ang paglapit ni Khalid at 
kumanlong sa malapit na kabukiran, malayo sa ruta ng mga kawal na Muslim. Ang takot sa pangalan ni 
Khalid ngayon ay napukaw na naging isang pangkaisipang sanhi ng mataas na importansiya sa mga 
operasyon ng kanyang mga kawal. Kinuha ng mga Muslim ang Amghishiya bilang isang lihitimong labi ng 
digmaan. Kanilang binaklas ang lahat na kayang bitbitin at dadalhin, at isinagawa ang pag-iipon ng 
kayamanan na ikinamangha sa isang karaniwang mandirigma ng desyerto. Matapos ito lubusang 
mahalughog, sinira ni Khalid ang siyudad.3 

Pinaniniwalaan na ang labing yaman na nakuha dito ay katumbas sa lahat na labi ng digmaan na 
napanalunan sa apat na sunod-sunod na labanan sa Iraq, at katulad ng nakasanayan ipinamahagi ito ni 
Khalid sa kanyang mga tauhan habang ang ikalimang bahagi ay ipinadala sa Madinah bilang bahagi ng 
Estado. 

Sa ngayon ang Khalifah ay nasanay na sa pagtanggap ng mga balita ng tagumpay mula sa kawal ng 
Iraq. Ang bawat dumating na mensahe ay sinusundan ng labi ng digmaan na nagpapayaman sa Estado at 
nagbibigay kasiyahan sa puso ng mga mananampalataya. Ngunit maging si Abu Bakr ay namangha sa 
labing yaman ng Amghishiya. Kanyang pinatawag ang mga Muslim sa Masjid at pinaabot sa kanila. 


1. Ibn Kathir, al-Bidayah wan-Nihayah, Dar Abi Hayyan, Cairo, lst ed. 1416/1996, Vol. 6, p. 425. 

2. Tabari; Vol. 2, p. 563; Ang Amghishiya ay kilala rin bilang Manishiya. 

3. Tabari; Vol. 2, p. 563. 

"O Quraish! Ang inyong liyon ay umatake sa ibang liyon at nagapi ito. Ang kababaihan ay hindi na 
magkaka-anak ng anak na lalaking katulad ni Khalid!"3 

Ito ay ang isa sa pinakamainam na papuri na naibayad kay Khalid bin al-Waleed. 

Ito ang mahirap na mga araw para kay Azazbeh, ang gobernador ng Hira. Kanyang narinig ang 
kapahamakan na sumapit sa hukbo ng Persiya, sa Kazima at sa llog, maging sa Walaja at sa Ulais, at 
maliwanag na si Khalid ay naglalakad patungong Hira. Kung ang mga malalaking hukbo na 
pinamumunuan ng mga natatanging heneral, ay gumuho dahil sa mabangis na pagsalakay ni Khalid, 
magagawa kaya niya kasama ang maliit na hukbo ang pumigil? Walang tagubilin mula sa may 
karamdamang Emperor. 

Si Azazbeh ay isang administrador ng Hira at siya ring pinuno ng kuta. Siya ay isang mataas na opisyal 
ng kaharian - isang 50,000 dirham na tao. 

Ang Arabong hari ng Hira, si lyas bin Qubaisa na nabanggit na natin sa unahan, ay isang hari sa 
pangalan lamang. Ang ibang mga pinuno na katulad ng mga prinsipe ng kaharian ay wala ring 
pamahalaang awtoridad maliban lamang sa mga Arabo o mga bagay hinggil sa tribo. 

Nakasalalay kay Azazbeh ang pagtatanggol sa Hira, at bilang isang tunay na anak ng Persiya, gagawin 
niya ang kanyang makakaya upang lutasin ito. 

Kanyang dinala ang hukbo palabas sa kuta at nagtatag ng kampo sa dakong labas ng Hira. Mula dito 
kanyang ipinadala ang kanyang anak kasama ang grupo ng kabalyera upang pigilan ang pagsulong ni 
Khalid, at itinagubilin dito na lagyan ng saplad ang ilog ng Euphrates kung sakaling maisipan ni Khalid na 
sumulong gamit ang mga bangka. Ang batang opisyal na ito ay kumilos palabas sa lugar kung saan 
sumanib ang llog ng Ateeq sa Euphrates, 12 milya sa kababaan ng Hira. Dito ay bumuo siya ng himpilan, 
na kung saan siya ay nagpadala ng pangkat ng kabalyera pasulong bilang mga bantay sa isa pang salikop 
ng ilog ilang milya sa unahan, na kung saan ang Badqala ay dumaloy tungo sa Euphrates, ibabaw ng 
kaunti ng Amghishiya.5 

Ipinagpatuloy ni Khalid ngayon ang kanyang paglalakad sa kung ano ang maging huling paa ng 
kanyang paglalakbay patungong Hira. Siya ay nagpasyang gamitin ang ilog sa paglalakbay at ang lahat 
nang mabibigat na dalahin ng hukbo ay inilagay sa mga bangka. Dahil ang pagsulong ng hukbo ay sa 
pamamagitan ng mga kamelyo at kabayo, ang eskolta ng mga bangka, ay pinatakbo at tinitimunan ng 
mga Arabong mamamayan, na kumilos na magkaagapay. Hindi pa 


5. Ang ilog ng Ateeq ay nanatili hanggang ngayon. Ito ay isang maliit na ilog, bahagyang masmalaki kaysa 
sa malaking batis, maaring isang kanal sa mga araw na iyon. Buhat mula sa lugar ng Abu Sukhair, ang Ateeq 
ay dumaloy sa kanlurang Euphrates, tumuloy hanggang 5 milyang layo mula sa prinsipal na ilog, at muling 
sumanib sa Euphrates isang milya sa ibabaw ng bagong Qadisiya (na may 8 milya timog-silangan ng lumang 
Qadisiya). Sa huling bahagi ng kanyang paglalakbay, ang batis na ito ay kilala bilang Dujaij. Ang Badqala ay 
isang kanal o paagusan na sumanib sa Euphrates malapit sa Amghishiya (Tabari; Vol. 2, p. 563). 

masyadong nakalayo si Khalid nang ang lalim ng Nog ay tumaas at ang mga bangka ay napahinto. Ang 
anak ni Azazbeh ay naglagay ng saplad sa Nog. 

Iniwan ang mga kawal na sumadsad sa may pampang ng Euphrates, si Khalid ay kumuha ng grupo ng 
kabalyera at mabilis na sumugod sa daan patungong Hira. 

Bago paman siya dumating sa Badqala upang masagupa ang mga Persiyanong mangangabayo na 
pinauna ng anak na lalaki ni Azazbeh bilang bantay. Ang berdeng mga Persiyano ay walang kalaban- 
laban sa mga beteranong Muslim, at bago paman sila makapag-ayos sa kanilang sarili para sa depensa, 
ang kabalyera ni Khalid ay bumutas sa kanila at pinaslang sila hanggang sa huling kasapi nito. Pagkaraan, 
binuksan ni Khalid ang saplad upang ang tubig ay muling dumaloy sa kanang paagusan, at ang hukbo ay 
nagpatuloy sa kanilang pagsulong sa may Nog. 

Ang anak na lalaki ni Azazbeh ay hindi kasing aktibo katulad ng kung ano ang kinakailangan ng 
pagkakataon. Sa paniniwalang ang bantay na ito sa Badqala ay sapat na bilang pag-iingat laban sa 
surpresa ng mga Muslim - wala kahit saglit ng pagdadalawang isip na ang bantay ay magpapaalam sa 
kaniya sa paglapit ng panganib - siya ay naging maluwag sa pagbabantay. Pagkaraan ay bigla na lamang 
na siya ay tinamaan ni Khalid. Karamihan sa mga Persiyano ng grupong ito ay napatay kasama ang 
batang kumander, ngunit ang ilang mabilis na mangangayo ay nakapagsagawang tumakas upang dalhin 
ang masamang balita kay Azazbeh. 

Buhat sa mga nakaligtas na mangangabayong ito ay nagmula ang balita ng pagkatalo ng kabalyerang 
grupo. Mula sa tagahatid ng balita na dumating sa Ctesiphon ay kanyang narinig ang pagkamatay ni 
Ardsheer. Nalulumbay sa pagkawala ng kanyang anak na lalaki at nalilito sa balitang pagkamatay ng 
Emperor, kanyang natagpuan ang dalahing kanyang naging tungkulin na masyadong mabigat sa kanyang 
mga balikat. Kanyang tinalikuran ang lahat na hangarin ng pagtatanggol sa Hira laban kay Khalid, at 
tumawid sa Euphrates kasama ang kanyang hukbo, umatras tungo sa Cteshipon. Ang Hira ay iniwan sa 
mga Arabo. 

Si Khalid ay nagpatuloy sa kanyang pagsulong patungo sa kanyang layunin. Napag-alaman na kanilang 
iniwanan ang mga bangka at kinuha ang daan ngunit ito ay maaring nangyari sa ilang milya sa kababaan 
ng Hira. Umaasa ng mahigpit na pagtanggi sa Hira, si Khalid ay hindi lumapit sa pamamagitan ng harapan. 

Pinakilos ang kanyang hukbo paikot sa kaliwa, kanyang nilampasan ang Hira mula sa kanluran at 
lumabas sa Khawarnaq, ang isang matagumpay na lungsod 3 milya hilaga, hilagang-kanluran ng Hira.6 

Siya ay dumaan sa pamamagitan ng Khawarnaq at lumapit sa Hira mula sa likuran. Walang pagkontra 
sa kanyang pangkat nang sila ay pumasok sa siyudad. Ang mga naninirahan ay naroon lahat. Sila ay hindi 
tumakas o magpakita ng anumang pagtanggi, at hinayaang hindi ginambala ng mga kawal na Muslim 
nang sila ay lubusang makapasok sa siyudad. 

Hindi nagtagal ang kalagayan ay naging malinaw, ito ay pinaghalong kalagayan ng kapayapaan at 
digmaan. Ang Hira ay isang bukas na siyudad, magagawa itong kunin ng mga Muslim. Ngunit may apat 
na kuta ang Hira, ang bawat isa ay pinatakbo ng mga malalakas na hukbo ng mga Kristiyanong Arabo at 

sila ay pinamahalaan ng mga Arabong pinuno, na handa sa pagtanggol upang dumepensa at 
makipaglaban. Kung ninanais ni Khalid ang saan man sa mga kuta na ito, siya ay kailangang 
makipaglaban para dito. 

Ang bawat isa sa apat na kuta ay may isang palasyo na kung saan ang namamahalang pinuno ay 
nakatira, at ang bawat kuta ay nakilala sa kanyang bawat palasyo. Ang mga kuta ay ang Puting Palasyo 
na pinamahalaan ni lyas bin Qubaisa (ang hari ng Iraq), ang Palasyo ni al-Adassiy na pinamahalaan ni Adi 
bin Adi, ang Palasyo ng Bani Mazin na pinamahalaan ni Ibn Akal, ang Palasyo ni Ibn Buqaila na 
pinamahalaan ni Abdul Masih bin Amr bin Buqaila. 

Laban sa bawat kuta, si Khalid ay nagpadala ng bahagi ng kawal sa ilalim ng nasasakupang heneral. 
Ang mga heneral na ito ay sasalakay sa mga kuta sa kaayusang ating nabanggit sa itaas ay sina, Dhiraar 
bin al-Azwar, Dhiraar bin al-Khattab (walang kinalaman kay 'Umar), Dhiraar bin al-Muqarrin at 
Muthanna. 

Ang lahat ng mga heneral ay pinag-utusang lusubin ang mga kuta, ngunit bago gawin ito sila ay mag- 
aalok sa mga tao kung ano ang nakasanayang mapagpilian - ang Islam, ang Jizya o ang espada. Ang 
bawat kuta ay may isang araw upang pag-isipan ito. Pinakilos ng mga heneral ang kanilang pwersa at 
pinalibutan ang mga kuta. Ang pangwakas na pasya ay ipinapataw. Sa sumunod na araw, ito ay 
tinanggihan ng mga Kristiyanong Arabo at ang labanan ay nagsimula. 

Ang unang naglunsad ng kanyang atake ay si Dhiraar bin al-Azwar laban sa Puting Palasyo. Ang mga 
nagtatanggol ay nakatayo sa tanggulan at karagdagan para sa mamana laban sa mga Muslim sila ay 
gumagamit ng tirador upang maghagis ng luwad sa kanilang mga kaaway. 

Si Dhiraar ay nagpasyang ipabagsak ang tirador. Isinagawa ang kanyang paraan kasama ang piling 
grupo ng mga mamamana, siya ay nakalapit sa layo na abot ng palaso at nag-utos ng isang malakas na 
pagpaulan ng palaso. Ang lahat ng gumagawa para sa tirador ay napaslang, at marami rin sa mga 
mamamana ng kaaway. Ang naiwan ay nagmamadaling umatras mula sa kanilang kinalalagyan. 

Parehong palitan ng mga palaso ang nangyari sa ibang mga kuta, sa dahilang ang iba ay hindi 
nagkakaroon ng tirador. Hindi nagtatagal na ang mga pinuno ay humingi ng mga takda. Sila ay nagkaisa 
na pumili ng isang tao mula sa kanila na maaaring kausapin si Khalid para sa kanilang lahat, upang 
makipagkasundo direkta kay Khalid. Ang isang taong napili ay ang isang pinuno ng Palasyo ng Ibn Buqaila 
- Abdul Masih bin Amr bin Buqaila. 

Si Abdul Masih ay lumabas mula sa kanyang kuta at lumakad tungo sa mga Muslim. Siya ay dahan- 
dahang naglalakad, sapagkat siya ay isang napaka-tandang lalaki, "na ang kilay ay nalaglag sa ibabaw ng 
kanyang mga mata."7 


6. Wala nang natira sa Khawamaq maliban sa tambak na 600 na yarda kanluran sa daan ng Nejef. 

7. Abu Yusuf; p. 143. 

Si Abdul Masih ay isang pinakabantog na anak ng Arabo sa Iraq sa kanyang panahon. Siya ay isang 
prinsipe. Kilala bilang pinakamatalino at matanda sa mga kalalakihan, siya ay nagtatamasang walang 
pantungkuling awtoridad mula sa korte ng Persiya, ngunit hawak ang paggalang ng mga taga-lraq at 
namahala ng malaking impluwensiya sa kanilang mga gawain. Taglay din niya ang kumikinang at malikot 
na pagka-mapagpatawa. Siya ay naging tanyag na pigura maging sa kapanahunan pa ni Anushirwan Ang 
Makatarungan. Ang makatagpo si Anushirwan ng ilang sandali bago namatay ang huli, binabalaan ito ni 
Abdul Masih na pagkatapos niya ang kanyang Imperyo ay mabubulok. 

Dahan-dahan ang pantas ay lumapit kay Khalid. Nang siya ay huminto, dito nagsimula ang hindi 
pangkaraniwang pag-uusap na naitala ng mga mananalaysay. 

"Hang taon na ang dumating sa iyo?" Tanong ni Khalid. 

"Dalawang daan." Tugon ng pantas. 

Napahanga sa malaking edad ng isang tao, si Khalid ay nagtanong. "Ano ang pinakamagandang bagay 
na iyong nasilayan?" 

"Ang pinakamagandang tanawin na aking nakikita, ay ang aking nakita sa isang nayon sa pagitan ng 
Hira at Damascus na kung saan ang isang babae ay naglalakbay mula sa Hira, na walang dala maliban sa 
isang tinapay." 

Siya ay nagpapahiwatig sa isang walang kapantay na kaayusan at sistema na lumitaw sa kapanahunan 
ni Anushirwan. Ang kahulugan ng salita niyang ito, kahit papaano, ay baliwala kay Khalid, na kung saan 
naghinuha na ang taong ito ay hangal. Sa hindi mataas na boses si Khalid ay tumugon. 

"Wala ka bang ibang nakamit mula sa malaki mong edad maliban sa pag-uulyanin? Narinig ko na ang 
mga tao sa Hira ay tuso, mapanlinlang, at tampalasan. Ngunit sila ay nagpadala sa akin ng isang taong 
hindi alam kung saan siya nanggaling." 

"O Kumander!" Pagtutol ng matanda. "Katotohanang alam ko kung saan ako nagmula." 

"Saan ka nagmula?" 

"Mula sa gulugod ng aking ama." 

"Saan ka nagmula?" Ulit ni Khalid. 

"Mula sa sinapupunan ng aking ina." 

"Saan ka pupunta?" 

"Sa aking harapan." 

"Ano ang nasa iyong harapan?" 

'Ang katapusan. 


"Kasawian sa iyo!" Bulalas ni Khalid. "Saan ka nakatayo?" 

"Sa lupa." 

"Kasawian sa iyo! Nasa ano ka?" 

"Sa aking damit." 

Halus mawalan na ng pagtitimpi si Khalid. Ngunit siya ay patuloy na nagtatanong. "Naunawaan mo ba 
ako?" 

"Oo." 

"Nais ko lamang magtanong ng ilang katanungan." 

"At nais ko lamang ibigay sa iyo ang mga kasagutan." 

Nayayamot sa ganitong usapan, si Khalid ay bumubulong. "Winawasak ng lupa ang kanyang mga 
tanga, ngunit ang matatalino ay winawasak ang mundo. Sa palagay ko ay kilala ka ng iyong mga tauhan 
higit sa akin." 

"O kumander." Tugon ni Abdul Masih na may pagpakumbaba. "Ang langgam, hindi ang kamelyo, ang 
siyang nakakaalam kung ano ang nasa lungga!" 

Ito ay bahagyang nagparamdam kay Khalid na siya ay nakaharap sa isang hindi karaniwang isipan. Ang 
lahat ng sinabi ng matanda ay nalaglag sa kanyang kinalalagyan, ang bawat sagot ay may kahulugan at 
katatalusan. 

Ang kanyang tinig ay naging mahinahon ng siya ay muling magsalita. "Sabihin sa akin ang ilang bagay 
na iyong naalala." 

Ang basyong tingin ay nasilayan sa mga mata ni Abdul Masih. Sa ilang sandali siya ay may pananabik 
na nakatingin sa mga tore ng kuta na tumindig sa ibabaw ng bubong ng siyudad. Pagkaraan siya ay 
nagsabi. "Naalala ko ang panahon na ang mga barko ng Tsina ay naglalayag sa likuran ng mga kutang 
ito." Muli ay kanyang naalala ang gintong panahon ni Anushirwan. 

Ang pambungad ay tapos na. Si Khalid ngayon ay dumating sa paksa. "Inaanyayahan kita tungo sa 
Allah at sa Islam." Wika niya. "Kung iyong tatanggapin, ikaw ay magiging Muslim. Iyong makakamit kung 
ano ang aming nakakamit, at iyong dadalhin kung ano ang aming dinadala. Kapag kayo ay tumanggi, 
magkagayon ay ang Jizya. At kapag kayo ay tumanggi na magbayad ng Jizya, magkagayon, dala ko ang 
mga taong minahal ang kamatayan higit sa inyong pagmamahal ng buhay." 

"Hindi namin pinangarap na makipaglaban sa inyo." Tugon ni Abdul Masih. "Ngunit kami ay 
mananatili sa aming pananampalataya. Kami ay magbabayad ng Jizya." 

Ang usapan ay tapos na. Ang kasunduan ay naabot. Papaalisin na sana ni Khalid ang matanda nang 
kanyang mapansin ang maliit na supot na nakabitin sa sinturon ng alipin na kasama ng pantas na 
nakatayo ilang hakbang sa likuran nito. Nilapitan ni Khalid ang alipin, dinaklot ang supot at binuhos ang 
laman nito sa kanyang palad. 

"Ano ito?" Tanong niya sa matanda. 

"Ito ay lason na agad-agad ang epekto." 

"Ngunit bakit may lason?" 

"Natatakot ako." Tugon ni Abdul Masih. "Na ang tagpong ito ay maging pagtitipon o hindi man ito 
ngayon. Dumating na ang aking takdang panahon. Pipiliin ko ang kamatayan kaysa makikita ang 
malaking sindak na dumatal sa aking pamayanan at kalupaan."8 

Sa katapusan ng Mayo 633 (kalagitnaan ng Rabi'ul Awwal, 12H) ang termino ng pagsuko ay nailabas. 
Ang kasunduan ay nilagdaan. Binuksan ng mga kuta ang kanilang mga tarangkahan at ang kapayapaan 
ay bumalik sa Hira. Ang layunin na binigay ng Khalifah ay nakamit pagkaraan ng apat na madugong 
labanan at iba-ibang maliliit na mga sagupaan. Si Khalid ay nagsagawa ng pangkalahatang pagdarasal ng 
walong rakaat.9 

Ayon sa kasunduan, ang mamamayan sa Hira ay magbabayad sa Estado ng mga Muslim ng 190,000 
dirham bawat taon. Ang usapan ay may kasamang ilang karagdagang takda, ang Hira ay magbibigay sa 
hukbo ng mga Muslim ng isang sintadera,10 ang mga mamayan sa Hira ay magiging espya at tagaakay 
para sa mga Muslim. At mayroong itinakda hinggil sa isang prinsesang Arabo! Isang araw sa Madinah 
ang Propeta () ay nakaupo kasama ang Man sa kanyang mga tagasunod, nagsalita ng hinggil dito at hinggil 
doon. Ang paksa ay nabaling sa mga banyagang kalupaan, at ang Propeta () ay nagsabing hindi 
magtatagal ay masasakop ng mga Muslim ang Hira. 

Kapagdaka, isang Muslim, isang karaniwan, at walang pinag-aralang lalaki na nagngangalang 
Shuwail,ll ay sabik na nagsabi. "O Sugo ng Allah! Kapag masakop natin ang Hira, maari ko bang hilingin 
si Kiramah bint Abdul Masih?" 

Si Kiramah, ang anak na babae ni Abdul Masih, ay isang prinsesa. Narinig ng mga mamamayan sa 
Arabia ang hinggil sa kanya bilang nakakapigil-hiningang kagandahan - ang babaeng masmaganda kaysa 
sa ibang kababaihan. Ang Propeta () ay tumawa at tumugon. 


8. Ang usapang ito ay sinipi mula sa Balazuri (p. 244) at Tabari (Vol. 2, pp. 564-5). 

9. Isang bahagi ng pagdarasal. 

10. Balazuri; p. 246. 

11. Tabari; Vol. 2, p. 569. Ayon kay Balazuri, ang taong ito ay nagngangalang, Kuraim bin Aus (p. 245). 


236 




"Siya ay mapa saiyo."12 

Ngayon ang Hira ay nasakop. Nang ang tropa ni Khalid ay naroon upang makinig sa usapan nila ni 
Abdul Masih at ang paghahanda sa pagsasagawa sa termino ng pagsuko, si Shuwail, na kabilang sa mga 
tauhan ni Khalid, ay lumapit sa Espada ng Allah. 

"O Kumander!" Wika niya. "Kapag sumuko ang Hira maaari ko bang hilingin si Kiramah bint Abdul 
Masih? Siya ay ipinangako sa akin ng Sugo ng Allah ()." 

Ito ay isang mahirap paniwalaan para kay Khalid na ang Propeta () ay nangako ng isang prinsesa para 
sa isang karaniwang kasamahan. 

"May mga saksi ka ba?" Tanong niya. 

"Oo, sumpa man sa Allah!" Tugon ni Shuwail, at dinala ang kanyang mga saksi na nagpapatunay sa 
katapatan ng kanyang mga sinasabi. 

Pagkaraan isinama ito ni Khalid sa mga kundisyon ng usapan. Si Kiramah bint Abdul Masih ay 
ipagkaloob kay Shuwail! 

Ang babae sa pamamahay ni Abdul Masih ay nananangis sa pagkabahala nang maibigay sa kanila ang 
nakakawasak na balita. Ang isang prinsesa na namumuhay sa kaluwalhatian at kapinuhan ay ihahandog 
sa isang magaspang na Arabo sa desyerto? Ang lubhang nakakatawa sa sitwasyong ito, na si Kiramah ay 
isang matandang babae na may 80 taong gulang. Siya ay minsang nangunguna sa kagandahan sa mga 
araw na lumipas, ngunit iyon ay matagal nang panahon. 

Ang prinsesa sa kanyang sarili ay nilutas ang problema. "Dalhin ako sa kanya." Wika nito. "Narinig ng 
hangal ang aking kagandahan noong ako ay bata pa, at inisip na ang kabataan ay walang hangganan."13 
Kasama ang katulong, siya ay umalis sa Palasyo ni Ibn Buqaila. 

Nananabik sa tanawin ng mapagmahal na galak, si Shuwail ay naghihintay sa kanyang premyo. 
Pagkaraan ang babae ay tumayo sa kanyang harapan. Ang pobreng lalaki ay nabigla at ang pagkadismaya 
ay nagdulot ng kaawa-awang tingin nang kanyang mapagmasdan ang kulubot na mukha. Siya ay hindi 
makapagsalita. 

Binasag ng prinsesa ang nakakahiyang katahimikan. "Ano ang silbi ng isang matandang babae para sa 
iyo? Pakawalan mo ako!" 

Ngayon ay nasilip ni Shuwail ang pagkakataon na pagbabayarin ito para sa kanyang kalayaan. "Hindi!" 


12. Ibid. 

13. Ibid. 

Tugon niya. "Hindi maaari maliban sa aking mga kundisyon." 

"At ano ang iyong kundisyon? Sabihin ang halaga." 

"Ako ay hindi anak ng ina ni Shuwail kapag pakakawalan kita sa mababa ng isang libong dirham." 

Ang matalinong matandang babae ay bahagyang naalarma. "Isang libong dirham!" Bulalas niya. 

"Oo, at hindi bababa kahit sa isang dirham." 

Dali-daling binigay ng prinsesa ang 1,000 dirham sa nagpakasayang Arabo at bumalik sa kanyang 
pamilya. 

Si Shuwail ay muling sumanib sa kanyang mga kasamahan, na dito ay masmarami ang masmaalam 
kaysa sa kanya. Puno ng karangalang isinalaysay ni Shuwail ang kwento, kung paano niya pinakawalan si 
Kiramah, ay pinabayad niya ito sa pamamagitan ng ilong -1,000 dirham! 

Maaring hindi siya naging handa sa tawanan na siyang bati sa karangalan ng kanyang salaysay. 

"1,000 dirham!" Bulalas ng kanyang mga kaibigan. "Para kay Kiramah bint Abdul Masih ay makakuha 
ka ng masmalaki pa." 

Nalilito sa kanilang mga sinasabi, ang karaniwang Arabo ay tumugon. "Hindi ko alam na meron pang 
halaga na masmalaki pa sa isang Mbo!" 

Nang umabot kay Khalid ang kwento siya ay mataus na tumawa, at nagsabi. "Ang tao ay nagbabalak 
ng isang bagay, ngunit ang Allah ay nagbabalak ng iba."14 

Nang mapasakanya ang Hira, si Khalid ay bumaling sa paglupig sa ibang bahagi ng Iraq, simula sa mga 
malapit na mga distrito. Siya ay gumawa ng magkaparehong sulat para sa mga mayor at matatanda sa 
mga lungsod, nag-anyaya sa kanila sa nakasanayang pagpipilian - Ang Islam, ang Jizya o ang espada. Ang 
lahat ng distrito na malapit sa Hira ay may mabuting isipan upang sumuko, at ang kasunduan ay 
pinalabas sa mga pinuno at mga mayor, itinakda ang halaga ng Jizya at tinitiyak sa mga mamamayan ang 
proteksiyon mula sa mga Muslim. Ang kasunduang ito ay sinasaksihan sa iba-ibang Muslim na opisyal, 
kabilang ang kapatid na lalaki ni Khalid, si Hisham, na naglilingkod sa ilalim ng kanyang kampanya. 

Samantala, ang kalagayan ng Persiya ay naging mula sa masama tungo sa pagkamalubha. Ang mga 
Persiyano ay nahati sa katanungan hinggil sa paghalili sa truno. Sa pagsalungat kay Khalid, sila ay 
nagkaisa, ngunit ito ay isang mahinang pagkakaisa, nag-aalok ng walang mabuting bunga. Kasama ang 
kalagayan ng militar sa Imperyo na nagkakagulo, si Bahman ay siyang nagpatuloy sa tungkulin bilang 
Punong Kumander, at nilalagnat sa pagsisikap upang maglagay ng depensa sa Ctesiphon laban sa 
pagsalakay ng mga Muslim na tinitiyak niyang ito ay darating. Si Bahman ay naglalayon ng hindi hihigit sa 
isang ambisyoso kaysa sa ipagtanggol ang Ctesiphon, at dito siya ay naging makatotohanan, sapagkat 


14. Tabari; Vol. 2, p. 569; Balazuri; p. 245. 

ang natitira sa mga rehiyon, sa kanluran ng kababaan ng Tigris ang Persiyano ay wala nang 
kapangyarihan. 

Sa mga rehiyong ito ang mga kabayong Arabo ay siyang may hawak. Nang madurog ni Khalid ang apat 
na malalaking hukbo ng Persiya, ay nababatid na wala nang susunod na banta ng sagupaan - ang 
opensiba mula sa Ctesiphon, at dito ay maaari siyang makipagsapalaran sa Gitnang Iraq sa dami. 
Kanyang ginawa ang Hira bilang himpilan ng kanyang mga operasyon at pinatawid ang kanyang 
kabalyera sa Euphrates. Ang kanyang mga grupong mangangabayo ay pinakabig sa Gitnang Iraq 
hanggang sa Tigris, pinatay at dinambong ang mga tumanggi at nakikipagkasundo sa mga pumayag na 
magbabayad ngJizya. 

Para sa pamumuno ng mabilis sa pagkilos na grupong ito, ginamit niya ang kanyang pinaka-makisig na 
mga heneral, sina Dhiraar bin al-Azwar, Qaqa, at Muthanna. 

Sa pagtatapos ng Hunyo 633 (kalagitnaan ng Rabi'ul Akhir, 12H) ang rehiyon sa pagitan ng mga Nog ay 
napasakanya. Walang isa mang naghahamon sa kanyang politikal at militaring awtoridad. 

Kaugnay ng kanyang militaring pananakop, si Khalid ay bumuo ng isang administrasyon sa mga 
nasasakupang teritoryo, siya ay nagtalaga ng mga opisyal sa lahat ng distrito upang tingnan na ang Jizya 
ay maagap na nababayaran at ang mga naninirahan sa lungsod na maghahatid ng impormasyon hinggil 
sa mga Persiyano at mag-aakay sa pagkilos ng mga kawal na Muslim. Si Khalid ay nagpadala rin ng 
dalawang liham sa Ctesiphon, ang isa ay para sa korte at ang isa ay para sa mga mamamayan. Ang liham 
para sa korte ng Persiya ay naglalaman ng ganito. 

"Sa Ngalan ng Allah, Ang Mahabagin, Ang Maawain. Mula kay Khalid bin al-Waleed para sa mga hari 
ng Persiya. Purihin ang Allah na Siyang sumira sa inyong sistema at hadlangan ang inyong mga layunin. 
At kung hindi Niya ginawa, ito ay naging kasamaan para sa inyo. Sumuko sa aming mga kautusan at 
hahayaan namin kayo at ang inyong kalupaan sa kapayapaan, kung hindi, kayo ay dadanas ng pagkalupig 
sa mga kamay ng mga taong minahal ang kamatayan katulad sa pagmamahal ninyong mabuhay."15 

Ang liham na para sa mamamayan ay halus magkapareho lamang ang laman, kasama ang karagdagan 
na pangakong proteksiyon mula sa mga Muslim bilang kapalit sa pagbabayad ng Jizya. Ang dalawang 
liham ay dinala ng mamayang Arabo ng Hira at inihatid sa Ctesiphon. Walang kasagutan! 


Napapangiti ako sa kwento ni Shuwail (kinalugdan siya ng Allah) at ang prinsesa. At namangha sa 
kanyang walang alinlangang paniniwala sa bawat kataga ng Propeta (), kapag sinabi ng Propeta () ang 
isang bagay ay walang alinlangang magaganap.16 


15. Tabari; Vol. 2, p. 572. 

16. Tagasalin 

KABANATA 2 4—- 


Ang Anbar at Ain-ut-Tamr 

Pagkatapos sa Ain-ut-Tamr, nang si Ayadh ay sumulat kay Khalid upang humingi ng dagdag pwersa, si 
Khalid ay tumugon. "Maghintay sandali, sila ay darating sa iyo, sa sasakyang kabayo na dala ang mga 
liyon sa kumikinang na baluti, batalyon kasunod ng batalyon."l 

Ang bahagi ng gitnang Iraq ay nakahilata sa pagitan ng Euphrates at ng Tigris, sa kababaan ng 
Ctesiphon, na ngayon ay nasa pamamahala ng mga Muslim. Ang kawalang galaw ng mga Persiyano ay 
nagpapatunay sa paniniwala ni Khalid na ang Ctesiphon ay wala na sa posisyon upang manghimasok sa 
kanyang mga operasyon, hayaan na lamang ang kanyang banta mula sa himpilan sa Hira o ang kanyang 
kumunikasyon sa desyerto. Kaya ibinaling ni Khalid ang kanyang atensiyon sa hilaga, na kung saan ang 
kanyang pwersa ay hindi pa nakipagsapalaran. May dalawang lugar ang nag-aalok ng posibilidad na 
pagsalungat - ang Anbar at Ain-ut-Tamr, kapwa pinapatakbo ng malalaking Persiyanong kuta at mga 
Arabong mandirigma na pipigil sa pagsulong ng mga Muslim. Kapwa pinamahalaan ng mga Persiyanong 
opisyal. 

Si Khalid ay nagpasyang unahin niya ang Anbar. Ito ay ang napakatandang pinatibay na lungsod at 
sentro ng pangalakal ng mga negosyanteng karawan na nagmula sa Syria at Persiya. Ito rin ay bantog sa 
kanyang malaking kamalig. 

Sa katapusan ng Hunyo 633 (kalagitnaan ng Rabi'ul Akhir, 12H) si Khalid ay lumakad mula sa Hira 
kasama ang kalahati sa kanyang hukbo (na may 9,000 ka tao), at iniwan ang malakas na kuta sa Hira at 
iba-ibang mga pangkat sa gitnang Iraq. Kumikilos sa tabi ng kanlurang pampang ng Euphrates, siya ay 
tumawid sa Nog sa ilang dako, sa kababaan ng Anbar. Habang ang kanyang mga tagamanman ay umalis 
sa dakong silangan upang panatilihin ang paglapit sa Ctesiphon sa kanilang pagmamasid, kanyang 
pinakilos ang hukbo tungo sa Anbar upang salakayin ang lungsod. 

Natagpuan ng mga Muslim na ang lunsod ay protektado hindi lamang sa pamamagitan ng pader ng 
kuta, bagkus ay sa malalim na trinserang puno ng tubig. 

Ang trinsera ay may layong abot ng pana mula sa pader upang ang sinumang magtangkang tumawid 
dito ay haharap sa eksaktong pagpana ng mga mamamana mula sa pader. Ang tulay sa ibabaw ng 
trinsera ay sinira sa paglapit ng mga Muslim.2 


1. Ibn Kathir, al-Bidayah wan-Nihayah, Dar Abi Hayycm, Cairo, lsted, 1416/1996, Vol. 6, p. 428. 

2. Wala nang natitira sa Anbar maliban sa iilang mga tambak 3 milya hilagang-kanluran sa kasalukuyang 
Faluja na may isang milya mula sa Euphrates. Sinuman ay maaaring pumulot ng mga piraso ng mga lumang 
palayok sa mga tambak na may lawak na kalahating milyang kuwadrado. Ayon kay Yagut (Vol. 1, p. 367), 
ang mga Persiyano ay tinawag ang lungsod ng Fairoz Sabor. 

Ang Anbar ay siyang pinunong lungsod ng Sabat, na nakahilata sa pagitan ng dalawang ilog, kanluran 
ng Ctesiphon. Sa Anbar nakatira ang gobernador ng Sabat, ang taong nagngangalang Sheerzad na bantog 
sa kanyang katalinuhan at karunungan kaysa kanyang kakayahang militar. Sa ngayon si Sheerzad ay 
humaharap sa gawaing pagtatanggol sa kuta laban sa hukbo ng mga Muslim kasama ang pwersa na 
kanyang pinamumunoan - ang mga Persiyanong hukbo at ang malaking bilang ng mga Arabong 
tumutulong na tila dito siya ay kaunti ang pagtitiwala. 

Sa araw matapos siya ay dumating, si Khalid ay kumilos upang suriin ang mga depensa ng kuta. Sa 
ibabaw ng pader ay kanyang nakita ang libu-libong Persiyano at mga Arabo na walang ingat na nakatayo 
na may mga grupo, nakatingin sa mga Muslim tulad ng nanonood ng torneo. 

Namangha sa tanawing ito, si Khalid ay nagsabi. "Nakikita ko na ang mga taong ito ay walang alam 
hinggil sa digmaan."3 

Siya ay pumili ng 1,000 na mamamana - ang pinakamagaling sa kanyang mga kilalang tauhan - at 
ipinaliwanag ang kanyang plano. Sila ay kumilos tungo sa gilid ng trinsera na nakahanda ang mga pana, 
ngunit ang palaso ay hindi naaakma. Sa kanyang pag-uutos sila ay agad na maglalagay ng palaso sa 
kanilang mga pana at pumana ng sunod-sunod sa kuta. 

"Patamaan ang mga mata." Wika ni Khalid sa mga mamamana. "Wala, maliban sa mga mata!"4 

Ang grupo ng mga mamamana ay kumilos tungo sa kuta. Ang maraming kaaway na nakatayo sa may 
pader ay tumunganga sa mga mamamana, nagtataka kung ano ang susunod nilang gagawin. Nang ang 
mga mamamana ay nakarating sa may trinsera, si Khalid ay nagbigay utos, at ang 1,000 matulin ng mga 
palaso ay lumipad patawid sa trinsera, sinundan ng isa pang 1,000 at pagkaraan ay isa pa. Sa ilang 
sandali ang kuta ay nawalan ng 1,000 na mga mata. Ang hiyawan ay umaalingaw-ngaw sa lungsod. 

"Ang mga mata ng mga tao sa Anbar ay nawala!" 

Bilang resulta sa kinikilos na ito, ang digmaan sa Anbar ay kilala rin bilang Labanan ng mga Mata.5 

Nang marinig ni Sheerzad ang kamalasan na dumatal sa kuta, siya ay nagpadala kay Khalid ng alok na 
isuko ang kuta kapag ang angkop na kundisyon ay mapagkasunduan. Si Khalid ay tumanggi sa alok, ang 
pagsuko ay walang kundisyon. Si Sheerzad ay malamig ang loob na nagpasyang ipagpatuloy ang 
pagpipigil. 

Si Khalid ay desididong paulanan ang kuta. Ang pader ay kailangang aakyatin, ngunit ito ay hindi 
masyadong mahirap na gawain. Ang panungahing suliranin ay ang pagtawid sa trinsera, na malalim at 
malapad. Walang bangka na magagamit o mga bagay na maaring gawing bangka o balsa, at ang mga 
Arabo sa desyerto ay hindi mga manlalangoy. Si Khalid ay nagpasyang gumawa ng tulay sa pamamagitan 


3. Tabari; Vol. 2, p. 575. 

4. Ibid. 5. Ibid. 

ng laman at buto. 

Para sa paglusob siya ay pumili sa bahagi ng trinsera na pinakamakitid, malapit sa pangunahing 
tarangkahan ng kuta. Kanyang inilagay ang mga mamamana sa bahaging ito ng pader na nakatanaw sa 
tatawiring lugar, at binigyan sila ng tungkuling pigilan ang mamamanang kaaway na makapagpapana sa 
trinsera. Pagkaraan si Khalid ay nag-utos na ipunin ang lahat na matatanda at mahihinang kamelyo ng 
mga kawal. 

Ang pagod na mga hayop na ito ay dinala sa gilid ng trinsera at sa ilalim ng panakip na pamamana na 
ginawa ng mga mamamanang Muslim, ay kinatay ng tigdalawahan at tigtatatlo at itinapon sa trinsera. 
Ang mabilis na pagkapatong-patong ng mga katawan ay tumaas hanggang mabuo itong isang matibay, 
kahit hindi pantay, na tulay sa ibabaw ng tubig. Pagkaraan ang grupo ng mga mandirigma ni Khalid, 
matapos matanggap ang kanyang utos, ay sumugod sa tulay ng laman at buto at tumawid tungo sa 
kabilang bahagi ng trinsera. 

Ang mga mandirigmang ito ay humanda upang akyatin ang pader, ang tarangkahan ay bumukas at 
ang grupo ng mga Persiyano ay iniluwa dito upang itaboy ang mga Muslim pabalik sa trinsera. 
Nagkaroon ng ilang mapanirang labanan sa pagitan ng dalawang grupo, ngunit ang mga Muslim ay 
nagtagumpay na paurungin ang salungat na atake na ito, at ang mga Persiyano, sa takot na ang mga 
Muslim ay makapasok sa tarangkahan, ay nagmamadaling umurong at isinara ang tarangkahan sa 
kanilang likuran. Ang lahat ng ito ay isinagawa habang ang mga mamamanang Muslim ay nanatiling 
pumapana sa mga Persiyano at Arabong mamamana na nasa ibabaw ng pader, ginawang imposible sa 
kanila na makapanghimasok sa tulay - sa paggawa nito at sa pagtawid dito. 

Ipag-uutos na sana ni Khalid na akyatin ang pader nang ang sugo mula kay Sheerzad ay lumitaw sa 
may tarangkahan at naghatid ng isa pang alok mula sa gobernador, kanyang isusuko ang kuta kapag ang 
mga Muslim ay papayagan siya at ang mga Persiyanong makaalis ng ligtas. 

Muli ay tiningnan ni Khalid ang pader. Nakikita niya na ang kanyang pag-akyat dito at ang sumunod na 
labanan sa loob ng kuta ay hindi madali. Kung kaya sinabi niya sa mensahero na siya ay pumayag sa 
kundisyon, na ang mga Persiyano ay iiwanan ang lahat ng kanilang ari-arian. 

Si Sheerzad ay naging masaya lamang ng mapayagan na makalayo, at tinanggap ang kundisyon ni 
Khalid na may kaginhawaan. 

Sa sumunod na araw ang mga Persiyanong kawal at ang kanilang mga pamilya ay umalis patungong 
Ctesiphon at ang mga Muslim ay pumasok sa kuta. Ibinaba ng mga Kristiyanong Arabo ang kanilang 
sandata at pumayag na magbayad ng Jizya. Ito ay naganap sa pangalawang linggo ng Hulyo 633 (huling 
bahagi ng Rabi'ul Akhir, 12H). Sa sumunod pang mga araw, natanggap ni Khalid ang pagsuko ng lahat na 
mga angkan na naninirahan malapit sa Anbar. 

Ang paglalakbay ni Sheerzad kasama ang mga Persiyanong hukbo patungong Ctesiphon, dito siya ay 
malubhang sinisisi ni Bahman. At katulad ng sinumang mahinang kumander, ibinintang ni Sheerzad ang 
kasawian sa kanyang tropa - sa kasong ito ay sa mga Kristiyanong Arabo. 

"Ako ay napabilang sa mga taong walang kwenta." Malungkot niyang wika. "At ang pinagmulan ay 
kabilang sa mga Arabo."6 

Si Khalid ay nagtalaga ng isang administrador sa Anbar, at pagkaraan, minsan pang inihanda ang 
hukbo. Siya ay tumawid sa Euphrates at lumakad sa timog na bahagi. Nang siya ay makalapit sa Ain-ut- 
Tamr, kanyang nakatagpo ang isang purong mga Arabo na kawal na nakapwesto sa kanyang daraanan 
para sa labanan. 

Ang Ain-ut-Tamr ay isang malaking lungsod na napapalibutan ng mga taniman ng datiles, ang Ain-ut- 
Tamr ay nangangahulugang Bukal ng Datiles.7 Ang kuta ng mga Persiyanong kawal at mga tumutulong 
na Arabo, ang lungsod na ito ay masmalakas ang posisyon kaysa sa Anbar upang salungatin ang 
pagsulong ni Khalid. Ang Persiyanong kumander ng Ain-ut-Tamr ay si Mahran bin Bahram Jabeen na 
hindi lamang may kakayahang heneral bagkus ay isang mandarayang politiko. Ang Persiyanong kuta ng 
Ain-ut-Tamr ay masmalaki, at ang mga Arabo dito ay kabilang sa mga mapagmataas, ang mabangis na 
tribo ng Namr na itinuring ang sariling pangalawa sa wala. 

At naroon ang mga Kristiyanong Arabong angkan na sumanib sa Namr upang bumuo ng nagkakaisang 
hukbo laban sa mga Muslim. Ang kabuohang kumander ng mga Arabo ay isang bantog na pinuno, na si 
Aqqa bin Abi Aqqa. 

Nang ang mga Arabong tagamanman ay naghatid ng ulat hinggil sa paparating na mga Muslim mula 
sa Anbar tungo sa direksiyon ng Ain-ut-Tamr, si Aqqa ay pumunta sa Persiyanong kumander. 

"Ang mga Arabo ay higit na nakakaalam kung paano labanan ang mga Arabo." Wika niya. "Hayaang 
ako ang makitungo kay Khalid." 

Si Mahran ay tumango sa pagsang-ayon. "Totoo." Matalinong tugon nito. "Kayo ay higit na 
nakakaalam kung paano labanan ang mga Arabo. At pagdating sa digmaan walang isang Arabo sa inyo 
ang katulad namin.."8 

Si Aqqa ay nasiyahan sa papuri. Sa nakikita na ang kanyang salita ay nagkaroon ng epekto sa 
pagnanasa, si Mahran ay nagpatuloy. 


6. Tabari; Vol. 2, p. 575. 

7. Ang Ain-ut-Tamr, na walang natitira mallban sa bukal, ay matatagpuan 10 milya kanlurang-hilaga 
kanluran ng kasalukuyang Shisasa. Ang Shisasa ay tinatawag ding Ain-ut-Tamr sa kasalukuyang 
panahon, ngunit ang orihinal na Bukal ng Datiles ay nakalagay sa nabanggit sa itaas. 

8. Tabari; Vol. 2, p. 576. 

9. Tabari; Vol. 2, p. 576. 

"Kayo ay pumaroon at makipaglaban kay Khalid. At kapag kailangan niyo ang tulong, kami ay 
maghihintay dito upang magbigay sa inyo ng saklulo."9 

Maraming mga Persiyanong opisyal ang nakatayo sa tabi ni Mahran sa kanilang pag-uusap. Nang si 
Aqqa ay tumalikod, sila ay nagtanong sa kanilang kumander. "Ano ang dahilan at nasabi mo ang ganito 
sa isang aso?" 

"Hayaan ako sa bagay na ito." Tugon ni Mahran. "Pinaplano ko kung ano ang mabuti sa inyo at ano 
ang masama sa kanila. Kapag ang mga Arabong ito ay manaio, ang tagumpay ay mapapasaatin din. Kung 
sila ay matalo, sila ay kahit papaano, pinahina ang hukbo ni Khalid, pagkaraan tayo ay makipaglaban 
habang ang ating kaaway ay pagud at tayo ay sariwa."10 

Ang mga Persiyano ay nananatili sa Ain-ut-Tamr habang ang mga Arabo ay sumulong sa may 10 milya 
sa daan patungong Anbar. Dito ay pinapuwesto ni Aqqa ang kanyang hukbo para sa labanan. 

Nang si Khalid ay dumating upang harapin si Aqqa, siya ay nabigla nang matagpuan na tanging mga 
Arabong pwersa lamang ang naroon upang makipaglaban sa kanya, dahil ang lahat ng labanan sa Iraq, 
siya ay nakipaglaban sa magkahalung pwersa ng Persiyano at Arabo. Ganun paman, pinapwesto niya ang 
kanyang hukbo sa kung ano ang nakasanayang sentro at dalawang bagwis at inilagay ang kanyang sarili 
sa harapan ng sentro, kasama ang mga matitibay na bantay. Sa kabilang panig, sa harapan ng sentro ng 
mga Arabo ay nakatayo si Aqqa. Si Khalid ay nagpasya na kukunin si Aqqa na buhay. 

Sa pagbabalangkas ng mga Muslim, si Khalid ay nagbigay tagubilin sa mga kumander ng bagwis na 
sagupain ang kaaway sa kanyang paghudyat ngunit huwag umatake ng malaking kapinsalaan - sapat 
lamang upang itali ang bagwis ng kaaway bago siya maglunsad sa gitna. Ngayon si Khalid ay nagbigay ng 
hudyat, at ang mga bagwis ng Muslim ay sumulong at sinagupa ang sumasalungat na bagwis ng kaaway. 

Sa ilang pagkakataon ang ganitong kilos ay nagpatuloy. Si Aqqa ay naiwang naguguluhan kung bakit 
ang mga Muslim na nasa gitna ay hindi umataki. Pagkaraan si Khalid, kasunod ang kanyang mga bantay 
ay sumalakay kay Aqqa. 

Ang mga bantay ay sumalakay sa mga Arabong mandirigma na nakatayo sa giliran ni Aqqa, habang si 
Khalid at Aqqa ay nagsimulang mag-duwelo. Si Aqqa ay isang matapang at mahusay na mandirigma, 
handang ibigay ang galing sa abot ng kanyang makakayanan, ngunit sa kanyang pagkadismaya, hindi 
nagtagal na natagpuan ang kanyang sariling nadadaig at nahuli ni Khalid. Nang ang mga Arabong kawal 
sa gitna ay makita ang kanilang kumander na nabihag, marami sa kanila ang sumuko at ang naiwan sa 
gitna ay tumakas at tumalilis. Ang kanilang halimbawa ay sinunod ng mga bagwis, at ang mga Arabong 
kawal, ay iniwanan ang maraming opisyal sa kamay ng mga Muslim, nagmamadaling umatras tungo sa 
Ain-ut-Tamr. Nakarating ang mga Arabo sa kuta at natagpuan itong wala na ang mga Persiyano. 


10. Ibid; p. 577 

Si Mahran ay nagpadala ng ilang tagamanman upang panoorin ang labanan at mag-ulat sa naging 
kahihinatnan nito. Nang kanilang makita ang mga Arabong tumalikod kay Khalid, ang mga tagamanman 
na ito ay kumabig pabalik upang ipaalam kay Mahran ang pagkatalo ng mga Arabo. Hindi nag-aksaya ng 
panahon si Mahran at dinala ang kanyang hukbo palabas sa Ain-ut-Tamr at tumungo sa Ctesiphon. 

Nang matuklasan na sila ay pinabayaan, ang mga Arabo ay nagmamadaling pumasok sa kuta, isinara 
ang tarangkahan, at humanda manapa ay walang katiyakan para sa isang paglusob. 

Ang mga Muslim ay dumating at nilusob ang kuta. Si Aqqa at ang mga bihag ay nakahanay sa labas ng 
kuta, upang makikita ng mga nagtatanggol na ang kanilang pinuno at kasamahan ay walang kalaban- 
labang mga bihag. Ito ay ang maghatid ng takot sa mga nagtatanggol, na nanawagan upang sumuko ng 
may kundisyon, ngunit hindi ito tinanggap ni Khalid. Walang mga kundisyon, sila ay susuko ng walang 
kundisyon at ipaubaya ang kanilang sarili sa kanyang awa. 

Nagkaroon ng dagliang pagtatalo sa mga nakakatanda hinggil sa sitwasyon, at pagkaraan ay nagpasya 
na ang walang kundisyong pagsuko ay magdudulot ng masmaliit na pinsala kaysa sa ang lumaban, 
sapagkat ang huli, ang kanilang tsansa ng kaligtasan ay napakaliit lamang. Sa katapusan ng Hulyo 633 
(kalagitnaan ng Jamadi-ul-Awwal, 12H) ang mga nagtatanggol sa Ain-ut-Tamr ay sumuko kay Khalid. 

Sa pag-uutos ni Khalid, ang mga mandirigma na nagtatanggol sa kuta at sila na nakipaglaban sa mga 
Muslim sa daan ng Anbar ay pinugutan ng ulo.3 Dito ay kabilang si Aqqa bin Abi Aqqa. Ang natitira ay 
ginawang bihag, at ang kayamanan ng Ain-ut-Tamr ay kinuha at ipinamahagi bilang labi ng digmaan. 

Sa Ain-ut-Tamr ay may isang monasteryo na dito ang mga Muslim ay nakatagpo ng 40 na kabataan - 
halus lahat ay Arabo - na sinasanay para sa pagiging pari. Silang lahat ay ginawang bihag. 

Kabilang sa mga bihag, may isang batang tinawag na Nusair, na pagkalipas ng panahon ay nagkaanak 
ng isang batang lalaki na si Musa, at si Musa ay naging bantog bilang isang Muslim na gobernador ng 
hilagang Africa at ang taong sumalakay kay Tariq bin Ziyad sa Espanya. 

Pagkaraan ng ilang araw na pakikitungo sa mga problema ng organisasyon at administrasyon, si 
Khalid ay humanda upang bumalik sa Hira. Siya ay aalis na sana nang makatanggap ng panawagan ng 
tulong mula sa hilagang Arabia. Pagkatapos ng maikling pangungusap upang isaalang-alang ang 
kahilingang ito, si Khalid ay bumago ng direksiyon sa kanyang paglalakbay, at binigay sa kanyang mga 
tauhan ang bagong destinasyon - ang Daumat-ut-Jandal. 

KABANATA 2 5 


Daumat-ul-Jandal Muli 

Pagakatapos ng bahagi ng Daumat-ul-Jandal, si Khalid ay bumalik sa Hira, na kung saan ang mga 
mamamayan ay tumanggap sa kanya na umaawit at nag-aaliw. Kanyang narinig ang isa sa kanila na 
nagsabi sa kanyang kasama. "Dumaan sa amin, sapagkat ito ang araw na ang kasamaan ay masaya."l 

Ang Daumat-ul-Jandal ay isa sa malaking lungsod ng kalakalan sa Arabia, kilala sa kanyang kayamanan 
at kalabisan - madalas na binibisitang pamilihan. Ito rin ay isang mahalagang sentro ng 
pangkumunikasyon, isang tagpuan ng mga ruta mula sa Gitnang Arabia, Iraq at Syria. Sa unang bahagi ng 
aklat na ito, aking nailarawan kung paano pumunta si Khalid sa Daumat-ul-Jandal sa kapanahunan ng 
paglalakbay ng Propeta () sa Tabuk at hinuli si Ukaidar bin Abdul Malik, ang pinuno ng kuta. 

Si Ukaidar pagkaraan ay sumuko at nanumpa sa katapatan sa Propeta (), ngunit kasunod sa operasyon 
ni Amr bin al-Aas at Shurahbil bin Hasanah sa mga tumalikod sa Islam, sinira niya ang kanyang 
panunumpa at nagpasyang huwag na makialam sa Madinah. 

Ngayon siya ay namamahala sa isang distrito ng mga Kristiyano at mga pagano. 

Sa mga panahong si Khalid ay umalis sa Yamamah upang salakayin ang Iraq, ipinadala ni Abu Bakr si 
Ayadh bin Ghanam upang sakupin ang Daumat-ul-Jandal at muling dalhin ang mga tribo ng hilaga sa 
pagsuko. Marahil ang Khalifah ay nagbabalak na ipadala si Ayadh sa Iraq, upang umalalay kay Khalid, 
matapos ang kanyang gawain. Si Ayadh ay dumating sa Daumat-ul-Jandal at natagpuan itong matibay na 
protektado ng Kalb - ang maraming Kristiyanong Arabo na naninirahan sa rehiyon na ito at ang 
silanganing palawit ng Syria. Kanyang pinakalat ang kanyang pwersa laban sa timog na bahagi ng kuta, at 
ang kalagayan na ngayon ay naganap, mula sa militaring pananaw, ay walang katotohanan. Itinuring ng 
mga Kristiyanong Arabo ang kanilang sarili bilang nasa kalagayan ng sinasalakay, ngunit ang mga ruta 
mula sa hilagang bahagi ng kuta ay bukas. 

Ang mga Muslim ay dumikit ng masmalapit sa kuta, iniingatan nilang maigi na hindi mahiwalay dito. 
Ayon sa mga naunang tagasalaysay ang magkabilang panig ay sinalakay! Ang operasyon ay isinaalang- 
alang sa pamamana at pagdaluhong ng ilang bantay sa kuta na walang paltos na pinaurong ng mga 
Muslim. Ang ganitong kalagayan ay nagpatuloy sa ilang linggo hanggang ang magkabilang panig ay 
kapwa napapagod at parehong napinsala sa kawalang magagawa. 

Pagkaraan, isang araw, isang Muslim na opisyal ang nagsabi kay Ayadh. "Ang tiyak na kaalaman sa 
kaganapan ay higit na mainam kaysa sa malaking hukbo. Magsugo kay Khalid para sa tulong."2 

Si Ayadh ay umaayon. Siya ay sumulat kay Khalid na nagpapaliwanag sa kalagayan ng Daumat-ut- 
Jandal at hiniling ang kanyang saklulo. Ang liham na ito ay dumating kay Khalid nang siya ay paalis na sa 
Ain-ut-Tamr tungong Hira. 


2. Ta bah; Vol. 2, p. 578. 

Hindi na kailangan ang mahabang oras para kay Khalid upang baguhin ang kanyang isipan. Ang 
kalagayan ngayon ng prontera ng Iraq ay matatag at siya ay may mga tenyente na may kakayahang 
makitungo sa mga Persiyano, kung sila ay magpasyang maglunsad ng pagsalungat na opensiba sa 
Ctesiphon. Siya ay nagpadala ng liham kay Qa'qa' sa Hira at sinabi sa kanya na siya ang kumilos biiang 
kinatawan at pamahalaan ang hukbo habang siya ay wala. Siya ay nag-iwan ng pwersa sa Ain-ut-Tamr. At 
kasama ang kawal na 6,000 ka tao, siya ay umalis sa Ain-ut-Tamr sa sumunod na araw upang sumanib 
kay Ayadh. Umuuna sa kanya ang sugo ni Ayadh na dala ang liham ni Khalid, na walang laman maliban sa 
taludtod na ito. 

"Maghintay sandali sapagkat ang mga kabayo ay nag-uunahan. Sa kanilang likuran ay ang mga liyon 
na nagwawasiwas ng makintab na mga espada, pangkat kasunod ng isang pangkat." 

Ang kinikilos ni Khalid ay natuklasan ng mga nagtatangol sa Daumat-ul-Jandal sa ilang araw bago siya 
dumating at nagkaroon ng alarma sa kuta. 

Sa kanilang kasalukuyang dami ay magagawa nilang pigilan ang mga Muslim na pwersa na 
pinamumunuan ni Ayadh, ngunit wala na silang tsansa kung ang hukbo ni Khalid ay dumating sa labanan. 
Sa kawalang pag-asang pagmamadali sila ay nagpadala ng mga mensahero na nag-uunahan sa nalalapit 
na mga tribo. Ang mga Kristiyanong Arabo ay malakas ang loob na tumugon upang tumulong. Ang mga 
pangkat mula sa iba-ibang angkan ng Ghassan at Kalb ay sumanib sa mga nagtatanggol sa kuta, marami 
sa kanila ang nagkampo sa ilalim ng pader ng kuta dahil kinakapos ng lugar sa loob. Ito ay naghahatid 
kay Ayadh sa isang maselan na kalagayan, at siya ay nananalangin sa maagang pagdating ni Khalid. 

Ang pwersa ng mga Kristiyanong Arabo ay pinangungunahan ng dalawang dakilang pinuno, si Judi bin 
Rabi'a at Ukaidar. Ang tanging pinuno na may personal na karanasan sa pakikitungo kay Khalid ay si 
Ukaidar, at ang taong ito ay nagkasakit sa kaluwagan mula ng kanyang marinig ang paglalakad ni Khalid 
mula sa Ain-ut-Tamr. 

Nang ang mga angkan ay naipon sa Daumat-ul-Jandal, si Ukaidar ay tumawag ng pagpupulong sa mga 
pinuno ng tribo. 

"Marami akong alam hinggil kay Khalid higit sa ninuman." Wika niya. "Walang taong masmapalad 
kaysa sa kanya. Walang taong katapat niya sa digmaan. Walang hukbong humarap kay Khalid sa labanan, 
sila man ay malakas o mahina, maliban sa natatalo. Kunin ang aking payo at lumikha ng kapayapaan 
kasama siya."3 

Subalit pinalampas nila ang kanyang payo at diterminadong makipaglaban kay Khalid. Si Ukaidar, 
kahit papaano, ngayon ay lubusang nawalan ng lakas ng loob. Hindi niya magagawa sa kanyang sarili na 
muling harapin sa sagupaan ang Espada ng Allah at sa isang gabi siya ay pumuslit sa kuta at binabaybay 
ang daan patungong Jordan. Ngunit ito ay huli na. Ang hukbo ni Khalid ay kararating lang at isa sa 
kanyang nakasakay na pangkat, sa pamumuno ni Asim bin Amr, ay naharang at nahuli ang tumatakas na 
pinuno. 

— 3. Ibid. 

Muli, si Ukaidar ay nakatayo sa harapan ni Khalid. Kung umaasa siya na ang alaala ng kanilang 
mapayapang paghihiwalay sa huli nilang pagkikita ay magsindi ng liwanag ng kabutihan sa puso ni Khalid, 
ay nagkamali siya. Sa isipan ni Khalid, ang sitwasyon ay sadyang malinaw, sinira ni Ukaidar ang kanyang 
panunumpa sa katapatan, siya ay isang rebelde. Ipinag-utos ni Khalid ang pagpupugot ng ulo ni Ukaidar, 
at ang hatol ay isinagawa ng walang pag-antala. Ito ang katapusan ni Ukaidar bin Abdul Malik, ang 
prinsipe ng Kinda, ang pinuno ng Daumat-ul-Jandal. 

Ang sumunod na araw, kinuha ni Khalid si Ayadh na sumailalim sa kanyang pamamahala at isinama 
ang kanyang pangkat sa kanyang sariling hukbo. Kanyang pinapwesto ang mga tauhan ni Ayadh sa timog 
na bahagi ng kuta upang hadlangan ang ruta sa Arabia, at nakapuwesto ang bahagi ng kanyang hukbo sa 
Iraq sa silangan, ang hilaga at kanlurang bahagi ng kuta, ay saklaw ang ruta ng Iraq at Jordan, at 
pinanatili ang natira sa likuran bilang matibay na reserba. 

Hinangaan ni Khalid ang kalagayan ng kuta na may matibay na paghahanda at ang paulanan ito sa 
kanyang kasalukuyang kalagayan ay nagpapakita ng malaking operasyon. Samakatwid, siya ay 
nagpasyang maghintay, sa pag-asang ang mga nagtatanggol ay mapapagod sa paglusob na ito at biglang 
lumabas upang makipaglaban sa kanya sa bukas na lugar. Sa gayon ay pahihirapan niya sila sa malaking 
pinsala at magpaulan sa kuta matapos na ang mga kawal ay manghihina. Maayos niyang pinaatras ng 
kaunti ang kanyang pwersa mula sa kuta. 

Sa paglisan ni Ukaidar ang buong Kristiyanong Hukbo ay sumailalim sa pamamahala ni Judi bin Rabi'a. 
Si Judi ay naghihintay na gumawa ng unang hakbang ang mga Muslim, ngunit ang mga Muslim ay 
nananatiling hindi gumagalaw. Sa ilang pagkakataong lumipas at nakita ni Judi na ang mga mananalakay 
ay walang ginawang pagtangka na lumapit sa kuta, siya ay nawalan ng pagtitimpi na makipaglaban kay 
Khalid. Dahil dito, siya ay nag-utos ng dalawang pagdaluhong. 

Ang isang grupo ay aatake kay Ayadh sa may ruta ng Arabia habang ang isa, ang malaking grupo na 
binubuo ng kanyang sariling angkan, ang Wadi'a, na kumikilos sa kanyang direktang pag-uutos, ay aatake 
sa kampo ni Khalid sa hilaga. 

Pinaatras ni Ayadh ang mga Arabong lumabas at umatake sa kanya. Na iniwan ang maraming patay, 
sila ay nagmamadaling bumalik sa kuta at isinara ang tarangkahan. Ang grupong ito ay mapalad. Sila ay 
nakaharap lamang sa walang karanasang heneral katulad ni Ayadh bin Ghanam at mga kawal na wala sa 
kakayahan ng mga matitigas na beterano ni Khalid. 

Ang isa at ang malaking grupo - ang angkan ng Wadi'a na kumikilos sa pamumuno ni Judi - ay lumabas 
kasabay sa grupo laban kay Ayadh, at para kay Khalid, na tumayo sa likuran ng kuta at pinakalat ang 
kanyang mga kawal para sa labanan. Nakikitang walang kilos mula kay Khalid, si Judi ay naging agresibo. 
Binuo ang kanyang angkan para sa labanan at sumulong upang harapin si Khalid. Ang dalawang hukbo 
ngayon ay magkaharap ng malapitan, at sa imahinasyon ni Judi, ay kanyang uulakin ang mga Muslim sa 
labanan. Pagkaraan, biglang humampas si Khalid kay Judi sa isang sukdulang karahasan at bilis. 

Hindi nalalaman ng mga Arabo kung ano ang tumama sa kanila. Sa ilang minuto sila ay bumagsak 
katulad isang bahay na karton. Si Judi ay nabihag kasama ang daan-daang kasapi ng kanyang angkan, 
habang ang natira, ay nawalan ng pagkakaisa at ayos, natatarantang tumalikod pabalik sa kuta. Ang mga 
Muslim ay hindi lamang tumugis sa kanila, sila ay nasa kanila, kabilang sa kanila, sa kabuohan nila. Kapag 
ang unang umabot sa tarangkahan ng kuta ay isang Kristiyanong Arabo, ang pangalawa ay isang Muslim. 
Ang mga Arabong nananatili sa kuta ay nasaksihan ang isang kuyog na nagmamadali tungo sa 
tarangkahan na dito ay kalahati ang mga Muslim. Isinara nila ang tarangkahan sa harapan ng kanilang 
mga kasamahan, at ang angkan ng Wadi'a na sumabay kay Judi ay napagsarhan. 

Daan-daan ang ginawang bihag ng mga Muslim. Ang iba ay nasawi - ang ilan ay sa karahasan na hatid 
ng labanan at ang iba ay sa pagtugis at sa naging labanan sa tarangkahan. Ito ay naging mapait nang 
kanilang maalala ang payo ni Ukaidar. Katotohanang ito ay si Khalid! Ngunit huli na ang lahat. 

Ang unang bahagi ng plano ni Khalid ay naisakatuparan. Siya ay kumilos pagkaraan, lumapit sa kuta 
upang makita ng mga nagtatanggol na wala ng posibilidad upang makatakas, at inanyayahan ang hukbo 
sa loob na sumuko, ngunit ang mga kaaway ay tumanggi. 

Hawak ni Khalid si Judi at ang kanyang angkan na mga bihag, nakahanay malapit sa kuta upang makita 
ng lahat. Pagkaraan, sa lilim ng nasisindak na paningin ng mga nagtatanggol, si Judi at ang mga bihag ay 
pinugutan ng ulo. Ngunit dito, sa halip na mawalan ng lakas ang mga nagtatanggol ng Daumat-ul-Jandal, 
na siyang inaasahan ni Khalid, ay nagpapatibay ng kanilang determinasyon na makipaglaban hanggang 
sa huli. 

Ang pagsalakay ay nagpatuloy sa loob ng ilang araw. At isang araw, pinaulanan ni Khalid ang kuta. Ang 
mga nagtatanggol ay nagsagawa ng pagpipigil sa abot ng kanilang nakakayanan, ngunit laban sa 
mahuhusay na mandirigmang tropa ni Khalid sila ay walang tsansa. Karamihan sa mga kawal na ito ay 
napatay, ngunit ang nga kababaihan at maraming kabataan ay ginawang bihag. Ito ay naganap sa huling 
linggo ng Agusto 633 (kalagitnaan ng Jamad-ul-Akhir, 12H). 

Si Khalid ay madalas na naiingganyo sa mga magagandang babae. At naaaninag na siya ay may 
espesyal na kasiyahan sa mga kababaihan ng pinuno na nakikipaglaban sa kanya. Kanyang binili ang 
magandang anak na babae ni Judi at kinuha ito bilang alipin! 

Inilaan ni Khalid ang ilang araw na sumunod upang isaayos ang kalagayan ng Daumat-ul-Jandal. 
Pagkaraan siya ay bumalik sa Hira, kinuha si Ayadh na sumama sa kanya bilang nasasakupang heneral. 
Siya ay bumalik at natagpuan ang kalagayan ng Iraq, na kahit papaano ay nagbago, ang mga Persiyano ay 
nasa landas ng pakikipaglabang muli. 

KABANATA 2 6 


Ang Huling Oposisyon 

"Kami ay umatake sa kanila sa pamamagitan ng nakasakay na tropa, at kanilang nasilayan Ang 
Kadiliman ng Kamatayan sa paligid ng madahong taniman. Sa umaga sila ay nagsabi, kami ay ang mga 
tao na nagkulumpon sa ibabaw ng mayabong na bansa mula sa mabagsik na Arabia." [al-Qa'qa' bin Amr, 
kumander ng hukbo ni Khalid] 1 

Hindi paman nakalayo si Khalid sa Ain-ut-Tamr ng maraming araw nang ang balita sa kanyang pag-alis 
ay umabot sa korte ng Persiya. Pinaniniwalaan na si Khalid ay bumalik sa Arabia kasama ang malaking 
bahagi ng kanyang hukbo, at ang Ctesiphon ay nakahinga ng maayos. Pagkaraan ng ilang araw, ang 
katayuan ng kaligtasan ay dumaan at pinalitan ng isang galit na pagnanasa upang itaboy ang mga 
Muslim pabalik sa desyerto at muling kukunin ang mga teritoryo at ang karangalan na nawala sa 
Imperyo. Ang mga Persiyano ay desidido na huwag makipaglaban kay Khalid muli, ngunit sila ay handang 
makipaglaban sa mga Muslim na wala si Khalid. 

Si Bahman ay nagtakda upang kumilos. Sa ngayon siya ay bumuo ng bagong hukbo, mula sa ilang mga 
nakaligtas sa Ulais, iilan sa mga beteranong inilabas mula sa mga kuta ng ibang bahagi ng Imperyo, at 
iilan na mga bagong kasapi. Ang hukbo na ito ngayon ay handa na sa digmaan. Kasama ang maraming 
bagong kasapi na ito, ganun paman, ito ay hindi nagtaglay ng parehong kalidad sa mga kawal na 
nakasagupa ni Khalid sa timog ng Euphrates. Si Bahman ay nagpasyang huwag ilagak ang hukbo na ito sa 
labanan hanggang mapalakas sa karagdagang pwersa ng mga Kristiyanong Arabo na nanatiling matapat 
sa Imperyo. Siya samakatwid ay pinasimulan ang pagpupulong sa mga Arabo. Ang mga Kristiyanong 
Arabo ay tumugon ng may pagkukusa at sabik sa mungkahi ng Persiyanong korte. Maliban sa 
pagkatalong dinanas sa Ain-ut-Tamr, ang galit na mga Arabo sa lugar na ito ay kumaluskos sa 
paghihiganti para sa kanilang dakilang pinuno na napatay, si Aqqa. Sila ay balisa, ganun narin sa pagbawi 
ng kalupaan na nawala sa kanila at naagaw ng mga Muslim, at ang palayain ang mga kasamahang naging 
bihag ng mga mananakop. 

Ang malaking bilang ng mga angkan ay humanda para sa digmaan. Hinati ni Bahman ang mga 
Persiyanong pwersa ng dalawang grupo at pinadala ito sa labas ng Ctesiphon. Ang isa na pinamumunoan 
ni Ruzbeh, ay kumilos tungong Husaid, at ang isa na pinamumunoan ni Zarmahr ay kumilos tungong 
Khanafis. Sa pansamantala ang dalawang hukbo na ito ay matatagpuan sa dalawang magkahiwalay na 
lugar upang maging maluwag ang pagkilos at pangangasiwa, ngunit sila ay hindi magpatuloy sa ibayo ng 
kinalalagyang ito hanggang ang mga Kristiyanong Arabo ay handa na sa labanan. Binabalak ni Bahman na 
pisanin ang kabuohang hukbo ng Imperyo upang hintayin ang pag-atake ng mga Muslim o sumulong sa 
timog upang makipaglaban sa mga Muslim sa Hira. 

Subalit ang mga Arabong Kristiyano ay hindi pa handa. Sila ay bumubuo ng dalawang grupo, ang una 
ay sa pamumuno ni Huzail bin Imran, na nagtitipon sa Muzayyah, ang pangalawa ay sa pamumuno ni 


1. Ibn Kathir, al-Bidayah wan-Nihayah, Dar Abi Hayyan, Cairo, lst ed. 1416/1996, Vol. 6, p. 426. 

Rabi'a bin Bujair, na nagtitipon sa dalawang lugar na malapit sa isat-isa - ang Saniyy at Zumail (na kilala 
rin bilang Bashar). Ang dalawang grupo na ito, kapag nakapaghanda ay sasanib sa mga Persiyano at 
bumuo ng isang malaki at malakas na pwersa. 

Ang kasalukuyang mga paghahanda na ito ay sa panahong si Qa'qa' ang opisyal na namamahala sa 
Iraq habang si Khalid ay wala, ay kumilos ng pagsalungat na hakbang. Kanyang pinabalik ang ilang mga 
pangkat na ipinadala ni Khalid sa tawid ng Euphrates at tinipon ito sa Hira. At siya ay nagpadala ng 
dalawang pangkat pasulong - isa sa Husaid at ang isa ay sa Khanafis. Ang mga pinuno sa mga pangkat na 
ito ay pinag-utosang manatiling makadikit sa mga Persiyanong pwersa sa mga lugar na ito, upang 
maabala ang pagsulong ng mga Persiyano, kailangang sila ay magpasyang tumulak pasulong, at upang 
panatilihing maipaalam kay Qa'qa' ang dami ng mga Persiyano at ang mga kinikilos nito. Ang mga 
pangkat na ito ay kumilos tungo sa kanilang kanya-kanyang layunin at isinagawa ang pagdikit sa mga 
Persiyano. 

Sa panahong iyon, pinanatiling handa ni Qa'qa' ang natirang mga kawal para sa tagpo ng labanan. Ito 
ang kalagayan na bumati kay Khalid sa kanyang pagdating sa Hira, sa ikaapat na linggo ng Setyembre 633 
(kalagitnaan ng Rajab, 12H). 

Ang sitwasyon ay maipalagay sa mapanganib na bahagi, ngunit ito ay mangyari lamang kapag ang 
pwersa ng Imperyo ay magtagumpay sa pagkakaisa at magsagawa ng opensibang kilos laban sa Hira. 
Anumang plano na pinagtibay ng mga Muslim ay lilikha ng dalawang estratihiyang pangangailangan. Una, 
ay pigilang magkatipon ang pwersa ng Imperyo na magkaisang lakas at hindi magagaping hukbo, at 
pangalawa, ang bantayan ang Hira laban sa mga kaaway sa isang bahagi habang ang mga Muslim ay 
kumikilos laban sa mga kaaway sa iba. 

Si Khalid ay nagpasyang makipaglaban sa operasyon, sa paraan na ngayon ay naging kaugalian na niya. 
Siya ay magsagawa ng opensiba at wasakin ang bawat Imperyong pwersa sa magkahiwalay na lugar na 
kinaroroonan. Ayon sa estratihiyang kanyang naisip, hinati niya ang hukbo ng mga Muslim sa Hira ng 
dalawang grupo, ang isa ay kanyang inilagay sa pamamahala ni Qa'qa' at ang iba ay si Abu Laila. Kapwa 
ito ipinadala ni Khalid sa Ain-ut-Tamr, na hindi magtatagal siya ay sasanib dito, matapos 
makapagpahinga angtropang nakipaglaban sa Daumat-ul-Jandal. 

Pagkalipas ng ilang araw, ang kabuohang hukbo ng mga Muslim ay natipon sa Ain-ut-Tamr, maliban 
sa maliit na hukbong iniwan sa pamumuno ni Ayadh bin Ghanam upang manatili sa Hira. Sa ngayon ang 
kawal ay binuo sa 5,000 kalalakihan ang bawat isa, ang isa dito ay pinanatiling reserba. 

Ipinadala ni Khalid si Qa'qa' sa Husaid at si Abu Laila sa Khanafis kasama ang utos na wasakin ang mga 
Persiyano sa mga lugar na ito. Ang dalawang heneral ay ang mamamahala sa mga grupo ng mga Muslim 
na nakapwesto na sa kanya-kanya nilang mga bahagi. Layunin ni Khalid na kapwa lalabanan ang mga 
Persiyanong hukbo sa mabilis at sabay-sabay, upang alinman sa mga ito ay hindi makakalayo habang ang 
iba ay pinagpipiraso. 

Ngunit ito ay hindi magaganap, sapagkat ang paglalakbay tungo sa Khanafis ay masmahaba kaysa sa 
Husaid, at si Abu Laila ay bigong pakilusin ang kanyang pwersa sa bilis na maipuna sa kaibahan. 

Samantala, si Khalid ay nananatili kasama ang reserbang grupo sa Ain-ut-Tamr upang bantayan ang 
anumang opensibang kilos mula sa Saniyy at Zumail patungong Hira. 

Si Qa'qa' ay lumakad patungong Husaid, at si Abu Laila ay sumunod sa kanya patungong Khanafis, 
kapwa silang nagpatuloy sa magkaibang ruta tungo sa kanilang mga layunin. Nang si Qa'qa' ay malapit 
na sa kanyang layunin, si Ruzbeh, ang Persiyanong kumander ng Husaid, ay nagpadala ng panawagan ng 
tulong kay Zarmahr, ang Persiyanong kumander ng Khanafis. Si Zarmahr ay hindi nagpadala ng kanyang 
kawal sa Husaid sapagkat kailangan niya ang permisyon ni Bahman bago siya makakilos sa pagpadala ng 
kawal mula sa Khanafis. Ngunit siya ay pumunta sa Husaid sa kanyang sarili upang tingnan ang sitwasyon, 
at dumating sa tukmang panahon upang makasali sa Labanan ng Husaid, na naganap sa may kalagitnaan 
ng Oktobre 633 (unang linggo ng Sha'ban, 12H). 

Sa oras ng pagdating ni Qa'qa' sa Husaid, kanyang pinapwesto ang kanyang hukbo at naglunsad laban 
sa mga Persiyanong hukbo, na masmarami ang bilang. Si Ruzbeh ay napatay ni Qa'qa'. Si Zarmahr ay 
sumulong din na naghamon at tinanggap sa isang opisyal na Muslim na siyang pumatay sa kanya. 
Walang pagdarahop ng tapang sa mga Persiyano, ngunit sila ay gayunpaman, maliwanag na natalo ni 
Qa'qa' at itinaboy mula sa tagpo ng labanan. Iniwan ang maraming bilang ng mga patay, ang mga 
Persiyano ay umatras na nagmamadali tungo sa Khanafis, na sumanib sa ibang mga kawal na Persiyano, 
na ngayon ay sumailalim sa pamamahala ng isa pang heneral na nagngangalang Mahbuzan. Ang mga 
Persiyanong nakaligtas sa Husaid ay dumating sa Khanafis sa ilang sandali bago ang grupo ni Abu Laila. 

Ang ulat hinggil sa pagdating ng mga Muslim ay natanggap. Bilang isang matalinong heneral, si 
Mahbuzan ay gumuhit ng tamang aral mula sa pagkatalo sa Husaid at nagpasyang iwasan ang 
makipaglaban sa mga Muslim. Minsan pa, siya ay umalis mula sa Khanafis, siya ay kumilos tungo sa 
Muzayyah na kung saan siya ay sumanib sa mga pwersang Arabo na naipon sa pamamahala ni Huzail bin 
Imran. 

Si Abu Laila ay dumating sa Khanafis at natagpuang wala na ang mga Persiyano. Kanyang inukupa ang 
Khanafis at ipinaalam kay Khalid ang pag-alis ng mga Persiyano tungo sa Muzayyah. 

Sa Ain-ut-Tamr, narinig ni Khalid ang pagkatalo ng mga Persiyanong hukbo sa Husaid. Kasunod ay ang 
pagkilos ng pangalawang Persiyanong hukbo, kasama ang mga natira sa una, na mula sa Khanafis 
tungong Muzayyah. Ang kilos na ito ay nag-iwan sa Ctesiphon na bukas at walang kalaban-laban sa atake, 
kahit na walang alinlangang may hukbo para sa pampook na depensa. Ang Muzayyah ngayon ay 
nagtataglay sa pinakamalakas na pagtitipon ng pwersa ng Imperyo. Ang mga Arabong naipon sa Saniyy 
at Zumail, sa ibang banda, ay tumigil na sa pagbabanta sa Hira, dahil sa magkabilang paghihirap ng mga 
Persiyano sa Husaid at Khanafis, ang mga Arabong ito ay hindi na nanaising ipagsapalaran ang kanilang 
mga kampo sa isang agresibong hangarin. 

Ngayon, si Khalid ay may tatlong layuning pagpipilian. Ang Kabisera ng Imperyo, ang hukbo ng 
Imperyo sa Muzayyah at ang pwersa ng mga Arabo sa Saniyy at Zumail. Kanyang kinukonsidera ang 
posibilidad sa pagsalakay sa Ctesiphon, ngunit iwinaksi ito sa dalawang dahilan. Una, ayon kay Tabari, 
siya ay nangangamba na magagalit ang Khalifah, na siya ay kumita sa pagsalakay sa Ctesiphon. Malinaw 
na hindi ito ninanais ni Abu Bakr. Pangalawa, ito ay ganap na pagsasaalang-alang na militar, ang 

pagsulong tungo sa Ctesiphon ay maihantad niya ang kanyang tagiliran at likuran sa malaking pwersa na 
nasa Muzayyah. Ang pwersang ito ay maaaring umatake sa kanya sa likod habang siya ay nakipagsagupa 
sa Ctesiphon, o sumulong at sakupin ang kanyang himpilan sa Hira, at puputulin ang kanyang 
kumunikasyon sa desyerto. 

Sa dalawang layunin na natira, pinili ni Khalid ang Muzayyah. Ang iba ay masmaliit na layunin at 
maaring maisagawa na walang kahirapan. Sa pagkakataong ito, ang tukmang kinaroroonan ng kampo ng 
Imperyo sa Muzayyah ay napatunayan ng mga kinatawan ni Khalid, at ang pakitunguhan ang layuning ito, 
siya ay nagplano ng isang manyobra na bihirang naisagawa sa kasaysayan, isang pinakamahirap 
pamahalaan at pagtugmain - ang isang nagtatagpong sabay-sabay na atake mula sa tatlong direksiyon na 
isasagawa sa gabi. 

Unang ipinalabas na utos ni Khalid ang pagkilos. Ang tatlong grupo ay lumakad tungo sa kanya- 
kanyang lokasyon sa Husaid, sa Khanafis at Ain-ut-Tamr, sa tabi ng magkahiwalay na ruta siya ay 
tumutukoy sa pagitan ng Euphrates at ng Saniyy-Zumail na linya, at magkatagpo sa nakatakdang gabi at 
ibinigay na oras sa isang lugar, na ilang milya malapit sa Muzayyah. Ang pagkilos na ito ay isasagawa na 
nakaplano at ang tatlong grupo ay magtitipon sa isang itinakdang lugar. Dito si Khalid ay mag-utos para 
sa pag-atake. Kanyang inilatag ang oras ng pag-atake at ang tatlong grupo ay babagsak sa mga walang 
kamalay-malay na kaaway. Kanyang inilagay ang kanyang hukbo sa isang mabigat na pagsubok ng 
katumpakan, tanging ang may mataas na kakayahang pangmilitar na pamunuan ang makapagsagawa ng 
isang malinis na manyobra sa gabi. 

Ang mga Persiano at mga Arabo ay mapayapang natutulog, sapagkat ang huling naiulat na lokasyon 
ng grupo ng mga Muslim ay nagpapakita sa kanila ng isang malaking distansiya at walang nakikitang 
panganib ng isang biglaang pag-atake. Ito ay naging patunay ng kanilang huling gabi sa Muzayyah. 
Nabatid lamang ng Imperyong hukbo ang pag-atake nang ang tatlong umaatungal na grupo ng mga 
Muslim na mandirigma ay humagis sa kanilang mga sarili sa kampo ng mga kaaway. 

Sa nakakalito na gabi at pagkataranta ng mga sandali, ang Imperyong hukbo ay hindi natagpuan ang 
kanilang mga paa. Ang pagkasindak ay siyang nangingibabaw sa kampo nang ang mga kawal ay 
tumatakbo mula sa isang grupo ng mga Muslim tungo sa iba. Libu-libo ang nakatay. Hinampas ng mga 
Muslim ang hukbo na ito ng lubosan katulad ng kanilang pagtapos sa hukbo ni Andarzaghar sa Walaja, 
ngunit maraming mga Persiyano at Arabo ang kahit papaano'y nakatakas, sa tulong ng madilim na gabi 
na tumabon sa surpresang atake. 

Sa pagsikat ng araw sa silangang bahagi ng kalawakan, walang buhay na mandirigma ng Imperyo ang 
nanatili sa Muzayyah. Hindi natin nalalaman ang kapalaran ng Persiyanong heneral na si Mahbuzan, 
ngunit ang Arabong kumander, na si Huzail bin Imran, ay nakapagsagawa ng mabuting pagtakas at 
sumanib sa mga Arabo sa Zumail. 

Ang kilos na ito ay naganap sa unang linggo ng Nobyembre 633 (huling linggo ng Sha'ban, 12H). Ang 
manyobra ay naisagawa ng mabuti, ang pagkakataon ay tumpak! 


253 



Kabilang sa mga Arabo na napaslang sa Muzayyah ay ang dalawang Muslim. Ang dalawang ito ay 
naglakbay tungong Madinah ng ilang araw bago ang pagsalakay sa Iraq at nakatagpo si Abu Bakr, 
yumakap sa Islam at bumalik sa Iraq at naninirahan kasama ang mga Kristiyanong angkan. Nang umabot 
sa Madinah ang pagkapaslang ng dalawang Muslim na ito sa kamay ng hukbo ni Khalid, si 'Umar ay 
tumungo sa Khalifah at galit na tumuligsa sa tinawag niyang kataksilan ni Khalid, ngunit si Abu Bakr ay 
kibit balikat dito na nagsabi. 

"Ito ay nangyayari sa kanila na naninirahan kasama sa mga Kuffar."2 

Gayun paman, siya ay nag-utos na ang halaga ng dugo ay kailangang bayaran sa kanilang pamilya. At 
para kay Khalid, ang Khalifah ay inulit ngayon ang kanyang bantog na kataga. 

"Hindi ko ibabalik sa kaluban ang espadang ipinalabas ng Allah laban sa mga walang 
pananampalataya." 

Mula sa Muzayyah, si Khalid ay bumaling sa Saniyy, at ang Zumail-Saniyy ay malapit lamang kaya ito 
ang naging unang layunin, na kung saan si Khalid ay nagpasyang ulitin ang manyobra sa Muzayyah. Ang 
kanyang hukbo ay kikilos sa tatlong grupo katulad ng dati. Mula sa Muzayyah ang mga grupo ay lalakad 
sa magkahiwalay na direksiyon at magtagpo para sa pag-atake sa Saniyy sa isang itinakdang gabi at oras. 
Si Khalid ay sumulong sa direktang ruta mula sa Muzayyah habang ang ibang grupo ay kumilos ng 
malawak sa kanyang tagiliran. Sa isang nakatakdang gabi at sa nakatakdang oras - sa ikalawang linggo ng 
Nobyembre 633 (unang linggo ng Ramadhan, 12H) - ang tatlong grupo ay bumagsak sa kampo ng mga 
Arabo sa Saniyy. Sa pagkakataong ito, kakaunti nalang sa mga Arabo ang nakaligtas sa pamamaslang. 
Ang mga kababaihan at kabataan ay pinatawad at ginawang bihag. Ang Arabong kumander na si Rabi'a 
bin Bujair ay nakatagpo ang kanyang kamatayan, at ang kanyang magandang anak ay nahuli, ngunit siya 
ay hindi kinuha ni Khalid. Siya ay pinadala sa Madinah, na naging asawa ni Ali.3 

Ngayon, ay pina-manyobra ni Khalid ang kanyang hukbo na walang kahirap-hirap, na ang isang tao ay 
tila nagtutulak lamang ng piraso ng isang ahedres. 

Dalawa o tatlong araw pagkatapos sa Saniyy, muli niya itong ginawa sa Zumail - tatlong grupo ang 
umaatake mula sa magkaibang direksiyon - at ang mga Arabo sa Zumail ay nilamon ng lindol na tumama 
sa Muzayyah at Saniyy.4 

Nang matapos niyang maisaayos ang mga bihag at ang labi ng digmaan na nakuha sa Zumail, si Khalid 
ay bumaling sa paglalakad tungong Ruzab, na si Hilal ang anak na lalaki ni Aqqa ay nagtipon ng 
maraming Arabong angkan upang ipaghigante ang kamatayan ng kanyang ama. Ngunit nang ang mga 
Muslim ay dumating sa Ruzab ay wala silang nasisilayan kahit isa. Sa huling sandali ang mga Arabong ito 
ay nagpasya na ang karagdagang pagpipigil ay naging walang saysay at nalusaw tungo sa kawalan sa 
isang desyerto. 


2 . Tabari; Vol. 2, p. 581. 3. Tabari; Vol. 2, p. 582. 4. May hindi malinaw hinggil sa lokasyon sa apat na 

labanang naganap. Para sa paliwanag tingnan sa Note 6, Appendix B. 

Ngayon si Khalid ay maaari nang magpahinga at ipagdiwang ang kanyang mga tagumpay. Sa hindi 
umabot ng isang buwan, kanyang nadurog ang malaking pwersa ng Imperyo sa apat na magkahiwalay na 
labanan na sumasaklaw sa malawak na lugar ng operasyon na may habang 100 milya. Kanya itong 
naisagawa sa pamamagitan ng paggamit ng nakapangilabot na pagkilos ng kanyang mga 
mangangabayong mandirigma, sa paggamit ng katapangan at pagsurpresa at sa karahasan ng 
opensibang pagkilos. Kanyang naisakatuparan ang misyon na ibinigay ng Khalifah, wala nang oposisyon 
na natira para sa kanya upang durugin. 

Ang mga Persiyano ay nakipagsapalaran sa labas ng Imperyo nang marinig ang pag-alis ni Khalid mula 
sa Ain-ut-Tamr, ngunit si Khalid ay bumalik at muli itong inulit. Ang Ctesiphon ay umurong sa kanyang 
talukap. 

Ibat-ibang mga pagsalakay ang inilunsad ni Khalid sa mga rehiyon sa pagitan ng mga ilog. Ang mga 
lugar na hanggang sa yugtong ito ay ramdam ang mabigat na kamay ng digmaan na ngayon ay 
umaalingaw-ngaw sa yapak ng mga kabalyerang Muslim at ang sigaw ng 'Allahu Akbar!' Ngunit ang 
mababang masa ng Iraq ay nanatiling hindi inaabala. 

Ang mga taong ito ay nagturing sa pagdating ng mga Muslim bilang biyaya, sapagkat sila ay 
naghahatid ng kaayusan at katatagan, mga bagay na hindi nila nalalasap sa mga gintong taon ni 
Anushirwan ang Makatatungan. 

Ngunit hindi likas kay Khalid na nagpapahinga at maging kampante. Likas sa kanya na hindi 
makontento sa mga nagdaang mga nagawa, siya ay nanatiling naghahanap ng bagong kaluwalhatian at 
pagsisikap tungo sa malayong mga kagiliran. Ang kabisera ng Persiya ay tila nag-aatubili upang pawiin 
ang kanyang pawis sa labanan sa pagpapadala ng karagdagang hukbo laban sa kanya, kaya ito ay isang 
kasiyahan kay Khalid upang mapaalalahanan na ang malakas na Persiyanong kawal ay nananatiling 
lumilitaw sa Euphrates at Firaz (malapit sa kasalukuyang Abu Kamal), na siyang marka ng hangganang 
namamagitan sa Imperyo ng Persiya at Silangang Roma. Ito ang tanging natitira sa Persiyanong kuta sa 
kanluran ng Ctesiphon, at dahil sa ang Khalifah ay nagtagubilin kay Khalid na "makipaglaban sa mga 
Persiyano" siya ay nagpasyang alisin din ito. 

Si Khalid ay naglakbay patungong Firaz. Sa kanyang pagdating dito sa unang linggo ng Desyembre 633 
(katapusan ng Ramadhan, 12H), kanyang natagpuan ang dalawang hukbo - ang Persiyano at ang 
Romano. Ang mga hukbo na ito, ay nagrepresenta sa dalawang Imperyo na kung saan sa mga nauunang 
dalawang dekada ay magkalaban sa isat-isa sa mahaba at magastong digmaan, ngayon ay nagkaisa 
upang labanan ang mga Muslim, at sinaniban sa layuning ito ng mga mamamayan ng Arabong angkan. 

Sa mahigit anim na linggo ay walang nangyayari. Ang dalawang hukbo ay nakatayo at nagtitinginan sa 
isat-isa sa magkabilang ibayo ng Euphrates, ang mga Muslim ay nasa timog na pampang at ang mga 
Romano at Persiyano ay sa hilagang pampang, wala sa dalawang panig ang nais tumawid sa ilog. 

Pagkaraan, sa Enero 21, 634 (ika-15 ng Dhul Qa'idah, 12H), si Khalid ay nanunukso sa magkaalyado na 
tumawid sa Euphrates tungo sa kanyang kinalalagyan, at ang kanilang pagtawid ay bahagya pang 
natatapos nang siya ay umatake sa kanila sa kanyang nakasanayang bilis at karahasan. 

Libu-libo sa kanila ang napaslang bago paman makaligtas ang iba na tumalilis. Ito ay hindi malaki o 
isang pangwakas na labanan, o ang pwersa ng kaaway ay napakalaki, katulad ng nabanggit ng mga 
naunang mananalaysay. (Walang Persiyanong tagaplano sa kanyang pangunawa na mag-iwan ng isang 
malakas na hukbo sa isang mapayapang hangganang lungsod katulad ng Firaz habang ang Gitna at 
Kanlurang Iraq ay naglaho at ang Ctesiphon sa kanyang sarili ay nasa panganib. Ang kanyang 
kahalagahan ay nakabatay lamang sa katotohanan na ito ay ang huling labanan sa isang makinang na 
kampanya). 

Iginugol ni Khalid ang kanyang 10 araw sa Firaz, pagkaraan, sa Enero 31, 634, ang hukbo ay umalis sa 
Firaz sa kanyang daan patungong Hira. Sa paglalakbay na ito ang kawal ay binuo ng isang paunang 
bantay, ang pangunahing katawan at ang likurang bantay, at si Khalid ay hayaang malaman na siya ay 
naglalakbay kabilang sa likurang bantay. Ngunit dahil sa ang likurang bantay ay naisaayos palabas sa 
Firaz, si Khalid at ang ilang malalapit na kaibigan ay matagpuan sa kanilang mga sarili sa isang patimog 
na direksiyon. 

Sila ay tumungo sa Makkah upang magsagawa ng peregrinasyon na nakatakda sa darating na 
dalawang linggo. Ito ay isang mapayapang pakikipagsapalaran, bahagyang kapilyuhan! Ang tukmang ruta 
na kinuha ni Khalid ay hindi napag-alaman. Ang tanging nalalaman lamang na siya at ang kanyang mga 
kasamahan ay bumagtas sa isang hindi nasusundang kaparangan - ang isang mahirap at marahas na 
rehiyon na walang taga-akay na nakakaalam at dito na kahit ang mga tulisan ay takot na pumasok.5 
Ngunit naisakatuparan nila. 

Sa Makkah, kanilang isinagawa ang peregrinasyon na hindi nagpapahalata upang hindi sila makilala. 
Pagkaraan ay nagmamadali silang bumalik sa Iraq. Ang bilis na isinagawa ni Khalid at ang kanyang 
magiting at malakas ang loob na mga kasamahang naglalakbay ay malalaman sa katotohanang ang mga 
Muslim na bantay sa likuran ay hindi pa nakapasok sa Hira nang si Khalid ay muling sumanib dito. Siya ay 
lumakad patungong Hira na tila siya ay naroon sa lahat ng oras! Tanging ang kumander ng likurang 
bantay ang nakakaalam sa lihim, ngunit ang mga tauhan ay nagtataka kung bakit si Khalid at ang iilang 
kasamahan ay nag-aahit sa kanilang mga ulo.6 

Hindi nagtagal pagkatapos ng pakipagsapalaran na ito, si Khalid ay lumabas sa ibang pagkakataon. 
Napapagod sa kapayapaan at katahimikan na ngayon ay siyang nangingibabaw sa Iraq, siya ay 
nagpasyang manguna sa isang paglusob sa kanyang presensiya sa isang lugar na malapit sa Ctesiphon. 
Kasama si Muthanna, kanyang sinalakay ang isang matagumpay na pamilihan ng Baghdad at bumalik na 
dala ang mga labingyaman. 

Kung umasa si Khalid na siya ay hindi napapansin sa Makkah, siya ay nagkamali. Siya ay bahagyang 
nakabalik mula sa pagsalakay sa Baghdad nang makatanggap ng liham mula kay Abu Bakr na nagbigay 
babala sa kanyang "huwag itong uliting muli!" Ang babala ay may kasamang isa na namang malaking 
misyon, si Khalid ay magpapatuloy sa Syria, ang kampanya sa Iraq ay tapos na. 

5. Tabari; Vol. 2, p. 583. 

6. Isang kaugalian ng mga Muslim na mag-ahit ng ulo kapag magsagawa ng Peregrinasyon. 

Ang kampanya sa Iraq ay isang nagniningning na tagumpay. Ang mga Muslim ay nakipaglaban sa ibat- 
ibang madugong digmaan laban sa mga Persiyanong hukbo na masmalaki ang bilang, at hindi lamang sila 
nanalo sa bawat labanan bagkus ay ang pahirapan sa pagkadurog na pagkatalo ang mga Persiyano at 
mga Arabong tumutulong. At ang mga Persiyanong hukbo ay ang kinatatakutang militaring hukbo sa 
kanilang panahon! 

Ang mga estratihiya ni Khalid sa kampanyang ito, na hindi niya maipalihis, ay ang makipaglaban sa 
digmaang malapit sa desyerto, na may bukas na ruta tungo sa desyerto kung sakaling siya ay dumaranas 
ng kahirapan at isang kabaliktaran. Ang desyerto ay hindi lamang isang kanlungan ng siguridad na dito 
ang mga Persiyano ay hindi makipagsapalaran bagkus ay isang rehiyon ng malaya, at mabilis na pagkilos 
na dito siya ay madaling nakapagsulong ng sunod-sunod sa anumang layuning kanyang pinili. Siya ay 
hindi pumasok ng malalim sa Iraq hanggang ang mga Persiyanong hukbo ay nawalan ng kakayahang 
makapagbanta sa kanyang ruta sa desyerto. 

Ang estratihiya ng mga Periyanong hukbo ay nakakondisyon sa politikal na pangangailangan upang 
ipagtanggol ang mga hangganan ng Imperyo, at ito ay naghatid sa kanila upang makipaglaban sa mga 
Muslim sa hangganan sa pagitan ng desyerto at loob, katulad ng ninanais ni Khalid. Subalit sa loob ng 
politikal na limitasyong ito, sila ay sumusunod sa isang mahusay na paraan at nagplano ng malaking pag- 
iipon ng lakas para sa digmaan. 

Si Qarin ay dapat sumanib kay Hurmuz, si Bahman ay dapat sumanib kay Andarzaghar, at si Ruzbeh at 
Zarmahr ay dapat na sumanib sa mga Arabong pwersa sa Muzayyah at Zaniyy-Zumail. Kapag ang 
kombinasyong ito ay nangyari, ang kampanya ay maaring kinuha ng iisa at sa ibang paraan. Ngunit ito ay 
hindi nangyari, salamat sa mabilis na pagkilos ni Khalid at sa kanyang sinadyang paraan upang dalhin ang 
ibat-ibang kawal sa laban sa isat-isa, pinaghiwalay ito sa bawat isa sa panahon at lugar. 

Ang pangunahing kasangkapan na ginamit ni Khalid upang ang kanyang mapaghangad na manyobra 
ay magtagumpay ay ang kahusayan sa pakikipaglaban ng mga Muslim at ang kinikilos ng kanyang hukbo. 
Dito ay kanyang sinamantala ang limitasyon sa pagtigiis ng tao at hayop. Kahit na bahagi lamang ng 
kanyang hukbo ang tunay na kabalyera, ang kabuohang hukbo ay nakasakay sa kamelyo para sa pagkilos 
at maaaring umatake sa isang tiyak na lugar at sa tiyak na panahon at ayon sa nais ng kanyang kumander. 
Ito ay maaaring kumilos ng mabilis na sapat upang makipaglaban sa A, at pagkaraan ay bumaling sa B 
para sa isa pang labanan bago makakilos ang kaaway. 

Walang nakatala sa dami ng Persiyanong pwersa na nakasagupa ni Khalid sa ibat-ibang mga labanan, 
o ang mga pagkapaslang na dinanas ng magkabilang panig. May mga nasawing pigura na inibigay para sa 
mga Persiyano na marahil ay pinapalabis. Ang tiyak na, sila ay napakalaking hukbo at dumanas ng 
maypagkatarantang pagkatalo, lalo na sa Walaja, sa Ulais, sa Muzayyah at Zaniyy-Zumail, na tumigil sa 
paglitaw bilang epektibong lumalaban na pwersa. 

Ang Persiyanong hukbo na humarap kay Khalid sa Kazima, sa Maqil, sa Walaja, at Ulais, marahil ay 
nasa bilang sa pagitan ng 30,000 at 50,000 ka tao. Ang isang pwersa ng kaaway na umabot sa dalawa o 
tatlong beses ang dami sa kanilang bilang ay hindi nagbigay alalahanin kay Khalid at sa kanyang mga 
tigas. Sila ay tatayo sa kanilang mahabang hakbang. O ang hukbo na ganito ang laki ay labis ang dami 

para sa kanilang pamantayan. (Sa digmaan ng Qadissiyah, na naganap tatlong taon ang nakalipas, ang 
mga Persiyano ay nabigo na may kawal na 60,000 kalalakihan.) 

Para sa mga Muslim na nasawi, kinukonsidera na ang hukbo ay nananatili sa mataas na antas ng bisa 
sa kabuohang kampanya, sila ay kailangang hindi maging mabigat. 

Sa kabila ng lahat, ito ay si Khalid sa kanyang sarili, ang nagsumikap na ang pagsalakay sa Iraq ay 
maging makatotohanan at matagumpay laban sa mga natatarantang kaaway. Siya ay ang unang tanyag 
na Muslim na kumander na nagsagawa ng pagsakop sa mga dayuhang kalupaan at muling iniguhit ang 
politikal at pangrelihiyong mapa sa mundo. Siya ay hindi nagpataw ng kahirapan sa kanyang mga tauhan 
sa mga bagay na hindi niya makakayanang gawin sa kanyang sarili. Ito ang walang hangganang 
paniniwala na taglay ng kanyang mga mandirigma, sa Espada ng Allah, na nagagawa nilang maging 
matapang sa anumang mga panganib. 

Si Khalid ay nagwalis sa Iraq katulad ng isang marahas na bagyo. Katulad ng marahas na unos siya 
ngayon ay susugod sa Syria at hahampasin ang hukbo ng isa pang mapagmataas na Imperyo - ang 
Silangang Roma. 

ATING naaninag ang madugong imahe ng kasaysayan sa buhay ng mga Sahabah, sa kanilang matatag 
na pananampalataya at mga pagtitiis. 

Kahit papaano ay naiparating sa atin kung sino at ano ang buhay ng mga taong nauuna sa atin, ang 
mga kasamahan ng Propeta (), naiparating sa atin kung paano nila pinanghawakan at ipalaganap ang 
Islam, ang Relihiyon ng Allah sa ibabaw ng lupa. 

Abangan natin ang pagpapatuloy ng Espada ng Allah sa Imperyo ng mga Romano. 

In shaa Allah!7 


7 . Tagasalin. 

KABANATA 2 7 


Panganib na paglalakbay 

"Pinagpala ng Allah ang mga mata ni Raafi, paano siya nagtagumpay sa paghanap ng daan mula sa 
Qaraqir patungong Nawa? Limang araw ang paglalakad, nang ang hukbo ay napaiyak, walang nilalang 
ang nakagawa ng paglalakbay na katulad nito noong una." [Isang kawal na kabilang sa naglalakbay]l 

Sa Hira, katapusan ng Mayo 634, binuksan ni Khalid ang liham ng Khalifah at binasa. 

"Sa Ngalan ng Allah, Ang Mapagpala, Ang Mahabagin, mula sa alipin ng Allah, si Atiq, anak na lalaki ni 
Quhafa,2 para kay Khalid na anak na lalaki ni al-Waleed. Sumaiyo ang kapayapaan. Aking pinupuri ang 
Allah, maliban sa Kanya ay walang diyos, at ang kapayapaan at pagpapala ay mapasakay Muhammad (). 
Maglakad hanggang iyong marating ang pagtitipon ng mga Muslim sa Syria, na nasa kalagayan ng 
malaking pagkabahala. . 

Si Khalid ay tumigil sa pagbabasa, nangamba na baka ito ay nangangahulugan ng pagbababa at sa huli 
ang pamimilit ni 'Umar laban sa kanya ay nagbunga. At gaano kapait na bunga! Bulong ni Khalid. 

"Trabaho na naman ito ng isang saliwa. Naiinggit siya akin sa pagsakop sa lraq."3 Ngunit ang kanyang 
pangamba ay nagiging kasiyahan nang siya ay magpatuloy. 

"Ikaw ay aking itinalaga bilang kumander sa hukbo ng mga Muslim at tinatahasan kang makipaglaban 
sa mga Romano. Ikaw ay ang maging kumander ni Abu Baidah at sa mga kasama nito. Humayo ka ng 
may bilis at sa mataas na dahilan, O Ama ni Sulaiman, at kompletuhin ang iyong gawain sa tulong ng 
Allah, ang Kataastasan. Maging Kabilang sa mga nagsusumikap para sa Allah. Hatiin ang iyong hukbo sa 
dalawa at iwanan ang kalahati kay Muthanna na siyang maging kumander sa Iraq. Huwag hayaang 
marami ang sumama sa iyo kaysa sa ang manatili sa kanya. Pagkatapos ng tagumpay ikaw ay babalik sa 
Iraq at ipagpatuloy ang pamamahala. 

Huwag hayaang ang pagmamataas ay papasok sa iyong isipan, sapagkat ito ay lilinlang at 
magpapaligaw sa iyo. At hayaang walang pagkaantala. Pagmasdan, para sa Allah ang lahat ng kabutihan 
at Siya ang nagkakaloob sa lahat ng gantimpala."4 


1. Ibn Kathir, al-Bidayah wan-Nihaya, Dar Abi Hayyan, Cairo, lst ed. 1416/1996, Vol. 7, p. 10. 

2. Ang Khalifah ay kilala sa kasaysayan bilang Abu Bakr, ang kanyang tunay na pa ngalan ay Abdullah, 
at siya ay binigyan ng pangalang Atiq ng Propeta (). 

3. Tabari; Vol. 2, p. 608. 

4. Ibid; Vol. 2, pp. 600-605. 

Samakatwid si Khalid ang naitalaga na punong Kumander sa pwersa ng mga Muslim sa Syria.5 

Ngayon si Khalid ay bumuo ng paghahanda para sa paglalakbay. Kanyang ipinaliwanag kay Muthanna 
ang tagubilin ng Khalifah, hinati ang kanyang hukbo sa dalawang bahagi at ipinaubaya ang kalahati nito 
kay Muthanna. Ngunit sa pagkahati ng mga kawal, sinubukan ni Khalid na panatilihin ang lahat ng 
kasamahan ng Propeta () - ang mga Muhajir at ang mga Ansar, ang mga taong ito ay siyang nagtaglay ng 
espesyal na kahalagahan ng hukbo. Dito si Muthanna ay masidhing tumutol. 

"Igigiit ko ang lubusang pagsakatuparan sa mga utos." Wika ni Muthanna. "Kukuha din ako sa mga 
kasamahan, dahil sa kanilang presensiya, ako ay umaasa ng tagumpay."6 

Nakikita ni Khalid ang hustisya sa pag-aangkin ni Muthanna. Kanyang binago ang pagkakahati upang 
iwanan kay Muthanna ang kasiyahan ng pagkabahagi ng mga kasamahan, partikular dahil dito ay 
kabilang ang maraming mahuhusay na opisyal ng hukbo. Pagkatapos nito, si Khalid ay handa na sa 
paglalakbay tungo sa Syria. 

Ito ay isang paraan ni Abu Bakr na bigyan ang kanyang mga heneral ng kanilang misyon, ang 
geograpikong lugar na kung saan ang misyon ay isasagawa, at ang pinagkukunan sa layuning ito ay 
makukuha. Pagkatapos ay maaari niyang ipaubaya sa kanyang mga heneral na kompletohin ang kanilang 
misyon sa anumang pamamaraan na pipiliin nila. Ito ay kung paano niya inilunsad si Khalid sa Iraq, at ito 
rin ay kung paano niya ilulunsad si Khalid sa Syria. Ang misyon na binigay kay Khalid ay malinaw, siya ay 
kumilos sa lahat nang bilis tungong Syria, kunin ang pamamahala sa mga Muslim na pwersa at 
makipaglaban sa mga Romano hanggang makamit ang tagumpay. Kung saan ang ruta na kukunin ni 
Khalid patungo sa Syria ay nakasalalay sa kanya, at ito ang pinakamahalaga sa madaliang pagpasya na 
kukunin ni Khalid. 

Ang detalye ng lokasyon sa pwersa ng mga Muslim sa Syria ay hindi niya batid. Ang tanging nalalaman 
niya na sila ay nasa pangunahing lugar ng Busra at Jubiya, at kailangan niyang makarating dito ng mabilis. 

May dalawang kilalang ruta na maaring daanan sa paglalakbay na ito. Ang una ay ang ruta sa timog 
dadaan sa Daumat-ul-Jandal, na dito ang hukbo ay makapaglakbay tulad ng karaniwang karawan tungo 
sa Syria. Ito ang pinakamadali at karaniwang paglapit, na may sapat na tubig sa daraanan at walang 
kaaway na makapanghimasok sa kanyang kinikilos. Ngunit ito ay isang napakahabang ruta at ang 
pagkilos ay nangangailangan ng sapat na oras upang maisagawa. Binigyang-diin ng Khalifah na maging 
mabilis, dahil ang kalagayan ng mga Muslim sa Syria ay malubha. Matapos ang ilang pagsasaalang-alang, 
tinanggihan ni Khalid ang rutang ito. 


5 . Sa ibang bersiyon, sa kung paano ginampanan ni Khalid ang pamumuno sa Syria ay nagmungkahi na siya sa 
kanyang sarili ay hinimok ang ibang mga heneral upang siya ang gawing pinuno sa hukbo, o ang mga heneral ay 
siyang nagtalaga sa kanya upang maging kumander ayon sa kanyang katayuang militar. Ang bersiyon na ito ay 
hindi tama. Si Khalid ay malinaw na itinalaga bilang punong kumander sa Syria mula kay Abu Bakr. 

6. Tabari; Vol. 2, p. 605. 

Ang ibang ruta ay ang nasa hilaga sa gilid ng Euphrates tungo sa Hilagang-Kanluran ng Syria. Ito rin ay 
mainam na ruta sa paglalakbay, ngunit ito ay magpapalayo kay Khalid sa hukbo ng mga Muslim, at ang 
Romanong hukbo sa Euphrates ay hahadlang sa kanyang daraanan. Magagawa niya, walang alinlangang, 
lupigin ang pagsalungat na ito, ngunit muli ay may pagkaantala. Kailangan niyang humanap ng ibang 
paraan upang marating ng mabilis ang pwersa ng mga Muslim sa Syria. 

Tinawag ni Khalid ang kunseho ng digmaan at ipinaliwanag ang sitwasyon sa kanyang mga opisyal. 
"Paano tayo makahanap ng ruta patungo sa Syria." Tanong niya. "Na maiiwasan natin ang harapan ng 
mga Romano? Sila ay tiyak na magtatangkang pipigil sa atin na tulongan ang mga Muslim." Ang kanyang 
tinutukoy ay ang hukbo ng mga Romano sa ibayo ng ruta sa hilaga. 

"Kami ay may napag-alaman." Tugon ng mga opisyal. "Na walang paraan na maaring kukunin ang 
hukbo, kahima't ang isang tao ay maaaring kukunin ang rutang ito. Mag-ingat sa pag-akay sa mga kawal 
tungo sa pagkaligaw!"7 

Ngunit si Khalid ay determinadong humanap ng ibang ruta, at muli itong nagtanong. 

Walang tumugon maliban sa isang kilalang mandirigma na nagngangalang Raafi bin Umaira. 
Ipinaliwanag ni Raafi na totoong may ruta sa pamamagitan ng Kalupaan ng Samawa. Ang hukbo ay 
maaring magpatuloy mula sa Hira tungo sa Quraqir dadaan sa Ain-ut-Tamr at Muzayyah, at ito ay hindi 
mahirap na paglalakad. Ang Quraqir ay isang mainam, na may bukal sa kanluran ng Iraq. Mula sa Suwa 
ay mayroong maliit na kilalang ruta na hahantong sa isang tigang, at walang tubig na desyerto. Sa Suwa, 
muli ay may sapat na tubig, at sa isang araw na paglalakbay bago ang Suwa ay may nalalaman siyang 
isang bukal na mapagbigay ng sapat na tubig para sa hukbo. Ang pinaka-mapanganib na bahagi ng 
paglalakbay ay ang mula sa Quraqir tungo sa bukal na ito, may 120 milya. 

Ngunit si Raafi ay nagbigay babala. "Hindi mo maaring kunin ang rutang ito kasama ang hukbo. Sumpa 
man sa Allah, kahit ang nag-iisang manlalakbay na sumubok dito ay nasa panganib ang kanyang buhay. 
Napaloob dito ang limang araw ng matinding kahirapan na walang patak ng tubig at ang kasalukuyang 
panganib na maligaw sa daanan."8 

Ang mga opisyal na naroroon ay tumango sa pagsang-ayon. Ang pagkuha sa hukbo sa ganitong ruta, 
na ang buong pwersa ay maaring maligaw at mamatay sa uhaw, ay isang bagay na walang taong nasa 
tamang pag-iisip ang magsaalang-alang. Sa isang matatag na boses si Khalid ay nagsabi. "Kukunin natin 
ang rutang ito!" Nakikita ang halatang pagkaalarma sa mukha ng kanyang mga opisyal, siya ay 
dumugtong. "Huwag hayaan na ang inyong paninindigan ay manghina. Dapat isipin na ang tulong ng 
Allah ay dumarating ayon sa inyong paghihirap. Huwag hayaan ang mga Muslim na mangamba sa 
anuman hangga't nasa kanila ang tulong ng Allah."9 


7 . Tabari; Vol. 2, p. 603. 

8. Ibid; Vol. 2, p. 609. 9. Ibid; Vol. 2, p. 603. 

Ang epekto ng kanyang mga kataga ay madalian. Sa isang boses ng kanyang opisyal na tumugon. 
"Ikaw ay ang tao na pinagkalooban ng Allah sa Kanyang mabuting hangarin. Gawin mo ang iyong 
ninanais."10 

At sa may pagkalugod na sigasig ang hukbo ni Khalid ay humanda para sa paglalakbay patungong 
Syria sa ruta na wala pang hukbong nakapaglakbay noong una at nababatid lamang ng isang tao, si Raafi 
bin Umaira. 

Sa unang bahagi ng Hunyo 634 (simula ng Rabi'ul Akhir, 13H) si Khalid ay naglakbay mula sa Hira 
kasama ang 9,000 na tauhan.11 Walang kababaihan at kabataang sumama sa hukbo, sila ay iniwan sa 
utos ni Khalid upang ipadala sa Madinah, upang mananatili doon hanggang maging maluwag na sila ay 
papuntahin sa Syria. Ang hukbo ay kumilos sa pamamagitan ng Ain-ut-Tamr, sa Sandaudal2 at 
Muzayyah tungo sa Quraqir, at si Muthanna ay sumama kay Khalid hanggang dito bago bumalik sa Hira 
upang ipagpatuloy ang pagbabantay sa bagong hangganan sa Persiya. 

Sa gabi, ang hukbo ay nagkampo sa Quraqir at sinidlan ang kanilang mga lalagyan ng tubig at iba pang 
lalagyan ng tubig na magagamit para sa mga tao at hayop na inaasahang aabot ng limang araw 

Kinaumagahan sa susunod na araw, nang ang Mapanganib na Paglalakbay ay nagsimula, si Raafi ay 
muling lumapit kay Khalid. Siya ay tila hindi mapalagay sa kanyang sarili. 

"O Kumander." Pakiusap niya. "Hindi mo magagawang dumaan sa desyertong ito kasama ang isang 
hukbo. Sumpa man sa Allah, kahit ang nag-iisang manlalakbay ay hindi nagtangka dito maliban sa 
pagiging panganib ang kanyang buhay." 

Si Khalid ay galit na bumaling sa kanya. "Kasawian sa iyo, O Raafi." Wika niya. "Sumpa man sa Allah, 
kung may nalalaman akong ibang ruta na magdadala sa akin sa Syria na masmabilis ay kukunin ko. 
Magpatuloy kung ano ang utos!"13 

Si Raafi ay nagpatuloy ayon sa utos at inakay ang 9,000 na kawal ni Khalid tungo sa desyerto. Bilang 
nakasanayan ang mga tauhan ay sumakay sa kamelyo, habang ang mga kabayo ay siyang nanguna. lyon 
ay buwan ng Hunyo na ang araw ay malupit na lumusaw sa buhangin ng desyerto, winawasak ang lahat 
ng bakas ng buhay at ang taong nakikipagsapalarang umapak sa isang nagpapahirap at tigang na 


10. Ibid; Vol. 2, p. 609. 

11. Ang dami ng pwersa na sumama sa paglalakbay ay binigyan ng iba-ibang kalkulasyon bilang 500, 700, 800, 
6,000 at 9,000 ngunit ang huling pigura ay siyang tama. Ito ay ang dami ng hukbo na pinag-utos ni Abu Bakr, at 
ang lahat na naunang manunulat sa kampanyang ito ng Syria, ay nabanggit na ang mga Muslim na pwersa ay 
ka bilang ang 9,000 na kalalakihang sumama kay Khalid mula sa Iraq. 

12. Ang Sandauda ay isang wasak na Mashaihad na humilata Hang milya sa kasalukuyang Ramadi. (Musil, p. 
299). 

13. Tabari; Vol. 2, p. 609. 

kaparangan. Ang makatwirang tao ay hindi ito gagawin - tiyak na hindi sa ganitong yugto ng taon, tiyak 
na hindi sa ganitong bilang, at tiyak na hindi nang ang kapalaran ng mga Muslim sa Syria ay nakasalalay 
sa kanilang ligtas na pagdating. 

Ngunit ang pinakadakilang kaluwalhatian ng tao ay hindi pa naabot ng isang makatwirang mga tao. 
Ang mga kawal na ito ay hindi makatwiran. Sila ay ang mga mandirigma ni Khalid, ang Espada ng Allah na 
narito upang isagawa ang pinakadakilang pakipagsapalaran ng militaring pagkilos ng kasaysayan. 

Ang unang tatlong araw ay lumipas na walang anumang nangyari. Ang mga kawal ay nahihirapan sa 
masidhing init at matinding liwanag, ngunit sila ay sanay sa kahirapan at hangga't mayroong tubig, ang 
lahat ay mabuti. Subalit ang tubig, na nakalaang aabot para sa limang araw, ay ubos na sa paglipas ng 
pangatlong araw. Sila ay may dalawang araw pang paglalakbay pasulong sa unahan nila na walang isang 
patak ng tubig.14 

Tahimik na pinagpatuloy ng hukbo ang paglalakad sa ikaapat na araw. Ang init sa ngayon ay 
nagpapakita ng labis na pagkasidhi. Walang nagsasalita sa paglalakad, sapagkat ang inisip lamang ng tao 
ay ang tubig at takot na mawala sa desyerto at ang mamatay sa uhaw. Sila ay nanginginig na iniisip kung 
ano ang mangyari kapag mawalan ng paningin sa Raafi o dikaya'y mawalan ng kakayahan. 

Sa gabing iyon ang mga tauhan ay nagkampo tulad ng nakasanayan, ngunit walang tulog. Dulot ng 
matinding apoy sa kanilang lalamunan at ang kanilang dila ay namamaga sa kanilang mga bibig, ang 
paulit-ulit na lamang nilang iniisip ay ang Talata na. "Si Allah ay sapat na sa amin, at Siya ang 
Pinakamahusay sa pag-aayus sa lahat ng pangyayari." [Q. 3:173] 

Ang ikalimang umaga ay nagsimula, ang huling bahagi ng paglalakad na kung saan, sa kapahintulotan 
ng Allah, ay magdadala sa kanila sa isang bukal na nalalaman ni Raafi. Milya pagkaraan ng pagod na mga 
milya ang hukbo ay mabigat ang mga paang humakbang sa katahimikan. Lumipas ang oras pagkaraan ng 
mga mapait na oras, ang mga tauhan ay nagpupunyagi sa mabuhangin na kaparangan, pinapahirapan ng 
malupit na liwanag at umaapoy na araw. Ang mga araw ng paglalakbay ay natapos at ang mga tauhan ay 
nananatiling buhay, kahit paman ang karamihan sa kanila ay naabot ang sukdulang pagtitiis ng tao. Ang 
hukbo ay wala na sa ayus, ang mahusay na pormasyon tulad ng sila ay magsimulang maglakad. Marami 
sa mga mandirigma ang nagsusumikap sa likuran ng hukbo, umaasa laban sa pag-asa na sila ay hindi 
mahulog sa gilid ng daan. 

Nang ang ulo ng hukbo ay umabot sa lugar na ang bukal ay dapat na naroon, si Raafi, ang tagaakay ay 
hindi na nakakakita. Siya ay dumanas ng optalmya at ang nakakabulag na liwanag ng araw ay 
nagpapalala sa kalagayan ng kanyang mga mata. Kanyang binalot sa bahagi ng kanyang thurban ang 
ibabaw ng kanyang mga mata at pinahinto ang kanyang kamelyo. Ang mga tauhang sumusunod sa kanya 
ay natatakot na nakamasid dito, at nakakaawang tumawag sa kanya. 


14. Para sa amorosang alamat ng kamelyo na nagdadala ng tubig sa isang supot sa kanyang tiyan, 
katulad ng naisagawa sa paglalakbay na ito. 


263 



"O Raafi! Nasa binggit na tayo ng kamatayan. Hindi mo pa ba natagpuan ang tubig?" 

Ngunit si Raafi ay hindi na nakakakita. Sa boses na malakas lamang ng kaunti sa bulong ng kabayo, 
siya ay nagsabi. "Hanapin ang dalawang maliit na burol tulad ng dibdib ng isang babae." 

Ang grupo ay kumilos, at pagkaraan na ang dalawang maliit na burol ay nakilala at agad na ipinaalam 
sa tagaakay. 

"Hanapin ang kahoy na may mga tinik na ang hugis ay katulad ng isang taong nakaupo." Utos ni Raafi. 

Ang ilan sa mga tagamanman ang kumilos upang hanapin ang nasabing kahoy, ngunit sa ilang sandali 
ay bumalik at nagsabing walang kahoy na ganun ang natagpuan. 

"Pagmasdan! Tayo ay pag-aari ng Allah at katunayan sa Kanya tayo magbabalik." Wika ni Raafi, sa 
isang Talata ng Qur'an. "Pagkaraan tayong lahat ay mamatay. Ngunit tingnan itong muli." 

Ang mga tauhan ay muling naghahanap, at sa pagkakataong ito ay natagpuan ang puno ng isang 
matinik na kahoy na ang ibang bahagi ay wala na. 

"Hukayin ang ilalim ng mga ugat nito."15 Wika ni Raafi. 

Ang mga tauhan ay kumalot sa ilalim ng mga ugat, at, sa salaysay ni Waqidi. "Ang tubig ay dumaloy 
mula sa lupa katulad ng isang ilog."16 

Ang mga kawal ay uminum hanggang mabusog, at sa bawat sandali ay pinupuri ang Allah, at 
nanalangin ng pagpapala para kay Raafi. Pagkaraan ang mga hayop ay napainum, at marami pang tubig 
ang natira. Ang daan-daang kawal ay pinuno ang kanilang mga lalagyan ng tubig at muling bumalik sa 
ruta na kanilang nilalakbay, hinahanap ang mga naligaw, na dito ay marami. Ang lahat ay natagpuan at 
dinalang buhay. Ang mapanganib na paglalakbay ay tapos na. Sila ay nagtagumpay dito. Ito ay hindi pa 
nila nagawa noon, at hindi na gagawing muli. 

Narating ni Khalid ang hangganan ng Syria, nalampasan ang mga Romanong nagbabantay sa 
hangganan at mga hukbo na nakaharap sa Iraq. Sila ay may isang araw na lamang na paglalakbay mula 
sa Suwa, kung saan ang desyerto ay nagtatapos at ang mga paninirahan ay nagsimula. 

Si Khalid ay walang alinlangan, na siya at ang kanyang hukbo ay nakaalis na sa impiyerno at dumating 
sa pinakamalapit na paglipol. Ngunit ang tunay na saklaw ng panganib na kanilang nakaharap ay hindi 
niya nalalaman hanggang si Raafi, na ngayon ay nakangiting lumapit sa kanya ay nagsabi. 

"O Kumander, ako ay nakapunta lamang sa bukal na ito minsan, at iyon ay 30 taon na ang nakalipas, 
noong ako ay bata pa na naglalakbay dito kasama ang aking ama."17 

15. Tabari; Vol. 2, p. 609. 

16. Waqidi; p. 14. 

17. Tabari; Vol. 2, pp. 604-609. 

Sa mga sumunod na taon isang kilalang Khalifah ang sumulat sa isang bantog na Iskolar at hiniling dito 
ang pagsasalarawan sa kalupaan sa ilalim ng pamamahala ng mga Muslim. 

Ang Iskolar ay sumulat bilang tugon at ibinigay ang kinakailangang paglalarawan. Nang siya ay 
dumating sa Syria, siya ay nagsabi. 

"Alamin, O Kumander ng mga nananampalataya, na ang Syria ay kalupaan ng mga ulap at mga burol 
at hangin at masagana sa pagkamasagana. Ito ay nagpapasariwa sa katawan at nagpapalinaw sa balat, 
lalo na sa kalupaan ng Emessa, na nagpapaganda sa katawan at nagdudulot ng pangunawa at pagtitimpi. 
Ang kanyang mga tubig ay dalisay at nagpapatalas sa isipan. Ang Syria, O Kumander ng mga 
nanampalataya, ay isang kalupaan ng kaaya-ayang pagkalunti at malaking kagubatan. Ang kanyang mga 
ilog ay dumadaloy sa tamang lagusan, at ang kanyang mga kamelyo ay maraming maiinum."18 

Katotohanan, ang Syria ay isang magandang kalupaan - ang katamtamang probinsiya sa Imperyo ng 
Byzantine. Ang kanyang katamtamang klima, na nakakondisyon sa Mediterranean, nagbibigay ng 
humpay sa init ng desyerto at ang lamig ng Hilagang bahagi. 

Ang Antioch, ngayon sa Turkey, ay ang kabisera ng rehiyong Asya sa Imperyo ng Byzantine, at 
pangalawa lamang sa Constantinople sa kaluwalhatian at politikal na kahalagahan. Ang dakilang siyudad 
ng Syria - ang Aleppo, Emessa at Damascus - ay hindi lamang nagtataglay ng malawak na pangangalakal 
na kayamanan, ngunit ito rin ay sentro ng kultura at sibilisasyon. Ang kanyang maunlad na kuta sa 
Mediterranian - ang Latakia, Tripolis, Beirut, Tyre, Acre at Jaffa - ay nakikita ng mga barko sa kabuohan 
na kilala sa mundo na nagmamadali kasama ang pangangalakal at komersiyo. 

Sa pampolitikal, ang rehiyon ng Syria ay nagtatagalay ng dalawang probinsiya. Ang nasasakupan ng 
Syria ay lumawak mula Antioch at Aleppo sa hilaga tungo sa ibabaw ng Patay na Dagat. Ang kanluran at 
timog na bahagi ng Patay na Dagat ay nakahilata sa probinsiya ng Palestine, na kabilang ang mga banal 
na lugar ng tatlong pananampalataya at siyudad na sapat sa yaman at bihasa higit sa anuman sa mundo. 

Ang mga Arabo sa mga panahong ito ay tumigil rin sa probinsiya ng Jordan, nakahilata sa pagitan ng 
Syria at Palestine, ngunit ito ay labis lamang sa isang geograpikong pananalita ng terminong nagpakilala 
sa isang politikal at administratibong bahagi. At ang lahat ng ito ay kabilang sa Silanganing Roma, o 
Byzantine Empire. Ang pagsalakay sa Syria ay ang pagsalakay sa Roma, at ito ay ang isang gawaing hindi 
maisakatuparan ng basta-basta. 

Ang Silanganing-Romang Imperyo ay lumulubog din, at ang paglubog na ito ay masmatagal nang 
panahon kaysa sa Persiyanong Imperyo. Ang huli ay patuloy na nagtatamasa sa antas ng katatagan at 
lakas, na nararapat, sa ilang kadahilanan, ng isang makapangyarihang Dinastya ng Sasanid na 
pinamamahalaan ng hindi napuputol na paghalili sa nakaraang apat na siglo. Ang mga Romano, sa ibang 
banda, ay walang dinastya ng pamamahala, o na sila ay umaayon sa konsepto ng isang kaharian na kung 


18. Masudi; Muruj, Vol. 2, pp. 61-62. 

saan ang pribelihiyo ng pamamaraan ay nakaratay. Sa pagkamatay ng isang pinuno, ang Imperyo ay 
nahulog sa isang pinaka-matagumpay na heneral o politiko o intrigante. 

Ngunit ang hukbo ng Silanganing Roma ay nanatiling isang makapangyarihang kagamitan sa 
pagtataguyod ng mga Imperyong digmaan at, pagkatapos sa Persiyanong hukbo, ay siyang may 
kakayahan at mahirap taluning militaring hukbo sa buong mundo. Ang kanyang kakapalan ay may 
mainam na kagamitang pagdirigma at may kakayahang humampas ng sindak sa puso ng mga tao sa lugar 
na ito ay mapadaan. Katulad ng dakilang hukbo ng Imperyo, ito ay hindi isang pambansang pangkat 
bagkus ay isang magkakaibang pinagtitipong mga pangkat mula sa maraming mamayan na naninirahan 
sa kalupaan. Sa kanyang hanay na naglilingkod sa mga Romano, ang mga Slavs, mga Franks, mga Greeks, 
mga Georgians, mga Armenians, mga Arabo at mga tribong mula sa kalat-kalat na mga rehiyon. 

Ang mga kawal na ito ay nagsilbing hukbo sa mga siyudad ng Syria, karamihan sa mga ito ay 
napapaderan. 

Ang Syria, katulad ng Iraq, ay kalupaang may bahagi ng mga Arabo, lalo na sa silangan at timog na 
mga bahagi. Ang mga Arabo ay nariyan na simula noong panahong wala pa ang mga Romano, at nang 
gawin ni Emperor Constantine ang Kristiyanismo bilang estadong relihiyon ng Imperyo sa pagsimula ng 
pang-apat na siglo A.D., ang mga Arabong ito ay yumakap sa Kristiyanismo. Ngunit ang mga Arabo sa 
Syria ay ang mga tao na walang kinahihinatnan hanggang ang paglikas ng makapangyarihang tribo ng 
Ghassan mula sa Yemen patungong Syria, na lumitaw ilang siglo bago ang Islam. Sa ilang pagkakataon, 
ang Ghassan ay nakikipaglaban sa hukbo ng mga Romano sa Silangang Syria. Pagkaraan, dahil sa 
napagtanto ng mga Romano at pinahalagahan ang kanilang pandigmang katapangan at ang bantang 
paghihimagsik, sila ay lumikha ng kapayapaan sa kanila at sumang-ayon sa kanilang paninirahan sa Syria 
bilang mga taong may kasarinlan sa kanilang sariling hari. 

Ang Dinastya ng Ghassan ay naging isa sa iginagalang na mala-prinsipeng dinastya ng Imperyo, ang 
hari ng Ghassan ay namamahala sa lahat ng mga Arabo sa Jordan at Timog ng Syria mula sa kanyang 
kabisera sa Busra. Ang huli sa mga hari ng Ghassan, na namamahala sa panahon ng pagsalakay ni Khalid, 
ay si Jabla bin al-Aiham. Ang taong ito ay nakibahagi kay Adi bin Hatim, na ating nabanggit sa unang 
bahagi sa aklat na ito, ang pagtatangi bilang ang pinakamatangkad na Arabo sa kasaysayan. Ang kanyang 
mga paa ay aabot sa lupa kapag siya ay sumakay sa kanyang kabayo!19 

Ito ay ang Syria, at ang kanyang politikal at militaring kalagayan, na bumati sa hukbo ng mga Muslim 
sa mga unang linggo ng ika-labing tatlong taon ng Hijrah. 

Ang taong namumuno sa unang malubhang pakikipagsapalarang militar sa Syria ay ang katukayo ni 
Khalid, viz. Khalid bin Saeed - ang tao na ang kakayahang militar ay salungat kay Khalid! 

Sa pagtatapos ng 12 Hijrah (simula ng 634) si Khalid bin Saeed ay inilagay ni Abu Bakr sa Taima, ilang 
layo sa hilaga ng Madinah, ng isang pangkat na nagsilbing pangunahing reserba. 


19. Ibn Qutaiba; p. 644. 

Habang nasa Taima, sumagi sa isip ni Khalid ang paglusob sa Syria, at para sa hangaring ito, siya ay 
humingi kay Abu Bakr ng pahintulot. Si Abu Bakr ay walang layunin na magtangkang sakupin ang Syria sa 
pamamagitan ng maliit na hukbo, lalo na sa pamamahala ng iba at hindi subok na heneral. Ngunit ang 
mga Muslim ay may kaunting nalalaman hinggil sa detalye ng kalagayan ng Syria at si Abu Bakr ay 
nagpasya na hayaan ang operasyong ito na magpatuloy bilang isang pwersa ng pagmamatyag. Siya, 
samakatwid ay sumulat at binigyang pahintulot si Khalid bin Saeed upang pasukin ang Syria, ngunit 
binigyang babala ito, na huwag masangkot sa anumang maselang labanan na maaring maging babala sa 
kanyang pag-atras sa kaligtasan sa Arabia. 

Si Khalid bin Saeed ay bumuo ng isang maliit na pwersa, pumasok sa Syria at mapusok na nilusob ang 
ang ilang mga Romanong pwersa. Ang kumander ng mga Romano, sa pakipagsagupa sa mga Muslim - 
ang isang mahusay at maparaan na kumander na nagngangalang Bahan - ay tumukso sa pabayang mga 
Muslim sa isang patibong at nagsagawa ng isang pagsipit na kilos upang palibutan sila. Dito, si Khalid bin 
Saeed ay nawalan ng lakas ng loob at tumakas, iniwan ang karamihan sa kanyang mga tauhan sa likuran. 
Sa kabutihang palad ng mga Muslim, si Ikrimah bin Jahl ay kasama sa pagkilos na ito, at ginampanan ang 
pamamahala sa naging sitwasyon, kanyang pinalaya ang mga Muslim mula sa kawalang ingat na 
bahagyang nagdadala sa kanila sa malaking trahedya. Si Ikrimah ay may kakayahang iligtas ang mga 
Muslim, ngunit karaniwan na ang pandadayuhan ay nagbutas ng mantsa ng pagkatalo. Sa ngayon si 
Khalid bin Saeed ay nahulog sa kahihiyan, at si Abu Bakr ay walang inilihim sa kanyang pag-upasala para 
sa karuwagan ng isang tao at kakulangan ng kahusayan. (hindi nagtagal, ang taong ito ay pinayagang 
sumanib sa mga Muslim sa Syria, at kanyang binangon ang kanyang dangal sa pagkapaslang sa labanan). 

Ang tukmang lokasyon sa pagkilos na ito ay pinagtatalunan. Ang ilang mga tagasalaysay ay nagsabi na 
ito ay naganap sa Marj-us-Suffar, timog ng Damascus, ngunit walang katiyakan na ang pandarayuhan ay 
umabot na sa ganitong layo bago naganap ang malubhang sagupaan sa Imperyong hukbo. Ang binipisyo 
ng bigong pakipagsapalarang ito ng mga Muslim, kahit papaano, ay upang maging malinaw sa Khalifah 
na ang pagsakop sa Syria ay hindi isang madaling bagay. 

Sa pagbabalik mula sa taunang peregrinasyon sa Makkah sa Pebrero 634, si Abu Bakr ay nagpalabas 
ng panawagan sa sandata para sa pagsalakay sa Syria. Ang lahat sa ngayon ay ga nap sa prontera ng Iraq. 
Ang kampanya ni Khalid sa Iraq ay nagpapatunay ng isang walang pasubaling tagumpay, ito ay hindi 
lamang nagpapalawak sa politikal na hangganan ng Estado ng mga Muslim bagkus ay pinupuno nito ang 
kaban ng Madinah. Ang mga Muslim, samakatwid ay nagsimulang makakaramdam na kung sila ay 
nanalo laban sa mahirap talunin at kinatatakutang mga Persiyano, bakit hindi laban sa mga Romano na 
hindi gaanong kinatatakutan katulad ng makapangyarihang imperyong hukbo? Higit pa dito, ang 
pangako ng isang bagong relihiyong kilusan ay kanilang naisakatuparan at ang kanyang kahihinatnan ay 
makamit. Ang Islam ay dumating bilang pagpapala sa sangkatuhan, at ang kanyang mensahe ay 
maiparating sa lahat ng sangkauhan. 

Ang mga grupo ng mga tribo ay agad na tumugon sa panawagan ng Madinah. Sila ay dumating ng 
libu-libo mula sa kabuohan ng pininsula. Sa abot na kasing layo ng Oman at ng Yemen. Sila ay dumating 
na nakasakay at armado para sa digmaan, ngunit dinala ang kanilang mga kababaihan at kabataan na 
kasama nila. Tanging ang mga tumalikod sa Islam ay ang hindi kasali sa panawagan. Ang pagtitipon ng 

mga may kakayahang tao ng mga Muslim sa Arabia ay kapwa nagsimula at kinompleto sa Marso 634 
(Muharram, 13H). 

Ngayon, si Abu Bakr ay bumuo ng apat na pulotong ng mga kawal, ang bawat isang pulutong ay may 
7,000 ka tao. Ang mga kumander sa mga pulutong ito at ang kanilang mga layunin ay ibinigay sa kanila 
na ganito. 

a. Si Amr bin al-Aas. Layunin, Palestine. Kikilos sa ruta ng Eila, pagkaraan ay tatawid sa lambak ng 
Araba. 

b. Si Yazeed bin Abi Sufyan. Layunin Damascus. Kumilos sa ruta ng Tabuk. 

c. Shurahbil bin Hasanah. Layunin Jordan. Kumilos sa Tabuk, ang ruta pagkatapos ni Yazeed. (Si 
Shurahbil ay nakipaglaban sa kampanya ng Iraq sa ilalim ni Khalid, at kamakailan lang na naging 
mensahero tungo sa Madinah, na doon ay pinanatili siya ng Khalifah at binigyan ito ng grupong 
pamununuan para sa kampanya sa Syria). 

d. Si Abu Ubaidah bin al-Jarrah. Layunin Emessa. Kumilos sa ruta ng Tabuk pagkatapos ni Shurahbil. 

Ang layunin ni Abu Bakr ay upang salakayin ang Syria at kukunin ang dami nito hanggat maaari. Dahil 
walang nalalaman hinggil sa dami at detalye ng katayuan ng Romanong hukbo, ay hindi na niya 
pinapalaki ang anumang pulutong sa pagdaragdag sa iba. Ngnunit kanyang napagtanto na ang mga 
Romano ay makapag-ipon ng isang malaking hukbo sa anumang bahagi ng teatro ng operasyon, at dahil 
dito siya ay nag-utos na ang mga kumander ng pulutong ay manatiling magkakaugnay sa isat-isa nang sa 
ganun, saan man sa kanila ang nangangailangan ng tulong mula sa kanyang kasama ay magagawang 
daluhan ng kanyang kasamahan kapag ang sagupaan laban sa pwersa ng mga Romano ay lilitaw malapit 
sa kanyang harapan. Kung sakaling ang mga pulutong na ito ay maiipon sa isang malaking sagupaan, ang 
pamamahala sa kabuohang hukbo ng mga Muslim ay ibibigay kay Abu Ubaidah. 

Sa unang linggo ng Abril 634 (panimula ng Safar, 13H), ang pwersa ng mga Muslim ay nagsimulang 
kumilos. Ang unang aalis sa Madinah ay si Yazeed, at ang kanyang grupo ay nagsimula mula sa kanyang 
kampo sa labas ng Madinah, si Abu Bakr ay sabay na lumakad sa kanyang tabi sa ilang layo. 

Ang kanyang pamamaalam na salita kay Yazeed, na kanya ring inuulit sa ibang kumander ng mga 
pulutong, ay ang sumusunod. 

"Sa inyong paglalakad huwag maging matigas sa iyong sarili o sa iyong hukbo. Huwag maging marahas 
sa iyong mga tauhan o sa iyong mga opisyal na kung saan ikaw ay sumasangguni sa lahat ng bagay. 

Maging makatarungan at magtakwil sa kasamaan at pagmamalupit, sapagkat walang pamayanang 
hindi makatarungan na umunlad o nagkamit ng tagumpay sa kanyang mga kaaway. Kapag iyong 
makatagpo ang kaaway huwag kang tumalikod dito, sapagkat ang sinumang tumalikod, maliban sa isang 
manyobra sa digmaan o ang muling bumuo, ay magtamo sa galit ng Allah. Ang kanyang patutungohan ay 
Impyerno, at gaano ka sindak-sindak ang lugar na ito! 

At kapag inyong napanalunan ang tagumpay sa inyong mga kaaway, huwag patayin ang mga 
kababaihan at mga bata o ang mga matatanda at huwag kumatay ng hayop maliban sa kakainin. At 
huwag sirain ang kasunduang inyong ginawa. 

Kayo ay makarating sa mga tao na namumuhay katulad ng ermitanyo sa mga monasteryo, naniniwala 
na isinuko nila ang lahat para sa Allah. Hayaan sila at huwag sirain ang kanilang mga monasteryo. At 
inyong makatagpo ang ibang mga tao na mga kapanig ni Satanas at sumasamba sa krus, na inaahitan ang 
gitna ng kanilang ulo upang makita ang anitan. Salakayin sila sa inyong espada hanggang sila ay sumuko 
sa Islam o magbayad ng Jizya. 

Ipinagkatiwala ko kayo sa Allah."20 

Ang pagsagawa ng pananalitang ito, si Abu Bakr ay sumusunod sa halimbawa ng Propeta (), na kung 
saan, kapag nagpapadala ng paglalakbay na militar, ay nagbigay tagubilin sa kumander. 

"Makipaglaban sa Pangalan ng Allah. Makipaglaban ngunit huwag lumampas sa hangganan, at huwag 
maging taksil, at huwag maggutay-gutay, at huwag pumatay ng kababaihan at kabataan, at huwag 
pumatay ng naninirahan sa mga monasteryo."21 

Naiulat na si Abu Bakr ay sumabay sa paglakad kay Yazeed hanggang mga 2 milya, at nang si Yazeed ay 
hiniling na siya ay bumalik, siya ay nagsabi. 

"Aking narinig ang Propeta () na nagsabi, na ang mga paang binalot ng alikabok sa Landas ng Allah ay 
hindi madadampian ng Apoy sa lmpyerno."22 

Kasama ang katagang iyon na umaalingaw-ngaw sa kanyang tainga, si Yazeed ay umalis sa Madinah. 
Ang pagsalakay sa Iraq ay nailunsad. 

Isinagawa ni Yazeed ang mabilis na paglalakbay tungong Tabuk. Sa kanyang likuran ay naglalakad ang 
grupo ni Shurahbil, at sa likod nito ay ang grupo ni Abu Ubaidah, ang bawat isa ay may isang araw na 
pagitan ng paglalakad. Si Amr bin al-Aas ay naglalakad kasama ang kanyang grupo sa kanlurang ruta 
tungo sa Eila. Si Yazeed ay umuuna ng dalawa o tatlong yugto sa ibayo ng Tabuk nang siya ay unang 
nakasagupa ang kaaway - ang pwersa ng mga Kristiyanong Arabo na ipinadala ng mga Romano bilang 
elemento ng pagmamatyag. Ang mga Arabong ito ay mabilis na umatras matapos ang isang pagsagi ng 
mga nangungunang bantay ng mga Muslim. Sinusundan ang kanilang pag-atras, si Yazeed ay umabot sa 
lambak ng Araba na dito ay nakatagpo ang timog na hangganan ng Patay na Dagat. Dumating si 
Yazeed sa lambak ng Araba sa oras na siya ring pagdating Amr bin al-Aas sa Eila. Ang dalawang grupo 
ngayon ay kapwa nakipagsagupa sa mga Romanong pwersa sa magkaparehong dami na pinadala mula 
sa pangunahing hukbo ng mga Romano upang pigilan ang mga Muslim sa pagpasok sa Palestine. Kapwa 
si Yazeed at Amr bin al-Aas ay nakipaglaban sa Romanong mga kawal, hinarap sila at itinaboy pabalik 
kasama ang malaking pinsala. Nang ang mga Romano ay natalo ni Yazeed, ang mga ito ay umatras sa 
mapanganib na pagmamadali. 


20. Waqidi; p. 4. 21. Abu Yusuf; pp. 193-95. 22. Ibid. 

Si Yazeed ay nagpadala ng mabilis na grupo upang hahabol sa mga umatras na kaaway sa Dasin, ilang 
layo sa Gaza, at nagdulot dito ng malaking pinsala bago muling sumanib kay Yazeed sa lambak ng Araba. 
Samantala, si Amr bin al-Aas ay kumikilos sa hilaga sa ibayo ng lambak na ito. Ang mga sagupaang ito ay 
naganap dalawang linggo nang simulan ng mga Muslim ang paglalakbay mula sa Madinah. 

Habang ang mga labanang ito ay ginampanan ng grupo ni Yazeed - na nagpapalihis sa layuning binigay 
ng Khalifah - Si Shurahbil at Abu Ubaidah ay nagpatuloy sa kanilang paglalakad pahilaga sa pangunahing 
ruta, sa Ma'an - Mutah - Amman. Hindi nagtatagal sila ay sinundan ni Yazeed. Sa katapusan ng buwan ng 
Safar (simula ng Mayo) si Shurahbil at Abu Ubaidah ay tumungo sa rehiyong pagitan ng Busra at 
Jabiya.23 Si Yazeed ay nagtayo ng kampo sa lugar ng hilagang-silangan ng Jordan at si Amr ay naghintay 
sa lambak ng Araba. Nasa ganitong yugto nang mapagtanto ng mga Muslim na ang Romanong agila ay 
nagpapakilos. Katotohanang ang Romanong agila ay handa na sa kanyang mga pakpak! Ang Emperor na 
si Heraclius ay nariyan na sa Emessa, na nagbabalak ng pagsalungat na sukat laban sa mga Muslim. Nang 
una niyang marinig ang pagkadurog na pagkatalo na dinanas ng mga Persiyanong Hukbo sa kamay ni 
Khalid, siya ay hindi maliit ang pagtataka, dahil siya ay walang mataas na opinyon sa mga Arabo kaysa sa 
ginawa ng Persiyanong hukom ng minsan. Ngunit siya ay hindi masyadong nag-aalala. Pagkaraan ay 
dumating ang balita hinggil sa kabulastugan ni Khalid bin Saeed, at si Heraclius ay nakaramdam ng 
muling katiyakan. Ganun paman, bilang isang pag-iingat, siya ay nag-utos na magtalaga ng mga ilang 
Romanong hukbo sa Ajnadein, na maaring makahadlang laban sa anumang pwersa ng mga Muslim na 
papasok sa Palestine o sa Jordan. 

Nang ang mga Muslim ay umalis sa Madinah, ang Romanong hukbo ay nakatanggap ng impormasyon 
hinggil sa pagkilos mula sa mga Arabong Kristiyano. Nagbibigay-alam sa pinakahuling sitwasyon at 
direksiyon sa mga kinikilos ng mga Muslim. 

Napagtanto ni Heraclius na ito ay isang malubhang pagtangka upang salakayin ang kanyang 
kinasasakupan. Kasunod nito, matapos niyang marinig ang pagkatalo ng Romanong pwersa na ipinadala 
mula sa Ajnadein sa kamay ng nangungunang pwersa ng mga Muslim. Siya ay nagpasyang parusahan 
ang mga magaspang na mananalakay na ito at itapon pabalik sa desyerto na kanilang pinagmulan. Sa 
kanyang mga pag-uutos, isang malaking hukbo ng Romanong kawal ang nagsimulang maghanda para sa 
isang pagkilos tungo sa Ajnadein mula sa mga kuta ng Palestine at Syria. 

Sa ngayon ang mga Muslim na kumander ay nakapagtatag ng ugnayan sa mga mamamayan sa lugar 
at naglatag ng pundasyon ng isang pinagkukunang impormasyon. Nababatid na nila ang paglitaw ng 
Romanong hukbo sa Ajnadein. Ilang araw ang lumipas sila ay nakatanggap ng impormasyon sa pagkilos 
ng masmaraming Romanong pwersa sa deriksiyon ng Ajnadein, at ang bawat kumander ng pulutong ay 
nagpadala ng mensahe kay Abu Ubaidah na nagpapaalam dito sa mga kinikilos ng kaaway. Ang tatlong 
grupo ng mga Muslim ay nasa humigit kumulang magkaparehong rehiyon - i.e. Silangang Jordan at 


23. Si Masudi (Muruj, Vol. 4, p. 66) ay nagbigay ng lokasyon ng Jabiya bilang 2 milya mula sa Jasim. Ito ay isang 
kaunti tungo sa kanluran ng kasalukuyang Jasim - Nawa na linya, at pagkaraan ng pagdating ng mga Muslim ay 
nakilala bilang kampo ng militar. 

Katimogang Syria - at si Abu Ubaidah ay ang nagsilbing namamahala sa mga grupong ito. 

Si Amr bin al-Aas ay higit na nasa malayo kaysa sa iba at nakakaramdam na ang paghahanda ng mga 
Romano ay ginawa upang labanan ang kanyang grupo. Magkagayon siya ay humingi ng tulong kay Abu 
Ubaidah. 

Sa ilang pagkakataon, sa kalagitnaan ng Rabi'ul Awwal (ikatlong linggo ng Mayo), ang Khalifah ay 
nakatanggap ng mensahe mula kay Abu Ubaidah na naglalarawan sa naging sitwasyon sa Syria at 
Palestine. 

Ang kalkulasyon ng mga Muslim ay nagmungkahi na ang mga Romano ay may hukbo ng 100,000 na 
kawal sa Ajnadein, mula dito sila ay maaaring makipaglaban sa harapan, sa hukbo ni Amr bin al-Aas, o 
magmanyobra laban sa mga gilid at likuran na iba pang tatlong grupo ng mga Muslim. Ang kalkulasyong 
ito ng dami ng mga Romano ay hindi malayo sa pagiging tukma, katulad ng ating makikita mamaya. 

Ang sitwasyon ay nagiging malubha. Ang mga Romano ay maslumalaki ang bilang kaysa sa inaasahan 
ng mga Muslim nang mailunsad ang pagsalakay, at malinaw na ang mga Romano ay hindi uupo na 
lamang sa kanilang pinagtibay na mga siyudad at maghintay ng pag-atake. Sila ay nag-iipon sa isang 
malaking hukbo upang magsagawa ng malaking opensibang digmaan sa lugar ng labanan. Ang mga 
Muslim ay maaaring lumaban ng pangunahing nakatakdang labanan sa Imperyong hukbo o ang 
magmadaling umatras tungo sa Arabia, wala sa mga alternatibong ito ang kaaya-ayang pag-isipan. 
Lubos na tinanggihan ng Khalifah ang pangalawa. Walang katanungan sa pagbabalik sa Arabia sa 
harapan ng mga banta ng Roma. Ang pagsalakay sa Syria ay nailunsad na, ito ay kailangang magpatuloy. 
Subalit ang naging dahilan ng malaking pagkabahala ni Abu Bakr ay ang tanong kung sino ang 
mamamahala sa hukbo? Si Abu Bakr ay nag-utos kay Abu Ubaidah na gampanan ang pamamahala sa 
hukbo kapag ang mga grupo ay magkaisa sa isang labanan. Si Abu Ubaidah ay isang matalino, 
intelihenting tao, ang pinapahalagahan, at iginagalang na Muslim. Siya ay isa ring tao na taglay ang 
walang alinlangang tapang. Subalit kilala ito sa pagkamahinahon at banayad na kalikasan at ang 
kakulangan ng karanasan sa pamumuno ng pwersang militar sa mga panunahing operasyon, si Abu Bakr 
ay may malubhang pag-aagam-agam hinggil sa kanyang kakayahang mamuno sa kabuohang hukbo sa 
isang malalang sagupaan laban sa makapangyarihan at marunong na hukbo ng Silangang Roma. 

Si Abu Bakr ay humantong sa isang mainam na pagpasya na maaaring maisagawa sa ganitong mga 
sitwasyon, kanyang ipapadala si Khalid bin Waleed upang mamahala sa mga Muslim sa Syria! 

Kamakailan lamang ay dinurog ni Khalid ang mga Persiyanong hukbo sa ibat-ibang madugong mga 
labanan. Nababatid ni Khalid kung ano ang kanyang gagawin. Ang kapasyahang ito ay nagpapagaan kay 
Abu Bakr, katulad ng mabigat na dalahing naalis sa kanyang balikat. 

"Sumpa man sa Allah." Wika niya. "Wawasakin ko ang mga Romano at ang mga kaibigan ni Satanas 
sa pamamagitan ni Khalid bin al-Waleed!"24 


24 . Tabari; Vol. 2, p. 603. 

Dahil dito, siya ay nag-utos ng mabilis na mangangabayo tungo sa Hira kasama ang tagubilin para kay 
Khalid na kumilos kasama ang kalahati sa kanyang hukbo patungong Syria, pamahalaan ang mga Muslim 
sa Syria at makipaglaban sa mga Romano. 

Ang susunod na kabanata ay nagtataglay sa mga pangyayari na humirang sa pagsakop ni Khalid sa 
Syria. Ang paksang ito ay kinuha kabilang ang lubusang pagkatanto sa mga posibilidad na kamalian sa 
pagkakasalaysay ng kampanyang ito, dulot ng mga pagkakalito at mga pagkakasalungatan na lumitaw sa 
mga salaysay ng mga naunang tagatala ng kasaysayan. Nagkaroon ng hindi pagkakasundo hinggil sa 
maraming mahalagang aspeto sa militaring kasaysayang ito - ang petsa ng dakilang digmaan, ang bilang 
ng pwersang kabilang sa digmaang ito, sa pagkakasunod kung saan nagaganap ang labanang ito, maging, 
ang kaso ng kakaibang labanan, ang hinggil sa kung sino ang namamahala sa hukbo sa panahong iyon. 
Ang tanging manunulat na maselang naglalarawan sa kampanyang ito ay si Waqidi, ngunit ang kanyang 
salaysay ay nagkaroon din ng ilang kamalian, sapagkat ito ay nakabase sa mga salaysay na naihatid sa 
pamamagitan ng salita mula sa mga beteranong taga-Syria, na minsan ay may pagkasalungatan. 

Sa aklat na ito ay inihanda, mula sa lahat na nakukuhang salaysay, ang pagkasunod-sunod sa mga 
pangyayari at ang salin ng mga kaganapang ito ay nagiging masmakatotohanan at iniwan ang 
pinakamaliit na silid ng pagkakasalungatan. Ang mga mambabasa ay natutulongan ng masaganang mga 
talababa, na nagpaliwanag sa bawat alternatibang salin at sa bawat paglihis mula sa karaniwang 
tinatanggap na salin sa kampanyang ito, subalit siya ay makakatagpo ng mga talababa sa mga paksang 
higit na mahalaga, nang sa ganun, siya ay makabuo ng kanyang sariling opinyon. 

At ang Allah ang Higit na Nakakaalam! 

KABANATA 2 8 


Ang Pagpasok sa Syria 

"O kagalakan sa Syria! O kagalakan sa Syria! O kagalakan sa Syria! Sapagkat ang mga anghel ng 
Pinaka-Mahabagin ay lumatag sa kanilang mga pakpak sa ibabaw nito." [Propeta Muhammad ()]1 

Kung inaasahan ng mga kawal na sila ay magkakaroon ng pahinga pagkatapos ng napakasakit na 
karanasan sa loob ng limang araw na paglalakad - na naghahatid sa kanila malapit sa pagkalipol kaysa 
anumang labanan na naisagawa - sila ay nagkakamali. Sa sumunod na umaga binuo ni Khalid ang 
kanyang hukbo sa pagkilos tungong Suwa. Ang mga tauhan ay hindi nakapagreklamo, sapagkat ang 
kanilang kumander ay hindi rin nagpahinga o mukhang nangangailangan nito. Sa katunayan nang ang 
paglalakad ay nagsimula at si Khalid ay sumakay at pumaroo't pumarito sa hanay upang tingnan kung 
ang lahat ay nasa maayos, ang tanawin ng kanilang kumander ay nagdudulot na panibagong lakas para 
sa mga kawal, at kanilang nakalimutan ang katakot-takot na alaala sa mapanganib na paglalakad. 

Ang araw na ito ay guguhit sa kanilang unang dugo sa kampanya sa Syria. Sila ay guguhit ng dugo 
dahil sa si Khalid ay dumating! 

Sinimulan ni Khalid ang kanyang kampanya sa Syria na suot ang baluting yari sa kadenang bakal na 
pag-aari ni Musailima ang Sinungaling. Sa kanyang malaking sinturon na balat ay nakasabit ang isang 
kahanga-hangang espada na pag-aari parin ni Musailima ang Sinungaling. Ang dalawang ito ay isang 
handog sa digmaan ng Yamamah. Sa ibaba ng kanyang kadenang salakot ay kanyang isinuot ang pulang 
Turban, at sa ilalim ng salakot ay ang pulang gura. Sa gura na ito, kapag susuriing mabuti ay makikita ang 
iilang maitim na linya, at sa mga mata ni Khalid, ang gura na ito ay higit na mahalaga kaysa sa lahat ng 
kanyang mga sandata at baluti. Ang kanyang kwento ay babanggitin sa ibang pagkakataon. Sa kanyang 
kamay, si Khalid ay may dalang maitim na bandila na ibinigay sa kanya ng Propeta (). Ito ay minsang pag- 
aari ng Propeta () at kilala bilang ang Aguila. 

Kasama ni Khalid ang naglalakad na 9,000 taong walang kinatatakutang mandirigma, mga beterano sa 
maraming matagumpay na labanan, walang isa man sa kanila ang mag-isip ng dalawang ulit bago iaalay 
ang kanyang buhay sa mga utos ng kanilang mahal na kumander. 

Sa hukbo na ito ay kasama sa paglalakbay ang ilan sa mga matatapang at batang opisyal ng panahon, 
na magsasagawa ng kagila-gilalas na bagay ng kagitingan at ang nakangiti sa harapan ng kamatayan. 

Naroon ang sariling anak ni Khalid, si Abdur-Rahman - na 18 pa lamang. Naroon ang anak ng Khalifah, 
na nagngangalan ding Abdur-Rahman. Naroon si Raafi bin Umaira, ang tagaakay sa Mapanganib na 
Paglalakad, na anak ni Khalid sa batas at isang walang alinlangang mandirigma. 

Naroon si Qa'qa' bin Amr, ang nag-iisang taong dagdag pwersa na ipinadala kay Khalid mula sa 
Khalifah. At naroon ang isang binatang lalaki na kung saan maririnig natin ang kanyang dakilang ugnayan 


1. Tirmidhi, Ahmad at Hakim mula kayZayd bi Thabit. Sahih al-Jami at al-Shagir No. 3920. 

sa kampanyang ito, si Dhiraar bin al-Azwar, ang isang payat, malakas at ang kanyang kaaya-ayang mukha 
at kanyang kumukulong sigasig ay nagpapasigla sa isang pagud na tao upang bumangon at muling 
lumaban. Si Dhiraar ay ang naging kanang kamay ni Khalid. Siya ay mabibigyan ng pinaka-mapangahas 
na mga misyon at nagpapakita ng walang pagkabahala sa panganib at pinaka-mahiwagang kakayahan ng 
kaligtasan. 

Sa simula ng hapon ang hukbo ay dumating sa Suwa. Ito ang unang pamayanan na malapit sa 
hangganan ng Syria at isang mayabong na desyerto na napapalibutan ng madamong lugar ng kalupaan 
na ginagamit sa pagpapastol sa kawan ng mga karnero at kawan ng mga baka. Ang pagkilos sa 
pamayanang ito, ipinababa ni Khalid ang lahat ng pagtutol at kinumpiska ang mga kawan para sa 
pagkain ng hukbo na sapat para sa kampanya. 

Sa sumunod na araw, ang hukbo ay umabot sa Arak, na isang napapaderang lungsod at protektado sa 
hukbo ng mga Kristiyanong Arabo sa pamumuno ng isang Romanong opisyal. Nang ang hukbo ay 
nagpahinga na sa ligtas na kuta ayon sa natatanaw ng mga Muslim, sila ay sumalakay sa Arak. Dito ay 
unang napagtanto ni Khalid na ang kanyang katanyagan ay kumalat sa ibayo ng kalupaan na kanyang 
kinakalaban. Ang kanyang reputasyon ay sapat na upang dalhin sila sa mapayapang pagsuko. 

Sa Arak, ay doon nakatira ang isang matandang Iskolar na pinanatili ang kanyang sarili sa 
pagpapaalam ng mga ganapan sa mundo. Nang sabihin sa kanya ang hinggil sa pagdating ng isang pagalit 
na hukbong tumawid sa desyerto, siya ay nagtanong. 

"Ang bandila ba ng hukbo na ito ay itim? Ang kumander ba ng hukbo ay isang matangkad, matipuno, 
malapad ang balikat na may makapal na balbas at iilang piklat sa kanyang mukha?"2 

Ang nakakakita sa paglapit ni Khalid at naghatid ng balita tungo sa Arak ay kinumperma na totoo nga 
ito. 

"Magkagayon iwasan ang makipaglaban sa hukbong ito." Babala ng pantas. 

Ang Romanong kumander ng kaaway ay nagsagawa ng alok na isuko ang kuta, at namangha sa 
kabutihang loob ng kundisyong inialok ng mga Muslim. Maliban sa pagbabayad ng Jizya, ang mamayan 
sa Arak ay wala nang babayaran o dadanasin. Ang kasunduan ay nilagdaan, ang kuta ay isinuko at ang 
hukbo ng mga Muslim ay nagkampo sa labas sa gabing iyon. 

Sa sumunod na umaga si Khalid ay nagtalaga ng dalawang grupo upang pasukuin ang Sukhna at 
Qadma (ngayon ay kilala bilang Qudaim). Sa oras ding iyon, siya ay nagpadala ng isang nakasakay sa 
kamelyo upang hanapin si Abu Ubaidah sa lugar ng Jabiya at sabihin dito na manatili sa kanyang 
kinalalagyan hanggang si Khalid ay dumating o makatanggap ng karagdagang mga tagubilin. Pagkaraan, 
kasama ang pangunahing katawan ng kanyang hukbo, si Khalid ay naglakad patungong Tadmur 
(Palmyra). 


2. Waqidi. 

Nang ang grupong ipinadala ni Khalid ay dumating sa Sukhna at Qadma, sila ay may kagalakang 
tinanggap ng mga naninirahan dito, na nakakarinig sa kabutihang loob ng kundisyong ibinigay sa Arak. 
Sila ay handa ring makipagkasundo. Walang kaguluhang naga nap sa lugar na ito, at ang grupo ay bumalik 
na walang dugong dumanak. 

Sa Tadmur, isinara ng hukbo ang kanyang sarili sa kuta, ngunit sa bahagyang pagdating ng mga Muslim 
at pinalibutan ang kuta, nang ang pagpupulong ay nagsimula para sa mapayapang pagsuko. Pagkaraan, 
ang pagsuko ay napagkasunduan na ang mga naninirahan sa Tadmur ay sumang-ayon na magbayad ng 
Jizya at ang tustusan ang mga mandirigmang Muslim na dumadaan sa kanilang lungsod. Ang Arabong 
pinuno ay nag-alay kay Khalid ng mamahaling kabayo na kanyang ginamit sa maraming mga labanan sa 
kampanyang ito. 

Mula sa Tadmur ang hukbo ay naglakad tungo sa Qaryatain, ang mga naninirahan dito ay tumutol sa 
mga Muslim. Sila ay kinalaban, natalo at inangkin ang kayamanan. 

Ang sumunod na paghinto ay ang Huwareen (may 10 milya sa ibayo ng Qaryatain) na nagtataglay ng 
malaking kawan ng baka. Nang magsimulang mag-ipon ang mga Muslim sa mga baka, sila ay sinalakay ng 
libu-libong mga Arabo. 

Ito ay ang mga mamamayan sa lugar na dinagdagang pwersa ng grupong Ghassan mula sa Busra, na 
nagmamadaling tulungan ang kanilang mga kasamahan sa Huwareen. Sila rin ay natalo at inangkin ang 
kayamanan. 

Sa sumunod na araw ang nangungunang pwersa ay nagpatuloy sa direksiyon ng Damascus, at 
pagkalipas ng tatlong araw na paglalakad ang hukbo ay dumating sa isang lagusan na may 20 milya mula 
sa Damascus. Ang lagusan na ito ay nasa pagitan ng kasalukuyang Azra at Qutaifa at tumawid ng 
mabanayad sa pababang galugod na tumaas paunti-unti sa taas na 2,000 talampakan sa ibabaw ng 
nakapaligid na kabukiran. Ang galugod ay bahagi ng pastulan na kilala bilang Jabal-ush-Sharq, na isang 
sanga laban sa saklaw ng Lebanon at tumatakbo sa hilagang-silanganing direksiyon tungo sa Tadmur. 
Ang lagusan sa kanyang sarili, na hindi isang mahirap, ay ganap na mahaba. 

Si Khalid ay huminto sa pinakamataas na bahagi nito, at dito ay kanyang itinanim ang kanyang bandila. 
Bilang resulta sa pagkilos na ito ang lagusan ay naging kilala bilang as-Saniyyat-ul-Uqab, i.e. ang Lagusan 
ng Aguila, kinuha sa pangalan ng bandila ni Khalid, ngunit minsan ito ay tinutukoy lamang ng al-Saniyya.3 

Sa lagusang ito, si Khalid ay nananatili ng isang oras kasama ang kanyang bandilang nagwawagayway 
sa hangin, at nakatingin sa Ghuta ng Damascus. Mula sa kanyang kinatatayuan, hindi niya nakikita 
mismo ang siyudad, sapagkat ito ay tinakpan ng isang tanawin ng mataas na kalupaang lumawak sa 


3. Yaqut; (Vol. 1, p. 936) ay nagbibigay lokasyon sa lagusan na ito bilang sa ibabaw ng Ghuta ng Damascus, sa daan ng Emessa. 

silangan - kanluran, hilaga ng siyudad, ngunit siya ay humanga sa kayamanan at kagandahan ng Ghuta.4 


Mula sa Lagusan ng Aguila, si Khalid ay kumilos tungong Marj Rahit, ang isang malaking lungsod ng 
Ghassan malapit sa kasalukuyang Azra sa daan patungong Damascus.5 Ang mga Muslim ay dumating sa 
tukmang pagkakataon upang maabutan ang masayang piyesta ng Ghassan, na ang partisipasyon ay isang 
mukha ng marahas na paglusob! 

Sa Marj Rahit ay naipon ang malaking bilang ng mga tumakas mula sa mga rehiyong dinaanan ni 
Khalid, at ang mga tumakas na ito ay nakisali sa karamihang nagdiriwang ng piyesta. Ang Ghassan ay 
hindi naging pabaya sa binabanta sa kanilang panganib ng pagpasok ni Khalid sa Syria. Sila ay nagtalaga 
ng isang malakas na panghadlang na mga mandirigma sa ruta ng Tadmur, sa kababaan ng lagusan, 
ngunit ang panghadlang na ito ay kumalat ng ilang sandali dahil sa isang mabilis na pagsalakay ng mga 
kabalyerang Muslim. 

Bagaman ang ilang pagpipigil ng Ghassan ay nagpatuloy sa paglusob ng mga Muslim, ito ay titigil 
kapag ang lungsod ay maabot. Sinalakay ng mga Muslim ang Marj Rahit. Nakalipas ang ilang sandaling 
pangungolekta sa malaking halaga ng labi ng digmaan at ang tiyak na bilang ng mga bihag, si Khalid ay 
lumabas sa lungsod at nagtayo ng kampo sa labas. 

Sa sumunod na umaga siya ay nagpadala ng malakas na grupo ng mangangabayo patungong 
Damascus kasama ang gawaing salakayin ang Ghuta. Pagkaraan, siya ay nagpadala ng sugo kay Abu 
Ubaidah kasama ang tagubiling magbigay ulat sa kanya sa Busra, si Khalid ay bumaling sa Busra kasama 
ang pangunahing katawan ng hukbo, nilampasan ang Damascus. 

Ang mga mangangabayong ipinadala sa Damascus ay dumating sa kalapit-pook ng siyudad, kumuha 
ng karagdagang labing yaman at mga bihag, at sumanib kay Khalid habang siya ay kasalukuyang 
naglalakad. Ang maliliit na operasyong sinusundan ni Khalid sa pagpasok sa Syria ay natapos. 

Ukupado na ni Abu Ubaidah ang distrito ng Hauran na nakahilata sa hilagang-silangan sa ilog ng 
Yarmuk. Sa ilalim ng kanyang pamamahala, siya ay may tatlong grupo ng mga Muslim na kawal - ang 
kanyang sarili, kay Yazeed at Shurahbil, ngunit siya ay hindi nakapagsagupa ng labanan at walang 
nasakop na lungsod. Ang isang lugar na nagbibigay alalahanin sa kanya ay ang malaking pakikitungo sa 
Busra, ang isang malaking lungsod na siyang kabisera ng Kaharian ng Ghassan. Ito ay ang kuta ng 


4 . Ang Ghuta ay nanatiling berde, mayabong, masagana sa tubig na kapatagan, natatabunan ng mga pananim, 
taniman ng ubas at mga nayon, na nakahilata sa paligid ng Damascus, maliban sa kanluran at hilagang-kanluran, 
na dito ay nakatayo ang paanan ng burol ng Salungat sa Lebanong panudlaan. Ito ay bumuo ng isang hindi tuwid 
na D na ang pundasyon ay nasa paanan ng burol, na umabot hanggang 10 milya mula sa Damscus. 

5. Ang Marj Rahit, na isa ring pastulan, ay inilagay ni Masudi (Muruj; Vol. 3, p. 12; tinawag niya itong Marj Azra) 
12 milya mula sa Damascus. Ito ay nasa sentro ng pastulan at ang lokasyon ng lungsod. 

malakas na pwersa ng mga Romano at mga Kristiyanong Arabo sa ilalim ng pamamahala ng mga 
Romanong opisyal. 

Habang si Khalid ay naglilinis sa rehiyon ng Silangang Syria, nalalaman ni Abu Ubaidah na siya ay 
mapasailalim sa pamumuno ni Khalid ayon sa liham na kanyang natanggap. Siya ay nagpasyang mabilis 
na kukunin ang Busra, upang si Khalid ay hindi mag-alala sa kanyang suliranin. Magkagayon kanyang 
ipinadala si Shurahbil kasama ang 4,000 na kawal upang kunin ang Busra. 

Si Shurahbil ay naglakad tungong Busra, ang mga kawal ng kaaway ay pumasok sa pinagtibay na 
lungsod nang lumitaw ang mga Muslim sa kanilang paningin. Ang hukbo ay nagtataglay ng 12,000 kawal, 
ngunit dahil inaasahan nilang marami pang darating na mga Muslim at ang tropa ni Shurahbil ay 
paunang bantay lamang, ang mga ito ay nanatili sa loob ng mga pader ng kuta. Si Shurahbil ay nagkampo 
sa kanlurang bahagi ng lungsod, at pinapwesto ang grupo ng kanyang mga tauhan sa palibot ng kuta. 

Sa dalawang araw ay walang nangyayari. Ang sumunod na araw, dahil si Khalid ay nagsagawa sa 
huling araw ng kanyang paglalakad patungong Busra, ang mga kawal sa siyudad ay lumabas upang 
makipaglaban sa mga Muslim na nasa labas ng siyudad. Kapwa ang dalawang pwersa ay nagkaharap sa 
labanan, ngunit bago paman, ay nagkaroon ng pag-uusap sa pagitan ni Shurahbil at ang Romanong 
kumander, na dito ang mga Muslim ay nag-alok ng nakasanayang alternatibo, ang Islam, ang Jizya, o ang 
espada. Ang mga Romano ay pinili ang espada at sa kalagitnaan ng umaga ang digmaan ay nagsimula. 

Sa unang dalawang oras ang labanan ay nagpatuloy at nananatiling malakas ang bawat panig na 
nagsagawa ng anumang pag-usad, ngunit ng dumating ang tanghali, ang malaking bilang ng mga 
Romano ay nagsimulang magpakita na sila ay nakakalamang. Ang pwersa ng mga Romano ay may 
kakayahang pakilusin ang kanyang pwersa sa palibot ng hanay ng mga Muslim, at ang labanan ay 
maslalong sumisidhi. Ang pagpipigil ng mga Muslim ay halus naging pagpapakamatay nang ang panganib 
ng kanilang posisyon ay naging malinaw at sila ay mabangis na nakipaglaban upang iwasan na sila ay 
mapalibutan, na siyang paraan ng mga Romano. 

Sa simula ng hapon, ang bagwis ng mga Romano ay kumilos ng karagdagang pagsulong, at ang 
palibutan ang pwersa ni Shurahbil ay naging isang malinaw na katiyakan. Pagkaraan ay biglang 
namalayan ng mga naglalaban ang isang malakas na pwersa ng mga kabalyera na kumakabig na 
maramihan tungo sa tagpo ng labanan mula sa hilagang-kanluran. 

Si Khalid ay may isang milya nalang mula sa Busra nang dalhin ng hangin ang ingay ng labanan sa 
kanya. Siya ay agad-agad na nag-utos ng mga tauhan na may mga kabayo, nang makapaghanda ang 
kabalyera, kanya itong pinangunahan tungo sa tagpo ng labanan. Kasama niya si Abdur-Rahman bin Abu 
Bakr. 

Ngunit si Khalid at ang mga Romano ay hindi nagkatagpo. Nang kanilang makita ang pagdating ng 
mga kabalyerang Muslim, sila ay tumigil sa pakipaglaban kay Shurahbil at nagmamadaling umtras tungo 
sa kuta. Ang mga Muslim na pinamumunuan ni Shurahbil ay nagturing sa kaganapan bilang isang milagro, 
ang Espada ng Allah ay ipinadala upang isalba sila mula pagkawasak! 


277 



Si Shurahbil ay isang matapang at relihiyusong tao sa kalagitnang ng kanyang pagiging anim na pung 
taong gulang. Ang isang malapit na kasamahan ng Propeta (), at dahil dito siya ay madalas na kinikilala 
bilang isang taga-sulat ng Propeta (). Kadalasan, siya ay tinutokoy sa bansag na ito. 

Bilang isang heneral, siya ay may kakayahan at matibay, siya ay may malaking natutunan hinggil sa 
sining ng digmaan mula kay Khalid, sa pamumuno nito siya ay nakipaglaban sa Yamamah at sa kampanya 
ng Iraq. 

Isang sulyap lamang para kay Khalid upang masuri ang kaibahang dami ng mga Muslim at ng mga 
Romano at siya ay nagtataka kung bakit hindi hinintay ni Shurahbil ang kanyang pagdating bago 
nakipagsagupa sa hukbo ng Busra. 

Nang ang dalawa ay magkatagpo at binati ang isat-isa, si Khalid ay nagsabi. 

"O Shurahbil! Alam mo ba na ito ay isang mahalagang hangganan na lungsod ng mga Romano at 
nagtataglay ng malaking hukbo na pinamamahalaan ng isang bantog na heneral? Bakit ka nakipaglaban 
sa pamamagitan ng maliit na pwersa?" 

"Dahil sa utos ni Abu Ubaidah." Tugon ni Shurahbil. 

Dito si Khalid ay nagsabi. "Si Abu Ubaidah ay isang tao na may dalisay na katangian, ngunit wala 
siyang nalalaman sa estratihiya ng digmaan."6 

Sa sumunod na umaga, ang mga Romanong hukbo ay muling lumabas sa kuta upang makipaglaban. Ang 
pagkabigla sa pagdating ni Khalid sa nakaraang araw ay napawi na, at kanilang nakita na ang 
pinagsamang pwersa ng mga Muslim ay magkasing dami lamang ng sa kanila, ang mga Romano ay 
nagpasyang subukang muli ang kanilang kapalaran. Sila ay umaasa rin na makipaglaban at talunin ang 
mga Muslim bago sila ay makapagpahinga sa kanilang paglalakbay. Hindi nila nababatid na ang mga 
mandirigma ni Khalid ay hindi nagpapahinga! 

Ang dalawang hukbo ay humanay para sa digmaan sa isang kapatagan sa labas ng lungsod. Pinanatili 
ni Khalid ang kanyang sentro sa ilalim ng kanyang pamamahala, at itinalaga si Raafi bin Umaira bilang 
kumander sa kanang bagwis at si Dhiraar bin al-Azwar bilang kumander ng kaliwang bagwis. Sa harapan 
ng sentro, siya ay naglagay ng manipis na panghadlang sa pamumuno ni Abdur-Rahman bin Abu Bakr. At 
sa pinakasimula ng labanan, si Abdur-Rahman ay nakipagduwelo sa isang Kumander ng Romanong kawal 
at tinalo ito. Nang ang Romanong heneral ay tumakbo upang makaligtas sa hanay ng mga Romano, si 
Khalid ay naglunsad ng pangkabuohang atake sa ibayo ng pangunahing hanay. Sa ilang pagkakataon ang 
mga Romano ay matapang na pumigil, habang ang mga pinuno ng bagwis ng mga Muslim ay 
nagsasagawa ng kalituhan sa bagwis ng kalaban, lalo na si Dhiraar, na ngayon ay nagtayo ng isang 
sariling pamamaraan na naging dahilan at naging bantog siya sa Syria - pakamahalin ng mga Muslim, at 


6. Ibid; p. 138. 

kinasisindakan ng mga Romano. Dahil sa ilalim ng mainit na araw, kanyang hinubad ang kanyang 
baluti, at ito ay nagpapagaan sa kanya na may kasiyahan. Pagkaraan ay inalis ang kanyang pang-itaas at 
naging kalahating hubad. Ito ay naghahatid sa kanya ng pagkamagaan at kasiyahan. Sa kalahating hubad 
na kalagayang ito, siya ay naglunsad ng pag-atake sa mga Romano at pinagkakatay ang lahat na 
humarap sa kanya sa pang-isahang laban. Sa loob ng isang linggo, ang kwento hinggil sa hubad na 
kampeon ay lumaganap sa kabuohan ng Syria, at tanging ang matatapang sa Syria ang magbalak na 
kalabanin siya sa pang-isahang labanan. 

Pagkalipas ng ilang labanan, ang Romanong hukbo ay tumalikod at bumalik sa kuta. Sa pagkakataong 
ito, si Khalid ay lumalaban na naglalakad sa harapan ng kanyang sentro. Nang siya ay bumaling upang 
magbigay utos sa pagtatapos ng pagsalakay, kanyang nakita ang paparating na mga mangangabayo sa 
hanay ng mga Muslim. Ang mga mangangabayong ito ay siyang magkakamit ng katanyagan at 
kaluwalhatian sa kampanya ng Syria na maging pangalawa lamang kay Khalid. 

Ang isang lalaki na nasa simula ng limampung taon siya ay matangkad, payat ngunit malakas na may 
bahagyang pagkayukod. Ang kanyang hindi mataba at malinaw na mukha ay kaakit-akit, at ang kanyang 
mg mata ay nagpapakita ng pagkamaunawain at pagkabanayad. Ang kanyang manipis na balbas ay 
tinina. Ang kanyang kamay ay nakahawak sa isang bandila na dinadala lamang ng isang heneral. Ito ay 
isang dilaw na bandila at pinaniwalaang naging bandila ng Propeta () sa Digmaan ng Khaibar.7 Hindi 
ikinubli ng kanyang baluti ang isang karaniwan at hindi mahal na anyo ng kanyang suot na damit. Nang 
siya ay ngumiti kay Khalid, ay lumitaw ang gatlang sa kanyang ngipin sa harapan, at ang gatlang na ito ay 
kinaiingitan sa lahat ng mga Muslim. Ito ay si Abu Ubaidah, ang Anak na lalaki ng isang Siruhano, ang 
Isang walang ngiping pang-alis. Nawala ang kanyang harapang ngipin habang binubunot ang dalawang 
bahagi ng helmet ng Propeta () na bumaon sa kanyang pisngi sa Digmaan ng Uhud, at nasabi na si Abu 
Ubaidah ang pinaka-guwapo sa lahat ng "mga walang ngiping pang-alis!"8 

Tinawag siyang Abu Ubaidah bin al-Jarrah, ang kanyang tutoong pangalan ay Amir bin Abdullah bin al- 
Jarrah. Ang lolo ni Abu Ubaidah ay siyang siruhano (al-Jarrah), ngunit katulad ng ilang mga Arabo, siya ay 
nakilala sa pangalan ng kanyang lolo at hindi sa kanyang ama. Bilang isang Muslim, siya ay napabilang sa 
mga nangungunang sapin at nagiging pinakamamahal ng Propeta () na minsan ay nagsabi. 

"Ang bawat pamayanan ay may isang pinagkakatiwalaan, at ang pinagkakatiwalaan sa pamayanang 
ito ay si Abu Ubaidah."9 

Pagkaraan nito si Abu Ubaidah ay nakilala bilang Isang Pinagkakatiwalaan sa Pamayanan - Ameen-ul- 
Ummat. Siya ay kabilang sa Pinagpalang Sampu. 


7. Ibid; p. 138. 

8. Ibn Qutaiba; p. 248. 

9. Ibid; p. 247. 

Ito ang taong inilagay sa ilalim ng pamumuno ni Khalid, at ang bagong mga hukbo ay nagkatinginan 
nang may bahagyang pagkakaunawaan sa paglapit ng naunang kumander ng hukbo. Kilala ni Khalid ng 
mabuti si Abu Ubaidah sa Madinah, at nagugustuhan at inirespeto ito dahil sa dakilang kabanalan at sa 
kanyang pagkarelihiyusong awa. Si Abu Ubaidah ay gusto si Khalid dahil sa nasisiyahan dito ang Propeta () 
at nakikita dito ang isang instrumentong militar na pinili ng Allah upang durugin ang mga walang 
pananampalataya. Tiniyak muli ni Khalid ang pagngiti ni Abu Ubaidah. Nang siya ay makalapit, si Abu 
Ubaidah ay nagsimulang bumaba, dahil si Khalid ay nakalakad parin. "Manatili sa iyong kabayo." Tawag 
ni Khalid sa kanya, at siya ay nanatiling nakasakay. Si Khalid ay lumakad palapit sa kanya, at ang 
dalawang pangunahing heneral ng Syria ay nagkadaupang kamay. 

"O Ama ni Sulaiman." Simula ni Abu Ubaidah. "Natanggap ko na may kagalakan ang liham ni Abu Bakr 
na nagtalaga sa iyo na aking pinuno. Walang hinanakit sa aking damdamin, sapagkat batid ko ang iyong 
husay sa mga bagay hinggil sa digmaan." 

"Sumpa man sa Allah." Tugon ni Khalid. "Kung hindi lamang kinakailangan ang pagsunod sa utos ng 
Khalifah, hindi ko tatanggapin ang maging pinuno na nakakataas sa iyo. Ikaw ay nakakataas kaysa sa akin 
sa Islam. Ako ay kasamahan ng Propeta (), ngunit ikaw ang siyang tinawag ng Propeta () na 
Pinagkakatiwalaan sa Pamayanang ito."10 At sa may kagalakang salaysay na ito, si Abu Ubaidah ay 
sumailalim sa panumuno ni Khalid. 

Ang mga Muslim sa ngayon ay naglunsad ng pagsalakay sa Busra. Ang kumander ng mga Romano ay 
nawalan ng pag-asa, sapagkat nababatid niya na ang karamihan sa makukuhang reserbang kawal ay 
maaring kumilos na sa Ajnadein, at nagdadalawang isip sa anumang tulong na darating. Makalipas ang 
ilang araw na walang pagkilos, kanyang isinuko ang kuta ng mapayapa. 

Ang tanging kundisyon na ipinataw ni Khalid sa Busra ay ang magbayad ng Jizya. Ang pagsuko ay 
naganap sa kalagitnaan ng Hulyo 634 (kalagitnaan ng Jamad-ul-Awwal, 13H). 

Ang Busra ay siyang unang mahalagang lungsod na nasakop ng mga Muslim sa Syria. Ang mga 
napaslang sa mga Muslim ay 130 sa dalawang araw na labanan na sinundan ng tagumpay na ito. Ang 
mga napaslang sa mga Romano at sa mga Arabong Kristiyano ay hindi naitala. Ngayon si Khalid ay 
sumulat kay Abu Bakr, ipinapaalam dito ang kaganapan sa operasyon mula ng siya ay pumasok sa Syria, 
at ipinadala ang ikalimang bahagi ng labi ng digmaan na kanilang napanalunan sa mga nakaraang linggo. 

Bahagya na sumusuko ang Busra nang ang kinatawang pinadala ni Shurahbil tungo sa rehiyon ng 
Ajnadein ay bumalik upang ipabatid sa mga Muslim ang pagtitipon ng mga Romanong hukbo na 
kumikilos ng mabilis. Hindi magtatagal sila ay magkakaroon ng malaking bilang ng mga kawal na 90,000 
imperyong hukbo sa Ajnadein. Ang pagkilos na ito ay nagpapaalala kay Khalid na walang oras ang dapat 
sayangin. 

Sa yugtong ito si Yazeed ay nanatiling nasa timog sa llog ng Yarmuk, si Amr bin al-Aas ay nananatili 
sa lambak ng Araba, at ang ibat-ibang mga pangkat sa grupo ni Abu Ubaidah at Shurahbil ang pinakalat 
sa kabuohan ng distrito ng Hauran. Si Khalid ay sumulat sa lahat ng kumander na lumakad sa isang 
pagkakataon at magtitipon sa Ajnadein, at ang mga Muslim ay lumakad, na kanilang dinala ang kanilang 

asawa at mga anak at ang malaking bilang ng mga karawan ng karnero na nagsilbing panustos sa 
kanilang paglalakbay. Sa Ajnadein ay magaganap ang labanan para sa isang malaking digmaan sa pagitan 
ng Islam at Christendom. 


10. Waqidi; p. 23. 

KABANATA 2 9 


Ang Digmaan sa Ajnadein 

"Gaano kadalas na ang isang maliit na pangkat ay nagwawagi sa malaking pangkat sa kapahintulotan 
ng Allah? At si Allah ay nasa panig ng mga matimtiman sa pagtitiyaga (matiisin)." [Q. 2:249] 

Sa ikatlong linggo ng Hulyo 634, ang hukbo ng mga Muslim ay lumakad mula sa Busra, at ang 
paglalakbay ng hukbo na ito ay isang nakakagulat na pagmasdan - isang hindi aayunan ng anumang 
karaniwan at desiplinadong kawal. Ito ay wala sa anyo ng isang karaniwang hukbo. Ang kanyang 
nangungunang bantay ay kumikilos katulad ng karawan kaysa sa paglalakad ng isang pwersang militar. 
Ang mga kawal sa hukbong ito ay walang uniporme ng anuman, na walang magkapareho sa kanilang 
mga kasuotan. Ang mga kawal ay maaring suotin ang anumang nais niya, kasama ang mga naagaw na 
kasuotan ng mga Persiyano at mga Romano. Walang mga palatandaan ng rangko at walang sagisag 
upang makilala ang kumander sa kanyang pinamumunoan. Sa katunayan ay walang opisyal hanggang sa 
ang rangko ay naukol, ang pagiging opisyal ay isang paghirang at hindi isang rangko. Sinumang Muslim 
ay maaaring sumanib sa hukbo na ito, at hindi alintana ang kanyang katayuan sa tribo, ang nagkonsidera 
bilang karangalan na magsilbi sa hanay. Ang isang tao ay lumalaban bilang isang karaniwang kawal sa 
isang araw, na sa sumunod na araw siya ay itatalaga na kumander ng isang pangkat, o di kaya ay sa 
masmalaking pwersa. 

Ang opisyal ay itinalaga na mamahala para sa digmaan o sa isang kampanya, at kapag ang operasyon 
ay matatapos, ay kanilang matagpuang muli ang sarili sa hanay. Ang mga kawal ay binuo sa isang 
sistemang desimal - ang sistema na sinimulan ng Propeta () sa Madinah.1 

May mga kumander ng 10, 100, at 1,000 ka tao, ang huli ay may katumbas na mga grupo. Ang muling 
pag-ipon ng mga pangkat mula sa malaking pwersa ay sunod-sunoran, nakadepende sa sitwasyon. 

Maging ang mga sandata at mga kagamitan ay walang pamantayang antas para sa hukbo na ito. Ang 
tao ay makipaglaban kung anuman ang tinataglay niyang sandata at siya rin ang hahanap kung ano ang 
sandatang kanyang nabili o kanyang naagaw mula sa mga napaslang. 

Sila ay maaaring magtaglay ng anuman o ang lahat ng karaniwang ginagamit na mga sandata sa 
kanilang panahon - ang dyabelin, sibat, palaso, espada, punyal at pana. Para sa kutamaya, sila ay 
nagsusuot ng baluti at kadenang mga helmet. At ito ay kahit ano ang kulay o desinyo, sa katunayan, 
marami sa mga ito ang kinuha mula sa mga Persiyano at mga Romano. Karamihan sa mga kawal ay 
nakasakay sa kamelyo, ang may kabayo ay bumuo ng kabalyera. 

Ang isa sa kapansin-pansing katangian ng pagkilos sa dakilang hukbo na ito ay ang pagsasarili ng 
hanay ng kumonikasyon. Sa likod nito ay walang hanay ng pagtustos, dahil ito ay walang logistikong 
himpilan. Ang kanyang pagkain ay nakayagyag sa ibayo ng mga kawal, at kapag naubusan ng karne, ang 


1. Tabari; Vol. 3, p. 8. 

mga kalalakihan, kababaihan at mga bata ay namumuhay sa ilang linggo sa simpleng rasyon ng datiles at 
tubig. Ang hukbo na ito ay hindi napuputolan ng kanilang panustos, sapagkat ito ay walang tinggalan ng 
panustos ito ay hindi nangangailangan ng daan sa kanyang pagkilos, sapagkat ito ay walang mga karo at 
ang lahat ay nakakarga sa mga kamelyo. Kung kaya ang hukbo ay maaring tumungo kahit saan at 
tumawid sa anumang kalupaan hanggat may madadaanan para sa tao at mga hayop na makakakilos. 
Ang maluwag na pagkilos ay nagbibigay sa mga Muslim ng isang napakalaking kalamangan sa mga 
Romano sa pagkilos at bilis. 

Kahit na ang hukbo na ito ay kumikilos katulad ng karawan at nagpapakita ng kawalang pagsasanay 
na kawan, mula sa militaring paningin ng kaligtasan ito ay tunay na matibay. Ang nasa unahan ay ang 
nangungunang kumikilos na bantay na nagtataglay ng isang rehimyento o higit pa. Pagkaraan ay ang 
pangunahing katawan ng hukbo, at ito ay sinundan ng mga kababaihan at kabataan at ang mga dalahing 
nakakarga sa mga kamelyo. Sa bandang katapusan ng hanay ay ang kumikilos na likurang bantay. Sa 
mahabang paglalakad ang kabayo ay siyang gumagabay, ngunit kapag mayroong panganib mula sa 
kaaway na humahadlang sa paglalakad, ang mga kabayo ay ginagamit upang bumuo ng kabalyera na 
magsilbing pangunahing bantay o likurang bantay o ang kumilos ng malawakan sa mga gilid, ayon sa 
direksiyong kinaroroonan ng higit na banta ng panganib. 

Kung kinakailangan, ang buong hukbo ay maglaho sa loob ng isang oras o ang maging ligtas sa may 
kalayuang ibayo ng lupain na walang ibang malaking hukbo ang makatawid. Sa ganitong ayos ang mga 
Muslim ay naglalakad mula sa Busra. 

Ang ruta ng hukbo ay hindi naitala, ngunit ito ay walang alinlangang nakahilata sa hilaga ng Patay na 
Dagat, sapagkat ang hukbo ay dumating sa Ajnadein bago ang pangkat ni Amr bin al-Aas, na sumanib sa 
hukbo sa Ajnadein. Kung ang hukbo ay naglakbay sa timog ng Patay na Dagat, si Amr bin al-Aas, na 
nananatili sa lambak ng Araba, ay madadaanan ng kanilang ruta. Ang hukbo ay marahil lumakad sa 
pamamagitan ng Jarash at Jericho, pagkaraan ay nilampasan ang Jerusalem, na kung saan naroon ang 
malakas na hukbo ng mga Romano, at tumawid sa mga Burol ng Judea hanggang sa timog ng Jerusalem. 
Ang ibayo ng lupaing ito ay bumababa sa kapatagan ng Ajnadein, ang hukbo ay dumating dito Hulyo 24. 

Ang sumunod na araw si Amr bin al-Aas, na kumilos paitaas mula sa lambak ng Araba sa pag-uutos ni 
Khalid, ay dumating sa Ajnadein, at ang kanyang kagalakan ay walang kapantay. Siya ay nasa kalagayan 
ng pagkabahala sa mga nagdaang linggo, inaasahan ang bagyo ng mga Romanong naipon sa Ajnadein 
upang wasakin ito sa ibabaw ng kanyang ulo sa anumang araw. 

Ang mga Muslim ngayon ay nagtayo ng kampo na isang napakalawak na tanawin sa dami ng kawal - 
32,000 kalalakihan, ang pinakamalaking pwersa ng mga Muslim na naipon para sa digmaan. Ang kampo 
ay nakatayo sa isang milyang layo mula sa kampo ng mga Romano, na higit na malaki at nakahilera sa 
daan mula Jerusalem hanggang Bait Jibreen. Ang kampo ng kaaway ay katulad ng dalawang magkaparis 
na linya, na nakalatag upang walang makakapasok na mga kawal sa tagpo ng labanan na hindi 
napapansin sa hindi kinakailangang pagkilos. 

Inabot ng isang linggo bago naipon ng mga Muslim ang kanilang hukbo sa Ajnadein, ang gawain na 
aabot ng mahigit dalawang buwan para sa mga Romano. Ang Romanong hukbo, katulad ng katamtaman, 
at marunong na pwersang militar, ay nangangailangan ng panahon para sa kanilang pagkilos, at gumugol 
ng ilang linggo sa paghahanda - pag-ipon ng panustos, karo at mga kabayo, at pagbibigay ng mga 
sandata at mga kagamitan. Dahil ito ay maglalakbay na may libu-libong mga karo at mga karwahe, ito ay 
nangangailangan ng mainam na daan para sa kanyang pagkilos. Ngunit sa dalawang buwan na ito ang 
mga Romano ay nagtagumpay sa pagtipon ng 90,000 na kawal sa Ajnadein sa ilalim ng pamumuno ni 
Wardan, ang Gobernador ng Emessa. Isa pang heneral, na nagngangalang Qubulqar, ang tumayo bilang 
Pinunong Opisyal o ang Kinatawang Punong-Kumander. 

Ang mga Muslim ay pumunta sa Ajnadein bilang isang pagpipilian. Hanggat ang mga Romanong 
hukbo ay manatili sa Ajnadein, ito ay nagpapakita ng walang pagbabanta sa grupo ng mga Muslim. 
Tanging ang pagkilos pasulong na gagawin ng mga Romano ang maging banta sa mga Muslim, at 
pagkaraan ang karaniwang estratihiya ng mga Arabo na aatras sa silanganin o timog na bahagi ng Jordan 
at makipaglaban na ang kanilang likuran ay ang desyerto, na dito sila ay makakaatras kung sakaling 
magkabaliktaran. Ang mga Muslim ay maghihintay sa mga Romanong magsimula sa unang hakbang. Sa 
pagkakataong ito, bakit pa aalis ang mga Muslim palayo mula sa desyerto, at pumasok sa mayabong, at 
tinitirahang rehiyon tungo sa mga Romanong hukbo na tatlong ulit ang laki sa kanila? Ang sagot ay 
nakasalalay sa katangian ni Khalid. Ang kanyang kapalaran ay ang makipaglaban sa maraming digmaan, 
at ang pangako ng labanan ay humihigop sa kanya katulad ng isang batobalani. 

Labingdalawang taon pagkalipas, iba pang tanyag na heneral, si Napoleon ang nagsabi. "Walang higit 
na nagpapasaya sa akin kaysa sa malaking digmaan." Kaya ganun din kay Khalid. Kung iba ang nagiging 
kumander ng hukbo ng mga Muslim, may alinlangan na ang mga Muslim ay kikilos patungong Ajnadein. 

Sa mahabang paglalakbay, ang pasya ni Khalid ay siyang tama. Kasama ang malaking bilang ng 
Romanong hukbo na nakatayo sa Ajnadein, ang mga Muslim ay mananatiling itinali sila sa lugar na 
kanilang kinalalagyan, na kung saan sa kanilang sarili ay hindi gaanong mahalaga. Ang banta na ito ng 
mga Romano, na may katusohang kagagawan ni Heraclius, ay kailangang maalis bago ang pagsalakay ay 
magpatuloy sa loob ng Syria. 

Kaya dumating sa yugto na ang mga Romano at ang mga Muslim ay nagkaharap sa isat-isa sa kanilang 
kanya-kanyang kampo sa Ajnadein. Ang mga bantay at mga guwardiya ay nakapwesto sa kapwa hukbo 
upang iwasan ang mga biglaang atake. Ang mga opisyal ay lumilibot sa paligid dala ang mga 
tagamanman, habang ang mga kawal ay nagsipaghanda para sa digmaan. 

Ang tanawin ng higanting kampo ng mga Romano kahit papaano, ay naghahatid ng gambala sa isipan 
ng mga Muslim. Bawat isa ay batid ang dami ng Romanong hukbo - ang isang pasuray-suray na anyo 
90,000. Ang karamihan sa mga Muslim ay hindi pa nakasama sa isang dakilang labanan. Tanging ang mga 
kawal na hindi natitinag sa tanawin ng Romanong kampo ay ang 9,000 na mga beteranong tauhan ni 
Khalid, na karaniwang nakikipaglaban sa mga malalaking hukbo sa Iraq, ngunit kahit sila ay hindi pa 
nakaharap ng hukbo na ganito ang laki. 

Si Khalid ay lumilibot upang bisitahin ang ibat-ibang pangkat sa kampo at kinausap ang kanilang mga 
kumander at mga kawal. Siya ay nagsabi. "Alamin, O mga Muslim, na hindi pa ninyo nasilayan ang isang 
hukbo ng mga Romano katulad ng inyong nakikita ngayon. Kapag sila ay tatalunin ng Allah sa 
pamamagitan ng inyong mga kamay, sila ay hindi na muling tatayo laban sa inyo. Kaya maging matiisin 
sa digmaan at ipagtanggol ang inyong pananampalataya. Mag-ingat sa pagtalikod sa kaaway, sapagkat 
ang kaparusahan dito ay ang Apoy. Maging mapagmatyag at manatili sa inyong hanay, at huwag 
umatake hanggang ako ay magbigay ng utos."2 

Ang personalidad ng kanilang kumander at ang matayug na pagtitiwala na nagmula sa kanya ay 
naghahatid ng kamangha-manghang epekto sa mga Muslim. 

Sa kampo ng kaaway, si Wardan ay tumawag sa konseho ng digmaan at nakipag-usap sa kanyang mga 
heneral. "O mga Romano." Wika niya. "Si Caesar ay nagtitiwala sa inyo. Kapag kayo ay matatalo, hindi na 
ninyo magagawang tumayong muli laban sa mga Arabo, at kanilang sasakupin ang inyong kalupaan at 
sasaklutin ang inyong mga kababaihan. Kung kaya maging matatag. Kapag kayo ay aataki, umataki 
katulad ng isang katawan - huwag paghiwa-hiwalayin ang inyong pagsisikap. Humingi ng tulong sa Krus, 
at alalahanin na kayo ay tatlo sa bawat isa sa kanila."3 

Ang bahagi ng paghahanda sa digmaan na ito ay hindi lumitaw hanggang sa ilang mga araw 
pagkaraan, si Khalid ay nagpasyang magpadala ng matapang na tagamanman upang magsagawa ng 
malapitang pagmamatyag sa kampo ng mga Romano. Si Dhiraar ay nagbulontaryo sa gawaing ito at agad 
na pinadala. Ang kasibulan sa edad ay bumaklas sa baywang at umaakyat sa isang maliit na burol hindi 
malayo mula sa sentro ng Romanong kampo. Dito ay kanyang nakita, ang katawan ng 30 Romanong 
lumabas upang hulihin siya. Nang sila ay makalapit, si Dhiraar ay nagsimulang yumagyag pabalik sa 
kampo ng mga Muslim, at nang siya ay makalapit, kanyang pinabilis ang paglalakad. Ang kanyang layunin 
ay makalayo ang mga Romano sa kanilang kampo, nang sa ganun ang iba ay hindi makadalo upang 
tulungan sila. Nang siya ay umabot sa pagitan ng dalawang hukbo, si Dhiraar ay bumaling sa mga 
tumugis sa kanya at inataki ang pinakamalapit sa kanya sa pamamagitan ng kanyang sibat. Matapos 
itong mapatumba, kanyang inataki ang pangalawa, at ang pangatlo, at ang pang-apat at siya ay 
nagpatuloy, sa pamamagitan ng manyobra ng labanan, ang kanyang kabayo sa ganitong paraan, siya ay 
hindi sumunggab ng higit pa sa isa sa parehong pagkakataon. Laban sa iba, kanya ring ginamit ang 
kanyang espada, at pinaniniwalaang kanyang napatay ang 19 sa mga Romano bago ang mga natira ay 
kumabig pabalik sa kanilang kampo. Sa gabing iyon, ang Romanong kampo ay napuno ng kwento sa 
kinatatakutang nakahubad na kampeon. 

Sa kanyang pagbabalik, si Dhiraar ay masayang binati ng mga Muslim, ngunit si Khalid ay mahigpit na 
nakatitig sa kanya at pinagsalitaan sa kanyang pakipagsagupa sa labanan habang ang gawaing ipinag- 
utos sa kanya ay ang magmanman. Dito si Dhiraar ay tumugon na siya ay natauhan sa posibilidad na 
pagtutol ng kanyang kumander, at dahil dito siya ay nagtaguyod sa mga tumakas na mga Romano upang 
patayin ang bawat isa sa kanila! 


2. Waqidi; p. 35. 3. Ibid. 

Sumunod sa insedenting ito, si Qubulqar, ang Romanong kinatawang kumander, ay nagpadala ng 
isang Kristiyanong Arabo upang pumasok sa kampo ng mga Muslim, gumugol ng isang araw at gabi 
kasama sa mga Muslim at ipunin ang lahat ng impormasyon hinggil sa dami at kalidad ng hukbo ng mga 
Muslim. Ang Kristiyanong Arabo ay hindi nahihirapan na pumasok sa kampo ng mga Muslim. Sa 
sumunod na araw siya ay pumuslit at bumalik kay Qubulqar, na nagtatanong sa kanya hinggil sa mga 
Muslim. 

"Sa gabi, sila ay katulad ng mga monghe, sa araw ay katulad ng mga mandirigma." Sabi ng spya. 
"Kapag ang anak ng kanilang pinuno ay makagawa ng pagnanakaw, pinutolan nila ito ng kamay, at kapag 
ito ay makagawa ng pangangalunya, kanila itong babatuhin hanggang mamatay. Sila ay nagtatag ng 
kabutihan sa kanilang mga sarili." 

"Kapag ang iyong sinabi ay totoo." Tugon ni Qubulqar. "Masmainam ang ilalim ng lupa kaysa sa ang 
makatagpo ang ganyang mga tao sa kanyang ibabaw. Harinawa ay ito ang aking maging bahagi mula sa 
Allah na lumayo sa kanila, nang sa ganun, Siya ay hindi tutulong sa akin laban sa kanila o sa kanila laban 
sa akin."4 

Si Wardan, ang Punong Kumander, ay puno ng pakikipaglaban, ngunit si Qubulqar ay nawalan ng 
lakas ng loob. Kinaumagahan ng Hulyo 30, 634 (ika-28 ng Jamadi-ul-Awwal, 13H), nang matapos ang 
mga Muslim sa umagang pagdarasal, si Khalid ay nag-utos na kumilos sa ayus ng labanan, isinalaysay ang 
mga tagubilin na kanyang ibinigay sa mga unang araw bago paman. 

Ang mga Muslim ay kumilos pasulong at pumuwesto para sa labanan sa kapatagan, ilang daang yarda 
sa unahan ng kampo. Pinakalat ni Khalid ang kanyang hukbo na nakaharap sa kanluran, ang harapan na 
may 5 milya, espasyo na sapat upang pigilan ang karagdagang mga Romanong kawal mula sa pagsasanib 
sa kanyang mga tagiliran. Ang hukbo ay nakapwesto na may sentro at dalawang malakas na bagwis. Sa 
alinmang gilid ng hukbo, sunod sa bagwis, bilang karugtong ng harapan, ay may nakapwestong bantay 
ng gilid upang salungatin ang anumang Romanong pagtangka na palibutan ang gilid ng mga Muslim o 
linlangin ang kabuohang posisyon. Ang sentro ay inilagay sa pamamahala ni Muadh bin Jabal, ang 
kaliwang bagwis ay si Saeed bin Amr at ang kanang bagwis ay si Abdur-Rahman, ang anak na lalaki ng 
Khalifah. Atin ding nalalaman na ang bantay ng kaliwang bagwis ay pinamunuan ni Shurahbil, ngunit ang 
pangalan ng kumander ng bantay sa kanang bagwis ay hindi naitala. Sa likod ng sentro, si Khalid ay 
naglagay ng 4,000 na kawal sa pamumuno ni Yazeed, bilang reserba at para sa malapitang proteksiyon 
ng kampo ng mga Muslim na naroon ang mga kababaihan at mga bata. Ang lugar ni Khalid ay malapit sa 
sentro, na dito ay pinanatiling malapit sa kanya ang maraming opisyal upang gagamitin bilang mga 
kumander ng mga grupong kinakailangan sa anumang partikular na gawain sa digmaan. Dito ay kabilang 
si Amr bin al-Aas, Dhiraar, Raafi at ang anak na lalaki ni 'Umar, si Abdullah. 


4. Tabari; Vol. 2, p. 110. 

Nang makita ng mga Romano ang mga kumikilos na Muslim, sila ay nagmamadali rin at nagsimulang 
bumuo para sa labanang posisyon na may kalahating milya mula sa harapang hanay ng mga Muslim. Sila 
ay pumuwesto na halus magkapareho lamang ng harapan, ngunit masmalalim ang kanilang posisyon, 
ang detalye ng pagkaplano ay hindi nalalaman. 

Si Wardan at Qubulqar ay nakatayo na napapalibutan ng kanilang mga personal na bantay sa may 
sentro. Ang mabigat na pormasyon ng mga Romano, na nagdadala ng mga malalaking Krus at mga 
bandila, ay isang nakakatakot na tanawin. 

Nang ang kanyang mga tauhan ay pumuwesto para sa labanan, si Khalid ay nakasakay na tumungo sa 
harapan, sinusuri ang mga grupo at hinihimok ang kanyang mga mandirigma na makipaglaban sa Landas 
ng Allah. Sa iilang salita na kanyang sinabi sa bawat grupo, kanyang inilatag ang kahalagahan ng 
pagakakaisa ng kanilang pagsisikap sa yugtong ito at umatake bilang isang tao. 

"Kapag gagamitin ninyo ang inyong mga pana." Wika niya. "Hayaan ang mga palasong lilipad mula sa 
inyong mga pana na tila iisang pana upang tumama katulad ng isang magkalupon na balang sa mga 
kaaway." 

At kanya ring kinausap ang mga kababaihan sa kampo at sinabi sa kanila na humanda upang 
ipagtanggol ang kanilang mga sarili laban sa mga Romano na maaaring makakalusot sa harapang hanay 
ng mga Muslim. Kanilang sinuguro sa kanya na ito ang pinakamababang magagawa nila, kung isasaalang- 
alang na sila ay hindi pinahintulotang makipaglaban sa harapan ng mga kawal na Muslim! 

Ang pagsasaayos sa kanilang mga posisyon ay inabot ng dalawang oras ang magkabilang hukbo. Nang 
ang lahat ay handa na, isang matandang obispo na nakasuot ng itim na sumbrero ang lumabas mula sa 
sentro ng mga Romano, lumakad sa kalagitnaan tungo sa mga kawal na Muslim at nagsalita ng mahusay 
na Arabic. 

"Sino sa inyo ang lalapit at makipag-usap sa akin?" 

Sa mga Muslim ay walang mga pari, at sa mga araw na iyon, ang kumander sa kanyang sarili ang 
gumaganap bilang Imam5 ng hukbo. Dahil dito si Khalid ay lumapit, at ang obispo ay nagtanong. 

"Ikaw ba ang kumander sa hukbo na ito?" 

"Ako ay kanilang itinuturing.'Tugon ni Khalid. "Hanggat ako ay naniniwala sa Allah at sumusunod sa 
halimbawa sa Kanyang Propeta (), ngunit kapag ako ay bigo hinggil dito, ako ay walang pamamahala sa 
kanila at walang karapatang sundin nila." 

Ang obispo ay bahagyang nag-isip ng ilang saglit, pagkaraan ay nagsabi. "Ito ba ang dahilan na kami ay 
inyong sasakupin." Pagkaraan siya ay nagpatuloy. "Dapat malaman, O Arabo, na kayo ay sumalakay sa 
kalupaan na walang haring mangahas na pumasok. Ang mga Persiyano ay pumasok dito at umuwing 


5. Ang isang namumuno sa pagdarasal. 

bigo. Ang iba ay dumating upang makipaglaban kasama ang kanilang buhay, ngunit hindi naabot ang 
kanilang hinahangad. 


"Kayo ay nanalo at mangingibabaw sa amin hanggang ngayon, ngunit ang tagumpay ay hindi 
mananatili para sa inyo." 

"Ang aking panginoon, si Wardan, ay nakakiling na maging mabuti sa inyo. Siya ay nagpadala sa akin 
upang sabihin sa inyo na kapag iyong ilalayo ang mga kawal sa kalupaang ito, siya ay magbibigay sa 
bawat isa sa iyong mga tauhan ng dinar, isang roba at isang thurban, at para sa iyo ay ang isang daang 
dinar at ang isang daang roba at ang isang daang thurban." 

"Pagmasdan, Taglay namin ang mga kawal na kasing dami ng atom, at ito ay hindi katulad ng mga 
hukbo na inyong nakatagpo noong una. Sa hukbo na ito, si Caesar ay nagpadala ng kanyang mga 
malalakas na heneral at ang kanyang bantog na mga obispo."6 

Bilang tugon, si Khalid ay nag-alok ng nakasanayang pagpipilian, ang Islam, ang Jizya o ang Espada. 
Kapag hindi nasisiyahan saan man sa tatlong pagpipiliang ito, ang mga Muslim ay hindi aalis sa Syria. Ang 
tungkol sa dinar at ang mga magagandang damit, sinabi ni Khalid na malapit na itong maaangkin ng mga 
Muslim, kahit papaano, sa karapatan ng pagsakop! 

Dala ang tugon na ito, ang obispo ay bumalik at ipinaalam kay Wardan ang kanilang usapan. Ang 
Romanong kumander ay galit na galit at nanumpa na kanyang dudurugin ang mga Muslim ng iisa - 
nakakawasak na atake. Ngayon si Wardan ay nag-utos sa isang hanay ng mamamana at taga-tirador na 
pumuwesto sa unahan ng harapang hanay ng hukbo sa pagitan ng mga Muslim na hukbo. Nang ang 
hanay na ito ay mabuo, si Muadh ang kumander ng sentro ay nag-utos sa kanyang mga tauhan ng pag- 
atake, ngunit pinigilan ito ni Khalid na nakatayo sa malapit. 

"Huwag hanggang ako ay magbigay ng utos." Wika ni Khalid. "At huwag hanggang ang araw ay 
lumampas sa kanyang taluktok."7 

Ninais ni Muadh na umatake dahil ang mga Romanong mamamana, na may mainam na mga pana, ay 
nakakahigit sa pana ng mga Muslim at para sa mga tirador, ang mga Muslim ay walang epektibong 
panguntra para dito. 

Ang tanging paraan upang pakitunguhan ang sitwasyon ay ang maging malapit sa mga Romano - ang 
sunggaban sila. Ngunit hindi ninanais ni Khalid na manganganib sa kabaliktaran sa pamamagitan ng pag- 
atake laban sa matatag na hukbo ng mga Romano. Kaya dalawang oras bago magtanghali, ang digmaan 
ay nagsimula sa kilos ng mga Romanong mamamana at taga-tirador. 


6. Waqidi; p. 36. 

7. Ibid. 

Ang bahaging ito ng digmaan ay naging laban sa mga Muslim, ilan ang napatay at marami ang sugatan. 
Ito ay naging hiyang para sa mga Romano, at minsan ang mga palaso ay patuloy na lumilipad mula sa 
kanilang mga pana at tirador. Ang mga Muslim ay walang magagawang anuman upang mapagaan ang 
kalamangan ng mga Romanong ito, na nawawalan na ng pagpipigil upang umatake sa pamamagitan ng 
espada at sibat, ngunit pinigilan parin sila ni Khalid. 

Sa wakas ang mapusok na si Dhiraar ay lumapit kay Khalid at nagsabi. "Bakit tayo naghihintay habang 
ang Allah ang Kataas-taasan ay nasa ating panig? Sumpa sa Allah, ang ating mga kaaway ay nag-aakalang 
tayo ay natatakot sa kanila. Mag-utos ng pag-atake at kami ay aatake na kasama mo." 

Nagpasya si Khalid na hayaan ang bawat kampeon na makipagsagupa laban sa mga Romanong 
kampeon. Sa duwelong ito ang mga Muslim ay makakalamang, at malaki ang pakinabang sa pag-alis ng 
maraming Romanong opisyal hanggat makakaya, upang magiging pagkakataon na manghina ang sigasig 
ng mga Romanong kawal. 

"Maaari kang umatake Dhiraar." Wika niya.8 

At ang natutuwang si Dhiraar ay kinabig pasulong ang kanyang kabayo. Dahil sa mga Romanong 
mamamana, pinanatili ni Dhiraar ang kanyang baluti at helmet, at sa kanyang kamay ay ang kalasag na 
gawa sa katad ng elepante, na minsang pag-aari ng isang Romano. Nang marating ang kalahati sa linya 
ng Romanong hukbo, siya ay sumigaw sa kanyang sariling sigaw ng labanan. 

"Ako ang kamatayan ng mga namumutla, ako ang tagapatay ng mga Romano, ako ang parusa na 
ipinadala sa inyo, ako si Dhiraar bin al-Azwar."9 

Nang ang ilang Romanong kampeon ay sumulong upang tugunin ang hamon, si Dhiraar ay dali-daling 
hinubad ang kanyang baluti, at ang mga Romano ay minsan pa siyang nakilala bilang ang Hubad na 
Kampeon. Sa sumunod na ilang minuto, si Dhiraar ay pumatay ng ilang mga Romano, kasama ang 
dalawang heneral, ang isa sa mga ito ay ang gobernador ng Amman at ang iba ay gobernador ng Tiberius. 

Pagkaraan ang grupo ng 10 opisyal ang lumabas mula sa Romanong hukbo at sumulong tungo kay 
Dhiraar. Sa pagkilos na ito, si Khalid ay pumili ng 10 sa kanyang mga tigas, at pinasakay sa kabayo, 
humarang at pinatay ang mga Romano. Ngayon ay masmaraming kampeon ang pumagitna mula sa 
magkabilang panig, ang ilan ay kanya-kanya at ang ilan ay magkagrupo. Paunti-unti, ang duwelo ay 
naging malaki at tumitindi, at nagpatuloy hanggang dalawang oras, sa pagkakataong ito ang mga 
Romanong mamamana at tagapag-tirador ay hindi kumikilos. Ang bahaging ito ay nagpapanumbalik sa 
balanse ng pabor sa mga Muslim, dahil karamihan sa mga Romanong kampeon ay napaslang sa 
sagupaan. 


8. Waqidi; p. 36. 

9. Ibid; p. 37. 

Habang ang duwelo na ito ay nagpatuloy - at ngayon ay lampas na sa tanghali - si Khalid ay nag-utos 
ng pangkabuohang atake, at ang buong pangunahing hanay ay sumulong at inihagis ang sarili sa hukbo 
ng mga Romano. Ang pangunahing labanan ngayon ay sa pamamagitan ng espada at kalasag. 

Ito ang harapang pakikibaka na walang mainam na manyobra at maging ang pagtangka sa gilid upang 
linlangin ang iba. Ito ay isang mabigat na paghampas ng katapat sa malapitang posisyon, at nagpatuloy 
sa ilang oras. Pagkaraan, sa dapit hapon ang kapwa panig ay nakaramdam ng labis na pagkapagod, 
pinutol ang sagupaan at umatras sa orihinal na hanay. Wala nang magagawa sa araw na ito. 

Ang nasawi sa mga Romano ay humahapay. Si Wardan ay nabigla ng malaman na libu-libo sa kanyang 
kawal ang humandusay na bangkay sa tagpo ng labanan, habang kakaunti lamang sa mga Muslim 
sumagot dito. Siya ay tumawag ng konseho ng digmaan, at dito kanyang pinalabas ang pagkadismaya sa 
kinalalabasan ng labanan, ngunit ang kanyang mga heneral ay nanumpa na sila ay makipaglaban 
hanggang sa huli. 

Si Wardan ay humihingi ng mga kuro-kuro, at ang ibat-ibang mungkahi ay naipahayag, ang isa na 
umakit sa kanya ay ang planong patayin ang kumander ng mga Muslim. 

Ayon sa plano, personal na lalabas si Wardan sa umaga, mag-alok ng kapayapaan at hilingin kay 
Khalid na lumapit at pag-usapan ang mga kundisyon kasama ito. Kapag si Khalid ay makalapit ng sapat si 
Wardan ay sasagupa sa kanya sa labanan, pagkaraan, sa kanyang hudyat, 10 kawal ang sadyang 
nakakubli sa malapit, ang sumugod dito at durugin ang kumander ng mga Muslim hanggang 
magkakapira-piraso. Ito ay ganun lang kasimple. 

Si Wardan ay isang matapang na heneral at pumayag sa plano. Ang mga kawal ay kailangang 
nakapwesto na sa gabi, at maingat na naipaliwanag ang kanilang gagawin. 

Ang Romanong kumander ay magpadala ng isang Kristiyanong Arabo na nagngangalang David, na 
isang membro ng mga opisyal, dala ang tagubiling pumunta sa hukbo ng mga Muslim at hanapin si 
Khalid. 

Siya ay magsasabi sa kumander ng mga Muslim na sapat na ang dugong dumanak, na dapat ay wala 
nang labanan, na sila ay gagawa ng hakbang tungo sa kapayapaan, at dapat na harapin ni Khalid si 
Wardan sa umaga sa pagitan ng dalawang hukbo upang pag-usapan ang mga kundisyon ng kapayapaan. 
Ang dalawang heneral ay lalabas na nag-iisa. 

Si David ay nasisindak nang marinig ang tagubiling ito, tila lumalabas na ito ay salungat sa utos ni 
Heraclius na makipaglaban sa mga Muslim at itapon sila pabalik sa desyerto. 

Siya samakatuwid ay tumanggi na isagawa ang misyon. Sinabi sa kanya ni Wardan ang buong plano 
upang kumbinsihin na siya ay walang balak na suwayin ang utos ng Emperor. At ito, katulad ng ating 
makikita ay isang pagkakamali. 

Hindi pa lubusang lumubog ang araw nang si David ay lumakad tungo sa hukbo ng mga Muslim, na 
nananatiling nakahanay sa ayos ng labanan, at hiningi na makausap si Khalid hinggil sa hangad na 
kapayapaan ni Wardan. Nang ito ay maipaalam kay Khalid, siya ay lumabas at humarap kay David at 
matamang nakatingin dito. Ang anyo ni Khalid na may 6 na talampakan at may makisig na kalamnan ay 
naghahatid ng isang takot sa sinumang tao na kanyang tinitigan. Ang kanyang matigas, may tanda ng 
panahon, kinatatakutan sa labanang mukha at ang kanyang tumatagos na mga mata ay nagbibigay ng 
tanda ng pagkawalang awa sa sinumang kanyang itinuring na mga kaaway. Ang epekto nito sa isang 
pobreng si David ay nakakawasak. 

Nanlalambot sa harapan ng Espada ng Allah, siya ay napabulalas. "Ako ay hindi tao ng digmaan! Ako 
ay isang sugo lamang!" 

Si Khalid ay humakbang palapit. "Magsalita ka!" Utos niya. "Kung ikaw ay makatotohanan ikaw ay 
makakaligtas. Kapag ikaw ay nagsinungaling ikaw ay mamamatay." 

Ang Kristiyanong Arabo ay nagsalita. "Si Wardan ay nasasaktan sa lahat ng hindi kinakailangang 
pagdanak ng dugo at nagnanais ng iwasan ito. Siya ay handang lumagda ng kasunduan sa inyo at 
patawarin ang mga naiwang buhay. Walang labanang mangyari hanggang ang pag-uusap ay matapos. 
Siya ay nagmungkahi na ikaw at siya ay magtagpo sa gitna ng dalawang hukbo sa umaga at pag-usapan 
ang mga kundisyon ng kapayapaan." 

"Kung ang binabalak ng iyong pinuno ay pandaraya." Tugon ni Khalid. "Magkagayon, Sumpa man sa 
Allah, kami sa aming mga sarili ang pinagmulan ng panlilinlang at walang makakatulad sa aming 
estratihiya, at katusuhan. Kung siya ay may lihim na balak, ito ay magpapadali lamang ng kanyang 
sariling katapusan at pagkalipol sa mga natitira sa inyo. Kung, sa ibang banda, siya ay makatotohanan, 
magkagayon, kami ay hindi nakikipagkasundo sa kapayapaan maliban sa kayo ay magbayad ng Jizya. Ang 
hinggil sa mga alok ng kayamanan, gayon paman, malapit na namin yang kukunin sa inyo."10 

Ang mga kataga ni Khalid ay binigkas ng hindi natitinag na pananampalataya, ay may malalim na 
epekto kay David. 

Nang masabi na kanyang ipaparating ang mensahe ni Khalid kay Wardan, si David ay tumalikod at 
nagsimulang lumakad palayo habang si Khalid ay nakatayong nakatitig sa kanya at nararamdamang ang 
lahat ay hindi ganun. Hindi pa gaanong nakalayo si David nang biglang pumasok sa isipan niyang si Khalid 
ay tama, na ang tagumpay ay makakamit ng mga Muslim at ang mga Romano ay malilipol anuman ang 
gagawin nitong panlilinlang. Siya ay nagpasyang iligtas ang kanyang sarili at ang kanyang pamilya sa 
pamamagitan ng pagsasabi ng totoo. 

Dahil dito siya ay bumalik sa kanyang paglalakad at minsan pang tumayo sa harapan ni Khalid, dito ay 
kanyang ipinahayag ang kabuohang plano ng mga Romano, kabilang ang lugar na kinaroroonan ng 10 
Romanong nakakubli - sa kababaan ng maliit na burol kaunting layo sa kanang bahagi ng sentro ng mga 


10. Waqidi; p. 39. 


291 




Romano. Si Khalid ay nangako kay David na patawarin siya at ang kanyang pamilya sa kundisyong hindi 
niya sasabihin kay Wardan na nalalaman ng mga Muslim ang kanyang binabalak. Dito, si David ay 
sumang-ayon. Sa kanyang pagbabalik sa hukbo ng mga Romano, sinabi ni David kay Wardan ang pag- 
uusap nila ni Khalid at ang pagsang-ayon ni Khalid sa pagtatagpo ayon sa plano, ngunit walang binanggit 
sa pangalawang usapang naganap sa pagitan niya at sa mga Muslim. Si Wardan ay nasisiyahan. 

Unang naisip ni Khalid na puntahan ang maliit na burol na mag-isa at ang patayin lahat ang 10 
Romano sa kanyang sarili. Ang malakas na loob niyang diwa ay nanginginig sa pag-aasam ng 
maluwalhating labanan. Ngunit nang kanyang mabanggit ang bagay na ito kay Abu Ubaidah, ang huli ay 
pumigil sa kanya at nagmungkahi na sa halip, siya ay magtalaga ng 10 magiting na mandirigma. Dito si 
Khalid ay sumang-ayon. Ang 10 ay kanyang pinili kasama si Dhiraar, na siyang itinalagang pinuno ng 
grupo. Kanyang binigay tagubilin kay Dhiraar na humanda sa sumunod na umaga, na sumugod mula sa 
hanay ng mga Muslim at harangin at patayin ang 10 Romano kapag sila ay lumitaw. Ngunit si Dhiraar ay 
malakas ang loob katulad ni Khalid at iginigiit na siya at ang kanyang tauhan ay payagang gamitin ang 
kadiliman ng gabi upang hanapin ang mga Romano sa lugar na kanilang pinagtataguan at patayin ang 
mga ito sa kanilang pinagkukublihan. 

Kilala nito si Dhiraar katulad ng kanyang ginawa, si Khalid ay pumayag sa kanyang kahilingan. Hang 
sandali bago maghating gabi si Dhiraar at ang kanyang siyam na kasamahan ay lumabas sa kampo. 

Kinabukasan, pagkatapos sumikat ang araw, si Wardan ay sumulong na may kompletong Emperyong 
sagisag, suot ang dekorado ng alahas na baluti kasama ang dekorado ng alahas na espadang nakasabit sa 
kanyang tagiliran. Si Khalid ay lumakad mula sa sentro ng mga Muslim at tumayo sa harapan ni Wardan. 
Ang dalawang hukbo ay nakahandang magkaayos sa labanan katulad ng posisyon sa nakaraang araw. 

Sinimulan ni Wardan ang negosasyon kasama ang pagtangkang takutin ang mga Muslim. Kanyang 
ipinalabas ang mababang opinyon hinggil sa mga Arabyano, ang kasawiang palad ng kanilang 
pamumuhay, at kung gaano kamiserable ang pagtitiis sa lupang kanilang pinagmulan. 

Ang tugon ni Khalid ay isang matalas at mapusok. "O Kristiyanong aso!" Sakmal niya. "Ito ang huli 
mong tsansa na tanggapin ang Islam o magbayad ng Jizya." 

Sa pagkakataong ito, si Wardan ay umigkas kay Khalid at hinawakan ito, kasabay ang pagsigaw para sa 
10 Romano upang lumapit at tulungan siya. 

Si likod ng maliit na burol ay kanyang nakita, sa isang sulok ng kanyang mga mata, ang 10 Romano, 
lumitaw at nag-uunahan patungo sa kanya. 

Nakita din ito ni Khalid at nakaramdam ng takot, sapagkat ang inaasahan niyang lilitaw mula sa likod 
ng maliit na burol ay ang mga Muslim. Siya ay hindi na nagtalaga ng ibang pagkakaayos para sa kanyang 
sariling proteksiyon, at siya ay nagtatakang may halong pagkadismaya, kung nakatagpo ni Dhiraar ang 
kanyang huling katapat. 

Nang ang grupo ng mga Romano ay napalapit, kahit paano, napapansin ni Wardan na ang pinuno ng 
mga Romanong ito ay nakahubad hanggang baywang, at ang nakakakilabot na katotohanan ay mamitak 
sa kanya. 

Sa gabi, si Dhiraar at ang kanyang siyam na kasamahan ay tinungo ang maliit na burol, pinatay ang 10 
Romano na walang kaingay-ingay, at pagkaraan, katulad ng pumasok sa isipan ni Dhiraar, isinuot ang 
mga kasuotan at baluti ng mga Romano. Pagkaraan, kahit papaano, itinapon ni Dhiraar ang gayong 
kasuotan at bumalik sa kanyang nakasanayang damit sa pakikipaglaban! Nang lumitaw ang unang 
liwanag ng madaling araw, ang 10 mga Muslim ay nagsagawa ng pagdarasal sa madaling araw at 
pagkaraan ay hinintay ang tawag ng pag-uutos ng mga Romano. 

Binitawan ni Wardan si Khalid at humakbang paurong, nagmukhang walang kalaban-laban dahil sa 
nakapalibot na 10 Muslim sa kanila. Ngayon, si Dhiraar ay sumugod bitbit ang inilabas na espada. Dito si 
Wardan ay nagsusumamo kay Khalid. 

"Nagmamakaawa ako sa iyo, sa ngalan ng sinumang iyong sinasamba, na patayin ako sa iyong sarili, 
huwag hayaan ang demonyong ito na makalapit sa akin." 

Bilang tugon, si Khalid ay tumango kay Dhiraar, at ang espada ni Dhiraar ay kumislap sa araw, at 
pinutulan ng ulo si Wardan. 

Ito ang paraan ni Khalid na siya ay aatake upang maabot ang malaking binipisyo mula sa anumang 
taktikang pagsulong na kanyang makamit mula sa kanyang kaaway. Kapag wala nang ibang magagawang 
pagsulong at ang manyobra ay limitado, kanyang sinasamantala ang pangkaisipang epekto sa pagpatay 
sa punong-pinuno ng kaaway o ang ilang mga kilalang heneral, at magsagawa ng malakas na hampas sa 
kabuohang hukbo habang ang kaaway ay nasindak sa moral na pag-urong dulot ng pagkawala ng 
kanilang mga pinuno. 

Dito ay muling ginawa ni Khalid. Nang si Wardan ay mapatay, siya ay nag-utos ng kabuohang atake, 
ang sentro, ang mga bagwis at bantay ng hanay ay sumugod at umatake sa mga Romano, na ngayon ay 
sumailalim sa pamamahala ni Qubulqar. Nang ang dalawang hukbo ay magkasagupa, ang marahas na 
harap-harapang labanan ay nagsimula. Hindi nagtagal ang labanan ay naging mapanira, na walang lugar 
ang binigay o nakuha. Ang mga Muslim ay malubhang umatake sa pormasyon ng mga Romano, at ang 
mga Romano ay desperadong pinipigilan ang mga atake. Si Khalid at ang lahat ng kanyang mga opisyal 
ay nakipaglaban sa harapang hanay ng mga tauhan, at ganun din ang maraming Romanong heneral na 
handang magpakamatay alang-alang sa kaluwalhatian ng Imperyo. Hindi nagtagal ang tagpo ng labanan 
ay naging isang pagkalansag ng mga katawan ng tao, karamihan ay mga Romano, dahil ang mga kawal ay 
labis ang pagsumikap na walang palugit. Sa wakas, nang ang dalawang panig ay humantong sa yugto 
ng pagkahapo, pinakilos ni Khalid ang 4,000 na reserbang tauhan sa pamumuno ni Yazeed na nasa 
gitna,ll at sa karagdagang sigla ng kanyang 


11. Tabari; Vol. 2, pp. 610-11. 

dagdag pwersa, ang mga Muslim ay bumasag sa maraming lugar, sumiksik ng masmalalim sa Romanong 
hukbo. Sa sentro, isang grupo ng mga Muslim ang napadako sa kung saan naroon si Qubulqar at 
nakatayo na ang ulo ay binalot ng isang tela, at pinatay ito. Pinaniniwalaan na si Qubulqar ay nag-utos na 
balutin ang kanyang ulo dahil sa hindi na niya makakayanang pagmasdan ang mga pagpatay. Sa 
pagkamatay ni Qubulqar, 

ang pagpigil ng mga Romano ay humina, at hindi nagtagal ito ay lubusang gumuho. 

Ang mga Romano ay tumakas sa labanan. Masligtas ang tumayo at makipaglaban sa mga Arabong 
Muslim sa labanan kaysa sa ang tumalikod sa kanila. Laban sa tumalilis na mga kaaway, ang Arabo sa 
desyerto ay siyang kanyang sangkap. Dahil ang mga Romano ay nagawang tumakas, sila ay bumaling sa 
tatlong direksiyon, ang ilan ay tumakas patungong Gaza, ang iba ay tungong Jaffa, ngunit ang 
pinakamarami sa mga umiskapo ay pinili ang Jerusalem. Si Khalid ay kaagad na naglunsad sa kanyang 
kabalyera sa ibat-ibang pangkat upang tugisin ang kaaway sa lahat ng tatlong ruta, at sa kamay ng 
kanyang kabalyera ang mga Romano ay dumanas ng masmatinding pinsala kaysa sa dalawang araw na 
labanan sa kapatagan ng Ajnadein. Ang pagtugis at ang pagpamatay sa mga umiskapo ay nagpatuloy 
hanggang sa paglubog ng araw, nang ang mga pangkat na tumugis ay bumalik sa kampo. 

Ang Romanong hukbo ay nagkapira-piraso. Ito ay isang lubusang tagumpay. Ang mga Romano ay 
lumaban sa isang nakatakdang bahagi ng labanan ayon sa karaniwang ayos ng imperyo, at hindi lamang 
sila tinalo sa taktika bagkus ay walang awang pinagpapatay. Ang Romanong kawal na natipon sa 
Ajnadein ay hindi na lumitaw bilang hukbo, kahit na ang ilang bahagi nito ay nakapagsagawa ng pagtakas, 
lalo na ang bahagi na tumakas tungong Jerusalem at nakaligtas sa pamamagitan ng mga pader nito. Sa 
unang dakilang sagupaan sa pagitan ng Islam at Byzantium, ang tagasunod ni Muhammad () ay nanaig. 

Ito ay isang lubusang masidhing labanan, ngunit walang anumang mainam na mga manyobra. Ang 
Romanong hukbo ay hindi nagtangka ng anumang panlilinlang na kilos sa mga gilid sapagkat ito ay 
masyadong malaki at masyadong sagabal ang gawin ito. Ang mga Muslim ay hindi rin sapagkat ang 
kanyang hukbo kung ipaparis ay maliit, at ang mga manyobra laban sa mga gilid at likuran ng kaaway ay 
maisasagawa ngunit magpapahina lamang sa sentro - isang malinaw na walang alinlangang panganib. 
Dahil dito, ito ay naging harapang sagupaan ng malaking katawan ng kawal na kung saan ang pamumuno 
ng mga Muslim at ang tapang at kahusayan ng mga mandirigma ay nanatili laban sa dambuhalang bilang 
ng Romanong hukbo. Ang tanging pagpipilian na maaring gagawin ni Khalid ay ang pagkakataong siya ay 
makapagsalakay at makakakuha ng malaking kalamangan sa nagiging sitwasyon, na ang kanyang 
pagsagawa ay atin nang nailarawan. At ganun din, nang ang Romanong hukbo ay mawasak, si Khalid ay 
nagpakita ng kanyang nakaugaliang kilos sa pamamagitan ng agarang pagtakda sa pagtugis upang 
siguruhin na maraming Romano, sa abot ng makakaya, ang maipabagsak bago sila makarating sa lugar 
na sila ay ligtas. 

Ang tagumpay sa digmaan ng Ajnadein ay nagbukas ng daan para sa pagsakop sa Syria. Ang lupang ito 
ay hindi, mangyari pa, masasakop sa isang labanan lamang, dahil ang malaking Imperyong pwersa ay 
nananatili sa mga siyudad ng Syria at Palestine, at ang Romanong Imperyo ay maaaring kukunin ang 
pwersa ng buong Imperyo, na lumawak mula Armenia hanggang Balkans. 

Subalit ang unang malaking labanan na ito ng mga Romano ay tapos na, at ang mga Muslim ay maari 
nang magpatuloy sa kanilang kampanya na may kompyansa na sila ay magtatagumpay sa mga 
malalaking labanan na walang alinlangang naghihintay sa unahan. Tatlong araw matapos ang digmaan, 
ayon kay Waqidi, si Khalid ay sumulat kay Abu Bakr at ipinabatid sa kanya ang labanan, binibigay ang 
dami ng mga Romanong nasawi bilang 50,000 sa halaga ng 450 na mga Muslim.12 

Ang Romanong Punong-Pinuno, ang kanyang kinatawan, at ibat-ibang heneral ng mga tropa ng 
Romanong hukbo ay napaslang. Ipinabatid din ni Khalid sa Khalifah na siya ay magpatuloy sa Damascus. 

Sa Madinah, ang balita ng tagumpay ay tinanggap ng may kasiyahan at sigaw ng Allahu-Akbar, at 
marami pang bulontaryo ang lumapit upang sumanib sa labanan ng Syria. Dito ay kasama si Abu Sufyan, 
na kasama ang kanyang asawa, ang kagulat-gulat na si Hind, na naglakbay patungong Syria upang 
sumanib sa pangkat ng kanyang anak na lalaki, si Yazeed. 

Bilang tugon sa liham ni Khalid, si Abu Bakr ay sumulat sa kanya na salakayin ang Damascus hanggang 
ito ay masakop, at pagkatapos dito, atakihin ang Emessa at Antioch. Si Khalid ay hindi, kahit papaano, 
susulong sa ibayo ng hilagang harapan ng Syria. 

Si Heraclius ay nasa Emessa nang ang balita sa pagkadurog na pagkatalo ng Romanong hukbo ay 
humampas sa kanya katulad ng kidlat mula sa langit. Si Heraclius ay nakaramdam ng pagkawasak. Siya 
ay naglakbay patungong Antioch, at umaasa na ang mga Muslim ay susulong sa Damascus, inutosan ang 
mga natitirang kawal na mga Romano sa Jerusalem (ngunit hindi ang kanyang pampook na hukbo) na 
hadlangan ang mga Muslim sa Yaqusa at abalahin ang kanilang pagsulong. Ganun din, siya ay nag-utos 
ng karagdagang pwersa na kikilos tungo sa Damascus upang palakasin ang siyudad at paghandaan ang 
pagsalakay. Isang linggo ang lumipas matapos ang digmaan sa Ajnadein, si Khalid ay naglakad kasama 
ang hukbo ng mga Muslim at muli ay nilampasan ang Jerusalem mula sa timog na pagkilos, tungong 
Damascus. Sa Fahl, na naroon ang malakas na hukbo ng mga Romano, iniwan ni Khalid ang 
mangangabayong grupo sa pamumuno ni Abul A'war upang panatilihin ang hukbong nakatali sa kanilang 
kuta, kasama ang natirang kawal siya ay kumilos at dumating sa pampang ng llog ng Yarmuk at 
Yaqusa,13 na dito ay muli niyang nakaharap ang Romanong pwersa sa hilagang pampang. Ang mga 
Romano ay wala sa posisyon upang mag-alok ng matinding pagpigil, dahil sila ay nanatiling nanginginig 
sa kanilang dinanas na pagkatalo sa Ajnadein, ang kanilang pangunahing layunin dito ay ang maging 
bantay sa likuran na kumikilos upang magkaroon ng karagdagang saklulo sa Damascus. Gayon paman 
ang labanan aynaganap sa Yaqusa sa kalagitnaan ng Agusto 634 (kalagitnaan ng Jamadi-ul-Akhir, 13H), at 
ang mga Romano ay muling natalo.14 Ang mga Romano ay nagmamadaling umurong, at si Khalid ay 
sumulong tungo sa Damascus. 


12. Waqidi; p. 42. 13. Ito ay kilala rin bilang Waqusa. 14. Ang ilan sa mga naunang mga tagasalaysay, 

ka bilang si Tabari, ay lumilitaw na nalil ito sa pagkilos na ito sa Yaqusa kasama ang Digmaan sa Yarmuk, na 
naganap sa parehong pangunahing lugar, at nagbibigay sa taon ng Yarmuk bilang 13 Hijri na kung saan ay hindi 
tama. 

KABANATA 3 0 


Pagsakop sa Damascus 

"Ang Damascus ay isa sa pinagpalang syudad ng Sham (Syria, Jordan, Palestine)." [Propeta 
Muhammad ()]1 

Ang Damascus ay kilala bilang paraiso ng Syria. Ang kumikinang na punong-lungsod na nagtataglay sa 
lahat ng dahilan na ito ay maging dakila at tanyag, ito ay may kayamanan, kultura, mga templo at mga 
tropa. Ito ay may kasaysayan. Ang pangunahing bahagi ng siyudad ay napalibutan ng malalaking mga 
pader, na may 11 metro ang haba,2 ngunit sa labas ng bakuran nito ay nakahimlay ang ilang distrito na 
hindi protektado. Ang pinagtibay na siyudad ay may isang milya ang haba at kalahating milya ang lapad 
at mapapasok sa anim na tarangkahan, ang Silangang Tarangkahan, ang Tarangkahan ni Thomas, ang 
Tarangkahan ng Jabiya, ang Tarangkahan ni Faradees, ang Tarangkahan ni Keisan at ang Maliit na 
Tarangkahan. Sa ibayo ng hilagang pader ay dumadaloy ang ilog ng Barada, na masyadong maliit para sa 
militaring kahalagahan. 

Sa kapanahunan ng kampanya sa Syria, ang punong-kumander ng mga Romano sa Damascus ay si 
Thomas, anak-sa-batas ng Emperor na si Heraclius. Ang isang mataimtim at relihiyusong tao at isang 
matapat na Kristiyano, siya ay kilala hindi lamang sa kanyang kagitingan at kahusayan sa pamamahala ng 
tropa bagkus ay sa kanyang katalinuhan at kaalaman. Sa kanyang pamumuno ay nagsilbi bilang kanyang 
kinatawan ang isang heneral na si Harbees, na kaunti lang ang ating nalalaman hinggil sa kanya maliban 
sa siya ay naroroon. 

Ang heneral na aktibong namamahala sa hukbo ay si Azazeer, ang isang beteranong kawal na ginugol 
ang buong buhay sa kampanya sa silangan at nagkamit ng katanyagan sa hindi mabilang na labanan 
laban sa mga Persiyano at mga Turks. Siya ay kinikilala bilang dakilang kampeon at may pagmamalaki na 
siya ay hindi pa natalo sa isang duwelo. Sa pagsisilbi ng maraming taon sa Syria, natuto siya ng Arabic at 
makapagsalita dito ng mahusay. 

Ang hukbo ni Azazeer ay nagtataglay ng hindi kumulang 12,000 na kawal, ngunit ang Damascus bilang 
siyudad, ay hindi pa handa sa pagsalakay. Ganun paman ang kanyang mga pader at balwarte ay nasa 
ayos, walang nangyayari sa imbakan ng pagkain at kumpayan - ang gawain na para sa hukbo at 
mamamayan ay napakalawak, na aabot ng mga linggo at mga buwan. Ang mga Romano ay mahirap 
sisihin sa kapabayaang ito, sapagkat sa simula ng lubusang pagkatalo ng mga Persiyano sa pamamagitan 
ni Heraclius sa taong 628, ay walang nagiging banta ng anuman sa Syria, at hindi ganito hanggang ang 
Digmaan sa Ajnadein ay naganap na napagtanto ng mga Romano ang buong saklaw ng panganib na 
nagbabanta sa kanila. 


1. Abu Dawud, Ahmad, Ha kim mula kayAbu Darda. Sahih al-Jami' al-Shagir bilang, 2116. 

2. Ang siyudad ng Damascus ay tumaas ng 4 na metro mula doon, kaya ngayon ito ay 7 metro sa 
ibabaw ng lupa. 

Si Heraclius, na nagtatrabaho mula sa kanyang himpilan sa Antioch, ngayon ay nagtakda ng gawaing 
ilagay ang mga bagay-bagay sa tama at inihanda ang Damascus para sa pagsalakay. Kanyang inutosan 
ang mga natitirang kawal sa Ajnadein na abalahin ang mga Muslim sa Yaqusa, siya ay nagpadala ng 5,000 
kawal mula sa Antioch upang magdagdag pwersa sa hukbo ng Damascus. Ang pwersang ito ay inilagay sa 
pamamahala ng isang heneral na nagngangalang Kulus, na nangako sa Emperor na kanyang dadalhin ang 
ulo ni Khalid sa isang sibat.3 

Si Kulus ay dumating sa Damascus, halus sa yugto na ang labanan sa Yaqusa ay naganap. Ang dami ng 
hukbo sa Damascus ay tumaas sa 17,000 kawal, ngunit si Kulus at Azazeer ay dating magkatunggali at 
nagkaroon ng pagitan sa kanila. 


Ang bawat isa ay naghahangad na makita ang pagbagsak ng kapwa. Si Thomas ay nagsusumikap sa 
paghanda para sa pagsalakay. Ang mga panustos ay mabilis na iniipon mula sa mga taniman sa paligid 
upang tustusan ang hukbo at ang mga mamamayan kung sakaling ang linya ng pinagkukunan ay 
puputolin ng mga sumasalakay. 

Kahit papaano, hindi sapat ang naipon para sa mahabang pagsalakay. Ang mga tagamanman ay 
ipinadala upang magmatyag at magbigay ulat sa mga kinikilos ng mga Muslim, at ang karamihan sa mga 
kawal, na nanatili sa matatag na pagbabantay at reserba sa Damascus, ay inutusang humanda sa 
pakikipaglaban sa labas ng Damascus. Ang layunin ay ang talunin at itulak pabalik ang mga Muslim bago 
pa sila makapasok sa siyudad, ngunit ito ay may tumataas na pagkabahala nang ang mga Damascenyo ay 
naghihintay sa pagdating ni Khalid. 

Ngayon si Khalid ay nagtalaga ng isang militaring mga kawani - isang simpleng simula ng kung ano ang 
susunod sa kasaysayang militar na lilitaw bilang mga pangunahing kawani. Kanyang inipon mula sa lahat 
ng rehiyon na kung saan siya ay nakipaglaban - sa Arabia, Iraq, Syria at Palestine - isang maliit na grupo 
ng mga kamag-anak at intelihenting mga tauhan na kikilos bilang kanyang 'Pinunong opisyal', na ang 
pangunahing gawain ay bilang kinatawang mga opisyal.4 

Sila ay mag-ipon ng mga impormasyon, magtalaga ng pagpadala at ang pagtatanong sa mga 
kinatawan, at pinanatiling maiparating kay Khalid ang pinakabagong sitwasyon ng militaring kalagayan. 
Ang kinatawan ay isang aspeto ng digmaan na pinag-ukolan ni Khalid ng espesyal na atensiyon. 
Nanatiling mapagmatyag at nanatiling handa upang samantalahin ang panandaliang mga pagkakataon, 
nabanggit na siya ay "hindi natutulog at hindi hinayaang makatulog ang iba, at walang naikubli sa 
kanya."5 Ngunit ito ay ang mga personal na kawani sa halip na isang kawani ng himpilan ng hukbo, saan 
man si Khalid tumungo, ang kawani na ito ay sasama sa kanya. Gumawa din si Khalid ng isang tanyag na 
pagbabago sa naging samahan ng hukbo. 


3. Waqidi; p. 20. 4. Waqidi; p. 47.] 5. Tabari; Vol 2, p. 626. 

Mula sa kanyang hukbo sa Iraq, na pagkatapos sa Ajnadein ay mayroong 8,000 na kawal, siya ay 
bumuo ng pwersa na may 4,000 na mangangabayo, na ang mga naunang tagasalaysay ay tinutukoy ito 
bilang 'ang Kumikilos na Hukbo'. Para sa nangangailangan ng mainam na pagkasalin, dito ay tatawagin 
natin bilang ang Kumikilos na Bantay. Ang pwersang ito, katulad sa kawal ng Iraq, na ngayon ay 
sumasaklaw bilang isang pwersa ng mga Muslim na hukbo, ay nanatili sa ilalim ng kanyang personal na 
pamamahala, at nakamit ang tatak bilang isang kumikilos na reserba na gagamitin sa labanan kapag 
kailangan. Ang kumikilos na bantay ay walang alinlangang ang mga mainam na mga kawal sa hukbo - ang 
piniling mga tao sa pangkat. 

Mula sa Yaqusa, si Khalid ay naglakad kasama ang kanyang pangkat sa Iraq sa unahan. Ito ay sinundan 
ng iba pang pangkat at ang mga kababaihan at kabataan. Sa ngayon ang mga pamilya ng mga 
mandirigma mula sa Iraq, na ipinadala sa Madinah bago ang Mapanganib na Paglalakad, ay muling 
sumanib sa mga Muslim na hukbo sa Syria. Pagkalipas ng tatlong araw na paglalakad sa ibayo ng Jabiya 
na ruta, ang nangungunang pangkat ay dumating sa Marj-us-Suffar, may 12 milya mula sa Damascus, at 
natuklasan ang malaking hukbo ng mga Romano na humahadlang sa kanilang daan. Ang Romanong 
pwersa na ito ay nagtataglay ng 12,000 na kawal at pinamumunuan ni Kulus at Azazeer, na ipinadala ni 
Thomas upang makipaglaban sa bukas na lugar at itulak ang mga Muslim palayo sa Damascus, o kung 
hindi man ito magawa, ay abalahin ang pagsulong ng mga Muslim at dito ay magkaroon sila ng 
karagdagang panahon upang tustusan ang siyudad. Sa gabi, ang nangungunang pangkat ng mga Muslim 
ay nagtayo ng kampo na may isang milyang layo mula sa posisyon ng mga Romano, habang ang ibang 
pangkat ay nananatiling nasa ilang distansiya pa sa likuran. 

Ang Marj-us-Suffar (ang dilaw na pastulan) ay lumawak sa timog mula sa Kiswa, isang maliit na nayon 
na may 12 milya mula sa Damascus, sa kasalukuyang daan patungong Dar'a. Sa katimogang gilid ng 
nayon ay may maliit at makahoy na wadi at mula sa wadi na ito ay lumawak patungog timog ng Marj-us- 
Suffar. 

Sa may kanluran lamang ng nayon ay nakatayo ang isang mababang galugod, at ang posisyon ng mga 
Romano ay nasa harapan nito at sa timog ng wadi.6 

Sa sumunod na umaga, Agusto 19, 634 (ika-19 ng Jamadi-ul-Akhir, 13H), ay pinakilos ni Khalid ang 
kanyang pangkat, at ang mga Muslim at ang mga Romano ay nagsasaayos sa kanilang pwersa para sa 
Labanan ng Marj-us-Suffar. Ang nahuli sa hukbo ng mga Muslim ay nagmamadaling sumugod sa tagpo 
na labanan, ngunit ito ay may dalawang oras na ang lumipas o higit pa bago sila dumating. Ang 
nangungunang pangkat, na ngayon ay nakapwesto para sa labanan, ay kikilos bilang matatag na 
himpilan na dito ang buong hukbo ay bubuo sa kanilang pagdating. Ang mga Romano ay nananatili sa 
depensiba dahil sila ay walang kinikilos upang sagupain ang mga Muslim. 

Sa oras ding iyon, si Khalid ay nagsimula sa bahagi ng duwelo na pinanatiling ukopado ang mga 
Romano hanggang dumating ang mga nahuling pangkat ng mga Muslim. Ang bahagi na ito manapa'y 


6. Ang nayon, ang galugod at ang wadi ay nananatili, at ang kapatagan ay nanatiling dilaw ang hitsura. 


298 




katulad ng isang torneo na may kagalantihang nagpapakita sa kanilang katapangan at husay, maliban na 
ang isang mainam na pakitungo ang dugo ay dumanak. Ang mga Romano ay gumanap sa laro na walang 
daya, sapagkat sila man ay may mga kampeon na kasing galante ninuman, at kabilang dito ang dalawang 
heneral, si Kulus at Azazeer, na itinuring bilang pinakamatapang at magaling. Ang hanay at pulotong ng 
dalawang hukbo ay tumayo bilang tagapanood at umaaliw sa kanilang 'manlalaro'. 

Sinimulan ni Khalid ang madugong torneo sa pagtawag ng kanyang mga tigas, kabilang si Dhiraar, 
Shurahbil at Abdur-Rahman bin Abu Bakr. Lahat ng mga kabalyerang ito ay lumabas mula sa hanay ng 
mga Muslim, kumabig sa espasyong namamagitan sa dalawang hukbo at itinapon ang kanilang hamon. 
Laban sa bawat isa sa kanila ay isang Romanong opisyal ang lumitaw, at ang mga kampeon ay nagtagpo 
sa labanan. Dito, ang bawat Romano ay napaslang. Matapos patayin ang kanyang katunggali ang Muslim 
ay kumabig sa harapan ng mga Romanong kawal, nag-uuyam at naghahamon, at kapag nakasilip ng 
pagkakataon ay humahampas ng isa o dalawang kawal sa unahang hanay bago magpahinga sa hanay ng 
mga Muslim. 

Katulad sa mga naunang sagupaan, si Dhiraar, ang hubad sa ibabaw ng baywang, ay lumikha ng 
malaking pinsala at binaluktot ang maraming mga Romano, pinapangilabot ang mga manunood sa 
kanyang kapangahasan. 

Nang ito ay umabot sa isang oras o higit pa, si Khalid ay nagpasya na ito na ang para sa 'matimbang na 
labanan'! Kanyang tinawag pabalik ang mga opisyal na Muslim at pinalapit sa kanya. Nang siya ay 
pumagitna sa sentro ng labanan, siya ay sumigaw. 

"Ako ang espada ng Islam! Ako ang kasamahan ng Propeta ()! Ako ang marangal na mandirigma! Ako 
si Khalid bin al-Waleed!"7 

Dahil siya ang kumander ng mga Muslim na hukbo, ang kanyang hamon ay tatanggapin ng isang 
mataas na opisyal ng Romanong heneral. Si Kulus na ngayon ay nawalan ng ilan sa kanyang gana para sa 
labanan, dahil siya ay naging takot sa malungkot na kapalaran ng mga Romanong lumabas upang 
makipag-duwelo sa mga Muslim sa umagang ito. Lumilitaw na hindi niya nais na tanggapin ang hamon ni 
Khalid, ngunit napipilitan dahil sa pang-uuyam ng kanyang karibal, si Azazeer, siya ay lumabas mula sa 
unahang hanay ng Romanong hukbo. Nang makalapit kay Khalid, siya ay nagpahiwatig na nais niyang 
magsalita, ngunit si Khalid ay walang pakialam sa kanyang senyas at inatake siya sa pamamagitan ng 
diyabelin. Sinalag ni Kulus ang malakas na tarak, nagpapakita ng hindi pangkaraniwang husay sa 
pagsagawa nito. Muling inulit ni Khalid, ngunit ang tarak ay nailagan. Nagpasya si Khalid na huwag 
nang gamitin ang diyabelin. Siya ay lumapit sa kanyang kaaway, binitawan ang diyabelin at sinunggaban 
ito gamit ang mga kamay. Hinuli si Kulus sa kanyang kwelyo, hinaltak ito paalis sa kanyang kabayo, dahil 
dito ang Romano ay nahulog sa lupa at hindi na nagsumikap na bumangon. Dito, si Khalid ay humudyat 
ng dalawang Muslim na lumapit sa kanya. Nang sila ay makalapit, inutosan niyang kunin si Kulus palayo 
bilang bihag, at ito ang kanilang ginawa. 


7. Waqidi; pp. 41-48. 

Habang ang mga Romano ay nadismaya sa sagupaang ito, si Azazeer ay lihim na natuwa at umaasa na 
patayin ng mga Muslim si Kulus. Ngayon siya ay lumabas, at itinuring ang sarili bilang isang magaling na 
mandirigma kaysa sa kay Kulus, walang alinlangan na malapit na niyang haharapin si Khalid. Ngunit 
lilibangin muna niya ang sarili at gagawing katatawanan ang kumander ng mga Muslim. Si Azazeer ay 
huminto ng ilang layo mula kay Khalid at nagsabi sa salitang Arabic. 

"O kapatid na Arabo, lumapit ka sa akin upang tanungin kita ng ilang tanong." 

"O kaaway ng Allah!" Tugon ni Khalid. "Ikaw ang lumapit sa akin o ako ang lalapit at kukunin ko ang 
iyong ulo." 

Si Azazeer ay tila nabigla, ngunit kinabig ang kanyang kabayo pasulong at huminto sa layo ng duwelo. 
Sa mabanayad, at mapanghimok na tuno siya ay nagpatuloy. "O kapatid na Arabo, ano ang dahilan at 
ikaw ay nakipaglaban sa personal? Hindi ka ba natatakot na kapag napatay kita, ang iyong mga 
kasamahan ay maiiwan na walang kumander?" 

"O kaaway ng Allah, nakikita mo na kung ano ang ginawa sa iilan ng aking mga kasamahan. Kapag ako 
ay magbigay utos sa kanila, kanilang wawasakin ang iyong buong hukbo sa tulong ng Allah. Kasama ko 
ang mga tao na ang kamatayan ay itinuring na pagpapala at ang buhay ay isang kahibangan. Anupaman, 
sino ka?" 

"Hindi mo ako kilala?" Bulalas ni Azazeer. "Ako ang kampeon ng Syria! Ako ay mamatay tao sa mga 
Persiyano! Ako ang tagawasak sa hukbo ng Turkish!" 

"Ano ang iyong pangalan?" Tanong ni Khalid. 

"Ako ay pinangalanan kasunod sa anghel ng kamatayan. Ako si Israël!" 

Dito, si Khalid ay tumawa. "Natatakot ako na siya na iyong kapangalan ay maalab na huhuli sa iyo . . . 
upang dalhin ka sa kailaliman ng Impiyerno!" 

Binaliwala ni Azazeer ang tugon na ito at bumaling sa tila walang pakialam. "Ano ang ginawa ninyo sa 
bihag na si Kulus?" 

"Siya ay nakatali sa kadena." 

"Ano ang pumipigil sa iyo upang patayin siya? Siya ang pinakatuso sa mga Romano." 

"Walang pumipigil sa akin maliban sa hangaring patayin kayong dalawa." 

"Makinig ka." Wika ng Romano. "Bibigyan kita ng 1,000 piraso ng ginto, 10 mamahaling roba at 
limang kabayo kapag siya ay iyong patayin at ibigay sa akin ang kanyang ulo." 

"Ito ang halaga para sa kanya. Ano ang ibibigay mo sa akin upang mailigtas ang iyong sarili?" 

"Ano ang kailangan ninyo sa akin?" 

'Ang Jizya! 


Ito ay nagpapasiklab ng galit kay Azazeer na nagsabi. "Dahil kami ay lumitaw sa karangalan, kung kaya 
kayo ay nahulog sa kahihiyan. Ipagtanggol ang iyong sarili, dahil ngayon ay papatayin kita." 

Ang mga katagang ito ay bahagya pang lumalabas sa bibig ng Romano nang si Khalid ay umataki sa 
kanya. Hinampas ng maraming ulit gamit ang espada, ngunit si Azazeer ay nagpapakita ng perpektong 
husay sa ganitong sining, nailagan ang bawat hampas at nanatiling hindi napinsala. Ang sigaw ng papuri 
ay umahon mula sa hanay ng mga Muslim sa husay ng pagtatanggol sa kanyang sarili laban sa kanilang 
kumander, na iilan lamang ang katapat sa labanan at iyon ay kabilang sa mga Muslim. Si Khalid ay 
huminto rin na nagtataka. 

Ang mukha ng Romano ay ngumiti nang siya ay magsabi. "Sumpa sa Messiah, madali lang kitang 
patayin kung nais ko. Subalit ako ay determinadong kukunin ka ng buhay, upang pakawalan lamang kita 
sa kundisyong iiwanan ninyo ang aming kalupaan." 

Si Khalid ay sumisiklab sa malamig, at magpakababang ugali ng Romanong heneral sa pagtagumpay 
na ipagtanggol ang kanyang sarili. Siya ay nagpasyang kunin ang Romano na buhay at pagpakumbabain 
ito. Nang siya ay lumapit upang muling umatake, kahit papaano, sa kanyang pagkabigla, pinaikot ni 
Azazeer ang kanyang kabayo at lumayo. Sa paniniwalang ang Romano ay tumakas sa labanan, tinugis ito 
ni Khalid at nakita ng mga nanunuod ang pambihirang tanawin na ang dalawang heneral ay naghabulan 
sa isat-isa, sa bakanteng espasyo sa pagitan ng dalawang hukbo. Maraming ulit na ang dalawa ay 
kumakabig paikot sa tagpo ng labanan, at pagkaraan si Khalid ay nagsimulang magpaiwan, ang kanyang 
kabayo ay pinagpawisan at humihingal. Ang Romano ay mainam na nakasakay, at ang kanyang kabayo 
ay nagpakita ng walang tanda ng pagkapagod. 

Ito ay malinaw na siyang tinutukoy na plano ni Azazeer, dahil nang makita niyang ang kabayo ni Khalid 
na mahapo, ay nirendahan ang kanyang kabayo at hinintay si Khalid na humabol. Si Khalid sa ngayon ay 
nasa walang pagpapatawad na kalagayan, sapagkat sa habulang ito ay naabot ng kanyang katunggali ang 
mabuti sa kanya, at hindi niya mapipigilan ang pagkagalit na marinig ang Romanong kumukutya sa kanya. 

"O Arabo! Huwag mong isiping ako ay tumakbo sa takot. Sa katunayan ako ay naging mabuti sa iyo. 
Pagmasdan! Ako ang taga-kuha ng kaluluwa! Ako ang anghel ng kamatayan!" 

Ang kabayo ni Khalid ay hindi na angkop para sa labanan. Siya ay bumaba at lumakad tungo kay 
Azazeer na ang espada ay nasa kamay. Ikinalugod ng Romano ang nakita sa kanyang katunggaling 
lumalapit na naglalakad habang siya ay nakasakay. Ngayon, inisip niya, na makuha si Khalid ayon sa 
kanyang ninais. Nang si Khalid ay makalapit sa hampas na layo, itinaas ni Azazeer ang kanyang espada at 
nagsagawa ng matinding patagilid na hampas upang putulan ng ulo ang Muslim, ngunit si Khalid ay 
biglang yumukod upang palampasin ang talim na humaginit na walang pinsala, isang pulgada sa ibabaw 
ng kanyang ulo. Ang sumunod na sandali ay kanyang hinampas ang mga paa ng kabayo ng Romano, 
lubus itong pinutol mula sa katawan, kaya ang kabayo at ang nakasakay dito ay napasirkong bumagsak. 
Ngayon ang lahat ng tapang ay tumalikod kay Azazeer. Siya ay bumangon at nagtangkang tumakbo, 
ngunit si Khalid ay umigkas sa kanya at hinuli siya sa pamamagitan ng dalawang kamay, binuhat ang 

kanyang katawan mula sa lupa at hinagis ito pabagsak. Pagkatapos hinuli niya si Azazeer sa kwelyo, 
hinaltak ito patayo at dinala ito pabalik sa hukbo ng mga Muslim, upang isama kay Kulus sa kadena.8 

Ang dakilang duwelo ay bahagya nang natapos nang ang dalawang karagdagang grupo ng mga 
Muslim, sina Abu Ubaidah at Amr bin al-Aas ay dumating sa tagpo ng labanan. Sila ay pinapuwesto ni 
Khalid bilang mga bagwis sa kanyang hukbo, nang ang pormasyon ng labanan ay makompleto, si Khalid 
ay nag-utos ng pagkabuohang atake. 

Ang mga Romano ay matatag na nakatayo hanggang sa isang oras o higit pa, ngunit hindi napigilan 
ang mga Muslim ng matagal. Ang pagkawala ng malaking bilang ng kanilang mga opisyal, kasama ang 
dalawang heneral, ay naghatid ng panghihina sa kanilang diwa, at ang katunayan na ang Damascus ay 
nakatayo lamang sa kanilang likuran, kumakaway sa kanila na lumapit at maging ligtas sa loob ng mga 
pader nito na tila nanunukso upang umatras. Kung kaya sila ay umurong, sa mainam na ayos, iniwan ang 
malaking bilang ng mga patay. Ang Romanong hukbo ay dumating sa siyudad at pumasok sa kanyang 
mga pader, isinara ang mga tarangkahan sa likuran. 

Ang mga Muslim ay ginugol ang gabi sa kapatagan, at sa sumunod na araw sila ay lumakad patungo sa 
siyudad. Dito, noong Agusto 20, 634 (lka-20 ng Jamadi-ul-Akhir, 13H), si Khalid ay naglunsad ng 
pagsalakay sa siyudad ng Damascus.9 

Dati nang iniwan ni Khalid ang mangangabayong bantay sa Fahl upang gawing abala ang Romanong 
hukbo at pigilan ito na makapagbigay-tulong sa Damascus o ang humadlang sa pagkilos ng mga 
mensahero at dagdag pwersa mula sa Madinah. Ngayon siya ay nagpadala ng isa pang bantay sa daan 
tungong Emessa upang gawing posisyon ang malapit sa Bait Lihya, may 10 milya mula sa siyudad,10 at 
itinagubilin sa mga kumander nito na magpadala ng tagamanman upang magmatyag at mag-ulat sa 
pagdating ng mga Romanong grupo ng panaklolo. Kung hindi niya makakayang pakitunguhan ang mga 
grupo na ito sa kanyang sarili, ang kumander ng bantay ay humingi ng saklulo kay Khalid. 

Nang maisagawa ang kaayusan ng panghadlang na posisyon upang ihiwalay ang Damascus mula sa 
hilagang Syria, na siyang pinakamainam na rehiyon na maaring madadaanan ng pangkat na sumaklolo 
upang lumapit sa Damascus, pinalibutan ni Khalid ang siyudad sa mga natitirang kawal. 


8. Ang pag ka la ra wan sa duwelong ito at ang mga pag-uusap ay kinuha mula kay Waqidi; pp. 19-21. 

9. Para sa pagpapaliwanag sa detalye ng Labanan sa Marj-us-Suffar, tingnan ang Note 10 sa Appendix B. 

10. Ang Bait Lihya ay hindi na lumitaw, at ang kanyang tukmang lokasyon ay hindi nalalaman. Ito ay 
isang maliit na nayon ng Ghuta (Yaqut; Vol. 1, p. 780), at akin itong inilagay sa labas na gilid ng Ghuta 
dahil ang posisyon upang humadlang sa isang pwersa malapit sa siyudad ay hindi mainam sa para sa 
kaisipang militar. 

Ang Damascus ngayon ay may hawak na 15,000 Romanong hukbo, ang isang maituring na bilang ng 
mamamayan kasama ang mga palagiang naninirahan at ang malaking bilang ng mga tao sa nakapaligid 
na rehiyon na kumanlong sa siyudad. Ang dami ng mga Muslim sa Damascus ay hindi naitala, ngunit 
maaaring maskaunti kaysa naunang buwan. Ang mga Muslim na nasawi sa tatlong labanang naganap - 
sa Ajnadein, sa Yaqusa at sa Marj-us-Suffar - ay walang alinlangang umabot sa apat na pigura, at libu-libo 
ang maaaring sugatan sa mga digmaang ito at walang kakayahang sumama sa pagsalakay. Higit pa dito, 
isang grupo ang pinadala bilang pwersang hahadlang at ang bantay na iniwan sa Fahl. Sa pananaw 
hinggil dito, may kalkulasyong 20,000 ang bilang ng mga Muslim sa Damascus. Kasama ang bilang na ito, 
sinalakay ni Khalid ang siyudad. 

Kanyang pinapuwesto ang grupo ng Iraq na kabilang ang mga Kumilos na Bantay sa may Silangang 
Tarangkahan. Inilagay niya ang karamihan sa kanyang grupo sa pamumuno ni Raafi, at siya sa kanyang 
sarili kasama ang 400 na kabalyera mula sa Kumikilos na Bantay ay lumayo ng bahagya sa Silangang 
Tarangkahan. Kanyang itinatag ang himpilan sa isang monasteryo na kung saan, bilang resulta, ito ay 
nakilala bilang Dair Khalid, i.e. monasteryo ni Khalid (at pinaniniwalaan na ang mga monghe na nakatira 
sa monasteryo na ito ay tumulong sa mga Muslim sa ibat-ibang paraan, kabilang ang pag-aalaga sa mga 
Muslim na sugatan).11 

Ang bawat isa sa natitirang mga tarangkahan ay kanyang nilagyan ng pwersa ng 4,000 hanggang 
5,000 na kawal na ang mga pinuno dito ay ang mga sumusunod. Sa Tarangkahan ni Thomas, si Shurahbil, 
sa Tarangkahan ng Jabiya, si Abu Ubaidah, sa Tarangkahan ni Faradees, si Amr bin al-Aas, sa 
Tarangkahan ng Keisan, si Yazeed, at ganun din sa Maliit na Tarangkahan. 

Para sa mga pinuno ng pangkat si Khalid ay nagbigay ng tagubilin upang gawin na sila ay, (a) 
Magkampo sa labas ng kuta sa layo na abot ng pana, (b) Panatilihin ang mga tarangkahan sa kanilang 
pagmamatyag, (c) Pakilusin ang mga mamamana hanggang makasagupa ang Romanong mga 
mamamana na kanilang makikita, (d) Itapon pabalik ang anumang Romanong pwersa na lalabas sa 
tarangkahan, at (e) Hilingin ang alalay ni Khalid kung sakaling nahihirapan. Si Dhiraar ay siyang inilagay 
sa pamumuno ng 2,000 na mangangabayo mula sa Kumikilos na Bantay, at ang magpatrolya sa 
bakanteng lugar sa pagitan ng mga tarangkahan sa panahon ng gabi at tumutulong sa sinumang pangkat 
na inatake ng mga Romano. 

Kasama ang mga tagubiling ito ang mga Muslim na pangkat ay pumuwesto, at ang pagsalakay ay 
nagsimula. Ang mga tolda ay itinayo, at si Dhiraar ay nagsimula sa kanyang paglilibot. 

Ang bawat pangunahing daanan ng tulong at pagtakas ay isinara, ngunit ito ay aplikado lamang upang 
buohin ang katawan ng hukbo. Ang mga indibidwal ay maaring manatili sa ibaba ng pader sa maraming 


11. Ang monasteryong ito, na kilala rin bilang Dair-ul-Ahmar (ang Pulang Monasteryo), ay hindi na 
lumitaw, ngunit ang kanyang pangunahing lokasyon ay batid. May sangkapat na milya mula sa 
Silangang Tarangkahan, na lumawak tungo sa silangang ibayo, na kinaruroonan ng hardin. Ang 
monasteryo ay nasa hardin na ito, at ayon kay Waqidi (p. 43), ay hindi umabot ng kalahating milya mula 
sa tarangkahan. 

lugar sa panahon ng gabi, at nang sa ganun, si Thomas ay mapanatili ang koneksiyon sa labas at kay 
Heraclius sa Antioch. 

Sa sumunod na araw sa pagdating ng mga Muslim, dinala ni Khalid si Kulus at Azazeer na naka- 
tanikala malapit sa Silangang Tarangkahan na makikita ng mga Romano sa may pader. Dito ang 
dalawang heneral ay inalok sa Islam at tinanggihan ito. Pagkaraan, sa lubusang natatanaw ng Romanong 
hukbo, ang dalawang heneral ay pinutolan ng ulo, ang nagsagawa ay walang iba kundi si Dhiraar. 

Sa tatlong linggo, ang pagsalakay ay nagpatuloy na walang malaking pagkilos maliban sa iilang maliliit 
na biglang paglabas ng mga Romano na para sa mga Muslim ay walang kahirap-hirap na paurungin. Sa 
panahon ng araw ang dalawang panig ay nananatiling nagkaroon ng kalat-kalat na palitan ng mga palaso, 
ngunit walang malaking pinsala na dinanas ang magkabilang panig. Ito ay ang pagsalakay tungo sa 
mainam na katapusan. Ang Damascus, kung kinakailangan, ay magugutom tungo sa pagsuko.12 

Kasunod, matapos marinig ni Heraclius ang pagkatalo ng Romanong hukbo sa Marj-us-Suffar sa kamay ni 
Khalid at ang pagsisimulang pagsalakay sa siyudad, siya ay gumawa ng hakbang upang bumuo ng bagong 
pwersa. Ang nakalipas na hampas na dinanas ng Imperyo ay sapat na malubha, ngunit ang matagumpay 
na pagsulong ng mga Muslim ngayon ay lumikha ng masmapanganib na kalagayan, at ang Damascus sa 
kanyang sarili ay nasa panganib. Kapag ang Damascus ay bumagsak, ito ay maging pagsuray ng hampas 
sa reputasyon na hindi ito mababawi na walang pagpapakilos sa kabuohang militaring pinagmulan ng 
Imperyo - ang isang gawaing hindi maisakatuparan maliban sa direktang emerhensiya. At ang Damascus 
ay nasa panganib na bumagsak hindi dahil sa kakulangan ng tropa sa siyudad bagkus ay sa kakulangan ng 
panustos. Ito ay hindi napag-ipunan para sa mahabang pagsalakay. 

Si Heraclius ay bumuo ng bagong hukbo ng 12,000 na inilabas mula sa mga kuta ng ibat-ibang bahagi 
ng Hilagang Syria at sa Jazeera.13 Ang hukbo na ito ay nailunsad mula sa Antioch kasama ang malaking 
kargada - ang mahabang hanay na dala ang panustos, at ang kumander ay binigyang tagubilin na abutin 
ang Damascus sa anumang paraan at paginhawain ang kutang sinasalakay. Ang pangkat na nagdadala ng 
tulong ay naglalakad sa pamamagitan ng Emessa, at nakatagpo ang mga Muslim na tagamanman sa 
pagitan ng Emessa at Damascus, at mula dito sa pagpatuloy ay naghahanda para sa labanan, sa abiso ng 
pagkakataon. 

Noong Setyembre 9, 634 (lka-10 ng Rajab, 13H), isang mensahero ang kumabig sa kampo ni Khalid 


12. Ayon kay Tabari (Vol. 2, p. 626) ang mga Muslim ay gumamit din ng tirador sa pagsalakay , ngunit 
ito ay kakaiba dahil ang mga Muslim ay walang kagamitang pangsalakay, o sila ay hindi alam na 
gumamit dito. 

13. Ang Jazeera ay ieterai na nangangahulogang Isla, at ang pangalan na ito ay ginamit upang 
hirangin ang isang rehiyon sa pagitan ng mga ilog ng Euphrates at Tigris sa kasalukuyan ay Hilagang- 
Silangang Syria, Hilagang-Kanlurang iraq at Timog-Silangang Turkey. 

upang ipaalam dito ang isang malaking Romanong hukbo na hindi alam ang dami na mabilis na 
sumulong mula sa Emessa, at sa loob ng isang araw o higit pa ay makasagupa ang pwersang 
nakahadlang sa Bait Lihya. Si Khalid ay hindi nasurpresa na marinig ito, sapagkat nahinuha niya na si 
Heraclius ay gagawin ang lahat ng paraan ng kanyang kapangyarihan upang isalba ang Damascus, at ito 
ang siyang dahilan kung bakit siya naglagay ng pwersang hahadlang sa pangunahing ruta na kung saan 
dadaan ang pangkat upang lumapit sa siyudad. 

Agad na bumuo si Khalid ng mangangabayong pwersa ng 5,000 kawal at inilagay sa pamumuno ni 
Dhiraar. Binigyang tagubilin si Dhiraar na magpatuloy sa pinakamabilis tungo sa lugar ng Bait Lihya, 
kunin ang pamumuno sa grupong nakatalaga doon at makitungo sa tumutulong na pangkat palapit sa 
Emessa. Binigyan niya ng babala si Dhiraar sa pagiging mapusok at ang tagubilin na humingi ng dagdag 
pwersa bago magsagawa ng pakikipaglaban kung sakaling ang bilang ng kaaway ay masmalaki. Ang mga 
kataga ng babala, kahit papaano, ay nasasayang kay Dhiraar, kung meron mang isang kalidad na wala sa 
kanya, ito ay ang pag-iingat. Kasama si Raafi bilang kasunod niya sa pamumuno, si Dhiraar ay umalis sa 
Damascus at dinaanan ang pwersang nakahadlang, at kumilos pasulong sa isang galugod kaunting layo 
ng Saniyyat-ul-Uqab (ang Daan ng Aguila) at pinapuwesto ang kanyang pwersa sa isang pagtambang. 

Sa sunod na umaga ang Romanong Hukbo ay lumitaw sa kanilang paningin. Ang mga Muslim ay 
naghihintay. Nang ang pangunahing bahagi ng pangkat ay mapalapit sa pagtambang, si Dhiraar ay nag- 
utos ng pag-atake. Ang kanyang mga tauhan ay lumabas sa kanilang kinalalagyan, at sa pangunguna ng 
kanilang kalahating hubad na kumander, ay sumugod sa mga Romano. Ngunit ang mga Romano ay 
handa sa ganoong pangyayari. Sila ay mabilis na kumalat sa isang pormasyon ng labanan na ang pagkilos 
ay naging pangharapang sagupaan, sa pag-ataki ng mga Muslim ang mga Romano ay matatag na 
nakatayo sa pagtatanggol sa mataas na posisyon sa harapan ng Daan ng Aguila. 

Napagtanto ng mga Muslim ang kabuohang bilang ng mga kaaway, na umabot ng dalawang ulit ang 
dami sa kanila. Ngunit ito ay hindi usapin para kay Dhiraar. Siya ay marahas na umatake sa harapan ng 
kanyang mga tauhan, at napalayo na sa kanyang mga kasamahan at bago makapagpatuloy, siya ay 
napalibutan na ng mga Romano. Ang kanyang mga kaaway ay nakilala siya bilang ang Hubad na 
Kampeon, at nagpasyang kunin siyang buhay at dalhin siya bilang alay sa kanilang Emperor. 

Si Dhiraar ay sugatan sa isang palaso sa kanang bisig ngunit patuloy na lumalaban sa paglapit ng mga 
Romano. Sa huli, kahit papaano, matapos niyang matamo ang maraming sugat, siya ay napangibabawan 
ng mga Romano, na nagpadala sa kanya sa likurang bahagi ng hukbo. 

Ang pagkawala ni Dhiraar ay naghatid ng nakakatamlay na epekto para sa mga Muslim, ngunit si Raafi 
ay karapat-dapat na kahalili sa makisig na Dhiraar. Tumayo sa pamumuno, siya ay naglunsad ng 
maraming ataki upang maabot si Dhiraar at iligtas ito, ngunit ang kanyang pagsisikap ay hindi nagbunga, 
at ang pagkilos ay humantong sa isang kawalang magagawa. Napagtanto ni Raafi na wala siyang 
kakayanan upang wasakin ang pwersa ng mga Romanong nasa kanyang harapan, at sa pagsapit ng 
hapon siya ay nagpadala ng mensahe kay Khalid at nagsalaysay dito hinggil sa sagupaan, hinggil sa dami 
ng kaaway at ang tungkol sa pagkawala ni Dhiraar - na marahil buhay bilang bihag. 

Hindi pa lumubog ang araw ng matanggap ni Khalid ang balita sa sagupaang ito. Kanyang nahinuha na 
ang dami ng Romanong pwersa sa Bait Lihya ay masyadong malaki para kay Raafi upang sunggaban na 
walang tulong. At ito ay naghahatid kay Khalid sa isang malubhang suliranin. Ang Romanong grupo na 
tumutulong ay kailangang matalo at itaboy pabalik tungo sa Emessa, at ito ay maisagawa lamang ng 
madalian kapag si Khalid sa kanyang sarili ang mamahala sa Bait Lihya kasama ang malaking dagdag 
pwersa mula sa Damascus. Kapag mabigo ito, ang mga Romanong pangkat ay makamit ang lahat ng 
tsansa upang wasakin ang humadlang na pwersa ng mga Muslim, at ito ay magkaroon ng 
mapaminsalang epekto sa pagsalakay ng mga Muslim sa Damascus. Ngunit walang dapat alalahanin sa 
panahon. Kapag ang madaliang pagkilos ay maisagawa upang tulongan si Raafi, ay mapapansin ng 
Romanong hukbo ang pagkilos at biglang lumabas upang wasakin ang posisyon ng humihinang pwersa 
ng sumasalakay. 

Ang grupo ng mga Romano sa Bait Lihya ay masusunggaban, ngunit kinakailangang hindi mapapansin 
ng mga Romanong sinasalakay sa Damascus ang hinggil sa kinikilos ng mga Muslim na magdagdag 
pwersa mula sa Damascus. Si Khalid ay nagpasyang ipagsapalaran ang pagka-antala at isagawa ang 
pagkilos sa huling bahagi ng gabi, nang sa ganun, ang pagkilos na ito ay hindi mapapansin ng kuta. 

Ang paghahanda ay agad na isinagawa. Ang pamamahala sa Damascus ay ipinagkatiwala kay Abu 
Ubaidah na siyang mamumuno sa pagsalakay habang si Khalid ay wala. Pagkalipas ng hating gabi ang 
bantay na 1,000 mga Muslim na mandirigma sa pamumuno ni Maisara bin Masruq ay humalili sa 
posisyon ng Silangang Tarangkahan at ang ilang mga pagbabago ay isinagawa sa iba pang mga 
tarangkahan. Pagkaraan, sa ilang yugto sa pagitan ng hating gabi at madaling araw, si Khalid ay umalis 
kasama ang kanyang kumikilos na bantay na may 4,000 na mangangabayo. Ang mga bantay ay mabilis 
na kumilos sa pamamagitan ng natitirang gabi at maaga sa sumunod na araw ay dumating sa tagpo ng 
labanan sa pagitan ni Raafi at ang mga Romano. Ang labanan ay nagpatuloy sa pangalawang araw, na ito 
ay walang kapasyahang nasisilayan. Katunayan ang mga Muslim sa ngayon ay pagod na sa pag-ataki sa 
mga Romano na nakatayong katulad ng bato laban sa mga pagsalakay ng mga Muslim. 

Nang si Khalid ay makalapit sa tagpo ng labanan ay may bigla siyang nakita na isang mangangabayong 
Muslim, kumislap na umuna sa kanya mula sa likuran at kumabig tungo sa unahang hanay ng mga 
Romano. Ang isang balingkinta, maliiting katawan na nakasuot ng itim, ang mangangabayong ito ay 
nakasuot ng plaka sa kanyang dibdib at armado ng espada at isang mahabang sibat. Siya ay nakasuot din 
ng berdeng Thurban at may bandanang nakabalot palibot sa kanyang mukha bilang maskara, na isang 
mata lang ang nakikita. Dumating si Khalid sa tagpo ng labanan sa pagkakataon upang makita ang 
mangangabayong ito na itinapon ang sarili sa mga Romano na may kabangisan, na ang bawat nakakita 
ay nag-iisip na siya at ang kanyang kabayo ay nasisiraan ng bait. 

Unang nakita ni Raafi ang mangangabayong ito bago niya nakita si Khalid at nagsabi. "Siya ay umataki 
katulad ni Khalid, ngunit malinaw na hindi siya si Kahlid."14 Pagkaraan si Khalid ay sumanib kay Raafi. 

Naglaan ng ilang sandali si Khalid upang buohin ang grupo ni Raafi at ang kanyang kumikilos na mga 
bantay sa isang pinagsamang pwersa at pinapuwesto ito sa labanan. Samantala, ang naka-maskarang 

mangangabayo ay nagtrato sa mga Muslim sa isang nakakapangilabot na tanawin ng pangangabayo at 
umataki gamit ang sibat. Siya ay sumusugod sa kanyang sarili, hinahampas ang pangunahing hanay ng 
mga Romano na nag-iisa at pinagpapatay ang kanyang naaabot, pagkaraan ay kumabig palayo tungo sa 
ibang bahagi ng hanay, at muling humahampas sa unahang hanay ng paulit-ulit. Hang mga Romano ang 
lumabas upang sumunggab sa kanya ngunit ang lahat ay bumagsak sa pamamagitan ng kanyang malupit 
na sibat. Humahanga sa kumikinang na tanawing ito, ang mga Muslim ay nanatiling walang nakikitang 
higit sa isang mandirigma na nasa kabataang pigura at ang matang kumikislap sa ibabaw ng maskara. 

Ang mangangabayo ay lumilitaw na nakatungo sa pagpakamatay dahil ang kanyang damit at sibat ay 
puno ng dugo, siya ay humampas ng paulit-ulit sa mga Romano. Ang halimbawa ng mandirigmang ito ay 
naglagay ng panibagong tapang sa mga tauhan ni Raafi, na nakalimutan ang kanilang pagod at muling 
sumulong sa labanan na may mataas na diwa nang si Khalid ay nag-utos ng pag-ataki. 

Ngayon ang naka-maskarang mangangabayo ay sinaniban ng maraming kawal, pinagpatuloy ang 
kanyang sariling pakikipaglaban sa mga Romano tulad ng pag-ataki ng kabuohang pwersa ng 
pangunahing hanay laban sa unahang hanay ng mga Romano. Pagkaraan ng ang kabuohang pag-ataki ay 
nagsimula, si Khalid ay lumalapit sa mangangabayong ito at tumawag. 

"O mandirigma, ipakita sa amin ang iyong mukha." 

Ang madilim na mga mata ay bahagyang bumaling kay Khalid bago ang mangangabayo ay lumayo at 
kumabig sa sunod na ataki sa mga Romano. Kasunod nito, ang ilang mga tauhan ni Khalid ay humuli sa 
kanya at nagsabi. 

"O banal na mandirigma, ang iyong pinuno ay tumatawag sa iyo at ikaw ay lumayo mula sa kanya! 
Ipakita sa amin ang iyong mukha at sabihin sa amin ang iyong pangalan upang ikaw maayos na 
maparangalan." 

Muli ang mangangabayo ay lumayo na tila sadya nitong itinatago ang kanyang pagkatao. 

Nang ang naka-maskarang mangangabayo ay bumalik mula sa kanyang pakipagsagupa, siya ay 
napadaan kay Khalid na mahigpit na tumawag sa kanya upang huminto. Pinapahinto ng mangangabayo 
ang kanyang kabayo, at si Khalid ay nagpatuloy. 

"Sapat na ang iyong nagawa upang mapuno ang aming mga puso sa paghanga. Sino ka?" 

Muntik nang mahulog si Khalid sa kanyang kabayo nang kanyang marinig ang boses ng isang babae. 

"O kumander, ako ay lumalayo lamang sa iyo dahil sa kakimian. Ikaw ay ang maluwalhating kumander, 
at ako ay kabilang sa mga nanatili sa likod ng tabing. Ako ay nakipaglaban ng ganito dahil ang aking puso 
ay umaapoy." 


14. Waqidi; p. 27. 

Sino ka? 


"Ako si Khawlah, ang kapatid na babae ni Dhiraar. Ang aking kapatid ay nabihag, at kailangan kong 
lumaban upang palayain siya." 

Si Khalid ay namangha sa isang matanda, si al-Azwar, na naging ama ng dalawang matapang na 
mandirigma, isang lalaki at isang babae. "Magkagayon, umataki kasama sa amin." Wika niya.15 

Ang mga Muslim ay patuloy na umataki sa pwersa at sa tanghali ang mga Romano ay nagsimulang 
umurong mula sa tagpo ng labanan na nasa ayos. Ang mga Muslim ay sumunod, pinanatili ang 
panggigipit, ngunit walang tanda kay Dhiraar, buhay man o patay. Pagkaraan, sa kabutihang palad, ilan 
sa mga mamamayang Arabo ang lumapit sa mga Muslim kasama ang impormasyon na sila ay nakakita 
ng 100 na Romano na patungong Emessa kasama ang kalahating hubad na bihag sa kanilang gitna na 
itinali sa kanyang kabayo. Nahinuha ni Khalid na si Dhiraar ay ipinadala palayo sa tagpo ng labanan at 
inutusan si Raafi na kumuha ng 100 na piling mga mangangabayo, kumilos ng malawak sa palibot ng 
hanay ng mga Romano, tumungo sa daan ng Emessa at harangin ang naghatid kay Dhiraar sa Emessa. Si 
Raafi ay pumili ng 100 na tigas at umalis, kasama, mangyari pa, si Khawlah bint al-Azwar. 

Si Raafi ay tumungo sa daan ng Emessa sa bahagi na hindi pa naabot ng mga nagdadala kay Dhiraar at 
naghihintay para sa pagtambang. Nang ang 100 Romano ay dumating sa bahaging iyon, si Raafi at ang 
kanyang mga tauhan ay sumugod sa mga ito, pinagpapatay ang karamihan sa kanila at pinalaya si 
Dhiraar. Ang Hubad na Kampeon at ang kanyang mapagmahal na kapatid na babae ay masaya na muling 
magkasama. Ang grupo ay muling nagsagawa ng malawak na ligiran upang iwasan ang Romanong hukbo, 
at muling sumanib kay Khalid na labis ang pagpapasalamat kay Raafi sa pagligtas kay Dhiraar. 

Sa ilalim ng walang pahingang panggigipit ng mga Muslim, ay dinadagdagan ng mga Romano ang 
hakbang ng kanilang pag-atras. Sapagakat ang mga Muslim ay humahampas ng may masmalaking 
kabangisan, ang pag-atras ay naging magulong pagtakas ng hukbo, at ang mga Romano ay tumalikod at 
tumalilis sa direksiyon ng Emessa. 

Hindi tinugis ni Khalid ang tumakas na kaaway dahil kailangan niyang bumalik sa Damascus. Ang 
pwersa ng mga Muslim na naiwan sa siyudad ay humina sa 9,000 na kasama ang pag-alis ng unang 
bantay na kasama ni Raafi at ang pagdagdag pwersa ng Kumikilos na Bantay. Kung sakaling umataki ang 
mga Romano saan man sa grupo ng mga Muslim na naiwan, ay magkakaroon ng malubhang panganib sa 
kanilang pagkawasak. Dahil dito si Khalid ay nagpadala lamang ng grupong mangangabayo sa 
pamumuno ni Samt bin al-Aswad upang sundan ang mga Romano sa Emessa. Si Samt ay dumating doon 
sa angkop na daan at natagpuan na ang mga Romano ay umalis mula sa kuta. Ang mga mamamayan ng 
Emessa, kahit paano, ay lumapit kay Samt at ipinaalam na sila ay walang pagnanais na lumaban sa mga 
Muslim, na sila ay gumawa ng kapayapaan at maging ang tustosan ang anumang kawal na manatili sa 
siyudad. Matapos ang mapayapang palitan ng mensahe, si Samt ay bumalik sa Damascus. 


15. Waqidi; p. 28. 

Samantala, si Khalid ay muling sumanib sa mga Muslim sa Damascus. Kanyang ipinagpatuloy ang 
pamamahala at muling itinatag ang posisyon ng mga Muslim katulad ng dating kinalalagyan nito bago 
lumitaw ang mga Romanong nakasagupa sa Bait Lihya. 

Ang balita hinggil sa malungkot na kapalaran ng tumutulong na pangkat ay lumaganap sa mga 
mamamayan ng Damascus, at ito ay tunay na nakakalungkot na hampas. Ang mga taga-Damascus ay 
sinapilihan ang kanilang pag-asa kay Heraclius na nagpadala ng ganoong pwersa upang isalba sila. 

Si Heraclius ay katunayang naisagawa ang kanyang kakayahan, ngunit ang pag-asa ng siyudad ay 
nadudurog sa kinikilos ni Khalid sa Bait Lihya. Si Heraclius ay walang alinlangang makapagbuo ng 
karagdagang pwersa, ngunit ito ay nangangailangan ng sapat na panahon. Samantalang ang panustos ay 
nauubos na at wala nang bagong silahis ng pag-asa na sisikat sa kalawakan at magbibigay katiyakan at 
lakas para sa mamamayan ng Damascus. 

Maraming tanong ang lumitaw saan mang pagtitipon ng mga tao. Kahit na si Heraclius ay bubuo ng 
bagong grupo - at ito ay hindi kanais-nais sa nalalapit na darating - ano ang katiyakan nila para dito, na 
ito ay magbubunga ng mabuting tagumpay kaysa sa huli? Kapag nagagawa ng mga Muslim ang anumang 
kanilang ginawa sa hukbo na 90,000 sa Ajnadein, ano ang tsansang magagawa ng isang maliit na pwersa 
sa Damascus upang pumigil sa militaring pagkatalo at ang pandarambong at pangangalipin na walang 
alinlangang susunod? Gaano katagal ang aabutin ng panustos? Hindi ba masmainam na makipagkasundo, 
sa mga Muslim sa anumang kundisyong inaalok, at sa ganitong paraan ay maiiwasan ang lubusang 
pagkawasak? Ang diwa ay bumagsak at ang pagkaligalig ay siyang umahon sa Damascus, lalo na sa 
bahagi ng mga hindi Romanong mamamayan. Ang sitwasyon ay maslalong nawalan ng pag-asa, at ang 
tensiyon ay lumalala sa kabigatan. 

Pagkaraan ang delegasyon ng mga tanyag na mamamayan ay lumapit kay Thomas. Kanilang ipinaalam 
ang kanilang pangamba at nagmungkahi na kanyang isaalang-alang ang posibilidad na makipagkasundo 
kay Khalid, ngunit tinitiyak ni Thomas sa kanila na siya ay may sapat na tropa upang ipagtanggol ang 
siyudad, at maya-maya ay magsagawa ng opensiba upang itaboy ang mga Muslim. 

Ang serbisyo ng mga panalangin ay isinagawa sa mga simbahan para sa kalayaan mula sa panganib na 
nagbabanta sa siyudad. Si Thomas ay nagtangkang magsagawa ng makapangyarihan at mabilis na 
paglabas sa kuta. Siya ay isang matapang na tao, hanggat naroon ang ilang tsansa ng tagumpay, siya ay 
hindi susuko. 

Sa sumunod na umaga, simula ng pangatlong linggo ng Setyembre 634. Si Thomas ay nagpalabas ng 
mga tauhan sa lahat ng mga sektor ng siyudad at bumuo ng isang malakas na pwersa upang lumabas sa 
Tarangkahan ni Thomas. Ang kanyang unang makasagupa dito ay si Shurahbil kasama ang kanyang 
grupo na 5,000 na kawal. Sinimulan ni Thomas ang operasyon sa pamamagitan ng pagpaulan ng mga 
palaso at mga bato laban sa mga Muslim na mamamana upang itaboy ito pabalik at magkaroon ng 
karagdagang pagkakataong makakilos sa tarangkahan. Ang mga Muslim ay tumugon sa mga pagpaulan 
ng mga Romano sa kanilang mga palaso. Sa simula ng pagpapalitan ng mga palaso ilan sa mga Muslim 
ang napatay, isa dito ay si Aban bin Saeed al-Aas - ang lalaking bago pa lamang naikasal sa isang hindi 
karaniwang matapang na babae. Nang kanyang marinig na siya ay naging isa nang balo, kumuha siya ng 

pana at sumanib sa mga mamamanang Muslim, nais maghiganti. Sa pader ng kuta, malapit sa 
Tarangkahan ni Thomas, ay nakatayo ang isang pari na may malaking krus, ang tanawing iyon ay 
ninanais na magdulot ng karagdagang tapang sa mga Romano. Ngunit kasawiang palad para sa pari na 
ito, ang nasa kabataang Muslim na balo ay pinili ito upang kanyang patamaan. Ang palasong kanyang 
pinalipad sa pari ay dumiretso sa kanyang dibdib, ang pari at ang krus ay napasirko pababa sa paanan ng 
pader, naging katuwaan sa mga Muslim at pagkadismaya sa mga Romano. Kahit papaano, sa palitang ito 
ang mga Romano ay nakamit ang mainam sa mga Muslim, at pagkaraan ng ilang sandali ang 
mananalakay ay napaatras pabalik sa isang hanay na hindi maabot ng mga Romanong mamamana at 
taga-tirador. 

Pagkaraan, ang tarangkahan ay bumukas at ang mga Romanong kawal na naglalakad na nilukoban ng 
mga mamamana at taga-tirador sa may pader, ay sumugod palabas sa tarangkahan at bumuo ng 
pormasyon sa labanan. Nang ang pagkahanay ay matapos, si Thomas ay nag-utos ng pag-ataki laban 
grupo ni Shurahbil, na nakapwesto rin sa may ilang daang yarda ang layo mula sa tarangkahan. Si 
Thomas sa kanyang sarili ang nangunguna sa pag-ataki, na may espada sa kamay, at ayon sa isang 
tagapagsalaysay, 'umaatungal katulad ng kamelyo!'.16 

Sumunod ang masidhing labanan sa pagitan na dalawang hukbo ng mga kawal. Ang grupo ni 
Shurahbil ay maliit ang bilang ngunit hinawakan ang kanilang posisyon, hindi umatras kahit isang 
pulgada, at ang mga napaslang sa mga Romano ay nagsimulang dumami. Ngayon, napuna ni Thomas si 
Shurahbil at nahihinuha na ito ang kumander sa pwersa ng mga Muslim, kumilos tungo sa kanya. Nakita 
ni Shurahbil ang kanyang paglapit, at bitbit ang espadang puno ng dugo, siya ay humandang harapin ito. 
Bago paman maabot ni Thomas si Shurahbil, siya ay tinamaan ng palaso sa kanyang kanang mata, na 
mula sa isang balo, at bumagsak sa lupa. Agad-agad siyang kinuha sa kanyang tauhan at inilayo, 
samantala, sa parehong pagkakataon ang mga Romano ay nagsimulang umatras tungo sa kuta. Sa gayon, 
sa ilalim ng panggigipit ng mga mandirigma at sa ilalim ng parusa ng mga mamamanang Muslim na 
nakapwesto sa hanay, ang mga Romano ay bumalik sa kuta, na iniwan ang maraming patay, ang ilan dito 
ay pinabagsak sa pamamagitan ng palaso ng balo ni Aban. 

Sa loob ng kuta sinuri ng mga siruhano ang mata ni Thomas. Ang palaso ay hindi masyadong 
nakabaon, ngunit natagpuan nilang ito ay hindi na maaalis. Magkagayon, kanilang pinutol ang palaso na 
pumasok sa mata, at si Thomas, sa halip na maging malungkot sa pagkawala ng kanyang mata at ang 
kirot sa kanyang sugat, ay nagpakita ng isang hindi karaniwang tapang. 

Si Thomas ay sumumpa na kukuha ng libu-libong mata bilang kapalit, na hindi lang niya tatalunin ang 
mga Muslim, bakus ay susundan niya ito sa Arabia, na kung saan, pagkaraan niyang tapusin ito, ay 
mababagay lamang sa tirahan ng mga ligaw na hayop. Siya ay nag-utos ng isa pang malaking 
pagdaluhong na isasagawa sa gabing iyon. 


16. Waqidi; p. 46. 

Samanatala, si Shurahbil ay nababahala. Nawalan siya ng malaking bilang ng mga tauhan, napaslang 
at sugatan, at natatakot na kapag magkaroon pa ng determinadong paglabas na gagawin ang mga 
Romano, ay maaaring sila ay magtagumpay upang wasakin ang kanyang grupo. Dahil dito, siya ay 
humingi kay Khalid ng dagdag pwersa, ngunit si Khalid ay walang mailaang kawal. Hindi niya maaaring 
bawasan ang ibang grupo dahil ang mga Romano ay maaaring umataki saan mang tarangkahan, at 
maaaring pipili ng ibang tarangkahan sa susunod na pagdaluhong. Siya ay nagtagubilin kay Shurahbil na 
pumigil sa abot ng kanyang makakaya, at tiniyak dito na si Dhiraar kasama ang 2,000 na kawal ay 
darating sa kanila kung sakaling magkagipitan. Kung kinakailangan, siya at ang kanyang reserba ang 
pupunta at pamahalaan ang labanan sa Tarangkahan ni Thomas. 

Si Shurahbil ay humanda sa susunod na pagdaluhong ng mga Romano, determinadong pumigil 
hanggang sa huling kawal. Para sa paglabas sa gabi, piniling muli ni Thomas ang Tarangkahan ni Thomas 
bilang pangunahing bahagi ng pagsisikap upang samantalahin ang pinsala na kanyang walang 
alinlangang naidulot sa grupo ni Shurahbil. Ngunit nagplano ring lumabas sa ibang tarangkahan. Ang 
lokasyon ng ibat-ibang grupo ng mga Muslim at ang kanilang mga kumander ay batid ang detalye sa 
hukbo ng mga Romano. Upang panatilhing nakatali ang grupo ng mga Muslim sa ibang tarangkahan, 
upang sila ay hindi magagawang sumaklulo kay Shurahbil, si Thomas ay nag-utos ng pagdaluhong mula 
sa Tarangkahan ng Jabiya, sa Maliit na Tarangkahan at ang Tarangkahan sa Silangan. 

Para sa Tarangkahan sa Silangan siya ay nag-ukol ng masmaraming pwersa kaysa sa iba, upang si 
Khalid ay wala nang kakayahang kumilos upang tulongan si Shurahbil at kunin ang pamamahala sa 
pangwakas na sektor na iyon. Ang pag-ataki sa ibat-ibang mga tarangkahan ay nagdudulot din ng 
kakayahang baluktotin ang operasyon. Nang sa gayon, ang tagumpay ay maabot, sa anumang sektor 
maliban sa Tarangkahan ni Thomas, na maaaring gawin bilang pangunahing sektor at ang tagumpay ay 
agad na samantalahin. 

Sa kanyang mga pag-uutos, si Thomas ay nagbibigay-diin na kailangan ang mabilisang mga pag-ataki, 
upang ang mga Muslim ay mahuling walang kaalam-alam at wasakin sa kanilang mga kampo. Walang 
panig ang ibibigay. Ang sinumang Muslim na magnais sumuko ay papatayin sa tagpo, anupaman, ngunit 
si Khalid ay kukuning buhay. 

Ang buwan ay lilitaw dalawang oras bago ang hating gabi. Kasunod nito, sa hudyat ng isang batingaw 
na papaluin sa utos ni Thomas, ang mga tarangkahan ay dagliang pagbubuksan at ang pag-ataki ay 
ilunsad nang sabay-sabay. 

Sa liwanag ng buwan ang mga Romano ay umataki ayon sa plano. Sa Tarangkahan ng Jabiya ay 
nagkaroon ng malubhang labanan, at si Abu Ubaidah sa kanyang sarili ay pumasok sa labanan dala ang 
nakalabas na espada. Ang anak ng siruhano ay isang magaling na eskremador, at maraming mga 
Romano ang bumagsak sa kanyang mga hampas bago ang pagdaluhong ay umurong at ang mga Romano 
ay nagmamadaling bumalik sa siyudad. 

Sa Maliit na Tarangkahan, si Yazeed ay may maliit na tropa kaysa sa mga nakaposisyon sa ibang mga 
tarangkahan, at ang mga Romano ay nagkamit ng ilang paunang tagumpay. Ngunit sa kabutihang palad 
si Dhiraar ay nasa malapit lamang at sumanib kay Yazeed kasama ang 2,000 na mandirigma. Walang 

inaksayang sandali, inihagis ni Dhiraar ang kanyang mga tauhan tungo sa mga kaaway, sa gayon, ang 
mga Romano ay magka-epekto na tila sila ay sinalakay ng mga demonyo at nagmamadaling umatras 
tungo sa kuta kasama si Dhiraar na nakasunod sa kanilang likuran. 

Sa Silangang Tarangkahan ang sitwasyon ay naging malubha, sapagkat malaking pwersa ng mga 
Romano ang nakatalaga sa sektor na ito. Mula sa kaluskos ng labanan si Khalid ay may kakayahang 
humatol na ang kaaway ay sumulong nang masmalayo kaysa sa kanyang pinahintulotan, at nangamba na 
baka hindi makayanan ni Raafi upang pigilan ang pag-ataki, siya ay tumungo sa labanan kasama ang 
kanyang reserbang 400 na beterano mula sa kumikilos na bantay. Nang siya ay dumating sa mga 
Romano, siya ay nagsagawa ng sariling sigaw sa digmaan. 

"Ako ang banal na mandirigma, si Khalid bin al-Waleed." 

Ang sigaw sa digmaan na ito ay naging kilala sa lahat ng mga Romano, at naghahatid ng damdamin ng 
babala para sa kanila. Sa katunayan ito ay naging tanda ng pagtalikod ng mga dumaluhong sa Silangang 
Tarangkahan. Di nagtagal ang mga Romano ay lubusang umurong kasama ang mga Muslim na 
pinagtataga ang mga nagpapagala-gala. Ang karamihan sa pwersa ay nakakapasok sa siyudad at isinara 
ang Silangang Tarangkahan sa kanilang likuran. 

Ang pinakamasidhing labanan, kahit papaano ay naganap sa Tarangkahan ni Thomas, na ang grupo ni 
Shurahbil ay masidhing nakipaglaban sa araw, at nahihirapang harapin ang tindi ng labanan sa gabi. Ang 
liwanag ng buwan ay tumutulong upang makita ang mga Romano sa kanilang pagdaluhong mula sa 
tarangkahan at nagsimulang bumuo sa ayos ng labanan. Sa pagsasagawa nito, sila ay dumanas ng 
pagpaulan ng mga palaso mula sa mga mamamana ni Shurahbil, ngunit, sa kabila ng ilang mga napaslang 
kanilang naipagpatuloy ang kanilang pagpapalawak at sumulong sa labanan. Dalawang oras na labanan 
ang patuloy na walang hupa kasama ang mga nagsusumikap na tauhan ni Shurahbil na pigilan ang ataki 
ng mga Romano. At kanila itong nagawa. 

Hang sandali pagkaraan ng hating gabi, si Thomas na nakipaglaban sa harapang hanay, ay nakipag 
duwelo kay Shurahbil. Ang kumander ng mga Muslim ay madali lamang makilala sa pamamagitan ng 
kanyang pasigaw na pagbibigay utos sa kanyang mga mandirigma. Ang dalawang kumander ay 
nagkatagpo at nagsimulang magduwelo sa pamamagitan ng kanilang espada at kalasag. 

Sa ilang pagkakataon habang ang naiwan sa mga kawal ay walang tigil na nagpapalitan ng husay at 
galing gamit ang kanilang mga sandata, ang duwelo ng dalawang kampeon ay nagpatuloy na walang 
tagumpay o pagkatalo. Pagkaraan si Shurahbil ay nakasilip ng butas, siya ay humampas ng malakas sa 
balikat ni Thomas, ngunit ang kanyang espada ay lumapag lamang sa isang matigas na saping bakal sa 
balikat, sapin ng plakang bakal ng Romano sa didbdib, ang kanyang espada ay nadurog. Si Shurahbil 
ngayon ay nasa awa ni Thomas. Sa kabutihang palad, sa tagpong iyon ay dalawang Muslim ang tumayo 
sa tabi niya at nakipagsagupa kay Thomas. Si Shurahbil ay umatras, kinuha ang espada ng isang 
napaslang na Muslim at bumalik sa labanan. Ngunit si Thomas ay wala na doon. 

Sa ngayon ang mga Romano ay nasa sukdulan na ng labanan. Kanilang nakikita na walang pagkatinag 
sa unahang hanay ng mga Muslim, si Thomas ay nagpasya na ang patuloy na pag-ataki ay walang 

maibunga na kabutihan at maghahatid lamang ng karagdagang napapaslang sa mga kawal. Siya ay nag- 
utos ng pag-atras at ang mga Romano ay umatras na nasa ayos. Ang mga Muslim ay hindi nagtangkang 
sundan sila, kahit pa, ang kanilang mga mamamana ay patuloy na nagdudulot ng pinsala. Muli ang nasa- 
kabataang balo ay ginamit ang kanyang pana sa nakakapatay na epekto. 

Ito ang huling pagtangka ni Thomas na wasakin ang hanay ng mga sumasalakay. Ang pagtangka ay 
bigo. Siya ay nawalan ng libu-libong tauhan sa mga paglabas na ito, at nawalan ng sapat na kawal upang 
lumaban sa labas ng pader ng siyudad. Nakikibahagi ang mga kawal sa kanyang kabiguan. Sila ay 
makipaglaban upang ipagtanggol ang siyudad, ngunit hindi ang makipagsapalarang lumaban sa mga 
Muslim sa labas ng kuta. Ngayon si Thomas ay binigyan ng karagdagang awtoridad ang kanyang 
kinatawan, si Harbees, na nag-uutos sa kanya sa ibat-ibang tungkulin ng pamamahala na lahat na 
kanyang ginawa. 

Pagkatapos ng bigong panggabing pagsalakay, ang kawalang pag-asa ng Damascus ay lumalala. Ang 
maitim na ulap na nagbabanta sa siyudad ay walang pilak na aporo. 

Nagkaroon ng laganap na bulung-bulungan sa mga tao na ngayon ay walang pinapangarap maliban sa 
kapayapaan, at sa hangaring ito, sila ay sinaniban ni Thomas, na magiting na nakipaglaban upang 
ipagtanggol ang siyudad at tugunin ang tawag ng dangal. Siya ay handa na upang makipagkasundo at 
isuko ang kuta na may kundisyon, ngunit handa kaya si Khalid na makipagkasundo? Siya ay kilala bilang 
tao ng karahasan na itinuring ang digmaan bilang laro, at dahil batid niya na walang alinlangan ang 
kalagayan sa loob ng Damascus, tatanggap kaya siya ng anumang mababa pa sa walang kundisyong 
pagsuko, na dito sila ay nakasalalay sa kanyang awa? 

Sa ngayon, nakikilala ng mabuti ng mga Romano ang mga Muslim na heneral. Napag-alaman nila na si 
Abu Ubaidah ay siyang sumunod na pinuno matapos si Khalid, at nagnanais na siya ay maging 
pangunahing mamumuno. Ang Anak ng Siruhanong ito ay isang tao ng kapayapaan at mabanayad, 
mapagbigay, mabait - at itinuring ang digmaan bilang banal na tungkulin sa halip na pinagmulan ng 
kasiyahan at pananabik. Sa pamamagitan niya, sila ay makipagkasundo, at siya ay walang alinlangang 
maging mapagbigay sa kanyang mga kundisyon. Ngunit si Abu Ubaidah ay hindi ang kumander ng hukbo. 
Sa loob ng dalawa o tatlong araw ang suliraning ito ay nagpatuloy, at pagkaraan ang bagay na ito ay 
kinuha sa kanilang kamay ng isang Jonah ang Umiibig. 

Si Jonah na anak ni Marcus ay isang Greek na labis ang pagkakagusto sa isang babae, na isa ring Greek. 
Sa katunayan, siya ay kanya ng asawa. Bago paman dumating ang mga Muslim sila ay ikinasal na, ngunit 
ang seremonya ng pagbibigay sa babae sa kanyang asawa ay hindi pa naisakatuparan nang ang mga 
Muslim ay dumating at naglunsad ng pagsalakay sa Damascus. Pagkatapos si Jonah ay humiling sa 
pamilya ng babae nang maraming ulit upang ibigay ang kanyang asawa sa kanya ngunit sila ay tumanggi, 
sinabing sila ay abala sa pakikipaglaban at ito ay isang bagay ng kaligtasan, paano naiisip ni Jonah ang 
ganitong mga bagay sa pagkakatong katulad nito? 

Tunay ngang si Jonah ay iniisip ang iba! Pagkaraan ng takipsilim, noong Setyembre 18, 634 (ika-19 ng 
Rajab, 13H), si Jonah ay bumaba sa pamamagitan ng tali malapit sa Silangang Tarangkahan, at lumapit sa 
pinakamalapit na bantay ng mga Muslim at hiniling na makausap si Khalid. Nang siya ay maihatid sa 

harapan ng kumander, kanyang isinalaysay ang malungkot niyang kwento at ipinaliwanag ang layunin sa 
kanyang paglapit. 

Tutulongan kaya siya ni Khalid na makuha ang kanyang asawa kapag magbibigay siya ng impormasyon 
upang maging madali ang pagsakop sa Damascus? Ito ay gagawin ni Khalid. Kanyang sinabi kay Khalid na 
ngayong gabi ang siyudad ay magkakaroon ng selebrasyon ng isang piyesta at dahil dito magkakaroon ng 
masayang pagdiriwang at inuman kahit saan, at ilang guwardiya lamang ang matatagpuan sa mga 
tarangkahan. 

Kung aakyatin ni Khalid ang pader, ay hindi siya mahihirapang buksan ang saan mang tarangkahan na 
kanyang nais at sapilitang papasukin ang siyudad. 

Nararamdaman ni Khalid na maaari niyang pagkatiwalaan ang taong ito. Siya ay naging 
makatutohanan sa kanyang mga sinasabi. Siya ay inaalok ni Khalid ng Islam, at tinanggap ito ni Jonah. Sa 
nakaraang mga taon siya ay nakakarinig hinggil sa Islam at nagkaroon ng pagkahilig dito. Sa mga kamay 
ni Khalid, tinanggap ni Jonah ang bagong pananampalataya, pagkatapos nito siya ay inutosan ni Khalid 
na bumalik sa siyudad at maghintay, na siyang kanyang ginawa. 

Nang ang Griego ay makaalis, si Khalid ay nag-utos ng pagkuha ng mga tali at ang paghahanda ng mga 
hagdanan. Wala nang panahon upang magsagawa ng isang koordinasyon sa plano ng pag-atake para sa 
buong hukbo, at kaya si Khalid ay nagpasyang paulanan ang kuta sa Silangang Tarangkahan, sa 
pamamagitan ng pangkat ng Iraq na nakatalaga dito. Ang buwan ay lumiwanag sa nalalapit na hating 
gabi, at maya-maya ang paglusob ay magsimula. 

Ayon sa plano ni Khalid, 100 tao ang aakyat sa pader sa lugar na malapit sa Silangang Tarangkahan, na 
siyang kilala bilang matibay. Dito ay tiyak na walang mga bantay. Sa una, tatlong tao ang aakyat sa pader 
dala ang mga tali. Pagkaraan ang hagdanang tali ay ikakabit upang gagamiting daanan ng naiwan tungo 
sa taas ng pader. Ang ilang kawal ay mananatili sa ibabaw ng pader habang ang ilan ay bababa sa kuta, 
at patayin ang sinumang bantay na matatagpuan sa may tarangkahan at buksan ito. Sa pamamagitan 
dito ang buong hukbo ay susugod at simulan ang pag-atake. 

Ang tatlong gabay na umakyat sa pader ay sina Khalid, Qa'qa' at Maz'ur bin Adi. Ang tali ay itinapon sa 
itaas, sisiluin ang naroon sa taas ng pader, pagkatapos ang tatlong matigas na ito ay umakyat kamay sa 
kamay. Walang bantay sa itaas. Ang hagdanang tali ay inilatag, at sa pamamagitan nito ang iba ay 
tahimik na umakyat. Nang ang kalahati sa grupo ay nakaakyat na sa itaas, iniwan ni Khalid ang ilang 
tauhan upang umalalay sa hindi pa nakakaakyat, at bumaba sa kuta kasama ang natira. Ang iilang 
Romanong kawal ay nakasagupa sa kanilang daan pababa at napatay. Pagkaraan ang grupo ay 
nagmamadaling tumungo sa tarangkahan na may dalawang bantay na nakatayo. Pinatay ni Khalid ang 
isa at si Qa'qa' sa isa pa. Ngunit sa pagkakataong ito ang pagkaalarma ay umahon at ilang grupo ng mga 
Romano ang nagsimulang magkatipon tungon sa Silangang Tarangkahan. Batid ni Khalid na ngayon ito ay 
nasagi at sumulong. 

Ang naiwan sa pangkat ng mga Muslim ay mabilis na pumuwesto upang huwag makalapit ang mga 
Romano habang si Khalid at Qa'qa' ay tinatrabaho ang tarangkahan, na nakakandado at nakakadena. Sa 

ilang hampas ay kapwa nawasak ang kandado at kadena, at ang tarangkahan ay pabalibag na bumukas. 
Ang sumunod ay kagyat na bumuhos ang grupo ng Iraq dito. Ang mga Romanong kawal na natipon 
tungo sa tarangkahan ay hindi na bumalik, ang kanilang grupo ay nagkalat sa daan sa gitna ng siyudad. 

Ngayon, ang buong Damascus ay nagising. Ang mga Romanong kawal ay nagmamadaling tumungo sa 
kanya-kanya nilang posisyon, at muling pinagtanggol ang kuta. Tanging ang maliit na reserba ang nanatili 
sa mga kamay ni Thomas nang si Khalid ay nagsimula sa kanyang panghuling hampas upang makuha ang 
sentro ng Damascus, pinagpapatay ang lahat nang tumayo sa kanyang daan - ang pangkat na 
nagtatanggol sa Silangang Tarangkahan. 

Hang yugto bago ang bukang-liwayway si Thomas ngayon ay nakikipaglaro sa kanyang huling 
pagkakataon - sa pinakamainam. Batid niya na nakuha na Khalid ang matibay na pinanghahawakan ng 
siyudad, at ilang sandali na lamang na ang buong siyudad babagsak sa kanyang paanan. Dahil walang 
pagkilos na naganap mula sa ibang mga tarangkahan, nahinuha ni Thomas na si Khalid ay nag-iisang 
umatake at ang ibang grupo ay hindi sumama sa pagpaulan sa kuta. Siya ay umaasa - at ito ang 
pinakamahabang puntarya - na ang ilang mga kumander ng grupo, lalo na si Abu Ubaidah, ay hindi 
nalalaman ang pagpasok ni Khalid. Si Thomas ay nagmamadaling kumilos. Kanyang itinapon ang kanyang 
huling reserba laban kay Khalid upang abalahin ang kanilang pagsulong sa abot ng makakayanan, at 
ganun din nagpadala ng sugo sa Tarangkahan ng Jabiya upang kausapin si Abu Ubaidah at mag-aalok na 
isusuko ang kuta ng mapayapa at magbayad ng Jizyah. 

Natanggap ni Abu Ubaidah ang mensahe na may pagkamagalang at dininig ang kanilang alok na 
sumuko. Naniniwala siya na sila ay lumapit sa kanya dahil takot silang harapin si Khalid. Sa may kalayuan 
na kinaroroonan ng Silangang Tarangkahan ay nakakarinig siya ng ingay ng labanan, iniisip niya na ito ay 
ang biglaang paglabas ng mga Romano, sapagkat hindi pumasok sa isipan niyang si Khalid ay aakyat sa 
pader sa pamamagitan ng mga tali. Si Abu Ubaidah ay walang alinlangan sa isipan na tatanggapin din ni 
Khalid ang kapayapaan upang tigilan ang pagdanak ng dugo at masisiguro ang madaliang pag-ukopa sa 
Damascus. 

Dahil dito, kanyang ginampanan sa sarili ang responsibilidad ng pagpasya at pagtanggap sa kundisyon 
ng pagsuko. Ang Damascus ay papasuking mapayapa, walang pagdanak ng dugo, walang pandarambong, 
walang pangangalipin at walang pagkawasak ng mga templo, ang mga mamamayan ay magbabayad ng 
Jizya, ang hukbo at ang sinumang naninirahan dito na magnanais na gawin ito ay malayang makakaalis 
sa siyudad kasama ang kanilang mga ari-arian. Pagkatapos nito ang Romanong sugo ay tumungo sa 
pinuno ng pangkat sa ibang mga tarangkahan at ipinaalam na ang usapang kapayapaan ay naitakda na 
kasama ang kumander ng mga Muslim at hindi magtatagal ang tarangkahan ay bubuksan, dito dadaan 
ang mga Muslim na mapayapa. Wala nang pagtutol. 

Pagkaraan ng madaling araw, si Abu Ubaidah, kasunod ang kanyang mga opisyal at ang naiwan sa 
kanyang pangkat ay pumasok sa Damascus ng mapayapa mula sa Tarangkahan ng Jabiya, at naglakad 
patungong sentro ng siyudad. Kasama niya si Thomas at Harbees at iba pang mga matataas na pinuno at 
mga obispo ng Damascus. Ngayon si Abu Ubaidah, ay naglalakad na tila anghel ng kapayapaan, at si 
Khalid ay sumusugod katulad ng buhawi, na magkasabay na dumating sa sentro ng Damascus, sa isang 

Simbahan ni Maria. Kawawasak lamang ni Khalid sa huling pagtutol ng mga Romano. Ang ibang mga 
kumander ng pangkat ay pumasok sa siyudad at kumikilos na mapayapa tungo sa sentro ng Damascus. 

Si Abu Ubaidah at si Khalid ay nagkatinginan ng may pagtataka. Nakikita ni Abu Ubaidah na si Khalid 
at ang mga tauhan nito ay hawak ang tumutulo sa dugong espada sa kanilang mga kamay, at nahinuha 
niyang may nagaganap na hindi niya alam. 

Napapansin ni Khalid ang mapayapang hangin na nakapaligid kay Abu Ubaidah at sa kanyang mga 
opisyal, na ang mga espada ay nasa kanilang kaluban at kasama ang iginagalang na mga Romano at mga 
obispo. 

Sa ilang sandali ay walang gumagalaw. Pagkaraan binasag ni Abu Ubaidah ang tensiyonadong 
katahimikan. 

"O ama ni Sulaiman." Wika niya. "Ipinagkaloob ng Allah sa atin ang siyudad na ito sa kapayapaan sa 
pamamagitan ng aking mga kamay, at hindi na kinakailangan na ang mga Muslim ay makipaglaban para 
dito." 

"Anong kapayapaan!" Bulalas ni Khalid. "Nakuha ko ang siyudad na ito sa pamamagitan ng lakas. Ang 
aming mga espada ay naging pula sa kanilang mga dugo, at kinuha namin ang labi ng digmaan at mga 
alipin." 

Naging malinaw na nagkaroon ng nakakatakot na alitan sa pagitan ng dalawang heneral na ito, na 
nagtataglay ng seryusong resulta. Si Khalid ang siyang kumander at dapat na masunod, at higit pa, siya 
ay hindi ang taong kumukuha ng anumang walang kabuluhan mula sa kanyang nasasakupan. At saka, 
ang kanyang matayog na personalidad at ang kanyang walang alinlangang pagpapasya sa militaring mga 
bagay ay nagpapahirap sa kanya upang makipagtalo, lalo na sa ganitong pagkakataon, nang siya ay 
determinadong ituring ang pagsakop sa Damascus bilang bunga ng lakas at hindi isang mapayapang 
negosasyon. Sa kabilang banda, si Abu Ubaidah, ay wala sa malitaring kahusayan o talino sa operasyon 
na katulad ni Khalid, at siyang huling taong magsalaysay o anupaman. Ngunit bilang isang Muslim na 
kabilang sa mga nangungunang antas, isa sa Pinagpalang Sampu, ang Pinagkatiwalaan sa Ummah na ito. 
Siya ay ang al-Asram, ang Taong walang ngiping pang-alis - at walang nakakalimot kung paano siya 
nawalan ng pang-unang ngipin. 

Si Abu Ubaidah ay nagkamali sa pakikipagkasundo sa kanila na walang kaalaman o pahintulot mula 
kay Khalid, ngunit determinado siyang makita na ang salita ng isang Muslim ay igagalang at maiwasan 
ang pagdanak ng dugo. Kanyang iginagalang ang pamumuno ni Khalid at batid na kailangan niya itong 
pakitunguhan ng may pag-iingat. Sa katotohanan, si Abu Ubaidah lamang ay ang tanging tao sa Syria na 
may mataas na panindigan upang usisahin ang anumang pasya ni Khalid. 

Maging si Khalid ay hindi magawang itaas ang boses habang kausap si Abu Ubaidah, gaano man kalaki 
ang kanyang galit. Kung ano ang nagpapahupa sa sitwasyon mula sa panganib ay ang katotohanan na 
ang dalawang taong ito ay taglay sa bawat isa ang tunay na pagmamahal at respeto sa ibat-ibang 
katangian na nagbibigay dangal sa kanila. Nababatid rin ni Abu Ubaidah na maari niyang patahimikin si 

Khalid sa pamamagitan ng ilang salita lamang, sapagkat taglay niya ang isang awtoridad na hindi 
nababatid ni Khalid. Ngunit nagpasya siyang huwag gamitin ang awtoridad na ito maliban sa huling 
dulugan, kapag ang lahat ng pamamaraan ay mabigo. Dito siya ay naging mabuti kay Khalid, ngunit higit 
pa dito mamaya. 

"O kumander." Wika ni Abu Ubaidah. "Dapat malaman na ako ay pumasok sa siyudad ng mapayapa." 

Ang mga mata ni Khalid ay kumislap sa galit, ngunit siya ay nagpipigil sa sarili, sa tinig na hindi 
kawalang respeto, siya ay tumugon. "Ikaw ay nagpatuloy sa kawalang pag-iintindi. Paano sila magkaroon 
ng kapayapaan mula sa iyo kung ako ay pumasok dito sa pamamagitan ng lakas at ang kanilang pagtutol 
ay nawasak?" 

"Matakot sa Allah, O kumander! Ipinagkaloob ko sa kanila ang pangako na kapayapaan, at ang 
problema ay tapos na." 

"Ikaw ay walang awtoridad na magbigay sa kanila ng kapayapaan na wala ang aking pag-uutos. Ako 
ang kumander na nakakataas sa iyo. Hindi ko ibabalik sa kaluban ang aking espada hanggang mapinsala 
ko silang lahat." 

"Hindi ako makapaniwala." Sumpa ni Abu Ubaidah. "Na sasalungatin mo ako na nagbigay ng 
pangakong kapayapaan sa bawat isa sa kanila. Ipinagkaloob ko sa kanila ang kapayaan sa Pangalan ng 
Allah, ang Kataas-taasan, at sa Propeta Sumasakanya ang panalangin ng Allah at kapayapaan. Ang mga 
Muslim na kasama ko ay sumang-ayon sa kapayapaang ito, at ang paglabag sa kasunduan ay hindi natin 
kaugalian." 

Sa yugtong ito, ilan sa mga kawal ni Khalid, na pagod nang makinig sa pagtatalo at nakatingin sa ilang 
Romanong nakatayo sa kabilang panig ay nagsimulang ikaway ang kanilang espada at tinungo ang mga 
Romano upang patayin ang mga ito. 

Nakikita ni Abu Ubaidah ang kinikilos na ito at nagmamadaling nilampasan si Khalid, inutusan ang 
mga kawal na tumigil hanggang ang pag-uusap sa pagitan niya at Khalid ay matapos. Ang mga kawal ay 
tumalima. Tanging si Abu Ubaidah lamang ang nakapagsagawa nito, at si Khalid ay walang nagagawa 
maliban sa subukang apulahin ang umaahong puot. 

Ngayon ang iba pang kumander ng tatlong pangkat ay dumating upang pag-usapan ang sitwasyon. 
Makalipas ang ilang minuto kanilang narating ang kasunduan sa kanilang panig at ipinaabot ang kanilang 
opinyon kay Khalid. Hayaang magkaroon ng kapayapaan, sapagkat kung maririnig ng mga Romano sa 
Syria na ang mga Muslim ay nagbibigay ng pangako ng kaligtasan at pagkaraan ay pinagpapatay ang mga 
pinangakuan ng kaligtasan, wala nang ibang siyudad ang susuko sa mga Muslim, at ito ay maghahatid sa 
gawaing pagsakop sa Syria ng hindi masusukat na kahirapan. 

Ang emosyon ni Khalid ay hindi napipigilan sa kanyang katwiran, at ang rason ni Khalid ay nakita ang 
karunungang militar sa payo na inihandog ng mga heneral. Isang saglit siyang nagtapon ng tingin kay 
Thomas at Harbees, pagkaraan ay nagsabi. 

"Ako'y sumang-ayon sa kapayapaan, maliban sa dalawang akusado na ito." 

"Ang dalawang ito ang siyang unang pumasok sa aking kasunduan." Sabi ni Abu Ubaidah kay Khalid. 
"Ang aking salita ay kailangang hindi masisira. Nawa'y kahabagan ka ng Allah!" 

Si Khalid ay sumuko. "Sumpa man sa Allah!" Bulalas ni Khalid. "Kung hindi dahil sa iyong salita tiyak na 
napapatay ko na sila. Hayaan silang makaalis sa siyudad, kapwa sa kanila, at nawa'y ang sumpa ng Allah 
ay susunod sa kanila saan man sila magpunta!" 

Si Thomas at Harbees ay labis ang pagkatakot habang pinapanood ang pagtatalo sa pagitan ng 
dalawang Muslim na heneral habang ang mga tagapagsalin ay isinalin ang kanilang mga salaysay. Dahil 
dito, nang kanilang maintindihan ang lahat at ang mga buntong-hininga ng kalutasan naibulalas nang 
maipaunawa sa kanila ang kapasyahan ng pag-uusap. 

Ngayon sila ay lumapit kay Abu Ubaidah kasama ang tagapagsalin at humingi ng pahintulot na 
lumayo sa kahit saang ruta na pipiliin nila. 

"Oo." Sabi ni Abu Ubaidah. "Maaari kayong pumunta saang mang ruta na inyong pipiliin. Ngunit 
kapag masakop namin ang saan mang lugar na inyong tinitirahan, kayo ay hindi na napasailalim sa isang 
pangako ng kapayapaan." 

Si Thomas ay nangangamba sa pagtugis ni Khalid, pagkaraan ay humiling. "Bigyan ninyo kami ng 
tatlong araw na kapayapaan. Pagkaraan kapag ang pansamantalang kapayapaan ay matatapos, kapag 
kami ay inyong maabutan, maari ninyong gawin ang nais ninyo - patayin kami o aalipinin." 

Dito si Khalid ay sumali sa usapan. "Sang-ayon ako, maliban na wala kayong dadalhin sa inyong pag- 
alis kundi pagkain para sa paglalakbay." 

"Muli, ito ay hahantong sa pagsira sa kasunduan." Tutol ni Abu Ubaidah. "Ang kasunduan ko sa kanila 
ay nagpapahintulot na dalhin ang lahat ng kanilang mga ari-arian." 

"Kahit dito, ako ay pumayag." Wika ni Khalid. "Ngunit, walang sandata." 

Ngayon si Thomas ay tumutol. "Kailangan naming magkaroon ng ilang sandata upang ipagtanggol ang 
aming sarili sa mga kaaway maliban sa inyo. Kung hindi, kami ay manatili dito, at magagawa ninyo sa 
amin ang ninanais ninyo." 

Nauunawaang mabuti ni Thomas kung gaano kahalaga para sa mga Muslim na ito ang paggalang sa 
kanilang kasunduan, at sinamantala nito ang kahulugan ng dangal. 

Si Khalid hanggang sa ngayon ay nasa pagsang-ayon na ang bawat isang tao ay makapagdala ng 
sandata, ito man ay isang espada o isang sibat o isang pana.17 


17. Ang pag-uusap sa pagitan ni Khalid at Abu Ubaidah ay sinipi mula kay Wagidi; pp. 51-52. 

Agad-agad pagkatapos nito, ilang sandali matapos sumikat ang araw, ang kasunduan ay inilabas at 
nilagdaan ni Khalid. At ito ay naglalaman ng mga sumusunod. 

"Sa Ngalan ng Allah, ang Mahabagin, ang Maawain. Ito ay ibinigay mula kay Khalid bin al-Waleed para 
sa mamamayan ng Damascus. Kapag ang mga Muslim ay pumasok, sila (ang mga mamamayan) ay 
magkakaroon ng kaligtasan para sa kanilang mga sarili, sa kanilang kayamanan, ang kanilang mga templo 
at pader ng kanilang mga siyudad, na dito ay walang sisirain. Sila ay nagkaroon ng pangakong ito sa 
Ngalan ng Allah, ng Sugo ng Allah (), sumasakanya nawa ang panalangin ng Allah at kapayapaan, ng 
Khalifah at ng mga nananampalataya, na mula dito sila ay makakatanggap ng kabutihan hanggat sila ay 
nagbabayad ngJizya."18 

Ang halaga ng Jizya ay itinakda na isang Dinar bawat tao at ang halaga ng pagkaing inilaan sa mga 
Muslim, ang sukat nito ay itinakda rin. 

Ang Damascus ay nakuha. Ang pinakadakilang premyo sa Syria, hindi kabilang ang Antioch, na ngayon 
ay nasa kamay na ng mga Muslim, ngunit sila na sumakop sa siyudad ay nakikita ang kanilang 
pinaghalong mga damdamin. 

Ang mga Muslim na naghihirap at lumaban para sa premyo na ito. Habang ang napaslang sa kanila ay 
masmababa kumpara sa mga Romano, gayunman, sila ay nagbayad ng mahal para pagsakop. Sila ay 
magiting na lumalaban sa loob ng isang buwan at inialay ang kanilang dugo at pawis para sa tagumpay 
na ito. Kanilang kinuha ang syudad sa pamamagitan ng espada - lalo na ang pangkat mula sa Iraq, na 
siyang nagpaulan dito sa panahon ng gabi at winasak ang lahat ng pagtutol. Ngunit ang bunga ng 
kanilang pinaghirapan ay inagaw ng isang deplomasya ni Thomas at ang simpleng kabutihan at malaking 
puso na si Abu Ubaidah. Ang anak ng siruhano ay walang katungkolan upang gawin ito, ngunit siya ay, 
matapos sa lahat, Ang isang Pinagkatiwalaan sa Relihiyong ito, at walang salita ng pamumuna ang itinaas 
laban sa kanya.Ang mga Muslim ay naipon sa pangkat-pangkat habang tinitingnan ang eskulta ng mga 
Romano na naglalakad palabas sa siyudad. Ang eskulta ay nagtataglay ng hukbo at libu-libong sibilyan na 
piniling huwag magpailalim sa pamamahala ng mga Muslim at lumabas sa Damascus kasama ang 
kanilang mga asawa at mga anak. 

Ang asawa ni Thomas, ang anak na babae ni Heraclius, na naglalakbay kasama ang kanyang asawa. 
Kasama sa eskulta ang daan-daang karwahe at mga karo na nagdadala sa lahat ng ari-arian ng mga 
manlalakbay at ang mga paninda ng siyudad, kabilang ang 300 na paldo na may pinakamainam na telang 
pag-aari ni Heraclius. Ang ilan sa mga Muslim ay nakatingin na may galit, ang iba ay malungkot, na 
makita ang Damascus na pinatuyo sa lahat ng kanyang kayamanan. Ito ang mainam na sandali para sa 
mga nanalo sa Damascus. Si Khalid ay nakatayo kasama ang ilan sa kanyang mga opisyal at mga kawal, 
nakatingin sa malungkot na tanawin. Lumilitaw na ang pag-alis ng mga Romano ay wala nang natitirang 
halaga sa Damascus. Nagkaroon ng kirot sa puso ni Khalid. Siya ang kumander sa hukbo, kanyang 
nasakop ang Damascus sa pamamagitan ng espada, kanyang pinaulanan ang kuta. At ito ang ginawa ni 
Abu Ubaidah! 


18. Balazuri; p. 128. 

Tumingin siya sa iba at nakikita ang mga namumulang mukha sa galit. Ang lahat ng ito ay nararapat sa 
kanila sa karapatan ng pagkasakop. Sa ibayo ng ruta nakatayo ang mga Muslim na magkagrupo, 
nanonood na may katahimikan. Madali lamang nilang sunggaban ang eskulta at kukunin ang nais nila, 
ngunit dito ay desiplinado ang hukbong ito, at ito ang paggalang, isang moral na tungkulin para sa 
nabitiwang salita, na walang isa mang kawal ang hahadlang sa pagkilos ng eskulta. 

Nakikipaglaban si Khalid upang pigilan ang kanyang galit. Pagkaraan ay itinaas ang kanyang mga 
kamay sa langit, at sa puno ng sakit na tinig siya ay nanalangin ng malakas. "O Allah! Ipagkaloob sa amin 
ang lahat ng ito bilang panustos para sa mga Muslim!"19 

Ngunit wala nang pag-asa. O wala na nga ba? Si Khalid ay nakarinig ng isang magalang na pagtikhim 
mula sa kanyang likuran, at sa paglingon ay nakita si Jonah ang Mangingibig na kasing lungkot noong 
gabi na una itong makita sa loob ng kanyang tolda. 

Si Jonah, ay kinatagpo ang kanyang asawa pagkatapos ng pagsuko, hinihiling dito na sumama sa 
kanya, at sa simula ay pumayag ito. Ngunit nang sabihin niyang siya ngayon ay kasama na sa mga 
Muslim at tinanggap ang kanilang pananampalataya, ang babae ay umurong sa kanya at nanumpa na 
wala na itong magagawa para sa kanya. Siya ay nagpasyang lisanin ang Damascus, at sa ngayon ay 
naglalakbay kasama sa eskulta ni Thomas. Si Jonah, ang masalimoot na mangingibig ay nagagalit ng labis 
dahil sa simubuyo ng damdamin nito para sa babae, na ngayon ay dumating upang hilingin ang tulong ni 
Khalid. Kukunin ba ng mga Muslim ang babae sa pamamagitan ng lakas at ipagkaloob ito sa kanya? Hindi, 
hindi nila ito gagawin. Ang babae ay kabilang sa pinangakuan ng kaligtasan at hindi maaaring galawin. 

Ang mga Muslim ba ay hindi maaaring tutugisin at atakihin ang eskulta? Hindi, hindi nila ito gagawin. 
Ang pangako ng kaligtasan para sa eskulta ay hanggang tatlong araw lamang, at sa loob ng panahong ito 
walang pagtugis na isagawa. 

Pagkalipas ng tatlong araw, pagkaraan, ito ay wala nang silbi. Patungo sa nakakasindak na paglalakad 
ng matulin na kanilang ginawa, ang eskulta ay makakalayo na pagkatapos ng tatlong araw at hindi na sila 
maaabutan ng mga Muslim. 

Ngunit kanila itong magagawa. Siya, si Jonah ay alam ang ilang tuwirang daan na ang mabilis na 
mangangabayo ay maaaring gamitin upang mapangunahan ang eskulta, habang ang eskulta sa kanyang 
sarili ay nakagapos sa daan at hindi magawang padaliin ang kanilang ruta. Wala paring kwenta. Sapagkat 
ang ibat-ibang Persiyanong mga kuta - Emessa, Baalbeek, Tripolis - na sapat ang lapit upang abutin ng 
tatlong araw o apat na araw, at ang eskulta ay magiging ligtas sa loob ng mga pader sa saan man dito 
bago paman sila maabutan ng mga Muslim. Ngunit hindi, ito ay hindi magaganap. Ang eskulta ay hindi 
pupunta saan man sa mga lugar na iyon. Siya, si Jonah ay nababatid na ang eskulta ay kumikilos 
patungong Antioch at aabutin ng ilang araw bago sila makakarating dito. 


19. Waqidi; p. 52. 

Si Jonah, ang siyang maging tagaakay sa mga Muslim. Ang tangi niyang hinahangad na maibalik ay ang 
babae! 

Kumikislap ang mga mata ni Khalid. Ang mga posibilidad na naimungkahi ni Jonah ay nagbubukas 
katulad ng tubig para sa nauuhaw. Kanyang kinawayan ang ilan sa kanyang mga opisyal - si Dhiraar, Raafi, 
at Abdur-Rahman bin Abi Bakr. Sila ay maglunsad ng pagtugis makalipas ang tatlong araw! Ang plano ay 
nabuo, naitalaga ang mga tagubilin, at isinagawa ang paghahanda. Kapag ang tatlong araw na palugit ay 
matapos, ang Kumikilos na Bantay ay susugod sa pagtugis at kumilos sa makakabaling-leeg na bilis. Ayon 
sa mungkahi ni Jonah, napagpasyahan na ang lahat ay magsusuot ng damit katulad ng mga 
mamamayang Arabo, upang ang sinumang grupo ng mga Romano ang makasalubong sa daan ay 
pagkakamalan silang ganun at hindi hahadlangan ang kanilang kinikilos. Ang pag-asa ay hinahalo sa puso 
ng mga nananampalataya! 

Sa umaga ng ikaapat na araw, ilang sandali matapos sumikat ang araw, sa tukmang oras na ang yugto 
ng palugit ay natapos, ang Kumikilos na Bantay ay kumabig palabas sa Damascus na pinangungunahan ni 
Khalid at Jonah. Si Abu Ubaidah ay siyang iniwan bilang kumander sa Damascus. 

Ang ruta na kinuha ng Kumikilos na Bantay ay hindi naitala. Naisalaysay ni Waqidi na naabutan ng 
mga Muslim ang eskulta ilang layo mula sa Antioch, hindi malayo sa dagat, sa isang talampas sa ibayo ng 
kalupaang may mga burol na tinawag bilang al-Abrash ng mga Arabo at Barda ng mga Romano.20 

Dito ay nagkaroon ng malakas na buhos ng ulan, at ang eskulta ay kumalat sa talampas, naghahanap 
ng masisilungan mula sa masamang panahon, habang ang mga ari-arian ay nakahilata sa buong lugar. 
Ang mga Romano ay walang kahit katiting na hinala sa kidlat na malapit nangtatama sa kanila. 

Maraming bigkis ng mamahaling tela ang nakalatag sa lupa dahilan na ang kapatagan na ito ay 
nakilala bilang Marj-ud Deebaj i.e. ang Kaparangan ng Brokeid, at dahil dito ang pagkilos ay binansagang 
ang Digmaan sa Kaparangan ng Brokeid. 

Ngayon ang klima ay naging malinaw. Si Jonah at ang ibang mga tagamanman ay napatunayan ang 
lokasyon ng eskulta na hindi sila namalayan, at dinala ang sapat na impormasyon kay Khalid upang 
planuhin ang pag-atake. Si Khalid, ang dalubhasa sa pagkilos at pag-atake, dito ay muling pinakita ang 
kanyang kahusayan sa pagsagawa ng militaring prinsipyo. 

Natanggap ng mga Romano ang unang palatandaan sa presensiya ng mga Muslim nang ang pangkat 
ng kabalyera ay lumapit at nakipagsagupa sa kanila mula sa timog, sa ibayo ng daan mula sa Damascus, 
na pinangungunahan ng kalahating-hubad na si Dhiraar. Ang mga Romano ay nasurpresa kay Dhiraar na 


20. Ang lugar ito ay malamang na ngayon ay nakilala bilang Jabal Ansariya, ang hilagang dulo na 
lumawak tungo sa timog ng Antioch. Ang paglalakbay sa tawid ng kalupaang ito mula sa Aleppo tungo 
sa Latakia ang sinuman ay makakakita ng malawak na kapatagan sa pantay na kalupaan sa ibabaw na 
bahagi na saklaw nito. 

nakaabot sa kanila, ngunit nang makita na ito ay may kaunting pwersa lamang, sila ay nagpasya na 
gumawa ng palaman mula dito at pagkaraan ay muling magpahinga. Sila ay pumuwesto upang harapin 
ang mga Muslim sa sagupaan, at nagsimulang makipaglaban katulad ng matapang na Romanong 
lumalaban. 

Kalahating oras ang lumipas, isa na namang katawan ng mga Muslim na kabalyera, na may 1,000 
mangangabayo na pinamunuan ni Raafi, ang lumitaw mula sa silangan, at ngayon ay napagtanto ng mga 
Romano ang kanilang maling akala na tanging isang pangkat lamang ang umabot sa kanila. Walang 
alinlangang ang mga Muslim ay mayroong dalawang pangkat. Ang una ay nagkunwaring nagpapansin 
lamang sa mga Romano, habang ang pangalawa ay hatid ang hampas mula sa hanay. Ngunit ito ay hindi 
problema, sila ay magsagawa ng palaman mula sa dalawang pangkat na ito sa halip na isa. Ang mga 
Romano ay muling bumuo at tinanggap ang sagupa ni Raafi. 

Kalahating oras ang lumipas, nang lumitaw mula sa hilaga, i.e mula direksiyon ng Antioch, ang grupo 
ng iba pang kabalyera sa pamumuno ni Abdur-Rahman, ang mga Romano ay labis na nabahala. Ito ay 
higit na mapanganib kaysa sa kanilang iniisip. Sila ay mapuputol mula sa Antioch, at kailangang agad na 
harapin ang tatlong grupo na ito upang makagawa ng daan tungo sa hilaga o ang umatras sa kanluran, 
ang huli ay siyang tanging naiwang daan para sa kanila. Muli ang mga Romano ay bumuo na ang kanilang 
diwa ay hindi gaanong mataas. Ang mga grupo ng mga Muslim ay umataki sa maraming Romano sa 
kanilang mga espada at sibat at nagsagawa ng pagkawasak, ngunit ang mga Romano ay pinanatiling 
pigilan ang kanilang posisyon, at ang labanan ay masidhing nagpatuloy hanggang isang oras. 

Mula sa kanluran ay lumitaw ang ikaapat na grupo ng mga Muslim na naglunsad ng pagkabig sa 
hukbo ng mga Romano. Mula sa sigaw ng digmaan ng kanilang pinuno, nababatid ng mga Romano kung 
sino ang kumander ng huling grupong ito. 

"Ako ang banal na mandirigma! Ako si Khalid bin al-Waleed!" 

Nagkaroon ng malaking pagpatay na siyang karaniwang kaugalian ni Khalid. Si Khalid sa kanyang sarili 
ang pumatay kay Thomas at Harbees sa pang-isahang labanan, at sa isang pagkakataon na siya ay 
nakapasok sa loob ng Romanong hukbo at nahiwalay mula sa kanyang mga kasamahan at napalibutan 
ng kanyang mga kaaway. Hindi na siya makakalabas na buhay kung hindi sa pamamagitan ni Abdur- 
Rahman, na humawi dito kasama ang ilang mangangabayo at iniligtas si Khalid. 

Pagkaraan ng karagdagang labanan, ang pagpigil ng mga Romano ay gumuho. Dahil ang mga Muslim 
ay masyadong maliit upang lubos na mapalibutan ang Romanong hukbo at ang labanan ay naging 
nakapagtataka sa pagiging malubha, libu-libong mga Romano ang nakapagsagawa ng pagtakas at 
nailigtas ang kanilang sarili. Ngunit ang lahat ng labing-yaman at ang maraming bilang ng bihag, mga 
kalalakihan at kababaihan, ay napasakamay sa mga Muslim. At natagpuan ni Jonah ang kanyang 
minamahal. 

Si Jonah ay lumapit sa babae upang kunin ito sa pamamagitan ng lakas, ngunit nakita siya nito sa 
kanyang paglapit at inilabas ang punyal mula sa ilalim ng kanyang damit, at ibinaon ito sa kanyang dibdib. 
Nang siya ay malapit nang mamatay, si Jonah ay umupo sa kanyang tabi na may tahimik na mga luhang 

nangingilid sa mga pisngi. Siya ay nanumpa na mananatiling tapat sa kanyang asawa na hindi 
nakatakdang mapasakanya, at hindi na titingin sa iba pang babae. 

Nang malaman ni Khalid ang kabiguan na dinanas ni Jonah, kanya itong pinatawag at inalok sa ibang 
babae na nakatayo sa malapit - isang maganda at mayaman, ayon sa damit at sa mga alahas na suot nito. 
Hindi makaimik si Jonah sa kanyang unang tingin sa magandang dilag. Nang siya ay makapagsalita, sinabi 
niya kay Khalid na ang babaeng ito ay walang iba kundi ang anak na babae ni Heraclius, na balo ni 
Thomas. Walang posibilidad na ito ay kanyang magustohan, sapagkat hindi magtatagal si Heraclius ay 
magpadala ng hukbo upang bawiin ito sa pamamagitan ng lakas o mga sugo upang ito ay tubusin. 

Ngayon ang mga Muslim ay bumalik dala ang mga labing yaman at mga bihag, sapat na 
magpapaligaya sa nananaig na hukbo. Ang ruta ng kanilang pagbabalik ay muling hindi naitala, ngunit 
walang sakuna sa kanilang paglalakbay. Sa kanilang paglakad tungo sa Damascus, sila ay nakakita ng 
maliit na ulap ng alikabok na papalapit sa ibayo ng daan mula sa Antioch. Nang makalapit ang ulap na ito, 
lumilitaw na isang maliit na grupo ng mga mangangabayo, halatang walang balak na makipaglaban, 
sapagkat masyado itong kaunti para sa gawaing iyon. Mula sa grupong ito isang Romanong iginagalang 
ang lumapit kay Khalid. 

"Ako ang kinatawan ni Heraclius." Wika nito. "Sinasabi niya sa iyo, 'Aking nalalaman ang iyong ginawa 
sa aking hukbo. Pinatay mo ang aking anak-sa-batas at binihag ang aking anak na babae. Ikaw ay nanalo 
at umalis na ligtas. Ngayon hinihiling ko sa iyo ang aking anak na babae. Maaari mo siyang ibalik sa akin 
na may tubos o ipagkaloob sa akin bilang handog, sapagka't ang karangalan ay isang matibay na sangkap 
ng iyong katangian.' Ito ang sinabi ni Heraclius." 

Ang dangal ay tunay na isang malakas na sangkap sa katauhan ni Khalid. Kaya isang kagitingan at 
isang kabutihang-loob. Sa tanang buhay niya siya ay may mabuting kalooban sa pagbibigay - ang pagka- 
mapagbigay na mamaya ay maghahatid sa kanya tungo sa malubhang kagulohan. Ngayon siya ay 
nagpasyang maging mapagbigay sa Imperor ng Roma. 

"Kunin ang babae bilang handog." Wika niya. "Wala nang pagtutubos."21 

Kinuha ng kinatawan ang anak na babae ni Heraclius, at nagpapasalamat ng marami, pagkaraan ay 
bumalik sa Antioch. 

Si Jonah ay nananatiling windang ang puso. Walang makakaaliw sa kanya. Si Khalid ay nag-alok ng 
malaking handog mula sa kanyang sariling bahagi ng labing yaman, na maaaring gamitin nito upang 
kumuha ng ibang mapangasawa, bibilhin kung kinakailangan, ngunit si Jonah ay tumanggi. Siya ay 
nananatiling tapat sa kanyang pangakong mabuhay na walang asawa. Siya rin ay nananatiling matapat sa 
kanyang bagong pananampalataya at nakipaglaban sa lilim ng bandila ng Islam sa loob ng dalawang taon 
hanggang sa Digmaan sa Yarmuk, na doon siya ay naging Martir. 

Ang pagbabalik ng kumikilos na bantay kasama ang labing yaman ay masayang sinalubong ng mga 
Muslim sa Damascus. Minsan pa, ito ay ginawa ng Espada ng Allah! Ang pwersang ito ay nawala sa loob 
ng 10 araw, at ang mga Muslim ay labis na naligalig, ngunit ngayon ay naging maayos na ang lahat. Si 

Khalid ay nagpadala ng sulat sa Madinah, para kay Abu Bakr, pinapaalam dito ang pagkasakop sa 
Damascus at kung paano nilinlang ng mga Romano si Abu Ubaidah, ang kanyang pagtugis sa eskulta ng 
mga Romano, ang pagpatay kay Thomas at Harbees, ang pagkuha sa labing yaman at mga bihag, ang 
anak na babae ni Heraclius at ang pagpalaya dito. Ang liham na ito ay isinulat noong Oktubre 1, 634 
(pangalawa ngSha'ban, 13H).22 

Ang sugo na nagdadala sa liham na ito ay hindi pa nakalayo ng ilang oras nang tawagin ni Abu 
Ubaidah si Khalid at sinabi ditong si Abu Bakr ay patay na at si 'Umar ang siyang naging Khalifah sa 
ngayon. Hawak nito ang liham na isinulat ng bagong Khalifah para sa kanya (i.e. Abu Ubaidah). May pag- 
aalinlangang kinuha ni Khalid ang liham at sinimulang basahin. Ang isang pinakamahalagang linya ay tila 
isang pangungutya, "Itinalaga kita bilang kumander sa hukbo ni Khalid bin al-Waleed . . ." Nabasa ni 
Khalid mula sa liham. 


21. Waqidi; p. 58. 

22. Ang pagpaliwanag sa petsa ng pagsalakay at pagsakop sa Damascus, tingnan ang Note 11, 
Appendix B. 

KABANATA 31 


Ang Malupit na Taga 

"Purihin ang Allah na siyang nagtakda sa kamatayan ni Abu Bakr, na higit kong minahal kaysa sa kay 
'Umar. Purihin ang Allah na siyang nagkaloob ng awtoridad kay 'Umar, na minahal ko ng kaunti kaysa sa 
kay Abu Bakr, at pumilit sa akin na mahalin siya." [Khalid bin al-Waleed, nang maipaabot ang balita ng 
paglisan ni Abu Bakr sa kanyang hukbo.] 

"Nagawa mo ang gawain na walang nakapagsagawa, ngunit ang mga tao ay walang kakayahan, 
sapagkat ang Allah ang Taga-paggawa." [Tula ng mga Arabo, sinipi ni 'Umar para kay Khalid] 1 

Sa Madinah, nang ang matandang Khalifah ay naghihingalo, ay nagpadala ng kagamitang panulat at 
sumulat ng kautusan. Matapos sa kanya si 'Umar ang siyang maging Khalifah at ang mga 
mananampalataya ay manunumpa ng katapatan sa kanya. Ito ang huling kautusan ni Abu Bakr. Noong 
Agusto 22, 634 (ika-22 ng Jamadi-ul-Akhir, 13H), si Abu Bakr ay pumanaw at si 'Umar ang siyang naging 
Khalifah. Sa ganon ding araw ang bagong Khalifah ay nagpalabas sa kanyang unang utos. Si Khalid ay 
paalisin mula sa pamamahala sa hukbo ng mga Muslim sa Syria! Kanyang isinulat kay Abu Ubaidah ang 
sumusunod. 

"Sa Pangalan ng Allah, ang Mahabagin, ang Maawain. 

Igigiit ko sa iyo ang takot sa Allah na nabubuhay ng walang hangganan habang ang lahat ay maglalaho, 
na Siyang namamatnubay sa atin palayo mula sa kasamaan at inalis tayo palabas sa kadiliman tungo sa 
liwanag. Ako ay nagtalaga sa iyo na maging kumander sa hukbo ni Khalid bin al-Waleed. Kaya gampanan 
ito bilang iyong tungkulin. 

Huwag ipadala ang mga Muslim sa kanilang kasamaan alang-alang sa pandarambong, at huwag ilagay 
ang mga Muslim sa isang kampo na walang pagmamatyag dito at alamin kung ano ang naroroon. 

Huwag magpadala ng mga paglalakbay maliban sa isang binuo ng maayos na mga pangkat. At mag- 
ingat sa pagsagawa ng anumang hakbang na maghahatid tungo sa pagkalipol ng mga Muslim. 

Ginawa kayong pagsubok ng Allah sa akin at ako ay pagsubok sa inyo. Bantayan ang sarili laban sa 
tukso ng mundo upang ikaw ay huwag nitong wasakin katulad ng pagkawasak ng ibang nauna sa iyo, at 
iyong nakikita kung ano ang kanilang nararamdaman."2 

Ang liham ay ibinigay sa sugo kasama ang tagubilin na magpatuloy sa Syria at siya mismo ang 
magbigay nito kay Abu Ubaidah. 


1. Ibn Kathir, al-Bidayah wan-Nihayah, Dar Abi Hayyan, Cairo, lst ed, 1416/1996, Vol. 7, p. 19. 

2. Tabari; Vol. 2, p. 622. 

Sa sumunod na araw si 'Umar ay namumuno ng pangkalahatang pagdarasal sa Masjid ng Propeta (). 
Nang matapos ang pagdarasal, kanyang tinawag ang mga tao - ang unang pagtawag ng kanyang pagiging 
Khalifah. Siya ay nagsimula sa pagpuri sa Allah at humingi ng panalangin para sa Propeta (), pagkaraan 
siya ay nagpatuloy. 

"Pagmasdan! Ang Arabo ay katulad ng kamelyo na sumusunod sa kanyang amo at naghihintay sa 
kanya saan man siya nakaupo. At sumpa man sa Panginoon ng Ka'bah, dadalhin ko kayo sa tamang 
landas." 

Sa kabuohan ng kanyang talumpati, kanyang binigyang-diin ang ibat-ibang kabutihan at mga tungkulin 
na nakaatang sa mga Muslim, at nanumpa na gawin ang abot ng kanyang makakaya upang mapaunlad 
ang kapakanan ng Islam. Sa pagtatapos ng kanyang talumpati, ipinaabot niya sa karamihan ang kanyang 
pag-alis kay Khalid sa pamumuno ng hukbo sa Syria at itinalaga si Abu Ubaidah bilang kapalit. 

Ang pagpaparating na ito ay tinanggap ng mga Muslim sa isang nakakabinging katahimikan. Ang 
bawat isa ay batid na sa puso ni 'Umar ay naroon ang munting pagmamahal para kay Khalid, ngunit 
walang sinuman ang nag-aakala na gagawin ni 'Umar ang kalupitang ito laban sa Espada ng Allah, at sa 
ganito kabilis, lalo na pagkatapos ng mga malalaking tagumpay na napanalunan ni Khalid para sa Islam 
sa loob ng dumaang tatlong taon. Ganun paman, si 'Umar ay isang labis na kinatatakutan, kahit na siya'y 
iginagalang na tao, at iilan lamang ang nangahas na salungatin siya. Bilang karagdagan, bilang Khalifah, 
nasa kanya ang karapatan na magtalaga at mag-alis sa mga kumander na kanyang pinipili, at ang 
kanyang pagpasya ay tinatanggap at sinusunod. 

Ang lahat ay nananatiling tahimik, katahimikang mas nakakabingi kaysa sa mga salita. 

Ngunit isang binatilyo ang naroon at nagsalita. "Aalisin mo ang isang tao." Pasigaw niya kay 'Umar. 
"Na sa mga kamay nito inilagay ng Allah ang matagumpay na Espada at sa pamamagitan nito, 
pinapalakas ng Allah ang Kanyang Relihiyon! Ang Allah ay hindi magpapatawad sa iyo, maging ang mga 
Muslim, sa iyong pagbabalik sa kaluban ng Espada at pag-aalis sa isang kumander na itinalaga ng Allah 
upang mamahala." 

Nakilala ni 'Umar ang batang ito, siya ay nagmula sa Bani Makhzum - ang angkan ni Khalid. Kanya ring 
nahihinuha ang kalagayan ng pagtitipon at nababatid na ang naging reaksiyon sa kanyang pagpapaabot 
ay isang pagsang-ayon. Siya ay nagpasyang huwag magsalita ng anupaman hinggil sa paksa. Bagkus siya 
ay tumugon. "Ang binatilyong ito ay nagalit alang-alang sa anak ng kanyang tiyuhin."3 Pagkaraan siya ay 
umalis. 

Sa araw na iyon si 'Umar ay nagninilay-nilay sa isang mahalagang bagay na may kinalaman sa pag-alis 
kay Khalid. Siya ay humantong sa palagay na kailangan niyang ipaliwanag sa mga Muslim ang kanyang 
ginawa upang kumbinsihin ang mga ito na siya ay naging makatarungan. Ang isang nakakasilaw na 
liwanag katulad ni Khalid ay hindi mapatay na walang pag-aalok ng sapat na katwiran. Sa sumunod na 
araw ay muli niyang pinatawag ang mga Muslim. 

"Ako ay hindi tutol kay Khalid na siyang mamahala. Ngunit siya ay mapag-aksya at nagwaldas ng 
kanyang kayamanan sa mga manunula at mandirigma, nagbibigay sa kanila ng higit sa nararapat, na 
kung saan ang kayamanan na ito ay higit na mainam upang igugol sa pagtulong sa mga mahihirap at 
nangangailangan na kabilang sa mga Muslim. Huwag ninyong sabihin na pinaalis ko ang isang malakas na 
tao, at itinalaga ang isang taong mahina upang mamuno, sapagka't ang Allah ay kasama niya (i.e Abu 
Ubaidah) at tutulong sa kanya."4 

Sa pagkakataong ito, ay walang sinumang nagsalita. 

Ang mensaherong nagdadala ng liham ay dumating sa Damascus habang kasalukuyan ang pagsalakay 
laban sa mga Romanong tumutulong ilang araw bago ito naganap. Batid niya ang nilalaman ng liham, at 
bilang intelihenting tao kanyang nahinuha na ang dulot nito sa nakikipaglabang mga Muslim ay hindi 
maganda. Kaya sinabi niya sa kanyang mga nakasalamuha na ang lahat ay nasa mabuting kalagayan na 
ang dagdag pwersa ay nasa kanilang daan. Nang dumating sa tolda ni Abu Ubaidah ay walang ibang 
naroroon, kanyang iniabot ang liham. 

Binasa ni Abu Ubaidah ang liham at nabigla. Hindi niya pinangarap na mangyari ito kay Khalid. Batid 
niya na si Khalid ay siyang tinutularan ng hukbo at ang kanyang presensiya bilang pinunong kumander ay 
isang sanhi ng mataas na importantsiya upang magkaroon ang mga Muslim ng tiwala sa sarili upang 
magtagumpay laban sa lahat ng labanan. Ang epekto ng pagbabago sa pamamahala ay masama, lalo na 
habang ang mga Muslim ay nakikipagsagupa sa isang mahirap na pagsalakay at walang tanda ng 
pagkakaroon ng pabor. Mahirap upang sila ay kombinsehin sa katarungan ng pagkaalis ni Khalid o ang 
dahilan ng pagsagawa nito. Bilang karagdagan, si Abu Ubaidah ay wala sa damdaming kunin ang 
pamamahala sa gitna ng operasyon na ang lahat ay itinakda ni Khalid. Dahil dito siya ay nagpasyang 
huwag magsalita hinggil sa pagkamatay ni Abu Bakr o ang pagbabago ng pamamahala hanggang ang 
pagsalakay ay hahantong sa kalalabasan. Ang mensahero, nang tanungin, ay sinisiguro nitong wala 
siyang sinasabihan sa nilalaman ng liham ng Khalifah na sinuman, at binabalaan siya ni Abu Ubaidah na 
gawing lihim ang bagay na ito sa kanyang sarili. 

Ang mga Muslim sa Damascus ay nanatiling walang alam sa pagbabago ng pamamahala sa huling 
bahagi ng pagsalakay. Maging sa araw ng pagkasakop si Abu Ubaidah ay walang ginawang pagbabase 
dito sa kanyang pakipagtalo kay Khalid, sapagkat ang pagsagawa nito ay katumbas ng pagpatama sa 
kababaan ng sinturon at pagmamaliit kay Khalid sa harapan ng kaibigan at kaaway. 

Kaya si Khalid ang pumirma sa kasunduan kasama ang mga taga-Damascus at hindi si Abu Ubaidah. Sa 
katunayan ito ay hanggang sa pagbalik ni Khalid mula sa pagtugis sa mga Romano nang siya ay nilapitan 
ni Abu Ubaidah, sinabi sa kanya ang pagpanaw ni Abu Bakr at ang pagtalaga ng bagong Khalifah, at 
ibinigay sa kanya ang liham ni 'Umar upang basahin. 


3. Tabari; Vol. 2, p. 622. 

4. Tabari; Vol. 2, p. 622. 

Dahan-dahang binasa ni Khalid ang liham. Ito ay sadyang malinaw, siya ay nadaya! Si Abu Ubaidah na 
ang bagong Punong-Kumander. Marahil ay kanya nang inaasahan na ito ay mangyayari kapag si 'Umar 
ang naging Khalifah, ngunit nabigla siya sapagkat hindi niya inaakala ang posibilidad ng pagkamatay ni 
Abu Bakr at ang pagiging Khalifah ni 'Umar. Ayon sa petsa ng liham nakita ni Khalid na ito ay isang 
buwan na at dapat na umabot ito kay Abu Ubaidah sa loob ng tatlong linggo. Siya ay bumaling kay Abu 
Ubaidah at nagtanong. 

"Bakit mo ito inilihim sa akin? Sumasaiyo ang habag ng Allah!" 

Si Abu Ubaidah ay sumagot. "Ayukong manghina ang iyong pamamahala habang ikaw ay 
nakipagsagupa sa mga kaaway."5 

Hang saglit ang lumipas, nanatiling ukopado ang isipan ni Khalid, kanyang naalala si Abu Bakr, ang 
kanyang kaibigan, gabay at tagatangkilik. Si Abu Ubaidah ay tumingin sa kanya, bahagyang nakisimpatiya, 
at bahagyang nahihiya. Pagkaraan si Khalid ay nagsabi. 

"Nawa'y ang Habag ng Allah ay mapasakay Abu Bakr! Na kung siya ay buhay, ako ay hindi maiaalis sa 
pamamahala."6 Marahan, na ang ulo ay nakayuko, ang Espada ng Allah ay umalis sa kanyang tolda. Sa 
gabing iyon si Khalid ay lumuha para kay Abu Bakr.7 

Ang sumunod na umaga, Oktubre 2, 634 (ika-tatlo ng Sha'ban, 13H), ang hukbo ay inipon at ipinaalam 
ang dalawang pagbabago, ang hinggil sa Khalifah at ang pamamahala sa Syria. 

Sa araw na iyon ang mga Muslim ay nagsagawa ng panunumpa sa katapatan sa bagong Khalifah. Kung 
meron mang sama ng loob o pagdaramdam na lumitaw sa puso ni Khalid - tiyak na ito ay naroon - siya ay 
nagpakita ng walang palantandaan hinggil dito. Siya ay karaniwang nagsabi sa kanyang mga kaibigan. 

"Kung si Abu Bakr ay pumanaw na at si 'Umar ang Khalifah, magkagayon tayo ay makinig at 
sumunod."8 

Wala nang maaaring gawin si Khalid na isaanyo ang kanyang pagdaramdam na walang maidulot na 
masama sa hukbo ng mga Muslim at ang kapakanan ng mga Muslim sa Syria, sapagkat anumang kilos na 
salungat kay 'Umar ay marahil na magkapagpahiwa-hiwalay sa hukbo, at ito ang huling bagay na 
inaasahan ng tunay na kawal at tunay na Muslim. Kapag ang isang Punong-Pinuno ay maalis mula sa 
kanyang pamumuno, siya ay likas na hindi naglilingkod, kapag siya ay naglilingkod sa parehong posisyon 
na kanyang pinanggalingan, siya ay nagpapahinga. O siya ay humiling na mailipat kahit papaano bilang 
pagkunsidera sa kanyang Damdamin. Minsan siya ay "Masipa sa ibabaw." Ngunit ang kapalaran ni Khalid 
ay ang makipaglaban at manakop, at ang kalikasan ay nagkaloob sa kanya sa lahat ng militaring 


5. Balazuri; p. 122. 

6. Yaqubi Tarikh; Vol. 2, p. 140. 

7. Waqidi; p. 62. 8. Waqidi; p. 62. 

kahalagahan na kailangang isakatuparan ang kapalaran. Kaya makikita natin dito ang hindi 
makalimutang kababalaghan ng isang dakilang heneral ng panahon (katotohanang ang pinaka-dakilang 
heheral sa unang sanlibung taon sa panahon ng Kristiyanismo) bilang handa na maglingkod sa mababang 
kapasidad, kahit na maging isang karaniwang kawal, na may parehong lakas attatak na kanyang pinakita 
bilang kumander ng hukbo. Ang pagpayag na maglingkod ay sumasalamin sa diwa ng mga Muslim sa 
panahon. At ang lahat ng ito ay naging patunay sa isang dalawang linggong panganib mamaya sa Abul 
Quds. 

Isang linggo matapos ipagpatuloy ni Abu Ubaidah ang pamamahala sa hukbo, isang Kristiyanong 
Arabo na humiling ng pabor sa mga Muslim, ang lumapit sa bagong Punong-Kumander at sinabi dito na 
sa loob ng ilang araw, ay may isang dakilang tanghalan na isasagawa sa Abul Quds. 

Sa tanghalang ito ang mga panauhin at mga mangangalakal mula sa lahat ng kalupaan sa dako ng 
Asya sa Imperyo ng Byzantine ay pupunta dala ang mamahaling mga paninda upang magbinta at bumili. 
Kapag ang mga Muslim ay nangangailangan ng karagdagang labing yaman, sila ay magpadala lamang ng 
isang sumasalakay na grupo upang kunin ang lahat ng yaman na kanilang ninais (ang Abul Quds ay kilala 
ngayon bilang Abla at nakahilata sa silanganing paanan sa burol ng kalupaan ng Lebanon, malapit sa 
Zahle, na may 40 milya mula sa Damascus sa daanan tungo sa Baalbeck.)9 Ang tagaparating ay hindi 
bumanggit kung mayroon bang mga Romanong kawal na nagbabantay sa tanghalan, ngunit mayroong 
matibay na kuta sa Tripolis, sa baybayin ng Mediteraneo. 

Si Abu Ubaidah ay nakipag-usap sa mga mandirigma na nakaupo malapit sa kanya, at nagtanong kung 
meron bang magbulontaryo upang mamahala sa grupo at salakayin ang Abul Quds. Siya ay umaasa na si 
Khalid ay mag-alok ng kanyang serbisyo para sa gawain, ngunit si Khalid ay nanatiling tahimik. 

Pagkaraan ay isang binatilyo, na ang balbas ay nagsisimula pa lamang sa pagtubo, ang nagbulontaryo 
na may kumukolong sigasig. Ang binatilyo ay si Abdullah, anak na lalaki ni Jafar, ang pinsan ng Propeta () 
na naging Martir sa Mutah. Ang batang pamangkin ng Propeta () ay kararating lamang mula sa Madinah 
at sabik na magkamit ng tagumpay sa larangan ng digmaan. Tinanggap ni Abu Ubaidah ang alok ng 
binatilyo at itinalaga ito bilang kumander sa 500 na mangangabayo. 

Sa Oktubre 14, 634 (ika-15 ng Sha'ban, 13H), ang grupo ay lumakad sa ilalim ng liwanag ng kabilugan 
ng buwan. Kasama ng binatilyong si Abudullah ang isang dedikado at banal na kawal na nagngngalang 
Abu Dharr al-Ghifari. Sa sumunod na umaga inilunsad ng mapusok na binatilyo ang kanyang maliit na 
pwersa laban sa mga Romanong pwersa na umabot sa 5,000 kawal na nagbabantay sa tanghalan. 

Dahil si Abdullah ay naghahangad ng kaluwalhatian at si Abu Dharr ay naghahangad ng pagka-Martir, 
walang sinumang pumigil sa mga Muslim, at ang resulta ay naging mapaminsala. Matapos ang ilang 


9. Si Gibbon (Vol. 5, p. 321) ay tinawag ang lugar na ito bilang Abyla. Maaring tinawag ito ng ganito 
sa panahong iyon, ngunit ngayon ay tinawag itong Abla. 


329 




magiting na labanan, ang mga Muslim ay napalibutan ng mga Romano, at naging patunay na walang 
sinuman ang maaring makakatakas. Ngunit nang ang mga Muslim ay bumaling sa baya sila ay isang 
mapanganib na mandirigma. Batid ng beteranong kawal kung paano ipagtanggol ang kanilang sarili at 
mabilis na bumuo ng isang makipot na ruweda upang mapalabas ang mga Romano, at kahit na 
napalibutan sila ay patuloy na lumalaban, ang kanilang kagitingan ay naghahatid ng babala sa mga 
Romano. Ngunit ang kanilang pagkalipol ay maaring sa maiksing sandali lamang. Ganun paman, isang 
Muslim ang nakatakas sa paligid ng mga Romano, at napagtanto ang kabigatan ng sitwasyon, siya 
kumabig tungo sa Damascus upang humingi ng tulong. 

Si Abu Ubaidah ay nakaupo kasama ang kanyang mga heneral nang ang taong ito ay dumating upang 
iulat ang sakunang ito at humingi ng madaliang tulong, na dito ay walang isang Muslim ang makakabalik 
mula sa Abul Quds. Si Abu Ubaidah ay nanghilakbot. Ang kanyang isipan ay inukopa sa salita ni 'Umar. 

"Huwag ipadala ang mga Muslim sa kanilang kapahamakan alang-alang sa pandarambong." 

Higit pa dito, ito ang kanyang unang militaring pagpasya bilang Punong-Kumander at kapag si 
Abudullah at ang kanyang mga tauhan ay hindi ligtas, ang bunga nito para sa hukbo ay magwawasak. At 
sino ang makapagsagawa sa trabahong ganito maliban sa Espada ng Allah! 

Si Abu Ubaidah ay bumaling kay Khalid. "O Ama ni Sulaiman, hinihiling ko sa iyo sa Pangalan ng Allah 
na humayo ka at sumaklulo kay Abdullah bin Jafar. Ikaw lang ang tanging makapagsagawa dito." 

"Katotohanang gagawin ko ito sa kapahintulotan ng Allah." Tugon ni Khalid. "Ako ay naghihintay 
lamang sa iyong pag-uutos." 

"Nag-aatubili akong humiling sa iyo." Wika ni Abu Ubaidah, nagpapahiwatig sa kahihiyan na kanyang 
naramdaman sa nakaraang pagbabago ng pamamahala. 

Si Khalid ay nagpatuloy. "Sumpa man sa Allah, kung ikaw ay magtalaga ng isang bata bilang nakakataas 
sa akin, ako ay susunod sa kanya. Paano ako sasalungat sa iyo habang ikaw ay mas mataas sa akin sa 
Islam at binansagang Ang Pinagkatiwalaan ng Propeta ()? Hindi ko maaabot ang iyong kalagayan. 
Ipahayag ko ito dito at ngayon na aking iaalay ang aking buhay sa Landas ng Allah, ang Kataas-taasan." 

Sa pumapasak na boses na may emosyon, si Abu Baidah ay nagsabi. "Sumasaiyo ang habag ng Allah, 
O Ama ni Sulaiman. Humayo ka at iligtas ang iyong mga kapatid."10 Sa loob ng kalahating oras ang 
kumikilos na bantay ay kumabig sa direksiyon ng Abul Quds kasama si Khalid at Dhiraar sa unahan. 
Mangyari pa'y naisalba ni Khalid ang napikot na mga Muslim, ganun paman marami sa kanila ang 
napaslang ng mga Romano. At hindi lang ito, kanya ring sinalakay ang pamilihan ng Abul Quds at dinala 
sa pagbalik ang nakahihiling halaga ng labing yaman! Siya ay nagtamo rin ng maraming sugat sa kanyang 
sarili, ngunit ang masugatan ay naging bahagi na ng araw-araw na kaganapan sa buhay ni Khalid na 
napupuna lamang ng iilan sa kanila. 


10. Waqidi; p. 66. 

Ang kinahihinatnan ng pagkilos sa Abul Quds ay nag-iwan ng walang alinglangan (kung meron man) 
hinggil sa reaksiyon ni Khalid sa kanyang pagkaalis. Si Abu Ubaidah ay sumulat hinggil dito kay 'Umar, 
nagbibigay ng masaganang pagpupuri kay Khalid sa bahagi na ginampanan nito. Ngunit ang mga bintana 
ng liwanag sa mga pagpupuring ito upang kuminang sa Madinah ay nakasarado na. Hindi na nila ito 
bubuksang muli. 

Ang dalawang pagbabago ng personalidad - ang Khalifah sa Madinah at ang Punong-Kumander sa 
Syria - ay nagkakaroon ng epekto sa kilos at hakbang ng mga militaring operasyon. Ang pamamaraan ni 
'Umar ay malaki ang kaibahan mula sa kanyang sinusundan. Habang si Abu Bakr ay nagbibigay sa 
kanyang mga kumander ng kanilang misyon at lugar ng operasyon at hinayaan sila sa pagkilos ng 
kampanya, si 'Umar ay nag-uutos ng partikular na layunin sa bawat labanan. 

Sa kalaunan ng kanyang pagiging Khalifah, siya ay namamahala maging sa kaliwang bagwis, at siya 
ring namamahala sa kanang bagwis at iba pa. Siya rin ang nagsimula sa sistema ng pangingispya upang 
magmanman sa kanyang mga heneral. Ang mga spya na ito ay nakatalaga sa lahat ng hukbo at mga 
pangkat, at ang anumang sinasabi ng isang opisyal o ginawa ay agad na naiulat sa Khalifah.11 

Kinumpirma ni 'Umar ang ibat-ibang kumander ng mga pulutong sa mga patakaran na naiukol sa 
kanila ni Abu Bakr. Si Amr bin al-Ass ay siyang mamahala sa Palistine, si Yazeed sa Damascus, si Shurahbil 
sa Jordan at si Abu Ubaidah sa Emessa - matapos itong masakop. Ang mga patakarang ito ay 
kinabibilangan hindi lamang sa militaring pamamahala sa ibat-ibang pulutong, bagkus ay maging sa 
politikal na kapangyarihan sa mga probinsiya. Kaya nagkakataon na si Shurahbil ay hindi lamang isang 
kumander ng pulutong ng operasyon sa Jordan bagkus ay isa ring gobernador sa distrito ng Jordan. 
Ngunit dito si Abu Ubaidah ay nananatiling Punong-Kumander ng hukbo sa kabuohan, ganun paman, 
siya ay mamamahala lamang sa hukbo kapag ang mga pulutong ay magkasamang makipaglaban sa mga 
Romano. Para kay Khalid, siya ay walang katungkulan. Sa pag-uutos ni 'Umar, siya ay maglilingkod sa 
pamamahala ni Abu Ubaidah, at ang huli ay nagtalaga sa kanya bilang kumander sa pulutong ng Iraq na 
kabilang sa Kumikilos na Bantay. Sa katayuang militar, si Khalid ay kapantay sa ibang kumander ng mga 
pulutong, ngunit sa pampolitika siya ay wala. 

Nagkaroon ng kawalang kakayahang umiwas sa panghihina sa pagkilos ng mga operasyon. Si Abu 
Ubaidah ay isang dakilang tao at walang kinatatakutan at mahusay na mandirigma. Sa paglipas ng 
sumunod na ilang mga taon siya ay nagiging isa ring mabuting heneral sa pamamagitan ng pagsasanay 
kay Khalid. 

Siya ay matibay na umaasa sa mga payo ni Khalid, na kung saan sinikap niyang huwag mahiwalay sa tabi 
nito hangga't maaari, ngunit hindi niya tinataglay ang mga taktikang pananaw o taktikang pangunawa ni 
Khalid. Kadalasan dito, siya ay humahawak ng kunseho ng digmaan o susulat sa Madinah upang hilingin 
ang pasya ng Khalifah hinggil sa isang susunod na layunin. Samantalang si Khalid ay susugod na katulad 


11. Tabari; Vol. 2, p. 658. 

ng isang buhawi mula sa digmaan tungo sa digmaan, sa pamamagitan ng pagsurpresa, katapangan at 
karahasan upang manaio sa kanyang mga labanan, si Abu Ubaidah ay kumikilos na marahan at tuloy- 
tuloy. Ngunit siya rin ay nagtagumpay sa kanyang mga labanan. 

Kasama ang bagong kaayusan na ito, ang respeto sa isa't-isa at pagmamahalan na namamagitan kay 
Abu Ubaidah at Khalid na hindi naudlot, at kasama ang pagbuhos ni Khalid sa kabigatan ng kanyang likas 
na kakayahan sa likod na bagong Punong-Kumander, ang pagsakop sa Syria ay nagpapatuloy 

Nakakalungkot minsan ang mga kaganapan, subalit ang bawat pangyayari ay nakatakda at ito ay may 
kabutihang hindi natin alintana, sapagka't ito ay siyang kapasyahan ng Allah. 

Isang aral ang makukuha natin hinggil sa pagkaalis ni Khalid, maaaring nagdudulot ito ng sama ng loob 
sa bahagi niya, subalit hindi ito nagiging dahilan upang gawing personal ang mga bagay-bagay hinggil sa 
Relihiyon, mapait niyang tinanggap ang pasya ng Khalifah at sinunod ito ng walang pag-aatubili alang- 
alang sa isang tungkulin, ang "makinig at sumunod", at ang lahat ay para sa kasiyahan ng Allah.12 


12. Tagasalin. 

KABANATA 3 2 


Ang Digmaan sa Fahl 

"Datapuwa't ang masamang pakana ay sumasakop lamang sa kanya na gumagawa nito." [Q. 35:43] 

Karagdagang pagsasalaysay sa susunod na kabanata hinggil sa katangian at kakayahan ni Heraclius at 
ang taktika na kanyang ginamit para sa kanyang pagtangkang durugin ang mga Muslim na mananakop sa 
kanyang Imperyo. Dito ay nagpakilala lamang na bilang isang kaaway, si Heraclius ay isang tao na dapat 
isaalang-alang - isang hindi sumusuko sa pagsisikap habang meron pang pag-asang natitira. Ang sunod 
na pagkilos matapos ang kaganapan sa Abul Quds ay ang paglagay ng isa pang hukbo sa lugar ng 
digmaan, na nagtataglay ng bagong grupo mula sa hilagang Syria, ang Jazeera at Europe. Kabilang sa 
hukbo na ito ay ang mga nakaligtas sa Kaparangan ng Brokeid. Isang bahagi ng hukbo ang naipon sa 
Antioch, habang ang ibang bahagi ay dumaong mula sa karagatan ng Mediteraneo sa Syria at Palestine. 

Ang kabuohan ng hukbong ito ay nasa Baisan, kanluran sa llog ng Jordan, nagsimula sa huling bahagi 
ng Desyembre 634 (unang bahagi ng Dhul Qaida, 13H). Mula dito ang hukbo ay susulong pasilangan at 
putulin ang kumunikasyon ng Muslim sa Arabia. Ayon sa plano - na siyang kaugalian ni Heraclius - siya ay 
iiwas sa isang ulo - sa pakikipagsagupa ng mga Muslim sa Damascus, inilagay ang posisyong ito sa 
taktikang katalunan, at pilitin ang mga Muslim na lumikas tungo sa Damascus. Ang Fahl, na silangan 
lamang sa ilog ng Jordan, ay ukopado ng mga Romanong kawal na katamtaman ang dami na nakasagupa 
ng mga kabalyerang Muslim sa pamumuno ni Abul A'war. 

Ang mga Muslim ay nakatanggap ng ulat sa pagkikilos ng mga Romanong grupo mula sa kinatawan ng 
nayon, at bago makompleto ang pagtitipon ng mga Romano sa Baisan, napag-alaman nila na ang dami 
ng bagong hukbo na ito ay umabot sa 80,000 kawal, at ang kanilang kumander ay si Saqalar, ang anak na 
lalaki ni Mikhraq. 

Maliwanag na ang pwersang ito ay kikilos pasilangan at ilagay ang sarili na pasaklang sa hanay ng 
kumunikasyon ng mga Muslim. Ang kunseho ng digmaan ay inipon ni Abu Ubaidah, at napagpasyahan na 
ang mga Muslim ay kailangang kumilos at durugin ang bagong Romanong hukbo na ito, habang iniwan 
ang malakas ng pwersa sa likuran upang hawakan ang Damascus laban sa anumang banta mula sa hilaga 
at kanluran. 

Sa pagkakataong ito ang mga Muslim ay nakapagpahinga ng sapat pagkatapos ng kabayanihang 
gawain. Sumunod matapos sa Abul Quds, dumating ang mga dagdag pwersa mula sa Arabia, habang ang 
malaking bilang ng mga nasugatan sa labanan ay sumanib sa mga Muslim bilang angkop na mga kawal. 
Ito ay nagpaparami sa bilang ng hukbo sa tantiyang bilang na 30,000 na kawal, binubuo sa limang 
pulutong ng iba-ibang lakas. 

Ngayon ang tagubiling pagkakaayos na ginawa ni Abu Bakr at kinumpirma ni 'Umar ay dumating sa 
kanyang epekto sa isang hindi karaniwang paraan. Si Yazeed ay siyang kumander at gobernador sa 
Rehiyon ng Damascus at dahil dito siya ay umalis sa Damascus kasama ang kanyang pulutong. Si 
Shurahbil ay siyang kumander na itinalaga para sa distrito ng Jordan na dito nakahilata ang Baisan at 

Fahl. Kaya si Abu Ubaidah, na nagsasagawa sa tagubilin ng Khalifah sa liham nito - mashigit sa kung ano 
ang binabalak - na ibigay ang pamamahala sa hukbo kay Shurahbil para sa nalalapit na operasyon sa 
pangalawang linggo ng Enero 635, ang hukbo ng mga Muslim, na iniwan sa likuran ang pulutong ni 
Yazeed, ay lumakad mula sa Damascus sa ilalim ng pamumuno ni Shurahbil, kasama si Khalid at ang 
pulutong ng Iraq na bumubuo ng nagungunang bantay. 

Sa kalagitnaan ng Enero ang mga Muslim ay dumating sa Fahl at natagpuan ang mga Romanong 
umalis na, si Abul A'war sa pag-ukopa ng lungsod, at kung titingnan ay katulad ng isang lati na ang 
kahabaan ay nasa kapwa gilid sa ilog ng Jordan.1 

Nang marinig ng Romanong pwersa sa Fahl ang pagsulong ng mga Muslim na hukbo mula sa 
Damascus, ito ay nag-iwan ng lugar ng pagmamadali, at umatras patawid sa ilog, sumanib sa 
pangunahing katawan ng Romanong hukbo sa Baisan. Agad-agad, pagkaraan ang mga Romano na 
iniiwasang maabala sa Baisan bago matapos ang mga paghahanda ay nilagyan ng saplad ang ilog, ilang 
milya sa timog ng Baisan - sa linya ng Fahl at bumaha sa mababang lugar na umabot sa ibayo ng kapwa 
gilid ng ilog. Ang binabahang lugar ay pinatibay ng tabas na linya at umabot hanggang milya mula sa ilog. 
May ilang mga ruta patawid sa umaapaw na lugar, ngunit nalalaman lamang ito ng mga Romano. 

Ang mga Muslim ay kabisado ang desyerto, nalalaman nila ang mga burol, ngunit ang kulindang ng 
tubig at putik na ito na umabot sa ibayo ng kanilang harapan ay panibagong karanasan at nag-iwan sa 
kanila ng pagkalito. Ganun paman, sila ay nagpasyang tangkain itong tawirin. 

Pinapwesto ni Shurahbil ang hukbo sa paanan ng dahilig ng Fahl, nakaharap sa hilagang-kanluran, 
kasama si Abu Ubaidah at Amr bin al-Aas na namamahala sa mga bagwis. Si Dhiraar ay itinalagang 
kumander ng kabalyera ng mga Muslim, habang si Khalid kasama ang kanyang pulutong ay inilagay sa 
harapan upang manguna sa pagsulong sa Baisan. Sa pormasyon na ito ang mga Muslim ay sumulong. 
Ngunit hindi pa sila nakalayo nang ang pangunahing hanay ng hukbo ay dumikit sa putik at nahihirapang 
pakawalan ang sarili. Sinusumpa ang mga Romano sa taktikang ito, ang mga Muslim ay bumalik sa Fahl 
at naghintay. Dito, ang buong linggo ay dumaan. 

Ngayon si Saqalar, ang Romanong kumander, ay nagpasya na ang oras ng paghampas ay dumating. 
Ang kanyang paghahanda ay kompleto na, at siya ay umaasa na hulihin ang mga Muslim na walang 
kamalay-malay sapagkat ang lati ay magkaloob sa kanila, siya ay umaasa, isang maling pakiramdam ng 
siguridad. Ang kanyang tagaakay ay gagabay sa hukbo sa pamamagitan ng lati na itinuturing ng mga 
Muslim na hindi mararaanan. 


1. Ang Fahl ay mababa sa antas ng dagat, at mula sa lungsod ang dahilig sa gilid ng burol ay 
masmababa sa lalim ng lambak ng Jordan. Sa lugar na ito ang Ilog ng Jordan ay may 900 talampakan sa 
antas ng karagatan. 

Hindi nagtagal, pagkaraan ng paglubog ng araw, Enero 23, 635 (ika-27 ng Dhul Qa'ida, 13H), ang 
Romanong hukbo ay pumwesto sa kanlurang pampang ng ilog at nagsimulang sumulong tungo sa Fahl, 
nagbabalak na surpresahin ang mga Muslim sa kanilang mga kampo sa gabi. 

Ngunit hindi nagpahinga ang bantay ng mga Muslim. Si Shurahbil ay mapagmatyag na heneral at 
isinaayos ang kampo ng mga Muslim na magkatugon ang mga pulutong para sa posisyon ng labanan, at 
pinanatili ang malaking bahagi ng bawat pulutong sa labanang posisyon sa panahon ng gabi. Siya ay 
naglagay din ng isang panalang tagamanman sa ibayo ng lati upang bantayan at iulat ang anumang 
kinikilos ng mga Romano tungo sa Fahl. 

Kung kaya, nang ang mga Romano ay mapalapit sa Fahl, kanilang natagpuan ang isang hukbo, na hindi 
nagpapahinga sa kampo nito, bagkus ay bumuo ng hanay ng labanan. Kaagad ng magkasagupa, ang 
labanan ay nagsimula. 

Ang dalawang hukbo ay naglalaban sa buong gabi at sa buong araw na sumunod - Enero 24, 635. Ang 
hukbo ng mga Muslim ay nanatili sa depensiba at tinalo ang lahat ng pagtangka ng mga Romano upang 
makapasok, sa pagkakataong ito si Saqalar ay napaslang. Sa panahon ng muling paglubog ng araw, ang 
mga Romano ay nagpasyang sapat na ang kanilang nagawa. Sila ay dumanas ng labis na kahirapan sa 
kamay ng mga Muslim, na nakatayo katulad ng pader na bakal sa kanilang daraanan, at ang pader na ito 
ay hindi man lamang nabutas kahit sa isang lugar. Sa lilim ng kadiliman ang mga Romano ay tumigil at 
nagsimulang umatras patawid sa lati patungong Baisan. 

Ito ang pagkakataong hinihintay ni Shurahbil. Siya ay nakipaglaban sa mga Romano hanggang sila ay 
napagod, at dumanas ng masamang pisikal na epekto sa paulit-ulit na pagtataboy, at nagsimulang 
umurong. Ngayon ito ang panahon ng salungat na hampas. Si Shurahbil ay nag-uutos ng pagsulong, at sa 
kadiliman, ang naninirahan sa desyerto ay tumalon sa likuran ng mga Romano. 

Sa pagkakataong ito ang binabalak ng mga Romano ay nabigo. Libu-libo sa kanila ang napaslang sa lati, 
at ang magkatipong sigaw ng mga Muslim na sumusunod sa kanila, ay nagdudulot ng pagkataranta at 
pagkawala sa ayos at pagkakaisa. Ang mga Muslim ay nagtakda sa kasiyahan na tapusin ang hukbo na ito 
at magsagawa ng pagwasak sa kanilang nasisindak na kaaway. Umabot ng 10,000 mga Romano ang 
napaslang sa digmaan ng Fahl, na kilala rin sa mga Muslim na kasaysayan bilang Digmaan sa Putik.2 Ang 
ilan sa mga Romano ay dumating na ligtas sa Baisan habang ang iba, ay itinakas ang kanilang buhay sa 
kawalang ayos, tumalilis sa lahat ng direksiyon. 

Sa pagkatalo ng Romanong hukbo na ito, ang hukbo ng mga Muslim ay naghihiwalay din. Si Abu 
Ubaidah at Khalid ay nananatili sa Fahl, na kung saan sila ay hindi nagtatagal, umalis tungo sa Damascus 
at Hilagang Syria. Si Shurahbil, kasama si Amr bin al-Aas na sumailalim sa pamamahala, ay tumawid sa 
lati at sa ilog, mga ruta na ngayon ay kanilang natagpuan, at naglunsad ng pagsalakay sa Baisan. 

Pagkaraan ng ilang araw ang mga Romano sa may daungan ay nagsagawa ng pagdaluhong ngunit 
pinagpapaslang ni Shurahbil. Matapos ang pagdaluhong na ito, ang Baisan ay sumuko at pumayag na 
magbigay ng Jizya at nakatakdang buwis. Si Shurahbil pagkaraan ay tumungo sa Tabariya, na kung saan 
sumuko din sa parehong kasunduan. Ang huling pagkilos na ito ay nagwakas bago ang katapusan ng 

Pebrero 635 (Dhul Qa'dah, 13H). Ngayon ay wala nang natirang pagsalungat sa loob na bahagi sa Distrito 
ngJordan. 

Sa unang bahagi ng ikalabing-apat na taon ng Hijrah, si Amr bin al-Aas at Shurahbil ay ibinaling ang 
atensiyon sa Palestine. Dito, ang pagbabago ng pamamahala ay muling naganap. Ang Palestine ay 
probinsiya ni Amr, dahil dito kanyang ipinagpatuloy ang pamamahala ng hukbo. Ngunit ito ay minsan na 
bago ang maliit na hukbong ito na may dalawang pulutong ay pumasok sa Palestine. 


2. Karamihan sa mga naunang tagasalaysay ay nagsabi na ang karamihan sa hukbo ng mga Romano 
ay nawasak sa labanang ito. Si Balazuri, gayun paman, ay inilagay ang napaslang sa mga Romano ng 
10,000 (p. 122); at ito ay tinanggap bilang isang konserbatibong tantiya. 


336 


KABANATA 33 


Ang pagsakop sa Emessa 


"Nabanggit na ang mga kasamahan ay nagsabi ng Takbir (Allahu Akbar - Ang Allah ang Pinaka-dakila) 
isang araw habang sinasalakay ang Homs (Emessa), na kung saan ang lungsod ay kumalog, na dahil dito 
ang ilan sa kanyang mga pader ay nangabiyak at nagkahiwalay. Pagkaraan sila ay muling nagsabi ng isa 
pang Takbir, dito ang ilang mga bahay ay gumuho. Dahil dito ang mga tao ay lumapit sa kanilang mga 
pinuno at nagsabi. "Hindi ba ninyo nakikita kung ano ang nangyari sa atin, ang kalagayan natin ngayon? 
Hindi ba kayo makipagkasundo sa kanila para sa amin?" Kung kaya sila ay nakipagkasundo sa kanila na 
may mga kundisyon katulad sa Damascus."l 

Sa unang bahagi ng Marso 635 (unang bahagi ng Muharram, 14H), si Abu Ubaidah at Khalid ay umalis 
mula sa Fahl upang makipagdigma sa hilaga. Sila ay naghihintay sa Fahl habang si Shurahbil ay 
nakikitungo sa Baisan at Tabariya, kung sakaling ang malaking labanan ay sumibol at mangangailangan 
sa kanilang pagdalo. Nang ang Tabariya ay makuha, ang posibilidad na magkaroon ng labanan ay napalis 
at sila ay malaya nang umalis. 

Hang milya sa kanluran at timog kanluran ng Damascus ay may malawak na madamong kapatagan na 
kilala sa kasaysayan ng mga Muslim bilang Marj-ur-Rum, i.e. Ang kaparangan ng Rome, at sa ibayo ng 
kapatagang ito si Abu Ubaidah at Khalid ay kumilos sa layuning lampasan ang Damascus at ipagpatuloy 
ang pagsulong sa Emessa. Si Yazeed ay nanatili sa mapayapang pag-ukopa sa Damascus at mananatili 
dito ng ilang buwan, bago makatanggap ng utos mula kay 'Umar upang magsagawa ng operasyon laban 
sa baybayin ng mediteraneo. Sa Marj-ur-Rum, si Abu Ubaidah ay muling nakipagsagupa sa malaking 
pwersa ng mga Romano. 

Nang marinig ang operasyon ng mga Muslim sa Baisan at Tabariya, inisip ni Heraclius na pinili ng mga 
Muslim ang Jordan at Palestine bilang kanilang susunod na taktikang layunin at hindi interesado sa 
Hilagang Syria. 

Kanya ring narinig na tanging ang mahihinang pulutong ng mga Muslim na hukbo ang nananatili sa 
Damascus, at ang pulutong na ito ay nagpakita ng walang tanda ng mapusok na pagtangka. Magkagayon, 
siya ay determinadong bawiin ang Damascus ng mabilis. Kasama ang layunin ng kanyang pananaw siya 
ay nagpadala ng Romanong pwersa sa pamumuno ng isang heneral na nagngangalang Theodorus upang 
makipaglaban at talunin ang hukbo ng mga Muslim sa Damascus at muling ukopahin ang siyudad. Ang 
pwersang ito ay umalis mula sa Antioch, at kumikilos sa pamamagitan ng Beirut, lalapitan ang Damascus 
mula sa kanluran. Ang pagkilos na ito, ganun paman, ay magsisimula na nang ipaalam kay Heraclius na si 
Abu Ubaidah at Khalid ay umalis sa Fahl at muling kumilos patungo sa hilaga. Sila ay darating sa 
Damascus sa parehong oras ng pagdating ni Theodorus, at ang mga Romano ay mawalan na ng pag 


1. Ibn Kathir, al-Bidayah wan-Nihaya, Dar Abi Hayyan, Cairo lst ed, 1416/1996, Vol. 7, p. 65. 

asang mabawi ang siyudad. Upang palakasin ang Romanong pwersa, si Heraclius ay nag-utos sa pangkat 
na bahagi ng malaking hukbo ng Emessa upang magdagdag pwersa kay Theodorus. Ang pangkat na ito, 
na sumailalim sa pamamahala ni Shans, ay naglalakad mula sa Emessa, sa direktang ruta tungo sa 
Damascus. 

Ang mga Muslim ay dumating sa Marj-ur-Rum at natagpuan si Theodorus na naghihintay sa kanila. Sa 
parehong araw, si Shans ay dumating din sa Emessa at ang dalawang hukbo ay humanay sa pormasyon 
ng digmaan na magkaharap sa isat-isa. Sa kaayusang ito si Abu Ubaidah ay tumayo salungat kay Shans 
habang si Khalid ay salungat kay Theodorus. Ang dami ng mga Romanong pwersa dito ay hindi napag- 
alaman, ngunit ito ay maaaring may mas malaking bilang sa dalawang malakas na pulutong. Ito ay hindi 
bababa dito, kung hindi ito ay may pag-aalinlangan kung ang mga Romano ay tumatanggap ng labanan 
sa dalawang pulutong ng mga Muslim na humaharap sa kanila. 

Sa natitirang yugto ng araw ang dalawang hukbo ay nananatili sa kanilang posisyon ng labanan, ang 
bawat isa ay naghihintay sa isa na unang gumawa ng hakbang. 

Nang dumating ang gabi, si Theodorus ay nagpasyang isagawa ang mahusay na taktikang manyobra. 

Iniwan si Shans upang harapin ang mga Muslim, kanyang pinaatras ang kanyang pulutong sa lilim ng 
kadiliman, pinakilos ito palibot tagiliran ni Khalid at sa madaling araw sa sumunod na umaga siya ay 
dumating sa Damascus. Ang kanyang layunin ay panatilihing abala ang pangunahing hukbo ng mga 
Muslim sa Marj-ur-Rum laban sa pulutong ni Shans, habang siya kasama ang kanyang pulutong ay 
wawasakin ang hukbo ng mga Muslim sa Damascus. Ito ay isang matalinong plano, at ang pagkilos ay 
naisagawa na may perpektong pagkakaayos na ito ay hanggang sa bahagi ng gabi na napag-alaman ng 
mga Muslim na ang kalahati sa Romanong hukbo na kaharap nila ay wala na roon. 

Sa Damascus, ang tagamanman ni Yazeed ay naghatid ng balita sa madaling araw hinggil sa 
paparating na mga Romano. Nang matanggap ang balita, agad na pinapwesto ni Yazeed ang kanyang 
maliit na pwersa sa labas ng kuta na nakaharap sa timog-kanluran. Tila nasa sariling tahanan sa bukas na 
lugar at hindi bihasa bilang sinasalakay sa isang kuta, ang mga Muslim ay minabuting makipaglaban sa 
kapatagan imbes na sa siyudad. Sa pagsikat ng araw nagsimula ang labanan sa pagitan ni Theodorus at 
Yazeed at hindi nagtatagal natagpuan ng mga Muslim ang kanilang sariling nagigipit, sapagkat ang 
pwersa ng mga Romano ay malaki ang dami kaysa sa kanila. Ngunit sila ay patuloy na pumigil hanggang 
sa kalagitnaan ng umaga. Pagkaraan, ang sitwasyon ay nawalan na ng pag-asa para kay Yazeed, nang ang 
mga Romano ay hinampas sa likuran sa pamamagitan ng nanggagalit na grupo ng mangangabayong 
Muslim. Ito ay ang pulutong ng Iraq, na pinangunahan ng Kumikilos na Bantay. Sa napakaikling 
pagkakataon si Khalid at ang kanyang walang kinatatakutang mga beterano, ay umataki sa likuran, 
pinagtatadtad ang mga Romanong pulutong sa pagkapirapiraso. Man sa mga Romano ang nakaligtas sa 
pagkamatay, at napatay ni Khalid si Theodorus sa dwelo. Ang malaking halaga ng labing yaman, 
karamihan ay mga sandata at baluti, ang napasakamay sa mga Muslim at pinaghahatian sa mga 
mandirigma ni Khalid at Yazeed, maliban sa nakasanayang ikalimang bahagi na nakatakda para sa 
Madinah. 

Sa huling bahagi ng nakalipas na gabi, nang madiskubre ni Khalid na ang kalahati sa hukbo ng mga 
Romano ay umalis sa Marj-ur-Rum, siya ay may tukmang hinala na ito ay tumungo sa Damascus upang 
makipaglaban kay Yazeed. Dahil sa pangambang hindi ito makayanang pigilan ni Yazeed ng matagal, siya 
ay nagmungkahi kay Abu Ubaidah na dalhin ang kanyang pulutong sa Damascus upang tulungan si 
Yazeed habang si Abu Ubaidah ay makikitungo sa natitirang Romano sa pamumuno ni Shans. Si Abu 
Ubaidah ay pumayag at kinaumagahan si Khalid ay umalis sa Marj-ur-Rum upang isalba ang Damascus, 
katulad ng ating nailarawan. 

Habang pinapapaslang ni Khalid ang pulutong ni Theodorus, si Abu Ubaidah ay umatake sa mga 
Romanong naiwan sa Kaparangan ng Roma. Napatay ni Abu Ubaidah si Shans sa isang duwelo, at 
nagkalat sa kapatagan ang bangkay ng mga Romano, ngunit ang maraming Romano ay nakatakas at 
nagmamadaling umatras tungo sa Emessa. 

Ang pagkilos na ito ay naganap sa buwan ng Marso 635 (Muharram, 14H), at ito ay kilala bilang 
Digmaan sa Marj-ur-Rum. 

Hang pagkakataon ang naigugol sa Marj-ur-Rum at sa Damascus, hinaharap kasama ang mga bihag at 
labi ng digmaan at sa pag-sasaayos sa mga sugatang mga Muslim. Nang ang mga bagay na ito ay 
naisagawa, si Abu Ubaidah ay nagpadala kay Khalid kasama ang kanyang pulutong sa direktang ruta 
tungo sa Emessa, habang siya sa kanyang sarili ay sumulong sa Baalbeck. Ang kuta sa Baalbeck ay 
sumuko ng mapayapa at si Abu Ubaidah ay nagpatuloy sa Emessa upang sumanib kay Khalid, na 
naglunsad ng pagsalakay sa kuta.2 

Sa loob ng ilang araw na sagupaan ang pansamantalang kapayapaan ay napagkasunduan. Ang Emessa 
ay magbabayad ng 10,000 na dinar at magbibigay ng 100 roba na yari sa brokeid, at bilang kapalit, ang 
mga Muslim ay hindi aataki sa loob ng isang taon. 

Ganun paman, kapag ang anumang dagdag pwersa ang dumating upang patatagin ang Emessa, ang 
kasunduan ay mawawalan ng saysay. Ang mga tarangkahan ng Emessa ay binuksan nang ang 
pansamantalang kapayapaan ay nalagdaan, at pagkaraan dito ang mga Muslim ay malayang makakilos 
papasok at palabas sa pamilihan ng Emessa, ang mga mamamayan doon ay masayang namamangha ng 
matagpuan na ang mga Muslim ay nagbabayad sa anumang kanilang kinuha! Ang mga tao sa 
Qinassareen (ang sinaunang Calchis) ngayon ay narinig ang mapayapang paraan na naranasan ng mga 
mamamayan sa Emessa na umiwas sa pakikipaglaban sa mga Muslim, at nagpasyang gawin ang pareho 
nito. Ang pansamantalang kapayapaan ay hindi isang kawalang-dangal katulad ng pagsuko at ito ay 
maluwag na paraan upang ipagpaliban ang isang mahirap na desisyon. Dahil dito isang sugo ang 
ipinadala tungo sa Emessa mula sa gobernador ng Qinassareen, na nagsagawa ng isang parehong 
kasunduan kay Abu Ubaidah sa loob ng isang taon. Kapwa ang dalawang gobernador, ng 


2. May ibang bersiyon kung paano nasakop ang Baalbeck, kasama si Wagidi, ayon dito na may 
malaking digmaan ang naganap sa pamamagitan ni Abu Ubaidah bago sumuko ang Baalbeck ng 
mapayapa, at para sa akin ito ay ang naganap. 

Emessa at Qinassareen, ay nagsagawa ng kasunduan alang-alang sa sariling kapakanan. Kapwa sila 
umaasa na ang kanilang kuta ay hindi magtatagal na matutulongan ni Heraclius, at kapag ito ay mangyari, 
kanilang ipagpatuloy ang pakikipaglaban sa mga Muslim. Ang karaniwang tao sa rehiyon, ganun paman, 
ay lubos na nagwagi sa kabutihan at pantay na pakikitungo ng mga Muslim at ang pagkapalis sa kanila ng 
pagka-mapagmataas at kalupitan na siyang katangian sa pamamahala ng Syria. 

Kanilang pansamantalang nalutas ang mga suliranin ng Emessa at Qinassareen, pinadala ni Abu 
Ubaidah ang karamihan sa kanyang hukbo, na magkagrupo, upang salakayin ang hilagang Syria. Ang 
grupo ng mga Muslim ay naglakbay kasing layo ng hilaga ng Aleppo, at hinayaan ang distrito ng 
Qinassareen na hindi nagambala, sinalakay ang anumang nayon na kanilang dinaanan at dinala ang mga 
bihag at labing yaman sa kampo ng mga Muslim malapit sa Emessa. 

Libu-libo sa mga bihag na ito, mangyari pa, ang humingi ng kanilang kalayaan at ang lahat ng pumayag 
na magbayad ng Jizya at nanumpa sa katapatan sa mga Muslim ay pinalaya, kasama ang kanilang mga 
pamilya at ari-arian at pinayagan silang bumalik sa kanilang mga tahanan kasama ang pangako ng 
kaligtasan mula sa mga sumasalakay na grupo ng mga Muslim. 

Ito ay umabot sa ilang buwan at halus ang buong tag-araw ay naigugol sa bagay na ito. Samantalang si 
'Umar ay nawawalan ng pagtitimpi sa Madinah. Ang kampanya ay umuusbong sa kasiyahan sa Palestine, 
ngunit sa Hilagang Syria, i.e. sa sektor ni Abu Ubaidah, ay tila mayroong humpay. Dahil dito, sa ilang 
pagkakataon ng taglagas ng 635, si 'Umar ay sumulat ng liham kay Abu Ubaidah na dito siya ay 
nagpapahiwatig na ang heneral ay kailangang matamo kasama ang pagsakop sa Syria. Nang matanggap 
ang liham ito si Abu Ubaidah ay tumawag sa kunseho ng digmaan, at dito ay napagkasunduan na ang 
mga Muslim na hukbo ay kailangang magpatuloy sa hilaga at sakupin ang karagdagang teritoryo. Ang 
Emessa at Qinassareen ay hindi gagalawin sapagkat sila ay protektado sa kasunduan ng pansamantalang 
kapayapaan, ngunit para sa ibang mga lugar ay walang katulad na kasunduan, at sila ay maaaring 
salakayin. 

Nasa unang bahagi ng Nobyembre 635 (kalagitnaan ng Ramadhan, 14H), ang mga Muslim na hukbo 
ay naglakad mula sa Emessa tungo sa Hama, na dito ang mga mamamayan ay lumabas sa kanilang mga 
siyudad upang tanggapin ang mga Muslim. Ang siyudad ay kusang sumuko, at ang hukbo ay pumasok 
dito. Isa-isa sa mga siyudad ng Shaizar, Afamiya (kilala sa ngayon bilang Qalatul-Muzeeq) at Ma'arra 
Hims (ngayon ay Ma'arra-un-Numan) ay sumuko ng mapayapa sa mga Muslim at pumayag na magbayad 
ng Jizya. 

Sa ilang mga lugar ang mga Muslim ay tinanggap ng mga musikero na nagpapatugtog ng mga 
instrumento bilang tanda ng pagtanggap. Sa mga lugar na ito sa ngayon, sa unang pagkakataon sa Syria, 
ang malaking bilang ng pagyakap ay naganap sa mga mamamayan ng lungsod. 

Ang katauhan ng banayad, mabait na si Abu Ubaidah ay siyang kumikilos sa mahalagang bahagi ng 
pagbabalik-loob na ito sa Islam. 

Nang ang mga Muslim ay nasa Shaizer at kanilang narinig ang dagdag pwersa na kumikilos tungo sa 
Qinassareen at Emessa. Ang pansamantalang kapayapaan ay nilabag ng mga Romano. Ang pagdating ng 

dagdag pwersa na ito ay nagdulot na bagong lakas ng loob sa damdamin ng mga Romano sa Emessa at 
Qinassareen, at ang pagsapit ng taglamig ay nagbigay sa kanila ng karagdagang kasiguruhan sa 
tagumpay. Sa kanilang mga kuta, sila ay higit na protektado mula sa lamig kaysa sa mga Arabong Muslim, 
na hindi sanay sa labis na lamig, at tanging ang kanilang mga tolda ang nagbibigay kanlungan sa kanila 
mula sa taglamig sa Syria. Sa katunayan, si Heraclius ay sumulat kay Harbees, ang militaring gobernador 
sa Emessa. 

"Ang pagkain ng mga taong ito ay ang laman ng kamelyo at ang kanilang inumin ay gatas. Sila ay hindi 
makakatagal sa lamig. Makipaglaban sa kanila sa bawat malamig na araw upang wala nang matira sa 
kanila hanggang sa tagsibol."3 

Si Abu Ubaidah ay nagpasya na unang kukunin ang Emessa, at sa gayon malilinis ang kanyang likuran 
sa mga kalaban bago magsagawa ng mas mapanganib na operasyon sa hilagang Syria. Dahil dito ang 
mga Muslim ay lumakad patungod Emessa kasama si Khalid at ang pulutong ng Iraq sa unahang hanay. 
Nang dumating sa siyudad natagpuan ni Khalid ang matibay na hukbo ng mga Romanong humadlang sa 
kanyang daraanan, ngunit sa pamamagitan ng mabilis at marahas na ataki, pinabalik ng kanyang 
pulutong ang mga ito sa kuta. Ang mga Romanong ito ay sumusunod sa tagubilin ni Heraclius na 
"makipaglaban sa kanila sa bawat malamig na araw", ngunit matapos maranasan ang unang sagupaan 
kay Khalid, sila ay nagpasyang hayaan ang tagsibol para dito! 

Dahil ang mga Romano ay umatras sa kuta at isinara ang mga tarangkahan, si Abu Ubaidah na 
dumating kasama ang kabuohan ng hukbo ay binuo ito ng mga pulutong salungat sa apat na 
tarangkahan ng Emessa. 

Ang Emessa ay isang pabilog na napapaderang siyudad na may dyametrong hindi aabot ng isang milya, 
at ito ay napapalibutan ng isang trinsera. Ito ay mayroon ding isang muog na nasa ibabaw ng isang maliit 
na burol sa loob ng kuta. Ang labas ng siyudad ay lumawak sa isang mayabong na kapatagan, naputol 
lamang ito sa kanluran, sa llog ng Orontes (ngayon ay Asi). 

Si Abu Ubaidah sa kanyang sarili, kasama si Khalid at ang kanyang Kumikilos na Bantay, ay nagtayo ng 
kampo sa hilagang bahagi, isang hindi kalayuan mula sa Tarangkahan ng Rastan.4 Ang dami ng mga 
Muslim sa Emessa ay umabot ng 15,000 kawal laban sa Romanong hukbo na nagtataglay sa tantiyang 
8,000 na kawal. 

Iniwan ni Abu Ubaida ang pangangasiwa ng pagsalakay sa mga kamay ni Khalid, sa gayon siya ang 
kumikilos bilang tunay na kumander sa mga Muslim sa operasyong ito. Ito ay sa huling bahagi ng 
Nobyembre o sa unang bahagi ng Desyembre (sa kalagitnaan ng Shawwal), at ang taglamig ay bumaba 
katulad ng makapal na kumot sa ibabaw ng Emessa. 

Sa mahigit dalawang buwan ang pagsalakay ay nagpatuloy na walang pagbabago ng layunin. Sa bawat 
araw ay nagkakaroon ng palitan ng mga palaso, ngunit walang malaking pagkilos ang naganap na 


3. Tabari; Vol. 3, pp. 96-97. 

maghahatid sa isang pagpasya ng anuman. Ang mga Romano ay nalugod sa hantad na sitwasyon ng mga 
Muslim, at nakaramdam ng tiwala na ang lamig sa kanyang sarili ay sapat na upang wasakin ang mga 
maninirahan sa desyerto o pabalikin sila palayo sa lugar na mainit ang klima. 

Walang alinlangan na ang mga Muslim ay nahihirapan sa lamig, ngunit hindi malubha katulad sa 
iniisip ng mga Romano. Walang pagbabago sa kanilang bantay, walang panghihina sa kanilang pasya na 
kunin ang Emessa, hindi alintana kung gaano katagal ang kanilang paghihintay. 

Nang lumipas ang ilan pang linggo at wala nang karagdagang palubhang pagkilos ng mga Muslim, 
napagtanto ng mga Romano na ang kanilang katunggali ay walang balak na itayo ang pagsalakay. lyon ay 
nasa kalagitnaan na ng Marso 636 (unang bahagi ng Safar, 15H), nang ang kahirapan ng taglamig ay 
natapos. Ang mga Romano ay umaasa na ang lamig ay nagpapaalis sa mga Muslim palayo at napalis. Ang 
panustos ay kaunti nalang, at kasabay sa pagdating ng tagsibol at mainam na klima ang mga Muslim ay 
nakakatanggap ng karagdagang pwersa at naging isang mas malakas na posisyon. 

Isang bagay ang kailangang mabilis na isagawa. Ang lahat ng mamamayan ay hangad ang kapayapaan, 
ngunit si Harbees ay isang matapat na anak ng Imperyo at naghahangad ng kaluwalhatian sa digmaan. 
Siya ay nagpasyang magsagawa ng biglaang pagdaluhong upang talunin ang mga Muslim sa labas ng 
kuta, at kasama ang pasyang ito ni Harbees ang sitwasyon ay humantong sa isang ulo. Ang katapusan ay 
naging malinaw, maging ito man ay hindi ang uri ng katapusan na nasa isipan ni Harbees. 

Sa unang bahagi ng isang umaga, ang Tarangkahan ng Rastan ay bumukas at si Harbees kasama ang 
5,000 na tauhan ay mabilis na umataki sa walang kamalay-malay na mga Muslim na nakaharap sa 
tarangkahan. Ang bilis at karahasan ng pag-ataki ay naghatid ng pagkabigla sa mga Muslim, at kahit na 
ito ang pinakamalaki sa apat na grupo na nakapwesto sa apat na tarangkahan, ay napaatras ito mula sa 
kanilang posisyon na kung saan agad na bumuo sa hanay ng labanan. Sa ilang layo pabalik ang mga 
Muslim ay muling nakaposisyon sa kanilang prontera at pinigilan ang ataki ng mga Romano, ngunit ang 
presyon ay naging malala sa kahirapan at ang panganib na makapasok ay naging malinaw. 

Ngayon ay hiningi ni Abu Ubaidah kay Khalid na ibalik sa dati ang sitwasyon. Si Khalid ay sumulong 
kasama ang kanyang Kumikilos na Bantay, kinuha ang mga Muslim na nahihirapan sa ilalim ng kanyang 
pamumuno at muli itong inayos para sa labanan. Ang pagkabigla sa umaga ay naghahatid ng mahirap na 
epekto sa mga Muslim, na dati nang balisa sa kahirapan dulot ng lamig, sila ay nangangailangan ng ilang 
panahon upang makabawi mula dito, ngunit dahil si Khalid ay nasa kanilang harapan, muling nanumbalik 


4. Ang Tarangkahan na nanatili ay ang Tarangkahan ng Masdud, sa timog-kanluran. Ang mga 
panauhin sa Emessa ngayon ay makakakita ng tatlong ibang tarangkahan, ang Tadmur (hilagang- 
silangan), ang Duraib (silangan), at ang Hud (kanluran), Ngunit habang ang kasalukuyang mamamayan 
sa siyudad ay nakarinig sa Tarangkahan ng Rastan, ang kanyang lokasyon ay hindi nalalaman. Walang 
alinlangan na ito ay sa hilagang pader, sapagkat ito ay nakaharap sa Rastan, na nakahilata sa daan 
tungo sa Hama. Ang mga sinaunang mananalaysay ay binanggit ang Tarangkahan ng Rastan na 
kabilang sa apat, at hindi natin alam kung saan sa kasalukuyang apat na tarangkahan ang nabanggit sa 
itaas. Ang trinsera ay naroon parin sa ibat-ibang lugar. 

ang kanilang diwa at nagsimulang kumilos katulad ng kanilang nagawa. Ang sitwasyon ay nagpatuloy 
hanggang sa tanghali. Pagkaraan si Khalid ay nagsagawa ng opensiba at pinanatili ang pagtulak sa mga 
Romano pabalik, malapit nang lumubog ang araw nang tuluyang maitaboy ang mga Romano pabalik sa 
kuta. 

Ang pagdaluhong ay napatunayang bigo, ngunit nagkaroon ng epekto para sa mga Muslim na 
maramdaman ang hindi karaniwang pagturing kay Harbees at sa mga Romanong mandirigma sa Emessa. 

Sa sumunod na umaga, si Abu Ubaidah ay tumawag sa kunseho ng digmaan. Ang mga opisyal na 
Muslim ay nasa pagpipigil na kalagayan, at hindi nagpakita ng kanilang nakasanayang sigasig. Ipinalabas 
ni Abu Ubaidah ang kanyang pagkadismaya sa pinakita ng mga Muslim bago ang pag-ataki ng mga 
Romano, sa gayon sinabi ni Khalid na ang mga Romanong ito ay ang pinakamatapang na kanyang 
nakasagupa. 

"Magkagayon ano ang inyong maipapayo, O ama ni Sulaiman?" Tanong ni Abu Ubaidah. "Nawa'y ang 
Habag ng Allah ay sumaiyo." 

"O Kumander!" Tugon ni Khalid. "Bukas ng umaga tayo ay kikilos palayo mula sa kuta at. . ."5 

Maaga sa sumunod na umaga, ang mga Romano ay nakakita ng napakahirap na kilos sa kampo ng 
mga Muslim sa paligid ng Emessa. Ang mga tolda ay pinaghahampas at ang mga talaksan ay naihanda 
upang ikarga sa mga kamelyo. Sa kanilang pagmamasid ang pangunahing hukbo ng mga Muslim ay 
nagsimulang lumakad palayo tungo sa timog, iniwan ang maliit na bahagi upang tingnan ang pagkilos ng 
mga pamilya, ang mga bagahe at ang mga kawan. 

Ito ay pagpapalaya! Pinalakas ng mga Muslim ang pagsalakay at umatras tungo sa hilaga. Sa wakas 
sila ay dinaig ng taglamig! Ang Romanong mga kawal ay nagsaya sa tanawing ito, ngunit si Harbees ay 
hindi isang tao na kuntento sa isang inilabas na labanan. Ang kanyang batak na mga mata ay nakakakita 
ng militaring pagkakataon kapag ito ay lilitaw, at ang ganitong pagkakataon ay malinaw na ihaharap sa 
kanyang sarili. Agad-agad siya ay kumolekta ng 5,000 na Romanong mandirigma at pinangungunahan 
ang mga ito palabas sa kuta upang habulin ang mga Muslim. Nang makalapit ang mga Romano sa 
pangunahing kampo ng mga Muslim, ang ilang mandirigmang Muslim na naroon ay nakatingin sa kanila 
na may pagkasindak at sumigaw sa takot na tumakas patungong timog, iniwan sa likuran ang mga 
pamilya, ang mga kawan at mga bagahe! 

Si Harbees ay nagpasyang iwanan muna ang kampo sandali. Ang kampo ay makapaghintay. Siya ay 
naglunsad ng kanyang mangangabayong pwersa sa isang mabilis na pagtugis upang hulihin ang umatras 
na kaaway at hampasin ito at ipabagsak sa kanyang pagtakas. Kanyang naabutan ang mga Muslim ng 
ilang milya mula sa Emessa. Ang kanyang nangungunang tauhan ay bahagya ng hahampasin ang 
'tumakas na kalaban' nang ang mga Muslim ay biglang humarap at hinampas ang mga Romano sa isang 
kabangisan na sila ay napaatras at nahihirapang ipagtanggol ang kanilang mga sarili. Nang ang mga 


5. Waqidi; p. 103. 

Muslim ay humarap sa mga Romano, si Khalid ay sumigaw sa isang utos na dito ang dalawang grupo ng 
mangangabayo ay ini-alis ang kanilang sarili mula sa hukbo ng mga Muslim, kumabig palibot sa hanay ng 
nabibiglang mga Romano at humarap sa pagitan nila. Ito ang mungkahing plano ni Khalid at tinanggap 
ng karamihan sa araw bago ang kunseho ng digmaan ay kumilos, ngayon ang mga Romano ay napikot sa 
isang argulya na bakal! Naalala ng nagsisising si Harbees ang salita ng pari sa bayan na sinubukang 
painitin siya nang siya ay umalis sa Emessa upang tugisin ang mga Muslim. 

Ang pari ay nagsabi. "Sumpa man sa Messiah, ito ay isang panlilinlang ng mga Arabo. Hindi iniiwanan 
ng mga Arabo ang kanilang mga kamelyo at kanilang pamilya sa likuran!6 Ngunit ito ay huli na. 

Nagpapatuloy at sestimatikong magkadikit ang mga Muslim sa lahat ng bahagi, humahampas sa 
pamamagitan ng sibat at espada. Ang nagtambak na bangkay ng mga Romano ay nagsimulang maipon 
sa madugong lupa. Sa una, ang mga Romano ay lumaban na may tapang katulad ng mga ligaw na hayop 
sa malapitan, ngunit dahil sa parami ng parami ang napapaslang sa kanila, ang kanilang sigasig ay 
napalitan ng pagkadismaya at kawalang pag-asa. Si Khalid ay humahampas sa kanan at kaliwa gamit ang 
kanyang espada, kumikilos sa pamamagitan ng isang maliit grupo tungo sa gitna ng Romanong hukbo, at 
dito ay nakita niya si Harbees na nananatiling lumalaban, nananatiling tumanggi upang sumuko. Si Khalid 
ay kumilos para kay Harbees, ngunit hinarang ito ng malaking bilang ng mga Romano. Ang mga Romano 
ay hindi batid na kahit sila ay makatakas mula sa bitag na ito sila ay wala nang patutungohan. 

Nang simulan ng mga Muslim ang pag-ataki nila sa napapalibutang mga Romano, ang isang grupo na 
may 5,000 na mangangabayo sa pamamahala ni Muadh bin Jabal ay kumabig pabalik sa Emessa upang 
matiyak na wala nang tumatakas na Romano ang makapasok sa kuta. Nang ang mga mangangabayong 
ito ay mapalapit na sa Emessa, ang nasisindak na mamamayan at ang mga natitira sa mga Romanong 
hukbo na hindi sumanib sa pagtugis ay nagmamadaling umatras tungo sa kuta at isinara ang mga 
tarangkahan. Pinapwesto ni Muadh ang kanyang mga tauhan sa harapan ng mga tarangkahan upang 
pigilan ang mga Romano sa Emessa na makalabas at ang mga Romano sa labas ng Emessa na makapasok. 
Sa ngayon ang kampo ng mga Muslim ay ligtas. 

Si Khalid at ang Romanong heneral ay lubus na nagkalapat. Ang heneral na ito na nailarawan sa 
nakakakita bilang tao na 'umaatungal na liyon',7 

Si Khalid ang unang humampas, at pinabagsak ang kanyang espada sa lahat ng kanyang lakas sa 
matibay at nakabaluting ulo ng isang Romano, subalit sa halip na malagusan ang helmet, ang espada ay 
nasira at ang naiwan na lamang kay Khalid ay ang puluhan sa kanyang kamay. Bago paman makapag- 
hampas ang Romano, si Khalid ay dumikit at nakipagbuno dito. Ang dalawang higante ay hawak ang isat- 
isa sa walang awa na yakap, at nagawa ni Khalid ang isang hindi pa niya nagawa noon, sinimulan niyang 
durugin ang dibdib ng Romano sa kanyang mga bisig. Ang Romano ay pinamulahan ng mukha at hindi 


6. Waqidi; p. 104. 

7. Waqidi; p. 102. 

makahinga nang higpitan ni Khalid ang pagdiin. Humihingal ang Romanong galit na nagsumikap upang 
alisin ang mala-bakal na pagkahawak ng Muslim, ngunit ang malakas na pagkahawak ay maslalong 
humigpit. Pagkaraan ang mga buto ng Romano ay nadurog at ang tulis nito ay bumaon sa kanyang 
sariling laman. Nang hindi na kumikibo ang katawan ng Romano, niluwagan ni Khalid ang kanyang 
pagkahawak, at bumagsak sa lupa ang isang walang buhay na bangkay. Literal na dinurog ni Khalid ang 
kanyang katunggali hanggang mamatay sa kanyang mga bisig!8 Ngayon ay kanyang kinuha ang espada 
ng Romanong heneral at muling pumailanlang sa tagpo ng labanan ang kanyang sigaw sa digmaan. 

Nang kanyang imungkahi ang plano para sa kunwaring pag-atras, si Khalid ay nangako kay Abu 
Ubaidah na "pupunitin ng mga Muslim ang mga Romano sa pagkahiwalay at wawasakin ang kanilang 
likuran". Dito sila ay tanyag na nagtagumpay. Naitala na umabot lamang ng isang daang Romano ang 
nakalayo.9 Ang mga Muslim sa kabilang banda ay may 235 na nasawi sa kabuohang operasyon laban sa 
Emessa, mula sa simula ng pagsalakay hanggang matapos ang huling pagkilos. 

Nang ang pagkilos na ito ay nagwakas ang mga Muslim ay bumalik sa Emessa at ipinagpatuloy ang 
pagsalakay, ngunit sila na nasa Emessa ay wala nang sikmura para makipaglaban. Ang mga mamamayan 
ay nag-alok ng pagsuko na may kundisyon, at tinanggap ni Abu Ubaidah ang kanilang pagsuko. 

Ito ay naganap sa kalagitnaan ng Marso, 636 (unang bahagi ng Safar, 15H). Ang mamamayan ay 
nagbayad ng Jizya sa halaga ng isang Dinar bawat tao, at ang kapayapaan ay bumalik sa Emessa. Walang 
pinsala na nangyari sa siyudad at walang kinuha ang mga Muslim bilang labing yaman. 

Kasunod, matapos sumuko ang Emessa, ang mga Muslim ay muling naglakbay tungo hilaga, ang 
layunin ay kunin ang kabuohan ng Hilagang Syria sa pagkakataong ito, kasama ang Aleppo at Antioch. 
Sila ay tumungo na dumaan sa Hama at dumating sa Shaizer. Dito ang Romanong eskolta na kumuha ng 
panustos para sa Qinassareen at kasama ang maliit na grupo ng mga kawal ay naharang at nahuli ni 
Khalid. Ang mga bihag ay iniimbestiga, at ang impormasyon na kanilang naibigay ay nagpatigil sa mga 
Muslim sa kanilang daraanan. 

Ang mga Muslim ay nakipaglaban at tinalo ang bawat pwersa na ipinadala ni Heraclius laban sa kanila 
- ang lahat ng hukbo, ang lahat na tulong, ang lahat ng kuta at mga hukbo. Ang lahat ay yumuko sa 
kahusayan ng militaring kalidad ng mga Muslim na hukbo. Ngunit kung ano ang malinaw na binabalak 
ngayon ni Heraclius ay upang ipamalas ang tunay na buhawi laban sa kanila, na dito, kapag sila ay hindi 
mag-iingat, ay magdudulot sa kanila ng pagkawasak sa pagkapira-piraso sa Desyerto ng Arabia. 


8. Ibid. 

9. Waqidi; p. 104. 

KABANATA 3 4 


Ang Gabi ng Yarmuk 

Mahan. "Batid namin na ang kahirapan at gutom ang nagtulak sa inyo palabas sa inyong kalupaan. 
Magbibigay kami sa bawat isa sa iyong tauhan ng sampung dinar, damit at pagkain kapag kayo ay 
babalik sa inyong kalupaan, at sa susunod na taon magpapadala kami ng parehong halaga." 

Khalid. "Katunayan, ang nagdadala sa amin palabas sa aming kalupaan ay ang dahilan na kami ang 
mga taong umiinum ng dugo, at umabot sa amin na walang pinakamasarap na dugo maliban sa dugo ng 
mga Romano."l 

Ang teatro ng operasyon sa Syria ay katulad ng isang arena na pinasok ng mga katimpalak mula sa 
magkabilang panig. Sa ibayo ng bawat pasukan ay lumawak sa isang dagat na naging lupang tahanan ng 
mga katimpalak na pumasok mula sa bahaging ito. Ang kanluran ng Syria at Palestine ay nakahilata sa 
asui na kalawakan ng Mediteraneo ng isang 'Romanong Lawa'. Sa silangan at sa timog ay ang malawak 
na desyerto, na sa kaparangang ito bihasa ang mga Arabo. Ang mga Romano ay makakilos ng malaya sa 
malawak na Mediteraneo sa pamamagitan ng armada ng mga bapor na walang paghahadlang mula sa 
mga Muslim, habang ang mga Muslim ay nakakakilos sa desyerto sa armada ng mga kamelyo sa 
parehong kalayaan ng paghahadlang ng mga Romano. Sinuman sa mga Muslim ay hindi magagawang 
makipagsapalaran sa karagatan ng tubig o ang mga Romano sa kalawakan ng buhangin. Sa loob ng 
kabuohang arena ang dalawang panig ay makapag-manyobra na hindi mahihirapan. 

Kaya, ang pakay sa pakikipaglaban sa arena na ito, at ang tukmang lokasyon sa bawat panig ay ang 
kanyang tahanang pampang na dito sila makapagpalawak sa kanilang likuran sa karagatan at ligtas na 
aatras kung sakaling magkaroon ng kabaliktaran, habang sa parehong pagkakataon, kapag 
magtagumpay, ito ay tutugis at wasakin ang kanyang katunggali bago paman makatakas tungo sa 
kanyang tanggulan. Ngunit ang kalamangang ito ay pabor sa mga Muslim higit sa mga Romano, sapagkat 
ang una ay maaaring iwanan ang teatro ng operasyon at umatras sa gilid ng desyerto na walang 
pagkawala ng mukha o kayamanan o teritoryo. 

Ang mga Romano ay hindi maaring isuko ang teatro ng operasyon sapagkat ito ay kanilang Imperyo at 
kailangang ipagtanggol. At ang kalamangang ito sa estratihiya na pabor sa mga Muslim, na sila ay 
maaaring makipaglaban sa kanilang lupang tahanan, ay mahalaga sa isipan ni Heraclius nang kanyang 
planuhin ang susunod at pinakamalaking operasyon sa kampanyang ito. 

Si Heraclius ay dumating sa trono sa taong 610 nang ang kalagayan sa Silangang Romanong Imperyo 
ay siyang pinakamababang pahinain at ang Imperyo ay nagtataglay lamang ng maliit sa palibot ng 
Constantinopole at bahagi ng Greece at Africa. Sa simula kailangan niyang lamunin ang maraming mga 
mapapait na tableta, ngunit ang kapalaran ay ngumiti sa kanya, at sa loob ng dalawang dekada ay muli 
niyang naitatag ang Imperyo sa kanyang nakaraang kadakilaan. Kanyang tinalo ang mga Barbarians sa 


1. Ibn Khatir, al-Bidayah wan-Nihayah, Dar Abi Hayyan, Cairo lst ed. 1416/1996, Vol. 7, p. 14. 

hilaga, ang mga Turks sa Caucasus at ang mataas sa sibelisasyong mga Persiyano sa Imperyo ni Chosroes, 
at kanya itong nagawa hindi lamang sa pamamagitan ng matinding labanan, bagkus ay - at ito ang higit 
na mahalaga - sa pamamagitan ng mahusay na estratihiya at magaling na samahan. Si Heraclius ay 
maparaan hanggang sa dulo ng kanyang mga daliri, at ito ay isa lamang sa kanyang hindi karaniwang 
kakayahan sa samahan na naging posible para sa mga Romano ang gumawa at ilagay sa lugar ng labanan 
ang isang napakalaki ngunit magkadikit na imperyong hukbo na nagtataglay ng mahigit sa dosenang 
pamayanan mula sa Franks ng Kanlurang Europe hanggang sa Armenians ng Timog Caucasus. 

Ngayon si Heraclius ay muling nagsagawa ng paglamon ng mapait na mga tableta at ang dahilan na 
naging mas mapait ay ang katotohanang ito ay itinulak ng malakas sa kanyang lalamunan sa isang lahi na 
kinasusuklaman ng mga Romano at hinamak at itinuring bilang lubhang paurong at labis na kaaba-aba 
upang magtatag na anumang uri ng militaring banta sa Imperyo. Ang lahat ng manyobra laban sa mga 
Muslim sa pamamagitan ng mahusay na estratihiya, ay nagtapos sa pagkatalo. 

Ang unang pagtitipon ng Romanong hukbo sa Ajnadein, na kung saan ito ay hahampas sa likuran ng 
mga Muslim, ay winasak ni Khalid sa unang labanan sa Ajnadein. Ang pagtangka ni Heraclius na 
limitahan ang tagumpay ng mga Muslim sa isang matapang na depensa ng Damascus ay nabigo sa kabila 
ng labis na pagsisikap na palakasin ang sinasalakay na kuta. Ang kanyang sunod na opensibang 
manyobra, ay ang pagtitipon ng bagong Romanong hukbo sa Baisan, na kung saan ito ay muling 
nagbabalak na hampasin sa likuran ang mga Muslim, ay nabigo rin, ang kanyang hukbo ay binugbog ni 
Shurahbil. Pagkaraan hindi lamang ang kanyang pagtangka na muling kunin ang Damascus ang natalo ni 
Abu Ubaidah at Khalid, bagkus ang kanyang ibang depensa ay gumuho nang ang mga Muslim ay 
tumungo mula sa tagumpay tungo sa tagumpay at nakuha ang halus buong Palestine at Syria na kasing 
layo ng hilaga tulad ng Emessa. 

Si Heraclius ay nagpasyang bubuo ng isang malawak at napakalaking paghihiganti. Siya ay magtayo ng 
isang hukbo na hindi pa nasilayan sa Syria, at sa pamamagitan ng hukbong ito kanyang dadalhin ang mga 
Muslim sa paraan na iilan, kung meron man, ang makakaligtas sa kanyang pagsunggab. Gagawin nito 
ang pagkatalo na isang maluwalhating tagumpay. 

Sa huling bahagi ng 635, habang ang Emessa ay sinasalakay, si Heraclius ay nagsimulang maghanda 
para sa isang dakilang manyobra. Ang lahat na mga pulutong ay inipon mula sa lahat na bahagi ng 
Imperyo at ito ay sasaniban ng mga prinsipe at mga banal sa kaharian at mga matataas na pinuno ng 
simbahan. Sa Mayo 636, ang isang hukbo ng 150,000 kalalakihan na armado ay nagtitipon sa lugar ng 
Antioch at sa bahagi ng Hilagang Syria. Ang makapangyarihang militaring pwersa na ito ay nagtataglay ng 
mga tumutulong ng Russia, Slavs, Franks, Romans, Greek, Gregorians, Armenians at Christian Arabs.2 
Walang tauhan ng krus na naninirahan sa Imperyo ng Byzantine ang bigong magpadala ng mandirigma 
para sa bagong hukbo upang makipaglaban sa mga mananakop sa diwa ng krusada ng mga Kristiyano. 


2. Waqidi; p. 100. 

Ang pwersa ay binuo ng limang hukbo, ang bawat hukbo ay may 30,000 na kawal. Ang kumander sa 
mga hukbong ito ay sina, Mahan hari ng Armenia, si Qanateer ang prinsipe ng Russia, si Gregory, si 
Dairjan at Jabla bin al-Eiham ang Hari ng mga Arabo sa Gassan. Si Mahan3 ay namamahala sa buong 
hukbo ng Armenia, si Jabla ay tanging sa mga Arabong Kristiyano na pwersa, at si Qanateer ay 
namamahala sa mga Russian at Slavs. Ang natirang mga tumutulong (lahat ng Europian) ay inilagay sa 
pamumuno ni Gregory at Dairjan.4 Si Mahan ang nakatalagang Punong-Kumander sa kabuohang pwersa 
ng imperyo. Sa pagkakataong ito ang mga Muslim ay hinati sa apat na grupo, si Amr bin al-Aas sa 
Palestine, si Shurahbil sa Jordan, si Yazzed sa Caesarea, at Abu Ubaidah at Khalid sa Emessa at sa hilaga. 
Sa pagpakalat na kalagayang ito ang mga Muslim ay napakahina na ang bawat pulutong nila ay maaaring 
atakihin ng sunod-sunod at walang kaunti man lang na tsansang makipaglaban para sa matagumpay na 
labanan. At ang sitwasyon na ito ay lubos na sinamantala ni Heraclius sa isang plano na kanyang 
isasagawa. Ang Caesarea ay dinagdagang pwersa sa dagat at bumuo ng dami 40,000 kawal. Itinali ng 
pwersang ito si Yazeed at ang kanyang mananalakay na pulutong upang siya ay hindi makapag-sagawang 
sumanib sa kanyang mga kasamahan. Ang natira sa hukbo ng imperyo ay kikilos sa mga sumusunod na 
plano. 

a. Si Qanateer ay kikilos sa ruta sa ibayo ng baybayin hanggang Beirut, pagkaraan ay lalapit sa 
Damascus mula sa kanluran at putulin si Abu Ubaidah. 

b. Si Jabla ay maglalakad mula sa Aleppo sa direktang ruta tungong Emessa sa pamamagitan ng Hama, 
at harapang pigilan ang mga Muslim sa rehiyon ng Emessa. Ang mga Arabong Kristiyano ay siyang unang 
makipagsagupa sa mga Arabong Muslim, at ito marahil ang angkop sa mga bagay-bagay. Katulad ng 
sinabi ni Heraclius kay Jabla. 

"Ang lahat ay nasisira sa kanyang sariling uri, at walang puputol sa bakal maliban sa bakal."5 

c. Si Dairjan ay kikilos sa pagitan ng baybayin at sa daan ng Aleppo at lumapit sa Emessa mula sa 
kanluran, sa gayon sila ay hahampas sa mga Muslim sa giliran habang sila ay harapang pumipigil kay 
Jabla. 

d. Si Gregory ay susulong sa Emessa mula sa hilagang-silangan at aatake sa mga Muslim sa kanilang 
kanang gilid sa parehong panahon ng paghampas ni Dairjan.6 

e. Ang hukbo ni Mahan ay susulong sa likuran ng Arabong Kristiyano at magsilbing reserba. 


3. Ang hari na ito ay tinawag din bilang Bahan. 

4. Waqidi; p. 106. 

5. Ibid 

6. Waqidi; p. 107, ay binigay ang ruta ni Gregory bilang "mula sa Iraq". Sapagkat karamihan sa kanlurang Iraq ay 
nasa kamay ngayon ng mga Muslim, ito ay nangangahulogan lamang katulad ng paglapit na aking nailarawan. 

Kaya ang hukbo ng mga Muslim ay lalamunin sa Emessa sa pwersa na marahil ay sampung beses ang 
dami, umaatake sa lahat ng direksiyon, na ang daan sa pagtakas ay naputol. Ito ay higit sa 
makakayanang hawakan ni Khalid! Matapos ang paglipol sa mga Muslim sa Emessa, ang imperyong 
hukbo ay susulong sa timog habang ang hukbo ng Caesarea ay susulong mula sa baybayin at sa iba-ibang 
labanan. Ang Romanong hukbo ay aatake at wawasakin ang bawat pulutong ng mga Muslim ng sunod- 
sunod, mag-iipon laban sa bawat pulutong sa malaking bilang. 

Ang natatanging paglilingkod ay isasagawa sa buong Imperyo para sa tagumpay ng Imperyong hukbo. 
Ang mga heneral at mga obispo ay naghihikayat sa mga kalalakihan na lumaban upang ipagtanggol ang 
kanilang pananampalataya at iligtas ang kanilang kalupaan at mamamayan mula sa mga banyagang 
mananalakay. At sa pamamagitan ng mahusay na plano na ito ang imperyong hukbo ay naglunsad mula 
sa Antioch at hilagang Syria sa panahong kalagitnaan ng Hunyo 636. 

Nang ang nangungunang mga kawal sa hukbo ni Jabla ay dumating sa Emessa, wala silang natagpuang 
mga Muslim. Ang hukbo ni Qanateer ay patatamaan ang Damascus mula sa kanluran sa masayang 
gunamgunam sa pagkawasak ng mga Muslim na napikot sa Damascus at sa hilaga. Subalit walang ni isa 
mang Muslim na kawal sa Damascus at sa hilaga. 

Ang mga ibon ay nakalipad! 

Ito ay sa Shaizar, sa pamamagitan ng Romanong mga bihag, na ang mga Muslim ay una nang napag- 
alaman ang paghahanda na ginawa ni Heraclius. Ang mga Muslim ay nakapagtatag ng isang napakahusay 
na sistema ng kinatawan sa kalupaan, at walang malaking kinikilos o pagtitipon ng pwersa ng mga 
kaaway na nananatiling nakatago sa kanila. Sa katunayan sila ay may mga kinatawan na kasama sa mga 
Romanong hukbo. Nang ang mga araw ay umaabot sa mga linggo, ang mga piraso ng kaalaman ay dinala 
ng mga kinatawan at pinag-isa katulad ng isang palaisipan, at ang kinikilos ng mga Romanong hukbo ay 
bahagya nang nasa kanilang daan nang mapag-alaman ito ng mga Muslim at ang direksiyong kinuha ng 
mga hukbo. Maging ang pagdagdag pwersa sa Caesarea at ang kanyang dami ay napag-alaman. Ang mga 
Muslim ay napasuray-suray sa mga ulat, ang bawat isa dito ay masmalubha sa kanyang sinusundan. 

Ang kalawakan ay dumilim at dumilim. Si Khalid, kahit papaano, sa kanyang hindi sumasablay na 
pakiramdam sa estratihiya, minsan pa ay nakikita ang desinyo ni Heraclius at napagtanto kung gaano 
kalubha ang naging kalagayan ng mga Muslim sa Emessa at Shaizar. Ang pinakamainam na paraan ay 
ang bumalik mula sa Hilaga at Gitnang Syria, ganun narin sa Palestine, at iipunin ang buong hukbo upang 
ang malakas, nagkakaisang pagsalungat ay maitatag laban sa Romanong malupit na pwersa, minabuti na 
hindi malayo sa kaibigang desyerto. 

Agad na pinayuhan ni Khalid si Abu Ubaidah at ang Kumander ng Hukbo ay tinanggap ang mungkahi. 
Siya ay nag-utos na iatras ang hukbo tungo sa Jabiya, na siyang salikop ng mga ruta mula sa Syria, Jordan 
at Palestine. Dagdag pa rito, ang pagsasanay sa kanyang awtoridad bilang Punong-Kumander sa Syria, 
kanyang inutusan si Shurahbil, si Yazeed at Amr bin al-Aas na iwanan ang kanilang inuokopang teritoryo 
at sumanib sa kanya sa Jabiya. Kaya, bago paman dumating ang mga Romano sa Damascus, si Abu 
Ubaidah at Khalid, kasama ang mga kawal sa pulutong ni Yazeed, ay nasa Jabiya habang ang ibang mga 
pulutong ay kumikilos upang sumanib sa kanila. 

Kanilang nailigtas ang sarili mula sa mga kuko ng kamatayan. Ang napaka-buting loob na pagtrato ni 
Abu Ubaidah sa mga mamamayan ng Emessa, nang ang mga Muslim ay umalis sa siyudad, ay pumukol 
ng liwanag sa damdamin ng hustisya at katotohanan sa matapang at banal na heneral. Sa pagsakop sa 
Emessa, ang mga Muslim ay kumolekta ng Jizya mula sa mga mamamayan sa siyudad. Ang buwis na ito, 
na una nang naipaliwanag, ay kinuha sa mga hindi Muslim bilang kapalit sa pagkalibre mula sa 
serbisyong militar at ang kanilang proteksiyon laban sa mga kaaway. Subalit, dahil ang mga Muslim sa 
ngayon ay aalis na sa siyudad at wala na sa posisyon upang protektahan sila, si Abu Ubaidah ay tumawag 
ng pagtitipon sa mga tao at ibinalik ang lahat ng pera na kinuha bilang Jizya. 

"Kami ay wala nang kakayahan upang protektahan kayo." Wika ni Abu Ubaidah. "Kayo na ang bahala 
sa inyong sarili." 

Dito ang mga tao ay tumugon. "Ang iyong pamamahala at hustisya ay minahal namin kaysa sa pang- 
aabuso at kalupitan na dinanas namin noon."7 

Ang mga Hudyo sa Emessa ay nagpapatunay sa katapatan ng kanilang pakikipagkaibigan, at nanumpa 
na ang mga opisyal ni Heraclius ay hindi makakapasok sa siyudad maliban sa pwersa. Higit pa dito, hindi 
siya kontento sa hustisya hinggil sa Jizya ng kanyang sariling probinsiya, si Abu Ubaidah ay sumulat din sa 
ibang mga kumander ng pulutong sa Syria upang ibalik ang Jizya sa mga nagbayad dito, at ito ay 
naisagawa sa bawat kumander bago sila lumakad upang sumanib kay Abu Ubaidah sa Jabiya.8 

Ang isang hindi pangkaraniwan at kusang loob na pagsauli ng isang mananakop na hukbo kung ano 
ang kinuha ayon sa pinagkasunduang kundisyon, ay hindi pa naganap noon. At ito ay hindi na 
mangyayari muli. 

Sa kalagitnaan ng Hulyo 636, ang sumusulong na mga kawal ng imperyong hukbo, na nagtataglay ng 
mga Kristiyanong Arabo, ay nakipagsagupa sa mga Muslim na pangharang sa pagitan ng Damascus at 
Jabiya. 

Si Abu Ubaidah ay labis na nag-alala. Ang digmaan ay tiyak, at siya ang magpasya sa kapalaran ng mga 
Muslim sa Syria. Ang dami ng kaaway na pinaniniwalaan ng mga Muslim ay aabot sa 200,000, tila isang 
nakakasindak na bangungot. 

Si Abu Ubaidah ay nag-alala hindi para sa kanyang sarili bagkus ay sa hukbo ng mga Muslim at 
kapakanan nito. Siya ay tumawag ng kunseho sa digmaan upang bigyang tagubilin ang mga opisyal 
hinggil sa sitwasyon ng mga kaaway at kukuha ng mga kuro-kuro. Ang mga opisyal ay tahimik na 
nakaupo, nabibigatan sa masamang pagkakataon na humaharap sa kanila. Isa ang nagsalita pabor sa 
pag-atras tungo sa Arabia na ang hukbo ay makapaghintay hanggang ang bagyong hatid ng mga Romano 
ay lilipas at pagkaraan ay muling pumasok sa Syria, ngunit ang mungkahi na ito ay hindi tinanggap dahil 


7. Balazuri; p. 143. 

8. Abu Yusuf; p. 139. 

ito ay katumbas ng pagtalikod sa lahat ng mga pagsakop ng mga Muslim sa Syria at pinalitan ang 
mabuting kalagayan ng kalupaang ito para sa kahirapan at pagkagutom sa desyerto. 

Ang iba ay nagsalita pabor sa pakikipaglaban "dito at ngayon" umasa sa Allah para sa tagumpay, at 
karamihan sa natipong opisyal ay pabor sa mungkahing ito. Ang kalagayan ng kunseho, kahit papaano, 
ay wala sa masayang sigasig bagkus ay sa mabangis na determinasyon upang lumaban, at kung 
kinakailangan, bumagsaksa labanan. 

Si Khalid ay nananatiling tahimik habang ang diskusyong ito ay nagpatuloy. Pagkaraan si Abu Ubaidah 
ay bumaling sa kanya at nagsabi. 

"O Ama ni Sulaiman! Ikaw ay isang tao ng katapangan at sulusyon at pagpasya. Ano ang masasabi mo 
sa lahat ng ito?" 

"Ang kanilang mga sinasabi ay mabuti." Tugon ni Khalid. "Ako ay may kakaibang pananaw, ngunit 
hindi sasalungat sa mga Muslim." 

"Kung ikaw ay may mainam na pananaw, sabihin sa amin." Wika ni Abu Ubaidah. "At gagawin namin 
kung ano ang iyong sasabihin." 

Pagkaraan, ipinahayag ni Khalid ang kanyang plano. "Dapat malaman, O Kumander, na kapag ikaw ay 
manatili sa lugar na ito, iyong tinutulongan ang kaaway laban sa iyong sarili. Sa Caesarea, na hindi 
malayo sa Jabiya, ay may 40,000 na Romano sa pamamahala ni Constantine, na anak ni Heraclius.9 Ang 
maipapayo ko sa iyo na kumilos mula dito at ilagay ang Azra sa iyong likuran at tumungo sa Yarmuk. Sa 
gayon maging madali para sa Khalifah upang magpadala ng dagdag pwersa, at sa iyong unahan ay 
mayroong malawak na kapatagan, na angkop para sa mga kabalyera."10 

Si Khalid ay hindi partikular na sinabi ito, ngunit ang hinuha ay si Constantine, na sumusulong mula sa 
Caesarea, ay maaring atakihin ang mga Muslim sa likuran sa Jabiya habang sila ay nakaharap sa 
imperyong hukbo mula sa hilaga. Ang plano ay tinanggap, ng buong pagkakaisa at ang pagkilos ay 
sinimulan. Si Khalid kasama ang Kumikilos na Bantay na may 4,000 na mangangabayo, ay iniwan sa likod 
bilang bantay sa likuran, at sa halip na manatili sa Jabiya, siya ay sumulong at nakipaglaban sa 
nangungunang kawal ng Romanong hukbo. Hinampas niya sa ulo ang Romanong pangkat at itinaboy ito 
pabalik sa Damascus. Ito ay naghatid ng babala sa mga Romano, na matapos dito ay hindi nagsagawa ng 
pagsisikap upang manghimasok kasama ang paurong na kilos ng mga Muslim. Hang araw pagkaraan si 
Khalid ay muling sumanib sa pangunahing katawan ng hukbo ng mga Muslim. 

Ang mga Muslim, nang makakilos ng ilang milya sa timog-silangan, ay nagtatag ng linya ng kampo sa 
silangang bahagi ng isang lugar na nangangailangan ng mainam na pangalan, atin itong tatawaging, ang 


9. Ayon kay Gibbon (Vol. 5, p. 333), si Constantine na namumuno sa Caesarea ay ang panganay na 
anak ni Heraclius. 

10. Waqidi; p. 109. 

Kapatagan ng Yarmuk. Ang lokasyon sa kampong ito ay hindi napag-alaman ngunit marahil ito ay nasa 
timog ng kasalukuyang linya ng Nawa-Shiekh Miskeen kasama ang hilagang-kanlurang-nakaharap sa 
harapan, nang sa gayon ang mga Muslim ay maaring makapwesto upang tanggapin ang atake ng mga 
Romano mula sa hilaga (bukas ng Jabiya) at ganun din ang hilagang-kanluran (direksiyon ng Qunaitara). 
Dito si Abu Ubaidah ay sinaniban ng pulutong ni Shurahbil, Amr bin al-Aas at Yazzed. 

Hang layo sa silangan ng mga Muslim ay nakahilata ang isang burol na lumawak mula sa hilaga 
hanggang silangan ng Azra, at ang mga kabundukan ng Jabal-ud-Druz, hilaga at silangan ng Busra. Hang 
araw ang lumipas ang Romanong hukbo, na sinusundan ng isang maliit na armadong mga Arabong 
Kristiyano ng Jabla, ay kumilos at nakipagsagupa sa mga Muslim na bantay sa Kapatagan ng Yarmuk. Ang 
ruta ng pangunahing katawan ng Romanong hukbo ay hindi naitala, ngunit ito ay tiyak na mula sa 
hilagang-kanluran, sapagkat ang mga Romano ay nagtatag ng kanilang kampo sa may hilaga lamang ng 
Wadi-ur-Raqqad. (Ang pakikipaglaban ni Khalid sa mga Romano sa lagusan ng Jabiya ang maaring naging 
dahilan na binuksan nila ang kanilang lagusan.) Ang kampo ng mga Romano ay nasa 18 milya ang haba, 
at sa pagitan nito at sa kampo ng mga Muslim ay nakahilata sa gitna at kanlurang bahagi sa Kapatagan 
ng Yarmuk.11 Sa pagdating ng mga Romano at ang pagtayo ng kanilang kampo, ang direksiyon ng pag- 
atake ng mga Romano ay naging malinaw, at iniakma ni Abu Ubaidah ang kampo ng mga Muslim upang 
makatugon sa isang harapang labanan na lumalawak mula sa Yarmuk tungo sa daanan ng Jabiya. Ito ay 
kung ano ang payo ni Khalid, ang likuran ay sa ibayo ng Azra at ang gilid ay sa Yarmuk. 

Ngayon ang dalawang hukbo ay namalagi sa kapwa mga kampo nila at nagsimulang magsagawa ng 
paghahanda para sa digmaan, ang pagmamanman, pagpaplano, mga pag-uutos, pagsisiyasat sa mga 
kagamitan at iba pa. Para sa mga Muslim ang mga Romano ay katulad ng 'magkalupon na mga 
balang'.12 

Bahagya nang namalagi ang mga Romano sa kanilang kampo nang ang mensahero ay dumating mula 
kay Heraclius dala ang mga tagubilin para sa Punong-Kumander, si Mahan ang Armeniano, na huwag 
simulan ang labanan hanggang ang lahat ng paraan sa mapayapang negosasyon ay saliksikin. Si Mahan 
ay mag-aalok ng mabuting-loob na kasunduan para sa mga Muslim kapag sila ay pumayag na umalis 
tungo sa Arabia at huwag nang bumalik muli. 

Dahil dito si Mahan ay nagpadala ng isa sa kanyang kumander, si Gregory, upang makipag-usap sa 
mga Muslim. 


11. Ayon kay Waqidi (p. 109), ang kampo ng mga Romano ay malapit sa Jaulan (na isang lugar sa 
pagitan ng Wadi-ur-Raqqad at ang Lawa ng Tiberius at ang lugar tungo sa hilaga), at ang layo sa 
pagitan ng kampo ng kaaway ay tinatantiyang 11 milya (tatlong farsakh. Ang isang farsakh ay 
katumbas ng 6000 metro.). 

12. Waqidi; p. 118. 

Si Gregory ay lumabas tungo sa kampo ng mga Muslim, at sa harapan dito siya ay nakipag-usap kay 
Abu Ubaidah. Ang mga Romano ay nag-alok upang paalisin ang mga Muslim sa kapayapaan, ibibigay sa 
kanila ang anumang kanilang kinakailangan sa Syria, hanggat kanilang titigilan ang lahat ng layunin ng 
muling pagsakop sa Syria. Ang sagot ni Abu Ubaidah ay kasalungatan, at ang Romano ay bumalik na 
walang napapala. 

Muling ipinadala ni Mahan si Jabla, umaasa na bilang isang Arabo siya ay magtagumpay sa pakipag- 
usap sa mga Muslim na lisanin ang Syria sa kapayapaan. Ginawa ni Jabla ang kanyang makakayanan 
upang himukin ang mga Muslim, ngunit katulad kay Gregory, siya ay bumalik na bigo. 

Napagtanto ni Mahan na ang digmaan ay hindi maiwasan at wala nang paraan upang huwag itong 
mangyari. Dahil dito kanyang pinadala si Jabla pasulong kasama ang karamihan sa kanyang mga Arabong 
hukbo upang ilagay sa pagsusuring atake sa mga Muslim. Ito ay hindi malaking opensiba bilang isang 
pagmamatyag sa pwersa upang subukan ang lakas ng mga Muslim sa unahang hanay. Sa pagkilos na ito 
ang kumikilos na mga Arabong Kristiyano ay higit na mainam ang kasuotan kaysa sa kanyang mabigat na 
armadong mga kasamahan ng imperyong hukbo. Ito ay naganap sa huling bahagi ng Hulyo 636 
(kalagitnaan ng Jamadi-ul-Akhir, 15H). 

Si Jabla ay sumulong kasama ang kanyang mga kawal na Arabo at natagpuan ang mga Muslim na 
nakahanay sa ayos ng digmaan. Puno ng pag-iingat ang mga Kristiyano ay dumikit sa kanyang daraanan 
pasulong, nagnanais na mapalapit hanggat maaari bago mag-utos ng isang pangkabuohang pag-atake, 
subalit bago paman siya makapagbigay ng utos, kanyang natagpuan ang sariling sinasalakay ng 
malalakas na grupo ng mga kabalyerang Muslim na kumikilos sa pamumuno ng Espada ng Allah. 

Pagkaraan ng ilang sandali ng malamig na loob na pagpigil, ang mga Kristiyanong Arabo ay umurong, 
pinatunayan kay Mahan angtakot, na ang pakikipaglaban sa mga Muslim na hindi isang madaling bagay. 

Pagkaraan, sa halus isang buwan, walang malaking pagkilos na naganap sa Kapatagan ng Yarmuk. Ang 
dahilan ng kanilang kawalang-galaw ay hindi napag-alaman. Ang mahihinuha lamang natin na ang mga 
Muslim ay hindi sapat ang lakas upang magsagawa ng pangunahing opensiba, at ang mga Romano ay 
kapus sa tapang upang magsagawa nito. Ang pamamahinga, ganun paman, ay nagbibigay ng binipisyo 
para sa mga Muslim, dahil sa yugtong ito ang bagong pangkat na may anim na libong Muslim ay 
dumating upang sumanib sa kanila, ang karamihan sa mga ito ay mula sa Yemen. Sa ngayon, ang mga 
Muslim ay may kawal na 40,000 mandirigma, kabilang ang 1,000 na Kasamahan ng Propeta (), at dito ay 
kasama ang 100 na mga beterano sa Digmaan ng Badr - ang unang digmaan ng Islam. Ang hukbo ay 
kinabibilangan ng mga mamamayan ng matataas na antas, katulad ni Dhulbair (ang pinsan ng Propeta () 
at kasama sa Pinagpalang Sampu), si Abu Sufyan at ang kanyang asawa na si Hind. 

Pagkalipas ng isang buwan matapos ang pagpapaurong kay Jabla, si Mahan ay nagkaroon ng sapat na 
lakas upang magsagawa ng opensiba, ngunit nagpasyang minsan pang subukan ang makipagkasundo. Sa 
pagkakataong ito siya ang makipag-usap. Humiling siya ng isang sugo na Muslim na ipadala sa kanyang 
himpilan, at bilang tugon sa kanyang kahilingan, ipinadala ni Abu Ubaidah si Khalid kasama ang ilang 
tauhan. Si Khalid at Mahan ay nagtagpo sa kampo ng mga Romano, subalit walang kinahihinatnan sa 
usapang ito dahil ang posisyong kinuha ng magkabilang panig ay masyadong mahigpit upang hayaan ang 

pag-aayos. Tinakot ni Mahan si Khalid sa pamamagitan ng kanyang malaking hukbo at nag-alok ng 
malaking halaga ng pera para sa mga Muslim, kasama ang Khalifah sa Madinah, subalit ito ay hindi 
naghatid ng impresyon kay Khalid, na nag-alok ng tatlong pagpipilian, ang Islam, ang Jizya o ang Espada. 
Pinili ng mga Armeniano ang huli. 

Lumilitaw, kahit papaano, na bilang resulta sa diskusyon na ito, ang kapwa kumander ay magkaayong 
makintal sa isat-isa at ang mga Muslim ay nagsimulang ituring si Mahan bilang isang mainam na tao 
maliban dito, upang sumipi si Abu Ubaidah. 

"Si Satanas ay nakuhang hawakan ang kanyang rason!"13 

Nang ang dalawang pinuno ay maghiwalay, batid nila na simula ngayon ay wala nang pagpupulong. 
Ang punto na walang pagbabalik ay naabot, at sa sumunod na araw ang digmaan ay magsimula. 

Ang huling bahagi ng araw ay iginugol sa mainit na pagkilos. Ang magkabilang panig ay naghahanda 
para sa digmaan. Ang mga plano ay tinatapos at ang mga utos ay naipalabas. Ang mga pulutong at 
rehimyento ay inilagay sa posisyon upang ang bawat isa ay malalaman ang kanyang lugar sa nalalapit ng 
labanan. Ang mga opisyal at mga tauhan ay sinisiyasat ang kanilang mga baluti at mga sandata. Ang 
magkabilang panig ay nag-alay ng pagdarasal para sa tagumpay, nagsusumamo sa Allah ng tulong para 
sa 'tunay na pananampalataya', at mangyari pa, sila ay nagdarasal sa parehong Allah! Sa panig ng mga 
Romano ang mga pari ay nagwasiwas ng mga krus at hinimok ang mga kawal na magpakamatay para kay 
Jesus. Sampung libo sa mga Kristiyano ang gumawa ng panunumpa sa kamatayan, nangangako na sila ay 
mamamatay na lumalaban at hindi tatakas mula sa mga kaaway. Marami sa kanila ang nananatiling 
tapat sa kanilang panunumpa. 

Ang tagpo ng labanan na lumawak sa pagitan ng dalawang kampo na nagtataglay ng Kapatagan ng 
Yarmuk na kasama sa kanyang kanluran at timog na bahagi ang malalim na mga bangin. Ang kanluran ng 
Wadi-ur-Raqqad ay sumanib sa ilog ng Yarmuk malapit sa Yaqusa. Ang batis na ito ay dumaloy sa 
hilagang-silangan tungo sa timog-kanluran hanggang 11 milya sa pamamagitan ng malalim na bangin na 
may napakatarik na pampang, bagaman masmaliit sa kanyang ibabaw na hangganan. Ang bangin ay 
maaaring matatawid sa ilang lugar ngunit ito ay may iisang pangunahing tawiran lamang, sa isang 
tawiran, na kung saan ang nayon ng Kafir-ul-Ma ay nakatayo sa kasalukuyan. 

Ang timog na bahagi ng lugar ng digmaan ay lumawak sa bangin ng Ilog ng Yarmuk, simula sa Jaileen 
at umikot at bumalik ng 15 milya, pababa sa kanyang salikop sa may Wadi-ur-Raqqad, sa ibayo nito ay 
nagpatuloy sa kanyang daan upang sumanib sa Ilog ng Jordan timog ng Lawa ng Tiberius (karagatan ng 
Galilee). 

Sa Jaileen isang batis ang tinawag na Harir, na dumaloy mula sa hilagang-silangan, sumanib dito, at 
naging Ilog ng Yarmuk. Sa hilaga ang kalawakan ay nagpatuloy sa ibayo ng tagpo ng labanan, habang sa 


13. Waqidi; p. 128. 

silangan ay lumawak sa layo na 30 milya mula sa Wadi-ur-Raqqad hanggang sa paanan ng mga burol ng 
Azra. Ang kanluran at gitnang bahagi sa kapatagang ito ay ang tagpo na labanan. 

Ang pinaka-makabuluhang katangian sa tagpo ng labanan ay ang paglitaw ng dalawang bangin - ang 
Wadi-ur-Raqqad at ang llog ng Yarmuk. Kapwa ito may pampang na 1,000 talampakan ang taas, at 
habang ang matarik na pampang ay sapat upang ang bangin ay maging malubhang hadlang sa pagkilos, 
ito ay naging nakakatakot sa pamamagitan ng bangin na may linya sa pampang sa ibayo ng kanyang 
haba. Ang mga bangin na ito ay minsang nasa gitna, minsan ay nasa taas at minsan sa kalahating bahagi 
ng pampang at naging matarik, patayo na may 100 hanggang 200 talampakan ang taas. 

Malapit sa salikop ng dalawang bangin, ang pampang ay naging malalim at ang bangin ay tumaas - 
isang nakakatakot na katangian para sa sinumang tatawid dito na nagmamadali. 

Ang tanging mangingibabaw na taktikang katangian sa kapatagan ng Yarmuk ay ang isang binanggit sa 
mapa bilang Burol ng Samain, 3 milya sa timog-kanluran ng kasalukuyamg nayon ng Nawa. Naroon din 
ang Burol ng Jabiya, hilagang-kanluran ng Nawa, subalit ito ay nakahilata palabas sa tagpo ng labanan at 
walang maidulot na bahagi sa digmaan. 

Ang burol ng Samein, na may 300 talampakan ang taas, ang dominado sa lugar na nasa paligid nito, at 
nagbibigay ng mahusay na pagmamasid sa kabuohan ng kapatagan, na walang heneral ang palampasing 
ukopahin ito, kailangang siya ang unang makapagpwesto sa kanyang pwersa sa bahaging ito ng 
kapatagan. Bilang resulta sa digmaang ito ang burol ay binansagang ang Burol ng Jamu'a (pagtitipon), 
sapagkat ang ilang bahagi ng Muslim na hukbo ay nagtitipon dito. Walang ibang dominadong kalupaan 
sa kapatagan ng Yarmuk. 

Ang kapatagan sa kanyang sarili ay kabuohang patag, bahagyang bumubo mula sa hilaga hanggang 
timog na may ilang pag-aalun-alon. Isang batis na bumuo ng isang mahalagang taktikang kaugalian ay 
ang Allan, dumadaloy patimog sa kabila ng kapatagan upang sumanib sa Yarmuk, at sa huling 5 milya ng 
kanyang pagdaloy, ang batis na ito ay lumikha ng bangin na may matarik na gilid ngunit ito ay hindi 
gaanong malubha na hadlang tulad ng malalaking mga bangin. Ang tagpo ng labanan ay tamang-tama sa 
manyobra ng isang impanterya at kabalyera at maliban sa bahagi ng Allan, na nagbibigay ng walang 
sagabal sa pagkilos. Si Mahan ay pinapwesto ang imperyong hukbo pasulong sa Allan. Ginamit niya 
ang kanyang apat na katamtamang hukbo upang bumuo ng hanay ng labanan na may 12 milya ang haba, 
umabot mula sa Yarmuk tungo sa timog ng Burol ng Jabiya.14 Sa kanyang kanan kanyang inilagay ang 
hukbo ni Gregory at sa kaliwa ay inilagay niya ang hukbo ni Qanateer. Ang sentro ay binuo sa hukbo ni 
Dairjan at ang 


14. Sa termino ng geograpiya sa kasalukuyang panahon, ang Romanong hanay ay nagsimula sa may 
dalawang milya kanluran ng Nawa, at umabot sa timog-timog-kanluran tungo sa kanluran lamang ng 
Seel, pagkaraan ay sa ibabaw ng Sahm-ul-Jaulan hanggang sa pampang ng Yarmuk pasulong sa Heet. 
Mangyari pa, ang mga nayon na ito marahil ay hindi pa lumitaw dahil walang nabanggit sa kanila sa 
pagkasalaysay ng digmaang ito. 

hukbo ng Armenian ni Mahan - kapwa nasa pamamahala ni Dairjan. Ang karaniwang kabalyera ay pantay 
na hinati sa apat na hukbo, at ang bawat hukbo ay pumwesto kasama ang kanyang impanterya na 
hinahawakan ang unahan at ang kanyang kabalyera ay nagsilbing reserba sa likuran. 

Sa unahan ng harapang hanay, sa ibayo ng kabuohang 12 milyang prontera, inilagay ni Mahan ang mga 
Kristiyanong Arabo ni Jabla, na lahat ay nakasakay - sa kabayo at kamelyo. Ang hukbo na ito ay kumikilos 
bilang panala at panaklutang hanay, at hindi kasali sa malubhang labanan maliban kung ang kanyang 
grupo ay sasanib sa hukbo sa unahan ng kanilang posisyon. Ang hukbo ni Gregory, na bumuo sa kanang 
bagwis, ay gumamit ng kadena upang magkaugnay, ito ay 30,000 na nakapaang kawal.15 

Ang kadena na ito ay may haba na 10 tao, at ginagamit bilang patunay ng hindi natitinag na tapang 
para sa mga taong nagpapakita ng kanilang pagpayag na mamatay kung saan sila nakatayo. Ang kadena 
ay nagsisilbi ring kaligtasan laban sa pagkabasag - pagkabutas mula sa kabalyera ng kalaban, katulad ng 
naipaliwanag sa kabanata ng "Digmaan ng Kadena". Ang lahat na 30,000 nakapaang kawal ay nagsagawa 
ng panunumpa sa kamatayan. 

Ganun paman ang imperyong hukbo ay nagtatag ng prontera na may kaparehong haba sa prontera ng 
mga Muslim, mayroong kalamangan ang pagkakaroon ng apat na ulit na dami ng tropa at si Mahan ay 
sinamantala ang kalamangan sa bilang na ito sa pagtatag ng buong hukbo (ang Jabla) bilang sumusulong 
na panala at naaabot ang mas malalim sa tibay at maayos na pormasyon. Ang hanay ng mga Romano ay 
nakatayo na may 30 ang lalim. Ganito ang kahanga-gangang hukbo ni Caesar na nakahanay para sa 
digmaan. 

Nang si Khalid ay bumalik mula sa pakikipag-usap kay Mahan, kanyang ipinaalam kay Abu Ubaidah at 
sa ibang mga heneral na wala nang iba pang pag-uusap, na ang problema ay hahatulan sa pamamagitan 
ng espada, ang digmaan ay magsimula sa susunod na araw. 

Kinuha ni Abu Ubaidah ang balita ayon sa kanyang nakasanayang mapagtimpi na pagtanggap sa 
kapasyahan ng Allah. Bilang Punong-Kumander ay kanyang isasaayos ang hukbo para sa digmaan at 
magsagawa ng operasyon ayon sa kanyang taktikong pagpasya. Ang kanyang kahusayan sa militar, kahit 
papaano, ay hindi gaano sa kadakilaan, at batid niya ito. Batid ito ni Khalid, at batid ito ng karamihan ng 
mga opisyal ng hukbo. Si Abu Ubaidah ay makipaglaban sa digmaan sa makatwirang paraan, at tutugon 
upang baguhin ang taktika na sitwasyon katulad ng isang mabuti, manatili na heneral na tulad niya. 
Subalit laban sa kaaway na apat na ulit ang kalamangan ng dami, ang kagalingan at kabutihan ng pag- 
iisip ay hindi sapat. Ang mas bihasa na kalidad ng pamumuno ay kailangan para sa digmaan, at si Khalid 
ay nagpasyang ialay ang kanyang paglilingkod upang magsilbi bilang tunay na kumander sa labanan. 


15. Meron ding nabanggit na trinsera dito, ngunit hindi ko ito mailagay o makikita ang kahalagahan, 
sapagkat ang mga Romano ay nabanggit na nakapwesto pasu long dito ma na pa 'y sa likuran nito. Ito ay 
magiging isang laban sa pag-atras na sukatan. 


356 




"O Kumander." Wika ni Khalid kay Abu Ubaidah. "Magpadala sa lahat ng kumander ng rehimyento at 
sabihin sa kanila na makinig kung ano ang aking sasabihin."16 

Naabot ni Abu Ubaidah ang punto. Siya sa kanyang sarili ay walang pinangarap maliban sa kabutihan. 
Minsan pa siya ay nagpadala ng isang opisyal upang tawagin ang mga kumander ng rehimyento at mga 
grupo sa kanyang himpilan, at ang opisyal ay tinungo ang mga kumander upang ipaabot ang mensahe. 

"Si Abu Ubaidah ay nag-utos na kayo ay makinig sa anumang sasabihin ni Khalid at sumunod sa 
kanyang mga pag-uutos."17 

Ang mga opisyal ay naunawaan ang mensahe at nagtitipon sa himpilan upang tanggapin ang mga pag- 
uutos ni Khalid. Sa mainam na pakitungong mensahe na ito ang pamamahala sa hukbo ay binigay kay 
Khalid, at ang lahat ay nasisiyahan sa pagkakaayos. 

Si Abu Ubaidah ay nananatiling ang naturingang kumander, at kahit papaano, ay higit pa dito. Siya ay 
nagpatuloy sa pag-aasikaso sa mga bagay ng administrasyon, namumuno sa pagdarasal at 
nagmamanman sa ibat-ibang detalye ng pag-uutos. 

Siya rin ang nagbibigay ng ilang mga utos kapag ang kanyang sapataha ay hindi salungat sa mga plano 
at utos ni Khalid. Ngunit para sa layunin ng digmaan, si Khalid ngayon ang kumander sa hukbo ng mga 
Muslim sa Syria, at ito ay manatili hanggang matapos ang labanan. 

Kaagad na inihanda ni Khalid ang muling pagsasaayos ng hukbo sa pagiging impanterya at 
kabalyerang rehimyento sa bawat grupo. Ang hukbo ay may 40,000 na kawal, dito ang 10,000 ay 
kabalyera. Ang pwersa na ito ay isinaayos ni Khalid sa 36 na impanteryang rehimyento na may 800 
hanggang 900 na kawal ang bawat grupo, tatlong kabalyerang rehimyento na may 2,000 na kabayo ang 
bawat grupo at ang Kumikilos na Bantay na may 4,000 na mangangabayo. Ang mga kumander sa mga 
kabalyera ay sina, Qais bin Hubaira, Maisara bin Masruq, at Amr bin Tufail. Ang bawat isa sa apat na 
grupo ay may siyam na impanteryang rehimyento, na ang lahat ay binuo ayon sa pamamagitan ng tribo 
at angkan, upang ang bawat tao ay makipaglaban kasama ang lubos na kakilalang kasamahan. Ang 
marami sa grupo ni Khalid sa Iraq ay umukopa sa ibang apat na grupo, habang ang mainam sa mga ito ay 
nananatili sa kanya bilang Kumikilos na Bantay. 

Ang hukbo ay nakapwesto sa harapan ng 11 milya na halus katumbas sa prontera ng Romanong 
hukbo. Ang naiwang hukbo ay nagpapahinga sa llog ng Yarmuk, isang milya pasulong sa kung saan 
nagsimula ang bangin, habang ang kanyang kanan ay nakahilata sa daan ng Jabiya.18 Sa kaliwa ay 
nakatayo ang grupo ni Yazeed at sa kanan ay ang grupo ni Amr bin al-Aas, at bawat isa sa grupong nasa 
gilid na kumander ay binigyan ng kabalyerang rehimyento sa ilalim ng kanilang pamumuno. Ang sentro 
ay binuo sa grupo ni Abu Ubaidah (kaliwa) at Shurahbil (kanan). Kabilang sa rehimyentong mga 
kumander ni Abu Ubaidah ay si Ikrimah bin Abi Jahl at Abdur-Rahman bin Khalid. 


16. Waqidi; p. 129. 17. Ibid. 

Sa likod ng sentro ay nakatayo ang Kumikilos na Bantay at isang kabalyerang rehimyento bilang isang 
gitnang reserba para sa pagsagawa ng mga utos ni Khalid. Anumang oras kapag si Khalid ay abala sa 
pamamahala ng digmaan sa kabuohan, si Dhiraar ang siyang mamamahala sa Kumikilos na Bantay. Ang 
bawat grupo ay nagtaguyod ng isang linya ng tagamanman upang panatilihin ang pamamatyag sa mga 
Romano. 

Kumpara sa mga Romano, ang mga Muslim na hukbo ay bumuo ng manipis na linya, tanging tatlong 
hanay ang lalim, ngunit walang siwang sa hanay na lumawak sa hindi napuputol na mga linya mula dulo 
hanggang dulo. Ang lahat ng sibat na naroon sa hukbo ay ibinigay aa unahang hanay, at sa labanan ang 
tao ay tatayo na may nakahandang mataas na sibat, ginagawang imposible sa sumasalakay na 
makasunggab na walang paglalakas loob sa nakakatakot na dulo ng sibat. 

Ang karamihan sa mga mamamana ay mga Yemenis, na nakatayo at kumalat sa harapang hanay. Sa 
unang paglapit ng mga kaaway ang mga mamamana ay bubukas at ipabagsak ang maraming mga 
Romano sa abot ng makakaya. Kapag ang mananalakay ay makasagupa ang mga Muslim, sila ay 
papatayin gamit ang mga sibat, at pagkaraan dito ang mga kawal ay bubunot sa kanilang espada. 

Ang mga grupo sa tagiliran ay gagamit sa kanilang sariling kabalyerang rehimyento bilang isang 
reserbang pangkat upang muling magtatag sa kanilang posisyon kung sakaling sila ay maitulak ng mga 
Romano. Si Khalid kasama ang kanyang Kumikilos na Bantay at isang kabalyerang rehimyento ay naglaan 
ng sariling reserba para sa dalawang grupo at ganun din ay magagamit bilang isang hukbong reserba 
upang mamamagitan sa labanan ng mga grupong nasa gilid kapag kailangan. 

Ang sitwasyon ng dalawang hukbo hinggil sa giliran ay magkapareho. Ang bawat isa ay may gilid sa 
timog na bahagi ng Yarmuk at ang giliran na ito ay hindi maibaling. Ang hilagang gilid ng dalawang hukbo 
ay nahantad, sa bahaging ito ang pagkilos sa giliran ay may posibilidad. Ang kaibahan ng sitwasyon ng 
dalawang hukbo ay nakahilata sa kanilang kanya-kanyang likuran. 

Sa likuran ng mga Muslim ay lumawak ang silanganing karugtong ng kapatagan ng Yarmuk, sa ibayo 
nito ay lumitaw ang wasak na burol ng Azra at ang Jaba-ud-Druz, at sa rehiyong ito ang mga Muslim ay 
maaring dumaan na ligtas at kapag mawalang kakayahan kung sakaling bumaliktad. Ang likurang 
bahagi ng mga Romanong posisyon, ganun paman, ay nakahilata sa pinagbabawal na bangin ng Wadi-ur- 
Raqqad-deep at napakatarik. Dahil sa kawalang pag-asang umurong ito ay mainam at marahil ay 
gagawin ang mga Romanong lumaban sa higit na malubha, subalit kung sakaling ang mga Romanong 
mula sa hilaga ay makatakas mula sa ruta ng hilaga, ang bangin ay magsilbing isang bangin ng kamatayan. 
Laban dito sila ay maaring hulihin katulad ng daga sa isang bitag. Ganun paman, ang mga Romano ay 
walang layunin na magpatalo sa kalaban. 


18. Sa terminong geograpiya sa kasalukuyan panahon, ang hanay ng mga Muslim ay nagsimula sa 
may isang milya kanluran ng Nawa at umabot sa timog-timog-kanluran tungo sa ibabaw ng Burol ng 
Jamu'a, pagkaraan sa pagitan ng Seei at Adwan, pagkaraan sa pagitan ng Sahm-ul-Jaulan at Ja Heen, 
tungo sa malapit lamang ng Yarmuk. 

Ang geograpikal na sitwasyon ay nakaka-lamang sa isipan ni Khalid nang buohin ang kanyang plano sa 
digmaan. Sa simula, ang mga Muslim ay tatayo bilang depensa at tatanggap at pigilan ang mga 
Romanong atake hanggang ito ay mawalan ng lakas at ang kaaway ay mapalis. Pagkaraan ang mga 
Muslim ay magpatuloy sa opensiba at itaboy ang mga Romano tungo sa Wadi-ur-Raqqad. Ang 
nakakatakot na bangin ay siyang bakal na kung saan ang mga pamukpok ng mga Muslim ay babagsak, at 
dudurugin ang mga Romanong hukbo hanggang magkapira-piraso! Sa pagpaplano ni Khalid! 

Ang mga kababaihan at mga bata ay inilagay sa kampo na kasing haba sa linya ng likuran ng hukbo. Sa 
likuran ng mga kawal sa bawat rehimyento ay nakatayo ang kanilang kababaihan at mga bata.19 

Si Abu Ubaidah ay naglibot sa kampo at tinawag ang mga kababaihan. "Kumuha ng haligi ng tolda sa 
inyong mga kamay at mag-ipon ng tambak ng mga bato. Kapag tayo ay manaio ang lahat ay maging 
mabuti. Ngunit kapag makikita ninyo ang isang Muslim na tumatakbo palayo sa labanan, hampasin siya 
sa mukha gamit ang poste ng tolda, atakihin siya ng mga bato, hawakan ang kanyang mga anak na 
nakatayo sa kanyang harapan at sabihin na makipaglaban para sa kanyang asawa at mga anak at higit sa 
lahat, para sa Islam."20 

Ang mga kababaihan ay agad na naghahanda. Nang ang hukbo ay umayos sa posisyon ng digmaan, si 
Khalid, Abu Ubaidah at ang ibang mga heneral ay naglilibot sa mga rehimyento at kinausap ang mga 
opisyal at mga tauhan. Si Khalid ay nagbigay ng ilang salita sa harapan ng bawat rehimyento. 

"O mga kalalakihan ng Islam! Ang oras ay dumating para maging matiisin. Ang kahinaan at kaduwagan 
ay magdadala tungo sa kahihiyan, at ang sinuman ang naging matiisin ay higit na karapat-dapat sa tulong 
ng Allah. Sinuman ang matapang na tumayo sa harapan ng talas ng espada ay paparangalan, at ang 
kanyang pagsisikap ay gagantimpalahan, kapag siya ay hahaharap na sa Allah. Pagmasdan! Minahal ng 
Allah ang matiisin!"21 

Habang si Khalid ay dumaan sa isa sa mga rehimyento, ang isang may kabataan na lalaki ang nagsabi. 
"Napakarami ang mga Romano at tayo napakaliit!" 

Si Khalid ay bumaling sa kanya at nagsabi. "Napakaliit ang mga Romano at tayo ay napakarami! Ang 
dami ng isang hukbo ay hindi nakasalalay sa bilang ng mga tauhan bagkus ay sa tulong ng Allah, at ang 
kahinaan nito ay kapag tinalikdan ng Allah."22 


19. Ayon sa ibang ulat, ang mga pamilya ay inilagay sa isang burol sa likuran. Ito ay kung ano ang 
makikita natin mula sa pinagdaraanan ng labanan, ito ay hindi maaaring magkaganun. 

20. Waqidi; pp. 129-30. 

21. Ibid; p. 137. 

22. Tabari; Vol. 2, p. 594. 

Ang ibang mga kumander at mga nakakatanda, habang hinihikayat ang mga kalalakihan upang 
lumaban, ay dumadalit ng mga Talata mula sa Qur'an, ang isang pinakatanyag sa kanila. 

"Gaano kadalas na ang isang maliit na pangkat ay nagwawagi sa malaking pangkat sa kapahintulotan 
ng Allah? Ang Allah ay nasa panig ng mga matimtiman sa pagtitiyaga (matiisin)." [Q. 2:249] 

Sila ay nagsalita sa Apoy ng Impiyerno at ang kaligayahan sa Paraiso, at sinipi ang halimbawa na 
iniwan ng Propeta () sa kanyang mga labanan. Para sa mabuting sukatan sila ay pinaalalahanan din 
bilang mga kawal na gutom sa desyerto at ang mainam na paninirahan sa Syria! 

Ang sumunod na gabi ay mainit at maalinsangan. Ito ay ang pangatlong linggo ng Agusto 636 
(pangalawang linggo ng Rajab, 15H).23 Ang mga Muslim ay ginugol ang kanilang gabi sa pagdarasal at 
pagdadalit ng Qur'an, at nagpaalalahanan sa isat-isa sa dalawang gantimpala na naghihintay sa kanila, 
maaaring tagumpay at ang buhay o pagkamartir sa Paraiso. 

Ang mahal na Propeta () ay nagtatag ng isang tradisyon pagkatapos ng Badr sa pagdadalit ng 
Kabanata ng al-Anfal mula sa Qur'an bago ang labanan, at sa buong gabi ang mga Talata sa Kabanata na 
ito ay maririnig saan man nakaupo ang isang Muslim, malakas at sabay-sabay. 

Ang apoy sa dalawang kampo ay masayang sumilab sa buong gabi at masisilayan mula sa mga milya 
katulad ng kumukuti-kutitap na bituin na bumaba sa lupa. Subalit walang kasiyahan sa puso ng mga 
umuupo sa paligid ng apoy na ito. Ang iniisip ay ang mahigpit na pagsubok na naghihintay sa kanila na 
pumapalis sa lahat ng kasiyahan sa kanilang mga isipan. Sila ay mga matatapang na tao, ang mga kawal 
na ito na naghihintay sa bukas, ang mga Romanong ito at mga Arabo, ang mga Europyano at Asiyano, 
ang mga Kristiyanong ito at ang mga Muslim. Sila ay mga liyon at aguila at mga lubo. Subalit sila ay mga 
tao pa rin at iniisip ang kanilang mga asawa at mga anak na dito sila ay magpapaalam sa ilang oras na 
darating - marahil ay sa huling pagkakataon. 

Ito ang Gabi ng Yarmuk, ang pinaka-dakilang digmaan ng Siglo, ang isa sa hindi mapag-alinlanganang 
labanan ng kasaysayan, at marahil ay ang pinakamalaking digmaan na naganap sa pagitan ng Gasuklay 
na Buwan at ng Krus. 


23. Ang tanging naitala sa mga naunang salaysay hinggil sa petsa ng labanang ito ay ang buwan ng 
Rajab, 15Hijrah. Ang aking salaysay na nagtala sa linggo na kung saan nagsimula ang labanan ay ang 
resulta ng pagkalkulo na ginawa sa tiyempo ng mga kaganapan na naiulatsa kabanata na ito. 

KABANATA 3 5 


Ang Yarmuk 

"Hindi niyo ba nakikita na kami ay naging matagumpay sa Yarmuk, ang paraan na kami ay manaig sa 
Iraq? Ang mga birhen na siyudad na aming sinakop, ganun din Ang Dilaw na Pastulan, sa aming 
kumakabig na mga kabayo. Aming sinakop bago paman sa Busra, na hindi mapapasok kahit sa mga 
lumilipad na uwak. Pinapatay namin ang sinumang tumayo laban sa amin sa pamamagitan ng 
Kumikinang na mga espada, at nakuha namin ang kanilang kayamanan. Pinapatay namin ang mga 
Romano hanggang sila ay mabawasan sa Yarmuk, upang idayupay ang mga dahon. Binasag namin ang 
kanilang hukbo nang sila ay nagmamadali sa kapusokan tungo sa tagabakli ng leeg, sa pamamagitan ng 
aming matatalas na bakal. Sa umaga sila ay nabuwal dito, naaabot ang isang misteryusong bagay na 
lumabag sa kaisipan." [al-Qa'qa bin Amr, kumander sa hukbo ni Khalid] 1 

Sa madaling araw ang grupo ng mga Muslim ay humanay para sa pagdarasal sa ilalim ng kanya- 
kanyang mga kumander. Nang ang pagdarasal ay natapos, ang bawat isa ay nagmamadali sa lugar na 
siya ay nakatalaga. Sa pagsikat ng araw kapwa ang dalawang hukbo ay tumayo sa ayos ng digmaan, 
magkaharap sa isat-isa sa ibayo ng sentro sa Kapatagan ng Yarmuk, hindi umabot sa isang milya ang 
pagitan nila. 

Walang kilos at kahit munting kaluskus sa dalawang hukbo. Batid ng mga kawal, na ito ay isang 
labanan hanggang katapusan, na ang isa sa dalawang hukbo ay durog na makahandusay sa tagpo ng 
labanan bago paman matapos ang digmaan. Ang mga Muslim ay tumitig na may pagtataka sa mainam 
na pormasyon ng makapal na mga Romano kasama ang lumilipad na mga bandila at mga krus na 
pumaibabaw sa ulo ng mga kawal. Ang mga Romano ay nakatingin na may kaunting pakundangan sa 
mga Muslim na nakapwesto sa kanilang harapan. Ang kanilang tiwala ay nakasalalay sa laki ng kanilang 
bilang, ngunit sa nakaraang dalawang taon ang pagganap ng mga Muslim sa Syria ay naglagay na 
mabuting pakikitungo ng respito sa puso ng mga Romano. Nagkaroon ng babala sa mata ng mga 
Romano. 

Samakatuwid, lumipas ang isang oras na dito ay walang gumagalaw at ang mga kawal ay naghintay sa 
pagsimula ng labanan, na ayon sa mga salaysay. 

"Nagsimula sa isang tilamsik ng apoy at nagtatapos sa isang nananalantang lagablab." at dito "Ang 
bawat araw ay naging marahas na higit sa naunang araw."2 

Pagkaraan ang isang Romanong heneral na nagngangalang George ay lumitaw sa gitna ng mga 
Romano at tumungo sa mga Muslim. Huminto sa ilang layo mula sa sentro ng mga Muslim, itinaas ang 
kanyang boses at nagtanong para kay Khalid. Mula sa panig ng mga Muslim ay lumabas, ang natutuwa sa 


1. Ibn Kathir, al-Bidayah wan-Nihayah, Dar Abi Hayyan, Cairo, lst ed. 1416/1996, Vol. 7, p. 20 

2. Waqidi; p. 133. 

iniisip na magsimula ang labanan sa kanyang sarili na makikipag-duwelo. Siya ay magtakda ng huwaran 
para sa natirang bahagi ng labanan. 

Hiniling kay Khalid na lumapit, ang Romano ay walang kinikilos upang ilabas ang kanyang espada, 
bagkus ay patuloy na nakatitig kay Khalid. Ang Muslim ay sumulong hanggang ang leeg ng mga kabayo 
ay magkalapit, at nanatiling hindi inilabas ni George ang kanyang espada. Pagkaraan ito ay nagsalita ng 
Arabic. 

"O Khalid, sabihin sa akin ang totoo at huwag akong linlangin, sapagkat ang malaya ay hindi 
nagsisinungaling at ang marangal ay hindi nanlilinlang. Totoo ba na ang Allah ay nagpadala ng espada sa 
inyong Propeta () mula sa langit? At ito ay ibinigay sa iyo? At hindi mo ito inilabas maliban na ang mga 
kaaway ay matatalo?" 

"Hindi!" Tugon ni Khalid. 

"Ngayon, bakit ka kinikilala bilang Espada ng Allah?" 

Dito ay isinalaysay ni Khalid kay George ang kwento kung paano niya nakuha ang titulong Espada ng 
Allah mula sa Propeta (). Bahagyang napaisip dito si Goerge, pagkaraan, na may mapanimdim na tingin 
sa kanyang mga mata ay nagtanong. 

"Sabihin sa akin, ano ang iyong ipinag-anyaya sa akin?" 

"Ang sumaksi." Tugon ni Khalid. "Na walang diyos maliban sa Allah at si Muhammad ay Kanyang alipin 
at Sugo, at ang maniwala kung ano ang kanyang dinala mula sa Allah." 

"Kapag hindi ako papayag?" 

"Ang espada!" 

Si George ay nagmu-muni-muni sa salita ni Khalid sa ilang sandali, pagkaraan ay nagtanong. "Ano ang 
katayuan ng isang pumasok sa inyong pananampalataya ngayon?" 

"Sa aming pananampalataya ay iisa lamang ang katayuan. Ang lahat ay pantay-pantay." 

"Magkagayon, tinatanggap ko ang iyong pananampalataya!"3 

Sa labis na pagtataka ng dalawang hukbo, na walang nalalaman kung ano ang pinag-usapan ng 
dalawang heneral, pinabalik ni Khalid ang kanyang kabayo, at ang Muslim at Romano ay magkasabay na 
dahan-dahang tumungo sa hukbo ng mga Muslim. Nang marating ang sentro ng mga Muslim, inuulit ni 
George ang sinasabi ni Khalid. 

"Walang diyos maliban sa Allah, at si Muhammad ay Sugo ng Allah!" 


3. Tabari; p. 595. 

(Pagkalipas ng ilang oras, ang bagong yakap na si George ay nakipaglaban ng may kabayanihan alang- 
alang sa pananampalataya na kayayakap lamang niya at napaslang sa labanan.) Sa mapalad na tala sa 
usapang ito ay nagsimula ang Digmaan sa Yarmuk. 

Ngayon ay dumating ang bahagi ng pagdu-duwelo sa pagitan ng mga magagaling at ito ay angkop sa 
magkabilang panig, sapagkat ito ay nagsilbing uri ng pampainit. Maraming mga opisyal ang lumabas sa 
hukbo ng mga Muslim, ang ilan ay sa tagubilin ni Khalid at ang iba ay sa kanilang sarili, at ipinukol ang 
kanilang sariling hamon, nakipagsagupa sa mga Romanong kampeon na lumitaw upang makipaglaban sa 
kanila. Sadyang ang lahat ng mga Romanong ito ay napatay sa labanan, ang karangalan sa araw na iyon 
ay para kay Abdur-Rahman bin Abi Bakr, na nakapatay ng limang Romanong opisyal, isa pagkatapos sa 
isa. 

Ang duwelo na ito ay umabot hanggang tanghali. Pagkaraan ang Romanong Punong-Kumander, si 
Mahan, ay nagpasya na sapat na sa kanya ang ganito at kung magpatuloy pa ng mas matagal, hindi 
lamang siya mawawalan ng maraming bilang ng Romanong opisyal, ngunit maging ang moral na epekto 
nito para sa kanyang hukbo ay malubha. Siya ay mayroong mainam na tsansa ng tagumpay sa 
kabuohang labanan na dito ang nanganganinag na halaga ng bilang ay pabor sa kanyang hukbo. 

Ngunit siya ay lubos na nag-iingat, sapagkat ang maling hakbang sa simula ng labanan ay maaring 
lumawig - aapekto sa kanyang daan. Siya ay nagtangka ng isang tuloy-tuloy na opensiba sa isang 
malawak na prontera upang subukan ang lakas ng mga Muslim na hukbo, at kung maaari, ay magawa na 
basagin ang saan mang prontera na mahina. 

Sa tanghali, ang 10 na pasulong na hanay ng Romanong hukbo, i.e. ikatlong bahagi ng impanterya ng 
bawat isa sa apat na hukbo ay sumulong sa labanan. Ang tila alon na mga taong ito ay dahan-dahang 
sumulong, at nang umabot sa layong abot ng palaso ng mga Muslim na mamamana, ay sumailalim sa 
masidhing pamamaman na nagdudulot ng ilang sugatan. Ang alon ay nagpatuloy sa pagsulong at bago 
ang mahabang paghampas sa prontera ng mga Muslim. Agad ang mga Muslim ay binagsak ang kanilang 
madugong mga palaso at inilabas ang kanilang mga espada, at ang magkabilang panig ay nakatali sa 
pakipaglaban. 

Ngunit ang pagsalakay ng mga Romano ay hindi isang determinado, at ang mga kawal na marami sa 
kanila na hindi sanay sa labanan, ay hindi diniinan ang pag-atake, habang ang kabangisan ng mga 
matitigas na beteranong Muslim na humahampas sa kanila ay nagpataw ng babala. Sa ibang bahagi ng 
prontera ang labanan ay higit na marahas kaysa sa iba, ngunit sa kabuohang pagkilos sa araw na ito ay 
mailarawan bilang nanatili at katamtaman sa bigat. 

Pinigilan ng mga Muslim ang kanilang sarili. Ang mga Romano ay hindi nagdagdag pwersa sa kanilang 
sumusulong na impanterya, at sa paglubog ng araw, ang pagkilos ay nagtapos na ang dalawang hukbo ay 
naghiwalay at bumalik sa kanilang kanya-kanyang kampo. Ang mga sugatan ay kaunti lamang sa araw na 
ito, bagaman mas marami sa mga Romano kaysa sa mga Muslim. 

Ang gabi ay ginugol sa katahimikan. Ang mga kababaihang Muslim ay bumati sa kanilang mga 
kalalakihan na may karangalan, at pinunasan ang pawis at dugo sa kanilang mga mukha at mga bisig sa 
pamamagitan ng takip sa kanilang ulo. 

Ang mga asawa ay nagsabi sa kanilang mga asawang lalaki. "Magalak sa balita ng Paraiso, O Kaibigan 
ng Allah!"4 Ang mga Muslim sa ngayon ay nakaramdam ng pagtitiwala sapagkat kanilang pinahirapan ng 
malubhang kaparusahan ang kaaway kaysa sa nakamit nila sa kanilang sarili, at ang pagdarasal at ang 
pagdadalit sa Qur'an ay nagpatuloy halus sa buong gabi. Sa panahon ng gabi, kahit papaano, ang iilang 
Romanong kawal ay tumungo sa lugar ng labanan upang kunin ang kanilang mga bangkay at ito ay 
nahahatid ng ilang labanan ng patrolya, ngunit sa kabilang banda ay walang sagupaan upang abalahin 
ang katahimikan ng gabi. 

Si Mahan ay walang matutungohan. Kanyang tinawag ang kunseho ng digmaan, dito ang plano sa 
susunod na araw ay pinag-usapan. Siya ay kailangang gagawa ng anumang kakaiba, upang ang tagumpay 
ay makamit at si Mahan ay nagpasya na maglunsad ng kanyang susunod na pag-atake sa unang liwanag 
ng madaling araw, matapos ang pagsasaayos sa panahon ng kadiliman, sa pag-asang hulihin ang mga 
Muslim na walang bantay, bago paman sila makapaghanda sa labanan. Higit pa dito, siya ay aatake ng 
mas malaking bilang. Ang dalawang hukbo sa sentro ay siyang ilalagay na pipigil sa atake upang itali ang 
sentro ng mga Muslim, habang ang dalawang tagilirang hukbo ay maglunsad ng pangunahing malakas na 
tulak at maging ang itaboy ang mga grupo sa giliran palayo sa tagpo ng labanan o ang itulak sila tungo sa 
sentro. 

Upang magkaroon ng malaking kinalalagyan sa tanawin ng labanan, si Mahan ay mayroong isang 
malaking pabilyon na inilagay sa isang maliit na burol sa likuran ng Romanong hukbo sa kanan, mula sa 
kung saan ang kabuohang kapatagan ay natatanaw. Dito si Mahan ay inilagay ang kanyang sarili kasama 
ang kanyang hukuman at mga bantay na umabot sa 2,000 na mga Armeniano, habang ang naiwan sa 
hukbo ay nagsisipaghanda para sa surpresang atake sa madaling araw. 

Sumunod, pagkaraan ng madaling araw ang mga Muslim ay kasalukoyang nagdadarasal nang sila ay 
makarinig ng pamamalo sa mga tambol. Ang mga mensahero ay dumating na kumabig mula sa kanilang 
pagbabantay upang iparating sa mga kumander na ang mga Romano ay umaatake. 

Ang mga Muslim ay tiyak na nahuling walang kamalay-malay, ngunit naipag-utos ni Khalid na 
maglagay ng isang matibay na hanay ng bantay sa panahon ng gabi, at ang bantay na ito ay sapat upang 
maantala ang pagsulong ng mga Romano at magagawa ng mga Muslim na isuot ang kanilang baluti at 
mga sandata at tumungo sa posisyon ng labanan bago paman sila tatamaan ng baha. Higit pa dito, ang 
bilis na pagsasagawa ng mga Muslim upang magsaayos ng posisyon ay mas mabilis kaysa sa inaasahan 
ng mga Romano. Ang araw ay bahagya pa lamang tumaas sa pangalawang araw ng digmaan nang ang 
dalawang hukbo ay magkasagupa. Ang labanan sa gitnang grupo ay nagpatuloy at nananatili hanggang 
sa buong araw na walang 


4. Waqidi; p. 133 

pagkabasag sa hanay ng mga Muslim. Dito, sa anumang paraan, ang mga Romano ay hindi diniinan ng 
malakas sapagkat ito ay nagsilbing isang limitadong atake upang pigilan ang mga Muslim na ito sa 
kanilang posisyon. Kaya ang sentro ay nananatiling matatag. Ngunit sa gilirang grupo ay tumama ang 
malakas na hampas ng mga Romanong hukbo, at ang grupong ito ang dumanas ng masidhing bahagi ng 
labanan. 

Sa kanan ng mga Muslim ang hukbo ni Qanateer, na nagtataglay halus ng mga Slavs, ay umatake aa 
grupo ni Amr bin al-Ass. Matapang na pinigilan ito ng mga Muslim at ang atake ay napaurong. Si 
Qanateer ay umatake sa ikalawang pagkakataon sa pamamagitan ng bagong grupo at muli itong 
pinaurong ng mga Muslim. Ngunit nang si Qanateer ay umatake sa pangatlong pagkakataon, muli ay sa 
bagong rehimyento, ang pagpigil ng mga Muslim na ngayon ay pagud na ay nabasag, at ang karamihan 
sa grupo ay umatras sa kampo, habang ang iba dito ay nagpahinga sa sentro, i.e. tungo sa grupo ni 
Shurahbil. 

Dahil sa ang grupo ay umatras na wala sa ayos, inutusan ni Amr ang kanyang kabalyerang rehimyento 
na may 2,000 na mangangabayo at nag-utos na magsagawa ng salungat na pag-atake at itaboy pabalik 
ang mga Romano. 

Ang kabalyera ay tumungo sa labanan sa malaking pagsugod at minsang sinagupa ang sumusulong na 
mga Romano, ngunit wala itong kakayahang pumigil ng matagal. Ito ay napaurong ng mga Romano at 
tumalikod sa labanan, at ganun din sa kampo ng mga Muslim. Nang makarating ang mangangabayo sa 
kampo kasama ang naglalakad na mga kawal, kanilang natagpuan ang hanay ng mga babae na 
naghihintay sa kanila na hawak ang mga poste ng tolda at mga bato sa kanilang mga kamay. Ang mga 
kababaihan ay sumigaw. 

"Nawa'y sumpain ng Allah ang siyang tumakbo mula sa kaaway!" 

At para sa kanilang mga asawang lalaki, sila ay sumigaw. "Hindi namin kayo asawa kung hindi niyo 
kami mailigtas sa mga walang pananampalatayang ito." 

Ang ilang mga kababaihan ay nagsimulang mamukpok ng tambol at dumalit ng ilang taludtod ng mga 
kasabihan. "O ikaw na tumakbo mula sa isang matimtiman na babae na kapwa taglay ang kagandahan at 
kahalagahan, at iniwanan siya sa mga walang pananampalataya, ang kinasusuklaman at masamang tao, 
upang angkinin, ipapahamak at wasakin!"5 

Ang natanggap ng mga Muslim mula sa kanilang mga kababaihan ay hindi lamang nakakatuyang 
pagbubulyaw, sila ay talagang sinalakay! Una ay ang umuulan na mga bato, pagkaraan ang mga 
kababaihan ay sumugod sa kanila, pinaghahampas ang kabayo at ang nakasakay dito gamit ang poste ng 
tolda, at ito ay higit pang makukuha para sa isang marangal na mandirigma. Nanggagalit sa kung ano ang 
nangyari, sila ay tumalikod mula sa kampo at sumulong na may umaapoy na galit sa hukbo ni Qanateer. 


5. Ibid. 

Ngayon si Amr ay naglunsad sa kanyang pangalawang salungat na pagsulong kasama ang karamihan sa 
kanyang grupo. 

Ang sitwasyon ng mga Muslim sa kaliwa ay may maliit lamang na pagkalubha. Dito, ang pangunahing 
pag-atake ng mga Romano ay napaurong, ngunit sa pangalawang atake, ay binasag ng mga Romano ang 
grupo ni Yazeed. Ito ang hukbo ni Gregory, na nakakadena, mahinang kumilos kaysa sa iba ngunit ito ay 
higit ding matibay. Si Yazeed ay ginamit din ang kanyang kabalyerang rehimyento upang sumalungat ng 
atake at ito rin ay napaurong, at pagkaraan ng isang yugto ng mahirap na pagpipigil, ang mga 
mandirigma ni Yazeed ay umatras tungo sa kanilang kampo, na naroon ang mga kababaihang 
naghihintay sa kanila, na pinangungunahan ni Hind at Khawlah. 

Ang unang Muslim na kabilang sa kaliwang bagwis na dumating sa kampo ay si Abu Sufyan, at ang 
unang babae na dumalo sa kanya ay walang iba kundi si Hind! Hinampas nito ang ulo ng kanyang kabayo 
sa pamamagitan ng poste ng tolda at sumigaw. 

"Saan ka O Anak ng Harb? Bumalik sa labanan at ipakita ang iyong tapang upang mapatawad ang 
iyong mga kasalanan laban sa Sugo ng Allah ()."6 

Naranasan na ni Abu Sufyan ang karahasan ng kanyang asawa noon kaya siya ay nagmamadaling 
bumalik. Isa pang mandirigma ang nakatanggap ng parehong pagtrato mula sa mga babaeng ito katulad 
ng natanggap ng mga kawal ni Amr mula sa kanila, at pagkaraan ang grupo ni Yazeed ay bumalik sa 
labanan. Man sa mga kababaihan ay patakbong sumulong kasabay sa mga kabayo at ang isa sa kanila ay 
napatumba ang isang Romano gamit ang kanyang espada. Dahil ang mandirigma ni Yazeed ay muling 
bumalik upang sunggaban ang hukbo ni Gregory, si Hind ay dumalit sa kanyang awit sa Uhud. 

"Kami ang mga anak na babae ng gabi, kami ay kumikilos kasama sa almuhadon na may karikitan, at 
ang aming mga pulseras sa aming mga siko. Kapag kayo ay sumulong yayakapin namin kayo, at kapag 
kayo ay umurong ay tatalikuran namin kayo, kasama ang walang pagmamahal na paghihiwalay."7 

Ang iba ay maaring magtanong sa kaangkupan sa pagkanta ni Hind tulad ng isang pumupukaw na 
kanta, ngunit dama niya na siya ay sapat sa kabataan upang gawin ito. Sa kabila ng lahat, siya ay nasa 
edad na 50! 

Umabot na sa tanghali. Habang ang mga Muslim sa giliran ay nakipaglaban, natatanaw ni Khalid ang 
kinikilos na ito mula sa kanyang posisyon sa sentro. Ganun paman, siya ay walang nagawa upang 
tulungan ang mga grupo na ito, at iniiwasang mailabas sa labanan kasama ang reserba sa gitna bago ito 
ay higit na kakailanganin. 


6. Ibid; p. 141. 

7. Ibid; p. 140. 

Ngunit nang ang grupo ay bumalik sa labanan mula sa kampo na sila ay umtras, si Khalid ay 
nagpasyang ilunsad ang kanyang reserbang kabalyera upang alalayan sila at padaliin ang muling 
pagtatag ng mga Muslim sa kanilang mga posisyon. 

Una siyang bumaling sa kanang bagwis at kasama ang kanyang Kumikilos na Bantay at isang 
rehimyento ng kabalyera ay hinampas ang giliran ng hukbo ni Qanateer at sa parehong pagkakataon si 
Amr ay muling nagsagawa ng salungat na pagsulong mula sa harapan. Agad-agad ang mga Romano na 
inaatake mula sa dalawang bahagi, ay tumalikod at kumumpas ng isang mabilis na pag-urong tungo sa 
kanilang dating posisyon. Muling nakuha ni Amr ang lahat ng nawala sa kanya at muling isinaayos ang 
kanyang grupo para sa susunod na pag-atake. 

Nang ang posisyon ay manumbalik, si Khalid ay bumaling sa kaliwang bagwis. Sa ngayon si Yazeed ay 
nagsimula sa malaking salungat na atake mula sa harapan upang itulak ang mga Romano pabalik. 
Inihiwalay ni Khalid ang isang rehimyento sa pamumuno ni Dhiraar at inutosan itong atakihin ang 
harapan ng hukbo ni Deirjan upang lumikha ng dibersiyon at takutin ang pag-atras ng kanang bagwis ng 
mga Romano mula sa kanilang sumusulong na posisyon. Kasama ang natitirang reserbang hukbo siya ay 
umatake sa gilid ni Gregory. Dito ay muling umurong ang mga Romano na dumanas ng salungat na atake 
mula sa harapan at giliran, ngunit higit na dahan-dahan dahil sa kanilang kadena, ang mga kawal ay hindi 
makakilos ng mabilis. 

Habang ang kanan ng mga Romano ay kumilos paatras, binasag ni Dhiraar ang hukbo ni Deirjan at 
nakuha ang kanilang kumander na nakatayo kasama ang kanyang mga bantay. Dito napatay ni Dhiraar si 
Deirjan. Ngunit, pagkatapos, ang pagkagipit laban sa kanya ay naging masidhi, siya ay napilitang lumabas 
sa hanay ng mga Muslim. 

Bago lumubog ang araw ang dalawang hukbo sa giliran ng mga Romano ay naitulak pabalik. Sa 
paglubog ng araw ang hukbo sa gitna ay nabuwag narin at umatras sa kanilang dating posisyon at ang 
kapwa prontera ay naibalik sa kanilang inuukopang mga hanay sa umaga. 

Ang mga Muslim ay humaharap sa isang mapanganib na sitwasyon ngunit muling nabawi ang kanilang 
posisyon. Ang kanang bagwis ng mga Muslim ay dumanas ng masmalubha kaysa sa ibang grupo, dahil 
ang higit na malubhang labanan ay naganap sa sektor ni Amr. Ganun paman, ang labanan sa araw na ito 
ay nagtatapos ng kalamangan sa mga Muslim. 

Ang gabi na sumunod ay muling katahimikan. Ang mga Muslim na kababaihan ay abala sa paglilinis ng 
mga sugat, naghahanda ng pagkain, nagdadala ng tubig at iba pa. Sa kabuohan, ang diwa ng mga Muslim 
ay mataas nang sila ay atakihin ng karamihan sa mga Romanong hukbo at kanilang naitaboy ang mga 
sumasalakay pabalik sa kanilang posisyon. Ang mga Muslim ay nananatili sa depensiba, ang salungat na 
atake ay hindi hihigit bilang pangunahing depensang ayos. 

Sa kampo ng mga Romano, kahit papaano, ang kalagayan ay mabigat. Libu-libo sa mga Romano ang 
napaslang sa araw na ito, at ang mga Muslim ay hindi lamang pinaurong ang hukbo sa giliran na 
nakapasok sa kanilang posisyon bagkus ay talagang umatake sa sentro ng mga Romano (ang atake ni 
Dhiraar) at nakalusot upang patayin ang kumander ng hukbo. Ito ay malaking pagkatalo, sapagkat si 

Deirjan ay isang tanyag at tinatanging heneral. Si Mahan ay nagtalaga ng ibang heneral, na 
nagngangalang Qureen, upang mamahala sa hukbo ni Deirjan, at inilipat ang pamamahala sa mga 
Armeniano kay Qanateer, ang kumander ng mga Romano sa kaliwa. Ito ay kinakailangan, dahil sa 
labanan sa sumunod na araw, isasagawa ng mga Romano ang malaking pagsisikap laban sa mga Muslim 
sa kanan at kanang bahagi ng sentro. 

Ang labanan ay umabot sa kalagayan ng estado na 'tilamsik ng apoy'. Ito ay hindi pa dumating sa 
estado ng 'nanalantang lagablab', subalit ang apoy ay gayun paman, lumiliyab sa nakakatakot na init 
nang ang labanan ay pumasok sa kanyang pangatlong araw. 

Ito ay isang kanang pagkilos para sa mga Muslim. Ang hukbo na may kadena ay hindi kumilos sa araw 
na ito dahil ito ay dumanas ng higit na pinsala sa nakaraang araw kaysa sa hukbo ni Qanateer. Ang 
hukbo ni Qureen ang nagsagawa ng isang limitadong pagsisikap sa harapan ni Abu Ubaidah bilang isang 
dibersiyonaryong hakbang upang itali ang mga reserbang Muslim. Ngunit ang mga Armeniano at ang 
kaliwang bagwis ng mga Romanong hukbo, na ngayon ay kapwa nasa ilalim ng pamumuno ni Qanateer, 
ay humampas ng labis na kalubhaan sa kanang bahagi ng mga Muslim at sa grupo ni Shurahbil, pinili 
bilang pangunahing punto ng pag-atake ang salikop sa pagitan ni Shurahbil at Amr bin al-Aas. 

Ang pangunahing atake ay muling napaurong ni Amr at Shurahbil, ngunit ang mga Romano ay lamang 
sa dami, laban sa mga Muslim na nagkaroon lamang ng parehong pagod na mga kawal, hindi magtatagal 
ito ay ating malalaman. 

Kaya hindi nagtagal bago ang tanghali, si Qanateer ay bumutas sa maraming lugar. Ang grupo ni Amr 
ay umatras sa kampo, at ang kanang bahagi sa harapan ni Shurahbil ay umatras din, habang ang kanyang 
kaliwa ay nananatiling matatag na hinawakan ang kanilang posisyon. Maraming patlang sa ngayon ang 
lumitaw sa prontera ng mga Muslim. 

Muli ang mga kababaihanng Muslim ay kumilos na may poste ng tolda at mga bato at matalas ng mga 
dila, at muli ang mga Muslim ay napaurong sa kanila upang harapin ang mga Romano. Isa sa mga Muslim 
na ito ay nagtapat sa kanyang kasamahan. 

"Masmadaling harapin ang mga Romano kaysa sa ating kababaihan!"8 

Ang karamihan sa dalawang grupo ay muling nakapagtatag ng pangalawang hanay at pinigilan ang 
pagsisikap ng mga Romano na basagin ang hanay. Maging si Amr ay kumuha ng opensiba at hinampas 
ang mga Romano kasama ang kanyang kabalyera at impanterya, naglalayon na palayasin sila mula sa 
kanilang pasulong na posisyon, ngunit kaunti lamang ang tagumpay. 


Sa yugtong ito, isang babaeng Muslim ang lumapit kay Khalid. 


8. Waqidi; p. 142. 

Siya ay biglang nakaisip ng mainam na militaring sapataha at ninais na mapakinabangan ito ni Khalid - 
sakali lang na hindi niya ito nalalaman. 

"O Anak ni al-Waleed." Wika ng babae. "Ikaw ay kabilang sa marangal na mga Arabo. Dapat malaman 
na ang mga tauhan ay nananatili lamang sa kanilang mga kumander. Kapag ang kumander ay tumayo ng 
mabilis ang mga tauhan ay tumayo ng mabilis. Kapag ang kumander ay natatalo, ang mga tauhan ay 
natatalo."9 

Si Khalid ay magalang na nagpapasalamat sa kanya para sa isang payo at sinigurado sa kanya na sa 
hukbo na ito ang kumander ay hindi matatalo! 

Ngayon si Khalid ay naglunsad sa kanyang reserbang kabalyera laban sa giliran ni Qanateer. At sa 
parehong pagkakataon ang rehimyentong kabalyera ni Amr ay nagmanyobra mula sa kanan at hinampas 
si Qanateer sa kanyang kaliwang giliran, habang ang impanterya ni Amr at Shurahbil ay nagsagawa ng 
salungat na pag-atake sa harapan. 

Sa pagkakataong ito ang pagsalungat ng mga Romano sa mga Muslim na sumalungat na atake ay 
nagpapakita ng labis na malubha at daan-daan sa mga Muslim ang bumagsak sa labanan, ngunit sa 
pagsapit ng dapit-hapon ang mga Romano ay naitulak pabalik sa kanilang sariling posisyon at ang 
sitwasyon ay naibalik katulad ng simula ng labanan. 

Ito ay nagpapakita ng mabigat na araw higit sa araw na dumaan. Ganun paman, ang napaslang sa 
mga Romano ay subra ang bilang kumpara sa mga Muslim, at sa pagtatapos sa araw ng labanan ang 
diwa ng mga Muslim ay maslalong tumaas, habang ang kasiglahan ng mga Romano ay dumanas ng 
malubhang paghampas. Ang mga Romano sa ngayon ay unti-unting nawalan ng pag-asa. Ang lahat ng 
kanilang pag-atake ay nabigo, sa kabila ng mabigat na kapalit na buhay ng mga tao, at sila ay nawalan na 
ng mainam na posisyon kumpara sa simula ng labanan. Sinisisi ni Mahan ang kanyang mga heneral, na 
nangakong gawin ang lahat ng kanilang makakaya sa sunod na araw. 

Ang sumunod na araw ay katotohanang ang pinaka-mapanganib na araw ng labanan. 

Iginugol ni Khalid at Abu Ubaidah ang gabi sa paglalakad sa kampo ng mga Muslim, pinalalakas ang 
loob ng pagud na mga Muslim at kinausap ang mga sugatan. Ang masugatan sa labanang ito ay hindi 
nangangahulugang dadalhin ito sa likuran. Ang Muslim ay dapat na malubhang masugatan bago siya 
aasang makapagpahinga sa laban. Ang katamtamang sugat ay makapagpahinga lamang ng ilang oras, at 
pagkaraan ay babalik sa prontera. 

Ang pang-apat na araw ng digmaan ay mamitak sa isang kapaligiran ng tensiyon at pag-asa. Batid ng 
mga Romano na ang araw na ito ay magpapakita ng pangwakas, sa ngayon ay gagawin nila ang abot ng 


9. Ibid. 

kanilang pagsisikap upang makawasak sa hukbo ng mga Muslim na hanggang ngayon ay napaglabanan 
ang lahat ng atake. Kapag maging ang atake na ito ay mabigo, magkagayon ang lahat ng pagkakataon sa 
susunod na opensibang pagkilos ay maglaho. Ito ay ngayon o hindi na 

Nababatid rin ni Khalid na ang labanan ay umabot sa kanyang mapangib na yugto, at na ang 
operasyon sa araw na ito ay siyang magbibigay ng pangwakas na tanda ng tagumpay o pagkatalo. Libu- 
libong mga Romano ang napaslang sa ngayon, at kapag sa araw na ito ay muling mapaurong ang mga 
Romano sa madugong pinsala, sila ay nawalan na ng lakas upang gawin itong muli. Pagkatapos noon, 
ang salungat na opensiba ay ilulunsad. Ang lakas ng mga Muslim sa ngayon ay halus ubos na. Ang mga 
mamamana na pumwesto sa unahang hanay ay dumanas ng malubhang pinsala, at ngayon ay 2,000 na 
lamang sa kanila ang nanatili na maaring sumabak sa labanan. Ito ay ilalaan na may 500 sa bawat grupo. 
Ang mga Muslim ay higit ring napapagud kaysa sa mga Romano dahilan sa kanilang maliit na bilang, 
ngunit ang tapang ay hindi lalamang sa hukbo ng mga Muslim. 

Ang malaking inaalala ni Khalid ay ang kanyang kanan. Ganun paman, kanyang tiniyak muli sa isipan 
na ang kumander ng mga Muslim sa kanan ay si Amr bin al-Aas, na ang pagheheneral ay pangalawa 
lamang kay Khalid. 

Nasasaksihan ni Amr ang masidhing labanan sa digmaan na ito hanggang sa ngayon at nakatakdang 
ipagpatuloy ito. Sa kabilang banda, siya ay kilala bilang ang tuso sa mga Arabo, si Amr ay higit sa isang 
kapareha sa labanan sa sinumang mang Romanong heneral. 

Si Mahan ay nagpasyang simulan ang operasyon sa araw na ito sa isang pag-atake sa kanang kalahati 
sa prontera ng mga Muslim katulad ng kanyang unang ginawa. Kapag ang bahagi ng pronterang ito ang 
mapaatras at ang reserbang mga Muslim ay nakatutok sa sektor na ito, kanyang hahampasin kasama 
ang natira sa kanyang hukbo ang kaliwang kalahati sa prontera ng mga Muslim. Sa balak na ito ng 
labanan, ang dalawang hukbo ni Qanateer ay nagsagawa ng pagkilos, at ang mga Slavs at ang mga 
Armeniano ay umigkas sa grupo ni Amr at Shurahbil. Si Amr ay muling naitulak, ngunit hindi kasing layo 
sa nakaraang araw, sa pagkakataong ito ang mga Muslim ay hindi na haharap sa galit ng kanilang 
kababaihan! Sa ilang layo sa likuran ng orihinal na posisyon, ang grupo ni Amr ay pumigil sa mga Slavs, at 
dito ang manyobra ay nagbigay daan ng isang malupit na magkaparehong hampas na dito ang mga 
Muslim na pinangungunahan ni Amr na inilabas ang mga espada, ay nagkamit ng mainam kaysa sa 
kanilang dinanas at nagpapahirap ng malubhang pinsala sa kanilang katunggali. 

Sa sektor ni Shurahbil, kahit papaano, ang mga Armeniano ay bumutas at naitulak ang mga Muslim 
pabalik sa kanilang kampo. Ang mga Armeniano ay malalakas na sinusuportahan ng mga Kristiyanong 
Arabo ni Jabla, at ito ay nagpapakita ng pinakamapanganib na pagtagos sa prontera ng mga Muslim. 
Nagagawa ni Shurahbil na pigilan ang mga sumusulong na mga Armeniano ngunit hindi ito mapaatras. 
Hindi nagtagal, lumitaw na ang grupo ay walang kakayahang pumigil ng masyadong matagal. Ngayon ay 
kinakailangan na si Khalid ay pumasok sa sektor na ito kasama ang kanyang reserba. 

Ang pinangambahan ni Khalid ay ang malakas na atake sa isang malaking prontera. Kung sakaling 
ang kaaway ay babasag sa ibat-ibang lugar, ay mawawalan na ng daan upang patalsikin siya dahil ang 
reserba ng kaaway ay hindi makapunta kahit saan sa parehong pagkakataon. Sa pangalawang araw ng 

labanan, ay nagagawa ni Khalid na ibalik sa dati ang sitwasyon sa dalawang gilid sa pamamagitan ng 
paghampas sa una at pagkaraan ay ang pagtagos, ngunit kapag ang mga Romano ay makapasok sa 
pamamagitan ng lakas sa maraming bahagi, ito ay hindi magagawa. 

Dahil dito, nang kanyang makita ang paunang tagumpay ng kaaway laban kay Amr at Shurahbil, 
inutosan niya si Abu Ubaidah at Yazeed na umatake sa kanilang harapan at dito ay maunahan ang pag- 
atake ng mga Romano sa kaliwa ng mga Muslim kung sakaling ang atake na ito ay nilalayon. Ito ay 
maging isang pagpalayaw na atake. Sa kalagitnaan ng umaga ang grupo ni Abu Ubaidah at Yazeed ay 
nakipagsagupa sa hukbo ni Qureen at Gregory, at sa panahon na ang posisyon ni Shurahbil ay naging 
maselan, kapwa ang grupong ito ay didiin ng mahigpit laban sa kalahating prontera ng mga Romano. 

Sinisiguro ni Khalid ang hinggil sa kanyang kaliwa, nagpasya na humampas laban sa mga Armeniano. 
Kanyang hinati ang reserbang hukbo sa dalawang magkaparehong grupo na ang isa ay ibinigay niya kay 
Qais bin Hubeira at pinanatili ang isang bahagi sa kanya. Pinamunuan ang kanyang grupo ng kabalyera, si 
Khalid ay kumabig paikot sa likuran ng grupo ni Shurahbil at lumitaw laban sa hilagang gilid ng mga 
Armeniano. Ngayon ay nagsimula ang tatlong-patusok na salungat na atake laban sa mga Armeniano at 
Kristiyanong Arabo, si Khalid mula sa kanan, si Qais mula sa kaliwa at si Shurahbil mula sa harapan. 

Ang digmaan ay naging mapaminsala sa bahaging ito sa tagpo ng labanan nang ang kaaway ay 
matapang na lumaban, sa ilang oras ang mapait na pagpupunyagi ay nanalanta sa pagitan ng mga 
Muslim at ng mga Kristiyano, ngunit sa huli ang mga Armeniano ay nabasag sa pamamagitan ng hampas 
ng mga kabalyerang Muslim at impanterya at umurong pabalik sa kanilang sariling posisyon, na may 
malaking nawala. 

Ang pagkilos na ito na umabot sa buong hapon, ang mga Kristiyano at Arabo ay nakakaranas ng 
pinakamalaking pagkatalo. 

Sa pag-urong ng mga Armeniano, sinikap ni Amr bin al-Aas na palayasin ang mga Slavs mula sa 
posisyon na kanilang nakuha, at ang mga Slavs, na tumanggi sa suporta ng mga Armeniano sa kanilang 
gilid, ay tumigil na rin. Ang posisyon ni Shurahbil at Amr sa ngayon ay naibalik sa dati. Ngunit ang 
pagkilos ng mga Muslim sa kanan ay hindi pa natapos hanggang sa gabi, at habang sa kasagsagan ang 
pantay na panganib at pagkasidhi ay patuloy sa kaliwang bahagi ng prontera ng mga Muslim. Ang 
nagpapalubha sa pagkilos na ito ay ang katunayan na ang reserbang hukbo ay malubhang nakipagsagupa 
sa kanan at walang magagawa upang tulongan si Abu Ubaidah at Yazeed, na nakasalalay sa kabuohan ng 
kanilang sariling dulugan. 

Sa pag-uutos ni Khalid, ang dalawang grupo sa kaliwa ay sumulong upang atakihin ang mga Romano 
sa kanilang harapan at sasagupa kapag ang Kumikilos na Bantay ni Khalid ay kikilos upang harapin ang 
mga Armeniano. Ang grupo na ito ay nakamit ang ilang tagumpay at ang mga Romano ay naitulak 
pabalik, ngunit ang pagkilos na ito ay hindi nakapagpatuloy nang matagpuan ng mga Muslim na sila ay 
dumanas na isang malupit na pagpaulan ng mga palaso. Libu-libong mga mamamanang Romano ang 
umatake sa mga Muslim, ang mabilis at masidhing nagliliparan na mga palaso na ayon sa ibang salaysay, 
"ang mga palaso ay bumagsak katulad ng yelo at humarang sa liwanag ng araw!"10 Marami sa mga 
Muslim ang nasugatan sa mga palasong ito, ang sugat ay nagbago mula sa maliit tungo sa pagkalala, at 

ang bawat 700 na Muslim ay nawalan ng mata. Mula sa sektor ni Abu Ubaidah at Yazeed ay umahon ang 
daing. 

"O aking mata! O aking paningin!"ll 

Si Abu Sufyan ay pinaniniwalaan ding nawalan ng mata sa pagkilos na ito.12 

Bilang resulta sa kalamidad na ito, ang pang-apat na araw ng labanan ay nakilala bilang ang Araw ng 
Nawalang mga Mata,4 ang pagkilala sa kagalingan ng mga Romano. At ito ang walang alinlangan na 
pinaka-malubhang araw na pakikipaglaban para sa hukbo ng mga Muslim. Ang mga Muslim sa kaliwa, 
ngayon ay umatras. Ang kanilang sariling mga pana ay walang epekto laban sa mga Romanong 
mamamana dahil sila ay kapus sa hanay at masmaliit ang bilang, at ang tanging paraan upang maiwasan 
ang maraming sugatan ay ang umatras sa layo na hindi saklaw ng mga Romanong mamamana, na siyang 
maagap na ginawa ni Abu Ubaidah at Yazeed. Nang ang dalawang bahagi ay umurong, ang kapwa 
prontera ay matatag na nakatayo at ang mga Muslim ay maingat na tumanggi mula sa muling pagsulong. 

Nagkaroon ng isang malinaw na damdamin ng pangingilabot sa panig ng mga Muslim bilang resulta 
ng mga sugat ng palaso at pagkawala ng mga mata. 

Ngunit si Mahan at ang kumander ng kanyang hukbo, si Gregory at Qureen, ay nakikita kung paano 
dumanas ng kahirapan ang mga Muslim at nagpasyang samantalahin ang kanilang kalamangan. Ngayon 
ang dalawang hukbo ay sumulong upang atakihin ang mga Muslim bago paman sila makabawi mula sa 
kanilang pag-urong at ang dalawang katawan ng mga kawal ay muling nagsagupa. Bilang resulta sa pag- 
atake ng mga Romano, ang mga Muslim ay umatras pabalik sa kanilang sariling posisyon at dito ang mga 
Romano, batid na ito ang pinaka-malupit na araw ng labanan, ay umatake ng masmasidhing kabangisan. 
Ang grupo ni Abu Ubaidah at Yazeed ay muling napaatras ng ilang layo, maliban sa rehimyento ni 
Ikrimah na nakatayo sa kaliwang gilid ng sektor ni Abu Ubaidah. 

Ang walang kinatatakutang Ikrimah ay tumangging umurong, at inanyayahan ang kanyang mga 
tauhan na manumpa sa kamatayan kasama niya, i.e. na sila ay matutumba na lumalaban at huwag isuko 
ang kanilang posisyon. Bilang tugon ng kanyang panawagan, 400 sa kanyang mga tauhan ang agad na 
nanumpa at sumugod sa mga Romano katulad ng gutom na mga lobo. 

Hindi lamang napaurong ni Ikrimah ang mga Romano sa kanilang prontera bagkus ay kanya ring 
nilatigo ang mga rehimyento ng mga Romanong lumampas sa kanyang hanay. Ang posisyon na ito ay 


10. Waqidi; pp. 146,148. 

11. Ibid; p. 149. 

12. Atin nang nabanggit ang pagkawala ng mata ni Abu Sufyan sa Taif. Ganun paman ang ilang 
pinagkukunan ay nagsabing ito ay naganap sa Yarmuk at hindi sa Taif. 

13. Waqidi; p. 148. 

hindi nawala sa mga Muslim. Ang 400 na dedikadong mga kawal na nagsagawa ng panunumpa sa 
kamatayan, ang bawat isa ay maaaring napaslang o malubhang sugatan, ngunit sinagot ang maraming 
bilang ng mga Romano. Si Ikrimah at ang kanyang anak na lalaki, na si Amr, ay malubhang sugatan. 

Ang grupo ni Abu Ubaidah at Yazeed sa pagkakataong ito ay hindi umabot sa kampo. Hindi nila 
gagawin ito, dahil ang mga kababaihan sa kanilang sarili, marami sa kanila ang nagdadala ng espada, na 
nagmamadaling sumulong at sumanib sa kanilang mga kalalakihan. Maging ang mga babae ay 
nauunawaan na sa tagpong ito nakabitin ang kapalaran ng digmaan. Sila ay dumalo na may mga espada 
at mga poste ng tolda para sa mga Romano at tubig para sa mga sugatan at nauuhaw na mga Muslim. 
Kabilang sa kanila si Khawlah at ang asawa ni Zubair at Umm Hakeem na sumigaw sa mga kababaihan. 

"Hampasin ang isang hindi tuli sa bisig!"14 

Ang mga kababaihan ay sumugod sa grupo ng mga Muslim tungo sa harapang hanay, determinadong 
lumaban sa unahan ng kanilang mga kalalakihan sa pagkakataong ito, at ito ay nagpapatunay ng 
pagbaling ng sektor na ito. 

Ang tanawin ng kanilang mga kababaihang lumalaban sa tabi nila, at ang ilan ay nasa kanilang unahan, 
ang nagpapasiklab sa mga Muslim sa nananalantang galit. Sa bulag na puot sila ay humampas sa mga 
Romano, sa pagkilos na ito, ngayon ay walang manyobra at walang pagheheneral - tanging ang 
indibiduwal na kawal ang nagsikap sa kanilang hindi karaniwang kakayahan. Humahampas gamit ang 
espada at punyal, ang magiting na tauhan ni Abu Ubaidah at Yazeed ay inihagis ang mga Romano pabalik 
sa kanilang mga posisyon, at ang mga Romano ay nagmamadaling umatras bago paman maabutan ng 
nakakikilabot na hampas ng mga sumisiklab ng mga Muslim. 

Ang digmaan sa araw na ito ay umabot sa kanyang sukdulan sa ibayo ng kabuohang prontera sa 
huling bahagi ng hapon. 

Sa pagkakataong ito, ang lahat ng heneral ay sumagupa sa laban katulad ng kanilang mga tauhan, at 
ang bawat kumander ng grupo ay pinatunayan ang kanyang karapatan na mamuno sa mga matatapang 
na kalalakihan. Maraming mga Romano ang dumanas sa ilalim ng mga hampas ng mga kababaihang 
Muslim. Si Khawlah ay kumuha ng isang Romanong mandirigma, ngunit ang kanyang katunggali ay 
nagpakita bilang isang mainam na eskrimador at humampas sa kanya sa ulo, bilang resulta nito, siya ay 
nahandusay sa isang bunton na agaw buhay at may dugo sa kanyang ulo. Nang ang mga Romano ay 
umurong, at nakita ng isang babae ang hindi na gumagalaw na si Khawlah, siya ay tumangis sa 
kalungkotan at naghuhumiyaw na hinahanap si Dhiraar, upang ipaalam dito na ang kanyang mahal na 
kapatid na babae ay patay na. Ngunit si Dhiraar ay hindi natagpuan hanggang sa gabi. Nang siya ay 
dumating kung saan nakahandusay ang kanyang kapatid na babae, si Khawlah ay bumangon, na 
nakangiti. Siya ay talagang ligtas! 


14. Waqidi; p. 149. Ayon kay Balazuri (p. 141) ang katagang ito ay mula kay Hind. 

Sa takipsilim ng araw ang pagkilos ay natapos. Ang kapwa hukbo ay minsan pang nakatayo sa kanilang 
orihinal na hanay. Ito ay ang nakakikilabot na araw - isang kaganapan na ang isang beterano sa Yarmuk 
ay hindi makakalimutan at dito ang mga Romano ay dumating sa nalalapit na tagumpay. Ngunit marami 
sa kanila ang nagbuwis ng buhay alang-alang sa tagumpay na nakatakdang hindi para sa kanila. 

Ang pinaka-malubhang pinsala ay dinanas ng mga nakakadenang kawal, ang mga Armeniano at 
Kristiyanong Arabo. 

Ang mga Muslim ay dumanas ng higit na pinsala sa mga dumaang araw, at sila na hindi nasugatan ay 
kaunti ang bilang kaysa sa mga sugatan, ngunit ang nagbabagang karangalan at kaluguran ang 
nagpapainit sa kanilang mga puso, lalo na si Khalid na nakakabatid na ang panganib ay tapos na. Ang 
malaking alon ay lumampas na. 

Isang insedente ang nanatili na kailangang maisalaysay bago tayo magtatapos sa kwento ng Araw ng 
Nawalang mga Mata. Habang bahagya na tumigil ang labanan sa sektor ni Shurahbil, si Khalid ay 
nakikitaan ng labis na pagkabahala, at dito ang kanyang mga tauhan ay nagtataka na hindi pa siya 
nakitang ganito. Ngunit naunawaan nila ng siya ay mag-utos sa kanyang mga tauhan upang hanapin ang 
kanyang pulang gura na nahulog sa tagpo ng labanan. Ang paghahanap ay isinagawa at ang gura ay 
natagpuan, na dito si Khalid ay labis-labis na nagpapasalamat. Ang mga kawal na hindi batid ang hinggil 
sa gura na ito ay nagtanong kay Khalid kung ano ang kahanga-hanga tungkol dito. Dahil doon, isinalaysay 
ni Khalid ang kwento hinggil sa pulang gura. 

"Nang ang Propeta () ay nag-ahit ng kanyang ulo sa huling peregrinasyon, ako ay kumuha ng ilang 
buhok mula dito. Siya ay nagtanong sa akin.' 

'Ano ang gagawin mo dito, O Khalid?' Ako ay sumagot. 

'Ako ay kukuha ng lakas mula dito habang nakikipaglaban sa mga kaaway, O Sugo ng Allah!' 
Pagkaraan siya ay nagsabi. 

'Ikaw ay mananatiling matagumpay habang ito ay nasa iyo.' 

'Nasa akin ang buhok na nakahabi sa aking gura, at wala akong kaaway na nakatagpo maliban sa 
natatalo sa pamamagitan ng panalangin ng Sugo ng Allah, sumasakanya ang pagpapala ng Allah at 
kapayapaan'."15 

Ito ang kwento ng pulang gura ni Khalid - ang isang pag-aari na palage niyang kasama. 

Laganap na ang kadiliman nang si Khalid ay umupo sa lupang puno ng dugo sa kaliwang gilid ng sektor 
ni Abu Ubaidah. Sa kabilang tuhod nagpahinga ang ulo ni Ikrimah, ang kanyang pamangkin at mahal na 


15. Waqidi; p. 151. 

kaibigan. Sa kabilang tuhod ay nakahilata ang ulo ni Amr, ang anak na lalaki ni Ikrimah. Ang buhay ay 
mabilis na humihina mula sa katawan ng ama at anak. Si Khalid sa ngayon ay isinawsaw ang daliri sa 
mangkok ng tubig at hinayaan ang tubig na tumulo sa bahagyang nakabuka na mga bibig, at nagsabi. 

"Inisip ba ng Anak ni Hantamah na tayo ay hindi maging Martir?"16 

Samakatuwid si Ikrimah at ang kanyang anak na lalaki ay lumisan, sa mapagmahal na mga bisig ng 
Espada ng Allah. Ang tao na sa loob ng maraming taon ay naging uhaw sa dugong kaaway ng Islam ay 
nakamit ang huling pagkatubos ng pagka-Martir. Ang dakilang kaluwalhatian sa Araw ng mga Nawalang 
Mata, ang araw na hindi na muling masisilayan ng mga Muslim sa Syria, ay napasakay Ikrimah bin Abi 
Jahl. 

Ang gabi ay ginugol sa kapayapaan, kung meron mang kapayapaan sa labis na pagud at sugatang mga 
kawal na pinapakilos ang kanilang katawan upang makipagsalaparan ng lakas at pagtitiis na ang 
katawang tao ay hindi nilalayong gawin. 

Nakasanayang si Abu Ubaidah ay magtalaga ng mga heneral bilang opisyal ng bantay sa gabi, na ang 
gawain ay ang maglilibot sa mga bantay at mga gwardiya at siyasatin ang pagtatanod sa mga 
nakatalagang bantay. Ngunit sa gabing ito ang mga heneral sa kanilang mga sarili ay labis ang 
pagkapagod na si Abu Ubaidah, ang maunawain sa lahat ng panahon, ay hindi nagawang hilingin sa 
sinuman sa kanila upang isagawa ang mabigat na tungkulin. 

Bagaman ang kanyang sariling espada ay tumutulo sa dugo ng maraming mga Romano at siya ay 
nangangailangan ng pahinga katulad ng iba, si Abu Ubaidah ay nagpasyang kumilos bilang opisyal ng 
bantay sa kanyang sarili. Kasama ang ilang piniling mga Kasamahan ng Propeta (), siya ay nagsimulang 
maglibot. Sa bawat madatnan niya ay natagpuan ang mga heneral na bumangon at nakasakay, naglilibot 
at kinakausap ang mga bantay at ang mga sugatan. Si Zubair ay nagsagawa ng paglilibot kasama ang 
kanyang asawa, na nakasakay din! 

Kinaumagahan sa ikalimang araw ng labanan ang dalawang hukbo ay muling bumuo ng kanilang 
hanay - parehong hanay na kanilang pinagtibay noong unang simula ng labanan. Ngunit sa araw na ito 
ang mga kawal ay hindi maging ang tumayo ng matuwid, o ang tumingin ng may kapitagan. Kasunod sa 
isang hindi sugatan ay ang isang sugatang kawal. 

Ang ilan ay halus hindi magawang tumayo, ngunit tumayo sa abot ng makakaya. Matamang tiningnan 
ni Khalid ang prontera ng mga Romano sa anumang tanda ng pagkilos at marahil muli itong umatake. 
Ngunit walang tanda ng pagkilos, wala hanggang sa isang oras o dalawa. Pagkaraan isang tao ang 
lumabas mula sa sentro ng mga Romano. Ito ay isang sugo ni Mahan na nagdadala ng isang panukala ng 
isang pansamantalang kapayapaan para sa sunod na ilang araw upang ang bagong negosasyon ay 
maisagawa. Halus tatanggapin na ni Abu Ubaidah ang panukala ngunit pinigilan ito ni Khalid. Dahil sa 
pagtutol ni Khalid kanyang pinabalik ang sugo kasama ang negatibong tugon, at sinabi. 

16. Tabari; Vol. 2, p. 597. Ang Anak ni Hantamah ay si 'Umar, at ang 'tayo' ay nangangahulugang 
Bani Makhzum. 

Kami ay nagmamadaling tapusin ang trabahong ito."17 


Ngayon ay nababatid ni Khalid. Ang kanyang hinala ay tama. Ang mga Romano ay nawalan na ng 
sigasig na lumaban. Ang isang araw ay lumipas na walang nagaganap habang si Khalid ay abala sa 
pagbibigay ng utos para sa salungat na opensiba at magsagawa ng ilang pagbubuong muli. Ang lahat ng 
rehimyentong kabalyera ay binuo ng sama-sama sa isang malakas na nakasakay na pwersa kasama ang 
Kumikilos na Bantay bilang kanyang lakas sa gitna. Ang kabuohang bilang sa kabalyerang ito ay umabot 
sa 8,000 na kabayo. 

Sa sunod na araw ang espada ng paghihigante ay sisiklab sa Kapatagan ng Yarmuk. 

Ang ikaanim na araw ng labanan ay mamitak na maliwanag at malinaw. Ito ay ang ikaapat na linggo 
ng Agusto 636 (ikatlong linggo ng Rajab, 15H). Ang katahimikan ng umaga ay nagbibigay ng walang 
indikasyon sa isang malaking pinsala na susunod. Ang mga Muslim sa ngayon ay nakaramdam ng higit na 
pananariwa, at nalalaman ang opensibang binabalak ng kanilang kumander at ang ilan sa pinaplano nito, 
ay nananabik sa labanan. Ang pag-asa sa araw na ito ay nalulunod sa isang mabangis na ala-ala sa Araw 
ng mga Nawalang Mata. Ang kanilang prontera ay umabot sa nababahalang hanay ng mga Romanong 
hukbo - kaunti ang umaasa ngunit nananatiling marami ang lalaban sa kanila. 

Ang araw ay lumitaw sa ibabaw ng makulimlim na kalangitan ng Jaba-ud-Druz, si Gregory ang 
kumander ng hukbo na nakakadena, ay sumulong ngunit mula sa sentro ng imperyong hukbo. Siya ay 
dumating kasama ang misyon na patayin ang kumander ng hukbo ng mga Muslim sa pag-asa na ito ay 
makapagpahina ng loob sa mga Muslim na hanay. Nang siya ay makalapit sa sentro ng mga Muslim, siya 
ay sumigaw ng hamon at walang hiniling kundi ang kumander ng mga Arabo.18 

Minsan pa si Abu Ubaidah ay handang tumugon. Si Khalid at ang iba pa ay sinubukang himukin si Abu 
Ubaidah na huwag itong gawin, sapagkat si Gregory ay kilala bilang makapangyarihang mandirigma, at 
siya ang hinahanap nito. Ang lahat ay nagkaisa na masmainam kung si Khalid ang lumabas upang tugunin 
ang hamon, ngunit si Abu Ubaidah ay matatag. Kanyang ibinigay ang bandila ng hukbo kay Khalid, at 
kasama ang katagang. 

"Kapag hindi ako makabalik ikaw ang mamuno sa hukbo hanggang ang Khalifah ay magpasya sa 
sitwasyon."19 

Pagkaraan ay sumulong upang harapin ang kanyang katunggali. 

Ang dalawang heneral ay nagkatagpo na kapwa nakasakay, inilabas ang kanilang mga espada at 
nagsimulang magduwelo. Ang dalawa ay kapwa magagaling na eskrimador at naghahatid sa mga 
manunood ng isang nakakabog-damdamin na tanawin sa sining ng eskrima na may pagtaga, pag-ilag at 


17. Waqidi; p. 153. 

18. Ibid; 153. 

pagsaksak. Ang mga Romano at mga Muslim ay pigil ang paghinga. Pagkaraan, pagkalipas ng ilang 
minutong labanan, si Gregory ay umatras mula sa kanyang katunggali, pinaikot ang kanyang kabayo at 
nagsimulang yumagyag palayo. 

Ang sigaw ng kasiyahan ay nagmula sa hanay ng mga Muslim sa kung ano ang lumitaw bilang 
pagkatalo ng Romano, ngunit wala ang ganitong reaksiyon kay Abu Ubaidah. Sa kanyang mga mata na 
matamang nakatingin sa umurong na Romano, kinabig ang kanyang kabayo pasulong at sinundan ito. 

Si Gregory ay bahagya nang nakalayo ng ilang daang hakbang nang siya ay maabutan ni Abu Ubaidah. 

Ngayon si Gregory, na sinadyang kuntrolahin ang lakad ng kanyang kabayo upang hayaan ang Muslim 
na abutan siya, ay biglang humarap at itinaas ang kanyang espada upang hampasin si Abu Ubaidah. Ang 
kanyang malinaw na pakipaglaban ay naging panlilinlang upang itapon ang katunggali sa pagkawalang- 
ingat. Ngunit si Abu Ubaidah ay hindi baguhan, marami siyang nalalaman hinggil sa pagamit ng espada 
higit sa natutunan ni Gregory. Itinaas ng Romano ang kanyang espada, subalit ito ay kasing layo sa 
kanyang naabot. Siya ay tinamaan ni Abu Ubaidah sa puno ng kanyang leeg, at ang espada ay nalaglag 
mula sa kanyang kamay nang siya ay bumagsak sa lupa. Sa ilang sandali si Abu Ubaidah ay nanatiling 
nakasakay sa kanyang kabayo, humanga sa malaking anyo ng Romanong heneral. Pagkaraan, ay iniwan 
ang puno sa palamuti at balot sa gintong baluti at sandata ng Romano, na kanyang binaliwala dahil sa 
kanyang katangian na walang interes sa makamundong ari-arian, ang banal na kawal ay tumalikod at 
bumalik sa prontera ng mga Muslim. 

Sa pagbabalik ni Abu Ubaidah, si Khalid ay kumabig upang sumanib sa kabalyera na dati niyang 
posisyon sa likod ng grupo ni Amr bin al-Ass. Sa kanyang pagdating sa lugar, siya ay nagbigay ng hudyat 
para sa kabuohang pag-atake at ang buong prontera ng mga Muslim ay dumaluyong pasulong. Ang 
sentro ng mga Muslim at ang kaliwa ay sinagupa ang mga Romanong hukbo sa kanilang harapan ngunit 
hindi diniinan ang atake. Sa kanang bahagi, ang kabalyera ay kumabig paikot sa kaliwang gilid ng mga 
Romano. Mula dito pinadala ni Khalid ang rehimyento upang sugurin at pigilan ang kabalyera ng mga 
Romano sa kaliwa, at kasama ang natira sa mga Muslim na kabalyera ay hinampas ang gilid ng kaliwang 
bagwis (ang Slavs) at sa parehong pagkakataon sumalakay si Amr sa kanilang prontera na may 
kabangisan. 

Ang Slavs ay matapang na mga mandirigma, at sa ilang pagkakataon ay ipinagtanggol ang kanilang 
sarili na may katapangan, ngunit ang pagkawalang suporta mula sa kanilang kabalyera at sinalakay mula 
sa harapan at giliran, sa wakas sila ay bumigay. Umurong sa mga hampas ni Khalid at Amr, sila ay 
umatras pabalik sa sentro - ng mga Armeniano. 

Nang ang kaliwang bagwis ng mga Romano ay gumuho, si Amr ay pinakilos pasulong ang kanyang 
grupo, paikot sa kaliwa, sumagupa ito at lumantad sa gilid ng mga Armeniano, na ang mga hanay ay 
nagkaroon ng malaking pagkagulo bilang resulta ng wala sa ayos na pagdating ng mga wasak na Slavs. 


19. Ibid. 

Habang si Khalid ay pinagulong ang kanyang kabalyera at sinagupa ang kabalyera ng mga Romano sa 
kaliwa, na siyang pinahinto ng rehimyento na nauna niyang pinadala. 

Ang pangalawang bahagi ng opensiba ng mga Muslim ay sinimulan ni Shurahbil na umatake sa 
harapan ng mga Armeniano habang si Amr ay sumalakay sa kanilang giliran. Pagkaraan si Khalid ay 
humampas sa kabalyera ng mga Romano sa kaliwa at itinaboy ito pabalik sa kanilang posisyon. Ang 
grupo ng kabalyerang ito, na dumanas ng malupit na pagkagulpi mula kay Khalid ay kumabig palayo 
tungo sa hilaga upang maligtas. Sapat na sa digmaan. 

Hindi ko na sinubukang ipaliwanag ang plano ni Khalid sapagkat ito ay naging malinaw sa mga 
mambabasa sa ating pagpapatuloy sa pinagdaraanan ng labanan. Ngunit isang punto ang kailangang 
mabanggit ay ang binabalak ni Khalid hinggil sa kabalyera ng kaaway. Siya ay determinadong itulak ang 
kabalyera ng mga Romano palayo sa tagpo ng labanan upang ang impanterya na binuo ng karamihan sa 
hukbo ng mga Romano, ay maiiwang walang kabalyera na sumusuporta at maging walang kalaban-laban 
kapag inatake mula sa gilid at likuran. Sa mabilis na operasyong pagkilos ang kabalyera ay 
makapangyarihang kapareha, at kapag wala ito ang impanterya ay malagay sa malaking pagkatalo, 
walang kakayahang kumilos ng mabilis o ang iligtas ang sarili sa isang mabilis na pagbabago ng posisyon. 

Sa pagkakataong ang kabalyera ng mga Romano sa kaliwa ay naitulak palayo ni Khalid, inipon ni 
Mahan ang mga naiwan sa kanyang kabalyera ng isang malakas at kumikilos na hukbo sa likuran ng 
Romanong sentro upang sumalungat na atake at bawiin ang nawalang posisyon. 

Ngunit bago makapagsimula ang kabalyera ng mga Romano sa anumang manyobra, ay inatake ito ng 
kabalyera ng mga Muslim sa harapan at gilid. Sa ilang pagkakataon, gumiit ang hindi nagugulat na 
Mahan, ang mga Romano ay magiting na lumalaban, ngunit sa ganitong uri ng lusaw na sitwasyon ang 
katamtaman, at mabigat na kabalyera ay walang kalaban-laban para sa magaan, at mabilis na kumilos na 
mga mangangabayo ni Khalid na maaring humampas, lumayo, magmayobra at muling humampas. Sa 
huli ang mga Romanong kabalyera, nang makita na wala nang paraan upang makaligtas na buhay, ay 
tumalikod at tumakas patungong hilaga, dinala nito ang tumatangging si Mahan. Sa ganitong kaayusan 
ang mga kabalyerang Romano ay hinayaan ang impanterya sa kanilang kalagayan. Kasama si Mahan, 
lahat ay umabot ng 40,000 na mangangabayo ang tumakas, kabilang ang ilang bahagi ng katamtamang 
kabalyera ng mga Romano at ilang bahagi ng kumikilos na Kristiyanong Arabo ni Jabla bin El Eiham. 

Sa kabalyerang pagkilos sa umagang ito ay walang tanda kay Dhiraar. Hindi nasilayan ng mga Muslim 
ang kilalang tanawin ng kalahating hubad na mandirigma sa uri ng labanan na dito siya ay nakilala. Hindi 
nila alam kung saan na siya, at si Khalid ay hindi nagsalita! 

Samantala, ang mga Armeniano ay matapang na pumigil sa pagtangka ni Amr at Shurahbil na durugin 
sila. Ang dalawang grupo ng mga Muslim ay gumawa ng pag-usad ngunit hindi masyado, at ito ay 


20. Si Gibbon sa kanyang "Ang Pagguho at Pagbagsak ng Romanong Imperyo" ay naglarawan sa mga 
Armeniano bilang ",Ang pinaka-paladigma na sa kop ng Roma". 

maliwanag para sa mga Armenianong tunay na mga matatapang na mandirigma.20 Si Abu Ubaidah at 
Yazeed ay umaatake rin sa harapan ng mga Romano (kahit na ang kanilang papel ay pangalawa pa - ang 
operasyon ng pagpigil), ngunit pinigilan ng hukbo ni Qureen at ang hukbo na nakakadena. Ito ay ang 
yugto na si Khalid ay naitulak palayo ang kabalyera ng mga Romano palayo sa tagpo ng labanan, ay 
bumaling sa mga Armeniano at sinagupa ang mga ito sa likuran. 

Sa mukha ng tatlong patusok na atake ang mga Armeniano ay nabuwag. Iniwanan ang kanilang 
posisyon, sila ay tumakas tungo sa timog-kanluran, ang tanging direksiyon na bukas sa kanila, at 
nakaramdam ng kaginhawaan at surpresa nang ang mga kabalyerang Muslim ay hindi nagsikap upang 
harangin ang kanilang pagkilos na madali lamang nilang naisagawa. Sila ay naglakbay sa direksiyon na 
nakita nilang sila ay ligtas. Lingid sa kanilang kaalaman, na ito rin ang direksiyon na ninanais ni Khalid na 
kunin nila. 

Dahil ang mga Armeniano ay bumagsak at nakisalamuha sa isang nalilitong karamihan, kasama ang 
mga nakaligtas sa hukbo ng mga Slavs ni Qanateer na tumakas tungo sa Wadi-ur-Raqqad, ang natitirang 
hukbo ng mga Romano ay napagtanto ang kawalang pag-asa sa kanilang posisyon. Ang kanilang giliran at 
likuran ay lubos na naihantad. Dahil dito sila ay nagsimula naring umatras, at sa disiplinado at mainam 
na ayos sila ay dumaan paatras sa kanluran. Muli, dito ang kanilang pagkilos ay hindi naharang ni Khalid. 

Ang araw ay hindi pa lubusang umabot sa kanyang taluktok nang ang impanterya ng mga Romano ay 
nasa kabuohang pag-atras - ang isang bahagi ng kanilang pagtakas ay pagkararanta at ang ibang bahagi 
ay umurong sa mabuting ayos. Ito ay isinagawa tungo sa Wadi-ur-Raqqad. 

Matapos ang pag-atras ng mga Romano ay dumating ang grupo ng mga Muslim, na ngayon ay muling 
bumuo sa ayos ng hanay na may mababang prontera. Ang kabalyerang Muslim ay kumilos tungo sa 
hilaga ng mga Romanong hukbo upang walang makatakas sa direksiyon na iyon, bagaman bago ang 
pagtakas sa rutang ito ay lubosang matakpan, libu-libong mga Slavs at Armeniano ang nakapagsagawa sa 
paglayo. 

Sa ganitong kalagayan ang mga Muslim ay dumikit sa natatalo nang hukbo ni Caesar.21 Dahil ang mga 
Romano ay tumakas at bigo sa digmaan ang tangi nilang hinahangad ay ang makalayo sa layo na 
kanilang makakayanan sa pagitan ng kanilang mga sarili at sa mga Muslim. Nababatid nilang ang 


21. Ang salaysay ng Hang huling manunulat sa Kanluran na ang pagkatalo ng mga Romano ay dahil 
sa pagsamantala ni Khalid sa marahas na bagyo ng buhangin na humampas sa mukha ng mga Romano 
ay ganap na hindi tama. Walang Muslim na manunulat ang bumanggit sa bagyong ito. Si Gibbon (Vol. 5, 
p. 327) ay nagsabi na mayroong "ulap ng alikabok at masamang hangin", ngunit tanging ang isang bata 
ang mag-akala na ang hukbo ng mga Muslim na umabot lamang sa 30,000 angkop na mga kawal, at 
lumawak sa 11 milya na prontera, ang magagawang itapon sa mabilis na pagkilos, sa pamamagitan ng 
naisipang mahusay na manyobra, upang samantalahin lamang ang bagyo na iyon. At sa mga araw na 
ang kumunikasyon ay sa pamamagitan ng mangangabayo! Walang iba kundi ang isang palalong 
manunulat sa Kanluran ay nagtangkang humanap ng katwiran para sa pagkatalo ng mga Romano. 


379 



hilagang ruta ay sarado na sa mga kabalyerang Muslim, ngunit may isang daraanan ang naroon kapag 
ang Raqqad ay matawid, sa isang tawid ng ilog, sa mainam na daan. Tungo sa ilog ang mga opisyal ay 
ginabayan ang kanyang mga tauhan. 

Nang ang nangungunang rehimyento ay dumating sa ilog, sila ay bumaling sa silanganing dalisdis ng 
bangin at nagsimulang tumawid sa ilog. Ang silanganing dalisdis ay hindi masyadong masama dito kaysa 
ibang bahagi ng bangin, ngunit ang kanluraning dalisdis ay masmatarik, at ang malapit sa tuktok ay 
naging napakatarik saan mang gilid ng daan, lumilikha ng isang hadlang na iilan lamang sa mga 
matatapang na tao ang makakahawak dito ng isang hukbo. Sa labis na kasiyahan sa kanilang pagtakas 
mula sa Kapatagan ng Yarmuk, ang mga tauhang inakay ay hirap na tumawid sa daan sa kanlurang 
bahagi ng bangin. Kararating lamang nila malapit sa tuktok nang kanilang mapansin ang grupo ng mga 
Muslim na nakatayo sa ibabaw nila na inilabas ang mga espada. Sa kanilang unahan ay nakatayo ang 
isang hindi mataba, at batang mandirigma na kalahating hubad sa ibabaw ng baywang! 

Sa gabi, ipinadala ni Khalid si Dhiraar kasama ang 500 na mangangabayo mula sa Kumikilos na Bantay 
upang magsagawa ng isang malawakang pangingilid sa kaliwa ng mga Romano, kunin ang likuran ng 
Wadi-ur-Raqqad, at umukopa ng pangharang na posisyon sa isang malayong pampang ng bangin. Si 
Dhiraar na kasama ang isang Kristiyanong Arabo na nagngangalang Abu Jueid bilang taga-akay,22 ay 
isinagawa ang pagkilos na may kahanga-hangang husay. Lingid sa kaalaman ng mga Romano - na ang 
pagtawid sa Raqqad ay itinuring na masyado nang malayo pabalik para sa taktikang kabuluhan - na sila 
ay ligtas sa kanlurang pampang ng bangin at ikinubli ang kanyang mga tauhan malapit sa tawiran ng ilog. 
Ngayon si Dhiraar ay tumayo kasama ang kanyang mga tauhan sa ibabaw ng kanlurang pampang, 
nakatingin sa mga humihingal at pagod na mga Romano sa ibaba. 

Sumunod ang umuulan na mga bato na tumama sa mga Romano. Man sa kanila ang nakapagsagawang 
marating ang ibabaw, ngunit agad na pinagtataga. Natagpuan ang mga sarili sa ilalim ng umuulan na 
mga bato, ang nangungunang bahagi ay bumagsak sa kanila na nasa likuran, ito sa kanila na nasa likuran, 
at ito ay muli sa kanila na nasa likuran. 

Nang sagupain ni Dhiraar ang mga Romano, sila ay napadausdus pababa - isang hiyawan, umiikot, 
gumugulong na pagguho - tungo sa kailaliman ng bangin. Ang mga Romanong nanatili sa silangang 
pampang ay huminto nang kanilang masaksihan ang katakut-takot na nangyari sa nangungunang bahagi. 
Malinaw na ang pagtakas sa rutang ito ay sarado narin. Wala nang magagawa upang palayasin si Dhiraar 
dahil sa kakiputan ng tawiran na walang lugar para sa manyobra, kung kaya ang mga Romanong hukbo 
ay humarap upang ipagtanggol ang kanilang mga sarili laban sa nagbabalang atake mula sa silangan. Ang 
mga heneral na nananatili sa hukbo ay pinakalat ang rehimyento para sa depensa na ang kanilang 
likuran ay sa Wadi-ur-Raqqad at ang kanilang kanang gilid ay nakahimlay sa Ilog ng Yarmuk. Sila ay 
nalagay sa pagitan ng dalawang kalamidad, sa bangin at sa mga Muslim - at hindi makapagpasya kung 
saan ang pinakamalubha! 


22. Waqidi; p. 152. 


380 




Sa huling bahagi ng hapon sa ikaanim na araw ng digmaang ito, ay nagsimula ang huling bahagi na 
atake ng mga Muslim. Tanging ang ikatlong bahagi ng mga Romano ang nananatili sa isang masikip na 
sulok sa Kapatagan ng Yarmuk, laban dito ang mga Muslim na nasa ayos ng bahagyang pabilog, kasama 
ang impanterya sa silangan at ang kabalyera sa hilaga. Ang dami ng mga Muslim dito ay masmababa sa 
30,000 na kawal. Ang panahon ng pagheheneral at manyobra ay tapos na. Ang kahusayan ng isang 
heneral ay naglalagay sa mga tropa sa isang tamang-tama na sitwasyon para sa sagupaan, at nasa mga 
kawal kung siya ay lumaban at manaio. Inilabas ng mga heneral ang kanilang mga espada at naging 
mandirigma katulad ng karamihan, nang ang mga liyon sa desyerto ay kumilos para sa pangwakas na 
pagpatay. 

Ang mga umaatake ay humampas ng espada at sibat sa mga nalilito, at magulong kumpol na nasa 
kanilang harapan. Sa lugar na masyadong magkadikit ang naipong mga Romano sa siko na pagitan upang 
gumamit ng kanilang mga sandata, ngunit ang kanilang harapang hanay ay nakipaglaban na may 
kabayanihan, kung walang saysay, na tapang upang sugpuin ang alon. Hindi nagtagal ito ay bumagsak, at 
ang sunod na hanay at ang sumunod, nang ang mga Muslim ay sumulong - pinagtataga, pinaglalaslas, 
pinagsasaksak at itinutolak. Sa alikabok at pagkakalito ang mga Romano ay tinakasan ang isat-isa, at siya 
na kapus sa bilis ay bumagsak at dumanas ng isang masakit na kamatayan sa ilalim ng umaapak na mga 
paa ng kanilang sariling kasama. 

Ang kabalyera ng mga Muslim, na muling sinaniban sa pangkat ni Dhiraar ay dumiin sa mga Romano 
palayo sa isang sulok na nawalan sila sa lahat ng kalayaang kumilos. Ngayon ang mga mangangabayo ni 
Khalid ay sinimulang gamitin ang tuhod at mga paa ng kanilang kabayo upang pabagsakin ang pagud na 
pagod na mga kaaway. Ang hiyaw ng mga Romano ay nakihalo sa sigaw ng mga Muslim nang ang huling 
pagpigil ay gumuho, at ang digmaan ay nagiging pagpamaslang at isang nakakasindak na bangungot. Sa 
huling sandali ang mga Romano ay nawasak at tumakas na wala sa ayos. 

Sila na nanatili sa pagnanais na lumaban ay dinala palayo sa kanilang natatarantang mga kasamahan 
lalo na ang hukbo na may kadena na ang bawat grupo ay may 10 na lumalaban, kumilos at bumagsak ng 
sabay-sabay. 

Kumikilos katulad ng nagsusugurang mga baka, ang magulong pulutong ng mga Romano, ay umabot 
sa gilid ng isang bangin. Ang tanawin sa kailaliman ay nakakatakot, ngunit ganun din ang huling 
mabangis na hampas ng mga Muslim. Sila na dumating sa likuran ay walang tarus na naitulak ang mga 
nasa gilid ng bangin, at ang hanay kasunod ng hanay, ang mga Romano ay nagsimulang mangahulog sa 
matarik na bangin. Ang madugong sigaw ng iilan ay nagpatuloy hanggang sila ay umabot sa kailaliman, 
habang ang hiyaw ng iba ay biglang naputol nang ang kanilang katawan ay sumagi at madurog sa 
umusling mga bato at pagkaraan ay patuloy na mahulog bilang walang hugis at madugong piraso. 


23. May pagkakasalungatan hinggil sa dalawang pangunahing punto ng digmaang ito, ang dami ng 
magkabilang pwersa at ang tukmang lokasyon ng tagpo ng labanan. Para sa paliwanag, tingnan ang 
Notes 12 at 13 sa Appendix B. 

Halus madilim na nang ang huling bahagi ng mga Romano ay tumigil sa pagkilos. Ang araw ng 
'naglalagablab na apoy' ay tapos na. Ang pinaka-dakilang pakikipaglaban ni Khalid ay nagwakas.23 

Maaga sa sumunod na araw, habang ang natira sa hukbo ay tinipon ang mga labi ng digmaan at 
inilibing ang mga Martir, si Khalid ay umalis kasama ang kabalyera ng mga Muslim sa daan patungong 
Damascus, sa pag-asang maabutan si Mahan. Ang Punong-Kumander ng mga Romano, na wasak ang 
damdamin sa pagkalipol ng kanyang hukbo at wala sa sandaling maghinala na ang pagtugis ay ilulunsad 
ng mga Muslim, ay kumikilos na walang pagmamadali. Sa ilang pagkakataon sa hapon ay naabutan ni 
Khalid ang mga Romano sa ilang milya bago marating ang Damascus, at minsan pa, inatake ang likurang 
bantay. Si Mahan ay nagmamadaling sumugod sa likuran upang pamahalaan ang pagkilos nito, at dito 
ang Hari ng Armenia, ang Punong Kumander ng imperyong hukbo, ay napatay ng mga Muslim na 
mangangabayo. Matapos mamatay si Mahan, ang Romanong kabalyera ay nagkahati-hati sa mga grupo 
at tumalilis palayo tungo sa hilaga at kanluran, tumakas sa sunggab ni Khalid. 

Ang mga mamamayan sa Damascus ngayon ay lumabas upang batiin si Khalid. Kanilang ipinaalala dito 
ang kasunduan na kanyang ginawa sa kanila nang sumuko ang siyudad dalawang taon ang nakalipas, at 
siniguro ni Khalid sa mga ito na sila ay nananatili sa kanyang proteksiyon. 

Sa sumunod na araw si Khalid ay muling sumanib sa hukbo ng mga Muslim sa Yarmuk. 

Ang Digmaan sa Yarmuk ay ang pinaka-mapaminsala na pagkatalong dinanas ng Romanong Imperyo 
sa Silangan, at ito ay ang panahon sa pagtatapos ng pamamahala ng Romano sa Syria. 

Ang sumunod na buwan ay siyang paglayo ni Hearclius mula sa Antioch at naglalakbay sa ruta ng 
kalupaan patungong Constantinople. Sa kanyang pagdating sa hangganan sa pagitan ng Syria at sa 
nakilala ng mga Muslim bilang 'Rome', siya ay tumingin sa likuran, sa ibayo ng Syria, at sa kanyang 
malungkot na puso, siya ay tumangis. 

"Pagbibigay galang sa iyo, O Syria! At pagpapaalam ng isang lumalayo. Hindi na muling magbabalik 
ang Romano sa iyo maliban sa takot. Oh, gaano kainam ang kalupaan na aking iniwan sa mga 
kaaway!"24 

Bilang halimbawa sa isang operasyong militar, ang Digmaan sa Yarmuk ay maraming pinagsamang 
mukha ng taktika, ang harapang sagupaan, ang harapang pagtagos, ang salungat na atake at pagpaurong, 
ang pag-atake sa gilid, ang pag-atake sa likuran, at ang panlilinlang na manyobra. Ang plano ni Khalid na 
manatiling depensiba hanggang sa kanyang mapagbagsak sa pagod ang mga Romano ay kahanga-hanga. 
Sa yugto ng pagtatanggol, na tumagal sa apat na araw, ang bawat opensibang hampas ni Khalid ay isang 
limitadong taktika na manyobra upang maibalik ang balanse ng kanyang depensa. Saka lamang nang 
maging malinaw na ang mga Romano ay malubhang nakakaramdam ng hirap at wala nang kakayahan 
upang lumaban ng opensa, ay kanyang inilunsad ang kanyang salungat na atake, sa huling araw ng 
labanan. 


24. Tabari; Vol. 3, p. 100; Balazuri; p. 142. 

Sa araw na ito kanyang nilulon ang posisyon ng mga Romano mula sa isang giliran, ngunit pagkaraan 
lamang na kanyang maihiwalay ang kabalyera mula sa kanilang impanterya at ganapin ang huli na 
walang makakatulong. Pagkaraan ay kanyang itinulak ang impanterya ng mga Romano sa isang sulok na 
likha ng Wadi-ur-Raqqad at llog ng Yarmuk, na dito si Dhiraar ay dati nang nakaposisyon sa tawiran ng 
bangin upang walang makakatakas, at inilunsad ang kanyang huling nakakawasak na pagsalakay. Laban 
sa palihan ng Wadi-ur-Raqqad, ang pamukpok ng mga Muslim ay dumurog sa hukbo ng mga Romano sa 
pagkapulbos. 

Napag-alaman na ang mga Muslim ay nawalan ng 4,000 na kawal sa digmaang ito, at ang mga hindi 
nakayanan ang kanilang mga sugat sa sarili ay kaunti lamang, ngunit ang mga napaslang sa mga Romano 
ay nagpapakita ng pagkakaiba-iba. Ang tantiya ni Waqidi ay sumubra sa hindi katanggap-tanggap na 
antas. Si Tabari, sa isang bahagi,25 ay nagsabi na ang napaslang sa mga Romano ay 120,000 ngunit sa 
ibang dako sabi ni Ibn Ishaq ay may tantiyang 70,000.26 Si Balazuri ay naglahad na ang napaslang sa mga 
Romano ay 70,000.27 Ang huling pigura ay lumilitaw na makatwiran - na umabot sa 40 pursento ng mga 
Romanong hukbo. Sa 70,000 na ito, may kalahati ang napaslang sa Kapatagan ng Yarmuk at ang kalahati 
ay sa bangin. Ang ilang 80,000 na kawal ay nakalayo, karamihan sa kanila ay nakasakay sa kabayo at 
kamelyo, kasama na ang nakatakas bago ang pagpalibot ng mga Muslim ay naisarado. Marami ang 
maaring nagtagumpay na tumawid sa Wadi-ur-Raqqad sa mga lugar na hindi gaanong matarik ang 
bangin. 

Ang Digmaan sa Yarmuk ay isang maluwalhating tagumpay para sa Islam, at ang Kapatagan ng Yarmuk 
at ang Wadi-ur-Raqqad ay nagdulot ng sapat, kapag nakasusuklam, na patunay para dito. Libu-libong 
mga bangkay ng mga Romano ang nagkalat, isa-isa at nagtambak, sa kapatagan at sa ilalim ng bangin. 
Ang masamang tanda ng pagpatay ay lumilitaw sa sulok ng kapatagan at sa bangin. 

Ang wasak, durog at luray na mga katawan ay makikita kahit saan, nakahandusay sa nakakatakot na 
anyo at mga ayos. Ang puno sa dugong mga bangkay na walang mga paa at kamay ay nakahilata sa 
nanilamsik sa dugong lupa, nakapako ang walang paninging mga mata sa kawalang-maliw na kamatayan. 

Libu-libo sa mga Romano ang nakabulagta na may wasak na espada sa kanilang mga kamay, naging 
makatutohanan sa panunumpa sa kamatayan na kanilang isinagawa noong gabi ng labanan. At humalo 
sa mga kawal, ang naratay na mga pari, nanatiling dakma ang kanilang mga krus. Ang nakakasukang 
amoy ng nabubulok na laman ay umahon at lumason sa hangin sa ibabaw ng Kapatagan ng Yarmuk. 

Ang napakalaki at kabayanihang digmaan ang naipaglaban, isang dakila at nakakasindak na tagumpay 
ang napanalunan. 


25. Tabari; Vol. 2, p. 596. 

26. Ibid; Vol. 3, p. 75. 

27. Balazuri; p. 141. 

Ang huli at pinakamalaking digmaan na dumaan sa buhay ng mga Sahabah, sa madugong talambuhay 
ni Khalid bin al-Waleed, sa kapalarang nakatakda para sa kanila - ang magsakripisyo at ialay ang buhay at 
ari-arian para sa Islam, sa kasiyahan ng Allah. 

Para sa mga taong nais maaninag ang tunay na imahe ng Islam, kung paano ito nagsimula, paano ito 
lumaganap, paano ito isinabuhay ng mga Sahabah, paano nila ginampanan ang madugong paglalakbay 
sa Landas na iniwan ng Propeta (), at kung paano nila inialay ang lahat-lahat para sa Dakilang tungkulin 
ng Jihaad, ang Aklat na ito ay Sapat na upang mapalis ang mga pag-alinlangang naipunla sa kanilang nga 
puso't isipan. 

Ngunit para sa mga mahimbing na pagpapabaya, mga nagiging bulag dulot ng kawalang pakialam, 
pagkawalang panahon upang buklatin ang kasaysayan ng mga naunang Muslim at nalalason sa mala- 
tsokolateng pahayag ng mga Iskolar na tumanggi sa Jihaad, ay kapus kahit ang lahat ng Aklat ng 
kasaysayan na buklatin upang sila ay mamulat. 

Sa Aklat na ito, muli at sa maraming ulit naming pinatutunayan sa sinuman - sa pagitan ng mga 
Mujahideen at sa mga kumakalaban sa kanila - kung sino ang makatotohanan at kung sino ang 
nabubuhay sa kasinungalingan. 

Walang patid ang aking kahilingan sa Dakilang Allah na buksan ang nakasaradong puso't isipan ng 
masmaraming Muslim sa henirasyong ito. Ameen.28 


28. Tagasalin. 

KABANATA 3 6 


Pagtatapos ng Pagsakop 

"May maraming kabutihan ng al-Sham at sa kanyang mga mamamayan na pinatunayan ng Aklat, ang 
Sunnah at mga tradisyon ng mga tauhan ng kaalaman, at ito ang isa sa mga bagay na aking 
pinagkatiwalaan sa aking paghihimok sa mga Muslim na makipaglaban sa mga Tatars, ang aking utos sa 
kanila na manatili sa Damascus, ang aking pagbabawal sa kanila na tumalilis sa Egypt, at ang aking pag- 
anyaya sa hukbo ng Egypt tungo sa Syria at makipagkaisa sa militaring hukbo ng Syria doon . . [Si Ibn 
Taymiyyah, nagsasalita sa kaganapan noong 700-702H, nang ang Damascus ay matagumpay na 
naipagtanggol laban sa nakakawasak na hukbo ng Mongol]l 

Pagkatapos sa Yarmuk ang mga natitira sa hukbo ng mga Romano ay nagmamadaling umatras tungo 
sa Hilagang Syria at sa hilagang bahagi ng baybayin ng Mediteraneo. Ang nalupig na hukbo ng Roma, ang 
mga nakaligtas sa sindak ng Yarmuk, ay wala na sa katayuan na angkop para sa digmaan. Ang 
matagumpay na kawal ng Islam ay wala narin sa kalagayan na angkop sa labanan. 

Si Abu Ubaidah ay nagpadala ng bantay upang ukupahin ang Damascus, at nananatili kasama ang 
kanyang hukbo sa rehiyon ng Jabiya sa loob ng isang buwan. Sa yugtong ito ang mga kawal ay 
nagpahinga, ang labi ng digmaan ay nilikom, siniyasat at ipinamahagi, ang mga sugatan ay binigyang 
panahon na magpagaling. May sapat na gawain hinggil sa administrasyon, at ito ay nagpapanatili sa mga 
heneral na maging abala. 

Sa unang bahagi ng Oktubre 636 (huling bahagi ng Sha'ban, 15H), si Abu Ubaidah ay tumawag sa 
kunseho ng digmaan upang pag-usapan ang susunod na mga plano. Ang mga opinyon at mga layunin ay 
iba-iba sa pagitan ng Caesarea at Jerusalem. May nakikita si Abu Ubaidah na kahalagahan sa dalawang 
siyudad na ito, na hanggang sa ngayon ay pumigil sa lahat ng pagtangka ng mga Muslim sa pagsakop, at 
walang kakayahang magpasya sa ganitong bagay, ay sumulat kay 'Umar para sa mga tagubilin. Sa 
kanyang tugon, ang Khalifah ay nag-utos sa mga Muslim na kunin ang Jerusalem. 

Samakatwid si Abu Ubaidah ay naglakad tungo sa Jerusalem kasama ang hukbo mula sa Jabiya, si 
Khalid at ang kanyang Kumikilos na Bantay ang nangunguna sa pagsulong. Ang mga Muslim ay dumating 
sa Jerusalem sa simula ng Nobyembre, at ang hukbo na nasa labas ay umurong sa loob ng napapaderang 
siyudad. 

Sa loob ng apat na buwan ang pagsalakay ay nagpatuloy na walang pagkaputol. Pagkaraan ang 
Punong Ama ng Jerusalem ang isang tao na nagngangalang Sophronius, ay nag-alok na isuko ang siyudad 
at mababayad ng Jizya, ngunit tanging sa kundisyon na ang Khalifah sa kanyang sarili ang pumunta at 
lumagda sa kasunduan para sa kanila at tatanggap ng pagsuko. Nang malaman ng mga Muslim ang 
kundisyon ng Patriyarka, si Shurahbil ay nagmungkahi, sa halip na maghihintay sa pagdating ni 'Umar 


1. Paunang salita sa Aklat na "Manaqib al-Sham wa Ahlih" (Ang kabutihan ng al-Sham at ang 
kanyang mga tao) ni Ibn Taymiyyah. 

mula sa Madinah, si Khalid ay ipapadala bilang Khalifah. Malaki ang pagkakahawig ni 'Umar at Khalid sa 
hitsura,2 at dahil ang mamamayan ng Jerusalem ay nalalaman lamang ang hinggil kay 'Umar sa mga ulat, 
marahil sila ay makukuha sa pamamagitan ng kahalili. Ang mga Muslim ay magsasabi na ang Khalifah ay 
dati nang narito - at pagmasdan, siya ay dumating! 

Sa sumunod na umaga ipinaalam sa Patriyarka ang presensiya ng Khalifah, at si Khalid na nagsuot ng 
karaniwang damit mula sa mababang kagamitan, bilang kustombre ni 'Umar, ay tumungo sa kuta para 
makipag-usap sa Patriyarka. Ngunit ito ay hindi nagtagumpay. Si Khalid ay sadyang kilala, at maaaring 
may mga Kristiyanong Arabo ang nakabisita sa Madinah at nakakita sa dalawa, si 'Umar at Khalid, 
napapansin ang mga kaibahan. Higit pa dito, ang Patriyarka ay maaaring nagtataka kung paano nangyari 
na ang dakilang Khalifah ay nariyan kapag siya ay kinakailangan! 

Papaanuman, ang pakana ay natuklasan, ang Patriyarka ay tumangging makipag-usap. Nang si Khalid 
ay mag-ulat sa pagkabigo ng misyong ito, si Abu Ubaidah ay sumulat kay 'Umar hinggil sa sitwasyon at 
inaanyayahan itong pumunta sa Jerusalem at tanggapin ang pagsuko ng siyudad. 

Bilang tugon ang Khalifah ay naglakbay kasama ang iilang Kasamahan sa kanyang una sa apat na 
paglalakbay patungong Syria. 

Si 'Umar ay unang dumating sa Jabiya, na dito siya ay kinatagpo ni Abu Ubaidah, Khalid at Yazeed, na 
naglakbay kasama ang gwardiya upang salubungin siya. Si Amr bin al-Aas ang siyang iniwan bilang 
kumander sa hukbo ng mga Muslim na sumalakay sa Jerusalem. 

Si Khalid at Yazeed ay maringal na naggayak ng yari sa seda at brokeid at nakasakay sa magarang sa 
dekorasyong kabayo - at ang kanilang tanawin ay nagpasiklab ng galit kay 'Umar. Nang bumaba sa 
kanyang kabayo, siya ay dumampot ng isang dakot ng mga maliliit na bato mula sa lupa at ipinukol ang 
mga ito sa dalawang nangyayamot na heneral. 

"Kahihiyan sa inyo." Sigaw ng Khalifah. "Na binati ninyo ako sa ganitong kaugalian! Dalawang taon pa 
lamang ang lumipas na inyong kinakain ang inyong lalagyan. Kahihiyan sa anumang kasaganaan ng 
pagkain na nagdadala sa inyo! Sumpa man sa Allah, kapag gagawin ninyo ito pagkaraan ng 200 taon ng 
kariwasaan, aalisin ko parin kayo at italaga ang iba sa inyong pwesto."3 

Si 'Umar ay suot ang simpleng damit, may tagping tela na nakasanayan niyang suotin sa kapanahunan 
ng Propeta (). Ang pagiging Khalifah ay lumikha ng walang kaibahan sa kanyang mabagsik at hindi 
mapang-abusong pamamaraan ng buhay, at siya ay patuloy na nasuklam sa karangyaan at pagpapasikat. 

Upang makabawi mula sa kanilang pagkabigo, si Khalid at Yazeed ay nagmamadaling binuksan ang 
kanilang mga roba at ipinakita ang baluti at sandata na kanilang sinuot sa ilalim nito. 


2. Waqidi; p. 162; Isfahani; Vol. 15, pp. 12, 56. 

3. Tabari; Vol. 3, p. 103. 

"O Kumander ng mga Mananampalataya!" Wika nila. "Ito ay tanging damit lamang. Dala parin namin 
ang aming mga sandata."4 

Sapat nang nagpapahupa kay 'Umar ang kanilang tugon. 

Ngayon si Abu Ubaidah ay lumapit, suot ang simple at likas na nakasanayang damit, at ang Khalifah at 
ang Punong-Kumander ay nagkadaupang-palad at niyakap ang isat-isa. 

Mula sa Jabiya, si 'Umar ay nagpatuloy sa Jerusalem, kasama ang kanyang mga heneral at gwardiya. 
Ang kanyang pagdating sa Jerusalem ay isang dakilang yugto para sa mga kawal na Muslim, at sila ay 
masaya nang makita ang kanilang pinuno. 

Sa sunod na araw, malapit na ang tanghali, si 'Umar ay umupo kasama ang maraming bilang ng mga 
Kasamahan, nagsasalita hinggil dito at doon. Hindi nagtagal dumating ang oras ng panghapong 
pagdarasal. Si Bilal na Negro ay naroon din. Si Bilal na atin nang nabanggit sa pangalawang kabanata sa 
aklat na ito, ay dumanas ng maraming pagpahirap sa mga unang araw ng Islam sa kamay ng walang 
pananampalatayang Quraish, ngunit nananatiling matatag sa kanyang pananampalataya. Nang ang 
pagtatag ng Adhan (panawagan sa pagdarasal ng mga Muslim) ay tinanggap 2 taon ng Hijrah, ang 
Propeta () ay nagtalaga kay Bilal bilang Muadhdhin, at pagkatapos noon, limang beses sa isang araw, ang 
makapangyarihan at malamyos na boses ni Bilal ay naririnig sa Madinah, nanawagan sa mga 
nananampalataya para sa pagdarasal. Sa lumipas na mga taon si Bilal ay umangat sa pigura bilang isang 
banal na Muslim, at naging isa sa pinakamalapit at iginagalang na Kasamahan ng Propeta (). Ngunit sa 
pagpanaw ng Propeta (), si Bilal ay nagiging tahimik, siya ay hindi na muling tatawag ng Adhan. 

Ngayon ay pumasok sa isipan ng ilang Kasamahan, marahil na ang pagsakop sa banal na siyudad ng 
Jerusalem ay may sapat na kahalagahang okasyon para kay Bilal upang basagin ang kanyang 
pananahimik. Hiniling nila kay 'Umar na himukin itong tumawag ng Adhan, minsan lang! Si 'Umar ay 
bumaling kay Bilal. 

"O Bilal! Ang mga Kasamahan ng Sugo ng Allah ay nagsusumamo sa iyo na tumawag ng Adhan at 
paalalahanan sila sa kapanahunan ng kanilang Propeta ()."5 


4. Tabari; Vol. 3, p. 103. 


5. Waqidi; p. 165. 

6. Ayon sa ibang salaysay, ang kasunduan ay talagang pinirmahan sa Jabiya kasama ang mga 
kinatawan ng Patriyarka, at matapos malagdaan ang kasunduan doon, si 'Umar ay naglakbay tungong 
Jerusalem upang tanggapin ang pagsuko. 

Sa ilang saglit si Bilal ay nananatiling wala sa sarili. Pagkaraan ay tiningnan ang sabik na mukha ng mga 
Kasamahan at ang libong kawal na Muslim na natipon para sa kongregasyong pagdarasal. Dahan-dahan, 
siya ay tumayo. Si Bilal ay muling tatawag ng Adhan! 

Ang maluwalhating boses ng tanyag na Muadhdhin ay nangingibabaw sa malawak na kapal ng tao. Sa 
kanyang pagbigkas sa pangunahing mga kataga, Allahu Akbar, ang isipan ng mga mananampalataya ay 
napadako sa alaala ng Mahal na Muhammad () at ang masaganang luha ay nangingilid sa kanilang mga 
mata. Nang si Bilal ay dumating sa katagang, Muhammadur Rasulullah, ang kanyang tagapakinig ay 
nalugmok at humihikbi. 

Sa sumunod na araw ang kasunduan ay naipalabas.6 Ito ay nilagdaan sa ngalan ng mga Muslim ng 
Khalifah at sinaksihan ni Khalid, Amr bin al-Aas, Abdur Rahman bin Auf at Muawiyah. Ang Jerusalem ay 
sumuko sa Khalifah, at ang kapayapaan ay bumalik sa banal na siyudad. Ito ay naganap noong Abril 637 
(Rabi'ul Awwal, 16H). Matapos mamalagi ng 10 araw sa Jerusalem, ang Khalifah ay bumalik sa Madinah. 

Bilang pagsunod sa mga tagubilin ng Khalifah, si Yazeed ay nagpatuloy sa Caesarea at minsan pang 
naglunsad ng pagsalakay sa daungang siyudad. Si Amr at Shurahbil ay lumakad upang muling ukupahin 
ang Palestine at Jordan, na ang gawain ay natapos sa huling bahagi ng taon na ito. Ang Caesarea, ganun 
paman, ay hindi nakuha hanggang 640 (19H), nang ibaba ng kuta ang kanilang mga sandata kay 
Muawiyah. Si Abu Ubaidah at Khalid, kasama ang hukbo ng 17,000 na kawal, ay umalis mula sa 
Jerusalem upang sakupin ang buong Hilagang Syria. 

Si Abu Ubaidah ay lumakad patungong Damascus, na dati ng nasa kamay ng mga Muslim, at 
pagkaraan ay nagpatuloy sa Emessa, na bumati sa kanyang pagbabalik. 

Ang kanyang sunod na layunin ay ang Qinassareen, at sa ibayo ng sumusulong na hukbong ito kasama 
si Khalid at ang Kumikilos na Bantay sa unahan. Pagkaraan ng ilang araw ang Kumikilos na Bantay ay 
umabot sa Hazir, 3 milya silangan ng Qinassareen, at dito sila ay inatake sa malaking bilang na mga 
Romano.7 

Ang Romanong kumander ng Qinassareen ay ang isang heneral na nagngangalang Meenas - ang 
marangal na kawal na minahal ng kanyang mga tao. Batid ni Meenas na kapag siya ay mananatili sa 
Qinassareen, siya ay sasalakayin ng mga Muslim at maaring sa huli ay susuko, dahil sa kasalukuyan 
walang tulong na maaasahan mula sa Emperor. Samakatwid, siya ay nagpasyang magsagawa ng 
opensibang atake sa nangungunang kawal sa hukbo ng mga Muslim na sumusulong tungo sa siyudad at 
talunin sila bago paman masaniban ng pangunahing hukbo. Sa pamamagitan ng planong ito sa isipan, 
inatake ni Meenas ang Kumikilos na Bantay sa Hazir kasama ang pwersa na ang dami ay hindi naitala, 
siya ay maaring hindi alam na si Khalid ay kasama sa nangungunang pulutong o hindi naniniwala sa 
kanyang narinig tungkol kay Khalid. 


7. Ang Hazir ay naroon hanggang ngayon - isang malaking nayon ng sakahan. 

8. Tabari; Vol. 3, p. 98. 

Para kay Khalid, ang itapon ng kanyang kabalyera sa pormasyon ng labanan ay isang gawaing minuto 
lamang, at sumunod ang masidhing pagkilos na nananalanta sa Hazir. Ang labanan ay nasa unang bahagi 
pa lamang nang si Meenas ay mapatay, at nang ang balita sa kanyang pagkamatay ay kumalat sa 
kanyang mga tauhan, ang mga Romano ay nagiging mabangis na may matinding galit at umatake ng 
malubha upang ipaghiganti ang pagkamatay ng kanilang minahal na pinuno. Ngunit sila ay tumayo laban 
sa pinakamainam na katawan ng mga tao sa panahon. Ang kanilang lumiliyab na hangaring makaganti ay 
nagpapakita ng kanilang kabiguan, sapagkat walang isa mang Romano ang nakaligtas na buhay sa 
Labanan ng Hazir.8 Ang Kumikilos na Bantay ay kinuha ang sagupaang ito sa kanilang mahabang hakbang 
bilang isa sa maraming tagumpay. 

Sa pagkatapos ng labanan, ang mga mamamayan ng Hazir ay lumabas sa kanilang nayon upang batiin 
si Khalid. Sila ay nangatwiran na sila ay mga Arabo at walang balak na lumaban sa kanya. Tinanggap ni 
Khalid ang kanilang pagsuko, at sumulong sa Qinassareen. 

Nang matanggap ni 'Umar ang ulat hinggil sa Digmaan ng Hazir, siya ay gumawa ng walang pagtangka 
na itago ang kanyang paghanga - sa militaring pagkadalubhasa ni Khalid. 

"Si Khalid ay tunay na Kumander."9 Naibulalas ni 'Umar. "Ang habag ng Allah ay mapasakay Abu Bakr. 
Siya ay masmainam sa paghatol sa mga tao higit sa aking nagawa."10 

Ito ang unang pag-amin ni 'Umar na marahil ay hindi niya agad na hinusgahan si Khalid. 

Sa Qinassareen ang bahagi ng Romanong pwersa na hindi nakasama kay Meenas sa Hazir ay isinarado 
ang sarili sa loob ng kuta. Sa pagdating ni Khalid, siya ay nagpadala ng mensahe sa kuta. 

"Kung kayo ay nasa mga ulap, kami ay itataas ng Allah sa inyo o ibaba kayo sa amin para sa 
digmaan."11 

Sa walang pag-aksaya ng panahon ang Qinassareen ay sumuko kay Khalid. Ang Digmaan sa Hazir at 
ang pagsuko ng Qinassareen ay naganap sa Hunyo 637 (Jamadi-ul-Awwal, 16H).12 


9. Sa literal, "Ginawang kumander ni Khalid ang sarili." i.e. ang tungkulin na likas para sa kanya. 

10. Tabari; Vol. 3, p. 98. 

11. Tabari; Vol. 3, p. 98. 

12. Ang Qinassareen ay nakahilata sa Timog-Timog-Kanlurang direksiyon mula sa Aleppo, 20 milya sa pamamagitan ng daan 
at may 18 sa lipad ng uwak. Ito ay itinayo sa isang mababang galugod na lumawak pasaklang sa kasalukuyang daanan ng 
Aleppo-Saraqib, ngunit ang masmalawak dito ay nasa Katimugang da lisdis ng Silanganing bahagi ng galugod, i.e. sa sila ng ang 
bahagi ng daan. Ang galugod sa ngayon ay nakilala bilang al-Laees, at ito rin ang pangalan ng isang maliit na nayon na 
nakatayo na malamang sa Timog-Silanganing sulok ng Qinassareen. Ang mga panauhin ng Qinassareen sa kasalukuyan ay 
maiisip na kanyang makita ang mga nawasak sa siyudad - sinaunang pagkawasak katulad ng makikita sa maraming lugar ng 
Syria. Ngunit sa malapitang pagsusuri kanyang matagpuan na ito ay hindi wasak bagkus ay malawak na mga puting bato at 
mga hugis kweba ng kaükasan na pagkakahawig sa mga nawasak. Katunayan walang natitira sa Qinassareen - hindi isang bato, 
hindi isang laryo. 

Ngayon si Abu Ubaidah ay sumanib kay Khalid sa Qinassareen, at ang hukbo ay lumakad patungong 
Aleppo, na ang malakas na pwersa sa pamumuno ng isang Romanong heneral na nagngangalang 
Joachim ay hinawakan ang kuta. Ang heneral na ito, na sumusunod sa parehong linya ng pag-iisip sa 
kumander ng Qinassareen, ay lumabas upang salubungin ang mga Muslim sa bukas na lugar at 
nakipagsagupa sa Kumikilos na Bantay 6 milya timog ng siyudad. Ang madugong sagupaan ay naganap 
dito, na kung saan ang mga Romano ay napilipit, at si Joachim, na matalino, ay nagmamadaling umatras 
at muling naging ligtas sa loob ng kuta. 

Ang Aleppo ay nagtataglay ng isang malaking napapaderang siyudad at may kaliitan ngunit tunay na 
matibay na kuta sa labas ng siyudad sa ibabaw ng burol, isang masmaliit kaysa sangkapat na milyang 
tatawirin, napapalibutan ng isang malawak na trinsera. Ang mga Muslim ay kumilos paitaas at naglunsad 
ng pagsalakay sa kuta. Si Joachim ay isang matapang na kumander at naglunsad ng maraming 
pagdaluhong upang wasakin ang pagsalakay, subalit tumanggap ng malubhang parusa sa bawat 
pagkakataon. 

Pagkalipas ng ilang araw na ganito, ang mga Romano ay nagpasyang manatili sa loob ng kuta at 
maghintay sa tulong na maaring ipadala ni Heraclius. Si Heraclius, kahit papaano, ay wala nang 
maipadala, at pagkalipas ng apat na buwan, sa Agusto 637, ang mga Romano ay sumuko na may 
kasunduan. Ang mga kawal sa kuta ay pinayagang umalis na mapayapa, ngunit si Joachim ay hindi aalis. 
Siya ay naging Muslim at napiling magsilbi sa ilalim ng bandila ng Islam. Sa katunayan, sa mga sumunod 
na ilang linggo, kanyang pinatunayan ang isang pambihirang kakayahan at tapat na opisyal, at magiting 
na nakipaglaban sa ilalim ng ibat-ibang mga heneral. 

Nang ang Aleppo ay makuha, si Abu Ubaidah ay nagpadala ng isang pangkat sa pamumuno ni Malik 
Ashtar upang kunin ang Azaz sa ruta tungo sa 'Rome'. Ang rehiyon na tinawag ng mga Muslim na Rome 
kasama ang lugar na ngayon ay Katimogang Turkey silangan sa Kabundukan ng Taurus. Si Malik, na 
inaalalayan ni Joachim ay nasakop ang Azaz at lumagda ng kasunduan para sa mamamayan sa lungsod, 
pagkaraan siya ay bumalik sa Aleppo. 

Ang pagkasakop at paglilinaw sa Azaz ay mahalaga upang matiyak na walang malaking Romanong 
pwersa ang mananatili sa hilaga ng Aleppo, na kung saan makapaghampas sa gilid at likuran ng mga 
Muslim kapag ang susunod na malaking operasyon ay mailunsad. Nang si Malik ay muling sumanib sa 
hukbo, si Abu Ubaidah ay lumakad pakanluran upang kunin ang Antioch. Ang hukbo ay kumilos sa 
pamamagitan ng Harim at nilapitan ang Antioch mula sa silangan. Ilang 12 milya mula sa siyudad, sa 
Mahruba, na ang tulay na bakal ay dumangkal sa Nog ng Orontes (ngayon ay kilala bilang Nahur-ul-Asi), 
ang mga Muslim ay lumitaw laban sa makapangyarihang Romanong hukbo - ang tagapagtanggol ng 
Antioch. Ang malaking digmaan ay naganap dito, ang mga detalye hinggil dito ay hindi naitala, at ang 
mga Romano ay mainam na naitapon ni Abu Ubaidah, muli si Khalid ay gumanap ng isang tanyag na 
papel kasama ang kanyang Kumikilos na Bantay. Maliban sa Ajnadein at Yarmuk ang mga napaslang sa 
mga Romano dito ay pinaniniwalaan na pinakamataas sa kampanya ng Syria, at ang mga natira sa hukbo 
ng mga Romano ay tumakas na wala sa ayos tungo sa siyudad. 

Ang mga Muslim ay kumilos paitaas at naglunsad ng pagsalakay sa Antioch, ngunit hindi umabot sa 
ilang araw ang lumipas bago ang pinakadakilang siyudad ng Syria, ang kabisera ng Pook ng Asya sa 
Silanganing Imperyo ng mga Romano, ay sumuko sa mga Muslim. 

Si Abu Ubaidah ay pumasok sa Antioch noong Oktubre 30, 637 (ika-lima ng Shawwal, 16H). Ang 
talunang mga kawal ay pinayagang umalis na mapayapa. 

Sumunod sa sumukong Antioch, ang pangkat ng mga Muslim ay kumilos sa timog sa ibayo ng 
baybayin ng Mediteraneo at sinakop ang Latika, Jabla at Tartus, ito ay paglilinaw sa kalawakan ng 
Hilagang-Kanluran ng Syria sa mga kaaway. Si Abu Ubaidah ay sumunod na bumalik sa Aleppo at sa 
pagkilos na ito ang kanyang mga pangkat ay sinakop ang anumang natira sa Hilagang Syria. 

Kinuha ni Khalid ang kanyang Kumikilos na Bantay para sa isang pagsalakay pasilangan hanggang sa 
Euphrates sa paligid ng Munbij, ngunit nakatagpo lamang ng kaunting sumalungat. Sa unang bahagi ng 
Enero 638, siya ay muling sumanib kay Abu Ubaidah sa Aleppo. Ang buong Syria ay napasakamay ngayon 
ng mga Muslim. Iniwan ni Abu Ubaidah si Khalid bilang administrador at kumander sa Qinassareen, at 
bumalik kasama ang natira sa kanyang hukbo sa Emessa, na dito ay kanyang ipinagpatuloy ang mga 
tungkulin bilang gobernador sa probinsiya ng Emessa, na dito ay bahagi ang Qinassareen. Mula sa 
Qinassareen ay pinanatili ni Khalid ang pagmamatyag sa hilagang teritoryo. 

Sa pagtatapos ng 16 Hijrah (katumbas ng halus 637 A.D.) ang buong Syria at Palestine ay 
napasakamay sa mga Muslim, maliban sa Caesarea na patuloy ang paghawak. Ang ibat-ibang kumander 
ng mga Muslim ay namalagi sa kanilang mga tungkulin bilang gobernador sa mga probinsiya, si Amr bin 
al-Aas sa Palestine, si Shurahbil sa Jordan, si Yazeed sa Damascus (ngunit kasalukuyang nakipagsagupa sa 
Caesarea) at si Abu Ubaidah sa Emessa. Si Khalid ay may mababang katungkulan bilang administrador ng 
Qinassareen sa pamamahala ni Abu Ubaidah. 

Ang mapayapang kalagayan ay nagpatuloy sa ilang buwan hanggang sa kalagitnaan ng tag-araw ng 
638, nang ang maitim na ulap ay muling nagpapadilim sa kalangitan ng Hilagang Syria. Ang panahon na 
ang mga Kristiyanong Arabo sa Jazeera ay tumungo sa labanan. Si Heraclius ay wala nang kakayahan 
upang magtangka sa militaring pagbabalik sa Syria. Sa katunayan siya ngayon ay labis na nababahala 
hinggil sa natitira sa kanyang Imperyo na kung saan, pagkatapos ng pagkawasak ng kanyang hukbo sa 
Yarmuk at Antioch, ay lubhang walang kalaban-laban para sa pananakop ng mga Muslim. Siya ay may 
kaunting mapagkukunang militar na natira upang ipagtanggol ang kanyang lupaing-bayan laban sa isang 
hukbo na naglalakad mula sa tagumpay tungo sa tagumpay. 

Upang makamit ang panahon ng paghahanda sa kanyang depensa, mahalaga na panatilihin ang mga 
Muslim na umuokopa sa Syria, at ginawa niya ito sa pamamagitan ng pagpukaw sa mga Arabo ng 
Jazeera upang gumawa ng opensiba laban sa mga Muslim. 

Dahil nakagapos sa kanya sa tali ng relihiyon, sila ay tumalima sa kanyang masidhing paghihikayat, at 
nagtitipon ng tigsasampung libo, na nagsimula sa paghahanda upang tumawid sa Euphrates at sakupin 
ang Hilagang Syria mula sa silangan. 

Ang mga kinatawan ay naghatid kay Abu Ubaidah ng mga impormasyon sa isinasagawang 
paghahanda sa Jazeera. Nang ang pagalit na mga Arabo ay nagsimula sa kanilang pagkilos, si Abu 
Ubaidah ay tumawag ng kunseho sa digmaan upang pag-usapan ang sitwasyon. Si Khalid, ay ang pagkilos 
ng lahat sa labas ng mga siyudad bilang isang hukbo at makipaglaban sa mga Kristiyano sa bukas na lugar, 
ngunit ang ibang heneral ay pabor sa depensibang labanan sa Emessa. Si Abu Ubaidah ay pumanig sa 
marami, at pinalabas ang Kumikilos na Bantay mula sa Qinassareen at ang ibang mga bantay mula sa 
mga lugar na kanilang inuukopa sa Hialagang Syria. Kanyang tinipon ang kanyang hukbo sa Emessa at 
ipinaalam kay 'Umar ang sitwasyon. 

Walang alinlangan para kay 'Umar na si Abu Ubaidah at Khalid ay makakayanan sa kanilang sarili ang 
lumaban sa nagkukulang na hukbo na ngayon ay nagbabanta sa kanila, ngunit ganun paman nagpasyang 
tulungan sila, at ginawa ito sa isang hindi nakasanayang paraan. 

Siya ay nagpadala ng tagubilin kay Sad bin Abi Waqqas, ang Punong-Kumander ng mga Muslim sa Iraq, 
na magpadala ng tatlong pangkat tungo sa Jazeera, ang isa ay sa pamumuno ni Suheil bin Adi direkta sa 
Raqqa, ang isa ay sa pamumuno ni Abdullah bin Utban direkta sa Nuseibeen at ang pangatlo ay sa 
pamumuno ni Ayadh bin Ghanam na kumikilos sa pagitan ng naunang dalawa. 

Ganun din si 'Umar ay nag-utos na magpadala ng 4,000 na kawal sa pamumuno ni Qa'qa' bin Amr 
mula sa Iraq tungo sa Emessa, sa ibayo ng Euphrates na ruta, upang dagdagan ang pwersa ni Abu 
Ubaidah. 

Ang mga Kristiyanong Arabo ay dumating sa Emessa at natagpuan ang mga Muslim na ligtas sa likod 
ng pader, at hindi alam kung ano ang susunod na gagawin, ay naglunsad ng pagsalakay sa siyudad. 

Ngunit bahagya pang nagsimula ang pagsalakay nang ang mensahero ay dumating mula sa Jazeera 
upang ipaalam sa kanila na ang tatlong pangkat ng mga Muslim ay naglalakad mula sa Iraq tungo sa 
Jazeera. Napagtanto ng mga Arabong Kristiyano sa ngayon ang kahangalan ng kanilang sitwasyon, 
habang sila ay nakikipaglaban sa mga Muslim sa Syria, binatak ang kastanyas ni Heraclius palabas sa 
apoy para sa kanya, ngunit ang kanilang sariling kalupaan ay malapit nang mahulog sa kamay ng Muslim 
mula sa ibang direksiyon. Kanilang tinalikuran ang pagsalakay at nagmamadaling bumalik sa Jazeera, ito 
lamang ang makabuluhang bagay na dapat gawin. Si Qa'qa' ay dumating sa Emessa tatlong araw 
matapos umalis ang mga Kristiyanong Arabo. 

Nang marinig ng tatlong pangkat ng mga Muslim mula sa Iraq ang pagbabalik ng mga Kristiyanong 
Arabo, sila ay huminto sa kanilang ruta upang maghintay ng karagdagang tagubilin mula kay Sad. Ang 
kanilang misyon ay tapos na. 

Sa mahusay, at hindi tuwirang manyobra na ito itinaboy ni 'Umar ang sumasalakay na hukbo ng 
Jazeera, na walang palasong naipana! 

Ang maagang pagtangka ng mga Arabo sa Jazeera na makipaglaban sa mga Muslim ay walang 
naidulot na kasamaan sa mga Muslim sa Syria. Ito ay nangyari, ganun paman, ay nagpapaahon ng galit sa 
mga Muslim at sila ay natauhan sa katotohanan na hindi nila maituring ang Syria bilang ligtas sa kanilang 

posisyon hanggat ang mga malalapit na kalupaan ay maging malinaw sa lahat ng nanggagalit na 
elemento. Ang mga elementong ito ay lumitaw sa Jazeera at sa rehiyong silangan ng Kabundukan ng 
Taurus, at sila ay kailangang mawasak o mapasuko upang makapagsagawa ng isang pook ng siguridad sa 
ibayo ng hangganan ng Syria. 

Si 'Umar ay nagpasyang unang makitungo sa Jazeera. Siya ay nag-utos kay Sad na isaayos ang 
pagsakop nito, at italaga si Ayadh bin Ghanam bilang kumander sa teatro ng operasyong ito. Dahil dito 
itinagubilin ni Sad kay Ayadh na magpatuloy sa pagsalakay sa Jazeera kasama ang pwersa sa ilalim ng 
kanyang pamumuno, at ang mga Muslim mula sa Iraq ay nagpatuloy sa kanilang paglalakad sa huling 
bahagi ng tag-araw 638. 

Si Ayadh ay nagsagawa ng operasyon kasama ang tatlong pangkat, at sa loob ng maikling panahon ng 
tatlong linggo ay kumalat sa rehiyong pagitan ng Tigris at Euphrates hanggang sa Nuseibeen at Ruha 
(ngayon ay Urfa). Ito ay hindi madugong operasyon.13 

Nang ang bahaging ito ng Jazeera ay naukupa, si Abu Ubaidah ay sumulat kay 'Umar at hiniling si 
Ayadh na mapasailalim sa kanyang pamamahala, upang kanya itong magamit para sa mga pagsalakay 
patawid sa Hilagang hangganan. Si 'Umar ay pumayag sa kanyang kahilingan, at si Ayadh ay kumilos 
tungo sa Emessa kasama ang bahagi ng pwersa ng mga Muslim na ipinadala mula sa Iraq tungo sa 
Jazeera. 

Sa taglagas ng 638, si Abu Ubaidah ay naglunsad ng maraming pangkat, kasama ang dalawang 
pinamumunuan ni Khalid at Ayadh, upang salakayin ang Romanong teritoryo sa hilaga ng Syria hanggang 
sa malayong kanluran tulad ng Tarsus. Ang layunin ni Khalid ay ang Marash, at siya ay dumating dito at 
nagsagawa ng pagsalakay sa siyudad na nagtataglay ng Romanong pwersa. Sa ngayon, ang presensiya ni 
Khalid ay sapat nang maghahatid ng takot sa puso ng mga Romano, at sa ilang araw na dumaan, ang 
Marash ay sumuko sa kundisyon na ang pwersa at ang mga tao ay patawarin. Hinggil sa materyal na 
kayamanan, ang mga Muslim ay maaring kunin ang nais nila. At ito ang ginawa ng mga Muslim. 

Si Khalid ay bumalik sa Qinassareen dala ang labing yaman na bihira lang makita noon. Kahit ang 
labing yaman lamang ng Marash ay sapat na upang ang mga kawal sa paglalakbay na ito ay maging 
mayaman habang buhay. Kung tinataglay ni Khalid ang kalidad ng pag-iimpok sa kanyang kabataan, siya 
ay magiging pinakamayamang tao sa kanyang panahon. Naging kaugalian sa mga araw na iyon na ang 
mandirigma na nanalo sa isang duwelo ay kukunin ang lahat ng ari-arian ng kanyang natalong katunggali, 
at ang kanyang gantimpala ay hindi kasama mula sa kanyang karaniwang bahagi mula sa labing yaman 
na nakuha sa digmaan. Si Khalid ay nakipaglaban ng maraming duwelo higit sa kaninuman sa hukbo ng 
mga Muslim at nanalo sa bawat isa sa kanyang katunggali. 


13. Ang ilang tagapagsalaysay ay nagkonsidera ng ilang labanang naganap sa Jazeera, subalit 
karamihan sa mga naunang manunulat ay sumang-ayon na ito ay mapayapang pagsakop. 

Bilang karagdagan, ang kanyang mga katunggali ay madalas na mga heneral, higit na kumpleto sa 
kagamitan kaysa sa iba, lalo na ang mga Persiyano at Romanong heneral na suot ang mga alahas at 
gintong burloloy kasama sa kanilang mga damit. Kaya masmaraming kayamanan ang dumating sa kamay 
ni Khalid kaysa sa iba, ngunit ito ay dumulas lamang sa kanyang mga daliri katulad ng buhangin. Siya ay 
namuhay na mainam at nagbibigay na bukas-palad. Anumang kayamanan ang nakamit sa isang digmaan 
ay umabot lamang hanggang sa susunod. Si Khalid ay nagtamo ng isang maraming alagad na mga alipin. 
Siya ay nag-asawa ng maraming beses at nagkaroon ng duse-dosenang mga anak, at ang pangangalaga 
sa kanyang pamamahay ay kumuha ng mainam na pakitungo sa pera. Pagkaraan ay naroon ang mga 
kawal. Pagkatapos sa bawat labanan si Khalid ay pumili ng mga mandirigma na nakapagsagawa ng higit 
na mainam kaysa sa iba at pinagkalooban ito ng handog mula sa kanyang sariling bulsa. 

Ito ay nalalaman ng isang mabagsik at mapagtipid na Khalifah, na nagturing nito hindi bilang 
pagkamapagbigay bagkus ay paglulustay.14 

Sa pagbabalik ni Khalid mula sa Marash ay parehong bagay ang nagaganap, siya ay marangyang 
nagbibigay sa kanyang mga kawal. At sa ngayon ay maraming walang konsensiyang mga tao ang umahon 
sa hukbo ng mga Muslim na lumalapit sa mga matagumpay na heneral, nagpapahayag ng pagpupuri at 
tumatanggap ng handog - silanging kaugalian. Isa sa mga taong ito ay si Ash'as bin Qais, ang pinuno ng 
Kinda, na ating nabanggit sa pangalawang bahagi sa aklat na ito. (Siya ay nangunguna sa mga tumalikod 
sa Islam na maghimagsik sa kanyang tribo sa Yemen, at iniligtas ang sarili sa huling yugto sa 
pamamagitan ng pagtaksil sa kanyang sariling mga tagasunod!) Si Ash'as ay dakilang manunula. Siya ay 
lumapit kay Khalid sa Qinassareen at dumalit ng isang magandang tula ng pagpupuri sa isang dakilang 
mananakop, at bilang kapalit, siya ay binigyan ni Khalid ng handog na 10,000 dirham. Sa loob ng 
dalawang linggo ang mga kinatawan ng Khalifah ay naipaalam sa kanya ang tagpong ito, at si 'Umar ay 
galit na galit. Ang pag-iisip ni 'Umar ay dumating limitasyon! 

Hindi batid ni Ash'as na kapag siya ay dadalit ng kanyang mahusay na tula, siya ay tunay na 
humuhukay ng libingan sa katayuan ni Khalid bilang militar. 


14. Ang mga kinita ni Khalid mula sa kanyang mga duwelo at mula sa kanyang bahagi ng labing 
yaman ay hindi kasama sa kanyang tinatanggap, ang sukatan ng isang kumander ng pulutong ay nasa 
pagitan ng 7,000 at 9,000 dirham sa bawat taon (Abu Yusuf; p. 46). 

KABANATA 3 7 


Paalam sa Sandata 

"Ikaw ay masmainam kaysa sa milyong mga tao, kapag ang mukha ng mga kalalakihan ay malungkot. 

Tapang? Ikaw ay masmatapang kaysa sa tigre, Damr bin Jahm, ang ama ni Ashbal. 

Bukas-palad? Ikaw ay higit na mapagbigay kaysa sa hindi mapipigilang baha na dumaloy sa pagitan ng 
kabundukan." [Lubabah ang Talubata, ang ina ni Khalid, nagpaparangal sa kanya] 

"Mapipigilan ba ang mga kababaihan na tumigil sa pagluluksa para sa sinumang katulad ni Khalid?" 
['Umar Ibn al-Khattab] 

"Ang kababaihan ay hindi na magagawang magsilang ng isang katulad ni Khalid bin al-Waleed." [Abu 
Bakr]l 

Sa ilang pagkakataon bago ang paglalakbay patungo sa Marash, si Khalid ay may espesyal na pagliligo. 
Kung mahusay niyang ginawa ang lahat, si Khalid ay naliligo din ng mahusay. Siya ay mayroong isang 
sangkap na inihanda na may halong alkuhol na ito ay pinaniwalaang nagdudulot ng mainam na epekto sa 
katawan kapag mailagay sa panlabas. Hinagud ni Khalid ang kanyang katawan sa sangkap na ito at 
lubusang nasiyahan sa kanyang pagligo, na dito siya ay lumabas na makinang at presko. 

Hang linggo pagkatapos, siya ay nakatanggap ng liham mula sa Khalifah. "Umabot sa aking kaalaman 
na hinagud mo ang iyong katawan ng alkuhol. Pagmasdan, Ginawa ng Allah na pinagbawal ang sangkap 
ng alkuhol ganun din ang anyo nito, katulad ng Kanyang pagbabawal sa kapwa anyo at sangkap ng 
kasalanan. Kanyang ipinagbawal ang paghawak ng alkuhol sa pagliligo hindi lamang ang pag-inum nito. 
Huwag hayaang dumampi ito sa iyong katawan, sapagkat ito ay hindi malinis."2 

Dito si Khalid ay nagninilay-nilay, ang dala ng pagbabawal sa mga Muslim ng alkuhol ay medyo 
masyadong malayo. Katulad sa lahat ng Kasamahan, si Khalid ay puspusang nakaunawa sa Banal na Aklat 
at batid niya ang Talata hinggil sa alkuhol na tumutukoy lamang sa pag-inum nito, at na ang 
pagpapatupad laban sa pag-inum ay ang layuning alisin ang kasamaan ng pagkakalasing at pagkalulung 
dito. 

Ang Qur'an ay walang binanggit hinggil sa panlabas na paglalagay ng mga lana at pamahid na iginagamot 
na may alkuhol. Si Khalid ay sumulat bilang tugon kay 'Umar at ipinaliwanag ang pamamaraan sa 
paghahanda ng nakakayamot sa damdaming sangkap na may halong alkuhol at ang paglilinis dito sa 
pamamagitan ng pagpapakulo. Idinagdag niya. "Pinatay namin ito upang magiging katulad ng tubig na 
pampaligo, at walang alkuhol."3 


1. Ibn Kathir, al-Bidayah wan-Nihayah, Dar Abi Hayyan, Cairo lst ed. 1416/1996, Vol. 7, p. 141. 

2. Tabari; Vol. 3, p. 166. 3. Ibid. 

Tungkol sa bagay na pagbibigay interpretasyon ng Talata sa Qur'an hinggil sa alkuhol si 'Umar ay wala 
sa matibay na pagkatali. Kung kaya sapat na sa kanyang sarili ang sulatan si Khalid. 

"Ako ay nangangamba na ang pamamahay ni Mugheerah4 ay mapuno sa gawaing mali. Nawa'y hindi 
kayo wawasakin ng Allah hinggil sa bagay na ito."5 

At dito ang usapin ay tumigil. Hindi natin alam kung si Khalid ay muling nagkaroon ng ganoong 
pagliligo, marahil ay wala na. Ngunit malinaw na ang mabuting hangarin na nakamit ni Khalid sa mga 
mata ni 'Umar ay bilang bunga sa Digmaan ng Hazir na naagnas sa pagtanggi ni Khalid sa opinyon ni 
'Umar hinggil panlabas na paglalagay ng sangkap na may halong alkuhol. 

Hindi nagtagal matapos masakop ni Khalid ang Marash, sa taglagas ng 638 (17H), napag-alaman ni 
'Umar na si Ash'as ay dumalit ng tula bilang pagpuri kay Khalid at tumanggap ng handog na 10,000 
dirham. Ito ay higit sa makakayanan ng Khalifah. Ito, kahit na si 'Umar, ay siyang limitasyon! Siya ay 
agad-agad na sumulat ng liham kay Abu Ubaidah. 

"Dalhin si Khalid sa harapan ng kongregasyon, itali ang kanyang mga kamay gamit ang kanyang 
thurban at alisin ang kanyang gora. Tanungin siya kung saang pundo nagmula ang kanyang ibinigay kay 
Ash'as, mula sa kanyang sariling bulsa o mula sa labing yaman na nakuha aa paglalakbay? Kung siya ay 
magtapat na ito ay kinuha mula sa Ghanimah, siya ay makasalanan sa paglustay. Kung siya ay magtapat 
na siya ay kumuha mula sa kanyang sariling bulsa, siya ay makasalanan sa pag-aksaya. Saan man sa 
dalawang ito ay magpapaalis sa kanya at papalitan sa panunongkulan."6 Ito ay hindi karaniwang liham. 
Sa pamamagitan ng pamamaraan na nailarawan ni 'Umar upang isasakdal ang akusado ay isang 
nakasanayang kaugalian ng mga Arabo, ang akusado sa kasong ito ay hindi ordinaryong akusado. Ang 
tagubilin ng Khalifah ay kailangang maisakatuparan ng isang Kasamahan na mataas ang antas, at pinili ni 
'Umar si Bilal ang Muadhdhin para sa gawaing ito. Ipinagkatiwala niya ang sulat kay Bilal, 
pinagtagubilinan ito kung paano ipagpatuloy ang bagay hinggil kay Khalid, at inutosan siyang maglakbay 
ng mabilis tungo sa Emessa. 

Si Bilal ay dumating sa Emessa at iniabot ang sulat kay Abu Ubaidah, na binasa ito at nangilabot. Halus 
hindi siya makapaniwala na ito ay gagawin sa Espada ng Allah, ngunit ang utos ng Khalifah ay kailangang 
masunod, at pinatawag ni Abu Ubaidah si Khalid. 

Si Khalid ay umalis mula sa Qinassareen na walang kaalam-alam kung ano ang naghihintay para sa 
kanya. Iniisip niya na siya ay pinatawag para sa isa na namang kunseho ng digmaan, na marahil mayroon 
na namang susunod na paglalakbay tungo sa 'Rome' o di kaya'y kabuohang sukatan ng pagsakop sa 
Imperyo ng Byzantine. Siya ay sabik na umaasa ng masmarami pang labanan at karagdagang 


4. Si Mugheerah ay ang lolo ni Khalid. 

5. Tabari; Vol. 3, p. 166. 

6. Ibid; Vol. 3, p. 167. 

kaluwalhatian. Nang dumating sa Emessa, siya ay tumungo sa bahay ni Abu Ubaidah, at dito sa unang 
pagkakataon, kanyang napag-alaman ang layunin ni Abu Ubaidah sa pagpatawag sa kanya. Ang Punong- 
Kumander ay nagpaliwanag sa mga akusasyon laban sa kanya, at tinanong kong aaminin ba niya ang 
pagkakasala. Si Khalid ay labis na nabigla sa sinasabi ni Abu Ubaidah, at nakita na ito ay hindi isang 
karaniwang bagay na pagtatanong o pagsasakdal, ngunit bilang isang pagtangka sa bahagi ng kanyang 
dating katunggali, si 'Umar Ibn al-Khattab, upang dalhin ang hinggil sa kanyang hindi nagawa. Humiling 
siya kay Abu Ubaidah ng ilang sandali upang kumonsulta sa kanyang kapatid na babae, at si Abu Ubaidah 
ay pumayag na maghintay. 

Si Khalid ay pumunta sa bahay ng kanyang kapatid na babae, si Fatimah, na ngayon ay nasa Emessa, 
ipinaliwanag ang kanyang posisyon dito at hiniling ang kanyang payo. Kinumperma ni Fatimah ang 
kanyang mga hinala. 

"Sumpa man sa Allah." Wika ni Fatimah. "Si 'Umar ay hindi nasisiyahan sa iyo. Wala siyang ninanais na 
higit sa ikaw ay umamin sa ilang kamalian upang ikaw ay kanyang mai-alis."7 

"Tama ka." Wika ni Khalid. Hinalikan sa noo ang kanyang kapatid na babae at bumalik kay Abu 
Ubaidah, pinaalam dito na siya ay hindi aamin. Pagkatapos noon, ang dalawang heneral ay tahimik na 
naglalakad tungo sa lugar na ang malaking pagtitipon ng mga tao ay naroon, karamihan sa kanila ay 
lumapit kay Khalid upang siya ay makadaupang-palad. Sa isang dulo naroon ang elebadong entablado, at 
dito si Abu Ubaidah at Khalid ay umupo, nakaharap sa kongregasyon. Sa isang gilid ni Abu Ubaidah ay 
nakaupo si Bilal ang Negro. 

Sa ilang minuto ay nagkaroon ng lubus na katahimikan. Ang mga Muslim ay walang hinagap sa layunin 
ng pagtitipon, o ano ang nasa kay Khalid. Hindi niya iniugnay ang paratang ni 'Umar sa kanya sa 
pagtitipong ito, sapagkat hindi kailanman sumagi sa hinagap niya na humarap sa publikong paglilitis. Si 
Bilal ay patanong na nakatingin kay Abu Ubaidah, ngunit iniiwas ni Abu Ubaidah ang kanyang mukha 
palayo. Kanyang sinunod ang tagubilin ng Khalifah hanggat ito ay kanyang itinuring na kinakailangan. 
Kapag ang tao na katulad ni Khalid, na siyang gumanap ng militaring paglilingkod sa bagong Estado ng 
mga Muslim na walang ibang heneral ang nakapagsagawa, ay magiging paksa sa publikong kahihiyan, 
siya, si Abu Ubaidah ay walang magagawa para dito. Gawin ni Bilal ang nais niya. 

Nauunawaan ni Bilal ang pag-aatubili ni Abu Ubaidah. Siya ay tumayo, hinarap si Khalid, at sa boses 
na naririnig ng buong kongregasyon, ay nagsabi. "O Khalid! Binigyan mo ba si Ash'as ng 10,000 dirham 
mula sa iyong sariling bulsa o mula sa labing yaman?" 

Si Khalid ay tumitig kay Bilal sa pagkabiglang katahimikan. Halus hindi niya mapaniwalaan ang 
kanyang mga tainga! 

Inulit ni Bilal ang pagtatanong, ngunit si Khalid, minsan pa sa kanyang buhay, ay nananatiling 
napatigagal. 


7. Ibid; Vol. 2, p. 624; Yaqubi; Tareekh, Vol. 2, p. 140. 

Hang minuto ang lumipas na walang tugon mula kay Khalid, si Bilal ay lumapit sa kanya at nagsabi. 
"Ang Pinuno ng mga Mananampalataya ay ang nag-utos nito." Pagkaraan ay nalis ang thurban ni Khalid 
at gora at sa pamamagitan ng thurban tinalian ang kamay ni Khalid sa kanyang likuran. Muli ang 
mensahero ng Khalifah ay nagsalita. "Ano ang iyong sasabihin? Mula sa iyong bulsa o mula sa labing 
yaman?" 

Sa pagkakataon lamang ito natagpuan ni Khalid ang kanyang salita. "Wala!" Protesta niya. "Mula sa 
aking sariling bulsa." 

Nang marinig ang salitang ito, kinalagan ni Bilal ang mga kamay ni Khalid, ibinalik ang gora ni Khalid, 
at sa pamamagitan ng kanyang sariling mga kamay itinali ang thurban ni Khalid sa kanyang ulo. Siya ay 
nagsabi. "Kami ay nakikinig at sumunod sa aming mga pinuno. Iginagalang at magsilbi sa kanila."8 
Pagkaraan ay bumalik sa kanyang lugar at umupo. 

Sa ilang minuto ang katahimikan ay muling naghari sa pagtitipon. Si Abu Ubaidah at Bilal ay nakaupo 
na ang mga mata ay nakatuon sa sahig. Pagkaraan si Khalid ay tumayo, nanatiling naaalog sa kung ano 
ang nangyari. Hindi niya alam ang resulta ng paglilitis, kung siya ba ay maaalis o manatili sa pamumuno 
sa kanyang pulotong. Hindi ninanais na mapahiya ang mabanayad na si Abu Ubaidah kasama ang mga 
tanong, siya ay umalis sa pagtitipon, sumakay sa kanyang kabayo at tumungo sa Qinassareen.9 

Si Bilal ay bumalik sa Madinah at iniulat kay 'Umar ang mga kaganapan. Ngayon ang Khalifah ay 
naghihintay ng liham mula kay Abu Ubaidah na magkompirma na kanyang inalis si Khalid mula sa 
pamumuno sa Qinassareen, ngunit nang lumipas ang sumunod na linggo ay walang ganoong sulat na 
dumating, nahinuha ni 'Umar na si Abu Ubaidah ay nag-aatubili na ipaalam kay Khalid ang kanyang 
pagkaalis. Ang Khalifah ay nagpasyang pakitinguhan ang hinggil sa pag-alis kay Khalid sa kanyang sarili, at 
sinulatan si Khalid na magpakita sa kanya sa Madinah. 

Nang matanggap ang liham ni 'Umar, si Khalid ay pumunta sa Emessa at tinanong si Abu Ubaidah 
tungkol sa kanyang posisyon. Ang Punong-Kumander ay nagsabi sa kanya na siya ay inalis mula sa 
panunongkulan ayon sa utos ng Khalifah. 

"Kahabagan ka nawa ng Allah." Wika ni Khalid. "Bakit mo ito ginawa sa akin? Iyong inilihim ang isang 
bagay mula sa akin na nais kong malaman bago paman ngayon." 


8. Tabari; Vol. 3, p. 167. 

9. Ayon sa isang salaysay, na lumilitaw na mali, si 'Umar ay nag-utos kay Abu Ubaidah na 
kompiskahin ang kalahati sa anumang ari-arian ni Khalid, at isinagawa ni Abu Ubaidah ang tagubilin ng 
Khalifah na may maselang ganap na kawastuhan, na ang paris ng sapatos na suot ni Khalid, ang isa 
doon ay kinuha at ang isa ay iniwan sa kanya! (Tabari; Vol. 2, p. 625; Yaqubi; Tareekh, Vol. 2, p. 140.) 

Naroon ang kalungkotan sa mga mata ni Abu Ubaidah, at ang malaking bahagi ng pagmamahal at 
pagdamay nang kanyang sabihin. "Sumpa man sa Allah, alam ko na masasaktan ka dito. Hindi kita 
sasaktan kung meron lang akong paraan."10 

Si Khalid ay bumalik sa Qinassareen, kinuha ang Kumikilos na Bantay nang sama-sama at nagsalita 
para sa mga mandirigma na kanyang pinamumunuan tungo sa tagumpay at kaluwalhatian sa digmaan 
pagkaraan ng digmaan - ang mga mandirigma na sumunod sa kanya na walang pagtatanong ng 
katapatan at paniniwala. Ipinaalam niya sa kanila na siya ay pinaalis mula sa pamumuno, at na ngayon 
siya ay pupunta sa Madinah ayon sa tagubilin ng Khalifah. Pagkaraan siya ay namamaalam sa Kumikilos 
na Bantay - ang katawan ng mga taong nasa pamumuno ni Khalid na hindi alam ang kahulugan ng 
pagkatalo. 

Mula sa Qinassareen siya ay muling tumungo sa Emessa, namamaalam, at pagkaraan ay pinagpatuloy 
ang paglalakbay tungo sa Madinah. Siya ay pupunta sa Madinah hindi bilang bayani na bumabalik sa 
kanyang tahanan mula sa digmaan upang tanggapin ang parangal mula sa nagpapasalamat na 
pamahalaan, bagkus ay isang tao na nasa kahihiyan. 

Si Khalid ay dumating sa Madinah at nagpatuloy tungo sa bahay ng Khalifah. Ngunit kanyang 
natagpuan si 'Umar sa daan. Nang ang dalawang malakas na taong ito ay magkalapit sa isat-isa - ang 
pinaka-dakilang pinuno ng panahon at ang pinaka-dakilang mandirigma ng panahon - ay walang takot sa 
mga mata saan man sa kanila. 

Si 'Umar ang unang nagsalita. Siya ay nagsalita ng mga talata bilang pagkilala sa mga natamo ni Khalid 
at sinabi ito. 

"Nagawa mo na, at walang tao ang nakakagawa katulad ng iyong nagawa. Subalit hindi ang mga tao 
ang nagsagawa, ang Allah ang Siyang gumawa.11 

Bilang tugon si Khalid ay nagsabi. "Ako ay tututol sa mga tao laban sa iyong ginawa. Sumpa man sa 
Allah, ikaw ay hindi naging makatarungan sa akin, O 'Umar!" 

"Saan nagmula ang lahat ng yaman na ito?" Salungat ni 'Umar. 

"Ito ay kung ano ang natira sa aking bahagi sa labing yaman. Anumang lumampas sa 60,000 dirham ay 
sa iyo na."12 Si 'Umar ay may pagsusuring isinagawa sa lahat ng ari-arian ni Khalid, na karamihan ay 
nagtataglay ng militaring kagamitan at mga alipin, at natagpuan na ito ay nagkahalaga ng 80,000 dirham. 
Kanyang kinumpiska ang sobrang 20,000 dirham. Nang ito ay maisagawa, sinabi ni 'Umar kay Khalid. 


10. Tabari; Vol. 3, p. 167. 

11. Ibid; Vol. 3, p. 168. 

12. Tabari; Vol. 3, p. 167. 

"O Khalid! Sumpa sa Allah, ikaw ay kagalang-galang sa aking mga mata, at ikaw ay aking minahal. Ikaw 
ay wala nang dahilang magreklamo sa akin pagkatapos sa araw na ito."13 

Ang punto ay malalim, ganun paman, ito ay sapat na upang wala nang karagdagang magagawa para 
kay Khalid! 

Hang araw ang lumipas, si Khalid ay umalis sa Madinah tungo sa Qinassareen, hindi na babalik sa 
Arabia. Bahagya na siyang aalis nang ang mga mamamayan sa Madinah ay pumunta kay 'Umar at nag- 
apela dito na ibalik ang ari-arian ni Khalid sa kanya. Dito si 'Umar ay tumugon. 

"Hindi ko ibibinta kung ano ang para sa Allah at sa mga Muslim."14 

Ngunit pagkatapos nito, ayon kay Tabari, ang puso ni 'Umar ay 'gumaling na' kay Khalid. 

Ang sumunod ay naging malinaw kay 'Umar na ang kanyang pagtrato kay Khalid ay labis na 
ipinagdamdam ng mga Muslim. Nabanggit ng lantaran na si Khalid ay nagdurusa dahil sa personal na 
poot ni 'Umar sa kanya. Ang laganap na pagtanggi sa kinikilos ni 'Umar ay kumalat ng malawak na 
natagpuan ng Khalifah na kinakailangan siyang sumulat sa lahat ng kanyang kumander at adminstrador. 

"Hindi ko inalis si Khalid dahil sa aking galit o dahil sa kawalang katarungan sa kanyang panig, bagkus 
ay dahil sa ang mga taong labis na pumupuri sa kanya ay maliligaw. Nangangamba ako na ang mga tao 
ay umaasa sa kanya.15 Nais kong malaman nila na ang Allah ang gumawa sa lahat ng bagay, at dapat na 
walang kasamaan sa lupa."16 

Sa sulat na ito, si 'Umar ay nagbabayad na hindi sinasadya, kay Khalid ang pinakamataas na papuri na 
ang sinumang heneral ay nagnanais na makamit, na ang kanyang mga tauhan ay nagturing sa kanya 
bilang diyos! Ngunit si Khalid ay bumalik sa Qinassareen na nakakasuklam na tao. Ang Tagawasak sa mga 
Tumalikod sa Islam, ang Mananakop sa Iraq at Syria, ay umuwi bilang isang walang kwentang tao - 
dispatsado at disgrasyado. Nang batiin siya ng kanyang asawa sa pintuan, siya ay nagsabi. 

"Ako ay itinalaga ni 'Umar sa kalupaan ng Syria hanggang ito ay maging trigo at pulot, pagkaraan ako 
ay kanyang denispatsa!"17 Ang mga araw ng kampanya ni Khalid ay tapos na. Ang Espada ng Allah - 
ang espada na inilabas ng Allah laban sa mga walang pananampalataya - na dito si Abu Bakr ay 
tumangging ibalik sa kaluban, sa wakas ay naisalong ng Khalifah na si 'Umar. 


13. Ibid. 

14. Tabari; Vol. 2, p. 625. 

15. i.e sa halip na sa Allah, para sa tagumpay. 16. Tabari; Vol. 3, p. 167. 
17. Tabari; Vol. 3, p. 99. 

Kaunti na lang ang natira upang ating isalaysay. Mataposa ang pagdispatsa, si Khalid ay hindi na 
umabot sa apat na taon na mananatiling buhay, at ito ay hindi gaanong kaaya-aya na mga taon. Sa 
pinansiyal, kahit na hindi naghihirap, siya ay malubhang hinihigpitan. Sa ika-15 Hijri, si 'Umar ay 
nagsimula sa pagtatag ng rasyon sa lahat ng Muslim, saklaw ang lawak ayon sa kanilang posisyon sa 
Islam at pagsisilbi na naibahagi nila sa digmaan. Ang lahat na yumakap sa Islam matapos ang kasunduan 
sa Hudaibiya at bago ang pagtalikod sa Islam ay tumatanggap ng taonang rasyon ng tatlong libong 
dirham,18 at ang kategoryang ito ay kasama si Khalid. Ang halaga ay sapat na upang kakayanin ng lalaki 
ang kanyang pamilya na mamuhay na may kababaang-loob, ngunit para kay Khalid, na ipinanganak na 
aristokrata at sanay na nagbibigay ng libu-libong dirham sa isang simbuyo, ito ay hindi tatagal. 

Dinala niya ang kanyang pamilya sa Emessa, na dito siya ay bumili ng bahay at namalagian sa kanyang 
pamamahinga. Ang kanyang pagkaalis sa panunongkulan ay isang malupit na hampas para sa kanya. 
Ngunit tila ito ay hindi pa sapat, si Khalid ay dumanas ng halus higit pang masakit na kawalan, dulot ng 
isang epidemya na umatake kasunod ng kanyang pagbabalik mula sa Madinah, at ito ay umaangkin sa 
karamihan na malapit at mahal sa kanya. 

Ang epidemya ay nagsimula sa Amawas sa Palestine noong Muharram o Safar, 18 Hijri (Enero o 
Perbrero 639), at mabilis na lumaganap patawid sa Syria at Palestine, hinahampas ang mga Kristiyano at 
mga Muslim sa kanyang daanan. Ang Khalifah ay labis na nalulungkot sa dinanas ng mga Muslim sa Syria 
at nag-alala lalo na kay Abu Ubaidah, at upang isalba ang Pinagkatiwalaan sa Pamayanang ito ay hiniling 
dito na bumisita sa Madinah. Ngunit nakita ni Abu Ubaidah sa sulat ni 'Umar na ninais ng Khalifah na siya 
ay mamalagi sa Madinah hanggang ang epidemya ay kusang aalis. Ang taong hindi tinalikuran ang 
kanyang mga kawal sa makapal na kalaban ay hindi tatalikuran ang mga ito sa epidemya. Siya ay 
tumangging bumisita sa Madinah, at para sa katapatan sa kanyang mga tauhan ay ibinayad ang kanyang 
buhay. 

Libu-libong mga Muslim ang namatay sa Epidemya ng Amawas, at kasama dito ang pinaka-banal at 
pinaka-mainam, si Abu Ubaidah, si Shurahbil, si Yazeed, at si Dhiraar - ang mahal na mga kaibigan ni 
Khalid. At hindi pa ito ang katapusan ng kanyang pagdurusa, sapagkat siya ay nawalan ng 40 na anak na 
lalaki sa epidemya! Ang malubhang salot ay kinuha ang karamihan sa mga mahal sa buhay ni Khalid, 
sila na nagbibigay kaginhawaan at sigla sa kanyang mga taon ng pamamahinga. Napag-alaman lamang 
natin ang tatlong anak na lalaki ni Khalid na nakaligtas, si Sulaiman, na napaslang sa labanan sa huling 
bahagi ng Kampanya sa Egypt, si Muhajir, na nakipaglaban sa ilalim ng pamumuno ni Ali sa Siffeen, at si 
Abdur-Rahman, na nakaligtas at nabuhay hanggang sa katandaan at lumitaw bilang pinagkalooban sa 
kagitingang militar ng kanyang ama. 


18. Tabari; Vol. 3, p. 109; Balazuri; p. 437. 

Ngunit ito rin ay napaslang sa kamay ng isang manlalason noong 46 Hijri, sa kapanahunan ng pagka- 
Khalifah ni Muawiyah.19 Ang pumaslang ay hindi naglaong napatay din, bilang paghihiganti ng anak ni 
Abdur-Rahman. 

Hindi natin nalalaman kung ilan ang anak na babae ni Khalid, ngunit ang linya ng mga lalaki mula kay 
Khalid ay pinaniniwalaang nagtatapos sa kanyang apo, si Khalid bin Abdur-Rahman bin Khalid. 

Sa pagkamatay ng tatlong orihinal na kumander ng mga pulutong, si Amr bin al-Aas ang siyang 
tumayo bilang kumander sa hukbo at agad na pinakalat ito sa mga burol ng Syria at Palestine. Ang 
pagsagawa nito ay magagawa niyang iligtas ang masmarami sa mga kawal, ngunit bago paman 25,000 
na Muslim ang nawala bago ang masamang hininga ng epidemya. Ang epidemya ay hindi pa nagtatapos 
nang italaga ni 'Umar si Ayadh bin Ghanam bilang militaring gobernador sa Hilagang Syria, at si 
Muawiyah sa Damascus at Jordan, habang si Amr ay nananatili sa pamamahala sa Palestine. 

Noong si Abu Bakr ay nagplano ng Kampanya sa mga Tumalikod sa Islam, siya ay tumalakay kay Amr 
bin al-Aas hinggil sa pagtalaga sa ibat-ibang mga heneral bilang kumander ng mga pulutong. Ang 
Khalifah ay nagsabi. 

"O Amr, ikaw ang may matalas na pag-isip sa mga Arabo sa paghatol. Ano ang iyong opinyon kay 
Khalid?" 

Si Amr ay tumugon. "Siya ay ang dalubhasa sa digmaan, ang kaibigan ng kamatayan. Taglay niya ang 
pagsugod ng isang liyon at ang pagtitiyaga ng isang pusa!"20 

Ngunit ang pagtitiyaga ng isang pusa ay kapus para sa isang taong may pag-uugali tulad ni Khalid sa 
ganitong katayuan ng buhay. Ang nagpapatibay ng pagtitiyaga at nakakayanan ng isang pusa ay ang 
inaasam na mahihirapan ang kanyang biktima. Kapag walang biktima na nasisilayan kahit ang pusa ay 
hindi kakayanin ang pagtitiyaga, at si Khalid ngayon ay wala ng inaasam, wala nang dahilan para sa 
pagtitiyaga. 

Wala nang digmaan para sa kanya upang lumaban, wala nang kaaway na papatayin. Sa yugto ng 
karimlan si Khalid ay nagluluksa sa pagkawala ng kanyang mga kasamahan at mga anak. 

Ang pananakop ng Islam ay nagpatuloy. Pagkatapos ng epidemya, sa ika-18 ng Hijri, muli si Ayadh ay 
sinakop ang Jazeera, at sa pagtatapos ng sumunod na taon ay nakompleto ang kanyang pagkalupig, 
pagkaraan ng ibat-ibang mga labanan, sa layo na abot sa Samsat, sa Amid (ngayon ay Diyar Bakr) at Bitlis. 
Matagumpay niyang sinalakay maging ang Malatya. 


19. Naitala na ang pagpaslang ay binalak ni Muawiyah, na kung saan naninibugho at natatakot sa 
dakilang pagkakilala sa anak ng Espada ng Allah. Tabari; Vol. 4, p. 171; Isfahani; Vol. 15, pp. 12-13. 

20. Yaqubi; Tareekh, Vol. 2, p. 129. 

Ang balita mula silanganing prontera ay isa lamang makabagbog-damdamin. Sa panahon ng pagkaalis 
ni Khalid, si Sad bin Abi Waqqas ay sinakop halus ang tinatawag sa ngayong Iraq at bahagi ng 
kasalukuyang Timog-Kanlurang Persiya-Ahwaz, Tustar at Sus. Sa pronterang ito ang karagdagang 
pagsulong ay isinagawa, sa pamamagitan ng huling malaking digmaan laban sa nanatiling mahirap 
talunin na mga Persiyano na hindi nakipaglaban hanggang sa pagkamatay ni Khalid. Sa 640 (19 Hijri) ang 
Caesarea ay sumuko sa mga Muslim at si Amr bin al-Aas ay sinakop ang Egypt. 

Katulad sa lahat ng Muslim, si Khalid ay lumuwalhati sa pananakop ng Islam, ngunit ang bawat 
tagumpay ay nagpapaalala rin sa kanya na siya ay hindi nakasama sa labanan. Ang balita na umabot sa 
Emessa, para sa kanya ay mapait-matamis. Siya ay katulad ng isang maalab na mangingibig na nasilayan 
ang kanyang minahal sa kanyang harapan ngunit walang kakayahang kumilos palapit sa kanya. Sa gayon 
ang pamumuhay, sa huling ilang taon ng kanyang buhay, ang tao na tinutukoy ni Gibbon, sa kanyang 
'Ang Pagguho at Pagbagsak ng Romanong Imperyo', ay inilarawan bilang "... ang pinakamabangis at 
higit na matagumpay na mandirigma ng Arabia."21 

Sa kabutihang-palad, ang relasyon ni Khalid at 'Umar ay nagkaroon ng tanda ng pagbabago sa 
kabutihan. Si 'Umar ay hindi na ang isang mabagsik, mapusok, at mainitin ang ulong tao tulad ng dati. 

Kasama ang mabigat na dalahing nakaatang sa kanyang mga balikat bilang Khalifah, siya nahinog at 
nagiging masmapagtimpi. Siya ay nanatiling mabagsik at napakahigpit, ngunit siya ay hindi nagpataw ng 
dalahin sa iba na higit sa makakayanan ng kanilang sarili. Siya ay mahigpit sa mga malalakas, at 
nagpapakita ng kabutihan sa mga mahihina, mapagbigay sa mga balo at mga ulila. Siya ay umupo 
kasama ang mga mahihirap at madalas na iginugol ang gabi na natutulog sa baitang ng Masjid. Sa gabi 
siya ay naglalakad sa mga kalye ng Madinah na may pamalo sa kanyang kamay, at ang pamalo ni 'Umar 
ay higit na kinatatakutan kaysa sa espada ng ibang tao. Siya ay nabubuhay sa tinapay ng inasnan na trigo, 
tuyong datiles at lana ng oliba, at hindi nagpapahintulot ng mainam na pagkain sa kanyang pamilya. Ang 
kanyang damit ay gawa sa pinaka-mababang materyal, may tagpi sa maraming bahagi. Hindi natitinag sa 
kanyang paglutas na gumawa ng katarungan, siya ay may sariling anak na lalaki, si Abdullah, na napalo 
dahil sa paglalasing. 

Ngayon si Khalid ay nagkaroon ng masmahabang panahon para sa pagninilay-nilay, nakikita ang 
malaking kahalagahan at nakakainggit na katangian sa kanyang dating katunggali. Siya ay kanyang 
pinatawad. Isang araw sinabi niya sa isang panauhin. 


21. Habang ang ilang manunulat ay nagsabing si Khalid ay lumaban sa ilalim ng pamumuno ni Ayadh 
sa Jazeera, ang karamihan sa mga naunang tagasalaysay ay nagpahiwatig na matapos mamatay si Abu 
Ubaidah, si Khalid ay hindi na nagsilbi sa pamumuno ng sinuman. Aking tinatanggap na ang huling 
bersiyon ay siyang tama. 

"Purihin ang Allah na kumuha kay Abu Bakr. Siya ay higit na aking minahal kaysa kay 'Umar. Purihin 
ang Allah na nagtalaga kay 'Umar sa awtoridad, siya ay aking kinamumuhian, ngunit lumago ang aking 
pagkakagusto sa kanya."22 

Ang pagbabago ng kaugaliang ito ay may kadakilaan na nang siya ay mamatay, binanggit ni Khalid si 
'Umar bilang kanyang tagapagmana, na tatanggap sa anumang kanyang naiwan. Ang panahon, ay 
mahabaging nagpapagaling ng mga sugat. 

Iginugol ni Khalid ang mabuting pakitungo sa kanyang panahon sa pag-iisip sa kanyang mga labanan, 
na bilang matandang kawal, ay hindi na magagawa pa. Nagpapagaan sa kanya ang mga labanan at mga 
duwelo na dito ay kanyang hinamon ang mga dakilang kampeon sa mundo at ginawa silang kumakain ng 
alikabok. Siya ay likas na maringal sa kanyang mga tagumpay, ngunit walang kayabangan o kapalaluan sa 
isipan ni Khalid. Kanyang ipinalagay ang kanyang mga tagumpay sa tulong ng Allah at sa kanyang pulang 
gura, na dito ay naihabi ang buhok ng Mahal na Propeta (). 

Kapag hindi niya iniisip ang kanyang mga labanan, ang kanyang isipan ay inuokopa sa mga alaala ng 
kanyang mga kasamahang heneral - si Abu Ubaidah, si Shurahbil, si Yazeed, si Amr bin al-Aas, at ang 
kanyang magiting na mga kampeon katulad ni Abdur-Rahman bin Abu Bakr, si Raafi bin Umairah at ang 
walang katulad na Dhiraar bin al-Azwar, na ang kanilang pakikipagsapalaran sa husay at kapangahasan, 
katulad ng kanyang sarili, na nagliliwanag sa mga pahina ng kasaysayan. Siya ay hindi, ganun paman, 
batid ang kanyang lugar sa kasaysayan na katulad ng ating nagagawa sa kasalukuyan. 

Si Khalid ay ang pinaka-maraming nagagawa na kawal sa kasaysayan na ating napag-alaman - ang 
isang tunay na militaring dalubhasa. Taglay niya ang estratihiyang pananaw ng isang Changez Khan at ng 
isang Napoleon, ang kumikinang sa taktika ng Timur at ang Frederick ang dakila, at ang indibiduwal na 
lakas at katapangan sa isang kalahating-maalamat na si Rustam ng Persiya. Walang ibang bahagi ng 
kasaysayan na matagpuan ang isang ibat-ibang kabutihang militar na pinagsama sa isang tao. Si Khalid ay 
isa sa tanging dalawang dakilang heneral sa kasaysayan na hindi dumanas ng pagkatalo. Ang isa ay si 
Changez Khan, ngunit si Changez Khan ay hindi isang kampeon na mandirigma na tulad ni Khalid, kahit 
na siya ay nanakop na umabot sa layo ng malaking rehiyon ng mundo. Ang pinagsama kay Khalid na 
estratihiya at taktikang pagkadalubhasa ay ang isang sukdulang karahasan sa kanyang pamamaraan. 
Para sa kanya, ang digmaan ay hindi lamang isang maayos na manyobra ang magdadala tungo sa isang 
militaring tagumpay, bagkus ay ang isang pagkilos ng lubusang karahasan na magtatapos sa isang 
lubusang pagkalipol ng mga kaaway. Ang manyobra ay isa lamang instrumento upang dalhin ang kaaway 
tungo sa pagkawasak. 

Si Khalid ay ang tanging tao na nagpahirap ng taktikang pagkatalo sa Propeta () - noong panahon ng 
Uhud. Siya ang unang Muslim na kumander na umalis sa Arabia at sinakop ang banyagang mga kalupaan, 
ang unang Muslim na pinaamo ang dalawang dakilang imperyo, isa pagkatapos sa isa. Halus lahat ng 


22. Tabari; Vol. 2, p. 598. 

kanyang mga labanan ay isang pag-aaral sa militaring pamumuno, lalo na sa Uhud, Kazima, Walaja, 
Muzayyah, Ajnadein at Yarmuk. Ang kanyang pinakamainam na labanan ay sa Walaja, habang ang 
pinakamalaki ay walang alinlangan na ang Yarmuk. 

Si Khalid ay hindi lamang tunay na isang kawal. Siya ay nangangasiwa rin sa mga teritoryo na kanyang 
nasakop, ngunit ito ay kanyang ginawa bilang karaniwang gawaing responsibilidad ng isang nasa mataas 
na antas na heneral, na hindi lamang sakupin ang teritoryo bagkus ay pamahalaan ito bilang isang 
gobernador militar. Ang kanyang mga plano at manyobra ay nagpapakita ng isang napakahusay na 
militaring katalinuhan, ngunit sa ibayo ng mga bagay na ito bilang pag-aaral at kultura siya ay walang 
paraan na nakakiling. Si Khalid ay isang dalisay, walang halo, hindi nahahaluan, at hindi nasisirang kawal. 
Ito ay kanyang kapalaran na makipaglaban sa mga malalaking digmaan at manlupig sa mga 
makapangyarihang kaaway . . . ang umataki, pumatay, at manakop. 

Ang kapalarang ito ay naging malinaw lamang nang, sa paglitaw ng Islam, ang pagkakataon ng banal 
na digmaan ay umahon sa kalupaan ng mga Arabo. At ito ay nangyari lamang nang siya ay yumakap sa 
bagong pananampalataya at sumuko sa Propeta (), na ang kapalarang ito ay dumating sa kanyang 
kabuohan pagganap. 

Saan man si Khalid ay naglalakad, na ang kaaway ay tumayo upang salungatin siya, ay tila ang isang 
malupit na kapalaran ay humatol sa kanila sa kamatayan sa pamamagitan ng kanyang espada. Saan man 
si Khalid napadaan, siya ay nag-iwan ng isang bakas ng kaluwalhatian. Mula sa digmaan ng Uhud 
hanggang sa panahon ng kanyang pagkaalis, sa loob ng 15 taon, si Khalid ay nakipagdigma ng 41 na mga 
labanan (hindi kasama ang mga maliliit na sagupaan), na dito 35 ang nagkatipon sa huling pitong taon. 
At siya ay hindi natalo kahit isa! Ito si Khalid, ang hindi mapaglabanan, ang dalubhasang mananakop. 

Nakakawiling isipin kung ano kaya ang mangyayari kapag siya ay nanatiling namamahala sa hukbo ng 
mga Muslim sa Syria at nakapaglunsad upang sakupin ang Imperyo ng Byzantine, sapagkat si Khalid ay 
hindi natatalo sa labanan, walang alinlangan na kanyang makuha ang buong Asya at aabot sa Itim na 
Dagat at sa Bosphorus. Subalit dapat nating tandaan. Sa pagtatapos ng 17 Hijri ang karera ni Khalid ay 
napagud. Pagkatapos nito ang yugto ng kasaysayan ay naging masikip sa ibang mga taga-ganap. 

Noong 641 (20 Hijri), si Ayadh bin Ghanam ay pumanaw. Sa taong ito, ay pumanaw din si Bilal ang 
Muadhdhin at ang talunang kaaway ni Khalid, na si Heraclius, ang Emperor ng Roma. Ang sumunod na 
taon, ito ang panahon ni Khalid upang lumisan. Sa ilang pagkakataon ng 642 (21 Hijri), sa edad na 58, si 
Khalid ay naratay sa karamdaman. Hindi natin nalalaman ang kalikasan ng sakit na ito, ngunit ito ay isang 
tumatagal na karamdaman at nawalan siya ng lakas. Bilang isang masigla, aktibong tao na may tahimik 
na pamamahinga ay biglang itinulak ng malakas, ang kalusugan ni Khalid at tikas ng katawan ay mabilis 
na gumuho. Ang huling karamdaman na ito ay labis na sumubok sa kanya, at ang higaan ng karamdaman 
ni Khalid ay naging kanyang higaan ng kamatayan. 

Siya ay naratay sa higaan, naiinip at mapanghimagsik laban sa isang kapalaran na umagaw sa kanya sa 
isang maluwalhati, at marahas na kamatayan sa digmaan. Nababatid na siya ay hindi na magtatagal, ito 
ay pumapagod sa kanya upang hintayin ang kamatayan sa higaan. 

Hang araw bago ang kanyang katapusan, isang matagal nang kaibigan ang nagpaalam upang makita 
siya at umupo sa tabi ng kanyang higaan. Itinaas ni Khalid ang takip mula sa kanyang kanang binti at 
sinabi sa kanyang panauhin. 

"May nakikita ka bang espasyo na isang dangkal sa aking binti na hindi natabunan ng ilang piklat ng 
sugat mula sa isang espada o palaso o sibat?" 

Sinuri ng kaibigan ang binti ni Khalid at umamin na wala siyang nakita. Itinaas ni Khalid ang takip ng 
kanyang kaliwang binti at inulit ang tanong. Muli ang kaibigan ay umaayon na ang pagitan ng mga piklat 
ay hindi umabot ng isang dangkal. Itinaas ni Khalid ang kanyang kanang bisig at pagkaraan ay ang kaliwa, 
para sa parehong pagsusuri at sa parehong resulta. Pagkaraan ay inilahad ang kanyang dakilang dibdib, 
ngayon ay halus hinubad ang kanyang makapangyarihang litid, at muli dito ang kaibigan ay nasilayan ang 
tanawing kanyang ipinagtataka kung paano nakaligtas ang isang tao sa sugat na ganoon karami. Muli ang 
kaibigan ay umamin na wala siyang matagpuang espasyo na umabot ng isang dangkal na walang piklat. 

Nilinaw ni Khalid ang kanyang nais sabihin. "Hindi mo ba nakikita?" Naiinip niyang tanong. 
"Hinahanap ko ang pagiging Martir sa isang daang labanan. Bakit hindi ako namatay sa digmaan?" 

"Ikaw ay hindi mamamatay sa labanan." Tugon ng kaibigan. 

"Bakit hindi?" 

"Kailangan mong maunawaan, O Khalid." Ang kaibigan ay nagpaliwanag. "Na noong ang Sugo ng Allah 
() ay binansagan kang Espada ng Allah, kanyang tinutukoy na ikaw ay hindi babagsak sa labanan. Kapag 
ikaw ay mapatay ng mga walang pananampalataya ito ay mangangahulugan na ang Espada ng Allah ay 
nasira ng Kanyang mga kaaway, at ito ay hindi mangyayari." 

Si Khalid ay nananatiling tahimik, at sa ilang minuto na lumipas ang kaibigan ay umalis. Nakikita ng 
isipan ni Khalid ang katwiran sa kung ano ang sinabi ng kanyang panauhin, ngunit ang kanyang puso ay 
nananatiling sabik sa maluwalhating kamatayan sa digmaan. Bakit, Oh, Bakit hindi siya napaslang bilang 
Martir sa Landas ng Allah! 

Sa araw ng kanyang kamatayan, ang mga ari-arian ni Khalid ay nagtataglay ng hindi hihigit sa kanyang 
baluti at mga sandata, ang kanyang kabayo at isang alipin - ang tapat na si Hamam. Sa huling araw ng 
kanyang buhay siya ay nakaratay na mag-isa sa kanyang higaan kasama si Hamam na matiyagang 
nakaupo, malungkot katabi sa kanyang tanyag na amo. Nang ang anino ay naipon, ibinuhos ni Khalid ang 
lahat ng pagdurusa ng kanyang kaluluwa sa isang huling nagdadalamhating pangungusap. 

"Ako ay mamamatay tulad ng kamelyong namatay. Ako ay mamatay sa higaan, ng kahihiyan. Nawa'y 
ang mata ng mga duwag ay hindi maipikit kahit sa pagtulog."23 Sa ganung kalagayan namatay si 
Khalid, ang anak na lalaki ni al-Waleed, ang Espada ng Allah. Nawa'y nalulugod sa kanya ang Allah! 


23. Ibn Qutaibah; p. 267. 

Ang balita ng paglisan ni Khalid ay bumasag katulad ng bagyo sa Madinah. Ang mga kababaihan ay 
tumungo sa mga daraanan, pinangungunahan ng mga kababaihan ng Bani Makhzum, tumataghoy sa 
pagdalamhati. 

Umabot kay 'Umar ang malungkot na balita at ngayon ay nakarinig siya ng mga panaghoy. Siya ay 
labis na nagalit. Sa kanyang pinaka-unang araw bilang Khalifah, siya ay nagbigay ng utos na dito ay 
walang sinumang managhoy para sa lumisan na Muslim. At mayroong katwiran sa pananaw ni 'Umar. 
Bakit tayo iiyak para sa kanila na lumisan patungong Paraiso? Ang pinagpalang patutungohan na 
ipinangako ng Allah para sa Nananampalataya! Ipapatupad ni 'Umar ang kautusan, sa pagkakataong 
gamit ang kanyang pamalo.24 

Nang si 'Umar ay nakarinig ng mga panaghoy. Siya ay tumayo mula sa pagkaupo sa sahig ng kanyang 
silid, kinuha ang kanyang pamalo at tinungo ang pintuan. Hindi niya papayagan na labagin ang kanyang 
mga utos, ang panaghoy ay kailangang matigil ngayon! Nang dumating sa pintuan, siya ay napatigil. Sa 
ilang tahimik na sandali ang Khalifah ay nakatayo sa pintuan, wala sa sarili. Ito ay ang, pagkatapos ng 
lahat, hindi karaniwang kamatayan, ito ay ang paglisan ni Khalid bin al-Waleed. 

Pagkaraan ay nakarinig siya ng panaghoy mula sa sunod na bahay - ang kanyang sariling anak na 
babae, si Hafsah, ang balo ng Propeta (), ay umiiyak para sa pumanaw na mandirigma.25 

Si 'Umar ay bumalik. Binitiwan ang kanyang pamalo at muling umupo. Sa isang pangyayaring ito siya 
ay magbibigay ng pagpaliban. "Hayaan ang mga kababaihan ng Bani Makhzum na sabihin kung ano ang 
nais nila hinggil kay Abu Sulaiman, sapagkat sila ay hindi nagsisinungaling." Wika ng Khalifah. "Para sa 
katulad ni Abu Sulaiman ay umiyak ang sinumang iiyak."26 

Sa Emessa, sa kanang bahagi ng daan ng Hama, nakahilata ang malawak, maayos na pagkaalagang 
harden na may mga damuhan na tinamnan ng mga pampalamuting mga punong-kahoy at karna ng mga 
bulaklak at ito ay may tawirin ng munting daanan. Sa duluhan ng harden ay nakatayo ang Masjid ni 
Khalid bin al-Waleed. Ito ay kahanga-hangang Masjid, na may dalawang matayog na minarete na 
nakatayo mula sa kanyang hilagang-kanluran at hilagang-silangang mga kanto. 

Ang loob ng Masjid ay malawak, na may 50 yardang kwadrado, ang kanyang sahig ay natatakpan ng 
alpombra at ang kisame ay pinagtibay sa pamamagitan ng apat na matibay na haligi. Ang bawat isa sa 
apat na sulok ng kisame ay binuo bilang simboryo, ngunit ang pinamakataas na simboryo ay nasa gitna, 
na may katamtamang taas, at mula sa simboryo na ito ay maraming aranya ang nakabitin sa 
pamamagitan ng mahahabang kadena na bakal. Sa hilagang-kanluran na kanto ng Masjid ay nakatayo 
ang libingan ni Khalid - ang huling pahingahan ni Abu Sulaiman. 


24. Tabari ; Vol. 2, p. 614. 

25. Yaqubi Tareekh; Vol. 2, p. 157. 

26. Isfahani; Vol. 19. p. 89. 

Ang mga panauhin ay makapaglalakad sa harden, tatawid sa patyo ng Masjid, aalisin ang kanyang 
sapatos at papasok sa pasukan. Sa kanyang pagpasok, kanyang makikita sa kanyang kanan ang libingan 
ni Khalid. Ang tunay na libingan ay ipinaloob sa isang kaakit-akit na simboryo na yari sa marmol na 
nagbibigay ng sapantaha ng isang munting Masjid sa loob na isang malaki. Ang panauhin, kapag 
napapahilig, magsagawa ng pagdarasal at pagkaraan ay mawala sa kanyang sarili sa pagmumuni-muni sa 
nag-iisang tao na nagtataglay sa titulo na ang Espada ng Allah. 

At kapag ang panauhin ay may nalalaman hinggil kay Khalid at sa kanyang militaring naaabot, 
hahayaan niya ang kanyang imahinasyon na gumagala at maglalarawan sa isang pag-ataki ni Khalid na 
umandap-andap sa kanyang isipan. Siya ay makakakita ng mahaba, maitim na hanay ng mga 
mangangabayo na lumitaw mula sa likuran, na sumibol sa lupa at sumagopa pakabig sa isang katawan 
ng Romanong tropa. Ang balabal ng mga mandirigma ay lumilipad sa kanilang likuran at ang paa ng 
kanilang mga kabayo ay walang awang kumakalampag sa lupa. Ang ilan ay nagdadala ng mga sibat, ang 
iba ay kumikinang na mga espada, at ang mga Romano ay nakatayo sa daanan ng yumayanig na 
pagsagupa sa tanawin ng lumalapit na sindak, sapagkat sila ay tumatayo sa daanan ng Kumikilos na 
Bantay, na kung saan walang makapagpigil at makakaligtas upang isalaysay ang kwento. Ang hanay ng 
mga nakikipagsagupang mangangabayo ay hindi matuwid, sapagkat hindi mangyayaring panatilihin itong 
matuwid sa isang galit na galit, at walang taros na paglalakad. Ang bawat kawal ay nagsisikap na 
mauuna sa kanyang kasamahan at siyang unang sumagupa sa mga walang pananampalataya, 
nagsusumikap na mangunguna sa lahat ngunit ang pinuno, na marahil ay wala, o posibleng makakagawa, 
na malampasan ang kumander. Ang pinuno ay kumakabig sa unahan ng mga Muslim. Ang isang malaki, 
may malapad na balikat, malakas na tao, siya ay nakasakay sa isang kahanga-hangang lalaking-kabayo ng 
Arabo at sumakay dito na tila siya ay bahagi ng kabayo. Ang dulo ng kanyang thurban at ang kanyang 
balabal ay nagwagayway sa kanyang likuran at ang kanyang makapal, at ganap na balbas ay dumiin sa 
kanyang dibdib sa pamamagitan ng hangin. Ang kanyang mabangis na mga mata ay kumikislap sa 
pananabik - sa pangako ng digmaan at dugo at kaluwalhatian - ang kaluwalhatian ng tagumpay o pagka- 
Martir. Ang kanyang baluti at ang bakal na dulo ng kanyang mahabang sibat ay kumikinang sa sinag ng 
araw, at ang lupa ay yumayanig sa ilalim ng dumadagundong na mga paa ng kanyang umaapoy na 
kabayo. Marahil sa kanyang tabi ay nakasakay ang isang balingkinita, batang mandirigma, na hubad sa 
ibabaw ng baywang, si Dhiraar bin al-Azwar Ang panauhin ay makikita ang lahat ng ito sa mga mata ng 
kanyang isipan. At sa tainga ng kanyang isipan ay maririnig, bago pa lamang ang Kumikilos na Bantay ay 
inihagis ang kanilang mga sarili sa hukbo ng mga Romano sa isang mapanirang sagupaan ng bakal at 
lakas, ang sigaw ng Allahu Akbar na lumalabas sa mga lalamunan ng mga Mananampalataya at 
pumailanlang sa hangin. At ang pagtaas ng sigaw na ito, kanyang maririnig ang sigaw ng pinuno. 

"Ako ang banal na 
mandirigma, 

Ako ang Espada 
ng Allah, 

si Khalid bin al-Waleed!" 

■W A K A S 


Wala na ang Mahal na Propeta (), wala na ang mga Sahabah, wala na si Khalid bin al-Waleed, ang mga 
Tabi'en at mga Tabi'at Tabi'en, wala nang naiwan sa atin maliban sa kanilang mga bakas, ang labi ng 
kasaysayan na inihatid sa atin ng matitiyagang mga Iskolar at Manunulat. Sa pamamagitan ng kanilang 
mga pagsisikap, kahit papaano, ay naaninag natin ang mukha ng kahapon, ang tunay na imahe ng Islam 
sa lumipas na may mahigit isang libong taon na namamagitan sa atin at sa kanila. 

Ang isang taimtim na mananaliksik sa kaalaman, ang tunay na naghahanap ng katotohanan ay 
minsang naamoy ang bango ng ginintuang kapanahunan ng Islam, ang yugto na naroon ang mga taong 
dapat nating gawing huwaran, sapagkat sila ang unang naniniwala sa Allah, sa Propeta (), sila ang unang 
sumunod, sila ang pinakamainam na hinerasyon sa pamayanang ito. 

Sa pamamagitan ng Aklat na ito, sa mga labi ng kasaysayang naipon dito, ay muli nating nasilayan, 
muli natin narinig ang buhay nila, kung paano nila isinabuhay ang Islam, kung paano sila naging 
mabalasik sa mga kaaway at kung paano sila nagmamahalan sa isat-isa. 

Sa Aklat na ito ay matutugunan ang maraming tanong at mabigyang lunas ang maraming pag- 
aalinlangan hinggil sa bagay na may malaking kinalaman sa ating kasalukuyan. Ang kasalukuyan na 
nangangailangan ng Espada. Wala ng babae ang makapagsilang ng sanggol na katulad ni Khalid, subalit 
ang humawak ng espada ay magagawa ng sinuman, sa kapahintulotan ng Allah. 

Ngayon ay naipaabot na sa iyo kung ano tunay na imahe ng Islam noon, at kung paano ito 
isinasabuhay ng mga Muslim. Marahil ay bahagyang nanariwa sa atin ang dalisay na pananampalataya. 
Hawak mo na ngayon ang dahilan upang magpasya, sa masalimoot at makulimlim na yugto ng ating 
kasalukuyan, harinawa ay sa pamamagitan ng kumikislap na kinang ng kahapon ikaw ay maliwanagan. 

Hiling ko sa mga magulang, huwag ipagkait ang inyong panahon upang isalaysay ito sa mga kabataan, 
sapagkat walang pinakamainam na paraan upang gamutin ang malubha sa karamdamang kasalukuyan 
kundi ang buklatin ang mga ginintuang pahina ng kahapon, at sa darating na bukas, sisibol ang bagong 
henerasyong malusog at may kakayahang ipagpatuloy ang pagbaybay sa bakas ng mga naunang Muslim. 

Tanggapin nawa ng Allah ang munting sakripisyo na ito alang-alang sa Kanyang Landas. Ameen. 

alhamdulillahi wasSalatu wasSalamu 'ala Rasulillah, wa 'ala alihi, wa Sahbihi. wasSalam!27 


27. Tagasatin. 

Si Ibn Hisham. Ang kanyang pagpapaikli sa huling pangungunang gawa, ang Seerah Rasulullah, ni 
Muhammad bin Ishaq, ay napakahalaga. Ang mga bahagi ni Ibn Ishaq ay kamakailan lamang na nabawi 
at nailathala. 

Si Muhammad bin Ishaq (namatay noong 150 o 151 A.H.), ay isang hindi mapag-alinlangan na 
pinakapunong may awtoridad sa Seerah (ang biograpiya ng Propeta[]) at ang Maghazi (mga digmaan) na 
literatura. Ang bawat panulat matapos niya ay nakasalalay sa kanyang gawa, na kahit ito ay nawala sa 
kanyang kabuohan, ay napapanatiling buhay sa isang mainam, buhay pa na pagpapaikli dito, ni Ibn 
Hisham. 

Si Ibn Ishaq ay isa sa mga Tabi'en (pangalawang hinerasyon na nakakita sa mga Sahabah ngunit hindi 
sa Propeta () sa kanyang sarili) sa isang mapagkumbabang simulain bilang nauunang alipin. Ang gawa ni 
Ibn Ishaq ay kilala sa kahusayan, mahigpit na pamamaraan at ang kanyang panliteraturang estilo ay nasa 
pinakamataas na antas ng gilas at kagandahan. 

Ito ay bahagyang nakakabigla kapag ating babalikan na si Ibn Ishaq ay isang matagumpay na Iskolar 
hindi lamang sa Lenguwahe ng Arabik bagkus ay sa Siyensiya ng Hadith. Sa dahilang ito, karamihan sa 
kanyang Isnad (kawing ng salaysay) na kanyang ibinigay sa kanyang Seerah ay matatagpuan din sa mga 
mapanaligang Aklat ng Hadith. Si Ibn Ishaq, tulad ni Bukhari at Muslim, ay naglakbay sa napakalawak sa 
mundo ng mga Muslim upang gawing mapanaligan ang isnad ng kanyang hadith. Naiulat na si Ibn Ishaq 
ay nakita at narinig si Saeed bin al-Musayyib, si Aban bin Uthman bin Affan, si az-Zuhri, si Abu Salamah 
bin Abdur-Rahman bin Awf at Abdur-Rahman bin Hurmuz al-Araj. Naiulat din na si Ibn Ishaq ay isang 
guro ng mga sumusunod na natitirang awtoridad kabilang sa iba. 

a) Yahya bin Saeed al-Ansari. 

b) Sufyan ath-Thawri. 

c) Ibn Jurayh. 

d) Shu'bah bin al-Hajjaj. 

e) Sufyan bin Uyainah 

f) Hammad bin Zaid al-Waqidi. 

Ang pangalawa na pinaka-dapat paniwalaan na aklat ng Seerah ay ang al-Maghazi ni Muhammad bin 
Umar al-Waqidi al-Aslami (na nabubuhay mula 130 hanggang 207 A.H. at inilibing sa Baghdad). Ang aklat 
na ito ay nabasa ng malawak sa maraming bahagi sa mundo ng mga Muslim. 

Si Ibn Sad. Ang pangatlong pinaka-dapat paniwalaang aklat ng Seerah ay ang Tabaqat-ul-Kubra ni Ibn 
Sad (na may siyam na volume). Si Ibn Sad ay kapwa estudyante at kalihim ni al-Waqidi. Ang kalidad at 
kahusayang Iskolar ng Tabaqat-ul-Kubra ni Ibn Sad ay nagsalita ng malaking kahalagahan hinggil sa pang- 
akademyang kakayahan ng kanyang guro at tagapagtaguyod. 

Si al-Yaqubi. (Si Ahmad bin Jafar bin Wahb, namatay noong 292 A.H.). Ang mga gawa ni al-Yaqubi ay 
kakaiba para sa kanyang mga halimbawa ng mga pangaral ng Propeta (), na hindi matatagpuan kahit 
saan, lalo na ang mga naglalaman ng mga tagubilin at mga paalaala. 

Si al-Baladhuri. (Ahmad bin Yahya bin Jabir, namatay noong 279 A.H.). Ang mga gawa ng sinaunang 
tagasalysay ng kasaysayan na ito ay mahalaga, sa kanyang mga kataga ito ay naglalaman ng mga 
mahalagang mga kasunduan na kung saan pinagtibay ng Propeta () kasama ang ilang grupo at mga 
indibidwal - kabilang sa iba, ang mga kataga sa mga kasunduang ito kasama ang mga Kristiyano ng 
Najran, ang kanyang kasunduan kasama ang mamamayan ng Maqna, ang kanyang aklat para kay al- 
Mundhir bin Sawi at kay Akaydar Dawmah. 

Si at-Tabari. (Si Ibn Jarir, namatay noong 310 A.H.), sa kanyang mahalagang kasaysayan ng mundo 
Tareekh-ul-Umam wal Muluk. Si at-Tabari ay hindi lamang isang tagapagsalaysay ng kasaysayan, bagkus 
ay isa ring walang kapantay na may-akda ng lenguwaheng Arabik at gramatika, ng Hadith at Fiqh, at sa 
Tafseer at interpretasyon ng Qur'an. Ang patunay ng kahusayan ng kanyang pagiging Iskolar, ang 

kanyang kahanga-hanga at hindi napapagod na pangkaisipang henyo, ay nakakondisyon sa kanyang 
pangunahing mga gawa na umabot sa maraming mga mahahabang volume ang bawat isa. 

Si al-Masudi. (Si Abul-Hasan Ali bin al-Husain bin Ali al-Masudi, namatay noong 346 A.H.). Ang isang 
tanyag na Arabong tagasalysay ng kasaysayan, nagmula sa isa sa mga Kasamahan ng Propeta (), si 
Abdullah bin Mas'ud (RA), ay ang may-akda ng dalawang aklat ng kasaysayan kasama ang mahabang 
bahagi ng Seerah, na kapwa nabanggit sa itaas. 


(tanggapin nawa ng Allah ang ating mga mabuting gawa. ameen) 

